
Prefatá 


eea ce ne propune Gabriel Constantinescu este o temá originalá, perceptia crimi- 

nalitátii în presa din România în a doua jumătate a secolului al XIX-lea (desigur, 

aici e de constatat faptul că autorul nu are în vedere secolul al XIX-lea în accepţia 
lui de „secolul cel lung”, conform lui Hobsbawn, adică până la Primul Război Mondial, ci 
în accepţia clasică de până la 1900). Un subiect vast într-un stadiu de cercetare deocam- 
dată incipient. Nu există în istoriografie lucrări care să fi examinat percepția 
criminalității în presa din România în secolul al XIX-lea. În acelaşi timp, nu este doar un 
subiect de cercetare academică, ci și unul cu importante conotaţii sociale, după cum o 
constata în epocă scriitorul Aurel Alexandrescu-Dorna, pentru cá nu poti să te referi la 
fapte criminale fără a te gândi cá poti influența prin presă, mediul social care le-a pro- 
dus. Autorul se preocupă de subiectul pe care și l-a ales ca teză de doctorat de câțiva ani, 
dovadă fiind articolele sale publicate în revistele „Historia”, „Orizont XXI”, „The Romani- 
an Journal of Modern History”, „Analele Universităţii din Craiova” şi în volumele 
„Ipostaze ale modernizării în Vechiul Regat”. Articole excelente, bine scrise, cu o vizibilă 
tentă originală. 

Pentru a constata prezenţa criminalităţii în presa din a doua jumătate a secolului al 
XIX-lea, autorul face o analiză cantitativă a patru ziare: „Trompetta Carpaţiloră” (1865- 
1877), „Pressa” (1868-1876, 1877-1881), „Telegraphul” (1871-1888) şi ,Resboiul" 
(1877-1902). Alegerea nu e aleatorie, ci determinată de frecvența ştirilor si, in general, a 
articolelor referitoare la criminalitate. Fireşte, Gabriel Constantinescu nu se oprește 
doar la aceste patru ziare. Abordează percepția criminalităţii la nivelul general al întregii 
prese. Examinează fenomenul şi în alte ziare importante prin tiraje, durată sau arie de 
circulaţie. Nu are în vedere calendarele si almanahurile. Ele puteau să intre în aria sa de 
preocupări pentru că sunt într-un fel tot periodice şi fac parte din ceea ce numim presă. 
Dar, evident, era deja excesiv volumul de materiale cercetate. Motiv pentru care nu sunt 
cercetate nici jurnalele și revistele din Transilvania, Banat, Bucovina (în Basarabia nu 
era niciun ziar sau revistă în limba română, primul fiind abia în 1906). Sunt avute în ve- 
dere doar cele din Vechiul Regat. Autorul grupează materialul cercetat în patru categorii 
de ştiri: cele referitoare la omoruri, asasinate şi lovituri cauzatoare de moarte, ştiri des- 
pre tâlhării sau jafuri, știri despre furturi si, în fine, ştiri despre delapidări, inseláciuni si 
falsificări de monedă. Știrile din prima categorie predomină, ziarele prezentând predi- 
lect infracțiunile violente, spectaculoase, atractive pentru cititori. Autorul stabilește 
spaţiul din ziar ocupat de ştiri, la fapte diverse sau separat, analizează știrile pornind de 
la titlu, cu ilustraţii sau fără. El nu restrânge cercetarea sa doar la ştirea de presă. „Am 
optat pentru o tratare globală a subiectului”, ne declară. Și, într-adevăr, abordează tot fe- 
lul de aspecte: teoretizări privind criminalitatea, legislația penală, criminologie și 
modernizare, criminalitatea în cultură în genere, evoluţia presei, ziare şi ziarişti... Și nu 
doar în spaţiul românesc, dar totdeauna și în Europa sau plecând de la Europa. Autorul 

are în vedere nu doar percepţia fenomenului în presă, dar și capacitatea Statului de a 
controla criminalitatea sau reprezentarea criminalităţii în literatură și în cultura tra- 
ditionalá. „După cum o prismă descompune lumina în mai multe nuanţe diferite, scrie 
autorul, nu fără puţină laudă de sine, această carte surprinde câteva percepții ale crimi- 
nalitátii în societatea românească”. Gabriel Constantinescu observă cá au fost perioade 
în secolul al XIX-lea în care capacitatea Statului de a controla criminalitatea a fost vizibil 
diminuată (vezi anii 1877-1878, când soldaţii ruşi comit o serie de infracţiuni şi Statul 
Român nu poate reacționa). Îndeosebi, criminalitatea a fost mai evidentă în Dobrogea si 
în nordul Moldovei. Dă exemple care atestă dificultățile Statului, unele datorate începu- 
turilor de modernizare (de pildă, introducerii curților cu jurati prin Codul Penal din 
1865, în condiţiile în care procurorii nu sunt încă suficient de pregătiți în a strânge do- 
vezi ale vinovátiei celor reţinuţi și acuzaţi). Face necesarele comparații între 
criminalitatea masculină şi cea feminină, între cea urbană și cea rurală, între criminalita- 
tea din România si aceea din alte ţări europene (era mai mare în România). Cauzele 
criminalității sunt considerate a fi starea economică, mediul social, alcoolismul şi lipsa 
educaţiei. Sunt puse în evidenţă si succesele în domeniul criminologiei din acea perioadă 
(loan Tanoviceanu, frații Minovici, Alexandru Şuţu, Iulian Teodorescu). Apoi felul în care 
criminalitatea stârneşte interesul literaturii culte (Ion Luca Caragiale, I. Slavici, M. Sado- 
veanu, C. Sandu Aldea, N. Beldiceanu), interesul literaturii populare, precum cea scrisă 
sau plagiată de Panait Macri sau Ilie Ighel-Deleanu, N. D. Popescu. Ne sunt prezentate 
stereotipurile epocii, gen evreu-şmecher-înșelător, tigan-hot-lenes-fricos, stereotipii ca- 
re serveau de explicatie in descrierea sau motivarea unor cazuri, incidente. Ne sunt 
descrise stári de panicá in presá precum aceea stárnitá la 1899 de ucigasul cárciumarilor 
sau campaniile contra bulgarilor si anarhistilor din vara anului 1900 în jurul asasinării 
lui Ștefan Mihăileanu. Felul în care analizează autorul ştirile de presă este cu totul de 
remarcat. Într-un cadru larg de prezentare a mass-mediei și criminalităţii, de evoluţie a 
criminalității sunt analizate delictele, răufăcătorii, victimele, acțiunile autorităţilor și tot 
ceea ce comportă fenomenul de incriminare şi de reacţie a Statului. 

Lucrarea demonstrează un remarcabil efort de cercetare a presei epocii în primul 
rând (autorul indică 115 publicaţii consultate, unele pe mai multi ani), un efort de con- 
sultare a arhivelor Naţionale Centrale (cel puţin 8 fonduri, cele mai însemnate pentru 
această temă), a izvoarelor edite (jurnale si memorii), a scrierilor privind epoca din cul- 
tura română şi străină (de observat, că are în vedere literatură occidentală proaspătă şi 
recurge la studii consacrate, în orice caz de importanță pentru domeniul în cauză). Este 
cu adevărat impresionant acest efort. Numai graţie lui, autorul acestei lucrări este pus în 
situaţia de a veni cu judecăţi de valoare și cu cele mai pertinente consideraţii privind o 
astfel de temă. Este un merit esenţial al acestei cărți. După cum un altul este capacitatea 
de încadrare a acestei informaţii. Gabriel Constantinescu scrie ca un cercetător format, 
cu atenţie la construcția întregii lucrări, a fiecărui capitol si subcapitol, a fiecărei fraze. 
Un scris de comunicare directă, de respect al proprietăţii termenilor. 


Prof. univ. dr. Ion Bulei 

Introducere 


ceastă carte propune o abordare a istoriei din perspectiva fenomenului crimina- 

litátii si este o versiune, ușor modificată, a tezei noastre de doctorat, Percepția 

criminalităţii în presa din România în a doua jumătate a secolului al XIX-lea. 
Istoria criminalităţii înglobează mai multe direcții de cercetare. Am optat însă pentru o 
analiză a relaţiei presă-criminalitate în a doua jumătate a secolului al XIX-lea. Conform 
mai multor autori, criminalitatea este un fenomen inerent oricărei societăți. Thomas 
Morus considera că, de fapt, societatea îi crea pe hoți şi apoi îi pedepsea. Atitudinea față 
de criminalitate este una ambivalentă, pe de-o parte fascinatie, pe de-alta teamă, fapt 
scos în evidenţă de unii criminologi. Nu de puţine ori, răufăcătorii reali, dar şi cei imagi- 
nati, prezenţi în literatură sau filme, exercită o fascinatie asupra contemporanilor. Jack 
Spintecătorul a fost în centrul atenţiei în societatea victoriană. În România, în a doua ju- 
mătate a secolului al XIX-lea, bandiții sau criminalii cunoscuţi apăreau frecvent în presă 
sau erau personaje în romane şi povestiri. În ciuda faptelor reprobabile comise, exista o 
anumită admiraţie pentru răufăcători. 

Presa exploatează acest interes pentru criminalitate, oferind deseori descrieri detali- 
ate ale unor infracțiuni. Nu doar ziarele contemporane sau televiziunile au insistat 
asupra prezentării frecvente a crimelor. Alfred Harmsworth, magnatul de presă care a 
lansat „Daily Mail" în 1896, avea drept motto „Give me a murder a day”. Totuşi, presa nu 
reflectă în mod obiectiv realitatea, ci o reconstituie și transmite o viziune a acesteia. Du- 
pă cum au arătat Stanley Cohen si Jock Young în The manufacture of news. Social 
problems, deviance and the mass media (1973), cei mai multi oameni obtin informatii 
despre crime sau comportamente deviante prin intermediul mass-media, nu printr-o 
experiență directă. Astfel, ziarele au capacitatea de a influența modul în care cititorii 
percep realitatea. 

Acestea sunt doar câteva dintre coordonatele cercetării noastre. Înainte de a explica 
pe larg tema lucrării ne vom concentra asupra titlului ales. Formula „crime înfiorătoare 
şi tâlhării îndrăznețe” surprinde două stereotipuri caracteristice pentru modalitatea în 
care ziarele epocii prezentau faptele criminale din a doua jumătate a secolului al XIX-lea. 
De obicei, în știrile despre infracţiuni erau folosite anumite adjective pentru a sublinia 
natura lor extraordinară. Crimele puteau fi ,infiorátoare", „oribile”, îngrozitoare” sau 
chiar ,senzationale", în timp ce tâlhăriile erau, de cele mai multe ori, „îndrăzneţe”. Cele 
două sintagme - „crimă înfiorătoare”, „tâlhărie îndrăzneață”, reprezentau, în mod 
frecvent, titluri de articole care relatau fapte criminale. 

Termenul „criminalitate”, trădează viziunea „oficială”, a Statului. Un act sau un com- 
portament este criminalizat dacă Statul, prin instituţiile sale, îl definește astfel. Un cod 
de legi definește acea faptă care a fost criminalizată si menţionează pedepse ce pot fi 
aplicate. Sigur, discuţia despre criminalizarea anumitor comportamente trebuie să ia în 
calcul si caracterul relativ al definiției criminalităţii. Un act acceptat de societate și/sau 

de o comunitate locală poate fi transformat într-un act criminal de Stat. Mult timp, duelul 
judiciar a fost un element caracteristic populațiilor germanice, însă Statul modern îl de- 
fineşte drept o infracțiune. În Enciclopedia Română a lui C. Diaconovich, temenul „crimi- 
nalitate” era asociat cu cel de „crimă”, dar si cu teoriile din criminologie!. O definiție 
recentă si generală a „criminalităţii” arată că aceasta desemnează „ansamblul infractiu- 
nilor care se produc într-o perioadă de timp şi într-un spaţiu bine determinat'2. 
Lucrările de criminologie subliniază diferențele dintre criminalitatea reală, cea legală 
sau cea aparentă3. Criminalitatea legală şi cea aparentă se referă la acele infracțiuni cu- 
noscute, indiferent dacă există condamnări sau nu, iar cea reală cuprinde totalitatea 
faptelor criminale^. Ținând cont de această clasificare, lucrarea noastră se ocupă, cu pre- 
cădere, de criminalitatea legală si cea aparentă, nu de cea reală. 

Termenul „crimă” avea mai multe conotaţii în secolul al XIX-lea. Într-un sens larg, 
după cum specifica şi enciclopedia lui Diaconovich, ea reprezenta „în general ori ce vio- 
lare a legilor morale, religioase ori civile”, adică o infracțiune. Într-o acceptiune legis- 
lativă, „crima” era un anumit tip de infracțiune. Conform Codului Penal din 1865, cele 
mai grave infracțiuni sunt denumite „crime”. În fine, un al treilea sens al cuvântului, este 
acela, de asemenea restrâns, de omucidere. Pe parcursul următoarelor pagini vom apela 
la toate cele trei conotaţii ale termenului. 

Ideea de „presă” sugerează o multitudine de producţii. Prin „presă” ne referim la publi- 
caţiile periodice, în special la ziare și reviste. Am exclus totuși din cercetarea de față 
almanahurile și calendarele, considerate de mai multi autori tot periodice. Ziarele si revis- 
tele apărute în România, chiar și în a doua parte a secolului al XIX-lea, sunt variate. Dacă 
ne-am gândi la aria lor de circulație, am menţiona periodicele nationale si pe cele locale. 
De asemenea, în funcţie de frecvenţa lor existau periodice cotidiene, bisăptămânale, heb- 
domadare sau lunare. Unele au circulat pentru câteva decenii, în timp ce altele au fost 
efemere, având chiar şi un singur număr. Specializarea periodicelor se află sub semnul di- 
versității. Au apărut ziare politice, informative, economice, literare, medicale, 
administrative, umoristice, sportive, militare, etc. Pe lângă aceste criterii, se poate invoca şi 
programul politic al fiecărui ziar. Unele îi susțineau pe liberali, altele pe conservatori, spre 
sfârşitul secolului au fost lansate ziare socialiste. Investigația noastră vizează presa în ge- 
neral, astfel încât vom face referire la cât mai multe tipuri de publicaţii pentru a surprinde 
modalităţile diferite în care a fost prezentată criminalitatea în presa din România. De ce nu 
ne-am concentrat asupra unui singur ziar ? Pe de-o parte, în istoriografie nu există lucrări 
care să fi examinat reflectarea criminalităţii în presa din România în secolul al XIX-lea. Chi- 
ar dacă ne-am fi restrâns cercetarea la un singur ziar, în mod inevitabil, tot trebuia 
abordată percepţia fenomenului la nivelul general al întregii prese. Pe de-altă parte, aceas- 


1C. Diaconovich, Enciclopedia Română, Tomul II, Sibiu, Editura şi Tiparul W. Krafft, 1900, p. 46. „Criminalitate, 
natura lucrului criminal, a crimei. Chestinile de C. au fost vecinic discutate, totuși legile moderne sunt stabilite pe 
credinţa în libertatea morală a omului şi în respunderea morală. Astădi unele scoale de criminaliști caută a areta 
C. ca un fenomen patologic, care nu se intâlnesce decât la nisce fiinte degenerate, rea constituite. Şcoala lui Lom- 
broso, care sustine aceste teorii, a creat o noua sciinta sub numele de anthropologie criminală, pentru a studia 
fenomenele de C.; această sciintá este foarte atacată și foarte primejdiosă, căci ea infátiseazá C. ca o fatalitate.” 

2 Tudor Amza, Criminologie. Tratat de teorie si politică criminologică, Bucureşti, Lumina Lex, 2004, p. 32. 

3 Ibidem, pp. 33-35. 

+ Ibidem, p. 35. 

5C. Diaconovich, op. cit., Tomul II, p. 45. 

tă investigație este comparativă, menită a scoate în evidență modalități diferite de inter- 
pretare şi redare a criminalităţii în presă. Oricum, nu vom acorda aceeaşi atenţie tuturor 
periodicelor. Ziarele importante prin tiraje, durată sau arie de circulaţie vor fi privilegiate. 
Presa pe care o vom examina este cea din România sau Vechiul Regat, nu cea din celelalte 
teritorii locuite de români în a doua jumătate a secolului al XIX-lea. 

Formularea „a doua jumătate a secolului al XIX-lea”, care face referire la intervalul cro- 
nologic, este oarecum ambiguă. Dacă investigația viza doar un ziar atunci s-ar fi impus un 
cadru temporal bine definit. Deoarece am optat pentru o perspectivă generală, care se 
ocupă de numeroase periodice, considerăm că nu ar fi oportună fixarea unor limite crono- 
logice stricte. Totuși, în 1850 nu exista un stat numit „România”, ci doar cele două 
principate, Moldova si Tara Românească. În baza Convenţiei de la Paris (1858), apare de- 
numirea „Principatele Unite ale Moldovei si Valahiei”. Chiar si după dubla alegere a lui 
Alexandru loan Cuza din 1859, numele oficial al statului era, în continuare, „Principatele 
Unite”. Constituţia din 1866 a fost actul care a impus, pe plan intern, numele „România” 
pentru noul stat. Ziare circulau în Moldova sau Tara Românească si înainte de 1859 sau 
1866, însă erau relativ puţine. Ținând cont atât de apariția numelui oficial al statului, cât şi 
de dezvoltarea presei, vom examina, de fapt, ultimele patru decenii ale secolului al XIX-lea. 
Cu toate acestea, cercetarea noastră va aduce în discuţie și prezentarea în presă a unor in- 
fracțiuni din primii ani ai secolului al XX-lea. De ce nu am extins intervalul examinat până 
la Primul Război Mondial? Ultimele patru decenii din secolul al XIX-lea cuprind deja tran- 
sformări semnificative în istoria presei din România și în modalitățile de prezentare a 
criminalităţii. Oricum, numărul periodicelor apărute în aceste patru decenii este impresio- 
nant, însă din primii ani ai secolului al XX-lea dezvoltarea presei s-a intensificat. Doar în 
1908 au circulat în ţară 589 de ziare si reviste. Ca urmare, prin cantitatea mare de infor- 
matii care ar fi trebuit analizată, misiunea noastră devenea aproape imposibilă. 

Această carte se ocupă de istoria criminalităţii. În istoriografia din Marea Britanie sau 
Franţa astfel de subiecte se bucură de o tot mai mare popularitate. Nu se poate spune în- 
să că există o tradiție îndelungată a studierii criminalităţii dintr-o perspectivă istorică. 
Lucrarea lui Owen Pike - A History of Crime in England, a fost publicată în 1873, dar 
primele cercetări serioase au fost demarate în urmă cu o jumătate de secol. Totuși, în 
România, cu excepţia unor studii „accidentale”, istoriografia a ignorat această temă. În 
ciuda absenței unor studii sistematice, dedicate exclusiv criminalităţii, anumite aspecte 
ale fenomenului au intrat în atenţia cercetătorilor. Istoria poliţiei, a medicinii legale, re- 
prezentarea criminalităţii în literatura de popularizare sau în romanele populare sunt 
arii de cercetare aprofundate recent. Este poate o subtilă ironie ca istoricii, care se ocupă 
îndeosebi de trecut, de ceea ce este „vechi”, să caute „noul”, în abordări sau tematici. 
Prin urmare, alegerea tematicii cărții a fost determinată de caracterul inovator al acestei 
direcţii de cercetare în România. De altfel, cercetarea de faţă este si o pledoarie pentru 
studierea istoriei criminalităţii în România. 

Ce ne-a împins către o explorare a relaţiei presă-criminalitate ? Mulţi istorici încă 
desconsideră sau folosesc presa ca sursă într-o manieră superficială. Abordarea ziarelor 
ca sursă istorică se poate face apelând la metode, teorii şi concepte din comunicare sau 
sociologie ceea ce conduce inevitabil la o cercetare interdisciplinară. Această oportunita- 
te ascunde un risc major. O cercetare care porneşte de la teorii contemporane din 

sociologie și comunicare poate duce la o viziune anacronică a trecutului. Totuși, concep- 
te precum „panica morală” au fost folosite deja cu succes de istoricii britanici şi o 
adoptare critică ar putea releva noi aspecte legate de prezentarea criminalităţii în presa 
din România și ar scoate la iveală limitele conceptului. 

Înainte de a menţiona câteva dintre studiile, articolele sau lucrările care populează 
acest domeniu de cercetare - istoria criminalităţii, sunt necesare unele precizări. Deoa- 
rece subiectul tezei este reflectarea criminalităţii în presa din România, ar trebui să ne 
axăm tocmai pe acele studii care se ocupă de relaţia criminalitate-presă în România 
dintr-o perspectivă istorică. Vom începe de la o perspectivă generală, examinând mai în- 
tâi istoriografia acestei teme în alte state, mai ales în Europa Occidentală. 

Chiar dacă ne-am limita la enumerarea lucrărilor importante consacrate istoriei cri- 
minalitátii ar trebui să dedicám destul de multe pagini acestei initiative. În ultimele 
decenii se remarcă o adevărată „explozie” de studii, articole și lucrări dedicate istoriei 
criminalităţii. Ar fi indicat să-i menţionăm pe acei autori care au scris despre istoriogra- 
fia criminalităţii. Studiul lui Xavier Rousseaux, Crime, Justice and Society in Medieval and 
Early Modern Times: Thirty Years of Crime and Criminal Justice History (1997), prezintă 
principalele direcţii de cercetare și lucrări care pot fi asociate istoriei criminalităţii. Cu 
patru ani înainte, el publicase şi o bibliografie a lucrărilor care analizau criminalitatea în 
Europa - Criminality and Criminal Justice History in Europe 1250-1850 (1993). Acelaşi 
autor a consacrat un alt studiu, publicat în două părți, istoriografiei criminalităţii în 
spaţiul francez. Prima parte, Historiographie du crime et de la justice criminelle dans 
l'espace francais (1990-2005). Partie I: du Moyen-Áge à la fin de l'Ancien Régime (2006), 
se concentra asupra lucrárilor care au abordat perioada cuprinsá intre Evul Mediu si 
sfárgitul Vechiului Regim si a doua - Historiographie du crime et de la justice criminelle 
dans l'espace francais (1990-2005). Partie II: de la Révolution au XXIe siécle (2006), se 
ocupa de cele dedicate intervalului care avea drept limite Revolutia si secolul al XXI-lea. 

În spaţiul britanic o serie întreagă de studii au abordat istoriografia acestei direcţii de 
cercetare. ]. A. Sharpe a publicat The History of Crime in England c. 1300-1914. An Overvi- 
ew of Recent Publications încă din 1988. Un deceniu mai târziu, prestigiosul „British 
Journal of Criminology”, dedica un număr istoriei criminalităţii. În acel număr putem re- 
găsi articolul lui Peter King - Locating Histories of Crime. A Bibliographical Study (1999) 
sau cel publicat de Andrew Davies si Geoffrey Pearson - Introduction to Histories of Cri- 
me and Modernity (1999). Recent, articolul lui Clive Emsley - Crime and Punishment: 10 
years of research (1). Filling in, adding up, moving on: Criminal Justice History in Contem- 
porary Britain (2005), aborda aceeasi chestiune. 

Diversitatea si numárul mare de studii din acest domeniu ne-ar permite sá prezen- 
tám istoriografia din mai multe perspective: fie cronologică, fie tematică, fie geografică, 
astfel incát le vom imbina. Poate prima abordare cunoscutá a fost cea a lui Leon Radzi- 
nowicz - A History of the English criminal law and its Administration from 1750 (1948- 
1968) care examina detaliat evoluţia dreptului penal din Anglia pe o perioadă de două 
secole. Ín anii 1960, unii autori, precum George Rudé sau Eric J. Hobsbawn, au aprofun- 
dat relatia dintre criminalitate si revoltele populare. Din 1959, orice referire la banditi 
sau la fenomenul banditismului este raportată la conceptul „social bandit" creat de Hob- 
sbawn. Acesta apare întâi în studiul său, Primitive Rebels: Studies in Archaic Forms of 

Social Movement in the 19th and 20th Centuries (1959) si capătă o formă mai bine definită 
în Bandits (1969). În acel deceniu, criminalitatea a fost pusă în legătură și cu urbaniza- 
rea, John J. Tobias abordând subiectul în lucrarea, astăzi controversată, Crime and 
industrial society in the 19th century (1967). 

După cum sugerează și lucrările citate mai sus, istoria criminalităţii își are sorgintea 
în mai multe categorii de cercetări. Istoria instituțională și a legislației, cea economică și 
socială, cea antropologică și culturală, dar și istoria politică au dus la abordarea crimina- 
lititii dintr-o perspectivă istorică. La început, primii care s-au ocupat de istoria 
criminalităţii au fost istoricii francezi ai epocii premoderne - Emmanuel Le Roy Ladurie, 
Pierre Chaunu, Yves şi Nicole Castan, dar si cei anglo-saxoni apropiaţi de istoria socială - 
Eric Hobsbawn, George Rudé, E. P. Thompson si Charles Tilly”. În deceniile următoare 
tot istoricii francezi, dar mai ales cei anglo-saxoni au dominat acest domeniu nou. Deloc 
surprinzátor, majoritatea lucrárilor pe care le vom cita in continuare sunt ,istorii ale 
criminalitátii" dedicate spatiului britanic sau celui francez. 

Istoria criminalitátii este adesea legatá de anumite arii ale criminalitátii. Aceastá cone- 
xiune este reflectatá in titlul unei lucrári binecunoscute - Crime History and Histories of 
Crime (1996), editatá de Clive Emsley si Louis A. Knafla. Eseul istoriografic, deja citat, al lui 
Peter King - Locating Histories of Crime. A Bibliographical Study (1999), enumeră câteva 
dintre cele mai importante studii, articole sau lucrári. Unele dintre domeniile de studiu 
sunt istoria pedepsirii, a criminalitátii si a studiilor de gen, a delincventei juvenile, a 
politiei, a criminalitátii ,gulerelor albe", a criminologiei, a legislatiei penale si a statisticilor 
penale. Aceasta nu este o listá exhaustivá; am enumerat doar cele mai cunoscute directii 
de cercetare. În plus, nu este singura clasificare posibilă; istoriile criminalităţii pot fi gru- 
pate în funcţie de criteriile cronologice sau geografice. Prin urmare, am putea discuta 
despre istoria criminalităţii din Evul Mediu, din Vechiul Regim sau din epoca victoriană. De 
asemenea, unele lucrări se ocupă de anumite tipuri de infracţiuni, în timp ce altele sunt 
cercetări globale care analizează mai multe fenomene şi instituţii legate de criminalitate. 

Istoria pedepsirii include abordări care se concentrează asupra pedepselor corporale, 
celor capitale, închisorii sau transportului către coloniile penale. Doar primele trei pre- 
zintă un interes evident pentru cercetarea noastră. Spre deosebire de multe alte direcţii 
ale istoriei criminalităţii, aceasta cuprinde destule studii cunoscute. Lucrarea lui Michel 
Foucault - Surveiller et punir: Naissance de la prison (1975), cea a lui Michael Ignatieff - 
A Just Measure of Pain: the penitentiary in the Industrial Revolution, 1780-1850 (1978) 
sau cea a lui V. A. C. Gatrell - The Hanging Tree: Execution and the English People 1770- 
1868 (1996), sunt cáteva dintre acestea. Ele demonstreazá, printre altele, necesitatea 
unei examinári interdisciplinare a problemelor legate de istoria pedepsirii. O cercetare 
amánuntitá ar trebui sá inceapá nu numai cu legislatia, ci si cu implicatiile politice si so- 
ciale sau cu perceptiile unui fenomen in cultura populará. 

Unul dintre domeniile cele mai dinamice din cadrul istoriei criminalităţii leagă studi- 
ile de gen de criminalitate. Tematic, această direcție include probleme precum: infantici- 
dul, crimele pasionale, violența conjugală, femeile otrăvitoare sau construcția masculini- 


6 Xavier Rousseaux, Crime, Justice and Society in Medieval and Early Modern Times : Thirty Years of Crime and 
Criminal Justice History, în „Crime, Histoire & Sociétés "/ „Crime, History & Societies", Vol. 1, no. 1, 1997, p. 88. 
? [bidem, p. 90. 

tátii si violenta. O lucrare importantă este cea publicată de Carol Smart, Women, Crime 
and Criminology (1976), o critică a criminologiei dintr-o perspectivă feministă. Judith R. 
Walkowitz a oferit detalii interesante cu privire la asocierea prostituatelor victoriene cu 
comportamentul criminal în City of Dreadful Delight. Narratives of Sexual Danger in late- 
Victorian London (1992). Epoca victoriană este, într-adevăr, în centrul mai multor lu- 
crări care prezintă relaţia dintre studiile de gen şi criminalitate. Femeie criminale şi 
percepția lor în cultura populară au fost explorate în cartea lui Andrew Magham - Vio- 
lent Women and Sensation Fiction. Crime, Medicine and Victorian Popular Culture (2007). 
Nici beletristica nu a scăpat abordărilor încadrate studiilor de gen. Women, Crime and 
Character. From Moll Flanders to Tess of d'Urbervilles (2008), publicată de Nicola Lacey, 
este un exemplu recent. În mod obişnuit, istoriile criminalităţii sunt cuprinse în volume 
care se concentrează pe o problemă specifică. Infanticidul a fost considerat o crimă ti- 
pică a femeilor. Volumul coordonat de Mark Jackson - Infanticide: historical perspectives 
on child murder and concealment 1550-2000 (2002), investighează unele aspecte legate 
de infanticid în Marea Britanie. Fenomenul pruncuciderii în Franţa a fost examinat în ar- 
ticolul lui James Donovan, Infanticide and the Juries in France 1825-1913 (1991). 
Lucrările mai recente, ca cea coordonată de Meg Arnot și Cornelie Usborne, Gender and 
Crime in Modern Europe (1999) se ocupă de teme majore din istoria criminalităţii dintr-o 
perspectivă comparativă. Totuşi, aceste lucrări abordează relaţia dintre studiile de gen şi 
criminalitate în Europa Centrală si de Vest. Cele care oferă o imagine privitoare la aceas- 
tă relaţie în alte regiuni ale continentului sunt mai puține. Un astfel de studiu este cel al 
lui Steven P. Frank, Narratives within Numbers: Women, Crime and Judicial Statistics in 
Imperial Russia 1834-1913 (1996). Cu toate acestea, relatia dintre studiile de gen si cri- 
minalitate nu se referá doar la criminalitatea femininá chiar dacá majoritatea lucrárilor 
se concentreazá asupra acestui aspect. Constructia masculinitátii este legatá de o ten- 
dintá cátre un comportament violent. Lucrarea lui Martin Wiener, Men of Blood. Violence, 
Manliness and Criminal Justice in Victorian England (2006), este dedicată acestui subiect. 
Legátura dintre violenta domesticá si studiile de gen se aflá in centrul unui volum de 
studii coordonat de Shani D'Cruze, Everyday Violence in Britain: Gender, Class and Violen- 
ce in Britain, 1850-1950 (2000). 

Mult timp, istoria delincventei juvenile nu s-a bucurat de o atentie deosebitá din par- 
tea istoricilor. Secolul al XIX-lea a adus un interes crescut pentru fenomenul delincventei 
juvenile. Aceasta a fost perioada in care Statul a emis legi care vizau infractorii minori in 
multe țări europene. Faptul că tinerii deveneau din ce în ce mai atraşi de activităţile cri- 
minale era un pericol nu numai pentru status quo, dar si pentru viitorul Națiunii. Pentru 
chestiunea delincventei juvenile în Marea Britanie, putem menţiona articolul aceluiași 
Peter King - The rise of Juvenile Delinquency in England 1780-1840 (1998), colecţia de 
studii editate de cátre Gordon Hughes, Eugene Mclaughlin si John Muncie, Youth Justice: 
Critical Readings (2006) sau lucrarea clasicá a lui Geoffrey Pearson - Hooligan. A History 
of Respectable Fears (1983). O perspectivă comparativă a delincventei juvenile in Europa 
apare în cartea editată de Heather Shore si Pamela Cox, Becoming Delinquent: British and 
European youth 1650-1950 (2002). 

Istoria poliției poate fi corelată cu nașterea Statului modern în Europa. Autoritatea 
monarhului şi legea reglementată de Stat erau puse în aplicare și acest lucru a dus, de 

regulă, la crearea unor forte de poliție. Desigur, diferențele regionale au avut un impact 
important asupra acestui proces. Perioada spre care ne-am orientat cercetarea se în- 
tinde pe două secole, al XVIII-lea şi al XIX-lea. În Sud-Estul continentului, Serbia, 
România sau Bulgaria au devenit state moderne doar din a doua jumătate a secolului. 
Probabil, capacitatea acestor state de a controla în mod eficient teritoriul din interiorul 
graniţelor naționale nu era apropiată de cea a Marii Britanii, de exemplu, spre sfârşitul 
secolului al XIX-lea. Pentru a reitera teza lui Hobsbawn, au existat cazuri când bandiții 
controlau teritoriile aflate la distanță mare de centrul de guvernare. În acest sens, o 
comparaţie mai bună ar fi cu politia din secolul al XVIII-lea din Marea Britanie sau 
Franța. Câteva dintre lucrările și autorii cunoscuţi din acest subdomeniu sunt: Victor 
Bailey, Policing and Punishment in Nineteenth century Britain (1981), Clive Emsley, Poli- 
cing and Its Context, 1750-1870 (1983), Douglas Hay și Francis Snyder, Policing and 
prosecution in Britain 1750-1850 (1989) sau Phillip Rawlings, Policing: a short history 
(2002). 

Istoria criminalității „gulerelor albe" (o traducere a termenului ,white-collar") a 
fost, pentru o lungă perioadă de timp, ignorată. Partial, acest lucru a fost cauzat şi de na- 
tura acestor infracțiuni. Contemporanii nu ar fi avut o atitudine la fel de dură faţă de 
delapidare si faţă de alte infracţiuni precum crime sau jafuri. În primul rând, acest fapt 
se datorează absenței violenţei și, în al doilea rând, din cauza statutului social al infracto- 
rilor. Studiul istoriei criminalității examinează, în majoritatea ariilor sale de cercetare, 
categorii marginale ale societăţii. Membrii elitei nu au fost prima alegere a celor care 
studiază istoria criminalităţii şi astfel s-ar putea explica, de asemenea, lipsa de interes 
pentru această perspectivă. Una dintre cele mai cunoscute cărți pentru această temă este 
cea a lui George Robb, White-Collar Crime in Modern England. Financial Fraud and Busi- 
ness Morality 1845-1929 (1992). 

Istoria dreptului penal și a criminalității sunt strâns legate. Dreptul penal definește in- 
fractiunile, criminalii sau modalităţile în care pedepsele ar trebui aplicate. Prin urmare, 
este de o importanță capitală pentru istorici să cerceteze nu doar legislația penală, ci şi 
mijloacele prin care legile sunt puse în practică. O perspectivă istorică poate dezvălui o 
multitudine de fenomene cum ar fi incriminarea unor activităţi sau atitudinile oficiale față 
de infracțiuni. Dreptul penal este un factor care poate fi doar rareori exclus dintr-un studiu 
dedicat oricărei istorii a criminalităţii. Ca un exemplu, discuţia despre infanticidul din 
Franţa secolului al XIX-lea nu poate ignora Codul Penal Francez care, teoretic, prevedea 
pedeapsa cu moartea pentru această infracțiune. Ca răspuns la linia dură a legislaţiei pena- 
le, juriile achitau de multe ori pe femeile acuzate de pruncucideri chiar dacă acestea erau 
vinovate, pentru a împiedica aplicarea unei pedepse considerate prea dure pentru o astfel 
de infracțiune. Rata de achitare ridicată pentru această infracțiune a determinat o schim- 
bare a legislației. Acest domeniu de cercetare este vast şi bibliografia este generoasă. 
Putem începe prin menţionarea lucrării lui sir Leon Radzinowicz - A History of the English 
Criminal Law and its Administration from 1750 (1948-1968). O abordare comparativă este 
oferită de cartea editată de V. A. C. Gatrell - Crime and the Law: the social history of crime in 
Western Europe since 1500 (1980). Lucrarea Crime, justice and public order in Old Regime 
France (1984) a lui Julius Ruff se concentrează pe două regiuni din Franţa. O altă carte care 
explorează sistemul penal din Franţa este cea a lui Benjamin Martin, Crime and Criminal 

Justice under the Third Republic (1990). În Crime and the development of the modern society 
(1976), Howard Zehr se ocupă de procesele interne care sunt puse în legătură cu justiția 
penală şi cu dezvoltarea societății moderne. Această ultimă lucrare prezintă şi o perspecti- 
vă comparativă a evoluţiei dreptului penal si a criminalităţii în Franţa şi Germania la 
sfârșitul secolului al XIX-lea. 

Dreptul penal influențează în mod direct statisticile judiciare. Fiind o metodă cantita- 
tivă de măsurare a criminalităţii, statisticile judiciare au fost privite ca imagini exacte ale 
criminalităţii. Acest punct de vedere este însă contestat din mai multe motive. Nenumărate 
studii au subliniat faptul că statisticile au defecte insurmontabile care fac imposibilă ideea 
că cifrele criminalităţii din statisticile oficiale ar fi în întregime corecte. Cel mai cunoscut 
defect este „cifra neagră” a criminalităţii, un termen folosit pentru a descrie crimele nede- 
clarate sau nedescoperite. În plus, autorităţile înregistrează doar o parte din crimele ce le- 
au fost raportate. Alti istorici au arătat că transformările legislaţiei penale şi a forțelor de 
poliție au, de asemenea, un impact direct asupra statisticilor. În mod ironic, pe măsură ce 
forțele de poliţie devin mai eficiente, acestea descoperă mai multe crime, prin urmare, rata 
criminalităţii creşte în ciuda unei politici mai bune pentru prevenirea ei. Există opinii con- 
tradictorii cu privire la fiabilitatea statisticilor criminale. John ]. Tobias prefera relatările 
contemporane statisticilor judiciare. El considera că statisticile nu oferă informaţii sigure 
despre criminalitate. Pe de altă parte, V. A. C. Gatrell recunoștea că acestea nu sunt întru 
totul de încredere, dar a analizat în continuare statisticile judiciare din epoca victoriană 
pentru a investiga evoluţia criminalităţii. Între studiile cheie pentru acest subiect am putea 
menţiona: Crime and Industrial Society in the Nineteenth Century (1967) al lui John J. Tobi- 
as, Criminal Statistics and Their Interpretation (1972), articolul lui V. A. C. Gatrell si T. B. 
Hadden sau cel al lui Rob Sindall, The Criminal Statistics of Nineteenth-Century England Ci- 
ties: a New Approach (1986). 

Istoria criminologiei este un alt domeniu de cercetare. Nasterea diferitelor teoretizári 
din criminologie, cát si raporturile acestora cu alte discipline se aflá in centrul mai multor 
studii. David Garland se ocupa de teoriile criminologice de la sfârşitul secolului al XIX-lea 
în articolul The Criminal and His Science. A Critical Account of the Formation of Criminology 
at the End of the Nineteenth Century (1985). Influentele biologiei asupra criminologiei sunt 
examinate în lucrarea lui Nicole Rafter, The Criminal Brain: Understanding Biological The- 
ories of Crime (2008). În epoca lui Cesare Lombroso, criminalul a fost asociat cu nebunia. 
Teoria degenerárii impreuná cu definirea mai multor afectiuni medicale si interventia psi- 
hiatriei au insemnat o ,medicalizare a deviantei". Istoria psihiatriei si a institutiilor sale 
oferá o altá imagine valoroasá pentru studierea teoriilor criminologice din secolul al XIX- 
lea. Pe lângă lucrarea binecunoscută a lui Michel Foucault, Folie et déraison. Histoire de la 
folie à l'áge classique (1961), am putea sá enumerám si altele precum: Robert Nye, Crime, 
Madness and Politics in Modern France (1984), Pierre Darmon, Médecins et assassins à la 
Belle Époque (1989), Daniel Pick, Faces of Degeneration (1989), Ruth Harris, Murderers and 
Madness. Medicine, Law and Society in Fin de Siécle (1989). O excelentă analiză a teoriilor 
criminologice dintr-o perspectivá internationalá si comparativá este cartea editatá de Ri- 
chard Wetzell si Peter Becker, Criminals and their Scientists. The History of Criminology in 
International Perspective (2006). Studiile incluse in aceastá lucrare aratá cum discursurile 
si practicile criminologice s-au extins in diferite zone geografice precum: Franta, Anglia, 

Germania, Italia, Statele Unite, dar şi în Japonia, Australia sau Argentina. Cu toate acestea, 
condiţiile preexistente din aceste societăți au conturat modalităţile în care astfel de teorii 
criminologice au fost adaptate. 

Aceste istorii ale criminalităţii sunt integrate si în lucrări generale care se concen- 
trează pe studierea criminalității pe perioade mai lungi. Putem aminti: Crime and Society 
in England 1750-1900 (1987) a lui Clive Emsley, Reconstructing the criminal: culture, law, 
and policy in England 1830-1914 (1990) a lui Martin Wiener sau lucrarea coordonată de 
Barry Godffrey, Comparative Histories of Crime (2003). 

Investigarea relatiei presá-criminalitate dintr-o perspectivá istoricá nu este un dome- 
niu la fel de bine conturat ca cele menționate în paginile anterioare. Una dintre cele mai 
recente si convingátoare lucrári care surprinde perceptia criminalitátii dintr-o perspectivá 
istoricá este teza de doctorat a lui Esther Snell, Perceptions of Violent Crime in Eighteenth- 
Century England: A Study of Discourse of Homicide, Aggravated Larceny and Sexual Assault 
in the Eighteenth-Century Newspaper (2004). Teza ei porneste de la analiza unui ziar - 
„Kentish Post" - pe care-l foloseşte ca model pentru presa engleză a secolului al XVIII-lea. 
Snell examinează fenomenul criminalităţii folosind atât metode calitative, cât şi cantitative. 
În acelaşi timp, ea compară statisticile criminale cu analiza presei şi dezvăluie modalitățile 
prin care anumite comportamente criminale au fost prezentate mai des în presă. Această 
teză de doctorat oferă unele perspective valoroase pentru analizarea reflectării criminali- 
tátii în presă. Desigur, una din lecţiile tezei ei este necesitatea adaptării cercetării la 
sistemul juridic şi la condiţiile sociale. Mai mult, orice analiză a criminalităţii din presă nu 
ar trebui să ignore diferitele tipuri de articole din ziarele care descriu fapte criminale. John 
Styles se ocupă de această chestiune în articolul său - Print and Policing: Crime Advertising 
in Eighteenth-Century Provincial England (1989). Unii istorici au evaluat capacitatea presei 
de a influenţa politicile autorităților. Conceptul de „panică morală” a fost împrumutat din 
sociologia anglo-saxonă și utilizat într-o serie de studii istorice. Articolul lui Peter King, 
Newspaper reporting, prosecution practice and perceptions of urban crime: the Colchester 
crime wave of 1765 (1987), nu a fost primul care a promovat acest concept. Încă din 1980, 
articolul lui Jennifer Davis, The London Garroting Panic of 1862, aplicase acelaşi concept. 
Panica strangulărilor din Londra secolului al XIX-lea fost examinată si în alt studiu, cel al 
lui Rob Sindall, The London Garroting panics of 1856 and 1862 (1987). 

În istoriografia franceză, prezentarea criminalităţii în presă e analizată din perspecti- 
va „faptului divers”. Xavier Rousseaux menţiona cartea lui Dominique Kalifa L'encre et 
le sang. Récits de crime et société à la Belle Époque (1995)8. Aceasta a fost urmată de alte- 
le precum Anne-Claude Ambroise-Rendu, Les faits divers dans la presse francaise de la fin 
du XIXe siècle. Étude de la mise en récits d'une réalité quotidienne (1870-1910) (1997) sau 
Marine M'Sili, Le fait divers en République. Histoire sociale de 1870 à nos jours (2000)?. 

Ín Románia, astfel de subiecte nu s-au bucurat de o atentie deosebitá. Existá 
într-adevăr destule lucrări, studii sau articole care se ocupă de istoria dreptul penal sau 
de cea a pedepsirii în România secolului al XIX-lea, însă majoritatea nu sunt recente. 


8 Xavier Rousseau, Historiographie du crime et du la justice criminelle dans l'espace francais (1990-2005). Part II : 
de la Révolution au XXIe siècle, în „Crime, Histoire & Sociétés"/,, Crime, History & Societies", Vol. 10, No. 2, 2006, p. 
7. 

? Dominique Kalifa, Marine M'Sili, Le fait divers en République. Histoire sociale de 1870 à nos jours, în „Crime, His- 
toire & Sociétés" /, Crime, History & Societies", Vol. 6, No. 1, 2002, pp. 138-139. 

Petre Ionescu-Muscel a analizat evoluţia dreptului penal in Istoria Dreptului Penal 
Român (1931), iar loan C. Filitti în Vechiul drept penal român: întregiri privitoare la 
vechea organizare judecătorească (1934). Tratatul de Drept și Procedură Penală (1924- 
1926) al lui Ioan Tanoviceanu, a fost revizuit şi completat de alti juriști. Tot în perioada 
interbelică a apărut interesanta lucrare a lui Constantin C. Angelescu, Pedeapsa cu moar- 
tea la Români în veacul al XIX-lea (1927). Istoria închisorilor din România a fost 
prezentată în studiul lui Ovid Stănciulescu, Cercetări asupra regimului penitenciar român 
din veacul al XIX-lea (1933). După 1945, cele două studii ale lui Valentin Al. Georgescu nu 
pot fi ignorate - Locul gândirii lui Beccaria în cultura juridică și în dezvoltarea dreptului 
penal până la mișcarea revoluţionară a lui Tudor Vladimirescu (1967) şi Locul gândirii lui 
Beccaria în cultura juridică și în dezvoltarea dreptului penal de la 1821 până la 1864 
(1968). 

În ultimele trei decenii, câţiva autori au abordat teme care pot fi integrate istoriei 
criminalității. Articolele lui Tudor Voinea au vizat istoria dreptului penal. Între acestea 
se pot menţiona: Le grand code penal roumain de 1865 (1985) sau Les modifications ap- 
portées au Code pénal roumaine de 1864 jusqu'á la fin fin du XIX-e siécle (1986-1987). Tot 
Tn acest deceniu a fost publicatá o interesantá tezá de doctorat - Florian Galdáu, Statutul 
juridic al bolnavului psihic în secolul al XIX-lea cu relevarea asupra influenţei si practicii 
psihiatrico-legale (1982). Se pare că în ultimii ani relația criminalitate-mediciná a reve- 
nit în centrul atenţiei. Octavian Buda s-a ocupat de istoria medicinii legale din România 
în Criminalitatea: o istorie medico-legală românească (2007). Acelaşi autor a publicat și o 
lucrare care prezintă expertizele psihiatrice judiciare în România între 1860-1940, An- 
tropologia marginalului (2007). Fără doar şi poate, sunt iniţiative lăudabile prin faptul că 
abordează un subiect insolit, însă nu aduc elemente inovatoare în studiul criminalităţii 
din perspectiva medicinii legale deoarece sunt doar crestomatii. Istoria poliției este ana- 
lizată în două lucrări recente: Istoria Poliţiei Române de la origini până în 1949 (2000) a 
lui Lazăr Cârjan şi Din istoria poliției române (2006), publicată de Florin Şinca. Istoria 
duelului a suscitat, de asemenea, un interes evident. Articolul lui Andrei Oisteanu, Duelul 
la români (2005) sau comunicarea lui Mihai Chiper, Onoare, masculinitate, duel. Ofiţer în 
România, 1859-1918 (2010), sunt două exemple în acest sens. Pe lângă câteva articole 
sporadice, putem menţiona inițiativa recentă a coordonatorilor publicaţiei „Caiete de 
Antropologie Istorică” de a dedica un număr, cel din ianuarie-iunie 2010, haiduciei, bri- 
gandajului şi disciplinării sociale. 

Alte lucrări se ocupă de reflectarea criminalităţii în epocă fără ca aceasta să fie tema 
centrală de cercetare. Marian Petcu în Istoria jurnalismului și a publicităţii în România 
(2007), face dese referiri la violenta din presa românească a secolului al XIX-lea. El de- 
scria sumar şi modalităţile de prezentare a faptelor criminale în articolele de „fapte 
diverse" din ziarele din a doua jumătate a secolului al XIX-lea. Ioana Drăgan în Romanul 
popular în Románia-literar și paraliterar (2001), oferă o foarte interesantă imagine cu 
privire la reprezentările criminalităţii în romanul popular românesc din secolul al XIX- 
lea. loana Drăgan examina și legăturile dintre presa si literatura populară a epocii. Unii 
dintre autorii acestor romane erau ziariști care se inspirau din articolele din ziare care 
relatau crime sau tâlhării. Simona Antonescu a surprins fenomenul popularizării 
studiilor de fizionomie şi antropologie criminală în lucrarea sa, Literatura de popular- 

izare a științei în a doua jumătate a secolului al XIX-lea și începutul secolului XX în 
România (2007). Dacă excludem cele două cărţi care se ocupă de istoria poliţiei, nu 
putem identifica o lucrare (deci nu doar studii sau articole, chiar și acestea fiind rare) 
sistematică care abordează, ca temă principală, fenomenul criminalităţii în România, în a 
doua jumătate a secolului al XIX-lea. În ciuda publicării mai multor studii sau articole în 
ultimul deceniu, este evident decalajul istoriografic care separă România de statele Eu- 
ropei Occidentale si, in special, de Marea Britanie. Poate o comparaţie cu istoriografia 
britanică nu e inspirată deoarece acesta este spaţiul în care istoria criminalităţii a bene- 
ficiat de o atenţie deosebită în ultimele două decenii. Deşi am citat doar lucrări care s-au 
concentrat asupra Europei astfel de abordări s-au extins și pe alte continente, în America 
de Nord, Asia sau America de Sud. 

Tema centrală a acestei lucrări fiind reflectarea criminalităţii în presă, publicaţiile pe- 
riodice - ziare şi reviste - sunt sursele predilecte la care vom apela. Am selectat în jur de 
115 de ziare și reviste care au fost lansate în România în a doua jumătate a secolului al 
XIX-lea şi primii ani ai secolului al XX-lea. În ce măsură cele 115 de periodice reflectă o 
imagine care poate fi generalizată la nivelul întregii prese din a doua jumătate a secolu- 
lui al XIX-lea ? Primul tom din Publicaţiile periodice românești 1820-1906 conţine referiri 
la 3.290 de titluri descrise după colecţii și alte 580 de titluri descrise după izvoare bibli- 
ografice10. Sigur, lucrarea lui Nerva Hodoș şi Al. Sadi-lonescu include si periodicele care 
au circulat şi în alte regiuni decât România. Chiar excluzându-le pe acestea si pe cele 
apărute înainte de 1850, numărul periodicelor este încă foarte mare. Multe periodice din 
epocă erau însă efemere și nici nu aveau tiraje mari. Informaţiile despre criminalitate 
sau orice alt gen de evenimente erau frecvent preluate din alte periodice. Ziarele 
naționale preluau ştiri de la cele locale, cele locale de la alte ziare locale și de la cele 
naționale. Prin urmare, în destule situații apăreau ştiri identice în mai multe ziare 
naționale sau locale. Ținând cont de aceste aspecte, dacă printre cele 115 de periodice s- 
ar regăsi ziarele importante cu tiraje mari, care au circulat pentru mai multi ani, dar si 
ziare locale cunoscute, ele ar reflecta, în mod realist, o imagine a prezentării criminal- 
itátii care poate fi extinsă la nivelul întregii prese. 

Printre ziarele selectate apar, într-adevăr, si cele mai cunoscute, cu tiraje mari si care 
au circulat pentru mai mulţi ani. Criteriul diversităţii ne-a influenţat selecția. Astfel, am 
inclus în cercetarea noastră atât ziare efemere, cât și ziare care au apărut pentru câteva 
decenii. De asemenea, nu ne-am limitat la ziarele şi reviste naţionale, ci am examinat și 
periodice locale. Nu în ultimul rând, n-am omis periodicele specializate pe anumite 
domenii - literare, economice, medicale, administrative sau pe cele cu o ideologie clară - 
publicaţii socialiste, antisemite sau filosemite. 

Ca şi în zilele noastre, informaţiile publicate în ziare nu erau întotdeauna corecte sau 
măcar credibile. Deseori, ziarele preluau informaţiile unele de la altele, fără să verifice 
veridicitatea lor. În alte situaţii, periodicele deformau intenționat realitatea pentru a 
transmite o anumită viziune asupra evenimentelor. Compararea ştirilor din diferite ziare 
nu poate fi de ajuns pentru a determina dacă un eveniment a fost sau nu relatat realist. 


10 George Băiculescu, Introducere, în George Băiculescu, Georgeta Răduică, Neonilă Onofrei, „Publicaţiile peri- 
odice româneşti”, Tom II, Catalog alfabetic: 1907-1918, Supliment: 1790-1906, Bucureşti, Editura Academiei, 
1969, p. xix. 

Pentru a doua jumătate a secolului al XIX-lea se poate apela si la alte tipuri de surse. 
Abordarea fenomenului criminalităţii dintr-o perspectivă istorică necesită folosirea unor 
surse variate. Rapoartele funcționarilor, statisticile criminale, teoretizările din dreptul 
penal, biologie şi medicină legală, relatările unor autori contemporani, atât români cât şi 
străini, literatura epocii şi chiar proverbele sau zicalele cuprind informaţii referitoare la 
criminalitatea din societatea românească. 

În cadrul Direcţiei Arhivelor Naţionale Istorice Centrale (în continuare D.A.N.I.C.), 
fondurile referitoare la Ministerul de Interne, Ministerul Justiţiei, Direcţia Penitenciare- 
lor sau Direcţia Poliţiei si a Sigurantei Generale contin rapoarte, circulare sau ordine ale 
funcționarilor Statului. Diferite infracțiuni, organizarea şi eficiența instituţiilor, dar şi 
prezentarea criminalităţii în presă sunt doar câteva dintre subiectele abordate în aceste 
fonduri. Ele ajută la conturarea perspectivei autorităților cu privire la criminalitatea din 
societatea românească. Astfel, documentele din arhive scot în evidență modalităţile vari- 
ate de percepţie a criminalităţii. Raportul unui inspector de poliţie reliefeazá alte 
aspecte legate de o crimă față de un articol de pe prima pagină a unui ziar cotidian care 
prezintă același eveniment. 

Fenomenul criminalității a apărut și în studiile unor intelectuali din a doua jumătate a 
secolului. Teoretizările lor sunt asociate unor domenii variate: drept penal, medicină lega- 
lă sau biologie. Multe dintre studiile autorilor din secolul al XIX-lea care propun 
interpretări ce pot fi integrate criminologiei caută, de fapt, să ofere soluţii unor probleme 
sociale. Chestiuni precum alcoolismul, sărăcia, reforma penitenciarelor sau sănătatea ce- 
tátenilor ar fi influenţat nivelul criminalităţii din societatea românească. Intelectuali din 
mai multe categorii profesionale au abordat problema criminalităţii. Majoritatea studiilor 
aparţin unor jurişti, dar unii autori sunt doctori, psihiatri, ziarişti, scriitori sau chiar preoți. 

În mod tradiţional, criminalitatea este măsurată prin statisticile criminale. De regulă, 
studiile care se ocupă de criminalitate analizează aceste statistici pentru a oferi explicaţii 
în legătură cu nivelul criminalității. Folosirea statisticilor ridică unele semne de întreba- 
re. Pentru început, statisticile judiciare măsoară criminalitatea aparentă sau cea legală, 
nu pe cea reală. Unii autori chiar consideră că ele măsoară activitatea represiunii - 
politia si justitia, nu criminalitatea!!. Mai mult, ele oferă informaţii inexacte, fie din cauza 
unor erori involuntare, fie prin deformarea voluntară a rezultatelor. Pentru România, în 
doua jumătate a secolului al XIX-lea, au existat două tipuri de statistici criminale: statis- 
ticile judiciare şi cele penitenciare. Primele statistici judiciare care măsoară 
infractionalitatea la nivelul țării, au apărut in 1867. Existau și statistici penitenciare, pu- 
blicate încă din 1863. Ele cuprindeau rapoartele lui Ferdinand Dodun des Perriéres, 
Inspector general al Închisorilor. Aceste tipuri de statistici au fost incluse în două perio- 
dice aflate în colecţia Bibliotecii Academiei Române - „Statistica judiciară” (1869-1914) 
si „Statistica stabilimentelor penitenciare” (1863-1864; 1874-1880; 1882; 1886-1890 si 
rezumatele pe 1866-1905). Datele statistice au fost interpretate de mai multi autori con- 
temporani precum Ioan Tanoviceanu, Grigore Dianu sau Anastase Stefánescu-Galati. 
Acesti autori si-au exprimat reticentele in legáturá cu exactitatea datelor si chiar au 
completat statisticile criminale corelându-le lor cu cele demografice 


11 Raymond Gassin, Criminologie, 4* édition, Paris, Dalloz, 1998, p. 100. 

În secolul al XIX-lea şi primii ani ai secolului al XX-lea, criminalitatea a inspirat și o serie 
de producţii literare: Eugene Sue, Feodor Dostoiesvski, Victor Hugo sau Arthur Conan Doy- 
le au scris despre criminali sau criminalitate. În literatura română cultă, I. L. Caragiale, 
Mihail Sadoveanu, Constantin Sandu-Aldea şi N. N. Beldiceanu au arătat o propensiune că- 
tre asemenea subiecte. În literatura populară, criminalitatea a beneficiat de atenţia unor 
autori ca N. D. Popescu, Panait Macri, Ilie Ighel-Deleanu sau Constantin Prutianu. Deseori, 
aceşti autori găseau subiecte pentru romanelor lor în paginile ziarelor. 

Cultura tradițională oferă o reprezentare oarecum diferită a criminalităţii. Colecţiile de 
proverbe, zicale si superstiții populare precum cea editată de Iuliu A. Zanne, Proverbele 
românilor din România, Basarabia, Bucovina, Ungaria, Istria și Macedonia (1895-1901), 
sunt surse inedite pentru analizarea reflectării criminalităţii în cultura tradițională. Cu cer- 
titudine, identificarea perceptiilor criminalităţii în cultura tradițională aduce în discuţie 
câteva probleme legate de caracterul eminamente oral al acesteia. Fixarea în scris a pro- 
verbelor, zicalelor sau superstitiilor ar fi putut deforma sensul lor initial. Mai mult, unele 
proverbe probabil nici nu fost menţionate în colecţii ca cea a lui Iuliu A. Zanne. 

O altă categorie de surse este aceea a relatărilor unor autori contemporani, atât ro- 
mâni, cât şi străini care au trecut prin Muntenia și Moldova sau România, în a doua 
jumătate a secolului al XIX-lea. Acestea din urmă sunt utile pentru conturarea modului în 
care era percepută criminalitatea din exterior, de străini. Sigur, apar câteva dificultăți 
inerente legate de astfel de surse. Percepția criminalităţii din perspectiva fiecărui călător 
poate fi influenţată de o serie de factori : momentul în care ajunge în România, durată de 
timp cât a stat într-un spaţiu, tendinţa de a compara realitatea din spaţiul vizitat cu reali- 
tátile familiare, experienţele personale, etc. Una dintre cele mai valoroase lucrări, care 
apelează la relatările călătorilor străini, este cea publicată de Klaus Heitmann -Imaginea 
românilor în spaţiul lingvistic german 1785-1918 (1985). Cronici ale evenimentelor din 
România pot fi identificate la autori români. Deşi acestea sunt mărturii valoroase, ele nu 
sunt întotdeauna utile deoarece autorii selectează doar o parte din informaţiile despre 
criminalitate. Ca un exemplu, Constantin Bacalbașa, în Bucureștii de altădată (1927- 
1932) menţiona crime celebre sau contrabanda de la barierele Capitalei, însă omitea se- 
ria de tâlhării comise de „ucigașul cârciumarilor”, în 1899. În plus, relatările 
contemporanilor, atunci când sunt redactate la mai multi ani de la desfăşurarea eveni- 
mentelor, pot contine informaţii eronate. Si în această privinţă, lucrarea lui Bacalbașa 
este un exemplu evident. Furtul „Cloştii cu puii de aur", comis de Pantazescu, a fost 
plasat de Bacalbasa in 1877 deşi avusese loc în 1875. 

Acestea sunt sursele pe care le avem în vedere. Varietatea lor este un argument pentru 
aplicarea mai multor metode de cercetare, adaptate fiecărei surse. Ne vom concentra, mai 
întâi, asupra metodologiei utilizate în analizarea periodicelor. Prezentarea criminalității în 
presă este, fără îndoială, o zonă de cercetare cu o gamă generoasă de teorii din sociologie, 
comunicare sau criminologie. E inutil să mai amintim că nu toate ar putea fi transferate pe 
tărâmul Istoriei. Deși orice construcţie a trecutului începe din prezent, istoricii ar trebui, 
cel puţin, să încerce să suprime tendinţa de a prezenta trecutul folosind toate teoriile con- 
temporane. Totuşi, preluarea critică a unora dintre aceste teorii ar îmbogăți cu siguranță 
perspectiva asupra trecutului. 

În eseul său istoriografic pe care l-am citat deja, Locating Histories of Crime. A Biblio- 
graphical Study (1999), Peter King declara că dialogul dintre istoria socială si 
criminologie se desfășoară încă, în mare parte, în şoaptă. Partial, acest lucru se datorea- 
ză faptului că istoricii utilizează texte din criminologie fără a imbrátisa complet sau a 
înțelege profund fundamentele lor teoretice. Evident, el se referă la studierea criminali- 
tátii în Europa Occidentală. Dacă ne gândim la stadiul actual al cercetării pentru alte 
regiuni, declarația sa este cel puţin optimistă. Poate că nu e încă nici măcar un dialog al 
surzilor, ca să-l cităm pe Peter Burke. Abordarea unor subiecte ca acesta fără teorii con- 
temporane din sociologie sau criminologie ar dăuna cu adevărat rezultatelor finale ale 
cercetării. Fără concepte sau teorii, un istoric nu este nimic mai mult decât un Funes, 
personajul lui Jorge Luis Borges care îşi putea aminti fiecare copac pe care-l văzuse în 
timpul vieţii sale, dar nu putea înțelege conceptul de „copac. 

Totuși, oricât de complexe ar fi, teoriile şi conceptele nu pot cuprinde pe deplin diversita- 
tea realității. Ca să reamintim punctul de vedere al lui Max Weber, ar trebui să le considerăm 
„tipuri ideale” și să ne asigurăm că vom evita reificarea lor. Încercarea de a aplica aceste ti- 
puri ideale unei realități ar putea, în acelaşi timp, ajuta la îmbunătăţirea conceptului sau 
teoriei și oferi, o nouă perspectivă asupra trecutului. Majoritatea metodelor, teoriilor sau 
conceptelor pe care le vom aplica au fost inspirate din spaţiul anglo-saxon. Nu vom ignora 
nici abordarea subiectului din perspectiva franceză a „faptelor diverse”. 

Analizarea ştirilor din presă se poate face prin două metode: cea cantitativă şi cea ca- 
litativă. Metodele cantitative caută un model, repetarea anumitor structuri în felul în 
care sunt prezentate evenimentele, iar cele calitative pun accentul pe fluiditatea textului 
si interpretările sale12. Metoda cantitativă porneşte de la indici care pot fi clasificați si 
apoi numărați. Există câteva lacune care influenţează rezultatele finale ale cercetării. Din 
moment ce metoda de analiză cantitativă se ocupă de ceea ce este prezentat prea des, 
prea rar, nu este prezentat sau apare într-o formă părtinitoare în ziare, ar fi util să se cu- 
noască norma cu care sunt comparate aceste date. Întrebarea esenţială care s-ar naște 
dintr-o asemenea comparație e dacă ştirile reflectă realistic evenimentele??. Pe lângă 
acest aspect, metoda cantitativă se limitează la ceea ce poate fi cuantificat, la categoriile 
care sunt standardizate, ignorând alte fenomene. 

Metoda calitativă presupune existenţa mai multor simboluri în textul stirii. Într-o pri- 
mă fază, „realitatea”, aşa cum apare în mass-media, e analizată, fiind identificate 
structurile esenţiale, apoi e interpretată și reconstruità!4. De exemplu, o ştire care 
prezintă o tâlhărie poate fi analizată la mai multe niveluri. Relaţia acelei știri cu alte texte 
similare din cuprinsul ziarului, folosirea anumitor surse cu predilecție sau sensurile pe ca- 
re le capătă un termen sunt doar câteva din elementele care pot fi urmărite. Analiza 
calitativă a unui text are un caracter eminement speculativ, care o situează, mai curând, pe 
tărâmul criticii literare. Prin urmare, metoda calitativă nu oferă întotdeauna argumente 
solide pentru a susține o anumită interpretare. Nici metodele cantitative, nici cele calitati- 
ve nu se ocupă doar de conţinutul știrilor, ele pot lua în calcul și efectele ştirilor asupra 


12 Richard V. Ericson, Patricia M. Baranek, Janet B. L. Chan, Representing Order: Crime, Law, and Justice in the 
News Media, Milton Keynes, Open University Press, 1991, p. 50. 

13 Ibidem, p. 51. 

14 Ibidem, p. 55. 

15 Ibidem, p.58. 

publicului!6. Ambele metode au limitări evidente si de aceea unii autori le folosesc impre- 
ună. Esther Snell în lucrarea sa, deja citată, îmbina metodele cantitative cu cele calitative. 

Cercetarea noastră va permite aplicarea unor teorii şi concepte din sociologie, comu- 
nicare şi criminologie. Avem în vedere o preluare critică a acestora, pentru a reliefa şi 
limitele teoriilor şi conceptelor. Pentru moment ne vom limita la prezentarea lor, ur- 
mând să le definim detaliat în cuprinsul celui de-al patrulea capitol al lucrării. Nu orice 
informatie despre o infracțiune poate deveni o ştire. Anumite caracteristici ale actelor 
criminale le asigură acestora prezenţa în paginile ziarelor. Conceptul anglo-saxon new- 
sworthiness se referă la potenţialul unui eveniment de a deveni o ştire, de a fi relatat în 
ziare. Periodicele transmiteau, indirect, prin articolele publicate „o viziune asupra lu- 
mii”. Termenul frame, (tradus din engleză „cadru”, „structură”), sugerează modul în care 
e prezentată o întâmplare în știri. Teoria „panicii morale” surprinde capacitatea presei 
de a influența publicul și autoritățile, determinând reacţii ostile exagerate la adresa unor 
acte criminale. În presa din secolul al XIX-lea, știrile despre criminalitate erau, de obicei, 
încadrate secţiunii „faptelor diverse”. Teoretizări ca aceea a lui Roland Barthes din 
Structure du fait divers (1964) vor fi comparate cu realitățile din presa românească. 

Această lucrare propune o abordare comparativă a istoriei criminalităţii. Per- 
ceptiile criminalităţii din diferite surse vor fi comparate cu cele din presă. Rapoartele 
funcționarilor, datele din statisticile judiciare și penitenciare, teoretizările intelectuali- 
lor, relatările călătorilor străini, reprezentările literare şi proverbele adunate la sfârşitul 
secolului al XIX-lea sunt surse care oferă imagini diferite ale criminalităţii față de ziarele 
epocii. Statisticile criminale surprind evoluţia fenomenului pe durata a câteva decenii. 
Aceste date vor fi comparate cu cele rezultate din cercetarea cantitativă a ziarelor pen- 
tru a arăta dacă evoluţiile din presă corespundeau celor din statistici. Abordarea 
comparativă nu se va limita la percepțiile din surse variate, exterioare presei, ci o 
vom aplica şi într-o examinare internă, în cadrul presei, a modalitátilor în care zi- 
arele publicau ştiri despre criminalitate. 

Sigur, metoda calitativă, menţionată în cazul analizei presei, poate fi utilizată şi 
pentru alte surse. În discursurile autorilor care au scris despre criminalitate în a doua 
jumătate a secolului, putem regăsi anumite strategii argumentative sau stereotipuri 
privitoare la etnie şi la sex. În proverbe şi în literatura populară apăreau, de asemenea, 
clar conturate, anumite stereotipuri. 

Metodologia pe care o vom folosi sugerează, în mod indirect, ipotezele de la care 
pornim. Știrile despre infracțiuni violente au atras și atrag cititorii. Cel puţin spre 
sfârşitul secolului al XIX-lea, ziarele publicau frecvent astfel de ştiri pentru a capta 
atenţia cititorilor si a vinde cât mai multe exemplare. Comparatia cu statisticile criminale 
va arăta dacă ziarele privilegiau știrile despre infracțiuni violente ca omucideri sau 
tâlhării în defavoarea altora despre infracțiuni mai puţin grave, dar care erau mai nu- 
meroase. De asemenea, ziarele apelau la stereotipuri în relatarea infracțiunilor. Femeile 
erau prezentate ca potentiale pruncucigase si otrăvitoare, țiganii drept autorii unor 
tâlhării, iar evreii predispusi la înşelăciuni si la furturi. În ziarele epocii, îşi făceau loc si 
teorii (pseudoJstiintifice privitoare la cauzalitatea criminalităţii sau la caracteristicile in- 


16 Chris Greer, Crime and media: understanding the connections, in Chris Hale, Keith Hayward, Azrini Wahidin, 
Emma Wincup, Criminology, Second edition, Oxford, Oxford University Press, 2009, p. 179. 

fractorilor. Ideea „omului criminal”, explicaţiile fizionomice, dar si cele care puneau în 
valoare cauzele sociale ale crimelor sunt ușor de identificat în ziarele din România. 

Pe de altă parte, prezentarea ştirilor despre infracţiuni a fost probabil influenţată de 
politica editorială a fiecărui ziar. Evolutiile din presa românească au avut un impact 
semnificativ. Ziarele susținute de grupările politice nu încercau să vândă cât mai multe 
ziare prin relatarea unor fapte criminale. Spre sfârșitul secolului, au apărut ziare im- 
portante, independente de partide, precum „Universul”, de exemplu, care aveau ca 
obiectiv obţinerea unor profituri. Din moment ce știrile despre infracțiunile violente și 
spectaculoase atrăgeau cititorii, aceste ziare au început să publice mai multe informații 
referitoare la crime sau tâlhării. Si orientarea politică a ziarelor ar fi influențat forma și 
conținutul ştirilor. Dacă liberalii se aflau la guvernare, ziarele conservatorilor ar fi publi- 
cat ştiri care să demonstreze că autoritățile nu erau eficiente în combaterea crimina- 
litátii. Periodicele liberalilor ar fi procedat într-un mod similar când aceștia nu mai erau 
la guvernare, folosind ştirile despre criminalitate pentru a-și ataca adversarii politici. In- 
strumentalizarea informaţiilor referitoare la infracţiuni se remarcă și în cazul ziarelor 
antisemite care publicau ştiri despre evreii delincventi. 

O altă ipoteză pe care o vom verifica ia în calcul efectul Războiului de Independenţă al 
României asupra conținutului și frecvenţei ştirilor despre infracțiuni în paginile ziarelor. 
Conform mai multor studii, pe durata războaielor ziarele se concentrează asupra 
relatărilor legate de conflictul armat, publicând mai puţine ştiri despre infracțiuni. Răz- 
boiul în care a fost implicată România a însemnat si prezenţa pe teritoriul ţării a unui 
număr important de soldati ruși. În special din 1878, tot mai multe ştiri îi înfățișau pe 
aceștia drept infractori. Chiar si în 1877, se pare că ziarele manifestau o apetentá evi- 
dentă pentru ştiri privitoare la omucideri sau tâlhării spectaculoase. 

Nu în ultimul rând, prin aplicarea teoriei „panicii morale” avem în vedere examina- 
rea efectelor ştirilor despre infracțiuni asupra cititorilor sau autorităţilor. În ce măsură 
influentau ziarele reacţiile poliţiştilor si ale magistraţilor prin publicarea unui număr 
mare de știri despre un anumit tip de infracţiune ? 

Aceste ipoteze sunt legate de tema centrală a lucrării noastre. Vom investiga şi câteva 
aspecte legate de criminalitatea din România în a doua jumătate a secolului al XIX-lea. 
Capacitatea Statului de a controla criminalitatea pe teritoriul său este una din chestiuni- 
le esenţiale. Sunt indicii care arată că în anumite perioade - pe durata războiului din 
1877-1878 sau în anumite regiuni - Dobrogea si nordul Moldovei, autoritățile nu au ex- 
ercitat un control eficient asupra criminalităţii. În general, teoretizările despre 
criminalitate din a doua parte a secolului al XIX-lea, puneau accentul pe latura socială a 
fenomenului, lăsând în plan secund determinismul biologic. Totuși, în literatura popu- 
lară pot fi întâlnite destule referiri la caracteristicile fizice ale infractorilor. Atât în 
teoretizările unor intelectuali, cât și în literatura populară sau în folclor apăreau stereo- 
tipuri legate de predispoziția femeilor, ţiganilor şi evreilor pentru anumite infracțiuni. 

Caracterul inovator al acestei lucrări a impus forma de organizare a conţinutului. Am 
ales o formulă cu patru capitole. Primul e intitulat „Criminalitate și societate în Europa 
1750-1914", cel de-al doilea, „Criminalitate si societate în România în a doua jumătate a 
secolului al XIX-lea”, al treilea, „Presa din România în a doua jumătate a secolului al XIX- 

lea” şi ultimul se ocupă de tema centrală, „Reflectarea criminalităţii în presa din România 
în a doua jumătate a secolului al XIX-lea”. 

Primul capitol prezintă contextul european al relaţiei criminalitate-societate. Ținând 
cont de lipsa unor abordări sistematice asupra criminalităţii în istoriografia din România, 
am considerat util să redăm câteva dintre procesele esenţiale studiate deja pentru spaţiul 
european. Prin acest capitol, optăm și pentru o perspectivă comparativă între România si 
alte state din Europa. Ne-am concentrat asupra a două regiuni: Franţa şi Anglia. Chestiuni- 
le prezentate în primul capitol vor fi aprofundate şi în capitolul dedicat societăţii 
româneşti. Astfel, evoluţia legislaţiei penale, a instituţiilor Statului, a teoretizărilor privi- 
toare la criminalitate sau percepţia fenomenului în literatură sunt teme pe care le vom 
aborda și în cel de-al doilea capitol, care se ocupă de societatea românească. Considerăm 
că o analiză a legislației penale din România sau a instituţiilor Statului ar trebui legată de 
contextul european pentru că, în dese cazuri, reformele autohtone au fost inspirate de 
procese sau instituții din afara țării. Ca un exemplu, organizarea sistemului juridic din 
România, chiar si numele unor instituţii sau funcţionari au fost preluate din spaţiul 
francez. 

Capitolul „Criminalitate si societate în România în a doua jumătate a secolului al XIX- 
lea” oferă o imagine de ansamblu a fenomenului în societatea românească. Pe lângă 
obisnuitele repere care tin de istoria demografică, modernizarea societății sau condiţiile 
de trai din România secolului al XIX-lea, am inclus în cercetarea de față teme legate de is- 
toria criminalității: legislația penală, evoluţia a două instituţii cheie în controlarea si 
pedepsirea criminalităţii - Poliţia și Închisoarea, teoretizările din criminologie, statis- 
ticile criminale, reprezentarea criminalităţii în literatură şi în cultura tradițională. 

În capitolul „Presa din România în a doua jumătate a secolului al XIX-lea” ne-am con- 
centrat asupra evoluţiei presei din România. Aceasta este, de fapt, o introducere la 
ultimul capitol. Pentru a putea analiza reflectarea criminalităţii în presa din România am 
considerat că ar fi utilă o prezentare a presei din a doua jumătate a secolului pentru a 
scoate în evidenţă procesele importante care i-au marcat istoria. 

În fine, titlul ultimului capitol se confundă cu tema principală a cărții noastre. Acesta 
examinează chestiuni legate de ipotezele pe care le-am menţionat. În debutul capitolului 
am surprins câteva aspecte generale privitoare la relația dintre presă si criminalitate. 
Subcapitolul intitulat „Evoluţii în prezentarea criminalităţii” este o analiză cantitativă a 
reprezentării criminalităţii în patru ziare. Următorul subcapitol este dedicat unei analize 
calitative. Alte subiecte abordate sunt: modalitățile de prezentare ale unor categorii de 
infracțiuni - tâlhării, omucideri, atentate la pudoare, furturi, asasinate politice, es- 
crocherii si evadări, relaţia dintre răufăcători, victime și autorități, războiul si 
criminalitatea în presa din România şi aplicarea teoriei „panicii morale” ziarelor autoh- 
tone. 


Capitolul I 
Criminalitate și societate în Europa 1750-1914 


I.1 Statul modern și criminalitatea: supraveghere, control şi pedepsire 
„Society prepares the crime, the criminal commits it.” 
Henry Thomas Buckle (1821-1862) 


tudierea fenomenului criminalităţii, fie dintr-o perspectivă diacronică, fie din una 

sincronică, surprinde o componentă a relaţiei dintre societate și violență. Aborda- 

rea clasică a violenței este aceea care se ocupă de revolte, de războaie fie externe, 
fie civile, dar nu la fel de des de criminalitate. Violenţa! este un concept care se pretează 
la interpretări diverse, economice, religioase, simbolice, biologice sau sociale. Chiar defi- 
nirea violenţei a dat naștere la numeroase polemici. Pieter Spierenburg arată într-un 
studiu recent că cele mai multe definiţii sunt fie prea restrânse, fie prea extinse?. Willem 
de Haan subliniază faptul că orice definiție poate fi contestată pentru că porneşte de la o 
anumită interpretare şi că fiecare cercetare ar trebui să accepte definiția care s-ar adap- 
ta cel mai bine domeniului respectiv. Potrivit lui de Haan, pentru un istoric interesat de 
criminalitate, definiția restrânsă, juridică, a violenţei ar fi utilă tocmai pentru că sursele 
consultate ar fi, predominant, cele juridice3. 

După cum am mai precizat, termenul „criminalitate” presupune o restrângere, denu- 
mind un anumit tip de violenţă, cea definită ca atare de Stat prin instituţiile sale. Ideea 
de „crimă” este legată intrinsec de societate. Thomas Morus considera că societatea întâi 
creează hoți si apoi îi pedepseşte pentru că au furat^. Preluând ideea lui Morus, Michael 
P. Weisser preciza că între criminal şi societate există o legătură simbolică, iar structura 
societăților moderne determină condiţiile şi situaţiile în care au loc acte criminale*. Într- 
adevăr, observaţia care poate părea un truism este că n-ar exista „crimă” sau „crimi- 


1 Una din clasificările conceptului ar pune în evidență o violenţă privată şi una colectivă. Violenţa privată include, 
la rândul ei, violenta criminală - omoruri, asasinate, otrăviri, loviri, violuri, furturi etc., dar si violenta noncrimi- 
nală - suicid sau accidente. Pe de altă parte, violenţa colectivă s-ar referi la revoluții, acțiuni teroriste, războaie. 
Sigur, există şi alte clasificări ale fenomenului, însă tocmai datorită diversităţii interpretărilor ne vom concentra 
asupra acesteia. Subiectul lucrării noastre se ocupă de violenţa privată criminală. Vezi Gilles Ferreol, Adrian Ne- 
culau (coord.), Violenţa. Aspecte psihosociale, traducere din limba franceză Rodica Melinte şi Lidia Ciocoiu, laşi, 
Polirom, 2003, p. 6. 

2 Pieter Spierenburg, Violence: Reflections About a Word, în Sophie Body-Gendrot, Pieter Spierenburg, „Violence 
in Europe”, New York, Springer Science, 2008, p. 24. 

3 Willem de Haan, Violence as an Essentially Contested Concept, în Sophie Body-Gendrot, Pieter Spierenburg, op. 
cit., pp. 36-37. 

^ Thomas Morus, Utopia, p.17, disponibilá online la http://www.idph.com.br/conteudos/ebooks/Utopia.pdf. , 
accesat la 10.01. 2012. 

5 Michael R. Weisser, Crime& Punishment in Early Modern Europe, 2" edition, Brighton, The Harvester Press 
United, 1982, p. 1. 

nalitate”, în general, fără un sistem de instituţii si relații sociale care să le definească şi să 
le controleze. 

Deşi tema lucrării de față se limitează la a doua jumătate a secolului al XIX-lea, vom 
pleda pentru o extindere a cadrului temporal în acest prim capitol. Astfel, avem în vedere o 
perioadă care începe de la mijlocul secolului al XVIII-lea asociată cu primele cercetări rigu- 
roase care iau în discuţie chestiuni precum dreptul penal, pedepsele sau criminalitatea în 
general. În același timp, din secolul al XVIII-lea, fenomenul criminalităţii nu este doar 
„privit” diferit față de perioada anterioară, ci asistăm si la o intensificare a controlului 
exercitat de Stat, prin intermediul instituţiilor sale, Poliţia si Închisoarea mai ales, asupra 
criminalității. Secolul al XVIII-lea surprinde, deci, o schimbare de paradigmă. În mod evi- 
dent, aceste schimbări nu intervin la același moment în toate zonele continentului, dife- 
rentele regionale fiind semnificative, deseori chiar în interiorul unui Stat. Totuși, până la 
începutul Primului Război Mondial, are loc un proces de uniformizare la nivelul continen- 
tului atât în privinţa teoretizárilor, cât si a controlului criminalităţii. Prin urmare, în 1914 
existau mai multe similitudini între statele europene în acest domeniu decât la mijlocul se- 
colului al XVIII-lea. România este unul din statele în care o asemenea uniformizare s-a 
manifestat pregnant, majoritatea transformărilor concentrându-se în a doua jumătate a 
secolului al XIX-lea. Astfel, nevoia unei analize a contextului european este de o importanță 
peremptorie pentru a putea înțelege procesele locale. În următoarele pagini vom surprin- 
de câteva dintre metamorfozele care au avut loc în Europa pe parcursul acestei „durate 
lungi”, 1750-1914. Vom explica transformările raportându-ne la câteva coordonate : con- 
trolul criminalităţii de către Statul modern, legislatiile penale, teoretizările din crimino- 
logie şi reflectarea criminalităţii în diferite medii, presă şi literatură. 

Cu toate că acest capitol tratează relaţia dintre criminalitate şi societate în Europa, ma- 
joritatea studiilor, articolelor şi lucrărilor care vor fi citate fac referire la spaţiul Europei 
Occidentale, două regiuni fiind în prim-plan: Anglia si Franța. Motivele care au stat în spa- 
tele acestei alegeri vizează două aspecte. Mai întâi, în istoriografia occidentală îndeosebi 
pentru cele două regiuni, tema criminalităţii este deja o abordare recunoscută, primele lu- 
crári majore fiind publicate în urmă cu o jumătate de secol. În alte părți ale continentului, 
din păcate și în România, istoria criminalităţii se află într-un stadiu incipient. De asemenea, 
cele două state oferă modele durabile și viabile care au fost preluate parţial sau într-o mai 
mare măsură si în alte regiuni ale continentului. Pe lângă cele două modele, vom include 
observații succinte cu privire la spaţiul italian, german sau scandinav. 

Dintr-o perspectivă lingvistică, chiar actul de a numi un comportament prin folosirea 
termenilor ,criminal" sau „criminalitate” desemnează controlul exercitat de Stat prin in- 
stitutiile sale asupra violenţei, potrivit lui Pierre Bourdieu". Deciziile juridice prin care 
un comportament e catalogat drept criminal reprezintă o manifestare a puterii simbolice 


6 Istoria criminalităţii este o arie de cercetare comparativă. Un istoric care se ocupă de o asemenea temă explică, 
de regulă, fenomenul comparând criminalitatea din diferie epoci sau spaţii. Mai mult, o perspectivă comparativă 
a istoriei criminalităţii poate fi utilă deoarece permite o înțelegere mai bună, raportată la societăți şi epoci difer- 
ite. Pentru această pledoarie în favoarea abordării comparative, vezi John Carter Wood, It's a small world after 
all? Reflections on violence in comparative perspectives, în Barry S. Godfrey, Clive Emsley, Graeme Dunstall, 
„Comparative Histories of Crime", Portland, Willan Publishng, 2003, p. 36. 

7 Pierre Bourdieu, The Force of Law: Towards a Sociology of the Juridical Field, traducere de Richard Terdiman, în 
„The Hastings Law Journal", vol. 38, July 1987, pp. 814-853. 

a Statului, iar acele decizii devin universal recunoscute. După cum remarca Bourdieu, 
chiar verbul „a categoriza” păstrează semnificații juridice întrucât provine din termenul 
grecesc katégoresthai care înseamnă „a acuza în mod public”8. 

În Evul Mediu, violenta era omniprezentă la toate nivelurile societăţii. Lucrarea lui Juli- 
us RuffViolence in Early Modern Europe, 1500-1800 (2001) arată cum violenţa era un 
fenomen cotidian în Europa. După ce a atins apogeul în secolul al XVI-lea, nivelul violenţei 
a scăzut în următoarele două secole”. Este totuși dificil de avansat cifre pentru a demon- 
stra această scădere a violenţei datorită datelor nesigure, mai ales pentru Evul Mediu. În 
plus, statisticile criminale au fost utilizate în Europa doar din prima parte a secolului al 
XIX-lea. Pentru epocile anterioare, istoricii se bazează pe date locale, de obicei10. Anumite 
infracțiuni au fost analizate pe durate lungi. Studiul lui Manuel Eisner!!, Long-Term Histo- 
rical Trends in Violent Crime (2003), se ocupă de evoluţia ratei omuciderilor în câteva 
regiuni europene: Anglia, Italia, Germania, Elveţia, Olanda, Belgia si Suedia. În general, rata 
omuciderilor a scăzut în Europa între secolele XVI-XX şi din a doua jumătate a secolului al 
XX-lea s-a înregistrat o creştere constantă!12. Există totuși mari diferente regionale atât în 
privinţa cifrelor cât și a evoluţiei. În Anglia, scăderea ratei omuciderilor în această perioa- 
dă lungă a fost întreruptă de uşoare creşteri la începutul secolului al XVII-lea si al XIX-lea. 
Pentru Suedia, creşterile au intervenit la sfârșitul secolului al XVI-lea și la mijlocul secolu- 
lui al XIX-lea. În Elveţia, scăderea a fost constantă fără variații semnificative. Pentru Italia, 
cifrele arată o ușoară creştere în prima parte a secolului al XIX-lea. În Germania, de ase- 
menea, a existat o uşoară creștere în a doua jumătate a secolului al XIX-lea. În Olanda se 
remarcă o creștere începută la mijlocul secolului al XIX-lea. În fine, potrivit datelor, în Bel- 
gia creșterea a intervenit la începutul secolului al XVIII-lea!?. În Franţa, de-a lungul 
secolului al XIX-lea rata omuciderilor a scăzut. Numărul cazurilor cunoscute de poliție a 
scăzut cu 25% între 1830 şi 1900. Au existat câteva diferenţe între prima şi a doua jumăta- 
te a secolului. Până spre 1870, rata omuciderilor a scăzut constant după care a existat o 
uşoară creştere la începutul deceniului al optulea. Ulterior, a intervenit o nouă scădere, în- 


8 Ibidem, p. 838. 

9 Julius R. Ruff, Violence in Early Modern Europe, 1500-1800, Cambridge, Cambridge University Press, 2001, p. 5. 
19 Un exemplu notabil in aceastá privintá J. S. Cockburn, Patterns of Violence in English Society: Homicide in Kent 
1560-1985, în „Past & Present", No. 130, 1991, pp. 70-106. 

11 Manuel Eisner, Long-Term Historical Trends in Violent Crime, în „Crime and Justice: A Review of Research", Vol. 
30, 2003, pp. 83-142. 

12 Ca o comparaţie, in 1810, in Anglia şi în Tara Galilor, rata omuciderilor a fost de 0,15 la 100.000 de locuitori. În 
Canada în 2007-2008, rata a fost de 0,5, în Uniunea Europeană 1,8, iar în Statele Unite 2,79 la 100.000 de locui- 
tori. Oraşe precum Moscova şi Cape Town au înregistrat cifre foarte ridicate. 9,6 condamnări pentru omucideri 
la 100.000 de locuitori au fost în capitala Rusiei, iar în Cape Town 62 la 100.000 de locuitori! Vezi Judith Flan- 
ders, The Invention of Murder. How The Victorians Revelled in Death and Detection and Created Modern Crime, 
London, Harper Press, 2011, p. 1. 

13Manuel Eisner, op. cit., pp. 96-98. Pentru intervalul 1750-1914 rata omuciderilor din Italia a fost constant mai 
mare ca cea din celelalte regiuni analizate. La 1800, erau 9 omucideri la 100.000 de locuitori in Italia, la 1850 s-a 
ajuns la 15, la 1900 la 5,5. În Anglia, Olanda, Belgia si Suedia nu au fost mai mult de 2 omucideri la 100.000 de lo- 
cuitori între 1800 si 1914, iar pentru Germania şi Elveţia maximul a fost de 4 omucideri. La nivelul continentului 
o serie de regiuni aveau peste 5 omucideri la 100.000 de locuitori in 1880: Rusia, România, Bulgaria, Serbia, Gre- 
cia, Spania, Portugalia si Italia. Între 2 si 5 omucideri se comiteau în Austro-Ungaria si Elveţia si restul Europei 
avea sub 2 omucideri la 100.000 de locuitori. Vezi Manuel Eisner, op. cit., pp. 99, 104. 

să la un ritm inferior celui atins până în 187014. La nivel continental, diferenţele dintre sta- 
te sunt evidente (vezi Harta 1)!5. 

Harta 1. Rata omuciderilor la 100.000 de locuitori in 1880 


E între 2 si 5 E 


între 0,5 şi 2 peste 5 nu sunt date 


Odată cu premodernitatea, Statul revendică într-o măsură mai mare ca în trecut mono- 
polul exercitării violenței legitime pe teritoriul său, se implică prin instituțiile sale -Poliția 
şi Închisoarea mai ales, pentru a controla violența internă. În fond, aceasta e una dintre de- 
finitiile cele mai cunoscute ale Statului modern, enunțată de Max Weber în eseul Politik als 
Beruf (1919)16 şi anume că statul este o entitate care revendică monopolul exercitátii vio- 
lentei legitime într-un teritoriu dat. Ideea controlului Statului asupra violenței a fost 
abordată de Norbert Elias, referindu-se la un fenomen mai larg, procesul civilizării care 
implică şi o confiscare a violenței de către Stat!” începând cu epoca premoderná. Nobili- 
mea îşi pierde, de exemplu, dreptul de a avea armate private, iar duelul este interzis, Statul 
fiind singurul care avea dreptul să exercite violența legitimă. Procesul civilizării aduce şi o 
modificare a conduitei și a simtirii umane într-o anumită direcţie, societatea fiind pacifica- 


14 Howard Zehr, Crime and the Development of Modern Society. Patterns of Criminality in Nineteenth Century Ger- 
many and France, London, Croom Helm, 1976, pp. 114-115. 

15 Sursa hărţii este Manuel Eisner, op. cit., p. 104. 

16 Disponibil online la http://www.ne.jp/asahi/moriyuki/abukuma/weber/lecture/politics vocation.html, ac- 
cesat la 15.01.2012. 

17 Toader Nicoară, Istorie și violenţă. Lecturi posibile, în „Caietele de Antropologie Istorică”, Cluj-Napoca, anul I, 
2002, iulie-decembrie, pp.14-15. 

tă gradual. Scăderea standardului de agresivitate acceptatá!8 este tocmai o consecință a 
„civilizării” treptate. Indirect, ca urmare a „ofensivei civilizatoare”, o serie de compor- 
tamente sunt criminalizate : vrăjitoria, sărbătorile populare violente sau prostituţia, 
printre altele. Procesul civilizării este interpretat de istorici şi ca un conflict între cultura 
populară si cea a elitelor!?. Teoria civilizării treptate poate fi completată prin aprofunda- 
rea unor evoluţii culturale care au influențat lumea occidentală din secolul al XVI-lea 
apariţia protestantismului și a culturii individualismului20. Fenomenul diminuării treptate 
a violenţei în Europa Occidentală a fost interpretat din perspective variate : politice, socia- 
le, culturale, economice sau religioase. Teoria procesului de civilizare e una dintre cele mai 
populare explicaţii în rândul istoricilor care s-au ocupat de istoria criminalității tocmai 
pentru că înglobează referiri la domenii diferite. 

Monopolul exercitării violenţei legitime nu este caracteristic doar statelor moderne, 
ci poate fi identificat și în faza anterioară, a statelor absolutiste, între secolele XV-XVIII, 
conform lui Christopher Pierson21. Totuşi, aici existau încă elemente „arhaice”. De exem- 
plu, aparatul birocratic prin care Statul îşi exercita monopolul asupra violenţei nu era 
profesionalizat sau avea de suferit de pe urma coruptiei??. Din această epocă, a absolu- 
tismului, suveranitatea statului se va orienta către interior, spre societate23, fenomen cu 
consecințe majore pentru locuitorii acestor state. În teorie, fiecare stat avea autoritate 
necontestată asupra teritoriului său, nicio forță externă nu avea dreptul de a interveni în 
afacerile interne, însă, de facto, acest principiu era încălcat în mod repetat în cazul state- 
lor mici. Capacitatea de aplicare a suveranităţii statale în interiorul societăţii s-a 
îmbunătățit substanţial în timpul absolutismului2+ prin noi forme de organizare a biro- 
cratiei, căi de comunicație mai rapide, tehnologii mai bune şi supravegherea eficientă a 
supușilor. Toate acestea au format o infrastructură care putea fi utilizată pentru contro- 
lul riguros al criminalităţii pe teritoriul fiecărui stat. Totuşi, în era Statului modern, din 
secolul al XVIII-lea, supravegherea locuitorilor și controlul criminalităţii vor fi mult mai 
eficiente ca în epoca absolutismului25. 

Pacificarea internă realizată de Statul modern trebuie explicată și prin raportarea la 
controlul şi supravegherea criminalităţii exercitate în societățile traditionaliste. Anthony 


18 Norbert Elias, Procesul civilizării, traducere din germană de Monica-Maria Aldea, laşi, Polirom, 2002, vol I, p. 
234. 

19 Arthur Mitzman, The civilizing offensive: Mentalities, High Culture and Individual Psyches, în „Journal of Social 
History”, vol. 20, No. 4, 1987, p. 665. 

20 Manuel Eisner, op. cit., p.130. Vezi şi Helmut Thome, Explaining Long Term Trends in Violent Crime, in „Crime, 
Histoire & Sociétés" /,, Crime, History & Societies", Vol. 5, No. 2, 2001, pp. 69-86. 

21 Christopher Pierson, The modern state, London, Routledge, 2004, p. 40. El porneşte de la tipologia lui D. Held 
din 1992 care clasifica statele in imperii, state feudale, statele-domenii, cele absolutiste si, in fine, statele mo- 
derne. Vezi op. cit., p. 31. 

22 Ibidem, p. 41. 

23 Ibidem, p. 38. 

24 Ibidem, p. 39. 

25 Teoria care leagă controlul Statului de scăderea criminalităţii a fost criticată in mai multe rânduri. În Ţările de 
Jos, de exemplu, scăderea ratei omuciderilor nu poate fi asociată cu apariţia unei forme de guvernare centrali- 
zate. Nici apariţia forțelor de poliție din Europa nu pare a fi cauzat această scădere fiindcă în oraşele italiene din 
Evul Mediu si epoca premodernă existau forte de poliție. Manuel Eisner propune o explicație menită a completa 
teoria controlului Statului şi anume pierderea semnificației culturale a conceptului de „onoare”. Vezi Manuel 
Eisner, op. cit., p. 129. 

Giddens?6 sublinia faptul cá în astfel de societăţi, un comportament deviant nu era con- 
trolat decât la nivelul comunităţii, Statul neimplicându-se de obicei. Mai mult, violența 
din interiorul societăţii nu putea fi controlată cu o eficiență apropiată de cea caracteris- 
tică Statului modern. De asemenea, în societățile tradiționale forme de criminalitate 
precum banditismul din mediul rural sau pirateria erau frecvente. Din secolul al XVI-lea, 
în rândul elitelor din Statele europene au început să apară tot mai multe temeri legate de 
revoltele locuitorilor. În același timp, din ce în ce mai multi țărani care îşi pierduseră 
pământurile au început să migreze către orașe, ceea ce putea duce la potenţiale pericole. 
Ca răspuns, au luat naştere organizaţii care aveau rolul de a separa anumite grupuri de 
indivizi de restul populaţiei, proces denumit „sechestrare” de Michel Foucault27. Naste- 
rea spitalului, a azilului şi a închisorii în Europa Occidentală, descrise de Foucault în 
câteva lucrări clasice, au avut rolul de a rezolva sau controla măcar această problemă so- 
cială. Spitalele create de Stat, deşi se ocupau și de bolnavi, aveau ca funcţie, în general, 
izolarea criminalilor şi a vagabonzilor. Doar în cursul tranziţiei către Statul modern, spi- 
talul şi-a căpătat funcția medicală cu care suntem obișnuiți în lumea contemporaná?8, 
Dacă Foucault pune accentul pe procesul schimbării modalităţii aplicării pedepselor de 
la execuțiile publice, menite a impresiona, ca în cazul lui Damiens?? la o disciplinare mo- 
notonă, ascunsă, pentru a explica naşterea organizaţiilor carcerale spital, azil, închisoare, 
Anthony Giddens ia în discuţie apariţia unor relaţii coercitive în Statul modern care nu 
existaseră anterior30. Crearea unor instituţii centralizate şi a „specialiştilor”, care au de- 
finit şi clasificat comportamentele deviante, a condus la pătrunderea controlului Statului 
în viaţa de zi cu zi a individului. „Criminalul” nu mai este un rebel, ca în societatea tra- 
ditionalá, ci devine un „deviant”, al cărui comportament trebuie modelat pentru a fi un 
bun cetățean. 

Din secolul al XIX-lea deviantul criminal este examinat medical. Cel care era diferit în 
raport cu norma a devenit obiectul studiilor frenologilor, psihiatrilor şi doctorilor. Fouca- 
ult a asociat naşterea psihiatriei moderne cu studierea ,monstrilor umani"32. Fenomenul 
acesta, numit medicalizarea deviantei a continuat pe parcursul secolului următor. Putem 
remarca și un transfer al zonei de interes. Până în a doua jumătate a secolului al XIX-lea as- 
tfel de comportamente deviante erau explicate mai ales din perspectiva moralei, dar ele 
încep să fie explicate şi din punct de vedere medical. Sigur, transferul nu poate fi unul total, 
persistau încă explicaţiile morale, însă cele medicale câştigă tot mai mult teren. 

În domeniul juridic sunt câteva diferente importante între societăţile premoderne si 
cele moderne. John Lea a identificat rolul procesului de abstractizare în conturarea unui 
alt mod de a defini un comportament ca „deviant” sau „criminal!”, în cazul de față. Într-o 
societate premodernă, tradițională, criminalitatea este, de obicei, integrată în alte siste- 
me de relaţii precum statutul social sau gradul de rudenie. Erau diferențe mari între a 


26 Anthony Giddens, The Nation-State and Violence, University of California Press, 1985, p. 181. 

27 Ibidem, p. 182. 

28 [bdem, p. 183. 

29 Michel Foucault, A supraveghea și a pedepsi. Nașterea închisorii, Bucureşti, Humanitas, 1997, traducere din 
franceză de Bogdan Ghiu, p. 1. 

30 Anthony Giddens, op. cit., p. 184. 

31 Ibidem. 

32 Michel Foucault, Anormalii: cursuri ţinute la College de France 1974-1975, traducere din franceză de Dan Radu 
Stănescu, Bucureşti, Univers, 2002, pp. 373-382. 

ucide un străin sau un membru al familiei şi a ucide un ţăran sau un nobil. Contau mai 
ales caracteristicile individului şi contextul, nu calitatea sa de „crimina/”. Într-o societate 
modernă însă, relaţiile sociale implică, în mare parte, si străinii astfel încât e posibil pro- 
cesul de abstractizare pentru că se ştia puţin sau nimic despre ei. Dacă un individ ar 
ucide, el ar fi definit prin această acțiune şi s-ar face abstracţie de calităţile sale. Într-o 
societate premodernă, chiar dacă un nobil ar fi ucis, supusii săi nu ar putea „uita” de cali- 
tatea sa de nobil??. Modernitatea aduce o metamorfoză a vechilor relaţii din societăţile 
tradiționale şi nu o ruptură de acestea pentru că anumite categorii de indivizi sunt cri- 
minalizate ab initio, în timp ce altele doar foarte greu sau chiar deloc?^. 

Statul modern își pune amprenta pe natura duală a modernităţii. Aceasta aduce pe 
de-o parte o eliberare a individului de relaţiile ierarhice premoderne, dar în acelaşi timp 
şi nevoia de a apăra ordinea socială prin instituţiile care controlează societatea. Moder- 
nitatea, așa cum a apărut în Europa Occidentală în secolul al XVIII-lea, poate fi caracte- 
rizată printr-un proces dual de liberalizare si disciplinare?*. Disciplinarea presupune cá 
doar Statul are capacitatea de a controla criminalitatea într-o societate. Conflictele dife- 
rite din societate intră în proprietatea Statului?6. 

Procesele care au conturat evoluţia criminalității pe parcursul „duratei lungi”, între 
1750-1914, nu pot fi explicate independent de transformările care au afectat societățile 
şi statele europene în acelaşi interval cronologic. Cele mai multe dintre aceste schimbări 
sunt integrate fenomenului modernizării, însă câteva sunt procese sau evenimente loca- 
le. Intensitatea cu care s-au manifestat la nivelul continentului a variat de la regiune la 
regiune si nici impactul asupra criminalităţii nu a fost unul uniform. Revoluţia industria- 
lá, urbanizarea, migraţia internă si externă, progresele tehnologice si ştiinţifice, creste- 
rea demografică sau nașterea statelor naționale moderne au influenţat, într-un fel sau 
altul, evoluţia si percepţia criminalităţii. De asemenea, conflictele armate, prin conse- 
cintele care au afectat categoriile sociale și-au adus contribuţia lor. În decursul secolului 
al XVIII-lea, Marea Britanie era implicată în războaie care duceau la o scădere a crimina- 
litátii, dar la sfârşitul acestora37, soldaţii demobilizati se întorceau acasă ceea ce cauza o 
creștere a criminalitátii38. În cazul României, Războiul de Independenţă din 1877-1878, 
a influenţat, de asemenea, criminalitatea. Statisticile criminale indică atât pentru crime 
şi delicte împotriva persoanelor cât si pentru cele împotriva proprietăţii, o scădere a 
numărului acuzaților în timpul războiului si o creștere după sfârșitul conflictului??. Date- 
le statistice nu oferă totuși o imagine completă a criminalității după cum vom vedea. 


33 John Lea, Crime and modernity, London, Sage Publications, 2002, pp. 1-2. 

3^ Ibidem, p. 3. 

35 Ibidem. 

36 Ibidem, p. 14. Autorul reia formula lui Nils Christie din 1977: „our conflicts have become their property". 

37 Impactul conflictelor armate asupra criminalității din Marea Britanie este completată de acțiunea altor factori, 
în special urbanizarea, industrializarea, migraţia internă şi recesiunile economice care au condus la o creştere a 
criminalității în perioada 1790-1840. După 1850 până la începutul secolului al XX-lea criminalitatea s-a 
menţinut la un nivel constant. Vezi Eamonn Carrabine, Pam Cox, Maggy Lee, Ken Plummer, Nigel South, Crimi- 
nology. A Sociological Introduction, Second edition, London, Routledge, 2009, p. 13. 

38 J. M. Beattie, The Pattern of Crime in England, 1660-1800, in , Past & Present", No. 72, Feb 1974, pp. 93-95. Un 
alt articol clasic ce se ocupá de relatia criminalitate/rázboaie este cel al lui Douglas Hay, War, Deatrh and Theft in 
the Eighteenth Century: The Record of the English Courts, in , Past & Present", No. 95, May 1982, pp. 117-160. 

39 N. A. Alesandrini, Statistica României. De la Unirea Principateloru până în presentu, vol. I, laşi, Tipografia H 
Goldner, 1895, pp. 332-333. 

După 1750, în statele europene au apărut o serie de instituţii a căror funcţie era legată 
de menţinerea ordinii şi respectarea legii. Ritmul în care a fost dezvoltat acest sistem insti- 
tutional a variat în funcţie de regiune, dar procesul in sine a fost generalizat la nivelul 
continentului+0. La sfârşitul secolului al XVIII-lea și începutul secolului al XIX-lea au luat 
naștere două instituţii care aveau rolul de prevenire, control, represiune şi pedepsire a 
criminalităţii Poliţia şi Penitenciarul. Implementarea acestora, în statele din Europa Occi- 
dentală în primă fază, a fost impulsionată si de ideea, care avea tot mai multi adepti, că 
fenomenul criminalității ar înregistra o creştere îngrijorătoare la nivelul societátii^!, fapt 
demonstrat de primele statistici criminale, care au apărut tot în prima parte a secolului al 
XIX-lea. Istoria Poliţiei si cea a Penitenciarului nu pot fi scrise doar din perspectiva dezvol- 
tării instituționale a Statului modern si nu pot fi izolate de procesele sociale din epocă? 
care au contribuit la nașterea lor. Un alt aspect referitor la impactul acestor instituții asu- 
pra evoluţiei criminalității merită menţionat. Organizarea eficientă a poliției conduce la 
prinderea mai multor răufăcători sau la descoperirea mai multor infracţiuni. În mod iro- 
nic, o poliţie eficientă poate cauza o creștere a criminalităţii în statisticile judiciare. 

Poate cea mai cunoscută lucrare care se ocupă de istoria Poliţiei în Europa este Poli- 
cing and Its Context: 1750-1870, publicată de Clive Emsley, în 1983. Autorul porneşte 
de la o istorie comparativă a instituţiei în Anglia şi Franţa, iar în ultima parte a cărții se 
ocupă şi de Germania și Statele Unite. Cadrul temporal ales se deschide cu Revoluţia 
economică si industrială si se încheie cu o revoluţie socială si politică din Franţa. La mij- 
locul secolului al XVIII-lea, politia din Franța părea a fi un aparat impresionant care 
reprezenta un model pentru monarhii europeni. Locotenentul Poliţiei din Paris se lăuda 
că dacă trei oameni s-ar întâlni să discute, unul din ei ar fi, cu siguranță, un agent al 
Poliției“. În Marea Britanie, modelul francez cu o poliție militarizată, o reţea de spioni 
sau poliţişti călare care patrulau drumurile din provincie era imposibil de acceptat. Când 
a fost creată The Metropolitan Police în 1829, în Londra, aceasta era, în mod ostentativ, 
după cum sublinia Emsley, o poliţie civilă, neînarmată. Până spre mijlocul secolului al 
XIX-lea reformele care au condus la modernizarea forțelor de poliţie din Germania sau 
Statele Unite aveau ca model politia din Marea Britanie si nu pe cea din Franța“. 

Termenul ,politie" are corespondențe în Antichitate, atât în lumea grecească, cât si în 
cea romană. Totuşi, cuvântul grecesc politea se referea la acele chestiuni privitoare la 
supraviețuirea și bunăstarea polis-ului, însă termenul latin politia semnifica Statul, ceea 
ce sugera dreptul de a impune limite comportamentului public si privat al indivizilor*6. 
În Europa medievală, termenul a fost preluat în accepțiunea sa latină şi a ajuns să denu- 
mească administrația internă, protecţia, supravegherea. După Revoluţie, în Franţa 
existau mai multe tipuri de poliţie cu funcţii complementare, la police administrative, su- 
bordonată Ministerului de Interne care se ocupa cu prevenirea criminalităţii și 


^9 Patricia O' Brian, Crime and Punishment as Historical Problem, în „Journal of Social History”, vol. 11, No. 4, 
1978, p. 508. 

^1 [bidem, p. 509. 

43 Clive Emsley, Policing and Its Context: 1750-1870, London, Macmillan Press Ltd, 1983. 

menținerea ordinii, iar la police judiciare, încadrată Ministerului de Justiţie, era respon- 
sabilă cu represiunea infractiunilor?. Dintre acestea, doar primul tip se regăsea în 
Marea Britanie. Încă din timpul lui Ludovic al XIV-lea, în 1667, fusese creată, la Paris, 
funcția de Locotenent General al Poliţiei orașului+8. Acesta avea funcţii variate precum 
supravegherea piețelor, a comerțului, dar si controlarea criminalităţii, a prostituţiei şi a 
vagabondajului+9. Către mijlocul secolului al XVIII-lea, Locotenentul Parisului avea 3.000 
de oameni în subordinea sa, aproape jumătate patrulau străzile sau aveau posturi de 
gardă. Oricând era arestat vreun răufăcător, acesta trebuia dus la cel mai apropiat comi- 
sariat. În Paris existau 48 de commissaires, de obicei câte 2-3 în fiecare zonă. În fiecare 
cartier se găsea câte un inspector care controla registrele hotelurilor, supraveghea pros- 
titutia şi comerţul de carte50. Drumurile mai importante din zona rurală a Franţei erau 
patrulate de maréchaussée. Ca şi inspectorii, ei aveau funcţii diverse, supravegheau târ- 
gurile, festivalurile, dar și străinii, urmăreau delincventii și verificau listele cu cei care se 
cazau la hanuri. În preajma Revoluţiei, numărul lor se ridica la 3.000-3.50051. 

În ciuda unor critici legate de activitatea acestor forte de poliţie, în niciun alt stat eu- 
ropean Poliția nu era la fel de bine organizată ca în Franţa, la jumătatea secolului al 
XVIII-lea. În Anglia, spre deosebire de cazul Franței, monarhii nu aveau guvernatori mili- 
tari în regat. Mai mult, în timpul dinastiei Hanovra, ei exercitau un control mai slab 
asupra administraţiei locale decât în epoca Stuarzilor. Cei care se ocupau de controlul 
criminalității erau magistraţii şi constables:2, ofițeri cu o autoritate restrânsă, care actio- 
nau, de regulă, în orașe. La aceştia se adăugau, doar în oraşe, gărzi pe timp de noaptesă. 
Magistraţii îi numeau pe acești constables în funcţie, însă termenul varia, cineva putea 
deține postul pe un an sau pe viaţă, dar nu era plătit5t. Ei cereau rambursarea pentru 
cheltuielile lor şi aveau dreptul la recompense pentru prinderea unor răufăcători. Faptul 
că acționau doar într-o anumită comunitate si nu trebuiau să raporteze unor superiori, îi 
predispunea la corupţie si la ineficientá în aplicarea legilor împotriva braconajului sau a 
contrabandei55. În 1763, au fost introduse patrule care vegheau pe timpul nopţii drumu- 
rile din jurul Londrei, acestea având un efectiv de 68 de oameni56. Slaba organizare a 
forţelor de Poliţie din Londra a fost demonstrată și în timpul revoltelor din 1780 când, 
pentru o săptămână, bandele controlau orașul, proprietăţile fiind atacate și închisorile 
deschise. În cele din urmă doar intervenţia armatei a putut readuce ordinea5?7. Au existat 
şi propuneri de organizare a unei forte de poliție a orașului, precum cea legată de nume- 
le lui Henry Fielding, magistrat cunoscut pentru cariera sa literară. 

După o serie de propuneri și dezbateri, la sfârşitul secolului al XVIII-lea şi începutul 
următorului secol, a fost creată, în 1829, prin legea Metropolitan Police Act, Poliția Me- 


^! Ibidem, p. 3. 

48Vincent Denis, Edit de mars 1667 créant la charge de lieutenant de police de Paris, in „Criminocorpus”, revistă 
online, http:/ /criminocorpus.revues.org/80, accesată la 17.01.2012. 

tropolitană din Londra. În următoarele două decenii, prin alte acte legislative au fost 
create forte de poliţie care se ocupau și de celelalte orașe, dar si de zonele rurale ale Ma- 
rii Britanii58. În general, această perioadă din istoria poliţiei britanice, de la 1750 până la 
1850, a fost considerată era „poliţiei vechi”5%. În ciuda reformelor initiate prin crearea 
Poliţiei Metropolitane, personalul forţelor de poliţie era încă format din amatori sau 
semi-profesionisti, fiind axat pe acei constables si pe nightwatchmen (gărzi pe timp de 
noapte). Din a doua jumătate a secolului, printr-o serie de măsuri, au fost puse bazele 
unei noi politii, profesionalizate, The New Police. Poliţiştii aveau uniforme, exista o ierar- 
hie internă, iar operaţiunile lor se centrau pe patrulare si pe prevenirea infractiona- 
litățiis0. Există interpretări complementare în privința motivelor care au dus la crearea 
acestei noi forte de poliţie. Pe de o parte, unii istorici privesc procesul ca pe un răspuns 
la creșterea criminalităţii în lumea urbană, pe de alta, unii consideră noua poliţie drept 
un instrument de „control social” al claselor mijlocii care doreau să-și asigure proprie- 
tátile6!, Probabil, aceste ultime interpretări provin şi din înţelegerea ariei asupra căreia 
se întindea autoritatea politistului. În spaţiul public, polițistul avea o autoritate puterni- 
că, însă în spaţiul privat autoritatea sa era limitată. Ca urmare, cei care-și petreceau 
timpul mai ales în spaţiul public, precum muncitorii, ,simteau" prezenţa politistului mai 
intens ca cei din clasele mijlocii care trăiau mai mult în sfera privatá€7. Totuși, în zonele 
rurale, polițistul nu-și putea impune autoritatea la fel de uşor, agenţilor le era interzis, 
de regulă, să intre singuri în cârciumi6?. În fine, perioada de după 1890 până spre 1950 a 
fost numită „epoca de aur” a Poliţiei din Marea Britanie. 

Clive Emsley a schițat o tipologie a forțelor de poliție din secolul al XIX-lea. Ținând 
cont de subordonarea, de modul lor de organizare și control, el distingea trei tipuri de 
forte de politieó6^: cea statală civilă, cea statală militarizată şi politia civilă municipală. 
Statele preluau unele de la altele inovaţii privitoare la organizarea forțelor de poliție, dar 
în acelaşi timp negociau și cu autorităţile locale modalitățile prin care erau implementa- 
te acestea în funcție de tradiţiile locale sau costurile financiare. În Marea Britanie 
funcționau la mijlocul secolului al XIX-lea, trei forţe de poliție diferite, The Metropolitan 
Police, The Provincial Police şi The Irish Police. Prima răspundea direct guvernului brita- 
nic, a doua răspundea în fata autorităților locale, iar a treia era o forță militarizată 
controlată de guverns5. Si în Franţa existau mai multe tipuri de poliţie. Poliția Parisului 
era condusă de Prefectul Poliţiei numit de guvern, acesta fiind urmașul Locotenentului 
General. Din 1829, în Paris au apărut si sergents de ville, sergentii de oras, o forță de 

poliție civilă. Încă din perioada Revoluţiei fusese creat, pentru oraşele mai mari de 
5.000 de locuitori, postul de comisar de poliţie. Acesta funcționa alături de agenti, in- 
spectori si sergenti de oras, care erau numiţi si plătiți de autorităţile locale. Tot 
autorităţile locale numeau, conform legii rurale din 1791, o gardă - garde champêtre. În 
fine, Jandarmeria Naţională, similară acelor maréchaussée din Vechiul Regim, era o 
poliție militarizatá67. Urmărind tipologia lui Emsley, Poliția Metropolitană din Londra si 
cea din Paris erau forme de poliţie civilă statală, The Provincial Police din Marea Britanie, 
alături de garde champétre şi politia urbană din Franţa reprezentau forte de poliție civilă 
municipale, iar Jandarmeria si Poliţia din Irlanda, forte statale militarizate. 

Cele trei tipuri de Poliţie au fost preluate și în celelalte state europene, cu câteva ex- 
ceptii. În Olanda si în Belgia după 1830 au apărut toate cele trei tipuri. În timpul 
Revoluţiei și a războaielor napoleoniene, modelul francez al jandarmeriei s-a răspândit 
pe continent. Astfel, forțele de stat militarizate existau în Bavaria, Württemberg, Prusia, 
Piemont, iar Italia va mosteni această poliție sub forma Carabinieri. Oricum, în statele 
scandinave, cu excepția Danemarcei, nu a apărut o poliție militarizatá6?. 

În statele germane, conceptul de ,politie" a apărut prima oară într-un act legislativ, în 
Prusia, in 1794, fiind definită drept „un aparat necesar pentru menţinerea ordinii si a secu- 
ritátii publice, dar si pentru descurajarea amenințărilor care ar pune în pericol publicul larg 
sau anumiţi indivizi”70. În statele germane a fost introdusă din timpul războaielor napoleo- 
niene si o poliție similară cu Gendarmerie din Franţa. Totuşi, în prima parte a secolului al 
XIX-lea numărul poliţiştilor era destul de mic. În Berlin, la o populaţie de 400.000 de locui- 
tori, existau 204 agenti de poliție. Numărul lor, a crescut spectaculos după Revoluţia din 
1848, când a ajuns la 1.328 de agenţi”. Momentul 1848 a impulsionat cooperarea dintre 
forțele de poliție din statele germane și în 1851 a fost creată o forță de poliție internationa- 
lá, formată din Austria, Baden, Prusia, Hanovra, Bavaria, Württemberg. Obiectivul 
principal al acesteia era controlarea activităţilor revolutionarilor??. 

Poliția a îndeplinit mai multe roluri: controlarea și prevenirea criminalităţii, urmărirea 
indivizilor suspecti sau doar a străinilor, patrularea în orașe sau pe drumurile importante, 
menţinerea ordinii publice, contracararea activității revoluţionarilor si a anarhistilor spre 
sfârșitul secolului fiind doar câteva dintre obiectivele sale. Aria sa de activităţi era com- 
plementară cu cea a altei instituţii dezvoltate de Statul modern: Închisoarea. Istoriografia 
anglo-saxonă surprinde în doi termeni funcţiile celor două instituţii, pentru Poliţie, poli- 
cing, iar pentru Închisoare, punishment. După cum menţiona David Garland în Punishment 
in Modern Society. A study in Social Theory, studiile dedicate fenomenului „pedepsirii” por- 
nesc fie de la o acceptiune restrânsă, încadrată în general penologiei, fie de la accepțiunea 
extinsă a acesteia, „sociologia pedepsirii”, care se ocupă de raportul dintre instituțiile im- 

plicate, privite din exterior?3. Desi ne vom concentra pe instituţia închisorii în următoarele 
pagini, nu vom neglija această perspectivă sociologică. 

Închisoarea a existat încă din Antichitate și din Evul Mediu, în forme diferite față de 
ceea ce avea să devină în secolul al XIX-lea. Până în secolul al XVIII-lea, închiderea în în- 
chisoare era doar una din pedepsele posibile şi nu cea mai importantă. Închisoarea 
putea fi locul în care cei condamnaţi la moarte aşteptau executarea pedepsei și spaţiul în 
care erau deţinuţi cei arestaţi până la începerea procesului. Pentru infracțiunile ușoare, 
amenzile constituiau principala pedeapsă. Pedepsele corporale, de cele mai multe ori 
aplicate în public, erau, de asemenea, des folosite. Acestea variau de la o regiune la alta, 
dar şi ţinând cont de tipul instanţei care pronuntase pedeapsa”. În secolul al XVIII-lea, 
mai ales în Marea Britanie, o altă pedeapsă aplicată frecvent era deportarea către coloni- 
ile penale. Doar de la sfârşitul secolului al XVIII-lea şi începutul următorului secol, 
închiderea unui individ pentru o perioadă de timp într-o închisoare era o pedeapsă pre- 
dilectá?». Pe parcursul secolului al XIX-lea închisoarea s-a transformat atât în privința 
organizării, cât si a funcţiei. Închisorile s-au specializat treptat, unele fiind centre pentru 
delincventii minori sau pentru vagabonzi şi cersetori, altele pentru femei, iar altele pen- 
tru deținuții cu probleme psihice76. 

Lucrarea clasică a lui Michel Foucault Surveiller et punir. Naissance de la prison (1975) 
are ca temă centrală explorarea procesului prin care închisoarea s-a transformat în mijlo- 
cul predominant de pedepsire al criminalilor. Până spre sfârșitul secolului al XVIII-lea, 
corpul condamnatului era principala ţintă a represiunii penale fiind amputat, torturat, 
dezmembrat, însemnat simbolic, expus viu sau mort. Pedepsirea era un spectacol public 
care a dispărut treptat, devenind un act procedural, administrativ si ascuns77. Relaţia pe- 
deapsă-corp s-a schimbat prin noul regim punitiv care folosea drept mijloace închisoarea, 
deportarea, ocna, munca silnică. Pedeapsa nu mai însemna cauzarea unor suferinţe fizice, 
ci suspendarea unor drepturi. Călăul a fost înlocuit cu supraveghetorii, doctorii, preoții sau 
psihiatrii. Panopticonul imaginat de Jeremy Bentham şi analizat pe larg de Foucault avea la 
bază tocmai ideea supravegherii eficiente a deținuților. Acest dublu proces analizat de Fo- 
ucault, dispariția spectacolului şi anularea durerii, s-a realizat gradual, dar neuniform de la 
o zonă la alta. În Anglia, biciuirea publică a femeilor a fost abolită în 1817, iar a bărbaţilor a 
mai continuat până în anii 183078. Executiile publice au fost abolite abia în 1868 prin The 
Capital Punishment Amendment Act, urmând a avea loc în incinta închisorilor. Si în Franța 
s-a păstrat ceva din spectacolul supliciilor în cazurile regicizilor şi paricizilor. Până în 
1832, aceştia erau duși pe esafod unde li se tăia mána??. 

Atenuarea supliciilor, începând cu sfârşitul secolului al XVIII-lea, poate fi pusă în legă- 
tură şi cu alte două fenomene. Pe de-o parte au fost formulate tot mai multe propuneri 
de reformare a codurilor penale. Cesare Beccaria (1738-1794), Jeremy Bentham (1748- 
1832), William Eden (1745-1814) sau Samuel Romilly (1757-1818) sunt câţiva dintre 
cei care militau pentru diminuarea durității pedepselor. În legislația penală britanică 
existau la 1760, 160 de crime pentru care se putea aplica pedeapsa cu moartea, iar nu- 
mărul lor a crescut la 223, în 181980. Înăsprirea pedepselor din decursul secolului al 
XVIII-lea nu era caracteristică doar Marii Britanii, ci şi Franţei. Cu toate acestea, nu pu- 
tem afirma că execuţia era pedeapsa predilectă, sistemul era caracterizat printr-o 
varietate a soluţiilor punitive82. Pe de-altă parte, în decursul secolului, crimele par a 
pierde din violenţă, delictele contra proprietăţii luând locul crimelor sângeroase. De 
asemenea, bandele mari de răufăcători tind să dispară în decursul acestui secol, cu sigu- 
rantá si ca urmare a extinderii forţelor de politie83. 

Potrivit lui Foucault, modelele detenției penale care marchează transformarea de la 
sfârşitul secolului al XVIII-lea şi începutul secolului al XIX-lea sunt închisorile de la Gent, 
Gloucester si Walnut Street84. În Franţa, introducerea sistemului carceral, cát si reforma- 
rea sa treptată au fost abordate într-o serie de anchete, rapoarte sau chestionare trimise 
directorilor închisorilor, in prima parte a secolului al XIX-lea85. Vizita lui Tocqueville din 
America, în 1829, făcea parte din acest program de reformare a închisorilor din Franța. 
La începutul secolului, în Franţa, închisorile funcționau în clădiri care fuseseră înainte de 
Revoluţie biserici sau mănăstiri. Acestea nu erau potrivite pentru noua funcție şi doar 
după Restauratie au fost construite închisori modernizate8. 

Închisorile bazate pe sistemul Philadelphia, de izolare continuă a deţinuţilor au fost, 
în general, construite de Stat, fiind mai costisitoare. În departamente, erau preferate în- 
chisorile inspirate de sistemul Auburn, tot din Statele Unite ca si precedentul, care 
prevedea separarea pe timpul nopţii și munca în comun, în timpul zilei. Triumful siste- 
mului Philadelphia s-a produs în 1875, când o lege stipula faptul că noile închisori 
urmau să fie bazate pe această organizare si, de asemenea, vechile închisori trebuiau 
transformate pentru a putea asigura separarea detinutilor?7. 

În epocă se considera că închisoarea trebuie să fie „un aparat disciplinar exhaustiv” ca- 
re să se ocupe de toate aspectele individului: modelarea sa fizică, morală, aptitudinile 
pentru muncă, comportarea zilnică. Totuşi, încă din faza iniţială, instituţia Închisorii se 
confrunta cu numeroase critici. În Franţa anilor 1820-1845, criticile formulate arătau cá 
închisorile nu diminuează criminalitatea, ci chiar provoacă recidiva și duc la apariţia sau 


80 Ibidem, p. 47. 

81 Ibidem, p. 127. 

82 John Briggs, Christopher Harrison, Angus Mclnnes, David Vincent, Crime and Punishment in England, London, 
UCL Press, 2001, p. 85. 

83 Michel Foucault, A supraveghea si a pedepsi. Nașterea închisorii, p. 126. 

84 Ibidem, p. 344. 

85 Ibidem, p. 347. 

86 Benjamin E. Martin, Crime and Criminal Justice under The Third Republic, Baton Rouge, Lousiana State Univer- 
sity Press, 1990. 

87 [bidem, pp. 260-261. 

88 Michel Foucault, A supraveghea si a pedepsi. Nașterea închisorii, p. 349. 


Crime înfiorătoare și tâlhării îndrăzneţe 41 


chiar asocierea delincventilor pentru a comite noi crime&?. Aceste eşecuri ale închisorii de- 
termină autorităţile să caute noi soluţii. În 1854 a fost adoptată legea care prevedea 
deportarea în coloniile penale din Noua Caledonie și Guiana a condamnaților. În rândul ce- 
lor condamnați pe o perioadă mai mare de opt ani, a crescut gradual procentul deținuților 
deportaţi în colonii; de la 55% în anii 1836-1845, la 66% în 1855-1860%. Republica a Tre- 
ia a restabilit sistemul carceral ca modalitatea potrivită de pedepsire a delincventilor, însă 
a menţinut si a continuat politica deportărilor, mai ales, pentru recidivisti. Se estimează că 
între 1886 şi 1900, aproape 10.000 de condamnaţi au fost trimiși în coloniile penale”. 

În Marea Britanie, introducerea penitenciarelor, termen cu o conotaţie religioasă care 
sugerează penitenta si reabilitarea condamnaților, a fost stipulată printr-un act legislativ 
din 1779, the Penitentiary Act. La Londra urmau să fie construite două clădiri cu acest 
scop, dar proiectul nu s-a materializat??. Din ultimul deceniu al secolului, tot mai multe 
voci militau pentru crearea penitenciarelor, acestea fiind considerate o soluție mai bună 
decât deportarea condamnaților în coloniile penale. În 1816 a fost deschis primul peni- 
tenciar naţional, la Millbank. La acea dată, era cea mai mare închisoare din Europa, 
adăpostind 1.000 de deţinuţi. Ca modalitate de organizare, aceasta îmbina sistemul de 
izolare a fiecărui condamnat de ceilalți, utilizat în închisoarea Gloucester, cu cel care 
permitea munca în comun a deţinuţilor. Deşi nu a fost construit după planul Panopticon- 
ului conceput de Bentham, au fost incorporate totuși câteva aspecte din acesta, cele lega- 
te de supravegherea detinutilor??. Construirea sa poate fi legată de contextul crizei 
sociale de la sfârșitul războaielor de pe continent, când criminalitatea crescuse, cel puţin 
în Marea Britanie. Închisoarea poate fi înțeleasă în acest sens ca o formă de „carantină 
socială”. Deportarea condamnaților continua să fie una dintre pedepsele frecvente si 
în primele decenii ale secolului. Numărul celor trimiși în coloniile penale a crescut de la 
1.000 pe an, în medie, la 2.500 pe an, la sfârşitul războaielor napoleoniene, pentru ca la 
începutul anilor 1830, 5.000 de condamnaţi din Marea Britanie să fie deportaţi anual în 
Australia%. Unul din adversarii acestei politici arăta cá cei condamnaţi alegeau să rămâ- 
nă în colonii după terminarea pedepsei şi Marea Britanie urma să piardă indivizi utili din 
comunităţile sale. Astfel de critici, îmbinate cu opoziţia coloniilor din anii 1830-1840 
față de politica deportărilor, au condus la recrudescenta ideii cá e necesară construirea 
unor noi penitenciare în Marea Britanie?6. 

Noua închisoare Pentonville, deschisă în 1842 a fost construită după planurile lui 
Joshua Jebb şi avea la bază ideea, inspirată de închisorile americane, izolării deţinuţilor. 
Fiecare condamnat avea celula sa, iar atunci când se afla în afara acesteia purta o mască. 
Se credea că dacă un individ putea să-și păstreze anonimatul şi să stea în izolare, fără a 

comunica cu ceilalți, avea să mediteze asupra faptelor sale. Sub influența preotului, 
detinutul urma să realizeze gravitatea faptelor sale şi „să se vindece"?7. Morala creștină a 
jucat un rol esenţial în planul de „reeducare” din penitenciare. În închisorile care 
funcționau potrivit unui sistem de separare a deținuților, aceștia intrau în contact mai 
ales cu preotul închisorii si trebuiau să-şi petreacă timpul rugându-se sau asistând la 
predici”. Totuși, în Marea Britanie modelul Pentonville nu a putut fi implementat cu 
uşurinţă în toate regiunile. În 1865, din 121 de închisori, 40 erau organizate după acest 
model, iar alte 43 asigurau separarea parțială a condamnaților”. O uniformizare a sis- 
temului de închisori avea să fie realizată în 1877 printr-un act legislativ, The Prisons Act. 
Acesta instituia un regim inspirat de cuvintele lui Joshua Jebb, cel ce concepuse închisoa- 
rea Pentonville, hard fare, hard labour, hard bed", ratii zilnice reduse la minim, muncă in 
construcții si introducerea unor paturi de lemn!9?, Unul dintre efectele legii a fost redu- 
cerea numărului închisorilor locale. În ultimul deceniu al secolului, ele au ajuns la 56 de 
la 116, cât erau în 1877. Sistemul prelua din elementele anterioare precum izolarea 
deținuților, dar și munca în comun, fiind progresiv. În prima fază, de nouă luni, condam- 
natii erau izolați, însă după aceea munceau alături de ceilalti!?!, Regimul închisorilor 
după 1877 era unul dur fără doar si poate, după cum și-l dorise Edmund du Cane, cel ca- 
re a conceput reorganizarea lor. Oscar Wilde, care a fost închis între 1895 şi 1897, a 
simţit din plin duritatea vieţii din închisoare. În ziarele epocii era descrisă în termeni 
sumbri experiența lui Wilde102: „Oscar Wilde is being slowly starved to death, & is now lit- 
tle better than an hysterical imbecile". 

Ínchisoarea nu a fost singura institutie promovatá de Stat pentru pedepsirea delin- 
cventilor. Tot în această „durată lungă” dintre 1750 si 1914, a fost introdus si 
perfecționat spitalul/institutul psihiatric destinat condamnaților clasificați drept ires- 
ponsabili din punct de vedere penal. Ideea iresposabilitátii penale nu era nouă si o 
regăsim în secolul al XIX-lea în cele mai multe legislații din Europa. În Franţa, articolul 
64 din Codul Penal din 1810 specifica: „il n'y a ni crime ni délit lorsque le prévenu était en 
état de démence au moment de l'action". Ca urmare a unor reglementări legislative ca 
aceasta, ráufácátorii care nu puteau fi condamnati pentru cá erau iresponsabili juridic 
urmau a fi incredintati spitalului de nebuni. 

Discutia despre transformările instituționale legate de naşterea spitalului de nebuni 
ne poartă din nou către Michel Foucault si fenomenul de „sechestrare”. Potrivit lui Fou- 
cault, cei periculoşi pentru societate sunt treptat izolaţi în instituții precum închisori, 
case de corecție, case de muncă, şcoli sau spitale de nebuni, pe parcursul secolelor XVIII- 
XIX. De la sfârşitul secolului al XVIII-lea, din 1790 mai exact, exista o lege în Franţa care 
prevedea construirea unui spital pentru nebuni, însă nu a fost pusă în aplicare193, Spita- 
lul Bicâtre, descris de Foucault în lucrarea sa despre nașterea clinicii psihiatrice, era 


97 Ibidem, p. 285. 

98 David Taylor, op. cit., p. 147. 

99 Ibidem, p. 150. 

100 [bidem, p. 153. 

101 [bidem. 

102 Victor Bailey, English Prisons, Penal Culture, and the Abatement of Imprisonment 1895-1922, în „The Journal of 
British Studies", Vol. 36, No. 3, 1997, p. 288. 

103 Michel Foucault, History of Madness, translated by Jonathan Murphy and Jean Khalfa, Bodmin, MPG Books Ltd, 
2006, p. 467. 


Crime înfiorătoare și tâlhării îndrăzneţe 43 


folosit ca azil pentru nebuni, psihiatrul Phillipe Pinel lucrând acolo din 1793. Un alt spi- 
tal cu o funcţie similară era Salpétriére. Ambele fuseseră create din secolul al XVI-lea, 
pentru bolnavi, nebuni, criminali și vagabonzi. Iniţial, Bicâtre era destinat bărbaţilor, iar 
Salpétriére femeilor. Totuși, rolul lor nu era de a vindeca, ci de a-i izola pe acei indi- 
vizi!04. Instituţii pentru nebuni existau și în Marea Britanie. Se apreciază cá la 1800, în 
jur de 5.000 de oameni erau închiși în astfel de aziluri!05. Unul dintre cele mai vechi din 
Europa era spitalul Bedlam, datând din Evul Mediu. În secolul al XVIII-lea, alături de el, 
existau şapte spitale sau aziluri administrate de Stat si altele private. Acestea nu sunt 
singurele state din Europa în care funcționau aziluri. În Danemarca, la începutul secolu- 
lui al XIX-lea, putem identifica instituţii identice106. 

Ideea unei „mari sechestrări” exprimată de Foucault are şi critici!07, nu doar în pri- 
vinta cazului britanic. Conform unor date statistice din 1826, doar 36% dintre cei 
internaţi în spitalele de nebuni se aflau în instituţii administrate de Stat, restul fiind izo- 
lati în clinici private. Astfel, raportând numărul celor declaraţi nebuni şi închişi la 
populaţia generală (în jur de 5.000 la populaţia totală a Marii Britanii la acea dată de 10 
milioane de locuitori), teza lui Foucault nu pare a fi sprijinită de date. Nici în cazul Euro- 
pei Centrale nu s-ar putea discuta despre o „mare sechestrare"198, cel puţin, nu la 
sfârşitul secolului al XVIII-lea și începutul secolului al XIX-lea. 

Până la 1800, în Marea Britanie nu existau legi care să facă referire la soarta celor 
achitati din motive de nebunie. Legea The Criminal Lunatics Act care stipula reținerea pe 
termen nelimitat a delincventilor iresponsabili chiar dacă ar fi fost achitati, a fost votată 
după o încercare de asasinare a lui George al III-lea. Acuzatul, James Hatfield a fost achi- 
tat pe motiv de nebunie!??, dar a fost trimis la închisoare pentru cá legea The Criminal 
Lunatics Act a fost votată și aplicată retroactiv. Trimiterea sa la închisoare a fost dez- 
aprobată de contemporani deoarece punea în pericol securitatea celorlalți deţinuţi și 
nici nu putea fi tratat110. Au existat și oameni care militau pentru reformarea azilurilor, 
precum sir George Onesiphorus Paul, iar o comisie parlamentară a fost numită, în 1807, 
pentru a analiza chestiunea. În anul următor, prin County Asylum Act, autorităţile locale 
erau împuternicite să construiască aziluri!11. Acesta a fost primul act care a încercat să 
schimbe modul în care erau trataţi cei cu probleme psihice. Se dorea ca ei să nu mai fie 
consideraţi prizonieri sau criminali. Ca urmare, au fost construite o serie de instituţii în 
Marea Britanie. Controlul comisiilor parlamentare, ca și iniţiativele de reformare priva- 
te, au condus la alte acte legislative referitoare la funcționarea acestor instituții pe 
parcursul secolului al XIX-lea, cele mai importate fiind cele din 1828, 1845 sau 1890. 
Andrew Scull a remarcat câteva aspecte definitorii legate de introducerea si perfectiona- 

rea instituţiei azilului în Marea Britanie de la sfârşitul secolului al XVIII-lea până la 
sfârşitul secolului al XIX-lea. Implicarea Statului și dezvoltarea unor modalități de admi- 
nistrare centralizate este unul dintre acestea. De asemenea, se realizează o diferenţiere a 
fiecărui tip de afecţiune tratată, fenomen dublat de nașterea unei clase semi-profesio- 
niste si apoi profesioniste de specialiști care să se ocupe de tratarea celor internaţi!12. Pe 
de altă parte, numărul indivizilor diagnosticati cu o boală psihică a crescut constant în 
Marea Britanie. La începutul secolului erau 5.000, la 1844, erau 44.000, iar la 1890, în 
jur de 86.000. Doar între 1844 şi 1866 numărul lor s-a dublat, în timp ce populaţia totală 
a crescut cu doar 2096113, 

În Franţa, ca şi în Europa Centrală, politica de control centralizat a instituţiilor psihia- 
trice a fost inițiată înaintea celei din Marea Britanie. De la sfârșitul secolului al XVIII-lea 
exista în lumea germană conceptul de „poliție medicală” care sugera implicarea Statului. 
În mai multe state germane, printre care şi în Prusia, s-au înființat aziluri, însă în altele, 
precum Bavaria, s-a întârziat crearea unor asemenea instituţii!!4. În Franța, o primă lege 
care se ocupa de administrarea azilurilor, a fost cea din 1838. Actul din 1838 se axa pe 
extinderea unei reţele de aziluri în toată tara. Totodată, menţiona şi modalităţile de in- 
ternare într-un azil, fără a fi necesar un ordin judecătoresc!15. Fenomenul creşterii 
numărului celor internaţi e caracteristic şi altor state, nu doar Marii Britanii. În Germa- 
nia, în 1852, exista un pacient la 5.300 de locuitori, dar în 1911, raportul devine un 
pacient la 500 de indivizi. În Franţa, spitalele care ar fi trebuit să adăpostească 500 de 
pacienţi, aveau în mod frecvent în jur de 1.000, la începutul secolului al XX-lea!16, Se pá- 
rea, într-adevăr, că alienarea devenise boala secolului al XIX-lea. 


I.2 Legislaţia penală şi criminalitatea 


» 


„The more laws the more offenders. 
Thomas Fuller (1654-1734) 


x» 


Un act sau un comportament este considerat „crimă” pentru că este definit în acest 
fel de legislația existentă într-un stat la un moment dat. Tot legislaţia, în general Codul 
Penal, specifică și pedepsele aplicate diferitelor crime. Începând cu premodernitatea, 
Statul şi-a extins autoritatea asupra unor aspecte variate ale societăţii. Controlul vio- 
lentei sau monopolul exercitării violenţei legitime pe teritoriul sáu este unul dintre 
aceste aspecte. Procesul de criminalizare a violenţei a înglobat comportamente care pâ- 
nă atunci fuseseră acceptate, chiar și tacit, de către autorități. Duelul judiciar a fost, mult 
timp, o cale alternativă de rezolvare a conflictelor. Dezvoltarea mecanismelor institutio- 
nale necesare pentru exercitarea violenței legitime a fost coroborată cu codificarea 
acestor ,cuceriri" ale Statului in legislatiile penale. Activitatea celor două instituţii, care 
s-au dovedit esenţiale pentru controlarea criminalităţii în perioada 1750-1914 - Poliţia 
si Închisoarea, a fost reglementată legislativ. Este totuşi necesar să ținem cont de dife- 


112 Ibidem, p. 17. 

113 [bidem, pp. 222-223. 

114 Edward Shorter, A History of Psychiatry. From the Era of the Asylum to the Age of Prozac, p. 35. 
115 [bidem, pp. 40-41. 

116 [bidem, p. 47. 


Crime înfiorătoare și tâlhării îndrăzneţe 45 


rentele dintre teoria și practica judiciară. Chiar dacă un comportament este definit de le- 
gislatie drept „o crimă” si este asociat cu o pedeapsă dură pentru a descuraja 
perpetuarea sa, această situație nu garantează aplicarea prevederilor respective în prac- 
tica judiciară. Modul în care era pedepsit infanticidul în Franţa secolului al XIX-lea este 
exemplar în această privintát!7, 

Perioada 1750-1914 a adus transformări spectaculoase în materie de practică şi teorie 
penală. Romanul lui L. P. Hartley, The Go-Between, publicat în 1953, începe cu o frază cele- 
bră: „The past is a foreign country: they do things differently there”. Dacă trecutul este, într- 
adevăr, o ţară străină atunci cele două momente extreme ale perioadei alese, respectiv 
1750 si 1914, reprezintă două state diferite în mare măsură şi nu doar în chestiunea sis- 
temului judiciar. Ar fi util să pornim de la un moment anterior jumătăţii secolului al XVII- 
lea. Alessandro Manzoni!!? descrie în Storia della Colonna Infame (1840) desfăşurarea 
obișnuită a unui caz judiciar în 1630, la Milano. Inculpatul, un tânăr funcționar, a fost acu- 
zat că a împrăştiat pe pereţii câtorva case o substanță urât mirositoare, punând în pericol 
sănătatea locuitorilor. El a fost acuzat pe baza relatărilor oferite de doi martori oculari. A 
negat acuzaţiile, dar magistraţii considerau că minte pentru că ei nu acceptau ca un individ 
să conteste validitatea celor două relatări ale martorilor oculari. Tânărul a fost torturat şi 
forțat să recunoască că a avut un complice. Acesta a fost și el arestat şi torturat, iar, în cele 
din urmă, cei doi au fost executaţi. Cazul relatat de Manzoni este reprezentativ pentru mo- 
dul în care funcționa sistemul juridic în epocă și nu doar în Italia. Tortura era, într-adevăr, 
folosită chiar si în situaţii în care inculpatul nu stia ce crimă i se imputa!??. Problema 
esenţială nu era cea a stabilirii adevărului, deoarece sistemul accepta drept premisă faptul 
că inculpatul chiar era vinovat. Mai mult, acuzatul trebuia să aducă dovezi care să-i susțină 
nevinovăția, o misiune dificilă, aproape imposibilă din mai multe motive120. Pentru înce- 
put, nu era prezent un avocat al inculpatului. De asemenea, în mod frecvent, acuzatul nu 
Ştia ce acuze i se aduceau. Nu este surprinzător, deci, faptul că natura arbitrară şi abuzurile 
care caracterizau sistemul juridic din Vechiul Regim au fost printre principalele chestiuni 
abordate de intelectualii din Iluminism. 

În privinţa procedurii judiciare, cel mai important element într-un proces era mărtu- 
ria acuzatului, smulsă sub tortură, de regulă. Se credea că frica de pedeapsă sau durerea 
fizică îl determinau pe acuzat să spună adevărul. Tot prin această credinţă, conform că- 
reia durerea fizică duce la revelarea adevărului, se poate explica şi prezenţa ordaliilor, 
caracteristice Evului Mediu??!, Această instituţie judiciară prezentă initial la popoarele 
germanice, se baza pe faptul că dacă inculpatul ar trece cu bine de anumite încercări fizi- 
ce, diferite probe (a focului, a apei fierbinţi, etc.), era nevinovat, voinţa divină inter- 
venind de fiecare dată în sprijinul său. Si duelul era considerat tot o formă de ordalie!22, 

folosit mai ales pentru a reglementa conflictele dintre doi indivizi. Spre deosebire de or- 
daliile clasice, duelul a supravieţuit mult timp în practica socială din Europa, până în 
primele decenii ale secolului al XX-lea, în ciuda interdictiilor apărute încă din premoder- 
nitate, care prevedeau chiar pedeapsa cu moartea. 

Folosirea frecventă a pedepselor dure pare să justifice afirmaţia lui Leon Radzi- 
nowicz că legislația penală din Europa avea drept principiu de bază intimidarea şi 
răzbunarea123. Pentru Michael Weisser, una dintre funcţiile esenţiale ale sistemului judi- 
ciar era controlul si disciplinarea claselor de jos ale societăţii. Existenţa pedepselor dure 
poate fi legată de funcția de control social!?*. Reluăm aici teza lui Foucaulti25 privitoare 
la modul în care erau privite infracțiunile în Vechiul Regim. Orice infracțiune avea și un 
sâmbure de regicid, era si o crimen maiestatis, deci, chiar si cel mai mărunt dintre crimi- 
nali ascundea un virtual regicid. Astfel erau justificate supliciile la care erau supuși 
autorii unor infracţiuni considerate minore astăzi. Teza sa necesită câteva nuantári care 
iau în calcul atât diferențele regionale, cât şi pe cele din teoria şi practica penală. De 
asemenea, explicaţia oferită de Michael Weisser, cá tortura si pedepsele corporale erau 
considerate o necesitate în lipsa forțelor de poliţie, este validă, mai curând, pentru Ma- 
rea Britanie până spre sfârşitul secolului al XVIII-lea, dar nu si pentru Franța aceleiași 
epoci126. Precum am văzut, la jumătatea secolului al XVIII-lea forțele de poliție din 
Franţa erau considerate redutabile de către contemporani. 

Pe de altă parte, modul în care funcționa sistemul judiciar ar putea fi explicat din per- 
spectiva relaţiei dintre Curtea de Judecată si Suveran. Magistratul îl reprezenta pe 
Suveran si din moment ce Suveranul era deasupra legilor atunci si magistratul avea un 
statut similar1?7. Suveranul era Statul în epoca monarhilor absolutisti, exemplar fiind 
dictonul lui Ludovic al XIV-lea: „L'état c'est moi". Sistemul judiciar a devenit un instru- 
ment prin care Statul şi-a extins controlul asupra vieţii private a indivizilor. Pe lângă 
duel, care implică folosirea violenţei, dreptul penal s-a extins și asupra comportamentu- 
lui religios128. 

O analiză a legislatiilor penale din Europa premodernă arată o diferenţiere a pedep- 
selor raportate la infractiuni!2?. Majoritatea legislatiillor par a face deosebirea între 
infracțiunile care atrágeau pedepse severe si celelalte, tratate cu mai multă indulgență. 
Ín Castilia existau delitos atroces, in Franţa, cas énormes, în Ţările de Jos, kwade feiten, iar 
în Scotia, heinous crimes. Infractiunile din această categorie erau pedepsite mai dur fi- 
indcá erau percepute drept amenintári la status quo-ul social, politic si religios. De 
obicei, erezia, vrăjitoria, paricidul, infanticidul, incestul, sodomia si asasinatul se numá- 
rau printre crimele care meritau pedeapsa cu moartea. În Europa Vechiului Regim 
existau două tipuri de legislație penalá!39. Legile sau obiceiurile comunității funcționau 

126 Michael Weisser, op. cit., p.131. 

alături de legile Statului. Conform legilor comunităţii, care au supravieţuit, în general, 
până la începutul Revoluţiei Industriale, pedepsele erau raportate nu la infracțiune, ci la 
persoana răufăcătorului. Un individ care avea o reputaţie proastă în comunitate putea fi 
condamnat la moarte chiar și pentru un furt, dar beneficia de o reducere semnificativă a 
pedepsei dacă era un membru valoros al comunităţii. Ca urmare a acțiunii omogeniza- 
toare a Statului și a evoluţiei fenomenului criminalităţii, legile comunităţii își vor pierde 
treptat din importanţă. Ele fac dificilă studierea sistemelor legislative din Europa Vechi- 
ului Regim datorită diferenţelor dintre aceste legi locale. 

Voltaire afirma că legislația penală din Franţa a fost concepută spre a-i ruina pe ce- 
táteni, în timp ce în Marea Britanie scopul acesteia a fost de a-i apăra. Într-adevăr, unele 
caracteristici ale sistemului judiciar din Marea Britanie pot justifica ideea formulată de 
Voltaire. Existenţa unui juriu sau utilizarea mai rară a torturii sunt câteva dintre aceste 
diferenţe. Totuși, legislația penală britanică prevedea printre cele mai dure pedepse din 
Europa. Între 1688 şi 1765131 numărul infracţiunilor pedepsite cu moartea a crescut de 
la 50 la 160, iar în 1819 a ajuns la 223. De asemenea, multe activităţi care nu fuseseră 
criminale până atunci sunt încadrate penal: distrugerea livezilor, luarea fructelor din 
pomi, pescuitul din helestele special amenajate sau braconajul132. Astfel de activități po- 
pulare, în sensul că erau răspândite în rândul populaţiei, sunt criminalizate133. Nu 
întâmplător, Codul Penal britanic din a doua jumătate a secolului al XVIII-lea era numit 
„Bloody Code”. Totuşi, se pare că înăsprirea legislativă nu a fost cauzată de creșterea 
criminalităţii, cel puţin nu a infracţiunilor violente!?^, Această linie dură, „Hanging not 
Punishment Enough”, cum se făcea referire la anumite infracțiuni precum omuciderea 
sau jaful, era completată de o serie de amendamente menite a descuraja violenţa nelegi- 
timă. Într-un act legislativ din 1752 exista prevederea ca după moarte, corpul celui 
executat aparținea Statului şi trebuia să fie dat chirurgilor pentru disectie, iar după efec- 
tuarea acesteia, cadavrul urma să fie expus publicului135. 

În teorie, legislația penală britanică de la sfârșitul secolului al XVIII-lea părea a fi rigi- 
dă şi dură, dar în practică, sistemul era unul flexibil. Chiar dacă prevedea pedeapsa 
capitală pentru un număr mare de infracțiuni, erau preferate, de regulă, alte pedepse 
precum deportarea sau detentia în închisoare începând cu secolul al XIX-lea. Rata exe- 
cutiilor la 100.000 de locuitori a scăzut constant în Marea Britanie pe o perioadă de 
câteva secole. La sfârşitul secolului al XVI-lea, aceasta era de 25-30 de execuții la 
100.000 de oameni, în anii 1630 a ajuns 10, la 1700 doar 5, la 1750 erau 1,5 pentru ca la 

1800, să fie în jur de o singură execuţie, iar în 1850, să se ajungă la 0,3136. Majoritatea ce- 
lor executați primeau pedeapsa capitală pentru delicte prevăzute de secole în legislaţie, 
nu introduse recent. O sentință la pedeapsa capitală nu aducea neapărat moartea celui 
condamnat pentru că deseori condamnatii erau iertati. În anii 1820, 90% dintre cei con- 
damnati la moarte au fost iertati în acest mod!37, Oamenii au un impact mai mare asupra 
sistemului penal decât legile, pentru că ei pun în aplicare legile. Deciziile judecătorilor şi 
ale juratilor erau influențate de o multitudine de factori, iar legislația putea fi interpreta- 
tă în diferite moduri. Vârsta acuzatului, reputaţia sa, greutăţile familiei, dar și 
împrejurările în care a fost săvârșită infracțiunea contribuiau la decizia finală, astfel în- 
cât sistemul era, într-adevăr, flexibil!38. 

Este, în acelaşi timp, dificil de discutat despre un adevărat „sistem” juridic pentru că 
procedurile din tribunale nu erau uniforme pe tot teritoriul ţării. În a doua jumătate a 
secolului al XVIII-lea funcționau mai multe tipuri de tribunale. Cele ecleziastice judecau 
anumite delicte împotriva moralității și cazurile de divorţ, până la jumătatea secolului al 
XIX-lea. Tribunalele militare erau importante mai ales în perioadele de război, deoarece 
judecau cazurile în care soldaţii apăreau ca victime sau agresori. Pe lângă acestea mai 
deliberau tribunalele magistraţilor. De obicei, delibera un singur judecător, care se ocu- 
pa de infracțiunile mici. În alte două tipuri de tribunale, Quarter sessions şi Assize Courts, 
ajungeau infracțiunile mai grave, unde exista si un juriu!3?. De asemenea, avocaţii nu 
luau parte la majoritatea cazurilor. În anii 1790, în jur de 80% dintre cazurile penale au 
pornit de la plângeri ale victimelor si nu Statul demara un proces, ca în alte state euro- 
pene. Procesul, care dura foarte puţin, însemna o confruntare între victimă şi acuzat, 
mediată de judecător si de juriul care avea dreptul de a formula intrebári!^9, Totuşi, pro- 
cesele pentru infracțiunile mai grave aduceau cheltuieli considerabile. Din moment ce 
victimele demarau procesele, în multe situaţii, acestea trebuiau să plătească cheltuielile 
legate de prezența martorilor la proces. Din această cauză, anumite infracțiuni nu puteau 
fi judecate. Doar din 1826, prin legea Criminal Justice Act erau plătite cheltuielile marto- 
rilor si ale magistraților. Pentru a înțelege atmosfera din timpul proceselor, merită 
amintită relatarea unui avocat din 1785 care descria cum unii dintre membrii juriului au 
adormit în cursul depoziţiilori+1. 

Istoricii care s-au concentrat asupra sistemului penal britanic în perioada 1750-1820, 
au identificat două modele interpretative!42: modelul ,consensual", pentru care e carac- 
teristică lucrarea lui Leon Radzinowicz, A History of the English criminal law and its 
Administration from 1750 (1948-1953), prevede existența unor norme sociale acceptate 
şi impuse prin sistemul judiciar şi modelul „conflictual”, reprezentativ pentru istoricii 
marxisti, precum Douglas Hay, care privesc aparatul judiciar prin prisma unui conflict de 


136 Louis A. Knafla, Crime, Police and the Courts in British History, London, Meckler, 1990, p. xvi. 

137 Barry S. Godfrey, Paul Lawrence, op. cit., p. 55. 

138 Peter King, Decision-Makers and Decision-Making in the English Criminal Law 1750-1800, în „The Historical 
Journal", Vol. 27, 1984, pp. 25-58. 

13? Barry S. Godfrey, Paul Lawrence, op. cit., p. 52. 

MO[bidem, p. 51. 

141[bidem, p. 50. 

1 ]bidem, pp. 56-58. 


Crime înfiorătoare și tâlhării îndrăzneţe 49 


clasă. Clasele dominante ar folosi Codul Penal și întreg sistemul judiciar pentru controla- 
rea claselor inferioare. 

În secolul al XVII-lea, juristul Charles Loyseau afirma că în Franţa confuzia din dome- 
niul justiției e aproape la fel de mare ca cea a limbilor din Turnul Babel!43. Principiul 
fundamental al legislaţiei din Vechiul Regim era că Suveranul reprezenta sursa justiţiei. 
Deşi nu doar magistrații Regelui judecau cazurile, autoritatea lor s-a extins considerabil. 
Prin conceptul cas royaux tribunalele regale își exercitau autoritatea asupra unor crime 
care amenințau pacea garantată de monarh, persoana, drepturile sau proprietăţile aces- 
tuia. Până în secolul al XVIII-lea, în categoria cas royaux au fost incluse diverse 
infracțiuni: lezmajestate, erezie, opunerea față de ordinele Regelui, falsificare, viol, adul- 
ter, abuzuri ale funcționarilor regali, răpire, incendiere, etc.14^4, Cu toate că Regele își 
delegase autoritatea judecătorilor, el își păstrase drepturile intacte, deci, putea interveni 
oricând în timpul unui proces pentru a convoca tribunale speciale, pentru a reduce pe- 
depsele şi pentru a ierta. Alte instrumente al autorităţii regale erau lettre de cachet, 
mandate de arestare semnate de Rege, în virtutea cărora indivizii erau încarceraţi pe 
termen nelimitat fără proces. Independenţa și prestigiul tribunalelor senioriale şi locale 
aveau de suferit ca urmare a prerogativelor extinse ale tribunalelor regale. Tribunalele 
regale erau fie tribunaux d'exception, fie tribunaux ordinaires!**. Primele judecau anumi- 
te tipuri de infractiuni sau anumiti inculpati. A doua categorie includea, la rándul ei, mai 
multe instante subordonate. Prévóts erau tribunale inferioare si instantele superioare 
lor se numeau sénéchaussées, in sudul Frantei si bailliages, in nord. Tot in cadrul tribu- 
naux ordinaires, parlamentele reprezentau cea mai înaltă instanţă. În 1789 existau 13 
tribunale regionale de acest tip. 

Organizarea complexă a sistemului judiciar poate fi înțeleasă mai ușor dacă facem re- 
ferire la un singur tribunal. Secţia penală a tribunalului Châtelet îşi întindea jurisdicția 
asupra Parisului şi împrejurimilor. În 1762 a judecat 600 de cazuri penale, cu o medie de 
55 de cazuri pe lună. Fiecare dintre acestea fusese cercetat pe durata mai multor luni. În 
medie, pentru fiecare caz, cinci judecători luau decizia146. Funcţiile magistraţilor, ca si 
ale celorlalţi funcționari, erau venale, dar şi moștenite în familie. Chiar și Montesquieu se 
regăsea printre aceştia, fiind judecător, funcţie pe care o preluase de la unchiul său şi pe 
care a vândut-o pentru 600.000 de livre!+7. Birocratia din Franţa se dezvoltase conside- 
rabil în secolele precedente. La începutul domniei lui Francisc I, în secolul al XVI-lea, 
Regatul avea 5.000 de funcționari și în 1778, numărul lor ajunsese la aproape 51.000. 
Dintre acestea, aproximativ jumătate erau funcţii judiciare, in 1778148. În comparaţie cu 
Marea Britanie, în Franţa existau, în mod evident, mai mulţi judecători. Totuși, această 
lipsă a judecătorilor a dus la implicarea comunităţii în procese, în timp ce în Franţa efec- 
tul a fost de excludere a comunităţii!19. 

Pedepsele stipulate în legislaţia penală din Franţa sunt similare cu cele din Marea Bri- 
tanie. Se observă şi în acest caz o politică severă față de infracțiunile împotriva proprie- 
tátii. Furtul, aproape în toate formele sale, era pedepsit cu moartea indiferent de valoarea 
bunurilor. Cel găsit vinovat pentru furt prin efractie vol d'effraction putea primi această 
pedeapsă; cine comisese un furt simplu risca pedeapsa capitală în unele regiuni, dacă va- 
loarea bunurilor depășea zece livre150. Codul Penal din 1791, puternic influențat de 
Iluminism, a redus numărul infracţiunilor pedepsite cu moartea de la peste 100 la 32. Exe- 
cutiile nu reprezentau decât o mică parte dintre pedepsele aplicate în Vechiul Regim. În 
Paris, înaintea Revoluţiei, de două ori mai multi indivizi erau condamnaţi la deportare de- 
cât cei încarceraţi în închisori. De asemenea, pentru fiecare condamnat executat, șapte 
erau deportaţiI51. Spectacolul executiilor!*? era, cu siguranță, mai rar decât în epoca Ma- 
rii Terori. 

Un fenomen remarcat în Europa Occidentală, din a doua jumătate a secolului al XVIII- 
lea, este creşterea numărului infracțiunilor împotriva proprietății. Furtul a devenit larg 
răspândit. În perioada 1750-1789, 85% din cazurile care au ajuns la tribunalele din Paris 
se refereau la furturi. O treime dintre aceste furturi fuseseră săvârşite în magazine, ha- 
nuri, etc., fiind afectaţi cei cu profesiuni comerciale153. În special orașele mari păreau a fi 
lovite de un „val al criminalităţii”, nu doar de furturi. Pe baza cazurilor care au ajuns în 
tribunale, baronul de Montyon a calculat, la sfârșitul secolului, că în Paris erau 33 de 
infracțiuni la 100.000 de locuitori, iar în zonele rurale mai puţin de 10 la 100.000. Pe ba- 
za aceloraşi surse, s-a constatat o scădere a criminalității pe parcursul celor două secole 
anterioare în Franţa. Revenind la diferențele regionale, în Olanda secolului al XVIII-lea, 
Amsterdam înregistra o rată a criminalității de 100 de infracțiuni la 100.000 de indivizi, 
în timp ce orașele mai mici, aveau 80 de cazuri, iar zonele rurale 50 de cazuri la 100.000 
de locuitori!54. Totuși, asemenea surse nu pot indica cu exactitate criminalitatea dintr-o 
regiune. Zona de vest a Scoției, renumită pentru acte de violență, între care şi uciderea 
agenţilor guvernamentali, înregistra două infracțiuni la 100.000 de locuitori, în prima 
parte a secolului al XVIII-lea155. 

Din a doua jumătate a secolului al XVIII-lea, legislatiile penale din Europa începeau să 
se schimbe sub influența Iluminismului. Initiativele de reformare a codurilor penale eu- 
ropene, cele mai cunoscute fiind legate de numele lui Voltaire, Rousseau, Montesquieu, 
Bentham, Romilly sau Beccaria, au apărut încă din prima parte a secolului. Potrivit celor 
mai multe clasificări, această epocă, încadrată între a doua jumătate a secolului XVIII și 
începutul secolului următor, e considerată etapa clasică a istoriei criminologiei. Folosi- 
rea termenului „clasică” pare naturală dacă luăm în calcul faptul că acum apar primele 
preocupări serioase legate de reformarea codurilor penale europene corelate cu teoreti- 
zarea rolului Statului, a legislaţiei penale şi a combaterii criminalităţii. De asemenea, unii 

autori au justificat folosirea acestui termen printr-o similaritate în gândire între filozofii 
din Iluminism si cei din Grecia antică, precum Platon și Aristotel, în privinţa unei abor- 
dări care privilegia voinţa individului si liberul arbitru. Domeniul central de interes 
pentru ei era reprezentat de legislația penală şi nu de individ. 

În general, abuzurile sistemului penal din Vechiul Regim, mai ales din Franța, moti- 
vau inițiativele de reformare ale intelectualilor din Iluminism. Folosirea torturii, puterea 
discretionará a judecătorilor, natura arbitrară a aplicării legilor, duritatea pedepselor 
erau, de regulă, acele caracteristici incriminate de iluminiști. Încă din 1721, prin Lettres 
persaines, Montesquieu, un cunoscător „din interior” al sistemului, criticase legislația 
penală a Vechiului Regim. În De l'esprit des lois (1748) el a discutat despre principiile ca- 
re ar trebui să guverneze legislația unui stat. Doctrina „egalităţii în fata legilor” adoptată 
de intelectualii iluministi nu poate fi extinsă la o egalitate care înlătura diferențele socia- 
le dintre indivizi. Ideea că acest sistem nu era guvernat de principiul rationalitátii se afla 
în centrul criticilor, nu faptul că sistemul era bazat pe inechitate socială 156. 

Un membru al aristocrației din Lombardia157, Cesare Beccaria, a rămas cunoscut pen- 
tru contribuţia decisivă la reformarea legislației penale. Principala sa operă, Dei delitti e 
delle pene (1764), este considerată definitorie pentru această epocă. Lucrarea lui Becca- 
ria nu este decât parţial originală, Montesquieu fiind una din sursele sale directe, lucru 
recunoscut de autor însuşiI58. Pe lângă elemente din scrierile lui Montesquieu, teoriile 
lui Rosseau se regăsesc, de asemenea, în cuprinsul lucrării. 

Despre pedepse și infracţiuni a apărut întâi anonim în 1764 şi a cunoscut un mare suc- 
ces. Această situație trebuie neîndoielnic legată și de climatul mental de la mijlocul 
secolului al XVIII-lea, în plin Iluminism, astfel încât un studiu care milita pentru reforma- 
rea justiției, abolirea torturii sau aplicarea pedepselor cu consecvență avea mari șanse 
să fie întâmpinat cu simpatie, cel puţin în anumite medii. Criticii vremii1*? au văzut însă 
în lucrarea lui Beccaria opera unui răzvrătit împotriva Bisericii şi a Suveranului, lucru pe 
care autorul însuși a ținut să-l dezmintá în prefata celei de-a treia ediţii. Un rol semnifi- 
cativ pentru succesul lucrării l-a avut faptul că aceasta a fost tradusá!6? în franceză, în 
1766, de abatele Morellet care i-a adus chiar unele modificări. Acest amănunt a contribu- 
it la difuzarea lucrării, ediţia în franceză fiind cea mai răspândită. Succesul lucrării lui 
Beccaria nu a fost limitat la spaţiul european, fiind foarte populară și în coloniile ameri- 
cane ale Marii Britanii161. Ideile lui Beccaria au pătruns chiar si în spațiul românesc la 
sfârşitul secolului al XVIII-lea, stând la baza unor proiecte reformatoare. 

Beccaria abordează chestiunea funcționării legislației pornind de la concepţia con- 
tractualistă a societăţii. Astfel, pedepsele ar fi determinate de necesitatea de a apăra 

societatea de „uzurpările individuale”. Scopul pedepsei ar fi acela de a împiedica pe vi- 
novat să aducă noi prejudicii societăţii, descurajând în acelaşi timp pe ceilalți să comită 
infractiuni162. Această interpretare corespundea destul de bine cu iniţiativele penale din 
acea perioadă. Am arătat mai sus modul în care a fost aplicată politica de descurajare a 
infractionalitátii în Marea Britanie prin existența unor pedepse dure în legislația penală. 

Conform lui Beccaria, pedepsele pentru infracțiuni ar trebui stabilite doar în funcție 
de legi, magistraţii neavând dreptul de a aplica pedepse mai mari decât cele indicate de 
legislatie163. El continua în aceeași direcţie, criticând inițiativele de interpretare a legilor 
din partea magistraţilor. La originea acestor critici stătea practica curentă, nu doar pen- 
tru acele vremuri, a aplicării neconsecvente a legilor!6^, un cetățean putând fi judecat 
diferit în funcţie de instanţă. 

Ideea proportionalitátii dintre infracțiuni și pedepse este enunțată de Beccaria ape- 
lând la o comparaţie cu arhitectura si cu geometria!65, încercând să arate cum legiuitorul 
ar trebui să ţină seama de toate forțele existente, el pledând pentru o atenuare a pedep- 
selor, întrucât nu ar face decât să încurajeze un climat bazat pe violenţă. Totuși, în Marea 
Britanie, la sfârşitul secolului al XVIII-lea, doar o treime dintre cei condamnaţi la moarte 
sfârşeau în acest fel166. De obicei, pedeapsa capitală era considerată indezirabilă pentru 
alte infracțiuni decât asasinatul, fiind preferată deportarea în coloniile penale iniţial, 
apoi, într-o proporţie din ce în ce mai mare, închisoarea1$7. 

Revenind la Beccaria, acesta critica, într-unul din cele mai celebre capitole ale lucrării, 
folosirea torturii. El pornea de la o scurtă investigație a motivatiei care stă în spatele tortu- 
rii şi anume credinţa cá, sub influenţa durerii fizice, oamenii sunt mai predispusi să spună 
adevărul. De fapt, un individ „tot așa de puţin liber era să spună adevărul în chinuri, cât era 
p-atunci să împiedici fără escrocherie efectele focului sau apei clocotite”158. Beccaria nu era 
de acord nici cu existenţa unor forțe de poliţie pentru că acestea erau responsabile de tor- 
tura aplicată inculpatilor. Poliţia, credea Beccaria, nu putea fi loială decât Suveranului. 

Pedeapsa cu moartea este, de asemenea, criticată. În această privinţă, el se deosebea 
de Montesquieu care nu luase în discuţie această chestiune. Beccaria argumentează, 
amintind cumva de Hobbes, că pedeapsa cu moartea nu este un drept, ci un război al Sta- 
tului împotriva individului deoarece societatea ar considera necesară distrugerea fizică 
a acelui individ. Legile reprezintă expresia voinței publice şi dezaprobând omorul, comit 
ele însele o crimă admițând pedeapsa cu moartea169. Unul dintre principiile pe care Bec- 
caria le considera importante era că un sistem de legi mai blânde ar influența comporta- 
mentul indivizilor, făcându-i mai blânzi, mai puţin inclinati să comită infracțiuni. Astfel, 


162 Cesare Beccaria, op. cit., p. 53. 

163 [bidem, p. 39. 

164 E] pornea de la ideea responsabilitátii personale a inculpatului. În decursul secolului al XVIII-lea are loc o 
schimbare în privința acordării „iertărilor”. Din Evul Mediu, anumite categorii de indivizi precum membrii cle- 
rului sau militarii erau iertati de tribunale. În cursul secolului al XVIII-lea această practică a devenit din ce în ce 
mai rară. Beccaria considera că n-ar trebui luate în considerare de tribunal calitățile sau reputaţia unui individ. 
Vezi Michael Weisser, op. cit., p. 136. 

165 Cesare Beccaria, op. cit., p. 46. 

166 Leon Radzinowicz, op. cit., vol I, p. 151. 

167 Michael Ignatieff, op. cit., p. 81. 

168 Cesare Beccaria, op. cit., pp. 68-71. În acest paragraf, el încearcă să arate similitudinile dintre tortură si ordalii, 
ambele bazându-se pe principiul durerii. 

169 [bidem, p. 98. 

abolirea pedepsei capitale ar duce la reducerea criminalităţii. Pedeapsa capitală avea să 
rămână în codurile penale din majoritatea statelor europene în decursul secolului al XIX- 
lea170. E de remarcat, totuși, că la câteva decenii după publicarea lucrării lui Beccaria, în 
1786, Marele Duce Leopold a abolit pedeapsa cu moartea în Toscana, iar închisoarea pe 
viață era rezervată doar celor care comiseserá crimele cele mai grave!71. 

Ideile exprimate de Beccaria au fost preluate de inițiatorii unor proiecte reformatoa- 
re din statele europene. Totuși, reacţiile favorabile față de lucrarea sa au depăşit cu mult 
opera de implementare a ideilor sale în legislația europeană. Într-adevăr, tortura a fost 
abolită în mai multe state, în Prusia, chiar din 1754, în Saxonia din 1770, în Polonia și 
Austria din 1776. În Rusia, Ecaterina cea Mare a introdus în Codul legislativ din 1766 - 
Nakaz, 108 paragrafe din lucrarea lui Beccaria. Ideile lui Beccaria erau radicale pentru 
Rusia acelei epoci și foarte puţini doreau abolirea pedepselor corporale și a celor capita- 
le. Nici mai târziu, în 1855, o lege care să abolească biciuirea femeilor nu a putut fi 
adoptată în Rusia pentru că ar fi fost radicală172. 

În Franţa, ideile lui Beccaria i-au inspirat pe revoluționari şi în special pe Le Peletier, 
marchiz de Saint-Fargeau, care a conceput Codul Penal din 1791. Puterea discretionará a 
tribunalelor a fost abolită astfel încât să poată fi aplicat principiul de egalitate în fața le- 
gilor. Conform lui Saint-Fargeau, judecătorul ar trebui să deschidă codul de legi și să 
găsească pedeapsa exactă pentru infracțiunea pe care s-a dovedit că o comisese un in- 
fractor173, O altă inovaţie a acestui cod a fost introducerea instituţiei juriului. Implemen- 
tarea acesteia nu a fost eficientă, cel puţin la început, când juriul era privit drept „o 
inovaţie exotică”. Ultimul deceniu al secolului a fost o perioadă tulbure, cu o criminalita- 
te alarmantă, mai ales actele de brigandaj fiind dese!7*. Membrii juriului erau influențați, 
sau, mai curând, ameninţaţi, de inculpatii pe care-i achitau, în cele din urmá!75. 

Codul de Procedură Penală si Codul Penal promulgate de Napoleon în 1808 si 1810 
aduceau unele schimbări. Infractiunile erau împărţite în contravenţii, delicte si crime. Ju- 
decătorii erau obligați să acorde pedepse care variau în termene fixe, minimale și 
maximale. Ei aveau puteri sporite față de Codul Penal din 1791. Judecătorul juge d'instruc- 
tion, putea interoga suspectul în secret sau alegea modul în care fapta urma să fie 
încadrată penal: contraventie, delict sau crimă. Atribuţiile juriului erau restrânse din mo- 
ment ce crimele puteau fi judecate la tribunalele corectionale, corecționalizate şi nu in fata 
unui juriu176. Dacă judecătorul considera că a fost comisă o crimă, infracțiune pedepsită cu 
cel puţin cinci ani de închisoare sau chiar cu pedeapsa capitală, el trimitea cazul către 
chambre des mises en accusation, care îl evalua. Un caz criminal grav, o crimă, trecea în 


170 În Europa secolului al XIX-lea, doar câteva state nu foloseau pedeapsa capitală. În Belgia exista, însă fusese 
abrogată de facto pentru că din 1863 era comutată de fiecare dată. În Danemarca situația era similară, din 1892 
nu au mai fost execuţii. Olanda a abolit pedeapsa capitală în 1870, Italia în 1889, Norvegia doar din 1905, Portu- 
galia în 1867, România in 1865, iar în Elveţia, din 1874, 15 cantoane au abolit această pedeapsă. Vezi Roy 
Calvert, Capital Punishment in the Twentieth Century, London, G. P. Putnam's Sons, 1928, pp. 51-75. 

171 Marcello Maestro, op. cit., p. 465. 

172 Bruce Lenman, Geoffrey Parker, op. cit., p. 42. 

173 Leon Radzinowicz, Ideology and Crime, p. 24. 

17* Harold G. Brown, From Organic Society to Security State: The War on Brigandage in France, 1797-1802, in 
„The Journal of Modern History”, Vol. 69, No. 4, 1997, pp. 661-695. 

175 James M. Donovan, Magistrates and Juries in France 1791-1952, in „French Historical Studies", Vol. 22, No. 3, 
1999, p. 381. 

176 [bidem, p. 382. 

acest mod prin trei niveluri diferite de evaluare, procureur, juge d'instruction si chambre 
des mises en accusation inainte ca el sá fie judecat in tribunal. Noul cod e considerat, de 
fapt, un compromis între puterile arbitrare din Vechiul Regim si rigiditatea revolutionari- 
lor177, însă va rezista pe tot parcursul secolului al XIX-lea cu unele modificări. Revoluţia şi 
războaiele napoleoniene au răspândit principiile din legislaţia franceză în Europa. În 1795, 
Adunarea Populară creată de francezi a abolit tortura, iar în 1808-1809 juriştii olandezi au 
conceput si promulgat un nou cod civil si unul penal. În statele din peninsula Italiană, au 
fost adoptate noi coduri legislative după venirea trupelor franceze178. Acestea au supra- 
vietuit, de regulă, epocii Restauratiei. În Belgia, în Polonia, în unele state germane, dar si în 
Africa sau în Orientul Apropiat au fost elaborate coduri penale inspirate de cel din 1810179. 
De asemenea, Codul Penal din România, promulgat în 1864, a fost conceput pornind de la 
cel din Franţa, din 1810. 

În decursul secolului al XIX-lea au fost adoptate pe continent coduri penale inspirate 
de ideile lui Beccaria. Codul Penal din 1852 în Austria, cel din 1866 în Suedia și Dane- 
marca, cel din 1867 din Belgia, cel din 1851 din Prusia şi, mai târziu, în 1872, în Imperiul 
German, cel din Olanda din 1881 sau Italia, în 1889, toate au la bază principii formulate 
de Beccaria în lucrarea sa. 

În Marea Britanie, schimbările din domeniul legislației penale n-au fost la fel de spec- 
taculoase ca în cazul celorlalte state din Europa poate și datorită climatului politic şi 
social. Existau si aici initiative reformatoare, însă procesul de luare a deciziilor privind 
implementarea lor era diferit. Una dintre cele mai importante chestiuni la începutul se- 
colului al XIX-lea devenise restrângerea numărului infracțiunilor pentru care se putea 
acorda pedeapsa capitală. Reformatori precum Samuel Romilly sau James Mackintosh 
realizau că în multe situaţii pedeapsa capitală nu se aplica, fapt care încuraja anumite in- 
fracțiuni pentru că nimeni nu ar fi vrut să condamne pe cineva la moarte pentru un furt 
neînsemnat180. Din anii 1820 a început un lung proces de restrângere a infracțiunilor 
pedepsite cu moartea. De la 222 de astfel de infracţiuni, cât erau la începutul secolului al 
XIX-lea, s-a ajuns la doar 4 în 1861181. 

Sistemul juridic britanic era diferit de cele de pe continent şi prin faptul că nu Statul 
trebuia să aducă un caz în fata tribunalului, cu câteva excepţii. Responsabil de inițierea 
acestui proces era chiar victima. Cum victimele nu păreau mereu dispuse să facă un ase- 
menea demers, au existat în anii 1850-1870 mai multe propuneri de schimbare a siste- 
mului juridic prin implicarea Statului. Aceste propuneri au întâmpinat o opoziţie puternică 
din mai multe direcţii. Pe de-o parte, avocaţii se temeau că-și vor pierde din venituri. Pe 
de-altă parte, unii erau îngrijorați de posibilele costuri ale unui sistem public sau de even- 
tualitatea unor limitări ale drepturilor individuale!82. La jumătatea secolului, după crearea 
forțelor de poliţie, acestea au preluat rolul de a prezenta în fata judecătorilor anumite in- 
fracțiuni, în special cele legate de ordinea și siguranța publică. Din 1839, prin Metropolitan 


177Leon Radzinowicz, Ideology and Crime, p. 24. 

178 Bruce Lenman, Geoffrey Parker, op. cit., p. 43. 

179 Harry R. Dammer, Jay S. Albanese, Comparative Criminal Justice Systems, 4® edition, Belmont, Wadsworth, 
2011, p. 43. 

180 Clive Emsley, Crime and Society in England 1750-1950, p. 197. 

181 John J. Tobias, Crime and industrial society in the 19 century, London, B. T. Batsford, 1967, p. 199. 

182 Clive Emsley, Crime and Society in England 1750-1950, p. 199. 

Police Courts Act, infracțiunile mai puţin grave erau judecate de magistrații plătiți în tribu- 
nalele numite police courts. Cazurile de atac, vagabondaj, comportament suspicios, violențe 
comise în stare de beţie încep să fie judecate de aceste tribunale. De obicei, astfel de proce- 
se erau scurte. La începutul secolului al XX-lea, un contemporan estima că procesul 
fiecărui caz ar dura, in medie, trei minute183, La mijlocul secolului al XIX-lea numai în Lon- 
dra, era judecate peste 100.000 de cazuri de acest fel în fiecare an184. 

În decursul secolului al XIX-lea s-a transformat și modul în care decurgeau procesele. 
Cele mai multe procese desfăşurate în perioada 1750-1850 se reduceau la o confruntare 
față în față între victimă şi acuzat. Avocatii erau prezenţi rar, iar inculpatul nu-şi putea 
pregăti apărarea fiind închis înaintea procesului. De la jumătatea secolului al XIX-lea, avo- 
catii reprezentau, de regulă, cele două părți implicate!?5. Prin Prisoner's Counsel Act din 
1836, inculpatii au primit formal dreptul la un avocat pe durata procesului și dacă nu-și 
permiteau unul, autoritățile trebuiau să le asigure un avocat. Această decizie avea rolul de 
a echilibra dezbaterile din cursul procesului. Ca urmare, procesele durau mai mult și era 
din ce în ce mai greu pentru acuzatori care aveau nevoie de dovezi convingătoare pentru a 
obține o condamnare!86, A existat si o preocupare pentru legiferarea unor chestiuni legate 
de activitatea magistraţilor, protejarea lor sau procedurile care trebuiau respectate. Re- 
glementările au fost promulgate în trei acte legislative din 1848 cunoscute sub numele de 
Jervis's Acts187. Prin aceste acte a fost extinsă jurisdicţia tribunalelor care judecau rapid, fă- 
ră juriu, cazurile mărunte, acele police courts sau summary courts188. În a doua jumătate a 
secolului au fost codificate reglementările privitoare la relaţiile dintre soți. De fapt, doar în 
1853 violenta împotriva soțiilor a fost considerată de autorități ca ilegală. În decursul se- 
colului atitudinea patriarhală care privea violenta împotriva femeilor drept un compor- 
tament acceptabil începea să fie înlocuită cu o nouă perspectivá!8?, Prin Matrimonial 
Causes Act (1878) şi prin Summary Jurisdiction Act (1895), femeile puteau să se separe de 
soti din propria initiativá. Exista si posibilitatea ca acestia sá fie obligati sá pláteascá in- 
tretinerea sotiilor1?9, Totuși, violenta împotriva femeilor nu a cunoscut o diminuare decât 
din primele decenii ale secolului al XX-lea. La mijlocul secolului al XIX-lea a apărut prima 
lege importantă privitoare la statutul delincventului juvenilThe Juvenile Offenders Act 
(1847). Din această perioadă, conceptul „delincvent juvenil” este tot mai des folosit în acte- 
le legislative. Această preocupare pentru răufăcătorii minori nu e caracteristică doar Marii 
Britanii, acte similare fiind promulgate și în celelalte state din Europa!?t, 

La începutul secolului al XX-lea sistemul judiciar britanic va păstra o serie dintre ca- 
racteristicile sale din secolul al XIX-lea, în primul rând, faptul că nu Statul aducea cazul 
în fata justiţiei, ca în Franţa. Se considera că orice individ avea acest drept, dar Poliţia a 
început să-l exercite, mai ales din a doua jumătate a secolului. Deşi procesul cu juriu era 
privit drept esența constitutionalismului britanic, un număr din ce în ce mai mare de ca- 
zuri erau judecate în tribunale fără juriu. 


I.3. Teoretizări privind criminalitatea 


“I need not pause to explain that crime is not a disease. It is criminology that is a disease." 
G. K. Chesterton (1874-1936) 


Teoretizári cu privire la criminalitate au existat cu mult inainte de inventarea terme- 
nului ,criminologie", la sfársitul secolului al XIX-lea. Ín general, intelectualii iluministi ca 
Jeremy Bentham si Cesare Beccaria sunt încadraţi şcolii clasice de criminologie!??, Anu- 
mite conceptii despre criminalitate au apárut si in Evul Mediu sau chiar din Antichitate. 

Perioada la care vom face referire, 1750-1914, se caracterizeazá, in primul ránd, 
printr-o diversitate a interpretárilor date criminalitátii, criminalului sau crimei. Ea a de- 
butat sub auspiciile a ceea ce este numită în cele mai multe lucrări „etapa clasică” sau 
„Școala clasică” a criminologiei în secolul al XVIII-lea, marcată de intenţiile de reformare 
a codurilor penale europene. La începutul secolului al XIX-lea, teoretizările asupra cri- 
minalitátii sunt influențate de pozitivism. Credința în posibilitatea cunoașterii si a 
explicării exacte a comportamentului omului a condus la folosirea statisticilor pentru a 
descrie criminalitatea. Contribuţia științelor, dar si a pseudostiintelor a devenit tot mai 
importantă pe parcursul secolului al XIX-lea. Frenologia, psihiatria, fizionomia sau an- 
tropologia criminală au avut un cuvânt greu de spus în examinarea cauzelor crimina- 
litátii şi în propunerea unor modele interpretative, unele rezistând chiar si în secolul al 
XX-lea. Constancio Bernaldo de Quir6s, sociolog și jurist spaniol, afirma în lucrarea Mo- 
dern theories of criminality (1911) că istoria, ca si natura, nu avansează în salturi. Epocile 
sale păstrează urmele fosilizate ale unor specii dispărute din care au evoluat speciile ca- 
re trăiesc astăzi. Privind istoria criminologiei, aceeaşi comparaţie se poate face între 
ideile intelectualilor iluministi, frenologie, fizionomie sau antropologie criminală si teo- 
retizările contemporane din domeniu. 

Spre sfârşitul secolului al XIX-lea, principalele teoretizări din aceste științe reprezen- 
tau adevărate dogme pentru cei care le imbrátisau. Pentru contemporani, comportamen- 
tul uman era determinat de anumiţi factori măsurabili, iar științele, cu metodele lor 
infailibile!?3, îl puteau explica cel mai bine. Tot în această epocă au apărut și primele 
contestări serioase ale teoretizărilor privind criminalitatea. Teoria „omului criminal" a 
lui Lombroso a cunoscut gloria şi decăderea la sfârşitul secolului. Contestările cele mai 
profunde au la bază argumente din sociologie, disciplină care a oferit câteva interpretări 

durabile ale fenomenului criminalităţii. În ciuda discreditării teoriei „omului criminal", 
ideea unei relaţii clare, măsurabile, între corp și comportament a dăinuit și în secolul al 
XX-lea1?4, 

O definire a conceptului ,criminalitate" ar indica mai bine perspectiva la care am ade- 
rat în abordarea acestui subiect. Criminalitatea!?» desemnează „ansamblul infracțiunilor 
care se produc într-o perioadă de timp și într-un spaţiu bine determinat”, conform unei 
definiții generale. Totuşi, criminalitatea poate fi definită în mai multe modalități. Lucră- 
rile de criminologie insistă pe diferenţele dintre criminalitatea reală, cea legală sau cea 
aparentă1%. Diferenţa dintre criminalitatea reală si cea aparentă sau cea legală, adică 
acele fapte necunoscute de autorităţi, reprezintă „cifra neagră a criminalității”1%7. Ținând 
cont de aceste precizări, se poate înțelege că vom face referire la criminalitatea legală 
sau la cea aparentă, nu la cea reală, aceasta fiind imposibil de cunoscut. 

Teoretizările privitoare la criminalitate sunt încadrate criminologiei, știința care se 
ocupă cu studiul criminalităţii într-o acceptiune generală. De fapt, criminologia ar putea 
fi considerată și „ştiinţa delictului", dar si „știința criminalului”1%, diversitatea definiții- 
lor sugerând interpretările variate date acestei ştiinţe. Studierea criminalității implică 
oricum şi referiri la anumite crime, infracțiuni sau la răufăcători. Criminologia este o şti- 
intá interdisciplinará, aflată cumva la granița dintre dreptul penal si sociologie, motiv 
pentru care o investigație asupra criminologiei secolului al XIX-lea este şi o analiză a di- 
feritelor teoretizări din aceste două discipline1%. Cuvântul „criminologie” a apărut 
relativ târziu, către sfârşitul secolului al XIX-lea, fiind utilizat atât de Raffaele Garofalo 
(1851-1934), cât și de Paul Topinard (1830-1911)2%. Conform lui Ellis Havelock, Topi- 
nard fusese primul autor la care a apărut termenul „criminologie”, în 1889. Pe de altă 
parte, Raffaele Garofalo şi-a intitulat lucrarea din 1885 chiar Criminologia201. Chestiunea 
este însă controversată, unii autori creditându-l pe Paul Topinard drept „părintele” cu- 
vântului, alții pe Raffaele Garofalo. 

Ín lucrárile care se ocupá de istoria criminologiei, aceste teoretizári sunt grupate si se 
acceptă existența „școlii clasice de criminologie”, a „școlii italiene”, a „şcolii sociologice” 
sau chiar a „şcolii Lacassagne”. În fond, asemenea clasificări nu au decât un rol didactic, 
nefiind realiste. Pentru început, chiar într-o „şcoală de criminologie” pot exista diferențe 
semnificative între anumite teorii. Nu toti cei care au fost asociaţi „școlii italiene” de 
criminologie au împărtășit modelul lombrosian al criminalului înnăscut, cel puţin nu în 


19 Ne referim, în special, la teoriile psihosomatice ale lui Sheldon şi Kretschmer. 

195 Tudor Amza, op. cit., p. 32. 

196 [bidem, pp. 33-35. 

197 [bidem, p. 36. 

198 Raymond Gassin, op. cit., p. 8. 

199 Nu trebuie să lăsăm la o parte faptul că aceasta este perioada de început în criminologie, cu abordări sporadi- 
ce, în multe situații integrate in activități ştiinţifice mai cuprinzătoare. De aceea este considerată perioada 
delimitării criminologiei de alte discipline ştiinţifice, sunt aduse în discuţie raporturile criminologiei cu alte şti- 
inte din aceeași arie precum dreptul penal, medicina legală, antropometria. Sunt definite instrumentele de lucru 
pentru aceste discipline şi fiecare încearcă să-şi definească propriul domeniu de lucru, vezi George Basiliade, 
Criminologie comprehensivă, Bucureşti, Editura Expert, 2006, p. 191. 

200 Discipol al lui Paul Broca, cunoscut pentru cercetările sale antropologice ce analizau rasele umane. Vezi Paul 
Topinard, L'Anthropologie, Paris, C Reinwald Librairie Editéur, 1884. 

201 David Garland, British Criminology before 1935, în „The British Journal of Criminology", Vol. 28, No. 2, 1988, p. 
6. 

forma redată de Cesare Lombroso. Mai mult, succesiunea aparent cronologică, a unor 
»Scoli" criminologice oferă o imagine reductionistá asupra transformărilor din domeniu. 
Teoretizări diferite coexistau în aceeași perioadă. A accepta că sfârşitul secolului al 
XVIII-lea şi începutul secolului al XIX-lea reprezintă epoca „şcolii clasice” a criminologiei 
nu înseamnă că ar trebui să ignorám faptul cá în aceeaşi epocă existau teoretizări de- 
terministe, precum cele frenologice sau altele care negau rolul liberului arbitru. 

Până în secolul al XVIII-lea, concepţia dominantă în privința criminalităţii era una 
demonologică, caracteristică Evului Mediu, dar care exista din Antichitate. Cu certitudi- 
ne, nu toate infracțiunile din epoca premodernă erau privite dintr-o perspectivă 
demonologică. Se poate discuta despre o perioadă precreştină şi una de după apariția 
creştinismului în privința explicatiilor demonologice202. Demonologia păgână, care exis- 
ta în Europa înainte de secolul al IX-lea și a fost păstrată în folclor, este diferită de cea 
creştină, apărută în secolul al XV-lea. Prima ar fi fost o concepție „demonico-magică” a 
lumii care nu lega „Răul” de un Diavol cum făcea demonologia creştină205. În esenţă, con- 
ceptia demonologicá creştină a criminalității admitea că spiritele malefice îl împingeau 
pe individ să comită acte detestabile. Pe fondul confruntării între „Bine” și „Rău”, între 
Diavol si Dumnezeu, oamenii erau supuși influențelor spiritelor nefaste sau îngerilor. Se 
credea că demonii erau răspunzători pentru faptele reprobabile. Exista și o specializare, 
fiecare conducea la anumite păcate. Asmodeus, unul dintre cei mai activi demoni, lua 
forma unui bărbat sau a unei femei şi îi determina pe oameni să comită adulter, Belfegor 
era responsabil pentru destrămarea căsniciilor sau a iubirilor, Belzebub era asociat cu 
crima, dar nu era singurul, Sammael având si el atribuţii asemănătoare204. Dincolo de 
tentatia forțelor supranaturale, crima unui individ era privită drept un păcat, iar Statul, 
pentru că acționa în numele divinității, avea autoritatea morală de a folosi tortura în 
cursul cercetărilor judiciare205. În mod paradoxal, concepţia demonologicá creștină pre- 
zintă câteva similitudini cu teoretizári criminologice ulterioare. Ideea de „ispită” a 
Diavolului şi a voinţei de a rezista acesteia ar aminti de conceptul liberului arbitru din 
şcoala clasică de criminologie. Pe de altă parte, faptul că un individ ar fi „posedat de un 
demon” și relativa incapacitate a oamenilor de a rezista demonilor, cu excepţia unor ca- 
tegorii instruite în acest scop precum preoții, ar indica un determinism apropiat de cel 
întâlnit în criminologia secolului al XIX-1ea206, 

În epoca Ratiunii, intelectualii iluministi nu acceptau explicaţiile demonologice ale 
criminalității. Cesare Beccaria și ceilalți reformatori din secolul al XVIII-lea şi începutul 
secolului al XIX-lea preferau o abordare rațională nu doar față de pedepse și legislații 
penale, dar si în privinţa criminalităţii. Cesare Beccaria si Jeremy Bentham sunt conside- 
rati cei mai importanti gânditori iluministi prin teoretizările legate de legislație penală, 
criminalitate sau crimá. Lucrárile lor trebuie legate de o serie de alte studii care le-au 


202 Werner J. Einstadter, Stuart Henry, Criminological theory: an analysis of its underlying assumptions, 2"d edition, 
Lanham, Rowman& Littlefield Publishers, 2006, p. 31. 

203 [bidem. 

204Pentru mai multe interpretări demonologice, vezi Daniel Moncure Conway, Demonology and Devil-Lore, New 
York, Henry Holt and Company, 1879. 

205 George B. Vold, Thomas J. Bernard, Jeffrey B. Snipes, Theoretical Criminology, 5*^ edition, Oxford, Oxford Uni- 
versity Press, 2002, p. 15. 

206 Werner J. Einstadter, Stuart Henry, op. cit., p. 32. 

completat în unele privinţe sau chiar le-au inspirat. Charles-Louis de Secondat, baron de 
Montesquieu, Frangois-Marie Arouet Voltaire, John Howard, Jean-Paul Marat, Immanuel 
Kant sau Samuel Romilly au publicat in decursul secolului al XVIII-lea si la inceputul se- 
colului al XIX-lea studii definitorii pentru „școala clasică” a criminologiei?07. În viziunea 
intelectualilor iluministi, conceptul esenţial pentru descrierea comportamentului indivi- 
zilor era liberul arbitru, aceştia fiind liberi să facă alegeri, să comită sau nu crime. Este o 
abordare voluntaristă care punea accentul pe alegerea individuală si libertatea de a face 
acea alegere. Potrivit lui Bentham, în virtutea perspectivei sale utilitariste, alegerile erau 
dictate de intenţia indivizilor de a căuta fericirea şi de a evita durerea. Dacă pedeapsa 
pentru comiterea unei infracțiuni însemna mai mult decât potentialele câștiguri, atunci a 
săvârşi un act criminal era doar o alegere proastă, una irațională208. Rolul sistemului pe- 
nal era de a face crima indezirabilă pentru individ prin pedepsele pe care acesta le-ar 
risca, de a-l descuraja. 

Beccaria definea legile din perspectiva unui contract social între oameni. Legile tre- 
buiau să reprezinte întreaga societate si să fie separate de puterea Statului si de 
arbitrariul din sistemul penal. Pe de altă parte, Bentham considera că singurul scop al 
legilor ar fi fericirea comunităţii. Totuși, prin pedepsele pe care le prevedeau, legile adu- 
ceau durere. Potrivit lui, era important ca pedepsele, prin durerea pe care o provocau, să 
producă si un surplus de fericire comunitátii?0?. Definirea crimei reprezintă o altă ches- 
tiune asupra căreia se pot identifica diferențele de interpretare. Pentru Beccaria, crima 
era „un rău făcut societăţii”, însă se referea la „rău” într-o acceptiune economică. Limi- 
tarea libertăţii unui individ de a acumula avere era „răul” pentru Beccaria, pentru că 
încălca acel contract social ce reglementa relaţiile în interiorul societății. Bentham pri- 
vea „răul” drept comportamentele care cauzau durere. Doar după măsurarea durerii pe 
care o cauza un act sau comportament ar trebui ca acel act sau comportament să devină 
infractiune". Un act ar trebui criminalizat doar dacă este dăunător comunităţii sau mă- 
car unui membru al acelei comunităţi?!0. În anumite situaţii, un act nu este în mod clar 
dăunător societăţii. De pildă, Voltaire nu privea sinuciderea ca pe o crimă. Beccaria nu 
era la fel de sigur în această privintà?!1, 

Teoretizările intelectualilor iluminiști au întâmpinat câteva provocări legate, în pri- 
mul rând, de punerea lor în practică. Am discutat anterior despre rezistența față de 
propunerile de reformare a legislației. Pedeapsa capitală nu a dispărut decât din secolul 
al XX-lea din codurile penale ale statelor europene. În Rusia, în ciuda admiratiei pentru 
ideile lui Beccaria, anumite propuneri n-au putut fi aplicate. Ideea că indivizii sunt ratio- 
nali și egali în fata legii poate părea deplasată în unele circumstanţe. În tribunal era 
dificil ca oamenii cu afecțiuni mentale sau copiii să fie consideraţi responsabili pentru 
acțiunile lor și trataţi ca toti ceilalți indivizi. Mai mult, aceste initiative reformatoare erau 
privite cu neîncredere de aristocrație pentru că erau percepute drept amenințări la 
adresa privilegiilor deținute. De asemenea, în contextul procesului birocratizării Statului 
şi a instituţiilor acestuia, eficiența administrativă a devenit un obiectiv important, aflat 


207 Ibidem, p. 49. 

208Rob White, Fiona Haines, Crime and Criminology, Oxford, Oxford University Press, 1999, p. 30. 
209 Werner J. Einstadter, Stuart Henry, op. cit., pp. 54-55. 

210 Ibidem, p. 56. 

211 Ibidem. 

uneori în conflict cu ideea de a asigura egalitatea tuturor în fata legii, asa cum ceruserá 
intelectualii iluminiști212. Egalitatea în fata legii nu însemna egalitatea socială a indivizi- 
lor. Statisticile criminale de la începutul secolului al XIX-lea aveau să demonstreze că, de 
regulă, cei din clasele sociale inferioare erau predispusi la acțiuni criminale. Pentru 
aceştia, comiterea unor crime devenise alegerea rațională datorită inegalitátilor sociale. 
Astfel, conceptul rationalitátii indivizilor primea o lovitură serioasă pentru că a nu comi- 
te o infracțiune era o alegere rațională pentru anumite categorii de indivizi si iraţională 
pentru altele213. 

Meritul școlii clasice criminologice constă în faptul că a arătat limitele sistemelor pe- 
nale care existau în acea epocă în Europa. Ca urmare, au apărut tot mai multe voci care 
militau pentru reformarea sistemului legislativ considerat barbar?!4, Desi initial școala 
clasică de criminologie a abordat legislația penală, infracțiunea fiind în centrul preocu- 
părilor şi nu răufăcătorul, mişcarea de reformare la care a dat naştere a deschis drumul 
unor dezbateri și controverse legate de modul în care erau interpretate criminalitatea 
sau comportamentul criminalilor215. Totodată, atenţia lor s-a îndreptat şi asupra peni- 
tenciarelor sau asupra societăţii în general. 

Ideilor intelectualilor iluministi au găsit un teren fertil în Franța unde Revoluţia a dus la 
conceperea şi promulgarea unui nou cod penal din 1793. La începutul secolului al XIX-lea 
a apărut posibilitatea măsurării științifice a criminalităţii prin statisticile criminale. Prime- 
le statistici anuale nationale au fost publicate în 1827Compte Général de l'Administration 
de la Justice Criminelle en France. Statistici criminale fuseseră publicate şi în 1805, în An- 
glia şi în Tara Galilor, dar erau limitate, oferind puţine informatii?!6. Registrele care 
consemnau decesurile și nașterile existaseră în Europa din secolul al XVI-lea. Din secolul al 
XVII-lea, datele din aceste registre au început să fie utilizate pentru cercetări asupra con- 
diţiilor economice si sociale din statele europene. În 1692-1693, astronomul Edmund 
Halley, cunoscut prin cometa care-i poartă numele, a publicat primele date care analizau 
speranța medie de viață. Peste aproape un secol, Adam Smith a apelat la aceleași infor- 
matii în opera sa, Inquiry into the Nature and Causes of the Wealth of Nations (1776)217. 
Prin statisticile criminale, principiile intelectualilor iluministi privitoare la fenomenul cri- 
minalitátii puteau fi testate. Conform statisticilor, se párea cá recidivismul devenise o 
adevărată problemă. Din ce în ce mai multi condamnaţi care primiseră pedepsele prevázu- 
te de noua legislatie penalá, comiteau alte infractiuni. Ideea lui Beccaria, cá pedepsele 
proportionale cu gravitatea faptelor ar conduce la reducerea criminalitátii, era infirma- 
t4218, 

Primele statistici criminale nationale din Franța au apărut în aceeaşi perioadă in care 
pozitivismul arăta că doar metodele științifice pot duce la o înțelegere a societăţii şi a 
comportamentului uman. Doar acestea ar asigura impartialitatea si obiectivitatea. Statis- 


212 Rob White, Fiona Haines, op. cit., p. 31. 

213 Ibidem, p. 34. 

?14Freda Adler, Gerhard Muller, William Laufer, 2nd edition, Criminology, New York, McGraw- Hill, 1995, p.5. 

215 Rob White, Fiona Haines, op. cit., p. 32. 

216 V, A. C. Gatrell, T. B. Hadden, Criminal statistics and their interpretation, in E. A. Wrigley, „Nineteenth-century 
society. Essays in the use of quantitative methods for the study of social data", Cambridge, C.V. Press, 1972, pp. 
336-396. 

217 George B. Vold, Thomas J. Bernard, Jeffrey B. Snipes, op. cit., p. 22. 

218 Ibidem, p. 21. 

ticile criminale, cercetări cantitative ale fenomenului criminalităţii, reprezentau surse 
impartiale, aproape ,stiintifice" pentru explicarea acestuia. Adolphe Quetelet (1796- 
1874), un matematician si astronom belgian si André-Michel Guerry (1802-1866), un 
avocat francez, au fost primii care au folosit, independent unul de celálalt, aceste statis- 
tici criminale pentru analizarea criminalitátii. Cei doi sunt considerati initiatorii 
interpretării sociologice a criminalităţii prin câteva lucrări apărute în anii 1830. Quetelet 
a publicat Recherches sur le penchant au crime aux différents âges (1831) şi Sur l'homme 
et le développement de ses facultés, ou Essai d'une physique sociale différents áges (1835), 
iar Guerry, Statistique comparée de l'état de l'instruction et du nombre des crimes (1831) 
si Essai sur la statistique morale de la France (1833). 

Atât Quetelet cât si Guerry aduceau terminologii noi pentru descrierea criminalității. 
Pentru Quételet, cercetarea viza „fizica socială”, iar pentru Guerry „statistica morală”. 
Pornind de la datele statistice pentru toate departamentele Franţei din anii deceniului al 
treilea şi al patrulea, Guerry a verificat câteva concepţii despre criminalitate, general ac- 
ceptate de contemporanii săi. Ideea că sărăcia s-ar asocia cu criminalitatea?!? a fost 
infirmată de datele statistice care demonstrau că departamentele din nord, mai bogate, în- 
registrau mai multe crime împotriva proprietăţii, dar şi mai puţine crime violente. Guerry 
a arătat în acest mod că nu sărăcia provoca criminalitatea, ci oportunitatea. Unde exista 
mai multă bogăţie, se comiteau mai multe furturi220. De asemenea, el a corelat gradul de 
educație cu nivelul criminalității. Contrar așteptărilor, zonele unde gradul de alfabetizare 
era mai ridicat aveau mai multe crime violente decât cele unde majoritatea oamenilor nu 
Ştiau să scrie şi să citească221. Lucrarea lui Guerry a fost cu adevărat inovatoare prin con- 
turarea unei „geografii a criminalităţii”. El nu s-a limitat la o analiză a Franţei, ci a 
realizat şi o analiză comparativă a criminalităţii din Anglia şi din Franţa, în 1864222. 

Quetelet a aprofundat datele statistice ale criminalităţii din Franţa, începând cu 1828. 
Matematician și astronom, el a descoperit în aceste date anumiţi algoritmi, serii care se re- 
petau. Astfel, numărul celor care erau condamnaţi pentru crime împotriva proprietăţii era 
legat de cel al indivizilor care comiteau crime împotriva persoanelor şi numărul condam- 
nărilor era asociat cu cel al achitărilor. Concluziile sale arătau că unii oameni aveau o 
predispozitie pentru comiterea crimelor: bărbaţii tineri, şomeri, needucati și săraci. Totuși, 
crimele apăreau în anumite zone. Conform lui Quetelet, criminalitatea era mai ridicată în 
regiunile mai bogate si unde nu exista şomaj, dar răufăcătorii erau, cu predilecție, oamenii 
săraci și şomeri din acele regiuni223. Ca si Guerry, el arăta că oportunitatea trebuie legată 


219 Studii recente au demonstrat totuși că exista o relaţie strânsă între sărăcie şi criminalitate. În Bavaria, în de- 
cursul secolului al XIX-lea, creşterea preţurilor la cereale aducea şi o creştere a numărului crimelor împotriva 
proprietăţii. Vezi Halvor Mehlum, Edward Miguel, Ragnar Torvik, Poverty and crime in 19th century Germany, în ,, 
Journal of Urban Economics”, Vol. 59, 2006, pp. 370-388. 

220 George B. Vold, Thomas J. Bernard, Jeffrey B. Snipes, op. cit., p. 22. 

221 Ibidem, p. 23. Această chestiune a fost analizată în cercetări recente care par să infirme concluziile lui Guerry. 
În Franţa, pentru perioada 1850-1913, cei care erau alfabetizati comiteau mai puţine crime atât împotriva pro- 
prietátii, cât şi împotriva persoanelor. În aceeași perioadă a crescut criminalitatea în rândul celor care nu erau 
alfabetizati, ceea ce a dus indirect la apariţia ideii unei „clase periculoase”. Vezi A. R. Gillis, Institutional Dynamics 
and Dangerous Classes:Reading, Writing, and Arrest in Nineteenth-Century France, în „Social Forces”, Vol. 82, No. 
4, 2004, pp. 1303-1332. 

222Michael Friendly, A.-M. Guerry's Moral Statistics of France: Challenges for Multivariable Spatial Analysis, în 
„Statistical Science", Vol. 22, No. 3, 2007, pp. 368-399. 

223 George B. Vold, Thomas J. Bernard, Jeffrey B. Snipes, op. cit., pp. 23-24. 

de criminalitatea mai ridicată din zonele mai bogate, în special în oraşe. Oamenii educați 
nu comiteau mai multe crime, însă manifestau o predilecție pentru crimele violente spre 
deosebire de cei needucati care erau implicați mai ales în crime împotriva proprietăţii. 
Educaţia nu ar conduce, deci, la reducerea criminalitátii??*. Una dintre afirmaţiile sale con- 
troversate în epocă e acea că, societatea, prin organizarea sa, cauza criminalitate, iar 
criminalii nu erau decât instrumente. Quetelet a fost criticat pentru această idee conside- 
rată radicală pentru prima jumătate a secolului al XIX-lea225. Prin modul în care a imaginat 
o mecanică socială, dar și prin propensiunea unor indivizi către criminalitate, prin ideea că 
ar exista o constantă a criminalităţii, ca şi prin opoziţia dintre normalitate si deviantá, Que- 
telet este privit drept un precursor al criminologiei pozitiviste din a doua jumătate a 
secolului al XIX-lea, anticipându-l pe Cesare Lombroso??6. 

Cei doi au lansat, prin lucrările lor, ideea unei constante a criminalităţii, a predictibili- 
tátii fenomenului, ceea ce a însemnat implicit o critică a conceptului liberului arbitru. 
Determinismul social părea a fi înlocuit liberul arbitru??7. Entuziasmat poate de ideea 
predictibilitátii criminalităţii, Quetelet afirma, încă din anii 1830, că se va putea estima 
pentru anii următori câți oameni vor deveni asasini, câţi vor fi închişi, aproape la fel de 
uşor cum era estimat numărul nașterilor sau cel al deceselor228. Pentru astronomul Que- 
telet, care determina exact traiectoriile corpurilor cerești, exista probabil tentatia 
descoperirii unor traiectorii similare şi pentru fenomenele sociale. 

Statisticile criminale conturau o predispozitie către criminalitate a anumitor grupuri 
sociale. Totuși, ele nu reflectă exact fenomenul criminalității din motive care tin de mo- 
dul în care sunt preluate datele de funcţionarii Statului, de definirea variabilă a 
infractiunii" pe perioade lungi, de tendinţa de a înregistra actele violente - asasinate, 
de exemplu, în defavoarea furturilor mărunte, de politica autorităţilor privind criminali- 
tatea. Potrivit lui Rob Sindall22?, statisticile pot fi utilizate ca un fenomen în sine de 
istorici. Indivizii şi instituţiile își bazau concepţiile despre criminalitate pe datele statis- 
tice. Astfel, ele reprezintă o măsură nu a ceea ce se întâmpla cu adevărat, ci a ceea ce 
credeau contemporanii că se întâmpla. În Anglia victoriană, primele statistici criminale 
lăsau să se contureze imaginea unei criminalitáti în continuă creștere230. Contemporanii 
erau îngrijorați îndeosebi de numărul mare al tinerilor care comiteau infracțiuni. Aceste 
temeri au stârnit interesul publicului pentru criminalitate, atât în rândul funcţionarilor 
şi al intelectualilor, cât și în cultura populară. 

Către mijlocul secolului al XIX-lea exista deja ideea unei „clase criminale”, formată 
din oameni barbari, considerati o rasă diferită231. Autorii încercau să le estimeze numă- 
rul sau să prezinte descrieri amănunțite. În Anglia, ziaristul Henry Mayhew, în Franța, 


224 Ibidem, p. 24. 

225 Ibidem, p. 25. 

226 Piers Beirne, Adolphe Quetelet and the Origins of Positivist Criminology, în „The American Journal of Sociolo- 
gy”, Vol. 92, No. 5, 1987, pp. 1140-1169. 

227 Leon Radzinowicz, Ideology and Crime, p. 36. 

228 Ibidem, p. 29. 

229 Rob Sindall, The criminal statistics of nineteenth-century England cities: a new approach, în „The Urban History 
Yearbook", 1986, pp. 28-36. 

230 Martin J. Wiener, Reconstructing the criminal culture, law and policy in England 1830-1914, Cambridge, Cam- 
bridge University Press, 1990, pp. 14-15. 

Frégier si Buret sau în Germania, Avé-Lallemont au oferit studii dedicate „claselor crimi- 
nale” din orașe. H. A. Fregier a publicat în 1840, Des classes Dangereuses de la Population 
dans les Grandes Villes. El considera că săracii erau o ameninţare la fel de mare ca şi cri- 
minalii de care erau greu de deosebit. Fregier estima că în Paris trăiau 30.000 de indivizi 
din această clasă. Profitând de cunoştinţele sale din cariera de poliţist, autorul realiza o 
„topografie morală”, în care reda atitudinile, modul de viață sau obiceiurile lor232. Hen- 
ry Mayhew realiza o descriere similară a săracilor din Londra, în London Labour and the 
London Poor (1861-1862). Ca şi Fregier, el considera că atât săracii, cât şi criminalii re- 
fuzau să muncească din cauza unor „defecte morale înnăscute”233. Alt autor, Buret, în 
De la Misere des classes laborieuses en Angleterre et en France (1842), aprecia că aceste 
clase inferioare erau într-o stare de sălbăticie, în afara societăţii și a legii, iar din rândul 
lor proveneau toti criminalii23%. Astfel de idei despre starea de sălbăticie a unei clase 
criminale care era afectată de defecte morale înnăscute, au fost integrate de Cesare 
Lombroso în teoria „omului criminal", la câteva decenii distanță. Tema „claselor cri- 
minale” din Franţa acelei epoci a fost analizată si în lucrarea clasică a lui Louis Chevalier 
Classes laborieuses et classes dangereuses (1958), care a fost combătută însă235. 

Revenind la descrierile „claselor criminale” din perspectiva victorienilor, aceștia du- 
ceau o viață separată de restul societátii236, Ei trăiau de pe urma crimelor de tot felul 
indiferent că ar fi comis într-adevăr acele fapte reprobabile sau doar ar fi beneficiat de 
pe urma lor. Ceea ce-i soca pe victorieni era faptul cá multi dintre membrii acestei „clase 
criminale” erau adolescenţi sau tineri astfel că unii discutau chiar de o „generaţie cri- 
minală”, nu doar de o „clasă criminală”, o fază prin care treceau cei mai multi tineri2%. 
Fenomenul a fost scos la iveală de statisticile criminale publicate în anii 1840. La sfârşi- 
tul secolului, temerile legate de comportamentul deviant al tinerilor va reveni în forță. În 
1898, termenul „huligan” a intrat în vocabularul britanic. Huliganul era un tânăr violent 
şi comportamentul său reprezenta o ameninţare pentru întreaga societate. Iniţial, în 
imaginarul victorian huliganul era considerat un non-britanic, un străin. Totuşi, ostilita- 
tea faţă de poliţie si violențele făceau parte din viaţa cotidiană a muncitorilor din marile 
orașe. De altfel, la sfârşitul secolului, suspiciunea și ostilitatea față de poliţie în cartierele 
din Londra populate de muncitori se manifestau în mai multe moduri, nu doar prin huli- 
ganism. Huliganismul a fost legat de câteva „temeri respectabile"73? din societatea 
victoriană, care vizau anumite atitudini sau comportamente precum lipsa de respect față 
de valorile tradiționale sau violențele din spaţiul public. 

Începutul secolului al XIX-lea stă si sub semnul progreselor științifice. Exista credința 
că odată cu toate descoperirile şi inovațiile, fiecare aspect al vieţii umane va putea fi ex- 

plicat, înţeles şi deci, va fi controlabil în ultimă instanţă. Astfel, imperativul de a controla 
este înscris în tiparele gândirii, în felul în care îşi imaginau oamenii secolului al XIX-lea 
societatea23?, Ştiinţele își vor aduce contribuţia la definirea criminalului, la explicarea 
fenomenului sau la propunerea unor soluţii. Statul se va folosi de aceste științe pentru a- 
şi perfecționa modalităţile de exercitare a controlului. Pe lângă noile ştiinţe, existau deja 
câteva discipline care se ocupau de cunoașterea comportamentului uman. Fizionomia și 
frenologia sunt pseudostiinte, numite datorită răspândirii lor, și ştiinţe populare sau ști- 
inte alternative240. De-a lungul istoriei, s-a considerat că anumite trăsături fizice ar putea 
indica trăsăturile morale ale indivizilor. Această convingere e justificată de ideea că la 
nivel universal ar exista o legătură între toate ființele și lucrurile, iar un dezechilibru ar 
fi resimţit la toate nivelurile. Pentru oameni, ar fi caracteristică o armonie între corp, 
trăsăturile fizice şi celelalte trăsături, cele morale. Cu alte cuvinte, trăsăturile fizice ar fi 
transpunerea fidelă a trăsăturilor morale. În rândul acestor trăsături, cele faciale sunt 
considerate mai importante. Fizionomia?^!, disciplina care se ocupă cu studiul trăsături- 
lor feţei, se bazează pe această idee, că anumite trăsături faciale ar da indicii cu privire la 
personalitatea individului. În Antichitate, în Grecia şi Roma, cei care aveau părul roşu22 
erau priviți cu neîncredere şi actorii care interpretau personaje negative purtau peruci 
roşii243. De asemenea, indivizilor cu defecte fizice precum cocosatilor li s-au atribuit in- 
tentii malefice. Aristotel considera că extremităţile pronunţate sunt semnul curajului si 
astfel, un om cu picioarele mari trebuia neapărat să fie unul curajos244. Ideea identificării 
trăsăturilor de caracter ale unui om prin analizarea celor fizice este prezentă din plin în 
literatură, in general245. 

În Evul Mediu, medicul italian Giambattista della Porta (1535-1613) a studiat fizio- 
nomia, raportând câteva trăsături faciale la un anumit comportament. De exemplu, un 
hot ar fi avut buzele groase si o vedere ascuțită246. În secolul al XVII-lea, Le Brun și-a 
adus contribuţia la dezvoltarea fizionomiei prin atenţia pe care a acordat-o sprâncene- 
lor, considerate de el mai importante decât ochii în descifrarea caracterului indivizilor. 
Poate cea mai cunoscută lucrare de fizionomie a perioadei este cea publicată de Marin 
Cureau de la Chambre, medic la curtea lui Ludovic al XIV-lea, in 1667L'Art de Connaítre 
les Hommes, ou sont contenus les Discours Préliminaires qui servent d'introduction à cette 

science247, Fără îndoială, Johann Gaspard Lavater (1741-1801) a fost influenţat de aceas- 
tă lucrare când și-a redactat?^8 celebra introducere pentru cercetarea fizionomiei. 
Lavater s-a ocupat si de o istorie a modalitátilor în care a fost folosită fizionomia, ple- 
dând pentru tratarea ei cu mai multă seriozitate. 

O altă disciplină care are la bază ideea că trăsăturile exterioare ar fi un bun indicator al 
personalității individului este frenologia. Aceasta a avut un succes mult mai mare decât fi- 
zionomia la începutul secolului al XIX-lea pentru că părea mai convingătoare, fiind 
considerată o adevărată știință. Fondatorul frenologiei2+%, Franz J. Gall (1758-1828) por- 
nea de la teza că trăsăturile de personalitate pot fi determinate în funcţie de forma capului 
unui om. Gall a făcut mai multe vizite în închisorile austriece, germane şi franceze pentru a 
măsura craniile condamnaților. El considera cá proeminenta oaselor situate deasupra ca- 
nalului auditiv extern ar indica instinctul feroce al criminalului sau proeminenta osului 
frontal ar fi specifică hotilor259, Cei condamnaţi pentru infracțiuni cu caracter sexual erau 
,recunoscuti" printr-o dezvoltare excesivă a cerebelului si printr-un gât puternic. 

Frenologia era considerată de reprezentanții ei, ca și de cei care o acceptaseră, drept 
o ştiinţă. Una dintre lucrările care popularizau?*! noua ,stiintá" încerca să o asocieze si 
cu filozofia, denumind-o „un sistem filozofic al spiritului comun bazat pe fiziologia 
creierului”?52. Autorul, scotianul George Combe, compara în cuprinsul lucrării sale, folo- 
sind frenologia, craniile unor criminali celebri cu craniile unor oameni onesti pentru a 
arăta că noua disciplină indica propensiunile indivizilor spre anumite comportamente. 
Pentru a demonstra cum capacitatea intelectuală poate fi măsurată prin analizarea for- 
mei craniului, Combe alătura craniul unuia dintre întemeietorii frenologiei Spurzheim, 
craniului unui indigen din Polinezia?53. În mod ironic, un cunoscut frenolog, Johann 
Spurzheim, devenise chiar el, obiect de studiu al frenologiei. În prima parte a secolului al 
XIX-lea, frenologia atrăgea tot mai multi adepti în Marea Britanie. Între 1823 si 1836 au 
apărut 24 de societăți de frenologie si au fost publicate 57 de cărţi şi pamflete despre 
frenologie. Si elitele își manifestau interesul pentru noua disciplină. Filozoful Herbert 
Spencer, episcopul anglican din Dublin - Richard Whately sau unul dintre promotorii li- 
berului schimb - Richard Cobden, se numărau printre susținători. Regina Victoria a 
apelat la Combe de două ori pentru „a citi” capetele copiilor ei25%. Frenologia a fost 

248 Gaspard Lavater, L'Art de connaítre les homes par la Psysiognomie, Paris, 1806, p. 26. 

249 Termenul provine din limba greacă, phren însemnând minte sau cap, iar logos cunoaştere, fiind popularizat 
de cel mai important colaborator al lui Gall, Johann Spurzheim (1776-1832). 

250 Georges Vigarello, Istoria violului între secolele XVI-XX, traducere din franceză de Beatrice Stanciu, Timişoara, 

foarte populară si în Franta255, însă doar din deceniul al treilea al secolului al XIX-lea. Atât 
în anii Imperiului, cât si în primii ani ai Restauratiei, frenologia fusese privită cu suspiciune 
de autoritáti256. În contextul fascinatiei populare pentru criminali, prezentaţi în literatura 
epocii de Balzac, Sue sau Hugo, frenologia oferea ráspunsuri aparent rationale legate de 
comportamentul si aparenţa fizică a criminalilor257. În această privinţă, frenologii erau 
precursorii studiilor lui Cesare Lombroso care punea în prim-plan tipul criminalului. Fre- 
nologia a avut un rol si în nașterea sociologiei si a antropologiei nu doar a criminologiei. 
Totuşi, de la jumătatea secolului, frenologia devenise caducă. Această disciplină este im- 
portantă pentru că a jucat un rol de mediere între științele sociale în perioada de la 
sfârşitul secolului al XVIII-lea si prima parte a următorului secol258. 

Treptat, se înmulțesc referirile la criminali, ele fiind prezente atât în presă sau în lite- 
ratură, cât şi în lucrările cu caracter științific. Are loc o deplasare a centrului de 
interes,259 de la crimă la criminal, la corpul acestuia. Criminalul devine „un tip” în socie- 
tate, cu mai multe subcategorii, totul culminând cu teoriile lombrosiene. S-a realizat o 
diferenţiere clară între categorii: cei care fură, cei care violează sau cei care ucid, de 
exemplu. Totodată, criminalii încep să fie consideraţi nişte sălbatici primitivi, trăsăturile 
lor fiind, de fapt, anomalii întâlnite doar în epoci anterioare ale umanităţii. 

De la începutul secolului al XIX-lea psihiatria a funcţionat în colaborare cu instituţiile 
Statului. Expertizele medico-legale sunt prevăzute în codurile penale si rolul acestei şti- 
inte a devenit important. În Codul Penal Francez din 1810, se stipula că „nu există crimă 
sau delict atunci când inculpatul se află în stare de demență în timpul acţiunii sau când a 
fost constrâns de o forță căreia nu i-a putut rezista”260. Foucault analiza procesul nasterii 
psihiatriei în secolul al XIX-lea pornind de la aceste expertize medico-legale efectuate 
asupra unor criminali notorii din această perioadă. Astfel, psihiatriei i-ar fi fost încre- 
dintatá misiunea de a se ocupa de tot ceea ce iese din sfera dreptului penal si ajunge 
gradual să exercite „o putere ilegitimă si abuzivă”261, contribuind la acțiunea de ,norma- 
lizare” exercitată de Stat. În această epocă sunt concepute explicațiile medicale ale 
criminalităţii. Criminalii ar fi fost atinşi de diverse afecţiuni care le modificau compor- 
tamentul. La începutul secolului al XIX-lea, Jean-Etienne Dominique Esquirol (1772- 
1840), un psihiatru francez, a introdus termenul „monomanie”, această boală fiind res- 
ponsabilă de comiterea unor crime. Obsesia psihiatriei secolului al XIX-lea pentru 
denumirea comportamentelor deviante este evidentă dacă am enumera câteva dintre 
afecțiunile diagnosticate: agorafobie, claustrofobie, astrofobie, dipsomanie, abulie, clep- 
tomanie, algofilie, algofobie, satiriazis, nimfomanie, necrofilie, onomatomanie, 
coprolalie, piromanie, pirofobie, exhibitionism, sifilofobie, nosofilie, nosofobie, necrofi- 

lie, tanatofobie262. S-a ajuns la unele situaţii care pot părea comice la prima vedere. În 
1852, în timpul procesului Jobart, avocatul care-l apăra pe un criminal afirma că inculpa- 
tul fusese diagnosticat de un psihiatru cu monomanie suicidă homicidică. Potrivit 
medicului, acuzatul ucisese pentru a fi ghilotinat deoarece nu avea curajul să se sinuci- 
dă263, În 1857, doctorul Bénédict Morel (1809-1873) a publicat un studiu popular în 
epocă despre degenerescenta speciei umane. Atât de mare a fost succesul conceptului 
încât aproape nicio lucrare din a doua jumătate a secolului, care făcea referire la crimi- 
nali, nu omitea referirile la degenerescentá. Spre sfârşitul secolului, Max Nordau26+ va 
identifica influenta degenerescentei si in literaturá. Un alt concept care a marcat cercetá- 
rile ulterioare asupra criminalilor este cel al „nebuniei morale". Americanul Benjamin 
Rush (1746-1813), francezul Philippe Pinel (1745-1826) şi englezul James Prichard 
(1786-1848), au folosit termeni diferiți în prima parte a secolului pentru a descrie un 
nou tip de criminal, fără remușcări, incapabil de a rezista impulsurilor violente şi apro- 
piat moral de un sălbatic265. Rush denumea starea respectivă moral derangement, Pinel, 
manie sans delire, iar Prichard, moral insanity. 

Degenerescenta şi monomania au contribuit la conturarea criminalului drept un 
nebun în multe studii. Comportamentul criminal ar fi fost declanşat de diferite forme de 
nebunie?66 sau epilepsie?67. Desigur, exemplul lucrării lui Henry Maudsley (1835-1918) 
nu este singular. Scipio Sighele (1868-1913) a căutat cazuri de criminali nebuni în isto- 
ria Revoluţiei Franceze268. 

Pe lângă teoretizările din științe si pseudostiinte, un rol esenţial pentru modul în care a 
fost explicată criminalitatea, dar și comportamentul criminalului către sfârşitul secolului al 
XIX-lea, l-a avut teoria evoluţiei speciilor a lui Charles Darwin. Câteva dintre ideile expri- 
mate în On the Origin of Species (1859) au fost rapid preluate în antropologia criminală. În 
primul rând, prezentarea evoluţiei vieţii implica existenţa unor etape de dezvoltare crono- 
logicá?6?. Pentru Cesare Lombroso, „criminalul innáscut" se afla pe o treaptă evolutivă 
inferioară în comparaţie cu omul modern, fiind un primitiv sălbatic. Unele trăsături ale 
criminalilor puteau fi regăsite, potrivit lui Lombroso, la maimute?70. De asemenea, argu- 
mentele preluate din biologie sunt dese la autorul italian. El încerca să descopere 
criminalitatea în lumea plantelor, a animalelor si chiar a organismelor inferioare. 

Am văzut anterior cum se deplasează centrul de interes dinspre crimă către persoana 
criminalului prin încercarea ,stiintelor" de a explica anumite comportamente deviante. 
Deşi existaseră tentative sporadice de explicare a comportamentului criminalului por- 

265 Nicole Rafter, The Criminal Brain. Understanding Biological Theories of Crime, New York, New York University 
Press, 2008, pp. 19-29. 

267 Ibidem, pp. 215-221. 

268 Scipio Sighele, La Foulle Criminelle. Essai de psychologie collective, Paris, Félix Alcan, 1901, p. 92. 

269 Steven Jay Gould, Ever since Darwin, New York, W.W. Norton&Company, 1977, p. 56. 

270 Ibidem. 


68 Gabriel Constantinescu 


nind de la motivații variate, până la Lombroso nu se poate vorbi de existența unui sistem 
de gândire271 centrat pe persoana criminalului. 

Şcoala criminologicá italiană?72 îl are drept fondator pe medicul legist Cesare Lom- 
broso (1836-1909), care publică o serie de lucrări începând cu L'Uomo Delinquente273, în 
1876, carte care schimbă ireversibil criminologia. Până atunci, criminologia clasică fuse- 
se preocupată de stabilirea unui raport între crimă şi legislaţie, dar prin studiile sale, 
Lombroso o transformă într-o știință modernă. În privinţa stabilirii cauzelor criminali- 
tátii, el înlocuiește conceptul liberului arbitru cu un determinism biologic, încercând să 
explice comportamentul criminal prin prezenţa unor porniri atavice. Aceste porniri pu- 
teau fi recunoscute, potrivit medicului italian, prin identificarea unor trăsături 
înnăscute. El a analizat trăsăturile criminalilor pornind de la studiile realizate pe 3.839 
de condamnaţi din închisorile italiene. Astfel, criminalii aveau mandibula proeminentă, 
pometii ridicați, nasul acvilin, buzele cărnoase, brațele lungi, bárbia mare. Ei mai puteau 
fi caracterizați printr-o insensibilitate generală, fiind rezistenți la durere274, acuitate vi- 
zualá mărită?75, mancinism276- utilizarea cu predilecție a mâinii stângi pentru 
prehensiune sau absența pilozitátii faciale277. De asemenea, activităţile criminale specia- 
lizate erau recunoscute după alte trăsături, asasinii fiind mai înalți278 si mai grei, în timp 
ce hoţii sau violatorii aveau o talie, respectiv o greutate mai mică279. 

În concluzia lucrării sale, medicul italian estima că toate aceste trăsături puteau fi re- 
găsite la 40% dintre criminali, numiţi „criminali innáscuti". Ceilalţi erau fie criminali de 
ocazie, fie criminali pasionali, comițând astfel de fapte din cauze precum gelozie, lăcomie 
sau furie, fie nebuni, fie alcoolici. Trăsăturile amintite mai sus erau considerate nişte 
stigmate, niște semne ale înapoierii, Lombroso situându-i pe criminalii innáscuti la ace- 
lași nivel evolutiv cu omul preistoric, cu sălbaticii sau chiar cu maimutele. Nu doar atât, 
criminalii puteau fi asociaţi, potrivit lui Lombroso, cu diferite ,,degenerescente", în spe- 
cial, cu epilepsia?80. Totuși, nu numai trăsăturile fizice erau un factor care indica un 
criminal innáscut, dar si alte semne exterioare, precum tatuajele281, Si trăsături sociale 
precum folosirea unui anumit limbaj. Argoul, ar fi un alt indicator sigur pentru identifi- 
carea unui criminal înnăscut. Cele mai importante erau trăsăturile fizice. În alte lucrări 
precum Le crime politique et les révolutiones par rapport au droit à l'anthropologie crimi- 


271 Pierre Darmon, Médecins et assassins à la Belle Époque, Paris, Éditions du Seuil, 1989, p.38. 

272 Numită astfel pentru cá cei mai importanti discipoli ai săi erau italieni. Alte denumiri folosite pentru a face re- 
ferire la Cesare Lombroso şi ceilalți doi crimnologi italieni Raffaele Garofalo și Enrico Ferri sunt „antropologia 
criminală” si „şcoala pozitivistă italiană”. 

273 Până la sfârşitul secolului al XIX-lea vor mai fi publicate alte patru ediţii, fiecare aducând idei noi sau com- 
pletări ale celor exprimate în prima ediție. Pentru o analiză comparativă a primelor cinci ediţii, vezi Cesare 
Lombroso, Criminal Man, London, Duke University Press, 2006, editată de Mary Gibson şi Nicole Hahn Rafter. 

274 Cesare Lombroso, L'Homme Criminel, criminal-né, Fou moral-epileptique, traduit sur la IVe éd. italienne par 
Régnier et A. Bournet, Paris, Félix Alcan, 1887, p. 290. 

275 Ibidem, p. 301. 

276 Ibidem, p. 338. 

277 Ibidem, p. 668. 

281 Steven Jay Gould, op. cit., p. 133. 

nelle et à la science du gouvernement (1892), Lombroso lua în calcul nu doar factorii fi- 
zici, ci si cei sociali, politici sau economici282. 

Lombroso şi-a continuat cercetările publicând si lucrări despre femeia criminalá283. 
El considera prostituata ca fiind femeia criminală prin excelenţă. Conform studiilor sale, 
prostituatele ar avea picioare prehensile, asemănătoare cu ale primatelor, teză prezenta- 
tă în 1886 la un congres internațional de Antropologie Criminală. Și în cazul femeilor 
realizează o taxonomie, diferentiind femeile criminale înnăscute, de regulă, prostituate, 
de femeile criminale de ocazie sau din pasiune. O anumită secțiune a studiului este dedi- 
cată crimei politice şi este analizat craniul lui Charlotte Corday284. 

Criminologul italian a aplicat ideea determinismului biologic şi în studiul dedicat oa- 
menilor de geniu. Astfel, geniile erau afectate de boli diferite, cea mai răspândită fiind o 
formă de nebunie ereditară. Atunci când analizează un portret al lui Baudelaire,285 ajun- 
ge la concluzia că acesta este chipul unui nebun posedat de mania grandorii. 

Este important de subliniat faptul că teoriile legate de omul criminal au la origine 
numeroase studii din epocă286 pe care Cesare Lombroso le-a folosit, citându-le în cărțile 
sale. În lucrarea din 1876, dedicată criminalului înnăscut, el cita studii ale lui Thompson 
şi Wilson din Marea Britanie sau pe cele realizate de Biliakow în Rusia?87, Și teoriile din 
frenologie sau cele din psihiatrie l-au inspirat pe Lombroso. Unele dintre acestea, reuni- 
te de Lombroso în lucrările sale, existau din secolul al XVIII-lea precum cea a unghiului 
facial, lansată de olandezul Petrus Camper (1722-1789). Ideea că prostituţia reprezintă 
prin excelență o manifestare a criminalităţii feminine288 se regăsea la Corne, în 1868. 
Sunt citati autori care se ocupau de clasificarea criminalilor în funcție de trăsăturile fizi- 
ce sau psihice, demersuri încadrate antropologiei criminale28?, încă din prima jumătate a 
secolului al XIX-lea. 

Ideile lui Cesare Lombroso despre „omul criminal" nu au avut o formă fixă, ele au fost 
completate de-a lungul anilor pentru a răspunde criticilor sau pentru a-și extinde cerce- 
tările. Primele cinci ediţii ale lucrării sale, L'Uomo Delinquente, toate publicate până la 
sfârşitul secolului, înglobează aceste transformări. Lombroso isi denumea disciplina 
„antropologie criminală” şi încă din prima ediţie, cea din 1876, se concentra pe dife- 


282 Cesare Lombroso, Rudolfo Laschi, Le crime politique et les révolutiones par rapport au droit à l'anthropologie 
criminelle et à la science du gouvernement, traduit par A. Bouchard, Paris, Félix Alcan, 1892, pp. 215-273. 

283 Cesare Lombroso, La femme criminelle et la Prostituée, traduit de l'italien par Louise Meille, Paris, Félix Alcan, 
1896. 

284 Ibidem, pp. 276-277. Craniul respectiv a fost analizat apoi de contestatarii lui Lombroso care aveau să susțină 
ca niciuna din trăsăturile respective nu ar putea indica o femeie criminală. În mod ironic, studii ulterioare au 
arătat că acela nici măcar nu era craniul celei care-l asasinase pe Marat. Povestea craniului lui Charlotter Corday 
este prezentată detaliat de Leslie Dick, The Skull of Charlortte Corday, în Brian Massumi, „The Politics of Every- 
day Fear”, Minneapolis, University of Minnesota Press, 1993, pp. 187-207. 

285 Idem, L'Homme de génie, traduit sur la VI-e éd. italienne par Fr. Colonna D'Istria, Paris, Félix Alcan, 1889, p. 

286 Aceastá pozitie este ilustratá incá din 1937, vezi Alfred Lindesmith, Yale Levin, The Lombrosian Myth in Crim- 
inology, in , The American Journal Of Sociology", Vol. 42, No. 5, March 1937, pp. 653-671. Autorii contestá 
atribuirea titlului de „părinte al criminologiei" lui Cesare Lombroso, considerând cá multe studii anterioare care 
analizau științific criminalitatea au fost ignorate, mai ales cele ale lui Quetelet sau Guerry. Perspectiva aceasta es- 
te reluată si în alte studii precum Fritz Sack, Society and Crime in Post-Modern societies, în Georgios Nik. Galanis 
„Eleftherna”, vol III, University of Crete, 2006, pp. 19-34. 

287 Cesare Lombroso, L'Homme Criminel, criminal-né, Fou moral-epileptique, p. 209. 

288 Docteur Wahl, Le Crime devant la Science, Paris, V Giard& E. Brière, 1910, p. 62. 

289 Ibidem, pp. 36-37. Vezi cazul lui Parchappe Ferrus, inspector general si medic. 

rentele fizice şi psihice dintre criminali şi oamenii normali. Tot în această ediţie, el a in- 
clus referiri la tatuaje sau la jargonul detinutilor???, Din a doua ediţie (1878), Lombroso 
descria criminalii din pasiune, cei care comit crime din atașament pentru o cauză sau din 
mânie. Cea de-a treia ediție (1884) marca introducerea termenului „criminal înnăscut”, 
sintagma care i-a fost sugerată de Enrico Ferri si care a cunoscut un succes rapid. Au 
existat şi critici acerbe pentru că Lombroso nu putea identifica o singură trăsătură care 
să fie comună doar criminalilor innáscuti. Tot în această ediţie, el aprecia cá 40% din to- 
talul criminalilor ar aparține tipului criminalului înnăscut. În a cincea ediţie, va recalcula 
procentajul, avansând o nouă cifră: 35962?1, A treia ediție propunea si o redefinire a re- 
laţiei dintre nebunie și criminalitate. Conceptul de „nebunie morală” făcea referire la 
acei indivizi care nu puteau deosebi „Binele” de ,Ráu". În fine, Lombroso a adoptat și te- 
oria degenerárii în această ediție. În a patra ediție (1889) a fost introdusă ideea nebuniei 
morale și a atavismului, prezentate drept cauze ale criminalității înnăscute. De aseme- 
nea, tipul criminalului nebun a fost împărțit la rândul sáu în câteva subtipuri si un nou 
tip de criminal, cel de ocazie, a devenit obiect de studiu pentru medicul italian2%2. În a 
cincea ediție (1896-1897), au intrat în atenţie şi factorii sociali ai criminalitátii2?3. 

Antropologia criminală a lui Lombroso se concentrează pe criminal. Concepţia sa pri- 
vitoare la pedepse era aceea că ar trebui aplicate în funcţie de criminal, nu de crimă. 
Punctul său de vedere marca evoluţia de la crimă spre criminal. Cei doi Cesare care au 
influenţat atât de mult criminologia, respectiv Beccaria și Lombroso, au ajuns să simbo- 
lizeze două concepții diferite ale cauzalitátii crimei. Pe de-o parte, Beccaria propunea 
ideea responsabilitátii individuale si a liberului arbitru, pe de-alta Lombroso era adeptul 
determinismului biologic. 

Teoriile lui Lombroso despre criminali pot fi interpretate la mai multe niveluri. Modul 
în care el se ocupă de câteva teme mari cum ar fi rasă, sex, vârstă, clasă socială în relaţia lor 
cu criminalitatea, permite identificarea unor tendințe contradictorii. El includea în argu- 
mentele sale prejudecățile epocii, dar avea si puncte de vedere independente în unele 
chestiuni controversate2?^, Spre deosebire de ceilalți criminologi, Lombroso s-a arătat de 
la început interesat de impactul sexului asupra criminalităţii, incluzând, încă din prima 
ediție a lucrării despre criminali, o secțiune despre femeia criminală2%. El considera cá 
femeile comiteau crime mai ales datorită contextului social nefavorabil sau presiunilor la 
care erau supuse de bărbaţi. Femeile vinovate de infanticid si de avort ar trebui să pri- 
mească pedepse ușoare, credea Lombroso, idee care contesta atitudinea oficială a epocii. 
În privinţa rasei, el accepta, de regulă, prejudecățile întâlnite la sfârșitul secolului. Ca si cei- 
lalti italieni din nord, Lombroso privea cu îngrijorare la criminalitatea ridicată din sudul 
țării. Conform uneia dintre explicaţiile oferite, în sud locuiserá si arabi din nordul Africii, 
iar italienii din sud manifestau o propensiune către criminalitate datorită influențelor 


29 Cesare Lombroso, Criminal Man, p. 9. 

2% Ibidem, pp. 10-11. 

2% Ibidem, p. 15. 

primite de la aceşti strămoşi neeuropeni??6. De asemenea, țiganii erau „o rasă criminală”. 
Pentru Lombroso, toti copiii manifestau tendinţe criminale, dar pe măsură ce cresteau, cei 
mai multi deveneau oameni normali. Această interpretare pornea de la ideea lui Ernst Ha- 
eckel, că viaţa fiecărui individ reprezenta o recapitulare a evoluţiei speciilor. Astfel, 
embrionul era echivalent stadiului animal de dezvoltare, iar copilul similar omului primi- 
tiv2%7. În general, Lombroso arăta simpatie pentru clasele sociale inferioare, săracii si 
muncitorii din oraşe. Totuşi, el critica briganzii care ucideau si jefuiau bogatii sau functio- 
narii Statului. Patriot convins, Lombroso privea acţiunile briganzilor drept contestări ale 
autorităţii Statului recent unificat şi îi considera trădători. Pentru el, briganzii aveau trăsă- 
turi tipice sálbaticilor, pornirile lor violente fiind motivate de atavism2?8, 

Nu toti criminologii inclusi în şcoala italiană aderau la perspectiva unui determinism 
biologic. Enrico Ferri (1856-1928) considera că ar exista trei tipuri de cauze ale crimina- 
litátii: antropologice, telurice si sociale. El şi-a manifestat dezacordul cu ideea cá un sigur 
factor ar conduce la criminalitate, optând pentru o acțiune combinată a celor trei fac- 
tori2??, Factorii antropologici se manifestau prin ereditate și constituţie fizică, cei telurici 
prin climă şi anotimp, iar cei sociali prin educaţie şi religie. Tipurile criminale identifica- 
te de Ferri se apropiau de cele ale lui Cesare Lombroso. Pentru Ferri existau cinci tipuri 
de criminali: nebunii, cei născuți incorigibili, cei obişnuiţi, criminalii de ocazie si, în fine, 
cei emotionali390 , 

Rafaelle Garofalo (1852-1934), cel de-al treilea reprezentant important al scolii cri- 
minologice italiene, se axa mai putin asupra trásáturilor fizice ale omului criminal. El 
încearcă să apere teoriile lui Lombroso de critici. Garofalo menţionează o situatie?01 
când a citit câteva relatări despre faptele unor asasini si apoi a mers într-o închisoare 
unde i-a putut identifica pe aceștia doar pe baza trăsăturilor fizice. Ca și Ferri, el abor- 
dează şi alti factori precum influența educaţiei, a cauzelor economice şi sociale sau felul 
în care este conceput sistemul penal în mai multe state. Referitor la criminalitatea femi- 
nină302, el face câteva observaţii asupra cercetărilor lui Lombroso, considerând urátenia 
fizică drept trăsătura caracteristică femeilor criminale. Pentru a-și susține punctul de 
vedere citează și pe Gabriel Tarde, care avea o poziţie similară la acel moment. 

Pentru a înțelege succesul lombrosienilor trebuie să avem o privire de ansamblu și 
asupra situaţiei sociale de pe continent. Rapida urbanizare corelată cu rate crescânde ale 
infracțiunilor comise de recidivişti şi penitenciarele supraaglomerate reprezentau o pro- 
blemă serioasă pentru autorităţi. În această atmosferă de îngrijorare față de fenomenul 


2% Cesare Lombroso, Criminal Man, p. 18. 

297 Ibidem, p. 19. 

2% Ibidem, p. 20. Teoriile lui Lombroso au fost interpretate si în contextul unificării Italiei. În anii imediat 

Unii dintre cei care luptau alături de Garibaldi credeau cá La Talia ar putea fi numele soţiei unui înalt funcționar. 
Prin studiile lui Lombroso criminalitatea începea să fie privită ca un semn al slăbiciunii naţiunii. Definirea crimi- 

criminalităţii, lombrosienii prezentau avantajul?03 că teoriilor lor aveau o coerență ,stiinti- 
fică” si un program pentru apărarea societății împotriva acestui val de criminalitate. 
Totuşi, atât teoriile lombrosiene, cât și cele sociologice sau cele psihologice reprezentau un 
răspuns față de o tendință anterioară de creștere a criminalităţii. Unele studii??^ evidenția- 
ză faptul cá desi existau dispute vii între aceste teorii privind criminalitatea, un element 
comun e acela că toate făceau referire la valul criminalităţii, la creșterea alarmantă a fe- 
nomenului, însă în state precum Franța sau Marea Britanie, criminalitatea se afla pe o 
pantă descendentă din a doua jumătate a secolului al XIX-lea. 

Succesul teoriilor lombrosiene a fost pe cât de mare pe atât de scurt, cel puţin în lu- 
mea științifică305. Încă din 1889, de la al doilea congres de antropologie criminală de la 
Paris, criminologii francezi au respins conceptul de „criminal înnăscut”, iar de la al trei- 
lea congres, de la Bruxelles, din 1892, teoriile sale au fost supuse unor critici acerbe din 
mai multe direcţii. Modelul propus de Lombroso nu a fost contestat doar în Franţa. Char- 
les Buckman Goring (1870-1919), medicul unei închisori din Marea Britanie, a 
identificat o serie de trăsături fizice caracteristice criminalilor în urma cercetărilor sale 
publicate în The English Convict (1913). Acestea nu corespundeau tipului criminalului 
propus de Lombroso. Potrivit lui Goring?96, criminalul era caracterizat, în primul rând, 
printr-o inferioritate fizică față de omul normal, fiind cu zece centimetri și cu nouă kilo- 
grame, în medie, mai mic decât acesta din urmă307. În Marea Britanie teoriile lui 
Lombroso au ajuns relativ târziu. Ellis Havelock le-a popularizat în The Criminal (1890) 
şi a impulsionat studierea trăsăturilor fizice ale criminalilor. 

Puternică, de asemenea, a fost critica sociologică inițiată de Alexandre Lacassagne 
(1843-1924). Acesta avea preocupări legate de medicină legală și fondase revista 
„Archives d'anthropologie criminelle et de medicine legale”. Ideea atavismului, ca o tară 
împotriva căreia nu există remedii, a fost criticată intens3%8 de Lacassagne. Conform lui, 
mediul social era mult mai important decât anumite predeterminări biologice. Mediul 
social poate favoriza sau, dimpotrivă, poate împiedica un comportament criminal. Mai 
mult, fiecare societate are datoria de a se reforma, de a combate mediile vicioase, Les so- 
cietes ont les criminels qu'elles merittent”309. Lacassagne a analizat în studiile sale și rolul 
medicului legist în diferite cazuri judiciare, ilustrând mai ales erorile judiciare ale epo- 

cii310. El a fost interesat si de vieţile criminalilor și i-a încurajat pe câţiva dintre deţinuţii 
de la închisoarea Saint-Paul să-şi scrie autobiografiile311. 

Interpretările sociologice mai fuseseră folosite pentru a explica criminalitatea și în 
prima jumătate a secolului. Ideea unui determinism social fusese exprimată de Adolphe 
Quetelet si André-Michel Guerry. Totuși, câteva critici serioase care au vizat teoriile lui 
Lombroso, au venit din partea lui Gabriel Tarde. Iniţial, Tarde sustinuse teoriile Şcolii 
criminologice italiene, insá sub influenta lucrárilor medicului Paul Broca si ale lui Ale- 
xandre Lacassagne, a ajuns să-şi schimbe poziţia. În cea mai importantă lucrare312 a sa 
aduce argumente pentru o determinare socială a criminalităţii. Astfel, ereditatea, mediul 
si educaţia erau factorii dominanti care influentau comportamentul individului. El con- 
testa existența unor caracteristici anatomice proprii doar criminalilor. De asemenea, 
Tarde scotea în evidenţă relativitatea313 conceptului de criminalitate, raportarea la alte 
epoci arătând că un comportament deviant se definea prin alte atribute. O altă chestiune 
interesantă în epocă era așa numita „geografie a criminalităţii”, corelarea între zone 
geografice şi amploarea fenomenului criminalității. Exista credința că în Nord, datorită 
climei mai friguroase ar fi mai puţine crime decât în zonele sudice unde este mai cald. Se 
pornea de la premisa că sub influenţa climei, Nordul ar fi mai civilizat decât Sudul. Tarde 
contesta31+ determinismul geografic care aminteşte de Montesquieu, oferind exemple 
din istoria mai veche sau mai recentă a continentului european. 

Acestea sunt doar câteva dintre critici. În ultimul deceniu al secolului, teoriile lom- 
brosiene își pierduseră deja din credibilitate, dar tocmai datorită315 acestor critici ele 
încă mai erau luate în discuţie. Dincolo de toate criticile aduse, chiar și cei mai în- 
versunati adversari ai teoriilor sale au recunoscut meritele incontestabile ale lui Cesare 
Lombroso în criminologie. Prin contribuţiile sale, criminologia a devenit, cu adevărat, o 
Ştiinţă deoarece a dus cercetările privind criminalii la un nou nivel față de precursorii săi 
din frenologie, fizionomie, medicină sau psihiatrie. Folosind terminologia lui Thomas 
Kuhn, Nicole Rafter consideră că Lombroso a adus „o schimbare de paradigmá"316, 

Reinterpretările recente ale teoriilor lui Cesare Lombroso arată că acestea trebuie 
înțelese în contextul epocii. Initiativele lui de a identifica trăsăturile fizice si morale ale 
criminalilor nu reprezentau ceva insolit în a doua jumătate a secolului. Noile instrumen- 
te de măsurare disponibile l-au încurajat pe el și pe ceilalți criminologi să caute 
elementele specifice criminalilor317. Se pare că Cesare Lombroso și criticii săi aveau des- 
tule elemente în comun. Istoricii Laurent Mucchielli și Marc Renneville au susținut că 
opoziția criminologilor francezi la adresa lui Lombroso avea la bază, mai curând, moti- 
vatii naționaliste decât un dezacord privitor la elementele teoretice. În Germania, în 


310 Alexandre Lacassagne, Medicii experţi și erorile judiciare, traducere din franceză de N. Stoenescu, Bucuresci, 

311Philippe Artières, Crimes écrits. La collection d'autobiographies de criminels du professeur A. Lacassagne, in 
,Genéses", Vol. 19, 1995, pp. 48-67. 

312 Gabriel Tarde, La criminalité comparée, Paris, Félix Alcan, 1888. 

313 [bidem, pp. 28-30. 

314 [bidem, pp. 151-152. 

315 Freda Adler, Gerhard Mueller, William Lauffer, op. cit., p. 63. 

316 Nicole Rafter, op. cit., p. 86. 

317 Cesare Lombroso, Criminal Man, p. 5. 

ciuda respingerii ideilor lui Lombroso, criminologii acceptau modelul medical de identi- 
ficare a delincventilor?18, În planul istoriei ştiinţifice, teoriile lui Lombroso au produs 
controverse, însă prin acestea au impulsionat realizarea unor noi cercetări care au apro- 
fundat rolul factorilor biologici și sociali în evoluţia criminalității. Congresele de 
antropologie criminală de la sfârșitul secolului al XIX-lea şi începutul secolului al XX-lea 
s-au întrunit datorită teoriilor formulate de Lombroso. El a inițiat seria acestor congrese 
la Roma, în 1885317. Antropologia criminală a căpătat, datorită lui Lombroso, o reputație 
internațională, s-a extins nu doar la nivelul Europei, ci și pe alte continente, fiind cunos- 
cută si în America de Sud sau in Asia320, 

Teoriile Școlii criminologice italiene au influențat din plin lumea științifică a sfârşitu- 
lui secolului al XIX-lea în ciuda contestărilor tot mai numeroase. În epocă au apărut şi 
alte explicații medicale ale criminalităţii. Unele teorii eugeniste, având ca autori pe doc- 
torii Mazier, Servier sau Viaud-Bruant, luau în calcul castrarea delincvenţilor321. Aceștia 
din urmă au încercat să identifice crima cu o ereditate patologică și pentru a împiedica 
perpetuarea ei, cei cu un astfel de comportament deviant trebuiau împiedicaţi să aibă 
urmași. Teoriile eugeniste au avut numerosi susținători322 în epocă, dar nu numai. În se- 
colul următor, Statul nazist avea să pună în practică multe dintre ideile care circulau la 
sfârşitul secolului al XIX-lea. 

Antropologia criminală a dus si la naşterea antropometriei?23. Alphonse Bertillon 
(1853-1914) a pus la punct, către 1880, ceea ce a fost numit „sistemul Bertillon”, mo- 
dalitatea ştiinţifică de depistare a recidiviștilor. După ce fusese abolită procedura 
însemnării cu fierul încins a recidiviștilor la începutul secolului al XIX-lea324, era destul 
de greu pentru autorități să identifice pe cei care comiteau infracțiuni în mod repetat. 
Pornind de la premisa fixitátii scheletului uman de la o anumită vârstă, Bertillon concepe 
o serie de măsurători riguroase care ar compune fişa scheletică a fiecărui individ. Indivi- 
zii erau atent másurati, fiecare putând fi încadrat într-o clasă bine definită325. În mod 
evident, sistemul pus la punct de Bertillon a ușurat mult munca poliţiei în identificarea 
recidiviştilor, fiind extins rapid. Situaţii jenante pentru poliție, precum cea cauzată de 


318 Ibidem, p. 6. 

319 Martine Kaluszynski, Les Congres internationaux d'anthropologie criminelle (1885-1914), in „Cahiers Georges 
Sorel", No. 7, 1989, pp. 59-70. Ín perioada 1885-1914 au avut loc opt congrese de antropologie criminalá. La 
primul congres şi-a lansat Alexandre Lacassagne criticile împotriva teoriilor lui Lombroso enunțând celebra re- 
marcă referitoare la importanța mediului social: „Le criminel est un microbe qui ne pullule que dans un certain 
milieu”. 

320 Pentru influența în Japonia şi Argentina, vezi Peter Becker, Richard F. Wetzell, Criminals and their Science. The 
History of Criminology in International perspective, New York, Cambridge University Press, 2006, pp. 253-280, 
pp.281-298. Pătrunderea în Peru este analizată în Carlos Aguirre, Crime, Race and Morals: The development of 
Criminology in Peru 1890-1930, în „Crime, Histoire & Societes”/,„Crime, History & Societies", Vol. 2, No. 2, 1998, 
pp. 73-90. 

321 Pierre Darmon, op. cit., pp. 201-202. 

322 Laurent Mucchielli, Criminologie, hygiénisme, et éugensime en France (1870-1914): débats médicaux sur 
l'élimination des criminels réputés «incorigibles», in , Revue d'histoire des sciences humaines", No. 3, 2000, pp. 57- 
89. 

323 Pentru relația dintre teoriile lui Lombroso si Alphonse Bertillon, vezi Dominique Guillo, Bertillon, 
l'anthropologie criminelle et l'histoire naturelle : des réponses au brouillage des identités, în „Crime, Histoire & 
Sociétés" /,, Crime, History & Societies", Vol. 12, No. 1, 2008, pp. 97-117. 

324 Pierre Darmon, op. cit., p. 214. 

325 Vezi Alphonse Bertillon, La Photographie Judiciare avec un apendice pour la classification et l'identification an- 
thropométriques, Paris, Gauthier-Villars et Fils, 1890. 

afacerea Beck326 din Marea Britanie când nu a fost posibilă identificarea clară a unui re- 
cidivist, nu aveau să se mai repete sau, cel puţin, aveau să fie mult mai rare. 

Sistemul de identificare propus de Bertillon nu era în totalitate eficient. El a fost 
completat de folosirea amprentelor pentru identificarea indivizilor. Vărul lui Charles 
Darwin, Francis Galton (1822-1911), a popularizat această metodă în lucrarea sa, Finger 
Prints (1892). El demonstra că analiza amprentelor ar putea înlătura orice dubii legate 
de sistemul Bertillon, completându-l327. 

Antropologia criminală se concentra asupra criminalului, acordând mai puţină 
atenţie criminalităţii. Aceasta era privită, în unele cazuri, drept un fenomen îngrijorător 
care amenința societatea. În Franţa, Paul Aubry atrăgea atenţia asupra „contagiunii 
crimei”, considerând criminalitatea o epidemie care se răspândea aparent fără oprire. În 
lucrarea, La contagion du meurtre??? (1888), el susținea cá presa prezenta crima sau alte 
acte violente ca evenimente de senzație şi prin aceasta contribuia la propagarea vio- 
lentei. Multi dintre cei care ar fi cumpărat ziare, potrivit autorului francez, o făceau doar 
ca să citească rubrica de „fapte diverse” din ziare în care erau, de obicei, relatate acte 
violente32?. Dovada influenţei nefaste a presei se regăsea chiar în urma interogatoriilor 
mai mulor răufăcători care povesteau cum s-au gândit să comită crime pornind de la in- 
formaţiile din ziarele care prezentau faptele altor criminali. 

Pe de altă parte, Emile Durkheim, considera criminalitatea un fenomen normal pen- 
tru orice societate. În articolul Le crime, phénomene normal (1894), el şi-a definit această 
poziţie. Criminalitatea ar fi fost fundamental legată de condiţiile vieţii sociale, de evo- 
lutia moralității si a dreptului penal330. Pentru Karl Marx, criminalitatea nu era doar un 
fenomen normal, dar avea și beneficii pentru societate. Fără criminali și criminalitate, n- 
ar exista drept penal, profesori care să se ocupe de acest domeniu, polițiști, judecători 
sau detectivi. Mai mult, criminalitatea ar inspira arta și literatura331. 

Din a doua jumătate a secolului al XVIII-lea până la începutul secolului al XX-lea, în 
Europa au apărut, s-au răspândit și au fost înlocuite treptat de altele, o multitudine de 
teoretizări privind criminalitatea, crima sau criminalul. Aceste teoretizări pot fi caracte- 
rizate printr-o dublă diversitatea abordărilor şi una regională. Intelectualii din mai 
multe discipline - drept penal, sociologie, frenologie, fizionomie, medicină, psihiatrie, fi- 
lozofie, teologie, jurnalism, etc., au produs discursuri referitoare la criminalitate. Ținând 
cont de această diversitate, am preferat să ne referim la „teoretizările privind criminali- 
tatea” şi nu la „teoretizările din criminologie”. Din cauza numărului impresionant de 
lucrări, studii sau articole publicate în perioada 1750-1914, le-am prezentat doar pe cele 
mai cunoscute. Doar în spațiul german, de-a lungul secolului al XIX-lea, au fost identifica- 
te în jur de 2.500 de lucrări sau pamflete care discutau despre criminalitate, crimă sau 


326 Pierre Darmon, op. cit., pp. 212-214. 

327 Francis Galton, Figer Prints, London, Macmillan, 1892, p. 167. 

328 Paul Aubry, La contagion du meurtre, Paris, Félix Alcan, 1888. 

329 [bidem, p. 70. 

330 Émile Durkheim, Le crime, phénomene normal, in Denis Szabo, ,Déviance et criminalité", Paris, Armand Colin, 
1970, pp. 76-82. 

331 Karl Marx, Bénéfices secondaires du crime, în Denis Szabo, „Deviance et criminalité", Paris, Armand Colin, 
1970, pp. 84-85. 

criminal337, Este si o perioadă vastă cu schimbări importante la nivel social, ştiinţific, cul- 
tural sau politic care nu aveau cum să nu afecteze percepţia violenţei. 

Naşterea criminologiei, prin diferitele teoretizări despre criminalitate, crimă sau crimi- 
nal, este și un proces continental. Explicații similare privind criminalitatea au apărut, 
uneori concomitent, în regiuni diferite ale Europei?33. Interpretări medicale ale fenomenu- 
lui au existat fie în Austria prin Franz Gall, fie în Franța prin Etienne-Jean Georget, fie în 
Anglia prin James Pritchard. Statisticile criminale au fost utilizate de Guerry în Franţa, de 
Quetelet în Belgia, de Chadwick in Anglia??^. Alti autori au realizat „topografii morale" - 
Mayhew in Anglia, Fregier in Franta si Avé-Lallemont in Germania. Criminologia este astfel 
o ştiinţă care s-a născut în Europa Occidentală, diferite regiuni aducându-și contribuţia: 
Marea Britanie, Franţa, Germania, Italia, Belgia, Austria. Teoretizările legate de criminalita- 
te, crimă sau criminal care au circulat în Europa Occidentală de la sfârșitul secolului al 
XVIII până la începutul secolului al XX-lea, au fost preluate, uneori critic, de cele mai multe 
ori fără nicio rezistenţă si în alte spatii ale continentului sau chiar pe alte continente. 


I. 4 Reprezentarea criminalităţii în presă si în literatură 


În urmă cu patru decenii, Paul Veyne discuta în Comment on écrit l'histoire (1971) 
despre natura lacunară a istoriei, ideea că nu putem cunoaște trecutul decât într-o formă 
limitată de informaţiile pe care le detinem despre un anumit fenomen sau epocă istori- 
că335. În multe ocazii, chiar istoricii „contribuie” la această cunoaștere lacunară prin 
ignorarea sau tratarea superficială a unor surse care ar putea fi valorificate mai bine. Ac- 
tivitátile infractionale sunt considerate comportamente marginale într-o societate, 
abateri de la norme. Totuşi, Peter Stallybrass şi Allon White au demonstrat în The Poli- 
tics and Poetics of Transgression (1987) că un comportament deviant poate fi uneori o 
parte centrală a discursurilor din diferite arii ale cunoasterii?36. 

Aceasta este o perspectivă culturală a istoriei criminalităţii337, care analizează repre- 
zentarea fenomenului şi la alte niveluri decât în discursul oficial sau în teoretizările 
intelectualilor. Literatura și presa sunt două dintre mediile în care criminalitatea a avut 
o condiţie privilegiată de-a lungul secolului al XIX-lea. Prezentarea detaliată a unor cri- 
me asigura, de cele mai multe ori, vânzarea cărților și a ziarelor. Potrivit lui Henry 
Mayhew, vânzătorii de ziare îi spuneau că: „Fires are our best friends, next to murders, if 
they are good fires"338. Alfred Harmsworth, magnatul de presă care va lansa „Daily Mail" 


332 Peter Becker, Criminological Language and Prose from the Late Eighteenth to the Early Twentieth Centuries, în 
Amy Gilman Srebnick, René Lévy, „Crime and Culture. An Historical Perspective”, Aldershot, Asghate 2005, p. 24. 
333 John Carter Wood, op. cit., p. 40. 

334 Pentru ultimul vezi David Philips, Three «moral entrepreneurs» and the creation of a «criminal class» in Eng- 
land, c. 17905-18405, în „Crime, Histoire & Sociétés"/,, Crime, History& Societies", Vol. 7, No. 1, 2003, p. 13. 

335 Paul Veyne, Cum se scrie istoria, Bucuresti, Editura Meridiane, 1999, traducere din limba francezá de Maria 
Carpov, pp. 25-26. 

336 Peter Stallybrass, Allon White, The Politics and Poetics of Transgression, London, Methuen, 1986, p. 6. 

337 Volumul coordonat de Amy Gilman Srebnick, René Lévy, Crime and Culture. An Historical Perspective, re- 
prezintá o abordare recentá a criminalitátii dintr-o perspectivá culturalá. Autorii se ocupá de aceastá chestiune 
într-o acceptiune ,largá", incluzând si studii despre reprezentarea criminalității în însemnările poliției sau 
modurile în care criminalii influențează teoretizárile şi legislaţia penală. Vezi Amy Gilman Srebnick, René Lévy, 
Op. cit., p. xiv. 

338 Martin J. Wiener, op. cit., p. 15. 

în 1896 avea drept motto „Give me a murder a day!"33?, Nu doar în Marea Britanie cărţile 
şi ziarele aveau succes dacă prezentau crime, ci în toată Europa. În Franţa, Paul Aubry 
discuta despre „contagiunea crimei” din cauza presei și a literaturii. 

În mod tradiţional, studierea criminalității porneşte de la surse oficiale: statistici judici- 
are, coduri penale, teoretizări asupra fenomenului. Criminologia culturală3+0 este o 
abordare metodologică si teoretică în studierea crimei, a deviantei si a reprezentărilor 
acestora care plasează criminalitatea în context cultural. Pe de-o parte, crima este surprin- 
să ca un act cultural, în care identități și acțiuni etichetate drept criminale sunt integrate 
unei subculturi, unui grup deviant pornind de la teoretizările „Școlii de la Chicago”, ale lui 
Edwin Sutherland, Albert K. Cohen, Richard A. Cloward sau Lloyd Ohlin. Pe de-altă parte, 
anumite activități culturale precum muzica, moda sau arta, în general, sunt criminalizate. 
Utilizarea acestei direcţii de cercetare într-un studiu istoric al criminalităţii nu este lipsită 
de riscuri. Chiar dacă am face abstracție de unele critici?^! împotriva criminologiei cultura- 
le, nu putem să ignorám câteva aspecte. Cel puţin în aparenţă, sunt mult mai ușor de 
identificat situaţii în care criminalitatea are valenţe culturale decât ipostaze în care activi- 
tátile culturale sunt criminalizate într-o prezentare istorică. De asemenea, criminologia 
culturală s-a născut în urma unor teoretizări care au fost aplicate societăților occidentale 
în a doua jumătate a secolului al XX-lea, iar încercarea de a interpreta criminalitatea din al- 
tă epocă după aceleași teorii ar duce la anacronisme. În ciuda acestor limitări, pledăm 
pentru acceptarea ideii că un act criminal poate fi privit și prin valenţele sale culturale. 

Nu vom discuta în ce măsură literatura este o „oglindă a realităţii”, dar un autor nu 
poate scrie despre criminalitate, crime sau criminali fără a fi influențat, mai mult sau mai 
puţin, de percepțiile contemporane cu privire la aceste teme. Un roman criminal publicat 
în Anglia la sfârșitul secolului al XVIII-lea va conține probabil descrieri ale sistemului 
penal al epocii după cum unul apărut un secol mai târziu ar putea include referiri la teo- 
rii medicale ale criminalităţii sau la „omul criminal”. În decursul perioadei 1750-1914 au 
existat schimbări spectaculoase legate de controlul criminalităţii sau teoretizarea aces- 
tui fenomen care au „afectat” reprezentările din literatură. Atât literatura populară cât și 
cea cultă au surprins aceste transformări. 

Încă din prima parte a secolului al XVIII-lea, Daniel Defoe a descris în The Fortunes and 
Misfortunes of the Famous Moll Flanders (1722) câteva dintre caracteristicile sistemului 
penal din Anglia acelei epoci. Personajul principal feminin, Moll Flanders, se naște în închi- 
soarea Newgate din Londra unde mama sa era închisă după ce a primit pedeapsa capitală. 
A fost trimisă în colonia Virginia după naşterea lui Moll. Aceasta din urmă comite mai mul- 
te furturi şi este condamnată, la rândul ei, la moarte. Pedeapsa ei este, de asemenea 
comutată, Moll Flanders fiind deportată în colonii ca şi mama ei. În roman apare practica 
deportării în colonii a celor condamnaţi la moarte. Personajul central, Moll Flanders, pare 


339 Kevin Williams, Get me a Murder a Day! A History of Mass Communication in Britain, London, Arnold, 1998, p. 
56. 

340 Vezi Jeff Ferrell, Clinton R. Saunders, Cultural Criminology, Dexter, Northestern University Press, 1995, pp. 3- 
11, disponibil şi la http://www.culturalcriminology.org/. 

341 În ciuda, sau poate, tocmai datorită succesului din ultimii ani, criminologia culturală este criticată, printre al- 
tele, pentru o definire nesatisfăcătoare a unora din conceptele sale cheie. Vezi Martin O'Brien, What is Cultural 
About Cultural Criminology? în „British Journal of Criminology”, 45(5), 2005, pp. 599-612. 

a fi diferit de imaginea stereotipică a femeii criminale342. Se credea că femeia criminală 
acționa din instinct, fiind influenţată de împrejurări sau de bărbaţi. Moll Flanders este însă 
o femeie întreprinzătoare, activă. Totuşi, conform unui studiu, în perioada de la sfârştitul 
secolului al XVII-lea până la începutul secolului al XIX-lea, a existat o scădere semnificativă 
a numărului femeilor condamnate pentru crime grave în Londra. La începutul secolului al 
XVIII-lea mai multe femei ar fi fost acuzate de astfel de infractiuni343. 

Reprezentări ale criminalității din Anglia?^* au apărut la mijlocul secolului al XVIII-lea 
şi la un alt autor, Henry Fielding. Acesta era magistrat și deci, cunoștea „din interior” sis- 
temul penal britanic. Romanul The Life and Death of Jonathan Wild, The Great (1743), este 
inspirat de viaţa unuia dintre cei mai cunoscuţi criminali ai epocii345. În spaţiul german, 
drama lui Friedrich Schiller3+6, Die Räuber (1781) prezenta fenomenul banditismului. Unul 
din personaje, Karl Moor, devine șeful unei bande de tâlhari care lupta împotriva autori- 
tăţilor. În secolul al XVIII-lea, considerat o epocă de aur a banditilor-eroi de Eric 
Hobsbawn, dar și în secolul al XIX-lea, au apărut piese de teatru, pamflete, nuvele sau ro- 
mane dedicate acestor răufăcători. Rob Roy (1631-1734), Louis-Dominique Cartouche 
(1693-1721), Dick Turpin3* (1706-1739), Louis Mandrin (1725-1755), Schinderhannes 
(1778-1803) sunt bandiți celebri care au apărut în astfel de producţii literare349, În secolul 
al XIX-lea si chiar al XX-lea, bandiții din alte regiuni ale continentului: Italia, Spania sau 
Balcani, vor fi, de asemenea, descriși în literatura contemporană*%. 

În Anglia primei părți a secolului al XIX-lea reprezentările literare ale criminalităţii au 
devenit din ce în ce mai răspândite. Atitudinea publică față de criminalitate s-a schimbat, 
„crima” si „criminalul” suscitau un interes mare în contextul temerilor față de creșterea 
criminalității350. Literatura populară si cultă din anii 1830-1840 reflectau câteva aspecte 
ale modului în care era percepută criminalitatea. Răufăcătorii descriși aveau o lume a lor 
care era, de fapt, o imagine în oglindă, inversată, a societăţii respectabile. Aceste repre- 
zentări literare ilustrau o perspectivă ambivalentă față de violenţă, atât fascinatie, cât si 
groază. Majoritatea răufăcătorilor erau tineri. După creşterea demografică de la sfârşitul 
secolului al XVIII-lea, vârsta medie a populaţiei a scăzut. În 1821, 50% din populaţia Ma- 


342 Nicola Lacey, Women, Crime and Character. From Moll Flanders to Tess of the D'Urbervilles, Oxford, Oxford 
University Press, 2008, p. 3. 

343 Ibidem, p. 10. Studiul este controversat pentru mai multe motive. În secolul al XVIII-lea, perioadele de război 
influentau numărul bărbaţilor condamnați. Un alt argument este că datele sunt valabile doar pentru Londra si 
celelalte zone urbane.Vezi Nicola Lacey, op. cit., p. 11. 

The Culture of Crime. Representations of the Criminal in Eighteenth Century England, 2002, disponibilá online la 

Carbondale, SIU Press, 1994, pp. 55-79. 

James Sharpe, Dick Turpin. The Myth of the English Highwayman, London, Profile Books, 2005, pp. 148-207. 

rii Britanii avea sub 20 de ani ceea ce însemna, inevitabil, că un procent semnificativ din 
criminali erau tineri?5!, 

Atât în teatru, cât si în celelalte forme, literatura epocii era caracterizată prin trasarea 
clară a trăsăturilor personajelor. Se ştia de la început care este personajul negativ, spre 
deosebire de romanele și nuvelele cu detectivi care aveau să apară la sfârşitul secolului 
al XIX-lea. În centrul atenţiei stătea descrierea acțiunilor si a caracterului ráufácátoru- 
lui?52, În cultura populară circulau si balade353 care prezentau acte criminale sau 
pedepsirea și, mai ales executarea, unor criminali celebri. Autorii acestora erau anonimi 
si erau distribuite în cantități mari, în oraşe. 

Probabil genul care ilustra cel mai bine prezența temei criminalităţii în literatură este 
cel numit „Newgate novels” - romanele Newgate, publicate în anii 1820-1840. Acestea se 
inspirau, de obicei, dar nu întotdeauna, din biografiile criminalilor notorii?*4 de la sfârși- 
tul secolului al XVIII-lea si începutul secolului al XIX-lea pe care le îmbinau cu elemente 
ficționale pentru a da un efect dramatic. Printre primele romane Newgate se regăsesc 
Richmond (1827), al lui Thomas Gaspey, Paul Clifford (1830) şi Eugene Aram (1832), ale 
lui Edward Bulwer-Lytton. Și romanul lui Charles Dickens, Oliver Twist, este încadrat 
acestui gen literar. Cele două romane publicate de Edward Bulwer-Lytton sunt conside- 
rate reprezentative. Primul, Paul Clifford, critica legislația penală dură, acuzată că a creat 
condiţiile pentru apariția unor criminali. Eugene Aram relata povestea filologului cu ace- 
lași nume din secolul al XVIII-lea care și-a ucis un prieten si a fost executat355. Romanele 
Newgate, dominate de criminalii energici si pasionali sau inteligenţi ca în cazul lui Euge- 
ne Aram, au fost acuzate că fac actele criminale să pară acceptabile356. În același timp, ele 
accentuau temerile victorienilor cu privire la problema criminalităţii ceea ce, probabil, a 
contribuit la crearea Metropolitan Police în 1829. 

La nivel tematic ele aveau elemente comune cu literatura cultă. Explicatiile sociale ale 
criminalităţii - sărăcie si ignoranță - apar atât în romanele lui Edward Bulwer-Lytton, 
cât şi la Charles Dickens. Acesta din urmă a fost preocupat de toate fatetele violenţei în 
romanele sale. Pe de-o parte, a creat personale negative reprezentative precum Silas 
Wegg din Our Mutual Friend (1864-1865), pe de-altă a arătat un interes deosebit pentru 
violenta legitimă, asistând cu plăcere la execuțiile unor criminali357. Dickens a descris si 
un fenomen care avea să continue până în anii 1860 şi anume deportările în coloniile 
penale, în romanul Great Expectations (1860-1861)358, El cunoștea bine lumea criminală 


351 [bidem, p. 17. 

352 Ibidem, p. 21. 

353 Ellen L. O'Brien, The Most Beautiful Murder: The Transgressive Aesthetics of Murder in Victorian Street Ballads, 
în „Victorian Literature and Culture”, Vol. 28, No. 1, 2000, pp. 15-37. 

354 Charles Rzepka, Lee Horsley, A Companion to Crime Fiction, Oxford, Wiley-Blackwell, 2010, p. 13. Numele de- 
rivá dela Newgate Calendar, un calendar care prezenta executiile lunare. Prin extensie, denumirea a fost utilizatá 
pentru a face referire la biografiile criminalilor notorii. 

355 Ibidem, p. 19. Pentru impactul cazului în secolul al XVIII-lea, dar si pentru reflectarea în literatură sau crimi- 
nologia secolului al XIX-lea, vezi Nancy Jane Tyson, Eugene Aram. Literary History and Typology of the Scholar- 
Criminal, Hamden, Archon Books, 1983. 

356 Ibidem, p. 20. 

357 John Carey, The Violent Effigy. A Study of Dickens’ Imagination, London, Faber and Faber, 1973, pp. 18-20. 

358 Descrise prozaic de Henry Mayhew. Vezi Donald Thomas, The Victorian Underworld, London, John Murray, 
1998, p. 272. 

a timpului său, vizitase închisori şi crease personaje negative precum Fagin și Billl Sikes 
pornind de la răufăcători reali35?. 

În anii 1860 vor prospera „romanele de senzaţie” - „sensation novels”. Popularitatea 
lor îi îngrijora pe contemporani. Unul dintre aceștia márturisea39 : „A book without a 
murder, a divorce, a seduction or a bigamy, is not apparently considered worth either 
writing or reading”. Mary E. Braddon, Charles Reade, Wilkie Collins sau Ellen Wood sunt 
printre cei mai cunoscuţi reprezentanți ai genului. Ei se inspirau din romanele Newgate, 
dar prezentau o altă latură a criminalităţii. Dacă în primele, răufăcătorul era un „străin”, 
în romanele de senzaţie acesta este un apropiat al victimei. În cele mai multe cazuri, 
soțul îşi ucidea soţia, dar și invers. Femeia era surprinsă și în altă ipostază decât cea tipi- 
că din imaginarul victorian „the angel in the house"'361, Crima se afla în centrul 
romanului62. Un punct de vedere întâlnit în epocă era că toate pasiunile duc la crime363. 
Alături de crime se regăseau frecvent şi relaţiile sexuale ilicite. Se credea că niciun ro- 
man nu poate fi complet fără prezenţa celor două elemente36 : „No novel in the present 
day can be reckoned complete without one”. De asemenea, lumea urbană apărea frecvent 
„contaminată” de diferite tipuri de criminali în literatura epocii365. 

În Franţa, romanul poliţist, care prezenta perspectiva detectivului, a apărut mai de- 
vreme decât în Marea Britanie. În 1828, Eugène Francois Vidocq, un criminal devenit 
informator, detectiv şi apoi şeful Süreté Nationale, Poliţia naţională Franceză, şi-a publi- 
cat memoriile - Mémoires de Vidocq, chef de la police de Süreté, jusqu'en 1827366, care au 
fost bine primite de public, atát in Franta, cát si in Anglia. Vidocq relata nu doar aventu- 
rile sale ca poliţist, ci si întâmplări din cariera sa de bandit. Acestea au inspirat personaje 
din romane ulterioare care erau modelate dupá Vidocq. Astfel, Honoré de Balzac a creat 
personajul Vautrin din romanele Le Pére Goriot (1834), Illusions perdues (1843) si Splen- 
deurs et misères des courtisanes (1847)397. În romanul lui Victor Hugo Les Misérables 
(1862), inspectorul Javert era urmaşul lui Vidocq. Ceva mai târziu, Émile Gaboriau va 
publica romane în care eroul-detectiv, Monsieur Lecoq, era inspirat, de asemenea, de fi- 
gura lui Vidocq368. Gaboriau a devenit un maestru al acestui gen de literatură, depăşit 
poate doar de Arthur Conan Doyle în epoca sa. 


359 Philip Collins, Dickens and Crime, London, Macmillan, 1994, p. 262. 

360 Winifred Hughes, The Maniac in the Cellar. Sensation Novels of the 1860's, Princeton, Princeton University 
Press, 1980, p. 4. 

361 Imaginea femeii violente, ucigase, conturată în aceste romane este analizată în Andrew Mangham, Violent 
Women and Sensation Fiction. Crime, Medicine and Victorian Popular Culture, Houndmills, Palgrave Macmillan, 
2007. 

362 Legat de fascinația victorienilor pentru crimă, vezi Richard D. Altick, Victorian Studies in Scarlet, London, J. M. 
Dent& Sons Ltd, 1970, iar mai recent Judith Flanders, The Invention of Murder. How The Victorians Revelled in 
Death and Detection and Created Modern Crime, London, Harper Press, 2011. 

363 [bidem, pp. 31-32. 

364 [bidem, p. 31. 

365 Vezi colecţia de studii editată de Andrew Mauder, Grace Moore, Victorian Crime, Madness and Sensation, Al- 
dershot, Ashgate, 2004. 

366 Disponibile online la http://gallica.bnffr/ark:/12148/bpt6k510007/f2.image, accesat la 30.01.2012. 

367Sita A. Schütt, French Crime Fiction, in Martin Priestman, „The Cambridge Companion to Crime Fiction", Cam- 
bridge, Cambridge University Press, 2003, p. 61. 

368 Pentru evoluţia imaginii detectivului în romanele franceze din secolul al XIX-lea, vezi Jean-Marc Berliére, 
Images de la police: deux siècles de fantasmes? în „Criminocorpus”, revistă online, accesată la 
http://criminocorpus.revues.org/206, în data de 02.02.2012. 

Prezentarea episodică a întâmplărilor cu criminali exista deja în Franţa sub forma re- 
latărilor de la procese. Câteva romane celebre din epocă au apărut în acest mod, în 
foileton. Balzac a publicat Une Ténébreuse Affaire (în foileton din 1843), Eugene Sue, Les 
Mystères de Paris (1842-1843) si Alexandre Dumas, Le Comte de Monte Cristo (1844)36?. 

Chestiunile legate de legislația penală au inspirat producţii literare si în spațiul fran- 
cez. Campania împotriva pedepsei cu moartea se va raporta la romanul lui Victor Hugo - 
Le Dernier Jour d'un condamné (1829). El a criticat în dese rânduri spectacolul barbar al 
decapitărilor și a militat constant pentru abolirea pedepsei capitale370. Romanul Le Der- 
nier Jour d'un condamne a fost reeditat în 1832, fiind însoţit de o prefață care milita 
pentru renunţarea la execuţii. Poziţia sa critică împotriva pedepsei cu moartea a fost 
formulată și în nuvela Claude Gueux (1834). 

În partea a doua a secolului al XIX-lea teoriile contemporane despre criminali încep să- 
şi facă loc în literatură. Emile Zola a integrat teoria „omului criminal" în romanul La Béte 
humaine. Georges Vigarello??! reproduce mai multe pasaje din acesta pentru a releva legá- 
turile dintre teoria lui Lombroso şi prezentarea unor personaje criminale în literatură. 
Jacques Lantier, personajul din La Béte humaine (1890), este prezentat având „maxilarele 
prea puternice, părul prea stufos, cu indicii de dezordine sub o faţă rotundă si cu trăsături 
regulate”, străbătut de „instinctul raptului” si cu „sete ereditară de a ucide”. Se pare cá Zola 
ar fi cunoscut și conceptul de „monomanie homicidă” si l-a aplicat în La Bête humaine?7?, 
Monomanie este, de asemenea, diagnosticul primit de Raskolnikov de la un doctor în Cri- 
mă si pedeapsă (1866) al lui Dostoievski373. În romanul lui Bram Stoker, Dracula (1897), 
un personaj îl descrie pe conte ca un criminal innáscut?7^ : „The Count is a criminal and of a 
criminal type. Nordau and Lombroso would so clasify him, and as a criminal he is of imper- 
fectly formed mind". La inceputul secolului al XX-lea, Joseph Conrad a utilizat teoriile lui 
Lombroso pentru a creiona personaje din romanele sale. Ín The Secret Agent: A Simple Tale 
(1907), unul din personaje avea craniul deformat şi lobii urechilor , degenerati"375, 

Pe de-altă parte, au existat unele speculatii?76 că Lombroso ar fi fost inspirat de Dos- 
toievski în felul în care şi-a formulat teoria despre criminalul înnăscut. Lombroso a legat 
epilepsia de criminalitate,377 vorbind despre „o epilepsie larvatá", ascunsă, prezentă, mai 
ales la criminali. În mai multe din romanele lui Dostoiesvki epilepsia este întâlnită la 


369 Sita A. Schiitt, op. cit., p. 62. 

370 Pascal Melka, Victor Hugo, Un combat contre les opprimés, étude de son évolution politique, Paris, La Compa- 
gnie Litteraire, 2008, pp. 81-88. 

371Georges Vigarello, op. cit., p. 243. 

372 W. L. Duffy, Monomania and Perpetual Motion: Insanity and Amateur Scientific Enthusiasm in Nineteenth- 
Century Medical, Scientific and Literary Discourse, în „French Cultural Studies”,Vol. 21, 2010, p. 157. 

373 Stephen Kern, A Cultural History of Causality. Science, Murder Novels and Systems of Thought, Princeton, 
Princeton University Press, 2004, p. 249. 

374 Steven J. Gould, The Mismeasure of Man, p. 123. 

375 Stephen Kern, op. cit., p. 234. 

376 [dee prezentă la Ioan Tanoviceanu, Tratat de Drept si Procedură Penală, editiunea a doua, revăzut si com- 
pletat de Vintilă Dongoroz, București, Tipografia „Curierul Judiciar”, 1924-1926, pp. 90-91. Lucrarea lui 
Tanoviceanu este completată de alti juriști, dintre care, poate cel mai cunoscut e Vintilă Dongoroz. În cuprinsul 
acestui tratat se pot identifica contribuţiile lui Tanoviceanu şi ale celorlalţi autori prin indicii folosiţi la numero- 
tarea paragrafelor. 

377 Enunţată prima oară în legătură cu procesul soldatului italian Misdea. În 1884, acest soldat din Calabria și-a 
ucis 7 dintre camarazii săi şi a rănit alti 13, iar Lombroso este unul dintre medicii care au depus mărturie în- 
cercând să explice comportamentul soldatului. Cu această ocazie, Lombroso a elaborat ipoteza epilepsiei larvate. 

criminali, iar cele două fiice ale criminologului italian relatează pe larg despre pasiunea 
tatălui lor pentru romancierii ruși, în special pentru Dostoievski. 

Ideea că răufăcătorii au afecţiuni care pot fi definite medical explică prezenţa în li- 
teratură a unor teorii din psihiatrie. Centrul de interes s-a deplasat de la monomanie 
spre teoria personalităților multiple. Cercetările lui Paul Broca, care au dus la localiza- 
rea unor funcţii în anumite părți ale creierului, au impulsionat studiile din psihiatrie. 
Credinţa victorienilor că personalităţile multiple sunt duale - „bune” si „rele” - este în- 
tâlnită in The Strange Case of Dr Jekyll and Mr Hyde, publicată de Robert Louis 
Stevenson in 1886378. 

Inovatiile care permiteau identificarea eficientá a criminalilor au intrat, de asemenea, in 
literaturá. Marcel Allain (1885-1969) si Pierre Souvestre (1874-1914), creatorii personaju- 
lui Fantómas (ce apare din 1911), au introdus másurátorile bazate pe sistemul Bertillon?7?. 

Enrico Ferri, un alt membru important al Școlii criminologice italiene, a indicat380 ar- 
ta sau proverbele drept manifestári ale unui geniu individual sau colectiv, in care apare 
omul criminal. Ferri cita o serie de autori care se mai ocupaserá de acest subiect. Unul 
dintre ei, Edouard Lefort, publicase in 1892 un studiu intitulat Le type criminel d'apres 
les savants et les artistes, in care demonstra cá in picturile flamande, italiene, spaniole si 
franceze poate fi reconstituit un anumit tip uman, urmárindu-se cáteva trásáturi domi- 
nante. De exemplu, in Masacrul inocentilor al lui Giotto este indicat unul din soldati care 
ar avea un craniu ingust si alte trásáturi caracteristice omului criminal. Lefort observase 
o tendință asemănătoare si în pictura recentă, oferind drept exemple pe Vernet cu Bri- 
ganzii, pe Géricault cu Tete d'un supplicier sau pe Ary Scheffer cu Le baise de Judas, 
pentru a găsi tipul criminalului înnăscut. Personajele literare celebre se pliau pe tipolo- 
giile criminale de la sfârşitul secolului al XIX-lea. Macbeth era un criminal înnăscut, 
Hamlet unul nebun si Othello reprezenta criminalul din pasiune381, Macbeth este chiar 
diagnosticat cu „nevroză epileptică și criminală”. 

În Marea Britanie, după anii 1870 s-a schimbat percepţia criminalităţii. Se părea că au- 
toritátile controlau fenomenul. Schimbarea percepţiei a adus si o transformare a 
reprezentárilor382, În timp ce în prima jumătate a secolului criminalul se afla în prim-plan, 
spre sfârșitul secolului polițistul sau detectivul au acaparat atentia383, Nici răufăcătorii nu 
au rămas aceiași. Imaginea criminalului ca un individ din clasele sociale inferioare a fost 
treptat înlocuită de aceea a criminalului profesionist. Sub influenţa criminologiei, crimina- 
lul nu mai este reprezentat doar ca un individ cu intenții rele, ci ca produs al eredității si al 
mediului384. E] nu mai este caracterizat în termeni care tin de moralitate, ci de medicină. 
Această rationalizare afectează și detectivul-erou. Tendinţa este evidentă în povestirile si 
în romanele cu Sherlock Holmes. Personajul creat de Arthur Conan Doyle şi care apare din 


378 Stephen Kern, op. cit., p. 250. 

379 Nanette Fornabai, Criminal Factors: Fantómas, Anthropometrics, and the Numerical Fictions of Modern Crimi- 
nal Identity, in „Yale French Studies", No. 108, 2005, pp. 60-73. 

380 Enrico Ferri, Les criminels dans l'Art et la litterature, Paris, Félix Alcan, 1897, pp. 22-23. 

381 [bidem, p. 33. 

382 Martin J. Wiener, op. cit., p. 217. 

383 Au existat autori care au abordat această temă înainte de sfârşitul secolului, Charles Dickens fiind unul dintre 
aceştia. Vezi Lawrence Frank, Victorian Detective Fiction and the Nature of Evidence. The Scientific Investigations 
of Poe, Dickens, and Doyle, London, Palgrave Macmillan, 2009. 

38 Martin J. Wiener, op. cit., p. 226. 

1887, pare a fi întruchiparea metodelor logice, științifice, aplicate în investigarea cazuri- 
lor385, Conan Doyle îl înarmează pe Holmes cu ultimele descoperiri științifice ale epocii şi 
chiar „inventează”386 câteva pentru el. 

Reprezentările criminalilor din literatură nu pot fi studiate separat de cele din presă. 
Nu de puţine ori, autorii romanelor sau nuvelelor îşi găseau inspiraţia în paginile ziare- 
lor care descriau crime înfiorătoare. Unii din aceşti autori erau si ziarişti de altfel. Modul 
în care este reprezentată criminalitatea, în orice categorie de surse, este modelat de ca- 
racteristicile acelor surse. Unul din aforismele celebre ale secolului trecut, formulat de 
Marshall McLuhan - „The medium is the message”, sintetizează ideea că mediul influ- 
enteazá mesajul. Înainte de a reda o scurtă prezentare istorică a reflectării criminalității 
în presa din Europa, ar fi necesare câteva precizări preliminare legate de mediul în care 
apar acele reprezentări și anume presa. 

Lucrarea clasică a lui Stanley Cohen si Jock Young, The Manufacture of News. Social Pro- 
blems, Deviance and the Mass-Media (1973), pune in luminá un aspect esential. Conform 
autorilor, in lumea contemporaná oamenii au acces la informatii despre comportamente 
deviante, criminalitate sau probleme sociale, nu printr-o experientá directá, ci intr-o formá 
mediată, prelucrată de mass-media387. Această idee poate fi extinsă si pentru alte societăți, 
din trecut, cu condiţia ca presa să fi avut un impact mai mare decât experienţa directă în 
conturarea unei imagini asupra criminalităţii. În general, acest moment intervine când 
presa se răspândeşte pe scară largă la nivelul unei societăți, când se îmbunătăţesc capaci- 
tátile de producţie si de distribuţie a ziarelor. Gradul de alfabetizare din acea societate 
poate avea, de asemenea, un rol important, dar nu decisiv pentru că ziarele erau citite cu 
voce tare, în public. Pentru Anglia, se estimează că ziarele au devenit din secolul al XVIII- 
lea forma dominantă de producţie culturală tipărită388. Din această perioadă publicul lor s- 
a extins si au început să apară în tot mai multe regiuni. Putem conchide că pentru Anglia se 
poate aplica ideea prezentării criminalităţii în forma mediată din secolul al XVIII-lea. Ima- 
ginea deformată a realității în mass-media nu este întâmplătoare, ci se realizează 
sistematic, fiind ghidată de anumite interese, de practici, de o ideologie38?. 

Nu toate infracțiunile se regăsesc cu aceeaşi frecvență în ziare. În general, toate in- 
fractiunile au o probabilitate mare de se regăsi în cuprinsul ziarelor deoarece sunt 
evenimente insolite, spectaculoase. În terminologia anglo-saxonă, această caracteristică a 
ştirilor despre infracțiuni este denumită newsworthiness, ceea ce sugerează că informațiile 
de acest fel sunt „demne” de a fi „ştiri”3%0. Totuşi, există tendinţa ca infracțiunile violente să 
fie prezentate nu doar mai des, ci şi mai detaliat în ziare decât crimele împotriva proprie- 


385 Rosemary Jann, Sherlock Holmes Codes the Social Body, în „ELH”, Vol. 57, No. 3, 1990, pp. 685-708. Mitul 
rationalitátii este construit atent de Conan Doyle. Intriga este concepută astfel încât Holmes fie ghiceşte corect, 
fie elimină ipotezele alternative, dar se bazează, mai curând, pe simțul comun decât pe metode ştiinţifice. 

386 Stephen Kern, op. cit., p. 16. 

387 Stanley Cohen, Jock Young, The manufacture of news. Social problems, deviance and the mass media, London, 
Constable, 1973, p. 340. 

388 Elizabeth Foyster, Introduction: Newspaper reporting of crime and justice, în „Continuity and Change", Vol. 22, 
No. 1, 2007, p. 9. 

389 Steve Chibnall, Law-and-Order News. An analysis of crime reporting in the British Press, London, Tavistock 
Publications, 1977, p .207. 

3% Chris Hale, Keith Hayward, Azrini Wahidin, Emma Wincup, Criminology, Second edition, Oxford, Oxford Uni- 

tății391. O crimă cu mai multe victime, de exemplu, va beneficia de mai multă atenţie decât 
un furt banal. Această tendință este oricum un păcat venial al ziarelor pentru că şi la nive- 
lul statisticilor criminale putem identifica această caracteristicá3?2, 

Jurnalismul modern a luat naștere în Marea Britanie în secolul al XVII-lea, în timpul 
Războiului Civil, dar secolul următor a reprezentat, cu adevărat, o perioadă decisivă. 
Putin după 1700, în Londra existau în jur de 20 de ziare. Cele mai multe erau săptămânale, 
unele apăreau de trei ori pe săptămână, iar altele de două ori. Primul cotidian a fost „The 
Daily Courant”, care a fost publicat din 1702. Acesta avea o singură pagină si, în timp, va 
deveni un ziar cu patru pagini. În Londra numărul ziarelor a crescut în decursul secolului 
şi în 1760 erau 60 numai în orașul de pe Tamisa. Această dezvoltare a presei n-a ocolit nici 
celelalte zone. În Anglia, în afara Londrei au apărut între 1714 și 1725, 22 de ziare şi până 
în 1782 numărul lor era de 50. În Scotia existau 9 ziare la sfârşitul secolului?93. 

Editorii erau conştienţi de capacitatea ziarelor de a influenţa percepţia anumitor 
evenimente sau fenomene. În secolul al XVIII-lea si la începutul secolului al XIX-lea, pre- 
sa din Anglia nu obișnuia să publice informaţii despre revolte deoarece exista temerea 
că ar stimula alte evenimente similare3%4. În general, istoricii au neglijat sau au tratat su- 
perficial acest domeniu - reflectarea criminalităţii în presă. Totuși, există câteva studii 
pentru secolul al XVIII-lea care analizează prezentarea crimelor în presa locală. Chiar și 
în acea epocă, ziarele aveau capacitatea de a crea panică în rândul cititorilor prin modul 
în care descriau infracțiunile. Peter King a aplicat conceptul de „panică morală” în studi- 
ul său dedicat valului de crime din Colchester din iarna 1765/1766. Două ziare locale se 
concentrau asupra jafurilor violente comise în împrejurimile orașului. Imaginea acestor 
răufăcători era profund diferită de figurile idealizate ale celorlalți bandiți din secolul al 
XVIII-lea3%5. În presa locală, bandiții din Colchester manifestau o aplecare deosebită că- 
tre violenţă și cititorii erau făcuţi să creadă cá sunt în pericol de a fi jefuiti oricând3%. 
Esther Snell s-a ocupat de reflectarea criminalităţii în ziarul provincial „The Kentish 
Post” în perioada 1717-17683?7, Cercetarea sa cantitativă și calitativă a scos la iveală fap- 
tul că acest ziar se ghida după o strategie editorială atunci când prezenta crime. În 
primul rând, reflectarea criminalităţii avea un rol important în paginile ziarului. Artico- 
lele separate care descriau fie fapte violente, grave, fie infracțiuni ușoare, construiau 
discursuri despre cauzele si consecinţele criminalității3”8. Predominau crimele violente, 
dar exista și o proporție între tipul infracțiunilor descrise. De asemenea, erau publicate 
tot mai multe articole despre infracţiuni care nu fuseseră rezolvate de autoritáti3??. 

Spre sfârşitul secolului, presa a devenit principala sursă, disponibilă în format tipărit 
care să ofere informaţii despre criminalitate sau despre modul în care funcţiona justiţia. 


391 Ibidem, p. 186. 

Ziarele din Londra de la sfârşitul secolului al XVIII-lea și începutul secolului al XIX-lea pu- 
blicau ştiri despre criminalitate sau eficiența autoritátilor*9, Un element comun era 
tendinţa ziarelor de a descrie, mai ales, crime sau jafuri violente si, mai puţin, furturi+01. În 
această perioadă se observă totuşi unele schimbări. Deoarece ziarele au la dispoziţie surse 
mai multe si mai sigure, a scăzut numărul ştirilor care relatau infracțiuni cu autori necu- 
noscuti. Predomină la începutul secolului al XIX-lea articole care au ca surse autoritățile — 
Poliţia şi Tribunalul. Între anii 1780 şi 1820 a scăzut numărul articolelor care descriau 
crime violente din Londra. O tendinţă complementară cu aceasta a fost creșterea număru- 
lui ştirilor despre arestări, acţiuni eficiente ale autorităţilor sau deliberări de la procese+02. 

În Franţa se pare că primul ziar săptămânal a fost lansat din 1631, la Paris, de către 
librarul Louis Vendosme. Publicaţia sa, „Nouvelles ordinaires de divers endroits” a fost 
integrată în „Gazette”, câteva luni mai tárziu*0?. Primul cotidian din Franţa, „Journal de 
Paris”, a fost lansat în 1777. Înainte de Revoluţie, trei ziare erau dominante : „Gazette”, 
„Journal de savants” și „Mercure”. Ziarele din provincie - „Affiches”, erau consacrate mai 
ales anunţurilor publicitare, dar aveau si secţiuni de informaţii locale sau literare. În 
1788, existau 44 astfel de ziare în provincie+0. Epoca Revoluţiei a însemnat o adevărată 
explozie a numărului publicaţiilor, între 1792 şi 1800 au apărut 1.500 de ziare noi. To- 
tuşi, din 1794 şi apoi în timpul Consulatului și al Imperiului, presa va fi controlată de 
autorităţi, unele ziare fiind cenzurate. 

Probabil în secolul al XVIII-lea presa din Franța nu putea concura cu cea din Anglia. 
Relatări legate de criminalitatea din Franţa au fost identificate în cronici contemporane 
precum „Journal de la Régence” al lui Jean Buvat (1660-1729)+95. Deşi nu este încadrată 
strict în genul jurnalistic, această cronică conţine descrieri ale unor fapte criminale simi- 
lare ştirilor. Potrivit unei analize cantitative, în perioada 1715-1720 s-a înregistrat o 
creștere a numărului relatărilor despre fapte criminale, în special a celor despre fur- 
turi+06 în „Journal de la Régence”. În istoriografia franceză, reprezentarea criminalității 
în presă este, de obicei, încadrată istoriei „faptului divers”. Termenul fait divers a fost 
utilizat prima oară în 1863 în „Le Petit Journal!” și desemna evenimente excepţionale, 
miracole, monstruozitáti, crime, accidente. Sub nume diferite - Anecdotes, Nouvelles, Fa- 
its-Paris sau Canards, genul existase de dinainte de 1863407. De la începutul secolului al 
XIX-lea, a luat amploare cronica judiciară. Reprezentativă pentru acest gen este „La Ga- 


400 Peter King, Newspaper reporting and attitudes to crime and justice in late-eighteenth and early-nineteenth- 
century London, în „Continuity and Change”, Vol. 22, No. 1, 2007, pp. 73-112. 

401 Ibidem, p. 90. În 1790, în cinci ziare londoneze apăreau 100% din procesele legate de omucideri, 53% din cele 
despre jafuri, dar numai 7% din procesele care judecau furturi. 

+02 Ibidem, pp. 102-103. 

403 Pierre Albert, Istoria Presei, traducere din franceză de Irina Maria Sile, prefață de Marian Petcu, laşi, Institutul 
European, 2002, p. 15. 

404 Ibidem, p. 27. 

405 Patrice Peveri, «Cette ville était alors comme un bois... ». Criminalité et opinion publique à Paris dans les années 
qui precedent l'affaire Cartouche (1715-1721), în „Crime, Histoire & Sociétés" /, Crime, History & Societies", Vol. 1, 
No. 2, 1997, pp. 51-73. 

406 Ibidem, p. 55. 

407 Michele Perrot, Fait divers et histoire au XIXe siécle, în „Annales. Économies, Sociétés, Civilisations", Vol. 38, 
No. 4, 1983, p. 912. 

zette des Tribunaux”, care apărea din 1776408 și prezenta procesele. Deşi „faptul divers” 
exista în acest ziar judiciar, el purta alte nume, fie mai multe evenimente erau reunite 
sub forma unei cronici, fie apăreau sub titlul de „afaceri”409. Acest ziar specializat a creat 
o „cultură a crimei”, oferind descrieri detaliate ale afacerilor criminale celebre. Vio- 
lentele sexuale - violuri, atentate la pudoare, ocupau un loc destul de important în 
paginile sale, tendinţă care se va accentua. În 1826 sunt citate 38 de cazuri, în 1828, 46, 
iar în 1846 relatările fac referire la 116 de cazuri de violente sexuale+10. Unele cazuri 
spectaculoase erau prezentate detaliat pe parcursul mai multor numere. Afacerea Con- 
trefatto - preot italian acuzat că a abuzat un copil de 5 ani, s-a întins pe câteva luni în 
1827 şi în 1828. Evoluţia procesului era descrisă în paginile publicaţiei ca un roman în 
foileton. Unele articole arătau gravitatea cazului, altele se concentrau pe descrierea acu- 
zatului sau pe apărarea sai. 

În prima parte a secolului, crimele erau prezentate la Paris și în alt mod, mai greu de 
recunoscut de cititorii de ziare din secolul al XX-lea. Vânzătorii stradali aveau foi volante 
care descriau afacerile criminale și îşi atrăgeau clienţii fredonând cântece legate de cri- 
mă, de criminal sau de victimă. Aceste foi numite „canards” reprezentau o îmbinare 
originală a culturii orale cu cea scrisă. De exemplu, în 1835, se relata în „canards” încer- 
carea de asasinare a regelui Ludovic-Filip, apoi prinderea și pedepsirea regicidului 
Fieschi+12. Acestea au rezistat si în a doua jumătate a secolului când au fost lansate ziare- 
le cotidiene de mare tiraj, „Le Petit Journal” (1863) şi „Le Petit Parisien” (1877). Ele 
apelau într-un fel la tradiția inaugurată de „canards” pentru că isi bazau succesul pe im- 
portanta acordată rubricii de „fapte diverse"413, Un alt element care a asigurat succesul 
ziarului „Le Petit Journal" a fost publicarea romanelor-foileton. Desi acestea nu erau o 
noutate, fiind introduse din prima parte a secolului, „Le Petit Journal!” a excelat în publi- 
carea lor. Cele mai populare romane-foileton erau cele care se concentrau pe crime 
senzaţionale precum Les Mystères de Paris al lui Eugene Sue. Si Balzac, Zola sau Flaubert 
se inspirau din ştirile despre „fapte diverse"414, 

Revenind la „La Gazette des Tribunaux”, spre sfârșitul secolului faptelor diverse le 
era dedicată o proporţie semnificativă din paginile ziarului, în jur de 60% în 1886. La 
rândul lor, secțiunea „faptelor diverse” îngloba, în cel puţin 75% dintre cazuri, ştiri des- 
pre crime sau delicte, iar în 1913/1914 procentul a urcat până la 9096415. Ziarul reda in 
paginile sale şi teorii contemporane despre criminali. Un individ acuzat că a ucis pe ci- 


^8 Anne Durepaire, Chronique de faits divers et grandes affaires judiciaires : des différents discours sur le désordre 
des conduites dans La Gazette des Tribunaux à la fin du 19° siècle, în „Les Cahiers du journalisme", No. 17, 2007, 
pp. 227. 

409 Ibidem, p. 227. 

410 Georges Vigarello, op. cit., p. 136. 

411 Ibidem, pp. 136-137. 

+12 Thomas Cragin, Murder in Parisian Streets. Manufacturing Crime and Justice in the Popular Press, 1830-1900, 
Lewisburg, Bucknell University Press, 2006, p. 23. 

+13 Ibidem, p. 36. 

+14 Ibidem, p. 38. 

^15 Anne Durepaire, op. cit., pp. 235-236. Pentru acest subiect la sfârşitul secolului al XIX si începutul secolului al 
XX-lea, vezi David H. Walker, Outrage and Insight. Modern French Writers and the ‘Fait Divers, Oxford, Berg Pub- 
lishers, 1995. 

neva într-o încăierare era descris drept „mic şi deformat” si fruntea îi era tatuată cu in- 
scriptii licentioase astfel încât părea să aparţină tipului criminal+16. 

Marile afaceri criminale se aflau în centrul atenţiei pentru că publicul era avid după 
noi detalii legate de crime macabre. Una dintre cele mai atroce crime din Franța secolu- 
lui al XIX-lea a fost cunoscută drept „afacerea Troppmann”17. Un tânăr din Alsacia, Jean- 
Baptiste Troppmann, a ucis în septembrie 1869 pe doamna Kinck și pe cei cinci copii ai 
acesteia si le-a abandonat cadavrele la marginea Parisului. În lucrarea deja citată, Tho- 
mas Cragin arată cât de importante erau asemenea cazuri. Se pare că vânzările ziarului 
„Le Petit Journal" au crescut cu 50% după descoperirea victimelor lui Troppmann. Cazul 
a fost urmărit de la început până la sfârşit în paginile ziarului. Presa franceză a fost atât 
de legată de afacerea Troppman încât existau zvonuri cá un reporter de la „Le Petit Jo- 
urna!” ajutase la executarea asasinului^!8, Ziarele reuşeau sau, cel puţin intenționau, să 
aducă diferite secțiuni ale publicului la un punct comun. Indiferent de statut social sau 
funcţie, fiecare era interesat de „afacerea Troppmann”. Ziarul „La Cronique Illustrée" 
exprima această idee într-unul din numerele sale. Se presupunea că Împăratul se infor- 
ma din oră în oră despre cursul investigaţiilor, ca şi orice muncitor sau burghezt1?. Spre 
sfârşitul secolului, a captat atenţia „afacerea Vacher”. Joseph Vacher, considerat „Jack 
Spintecătorul” al Franţei, a ucis între 1894 şi 1897 cel puţin 11 oameni, mai ales ciobani 
tineri, de care a şi abuzat sexual. La proces a încercat să dovedească faptul că suferea de 
o afecțiune mentală, însă o comisie de doctori condusă de Alexandre Lacassagne l-a con- 
siderat sănătos si a fost în cele din urmă executat120. În ziare era preluată controversa 
legată de presupusa iresponsabilitatea penală a lui Vacher. Asasinul a cerut și primit 
dreptul de a adresa o scrisoare deschisă francezilor. La 16 octombrie 1897, scrisoare sa 
a fost publicată în „Le Petit Journal”427. Când un tânăr republican a fost torturat și ars de 
viu de o mulțime, într-un sat izolat, Hautefaye, în august 1870, ziarele au preluat zvonu- 
rile legate de canibalismul asasinilor+22. Femeile implicate în crime violente, pasionale, 
suscitau, de asemenea, interesul ziarelor. Marie Sivadon o impuscase pe amanta soţului 
ei. Ziaristul de la „Gazette des Tribunaux” anunţa cazul cu un titlu care îndemna la rein- 
terpretarea situaţiei :,0 femeie înşelată de soțul ei. Tentativă de crimă”423. Otrávitoarele, 
grandes empoisonneuses, Marie Lafarge, Jeanne Daniloff sau Helene Jegado, au fost şi ele 
în centrul atenţiei presei^4?^, 


^16 Ruth Harris, Murders and Madness. Medicine, Law, and Society in the Fin de Siecle, Oxford, Clarendon Press, 
1989, p. 132. 

417 Crima a inspirat si romanul lui Pierre Bouchardon, Troppmann, Paris, Albin Michel, 1932. Vezi Albert Boro- 
witz, Blood& Ink. An International Guide to Fact-Based Literature, Kent, Kent State University Press, 2002, p. 107. 
418 Vanessa R. Schwartz, Spectacular Realities. Early Mass Culture in Fin-de-Siécle Paris, Berkeley, University of 
California Press, 1999, p. 39. 

+19 Ibidem. 

420 Albert Borowitz, op. cit., p. 108. 

421 Philippe Artières, Le gendarme, le photographe et le grafitti. Retour sur l'affaire Joseph Vacher, în Jean-Claude 
Farcy, Dominique Kalifa, Jean-Noél Luc, ,L'enquéte judiciaire en Europe au XIXe siècle”, Paris, Creaphis, 2007, p. 
297. 

^2 Caz analizat de Alain Corbin, The Village of Cannibals. Rage and Murder in France, 1870, translated by Arthur 
Goldhammer, Cambridge, Polity Press, 1992. Pentru reactia presei, vezi pp. 101-107. 

Ziariştii care descriau fapte criminale puteau inventa noi înțelesuri pentru termeni 
deja cunoscuți. La începutul secolului al XX-lea, în Franţa, cuvântul apache - „apaş”, nu 
se referea doar la grupul de populaţie din America de Nord, ci avea o conotaţie sinistră. 
„Apaşii” erau indivizi violenti, periculosi, din suburbiile Parisului. Arthur Dupin, ziarist 
care scria despre faptele criminale în „Le Petit Journal", a utilizat pentru prima oară 
termenul în 1902, pentru a prezenta confruntarea dintre două gásti din suburbiile Pari- 
sului. Treptat, acesta s-a extins si pentru alte zone+25. 

Modalitatea în care ziarele relatau despre actele criminale era dependentă de o anu- 
mită politică editorială sau de o ideologie. La sfârştitul secolului al XIX-lea și la începutul 
secolului al XX-lea, ziarele antisemite din Viena se străduiau să realizeze o legătură între 
evrei si criminalitate+26. Conform acestor publicaţii, evreii erau un pericol si prin pro- 
pensiunea lor către fapte criminale. La Viena existau în epocă si ziare care nu aveau o 
politică antisemită şi acestea, de regulă, manifestau un interes restrâns pentru religia 
acuzatului. Atât ziarele antisemite, cât și acestea din urmă, aveau unele caracteristici 
comune în prezentarea faptelor criminale. Astfel, criminalii erau considerati rationali si 
dornici să inducă în eroare. Exista o preocupare pentru investigația jurnalistică, pentru 
dezbaterile de la proces. Inculpatul nu era, de obicei, încadrat într-o tipologie clară+27. 

În lumea victoriană presa reflecta o serie stereotipuri prin modalităţile în care pre- 
zenta fenomenul criminalității. Conceptul „respectabilitate” era de multe ori esenţial. 
Relatările cazurilor criminale conţineau aluzii la respectabilitatea sau lipsa de respecta- 
bilitate a martorilor, a acuzaților sau a victimelor. Comportamentul, aparența sau 
reputaţia indivizilor erau atent evaluate+28. Relaţia dintre presă şi autorități era mai 
complexă decât ar putea să pară la prima vedere. Relatările despre faptele criminale din 
presă includeau dese referiri la rolul polițiștilor si al avocaţilor, aceştia fiind descriși 
într-o manieră pozitivă, eroicăt29. Se considera că ziarele aveau rolul de ajuta la identifi- 
carea și la pedepsirea comportamentelor reprobabile. Ziarele victoriene apelau, chiar 
deschis uneori, la public pentru a oferi informaţii legate de răufăcători, anticipând prac- 
tici caracteristice, mai curând, secolului al XX-lea. 

Dacă la sfârșitul secolului al XVIII-lea ziarul „The Times” fusese fondat (în 1785) cu aju- 
torul autorităţilor, în prima parte a secolului următor, acesta va ieși de sub aria de 
influenţă a acestora. La jumătatea secolului al XIX-lea, poziţia sa de autoritate în presa bri- 
tanică era evidentă. În 1850, „The Times” vindea de patru ori mai multe numere ca 
următoarele trei ziare rivale luate împreună+%0. Chiar în epoca sa de început, „The Times" 
conţinea în fiecare număr relatări de la tribunale sau legate de activitatea poliţiştilor. Un 
alt ziar contemporan, „Gentleman's Magazine”, a publicat informaţii despre 1.172 de omu- 
cideri în perioada 1731-1818431, Celelalte ziare au început să publice din ce în ce mai 
multe articole despre ceea ce în Franţa erau numite fapte diverse - crime, violuri, sinuci- 

deri, incendii, pentru a-şi crește vânzările. „Weekly Police Gazette”, ziar care includea frec- 
vent crime sau relatări din tribunale, a ajuns la mijlocul deceniului al patrulea să vândă 
20.000 exemplare. Existau și alte tipuri de publicaţii care exploatau potenţialul știrilor 
despre acte criminale - almanahuri, foi volante, balade populare. Din tradiţia acestora a 
apărut și „presa de duminică”, ziare ca „Observer”, „Weekly Dispatch”, „News of the 
World”, care conţineau relatări despre crime, sport, sinucideri, etc. Acestea erau privite cu 
dispreţ de lumea respectabilă victoriană tocmai datorită subiectelor abordate^432, 

Până la apariţia ziarelor de mare tiraj din a doua parte a secolului, foile volante, 
broadsides, erau printre cele mai populare publicaţii care conţineau relatări despre in- 
fracțiuni, execuţii sau deliberári din tribunale433. Se poate considera că erau similare 
acelor canards care apăreau în Franța aproximativ în aceeaşi perioadă. Ele se concentrau 
pe crimele pasionale. În primii ani ai secolului al XIX-lea, execuțiile se regăseau frecvent 
printre subiectele abordate. Mai târziu, după scăderea numărului infracțiunilor care se 
pedepseau cu moartea și după eliminarea execuțiilor publice, din 1868, foile volante s- 
au ocupat de omucideri+34. Cercetările centrate pe aceste foi volante au arătat cá in 85% 
dintre cazuri, erau relatate omucideri. În mod cert, procentul acesta era mult mai mare 
decât cel înregistrat de statisticile oficiale ceea ce demonstrează „apetitul” extraordinar 
pentru infracțiuni violente, spectaculoase435. 

Primul ziar cotidian care a privilegiat știrile despre criminalitate a fost „Daily Tele- 
graph”, lansat în 1855. De la început, știrile sale abordau mai ales subiecte legate de 
crime şi sex. La scurt timp, au apărut şi ziare rivale, cu o politică editorială similară, 
„Morning Star”, „Daily News" sau „Standard”46. La sfârşitul secolului, în 1896, Alfred 
Harmsworth, care va primi titlul nobiliar de lord Northcliffe, a început să publice „Daily 
Mail”. Succesul imens al ziarului s-a datorat şi atenţiei acordate știrilor despre crime sau 
procese celebre. Interviurile criminalilor, dar şi ale polițiștilor erau redate în paginile zi- 
arului. Totuşi, e important de subliniat că „Daily Mail" nu a fost un ziar cu știri de 
senzaţie, nu publica multe articole despre scandaluri sau sex137. 

La mijlocul secolului ziarele aveau deja capacitatea de a influența publicul. În presă 
au fost descrise o serie de atacuri din Londra desfășurate după un anumit tipar. Victime- 
le erau sugrumate și jefuite. Termenul folosit de presa victoriană - garottings, se inspira 
din metoda folosită de spanioli pentru execuții, garota, care se realiza prin sugrumarea 
treptată a condamnatului+38. Primul val de atacuri a avut loc în 1856 şi al doilea în 
1862439, În presă, aceste tâlhării au fost prezentate disproporționat, atât în privinţa nu- 

mărului, cât si a gravitátii lor. Ziarele au produs ceea care sociologii și istoricii (de două 
decenii) numesc o „panică morală”. Compararea statisticilor criminale cu numărul de ar- 
ticole publicate de ziare legate de aceste atacuri a arătat că presa a relatat exagerat 
despre amploarea atacurilor. Totuşi, ca urmare a articolelor din ziare, autorităţile au 
adoptat o linie dură împotriva tâlhăriilor săvârşite în acest fel. Au fost date sentințe cu 
pedepse mai grele si chiar au fost introduse noi dispoziţii legislative^40, 

Probabil cea mai spectaculoasă, cunoscută și, în același timp, macabră serie de ata- 
curi este cea legată de Jack the Ripper - Jack Spintecătorul. Presa „a devorat" cele mai 
mici detalii care apăreau. Știrile despre crimele din cartierul londonez Whitechapel nu s- 
au limitat doar la spaţiul britanic, le întâlnim chiar și în ziarele din România. La mai mult 
de un secol de la evenimente, numele său este poate la fel de cunoscut^^!. Această noto- 
rietate se datorează, în primul rând, presei. Cele cinci crime din 1888 au captat atenţia 
contemporanilor. W. T. Stead scria în ziarul „Pall Mall Gazette” la 1 octombrie 1888 că 
există un singur subiect în toată Anglia şi acela este seria de crime a lui Jack Spintecăto- 
rul^?, Detaliile înfiorătoare legate de crime, dar si operațiunile poliţiştilor erau 
prezentate frecvent în ziare. Cu toate acestea, presa nu a exagerat în relatarea lor ca în 
cazul atacurilor din 1856 şi 1862, pentru că aceste crime reprezentau ceva aproape de 
neconceput chiar și pentru un ziarist cu o imaginație bogată. În general, presa a folosit 
seria de crime pentru a face profit, însă a şi scos în evidență probleme sociale, prosti- 
tutia, sărăcia sau amenințările - şomajul și imigrația externá^^?, 

Reprezentarea criminalităţii în presa sau în literatura din Europa Occidentală în peri- 
oada 1750-1914, nu poate fi înțeleasă pe deplin fără a o raporta la teoriile contemporane 
legate de fenomenul criminalității, la transformările din legislația penală sau la dezvolta- 
rea instituţională a statelor. În mod similar, orice analiză a evoluţiei criminalității din 
România, în a doua jumătate a secolului al XIX-lea nu poate fi completă fără raportarea la 
contextul european. Atât la nivel institutional, cât si din perspectiva legislației, a teoretiză- 
rilor sau a reprezentărilor, România a preluat masiv din Europa Occidentală în a doua 
jumătate a secolului. În majoritatea cazurilor, sursa de inspiraţie a fost modelul francez, nu 
cel britanic. Totuși, aceste „împrumuturi” nu fost caracteristice doar României, ci pot fi in- 
tegate într-un fenomen continental si chiar global - modernizarea. 


+0 Ibidem, p. 357. 

441 Este greu de realizat un inventar al cărților, filmelor şi chiar jocurilor cu acest subiect. Deşi lista oferită nu es- 
te completă, vezi Gary Coville, Patrick Lucanio, Jack the Ripper, Jefferson, McFarland, 1999, pp. 161-176. 

+2 Judith R. Walkowitz, City of Dreadful Delight. Narratives of Sexual Danger in Late-Victorian London, London, 
Virago Press, 1992, p. 191. 

^53 Drew Gray, London's Shadows. The Dark Side of the Victorian City, London, Continuum Books, 2010, p. 115. 


Capitolul II 
Criminalitate și societate în România 
în a doua jumătate a secolului al XIX-lea 


II. 1 O privire generală asupra societăţii româneşti 


"Que voulez-vous, nous sommes ici aux portes de l'Orient, ou tout est pris à la légére." 
Raymond Poincaré (1860-1934) 


A n societăţile occidentale criminalitatea a fost considerată, mai ales din secolul al XIX- 
lea, o problemă importantă. Acest statut explică abundența teoretizărilor despre 
criminalitate, reprezentarea frecventă a fenomenului în presă sau în literatură, dar și 

resursele semnificative alocate de Stat pentru a-l controla. Revenind la ideea exprimată 

de Michael Weisser, criminalitatea este strâns legată de societatea în care se manifestă 
acest fenomen deoarece structura societăților moderne este cea care determină conditii- 

le și situaţiile în care au loc acte criminale. Scopul acestui capitolul este de a oferi o 

imagine a evoluţiei, percepției şi controlării criminalității în România - Vechiul Regat şi 

Dobrogea din 1878, în a doua jumătate a secolului al XIX-lea. 

Lev Tolstoi afirma că istoricii sunt ca niște oameni surzi și răspund la întrebări pe ca- 
re nimeni nu le-a formulat. Mai curând, istoricii răspund la întrebări pe care ei înşişi sau, 
foarte rar, alti istorici le formulează. Acest demers este esenţial pentru orice istoric 
deoarece exprimarea unei anumite întrebări sugerează un tip de răspuns. Cei mai mulți 
istorici nu prezintă întrebările, ci doar răspunsurile, acestea fiind cumva subintelese. În- 
trebările importante ale acestui capitol vizează următoarele aspecte: capacitatea 
Statului de a controla criminalitatea, dezvoltarea instituţiilor necesare pentru exercita- 
rea acestui control, transformările din teoria și practica penală, formularea unor teorii 
privind criminalitatea, reprezentarea fenomenului în literatură, cultura populară si folc- 
lor, dar și evoluţia criminalităţii în această perioadă. 

Se impun câteva precizări suplimentare legate de intervalul cronologic ales. A doua 
jumătate a secolului al XIX-lea ar putea să pară o formulare uşor ambiguă. Atenţia noas- 
tră se va concentra asupra intervalului 1865-1900, însă am preferat formula „a doua 
jumătate a secolului al XIX-lea” deoarece considerăm că nu ar fi oportună studierea fe- 
nomenului criminalității urmând limite cronologice stricte, exacte. Există o continuitate 
la nivel de percepţie sau control al criminalităţii, de exemplu, între 1855 și 1865. De 
asemenea, după 1900, nu intervin schimbări spectaculoase. Sigur, unele date sunt im- 
portante si ies în evidenţă. Prin Codul Penal si Codul de Procedură Penală din 1865 s-a 
realizat unificarea legislativă penală a Moldovei cu Țara Românească. Numele oficial al 
noului stat a fost la început Principatul Unit al Moldovei si Țării Româneşti ceea ce suge- 
ra existenţa a două entități statale, chiar dacă fuseseră unite. În mod oficial, Constituţia 
din 1866 impune pe plan intern numele „România” pentru noul stat. Mai mult, primele 
statistici judiciare, care măsoară infractionalitatea la nivelul țării, au apărut în 1867. As- 

tfel, sensu stricto, cercetarea criminalității în România, în a doua jumătate a secolului al 
XIX-lea presupune intervalul cronologic 1866-1900. Cealaltă limită temporală - 1900, nu 
este una absolută. Desigur, vom face referiri legate de evoluţia criminalităţii şi pentru 
perioada 1900-1916. De exemplu, organizarea Poliției din România s-a realizat şi prin 
Legea lui Vasile Lascăr din 1903. După 1900, au existat, de asemenea, cazuri criminale 
marcante prin impactul asupra legislaţiei penale sau a teoretizărilor despre criminalita- 
te. Concluzionând, formularea „a doua jumătate a secolului al XIX-lea” este una sensu 
lato, într-un sens larg, atenția noastră vizând intervalul 1866-1900, fără a neglija anii an- 
teriori sau posteriori. 

Pentru început, ar fi util să schitám o imagine generală a societăţii din România în a 
doua jumătate a secolului al XIX-lea. „Societate” este un concept des utilizat, dar rareori 
definit. În sens largi, societatea este o comunitate umană, de obicei cu un teritoriu fix, 
având o cultură si desfásuránd activităţi comune. Între membrii acestei comunităţi exis- 
tă o interdependentá culturală şi instituțională şi, într-o măsură mai mică sau mai mare, 
se diferențiază de membrii altor comunităţi sau grupuri. De regulă, societăţile sunt pre- 
zente la nivelul statelor naţionale, dar pot exista mai multe comunităţi culturale și 
regionale în cadrul unui singur stat?. Societatea este un concept, un tip ideal in termino- 
logie weberiană. În practică, societățile pot fi variate. Reificarea conceptului „societate” 
ar putea sugera ideea unei comunități omogene. În general, la nivelul unei societăți pot 
exista subculturi care nu sunt comunități culturale sau regionale. Subculturile au fost 
asociate cu studierea delincventei începând din anii 1950 şi se apreciază cá sunt guver- 
nate de alte valori decât cele considerate dominante într-o societate?. Termenul 
„societate” ar trebui utilizat fără a neglija faptul că este, în primul rând, un concept, o ab- 
stractiune, iar în practică sunt diferente semnificative de la caz la caz. 

Analizarea structurii sociale din a doua jumătate a secolului al XIX-lea ar putea scoate 
în evidenţă câteva dintre trăsăturile definitorii ale societății româneşti dincolo de cono- 
tațiile pur teoretice induse de folosirea conceptului „societate”. Datele demografice 
surprinse de statisticile vremii ne ajută să ne conturăm câteva idei despre membrii aces- 
tei societăţi. Populaţia României a crescut în ultimele decenii ale secolului. Se estimează 
că la 1860 erau 3,9 milioane de locuitori^, în 1877 s-a ajuns la 4,4 milioane, în 1899 a ur- 
cat la 5,9 milioane, pentru ca, în 1912 să fie de 7,1 milioane de locuitori”. Creșterea nu a 
fost constantă, în ultima parte fiind accelerată. De asemenea, au existat diferenţe în 


1 Conceptul are o multitudine de definiţii, am ales însă una generală. Pentru mai multe definiţii ale ,societátii", 
vezi http://www.as.ua.edu/ant/Faculty/murphy/436/defsociety.htm, accesat la 07.02. 2012. 

2 Online Dictionary of Social Sciences, disponibil la http://bitbucketicaap.org/dict.pl?alphazS , accesat la 
10.02.2012. 

3 Eugene McLaughlin, John Muncie (ed.), The Sage Dictionary of Criminology, Second edition, London, Sage, 2008, 
p. 427. 

^ Cifra invocată frecvent în epocă ar fi fost de 5 milioane de locuitori, cu 22,7% mai mare decât cifra considerată 
reală - 3,9 milioane. Comparativ cu celelalte state de pe continent, România depásea în populaţie Suedia, Olanda, 
Danemarca, Elveţia, Norvegia şi Grecia. În privința structurii etnice, 94, 2% din locuitori erau români. Vezi Gri- 
gore Chiriţă, Populația Principatelor Unite Române în 1859, în „Revista de Istorie”, tom 42, Nr. 1, 1989, pp. 45-57. 
Faptul că datele statistice privitoare la populaţie de la mijlocul secolului erau contestabile apare şi într-un raport 
al Directorului Serviciului Statisticii din 1892. Vezi D.A.N.I.C., fond Directiunea Generală a Statisticei, dosar 
1631/1892, ff. 4-6. 

5 Gheorghe Iacob, Populația. Transformári sociale, în Gheorghe Platon (coord.), „Istoria Românilor. De la Inde- 
pendentá la Marea Unire (1878-1918)”, Vol. VII, tom II, Bucureşti, Editura Enciclopedică, 2003, p. 56. 

creşterea populaţiei raportată la regiuni. În Moldova, creșterea nu a fost la fel de eviden- 
tă ca în Muntenia6. 

Împărţirea populaţiei pe medii - rural/urban, oferă informaţii esenţiale pentru carac- 
terizarea societăţii româneşti. Aceasta era o lume eminamente rurală. În 1859, 17,6% 
din populaţie trăia în mediu urban si 82,4% în mediul rural. La sfârşitul secolului, în 
1899, proporția rămânea, în mare parte, aceeaşi pentru că 18,8% din populaţie se găsea 
în mediul urban si 81,2% în cel rural". Ar fi exagerat să discutăm despre o urbanizare 
evidentă în această perioadă. Sigur, crescuse numărul locuitorilor din mediu urban, dar 
acest lucru se datorase creșterii populaţiei. Procentul celor care trăiau în orașe a crescut 
doar de la 17,6% în 1859, la 18,8 %, în 1899. Desigur, există diferențe regionale și în 
această chestiune. În Moldova, populaţia urbană era de 20,2%, un nivel superior mediei 
naționale. Mai mult, această creştere, nu tocmai spectaculoasă, se datora, în special, va- 
lului de imigranţi străini, în jur de 250.000 şi imigrației interne, de la sate la orașe, în jur 
de 185.000? de indivizi alegând să plece din sate către oraşe. Consecințele sunt impor- 
tante pentru analizarea unui fenomen precum criminalitatea. De regulă, unul din factorii 
asociaţi creşterii criminalităţii în secolul al XIX-lea, şi nu numai, este urbanizarea. Pentru 
Occident aceasta ar putea fi, într-adevăr, una din cauzele creșterii criminalităţii, însă ar fi 
riscant să aplicăm o asemenea interpretare situației din România. 

Pe lângă distribuția populaţiei, un alt reper semnificativ pentru caracterizarea unei 
societăţi ar fi și gradul de alfabetizare. Potrivit statisticilor, la 189910 doar 22% din locui- 
tori erau stiutori de carte, iar restul de 78% erau analfabeți. Raportând aceste cifre la 
distribuţia pe mediu, situația devine mai clară, în mediu urban 49, 4% din locuitori erau 
alfabetizati, iar 50, 6% nu știau să scrie și să citească. În mediul rural, doar 15, 2% pu- 
teau să scrie si să citească, majoritatea zdrobitoare de 84,1% fiind analfabeti!!. Oricum, 
deşi cifrele nu oferă o imagine prea bună, situaţia se imbunátátise față de perioada dom- 
niei lui Cuza când numărul analfabetilor era mai mare. Ținând cont de aceste date, 
realizăm că doar o parte din populaţie ar fi avut acces direct la informaţiile din presă. Cu 
certitudine, acele informaţii erau transmise și celor care nu puteau să citească prin lec- 
tura în spaţiul public sau prin o reproducere ulterioară, însă este imposibil de apreciat 
câţi din cei analfabeți ar fi avut acces indirect la informaţii. Percepția unui fenomen soci- 
al poate fi analizată în mai multe medii, în presă, în literatură, în lucrări de specialitate, 
însă este semnificativă și măsura în care publicul ar fi avut acces la anumite surse de in- 
formare. Astfel, percepţia criminalităţii în presă, în literatură sau în studii de specialitate 
ar fi fost accesibilă, în mod direct, doar pentru jumătate din locuitorii din orașe și pentru 
15% din locuitorii din mediul rural. La nivel regional, în 1870, doar 15% dintre locuitorii 
Rusiei erau alfabetizati, iar în Turcia cifra era chiar mai mică - 6%. În statele din Europa 


6 În perioada 1859-1899, pentru Moldova creşterea demografică a fost de 4096, însă la nivel national aceasta a 
fost de 54%. Sporul mai ridicat în restul țării față de Moldova se datora migrației, după Unire, a multor moldove- 
ni în celelalte regiuni, dar şi mortalităţii mai ridicate comparativ cu Muntenia. Vezi Ecaterina Negruti, Situația 
demografică a Moldovei în secolul al XIX-lea, în „Revista de Istorie”, tom 34, Nr. 2, 1981, pp. 245. 

7 Gheorghe lacob, op. cit., p. 57. 

8 Ecaterina Negruti, op. cit., p. 253. 

9 Gheorghe Iacob, op. cit., p. 57. Există şi alte variante care propun o cifră de 300.000.Vezi Keith Hitchins, Roma- 
nia 1866-1947, traducere din engleză de George G. Potra si Delia Răzdolescu Bucureşti, Humanitas, 1994, p. 164. 
10 Ibidem, p. 60. 

11 Ibidem. 

Centrală si Occidentală situaţia părea mult mai bună. În acelaşi an, 1870, datele arată cá 
nivelul alfabetizării era de 30% în Spania, 32% în Italia, 69% în Franţa, 76% în Marea 
Britanie, 80% in Germania si 8196 în Olanda? 

Cifrele oferite de statistici nu sunt suficiente pentru a oferi o imagine completă a so- 
cietátii románesti. Existá numeroase surse contemporane, dar si lucrári ulterioare care 
analizează condiţiile de viață din România sau organizarea aparatului administrativ, asta 
pentru a aminti doar două aspecte care merită atenţia noastră. A. D. Xenopol nu avea cu- 
vinte de laudă despre moravurile administrative din timpul lui Alexandru loan Cuza. 
Magistraţii luau mită pe scară largă. O dispoziţie a lui Cuza din decembrie 1859 prevedea 
ca averile magistraţilor să fie urmărite la momentul intrării în funcție și comparate cu 
modificările ulterioare!3. Raporturile administraţiei cu populaţia erau influențate de 
condiţia socială: „Predomina față cu clasa de sus hatârul şi pásuiala, faţă cu cea de jos vi- 
olenta și fárá-de-legea". Totuși, din epoca lui Cuza astfel de fenomene încep să fie 
combătute. Mai târziu, la sfârşitul secolului, societatea românească era încă înapoiată 
după multe standarde. Ion Bulei, în Viaţa în vremea lui Carol 114, aduce în discuţie con- 
trastul dintre modernizarea societăţii, progresele economice si „adevărurile peste care 
nu se putea trece”, trăsăturile care puneau în evidenţă înapoierea societăţii în raport cu 
lumea occidentală. În Bucureşti, sistemul sanitar se afla la începuturi şi boli ca scarlatina, 
difteria sau tuberculoza făceau ravagii în fiecare an15. Unii contemporani, preluând ter- 
minologia din Europa Occidentală, considerau că răspândirea rapidă a bolilor si a 
alcoolismului sau alimentaţia precară vor conduce la „degenerarea rasei románe"16, 

Nu de puţine ori, gradul de înapoiere al unei societății se manifestă şi prin credulitatea 
extremă a indivizilor care o formează. La 5 februarie 1861, un raport al Prefectului Capita- 
lei către Ministrul de Interne arăta că în curtea bisericii Sf. Vineri, într-un put, putea fi 
văzută o lumină. Preoţii au chemat oamenii anunțând „o minune dumnezeiască”. De fapt, 
în apa din acel put se reflecta din când în când lumina de la o lumânare care se afla în clo- 
potnitá. Poliţia a îndemnat publicul să se retragă pentru a nu da naştere la incidente?7. 

Organizării administrative îi lipsea eficiența. Serviciul de pompieri nu era pus la 
punct şi incendiile cauzau distrugeri periodic în Capitală, chiar şi la sfârşitul secolului al 
XIX-lea. Pentru a continua, se poate aminti numărul mare al locuinţelor insalubre din 
orașele României. În București, între 1896 şi 1902, numărul caselor construite fără auto- 
rizatie era aproape egal cu cel al caselor care aveau autorizație. Rețelele de canalizare fie 
lipseau, fie erau slab dezvoltate în mediul urban!?. Una din cauzele acestei stări era lipsa 
stabilității. Când se schimba guvernul, se schimba şi personalul din administraţie. Atât în 
Bucureşti, cât si la nivelul țării, majoritatea funcționarilor poliţiei erau înlocuiţi cum se 


12 Sevket Pamuk, Jan-Luiten van Zanden, Standards of Living 1700-1870, studiu prezentat în cadrul simpozion- 
ului „Unifying the European Experience: Historical Lessons of Pan-European Development”, London, 26-28 
October 2007, p. 13. Studiul este disponibil online la 
http://www.cepr.org/meets/wkcn/1/1679/papers/Pamuk-van-Zanden-Chapter.pdf. 

13 A. D. Xenopol, Istoria Românilor din Dacia Traiană, Vol. VIII, Domnia lui Cuza-Vodd, vol II, laşi, Tipografia edi- 
toare „Dacia”, 1903, p. 157. 

14 Ion Bulei, Viaţa în vremea lui Carol I, Bucureşti, Editura Tritonic, 2005. 

15 Ibidem, p. 31. 

16 Constantin Istrati, O pagină din istoria contimporană a României din punctul de videre medical, economic și 
national, Bucuresci, Typografia Alesandru A. Grecescu, 1880, p. 106. 

17 D.A.N.I.C. , Fond Ministerul de Interne. Diviziunea Administrativă, dosar 108/1861, f. 4. 

18 [on Bulei, op. cit., pp. 31-32. 

schimba guvernul??. Poate si mai grav era faptul că noii funcţionari se arătau preocupați 
mai ales să apere interesele celor care-i propulsaseră în acele funcţii. În lumea rurală, 
majoritatea covârşitoare a reprezentanţilor Statului erau slab pregătiți?0, fie că erau 
primari sau notari, iar multe legi sau ordine nu erau puse în practică. Nu doar atât, dar 
unii contemporani îi considerau pe mulţi dintre aceștia „oameni compromiși, caractere 
josnice”21. Legea poliției rurale care reglementa felul în care trebuia să se facă paza sate- 
lor era una din acele legi care existau doar pe hârtie22. Ziarele epocii relatează pe larg 
câteva dintre confruntările acestor reprezentanţi ai autorităţilor cu bandele de tâlhari. 
În Covurlui, unul din judeţele cu o rată ridicată a criminalităţii, o bandă de tâlhari a ata- 
cat comuna Folteşti în iunie 1898. Primarul si o poterá de 100 de oameni au pornit în 
urmărirea tâlharilor. Aceştia, în număr de 50-60, înarmați cu puști Peabody, iatagane si 
pumnale i-au învins însă pe urmăritori, iar primarul şi restul membrilor poterii au fost 
bătuţi cu cruzime23. 

Condiţiile de trai din lumea rurală erau cu mult sub cele din oraşe. Sărăcia era larg 
răspândită, alimentaţia necorespunzătoare, igiena precară, iar asistența medicală o rari- 
tate. Nivelul de trai al locuitorilor de la sate era unul dintre cele mai scăzute din 
Europa?4. Bolile care bântuiau lumea rurală erau: scarlatina, difteria, febra tifoidă, dizen- 
teria, variola, pelagra, paludismul și tusea convulsivă25. Din cauza acestora, dar și a lipsei 
unui serviciu sanitar eficient, mortalitatea infantilă era una dintre cele mai ridicate din 
Europa26. Alcoolismul era, de asemenea, una din problemele cu care se confrunta mai 
ales lumea rurală. Potrivit statisticilor, consumul de alcool pe cap de locuitor, în ultimul 
deceniu al secolului al XIX-lea, nu atingea proporții îngrijorătoare în raport cu alte state 
din Europa. Totuși, alcoolismul era mai răspândit în mediile în care sărăcia era accentua- 
tă, adică în sate. Proasta calitate a băuturilor distribuite la sate amplificau efectele 
negative ale alcoolismului?7. Pe lângă efectele legate de sănătatea individului, consumul 
de alcool era asociat și cu o serie de probleme sociale. Campania antialcoolism din Ro- 
mânia acelor ani arăta cum acest fenomen ducea la înmulţirea crimelor, a furturilor sau 
a bătăilor. Alcoolismul era asociat si cu prostituția sau cu destrămarea familiilor28. Lu- 
mea satelor, dar şi cea a orașelor erau afectate de acțiunile cămătarilor. La sate, conse- 
cintele erau dramatice asupra celor care fuseseră nevoiţi să se împrumute de la 
cămătari, ajungând, în cele din urmă, să-şi piardă și loturile de pământ pe care le deti- 
neau2%. De altfel, precaritatea condiţiilor de viață din mediul rural explică, în bună parte, 
revoltele țărănești din epocă care au culminat cu răscoala din 1907. Ca o confirmare a 
condiţiilor grele de trai, durata medie de viață în România era mică în comparație cu 


19]bidem, p. 33. 

20 [bidem, p. 40. 

21 Grigore C. Butureanu, Cum stăm la sate, în „Din nevoile poporului român”, laşi, Tipografia , Dacia", 1900, pp. 
30-45. 

22 Jon Bulei, op. cit., pp. 40-41. 

23 „Universul, anul XVI, nr. 151, 13/25 iunie 1898, p. 1. 

24 Gheorghe Iacob, Implicații economice ale modernizării, în Gheorghe Platon, op. cit., p. 76. 

25 Jon Bulei, op. cit., p. 35 

26 Ibidem, p. 38. 

27 Ibidem, pp. 37-38. 

28 Aurora-Livia Chițu, Fenomenul alcoolismului în România, în Ion Bulei, Alin Ciupală, „Ipostaze al modernizării in 
Vechiul Regat”, vol II, Bucureşti, Editura Universității din Bucureşti, 2005, pp. 139-159. 

29 Jon Bulei, op. cit., p. 39. 

standardele de astăzi. Conform unei aprecieri, in 1859 aceasta era în jur de 35 de ani%. 
La nivel continental, in 1870, durata medie de viatá era de 41 de ani in Marea Britanie, 
42 de ani în Franţa, 36 de ani în Germania, 33 de ani in Italia, 31 de ani în Turcia şi 30 de 
ani în Rusia. Astfel, la nivelul Europei de Est, durata medie de viaţă din România era mai 
mare ca cea din două state vecine?!, 

Această imagine negativă a societății româneşti este întrucâtva nedreaptă în lipsa 
unor precizări. În a doua jumătate a secolului, România era un stat nou pe harta Europei. 
Obiectivele politice ale Statului - unificarea administrativă a Principatelor, obținerea in- 
dependenței, încadrarea într-un sistem de alianțe care să asigure securitate externă, 
erau în prim-plan. Obiectivele sociale - creşterea nivelului de trai, alfabetizarea, îmbună- 
tátirea sistemului sanitar, ca să nominalizăm doar câteva, nu erau considerate a fi la fel 
de importante. Cu toate acestea, au fost inițiate reforme ample în domenii variate, mo- 
dernizarea afectând societatea la toate nivelurile ei, chiar dacă nu în aceeaşi măsură. Ca 
un exemplu, nu putem omite reformele lui Spiru Haret care au vizat învățământul româ- 
nesc. În plus, dacă raportăm procesul de modernizare din România celui din alte state 
din regiune, constatăm că în multe domenii România se afla într-o poziție mai bună32. Di- 
ferentele dintre mediul urban si cel rural se regáseau si în statele vecine. 

Structura socială în jurul anului 1900 era, in mare parte, aceeași de la jumătatea seco- 
lului al XIX-lea. Marii moșieri, cam 2.000, controlau 38% din întreaga suprafaţă arabilă a 
tárii??. De regulă, ei nu-şi administrau direct moşiile, acestea fiind încredințate aren- 
dașilor, intermediari între moșieri și țărani. În cadrul țărănimii, grupul social cel mai 
numeros al ţării, existau mai multe straturi raportate la mărimea lotului de pământ 
deţinut. În timp ce unii ţărani nici nu aveau pământ, alții aveau loturi suficient de mari 
ca să le permită să ducă un trai decent. Lumea urbană era diversificată. Orașul este aso- 
ciat burgheziei, dar aici erau prezenţi negustori, industriași, funcționari publici, doctori, 
avocaţi, profesori. Oraşul este si o lume dinamică; au existat evoluţii în reprezentarea 
acestor categorii sociale de-a lungul secolului. În ultimele decenii, datorită expansiunii 
sistemului administrativ a crescut și numărul funcționarilor publici35. Marea burghe- 
zie36, formată din familii de bancheri, unii mari proprietari si industriasi, s-a afirmat tot 
în aceste ultime decenii. Muncitorii” în schimb, nu au reprezentat un segment social 
semnificativ al lumii urbane. Doar de la începutul secolului al XX-lea numărul lor a înre- 
gistrat o creştere constantă. 

Dincolo de „adevărurile peste care nu se putea trece", societatea românească a fost 
caracterizată printr-o amplă acțiune de modernizare. Aceasta s-a realizat de „sus” în 
„jos”, de la nivelul elitelor către întreaga societate. Unii autorii consideră că elita politică 
a condus procesul de modernizare a României, mai ales după obţinerea independenţei, 


30 Grigore Chiriţă, op. cit., p. 51. O sursă contemporană estima durata medie de viață din România la 35,5 ani. Ve- 
zi Constantin Istrati, op. cit., p. 37. 

31 Sevket Pamuk, Jan-Luiten van Zanden, op. cit, p. 13. 

32 [on Bulei, Viaţa în vremea lui Carol I, pp. 41-42. 

33 Keith Hitchins, op. cit, p. 165. 

34 Ibidem, p. 166. 

35 Ibidem, p. 168. 

36 Ibidem, p. 168. 

37 [bidem, p. 169. 

în conformitate cu o anumită strategie38. Acțiunea de modernizare nu a fost inițiată si 
implementată doar de elita politică deşi aceasta este privită drept „motorul moderniză- 
rii rapide"??. Elita intelectuală a avut un rol esenţial în apariţia unor teoretizări privind 
criminalitatea, criminalul sau crima care pot fi integrate, de asemenea, modernizării. Si- 
gur, numerosi intelectuali de marcă făceau parte si din elita politică, deci, într-o anumită 
măsură, cele două se suprapuneau. 

Întâi de toate, ar fi necesar să definim conceptul „elită”. Vilfredo Pareto (1848-1923) a 
definit elita în două moduri complementare“. Potrivit primului, elita ar fi acea categorie 
alcătuită din indivizii cu cea mai ridicată cotă de apreciere în ramura lor de activitate, ar- 
tiști mari, savanţi, oameni de stat, etc., fiind subliniată inegalitatea dintre oameni. El 
adoptă o a doua acceptiune, potrivit căreia elita ar fi formată din indivizii care exercită 
funcţii de conducere. Gaetano Mosca (1858-1941) s-a axat pe relaţia elite-mase introdu- 
când distincţia guvernanti-guvernati, cei care deţin și exercită puterea si cei care formează 
clasa numeroasă, a celor care nu participă niciodată în mod real la guvernare“. În general, 
elita poate fi grupată în funcţie de un anumit criteriu, astfel încât termenul este folosit la 
plural - „elite”, economice, politice, artistice, intelectuale. 

În România modernă, elita politică, atât cea liberală, cât și cea conservatoare, erau alcă- 
tuite majoritar din indivizi cu studii în drept la Paris. Există și destule contraexemple : P. S. 
Aurelian - agronom, Spiru Haret - matematician, dar predomină cei cu studii în drept în 
Franţa, atât din rândul conservatorilor, cât şi al liberalilor42. Între cei care deţineau docto- 
rate în drept i-am putea enumera pe: Vasile Boerescu, Gheorghe Costaforu, Gheorghe 
Cantili, Ion I. Câmpineanu, A. C. Constantinescu, Nicolae Gane, Vasile Lascăr, Gheorghe 
Mârzescu, Constantin Nacu, Mihail Pherekyde, Dimitrie P. Vioreanu^&. Aceştia, fiind mem- 
brii elitei politice, au deţinut și funcţii de conducere și puteau exercita o anumită influență 
asupra modalitátilor în care au fost concepute sau puse în practică reformele care duceau 
la modernizarea ţării. Ei nu erau doar membri ai elitei politice, ci ar putea fi încadrați și eli- 
tei intelectuale. Un procent semnificativ din intelectualii români ai epocii au deţinut şi 
funcţii în administraţia de stat. Conform studiului Elenei Siupiur^^, din 3.000 de intelectu- 
ali români născuţi între 1780 si 1855, în jur de 30% au deținut funcţii politice în stat. 
Astfel, accesul la puterea politică era chiar o caracteristică a intelectualilor români. Toate 
cele 15 cabinete ale României dintre 1866-1878 erau formate exclusiv din intelectuali+5. 
Totuși, chiar si acei intelectuali care nu deţineau funcţii în aparatul de stat aveau poziţii in- 
fluente. loan Tanoviceanu, doctor în drept la Paris, a fost mult timp profesor universitar la 
lași și apoi la Bucureşti. Dintre cei 3.000 de intelectuali selecționați de Elena Siupiur, 


38 Gheorghe Iacob, Modernizarea României. Rolul elitei politice, in „Xenopoliana”, an VI, Nr. 1-2, 1998, p. 198. 

39 Mihai Sorin Rădulescu, Elita liberală românească (1866-1900), Bucureşti, Editura All, 1998, p. 11. 

“Raymond Boudon, Philippe Besnard, Mohamed Cherkaoui, Bernard-Pierre Lécuyer, Dicţionar de Sociologie, 
traducere din francezá Mariana Tutuianu, Bucuresti, Univers Enciclopedic, 1997, p. 100. 

^1 Mihai Sorin Rádulscu, op. cit., pp. 15-16. 

42 Ibidem, p. 113. 

43 Ibidem. 

+ Elena Siupiur, The Training of Intellectuals in South-East Europa during the 19t Century, „Anuarul Institutului 
de Istorie si Arheologie A. D. Xenopol", XXIII, Nr. 2, 1986, pp. 469-490. 

45 [bidem, p. 480. 

46,1% au fost profesori, 22,8% avocaţi, 20,1% doctori sau chimisti, 18,9% clerici, 13,1% 
scriitori. Interesant, cei mai multi intelectuali erau implicaţi în două sau trei activități+6. 

Majoritatea acestor intelectuali aveau diplome universitare. Franţa nu a fost singura 
destinație pentru membrii elitei intelectuale sau politice. O a doua opţiune importantă 
era Europa Centrală, universitățile din spațiul german. Titu Maiorescu şi-a făcut studiile 
universitare la Berlin, dar si la Paris. Dimitrie Dianni şi Nicolae Gr. Racoviţă au studiat si 
ei la Berlin. Dimitrie A. Sturdza a trecut pe la mai multe universități din spațiul german. 
Într-o perioadă anterioară şi spaţiul italian fusese o destinaţie predilectă pentru tinerii 
români. Nicolae Fleva a studiat la Neapole dreptul. Andrei Rădulescu menţionează că 
până spre 1850 mai multi tineri au fost trimişi în Italia la studii și, în activitatea lor ulte- 
rioară, aceşti jurişti înclinau să ofere interpretări inspirate din Dreptul Roman. O a doua 
generaţie, trimisă mai ales în Franţa, se baza pe experienţa Dreptului Francez și aceasta 
ar explica graba cu care s-ar fi adoptat legi de inspiraţie franceză in Románia^8. Surprin- 
zător poate, doar 23,9% din intelectualii analizati în studiul Elenei Siupiur, au studiat în 
universități din Europa de Vest, cu precădere în Franţa și Belgia. Probabil, dacă studiul 
ar fi inclus si pe intelectualii născuţi după 1855, procentul ar fi fost mai mare”. În Euro- 
pa Centrală, îndeosebi în spaţiul german, au studiat 25,7% dintre aceşti intelectuali, iar 
36% au preferat universitățile din Románia*0. 

Pe de altă parte, nu toti membrii elitei politice si intelectuale trimiși în Franţa au făcut 
studii de drept. Ion C. Brătianu a studiat la Școala Politehnică, la fel ca şi Alexandru G. 
Golescu. Nicolae Kretzulescu a studiat medicina, iar Anton Berindei și Nicolae Dabija au 
făcut studii de ofițeri superiori la Metz. Mina Minovici, fondatorul medicinii legale în 
România, a studiat tot la Paris. 

Se pare că din punct de vedere cantitativ nu au fost numeroși intelectualii care au 
studiat dreptul în Franța. Din intelectualii născuţi până la 1855, doar 23,9% au optat 
pentru Europa Occidentală ca destinaţie și nu toţi au obţinut diplome în drept. Totuși, 
unii dintre acești intelectuali erau și printre cei mai influenți membri ai elitei politice din 
România. Ei sunt cei care au iniţiat și implementat reformele din justiţie. O posibilă ex- 
plicatie pentru adoptarea modelului francez în legislația penală ar putea fi legată si de 
studiile universitare pe care aceşti intelectuali-politicieni le-au urmat în Franţa, în do- 
meniul dreptului. Comisia care a elaborat în 1864 Codul Penal și Codul de Procedură 
Penală s-a inspirat, ca să folosim o expresie eufemistică,51 în mare parte, din legislaţia 
franceză. Acesta nu este singurul domeniu în care societatea românească a adoptat mo- 
delul francez - organizarea poliției şi a sistemului penal fiind alte două exemple pe care 
le vom analiza în paginile următoare. Oricum, nu doar cei care studiaseră în Franţa au 


46 Ibidem, p. 470. 

47 Andrei Rădulescu, Cercetări asupra învăţământului Dreptului în Tara Românească până la 1865, Bucureşti, In- 
stitutul de Editură și Arte Grafice „Flacăra”, 1913. 

48 Ibidem, p. 64. 

^) Unele opinii sustin cá elita politicá studiase in proportie de 7596 in Occident. Oricum, acest procentaj se referá 
la elita politică, nu la cea intelectuală. Vezi Gheorghe lacob, Consideraţii generale, în Gheorghe Platon, op. cit., vol 
VII, tom II, p. 31. 

59 Elena Siupiur, op. cit., p. 484. 

51 [oan Tanoviceanu îi considera pe cei care alcătuiau comisia, nici mai mult nici mai puţin, decât „niște tra- 
ducátori cu oarece cunostinte juridice". Vezi Ioan Tanoviceanu, Románia sub raport moral, Bucuresci, Institutul 
de Arte Grafice „Carol Göbl”, 1902, p. 6. 

urmat acest model. Prin poziţia pe care o aveau în cadrul societăţii, membrii elitelor i-ar 
fi putut influenţa şi pe ceilalţi. În destule situaţii, contradicţiile dintre „formele” importa- 
te și „fondul” autohton, inerente unui proces de modernizare, au stârnit reacţii de 
adversitate în rândul contemporanilor. 

Conturarea imaginii societății româneşti moderne ar fi incompletă fără a discuta des- 
pre grupurile marginale. Conceptul „marginalitate”52 pornește de la acceptarea ideii cá 
societatea este un corp coerent și consistent, iar cei care nu acceptă valorile dominante 
sau rolurile determinate de statutul lor social ajung să se afle la „marginea” acesteia. 
Termenul ,marginal" a fost utilizat la început de membrii Școlii sociologice de la Chica- 
g053 în contextul studiilor despre emigrație, dezorganizare socială si delincventá. 
Termenul a fost preluat de sociologul polonez Stefan Czarnowski care subliniază faptul 
cá marginalitatea trimite la procese care au loc în straturile de joc ale populaţiei si cate- 
goriile cele mai reprezentative de marginali ar fi vagabonzii, cei angajaţi ocazional, 
criminalii de profesie, cergetorii sau somerii**. Conceptul a devenit cunoscut de la sfârși- 
tul anilor 1960 când era folosit pentru a pune în evidenţă refuzul de accepta ,sistemul". 
Grupurile de populaţie încadrate categoriei marginalului purtau denumiri diferite în fie- 
care spaţiu. În Franţa ar fi „gueux”, in Anglia ,rogue", in Germania „abenteurer” sau în 
Spania ,picaras"55. Dincolo de aceste specificitáti locale, studiile ulterioare au realizat si 
o diferenţiere în privinţa tipului de marginalitate. Pornind de la criterii diferite, Bronis- 
law Geremek56 discuta despre marginalitatea economică, cea socială, cea culturală sau 
cea spaţială. 

De regulă, în cadrul conceptului „marginalitate” sunt incluși cei care comit fărădelegi, 
deci, criminalii ar fi marginali. Inevitabil, acceptarea unui astfel de concept ridică destule 
semne de întrebare. În cazul celor care se bucură de poziţii sociale înalte, dar săvârșesc 
anumite delicte - „white collar crimes" - „infracțiunile gulerelor albe”, cum au fost defini- 
te de E. H. Sutherland*7, se poate oare discuta despre transformarea lor în marginali ? 
Probabil că nu. În cartea sa despre „infracțiunile gulerelor albe” din epoca victoriană, 
George Robb nu face referire la „marginalitatea” acestor delincventi*8. Se pare cá nu toti 
infractorii ar putea fi încadraţi categoriei de marginali. Pentru a elimina o parte din 
echivocuri ne vom concentra asupra asocierii marginalitátii cu criminalitatea în societa- 
tea românească modernă. Marginalitatea este definită atât în funcţie de criteriul ales - 
economic, social, cultural, spaţial, dar şi prin raportarea la o anumită societate. 


52 Ligia Livadă-Cadeschi, De la milă la filantropie. Instituţii de asistare a săracilor din Țara Românească și Moldova 
în secolul al XVIII-lea Bucureşti, Nemira, 2001, p. 6. 

53 Ibidem, pp. 6-7. 

54 Ibidem, p. 7. 

55 Adrian Neculau, Gilles Ferreol (coord.), Minoritari, marginali, excluși, laşi, Polirom, 2003, p. 11. 

56 Ligia Livadă-Cadeschi, op. cit., p. 9. 

57 Conceptul „white collar crime” se referă la un grup eterogen de infracțiuni comise de indivizi cu un statut so- 
cial înalt sau care se bucură de un nivel ridicat de încredere. În categoria acestora intră, de regulă, infracțiunile 
financiare -fraudă, extorcare de fonduri, evaziune fiscală. Sutherland a introdus acest termen contestánd stereo- 
tipul că infractorii provin din straturile de jos ale societății. Nu toti sunt însă de acord cu folosirea acest concept, 
existând numeroase critici. Vezi Eugene McLaughlin, John Muncie, op. cit., pp. 462-464. 

ssGeorge Robb, White-Collar Crime in Modern England. Financial Fraud and Business Morality 1845-1929, Cam- 
bridge, Cambridge University Press, 1992, 

Fenomene precum cerşetoria, vagabondajul sau prostituţia sunt incluse, de regulă, și 
ele conceptului „marginalitate”5?. Cersetorii, vagabonzii sau prostituatele erau marginali 
în societatea românească conform mai multor criterii. Din punct de vedere economic, 
modul lor de trai, felul în care își câştigau existenţa era diferit de cel general acceptat. 
Habitatul lor era, de asemenea, diferit. Fie erau nomazi, fie trăiau separati de comunităţi. 
Pe de altă parte, este posibil ca vagabondajul, cerşetoria sau prostituţia să fi fost aban- 
donate temporar, fiind întrerupte de o existență sedentară. În statisticile epocii, crimele 
şi delictele sunt repartizate şi în funcţie de profesie. Atât pentru crime, cât în cazul delic- 
telor, este menţionată categoria „fără ocupaţie”, însă, în mod evident, nu putem 
presupune că toti erau cersetori sau vagabonzi. Categoria „prostituată” este prezentă to- 
tuşi în aceste statistici. 

Putem asocia marginalitatea si criteriului etnic. La prima vedere, criteriul etnic nu es- 
te cea mai bună alegere pentru identificarea marginalilor implicaţi în acte criminale. E 
aproape superfluu să mai precizăm cá nu toti străinii erau marginali după cum nici toti 
marginalii nu erau delincventi. Tiganii si evreii pot fi legati de anumite categorii de mar- 
ginalitate. Nu de puţine ori, membrii celor două grupuri etnice apăreau în documentele 
oficiale sau în ziare ca cerşetori, vagabonzi sau infractori. Mai mult, în cazul ţiganilor am 
putea invoca modul de viață nomad, iar în cel al evreilor, confesiunea religioasă diferită 
şi neacordarea unor drepturi politice. Ei erau vizati şi de o campanie antisemită energi- 
că. Ar fi necesar să nuantám oarecum aceste idei. Nu putem ignora procesul de sedenta- 
rizare a țiganilor din a doua jumătate a secolului, dar nici convertirea evreilor la 
creștinism sau acordarea cetățeniei române acestora, în mod individual. De la 1879 până 
la Primul Război Mondial, în jur de 1.0006 de evrei au reușit să obțină cetățenia. 

Din punct de vedere demografic, evreii şi țiganii erau cele mai importante grupuri et- 
nice pe lângă români. La 1899, 92% dintre locuitori erau români. Totuși, în Europa, 
România avea, cu excepţia Elveţiei, cei mai multi străini în raport cu populaţia autohto- 
nă. La sfârșitul secolului, evreii reprezentau 4,5% din populaţie. Numărul lor a scăzut 
treptat$1, între 1899 şi 1914 estimándu-se că au emigrat 90.000 de evrei, în jur de o tre- 
ime din cifra de la 1899. În privinţa ţiganilor, sursele nu sunt atât de sigure. La jumătatea 
secolului al XIX-lea, se estimează că ţiganii reprezentau cam 7% din populaţie62. Alte 
surse dau cifra de 230.000 la 187663, ceea ce însemna 5% din populaţia de la acea dată. 

În general, se consideră că ţiganii au ajuns în Principate în a doua jumătate a secolu- 
lui al XIV-lea. Statutul lor social era inferior, fiind trataţi cu dispreţ. Un călător englez 
care a trecut prin Principate la începutul secolului al XIX-lea nota: „Cu toate că țiganii al- 
cătuiesc o parte atât de însemnată a societăţii, ei sunt priviţi cu cel mai mare dispreţ de 


ssAdrian Majuru a inclus fenomene precum cerșetoria, vagabondajul, delincventa, prostituţia, alienarea într-o 
categorie a „subteranului”. Fără doar şi poate, este o categorizare imprecisă, includerea delincventei in mod 
global nefiind probabil cea mai fericită opțiune. Vezi Adrian Majuru (coord.), Bucureștiul subteran: vagabondaj, 
cerșetorie, delicventá, Piteşti, Paralela 45, 2006. O clasificare inspirată pare a fi ce a lui Dan Horia Mazilu care in- 
clude săracii, vagabonzii (în general contestatarii stabilităţii) şi pe cei care aparţin altor confesiuni religioase. 
Vezi Dan Horia Mazilu, Lege și fărădelege în lumea românească veche, laşi, Polirom, 2006, pp. 45-48. 

60 Keith Hithchins, op. cit., p. 172. 

61 Gheorghe Iacob, Problema evreiască, în Gheorghe Platon, op. cit., tomul II, p. 73. 

62 Viorel Achim, Țiganii în istoria României, Bucureşti, Editura Enciclopedică, 1998, p. 9. 

63 Dan Berindei, Evoluţia societăţii si a economiei în statele românești (1848-1877), în Dan Berindei (coord.) 
„Istoria Românilor. Constituirea României Moderne (1821-1877), Vol VII, tomul I, Bucureşti, Editura Enciclope- 
dică, 2003, p. 596. 

către ceilalți locuitori, care într-adevăr se poartă cu ei puțin mai bine decât cu animalele 
si epitetul insultător de «hot», sau oricare altul ar putea fi tolerat mai ușor decât acela de 
tigan"&4 În cultura tradițională, țiganii erau situaţi în categoria subumanului. Mai multe 
proverbe pun la îndoială apartenenţa ţiganului la umanitate : „Tiganul numai din depár- 
tare e om”, „Doi oameni si un tigan"65. În surse erau suspectaţi îndeosebi pentru 
furtişaguri, nomadismul lor fiind legat de această practică. De asemenea, multi ţigani 
ajungeau cersetori sau vagabonzi66. Nici Mihail Kogălniceanu nu a avut cuvinte de laudă 
despre țigani. Pe lângă asocierea cu lenevie si furturi, el mai considera că „ţiganii, în ge- 
nere, sunt lași si tâlhari la drumul mare, dar fricosi"67. 

La începutul secolului, cei mai multi erau nomazi, însă apoi se vor sedentariza treptat. 
Emanciparea lor s-a realizat prin măsurile de dezrobire a acelor țigani care lucrau pen- 
tru Stat în Tara Românească si Moldova in 1843, respectiv în 1844. Dezrobirea țiganilor 
se pare că a fost, de fapt, un proces68 care a început după 1821 si care a însemnat o se- 
dentarizare treptată, dar si conturarea unui curent abolitionist. 

Existau diferențieri în cazul ţiganilor, alegându-se, de regulă, criteriul meseriei. To- 
tusi, se remarcă un grup de ţigani - al „netoţilor”6?, numiţi în acest fel datorită modului 
lor de viață. Se considera cá ei trăiau din hoţii şi tâlhării, fiind prezentaţi de contempo- 
rani drept sălbatici şi cruzi. În presa vremii, ţiganii erau asociaţi, de cele mai multe ori, 
furturilor si tâlhăriilor. Prezumția de nevinovăție era inexistentă în astfel de situaţii. Un 
articol din „Timpul”70 relata cum cinci ţigani au fost prinşi având multi bani asupra lor, 
unul dintre ei cu o rană care era proaspătă. Concluzia autorului articolului este: „Cu sigu- 
rantá au făcut ei vreo călcare pe undeva”. Pe lângă tâlhării şi furturi, țiganii mai erau 
prezentaţi ca fiind implicaţi în răpiri. 

Imaginea evreului în societatea românească a fost abordată în mai multe studii si lu- 
crări. Andrei Oisteanu în Imaginea evreului în cultura română 71(2004), analizează ima- 
ginea evreului din mai multe perspective - portretul fizic, portretul profesional, 
portretul moral si intelectual, portretul mitic şi magic sau portretul religios. Dintre aces- 
te diferite ipostaze, portretul profesional, cel moral si cel intelectual contin elemente 
care ne-ar putea dezvălui modurile în care evreii erau asociaţi unui comportament cri- 
minal. În general, se considera că evreii erau interesaţi să câştige bani fără muncă si din 
această cauză erau implicaţi mai ales în comerţ. Acuzele lui B. P. Haşdeu”? la adresa evre- 
ilor cu privire la otrăvirea rachiului, vânzarea unor mărfuri contrafăcute, camătă sau 
contrabandă nu erau singulare în epocă. Frecvent, evreul părea predispus la infracțiuni 
de tip economic. În rândul profesiilor asimilate evreilor, Andrei Oisteanu menţionează si 


64 Viorel Achim, op. cit., p. 55. 

$5 [uliu A. Zane, Proverbele románilor din Románia, Basarabia, Bucovina, Ungaria, Istria si Macedonia, Bucuresci, 
Editura Libráriei Socecu &Comp, vol. VI, 1902, p. 355. 

66 Viorel Achim, op. cit., p. 55. 

67 Mihail Kogălniceanu, Schițe despre ţigani, traducere de Gheorghe Ghibánescu, Iaşi, Tipografia „Dacia”, 1900, p. 
28. 

$8 Viorel Achim, op. cit., p. 90. 

69 Ibidem, p. 78. 

70, Timpul", anul XI, nr. 107, 27 martie 1890, p. 2. 

71 Andrei Oisteanu, Imaginea evreului în cultura română, Ediţia a doua, adăugită, revizuită si ilustrată, București, 
Humanitas, 2004. 

72 Carol Iancu, Evreii din România (1866-1919). De la excludere la emancipare, Bucureşti, Editura Hasefer, 1996, 
p. 139. 

pe evreul negustor, pe evreul cămătar sau pe evreul cârciumar. În aceste ipostaze evreul 
îşi folosea inteligența pentru a-i înșela pe români. Inteligența se transforma în viclenie. 
Stereotipul evreului care-i înşela pe români era des întâlnit în epocă, perpetuarea sa fi- 
ind asigurată şi de atmosfera antisemită. lată cum era relatată încercarea unui evreu de 
a înșela pe un român în paginile ziarului „Timpul”: „Prichindelul Avram Herș de naționali- 
tate israelită și profesie vânzător de máruntisuri, văzând că cu cinstea nu merge negotul si 
inspirat de tradiționalul și lăudabilul precedent al coreligionarilor săi d'a înșela pe creștini 
vându lui Ion Petre o pereche de butoni de alamă ca fiind de aur'75. 

În a doua jumătate a secolului, societatea românească s-a aflat sub semnul moderni- 
zării. Acesta este unul dintre fenomenele cu o influență pe cât de îndelungată, pe atât de 
profundă. Majoritatea lucrărilor care abordează chestiuni legate de istoria României în 
secolul al XIX-lea folosesc termenul „modernizare”, pentru a încerca să explice evoluţiile 
din acea perioadă. Ar util să aruncăm o privire spre diferitele teorii care analizează fe- 
nomenul modernizării. Întâi de toate, cuvântul „modernizare” face referire la ceva ce 
este modern, la modernitate. Modernizarea înseamnă, din această perspectivă, procesul 
prin care societăţile tradiționale sau premoderne au fost transformate în societăți mo- 
derne?* Anthony Giddens”; definea modernizarea drept apariția unor modalități de 
organizare a societăţii în Europa Occidentală începând cu secolul al XVII-lea si extinde- 
rea treptată a acestora si în alte spatii. Modernizarea ar însemna implicit si o occiden- 
talizare, cel puţin în secolul al XIX-lea. Ronald Inglehart arată că modernizarea nu este, 
de fapt, un fenomen occidental, ci unul global. Asia de Est şi nu Europa ar fi regiunea ca- 
re impulsionează modernizarea în zilele noastre76. Inglehart definea modernizarea, 
grosso modo, drept un proces care duce la creşterea capacităților economice și politice 
ale unei societăți prin industrializare si birocratizare?7. Un alt aspect tine de difuzarea 
inovatiilor datorită modernizării. Everett Rogers aducea în discuţie procesul de difuzare 
încă din 196278. Tot în acea perioadă, Daniel Lerner se ocupa de transformările aduse de 
modernizare în Orientul Apropiat şi Mijlociu?7?. Pentru a sintetiza teoriile care abordează 
fenomenul modernizării80, acestea pot fi separate în trei direcţii distincte. Dintre ele, 
prima este predominantă în studiile de istorie modernă românească. 


73 „Timpul”, anul XI, nr. 101, 20 martie 1890, p. 2. 

74 Robert Hollinger, Postmodernism and the Social Sciences. A Thematic Approach, Thousand Oaks, Sage Publica- 
tions, 1994, pp. 1-2. 

75 Anthony Giddens, The Consequences of Modernity, Stanford, Stanford University Press, 1990, p. 1. 

76 Ronald Inglehart, Modernization and Postmodernization. Cultural, Economic, and Political Change in 43 Socie- 
ties, Princeton, Princeton University Press, 1997, p. 11. Tot el propune o versiune revizuită a teoriilor 
modernizării. Vezi Ronald Inglehart, Christian Welzel, Modernization, Cultural Change, and Democracy. The Hu- 
man Development Sequence, Cambridge, Cambridge University Press, 2005, pp. 15-48. 

77 Ibidem, p. 5. 

78 Everett M. Rogers, Diffusion of Innovations, Fifth edition, New York, Free Press, 2003, pp. 5-31. 

79 Daniel Lerner, The Passing of Traditional Society. Modernizing the Middle East, New York, The Free Press, 1964. 
80 O primă abordare din anii 1950-1960 explica difuzarea modelelor sociale, științifice şi tehnologice din Europa 
Occidentală prin superioritatea culturii materiale, seculare şi individualiste a Occidentului. A doua, direcție, carac- 
teristică anilor 1970-1980, critica influența modernizării prin racordarea la modele occidentale. Această influență 
era privită ca o formă de dominare sau chiar imperialism cultural şi economic. Cea de-a treia abordare, apărută 
după anii 1990, încearcă să elimine conotatiile peiorative si pe cele pozitive. Ea explorează contradicţiile fe- 
nomenului modernizării şi consecințele pentru indivizi sau societatea contemporană. Potrivit lui Anthony Giddens, 
societăţile tradiționale se bazau pe interacțiunea directă între oameni care trăiau în apropiere, iar cele moderne pe 
o distantare spaţială si temporală. 

Am menționat succint influenţa franceză în dreptul penal sau în organizarea poliţiei. 
Sigur, influenţa occidentală se manifesta în întreaga societate românească. Primele sem- 
ne ale ei ar putea fi semnalate din timpul domniilor regulamentare sau chiar din epoca 
domniilor fanariote. Contactele cu Occidentul au fost indirecte în această primă fază, 
prin intermediul ofițerilor ruşi prezenţi în Principate, pentru ca apoi să fie directe. Am 
putea vorbi de o ,aculturatie"8! în această situaţie. Remarcăm caracterul eminamente 
unidirectional al fenomenului în cazul de față. Cu alte cuvinte, transferul cultural se rea- 
liza dinspre centru spre spațiul marginal. Contactele culturale dintre Occident si spaţiul 
românesc s-au intensificat în a doua jumătate a secolului și această situaţie a contribuit 
la apariția unor studii de drept penal cu o abordare modernă. 

Deseori este utilizat termenul „sincronizare” pentru a se face referire la modernizare. 
Prin modernizare, societatea românească s-ar fi sincronizat cu Apusul Europei. Terme- 
nul nu se poate aplica global. Sincronizarea cu literatura din Occident sau cu sistemul de 
măsuri şi greutăți de acolo reprezintă o altă dimensiune față de sincronizarea cu anumi- 
te instituţii din acel spaţiu. La un nivel restrictiv, ideea sincronizării s-ar putea aplica, 
însă pentru legi sau instituţii este mai dificil de acceptat. Pentru a surprinde latura 
aceasta a fenomenului, conservatorii au discutat despre „teoria formelor fără fond”. Nu 
au fost singurii, socialiștii români? au susținut si ei această teorie, dar dintr-o altă per- 
spectivă. În esenţa ei, teoria formelor fără fond, susţinea că acel cadru instituţional şi 
juridic capitalist creat în România nu era adecvat structurii socio-economice a ţării pen- 
tru că noile „forme” erau departe de particularitátile româneşti8, erau „stafii fără trup”. 
Utilizarea termenului „modernizare” implică, aşadar, ideea unor raporturi între centru și 
periferie. Acest transfer de instituţii, forme de organizare de la centru spre periferie, a 
fost realizat prin aculturatie. Deseori, pentru societăţile aflate la periferie, anumite etape 
au fost „arse”, apariția unor contradicții între forme si fondul existent fiind normală în 
condiţiile în care noile forme s-au format într-un alt spaţiu, în condiţii diferite. 

Orice termen am aduce în discuţie - modernizare, aculturatie, sincronizare, difuzare, 
nu ar trebui să neglijám si rolul ,receptorului". Ar fi o prezentare simplistă dacă am re- 
duce modernizarea doar la adoptarea unor modele occidentale84. Caracteristicile 


Ve- 

zi:http://www.utwente.nl/cw /theorieenoverzicht/Theory%20clusters/Media,%20Culture%20and%20Society/M 
odernization%20Theory.doc/, accesat la 01.02. 2012. 

81 În 1936 R. Redfield, R. Linton si M. J. Herskovits defineau aculturatia drept ansamblul modificărilor intervenite 
în tiparele culturale originare, când grupuri de indivizi cu culturi diferite intră in contact permanent. Conform 
autorilor, între două culturi există împrumuturi, schimburi și reinterpretări, însă nicio cultură nu se impune total 
celeilalte în ciuda aportului lor inegal. În 1970, R. Bastide diferenţia între aculturatia materială si cea formală. 
Prima apărea cînd populaţiile adoptau modele ale culturii dominante în viața publică şi a doua când își modifi- 
cau şi structurile modului de gândire. Vezi Phillipe Besnard, Raymond Boudon, op. cit, pp. 12-13. Pe de altă 
parte, unele definiţii pun în prim plan gradul de dezvoltare al societăților. Vezi Peter B. Norton (ed.), The New 
Encyclopaedia Britannica, vol XVI, 15th edition, Chicago, Encyclopaedia Britannica Inc., 1994, pp. 877-878. 
Aculturatia sugerează raporturile dintre sisteme socio-culturale diferite, elementele culturale caracteristice unui 
sistem aflat pe o treaptă de dezvoltare mai înaltă fiind transferate celor aflate pe o treaptă inferioară. Într-o ase- 
menea relaţie difuzarea apare strâns legată de evoluţie, dar nu este necesar ca toate etapele să fie urmate. Unele 
triburi africane au trecut, datorită difuziunii, de la Epoca de Piatră la Epoca Fierului fără a mai trece prin Epoca 
de Bronz 

82 Jon Bulei, Conservatori si conservatorism în România, Bucureşti, Editura Enciclopedică, 2000, p. 551. 

83 Ibidem, pp. 553-554. 

84 Ibidem, p. 567. 


104 Gabriel Constantinescu 


societăţii românești au influenţat indiscutabil modul în care au fost preluate acele valori 
sau instituţii din Europa Occidentală. Chiar în a doua jumătate a secolului se pot distinge 
mai multe faze. Dacă la mijlocul secolului, ideile occidentale, care au dus la conceperea 
legislației penale, au fost preluate fără un evident spirit critic, spre sfârşitul secolului al 
XIX-lea, tot mai multi autori şi-au schimbat atitudinea. 

În istoriografia modernizării societăţii româneşti au fost identificate două poziţii 
mari. Una susținea că modernizarea nu a fost o construcţie conștientă, cu o viziune arti- 
culată, ci, mai curând, o dezvoltare din aproape în aproape în funcţie si de jocul politic. 
Un alt punct de vedere85 optează pentru o a doua interpretare care arată că după Războ- 
iul de Independenţă, procesul de modernizare a urmat o anumită strategie. Alti istorici, 
precum Lothar Maier, au etapizat modernizarea în funcţie de evenimentele interne și 
externe: 1829-1853; 1856-1875; 1878-1907; 1918-1938. Între trăsăturile modernizării 
societății románesti?7, de un statut aparte au beneficiat în istoriografie, interdependenta 
national-modernizare, intervenţia Statului, ritmul accelerat, dar si confruntarea cu pre- 
siunile externe. Modernizarea s-a manifestat însă și în controlul criminalității de către 
Stat prin instituţiile sale. 


II.2 Statul și criminalitatea în România 


Paginile anterioare ne-au ajutat să schitám o imagine generală asupra societății ro- 
mánesti. Acesta este contextul în care trebuie să plasăm fenomenul criminalității. Vom 
respecta formula de prezentare a criminalității pentru care am optat în primul capitol. 
Astfel, ne propunem, pentru început, să investigăm mecanismele prin care Statul şi-a 
exercitat controlul asupra criminalităţii în societatea românească în a doua jumătate a 
secolului al XIX-lea. H. G. Wells în A Modern Utopia, considera criminalitatea un semn al 
eşecului Statului : „Crime and bad lives are the measure of a State's failure, all crime in the 
end is the crime of the community". Desigur, absenţa totală a actelor criminale este o uto- 
pie, însă eficiența unui Stat poate fi măsurată şi prin capacitatea acestuia de a controla 
criminalitatea pe teritoriul său. 

Discutia despre relaţia Stat-criminalitate în Europa Occidentală ne-a permis identifica- 
rea unor cauze care ar fi condus la „civilizarea” treptată a societăţilor în perioada 1750- 
1914. Scăderea standardului de agresivitate acceptată, dezvoltarea instituțiilor Statului, în 
special Poliţia si Închisoarea, pierderea semnificației culturale a „onoarei”, dar şi apariția 
protestantismului și a culturii individualismului din secolul al XVI-lea, au contribuit, potri- 
vit celor mai multi istorici și sociologi, la procesul general de scădere a criminalității în 
Europa Occidentală. Pentru societatea românească din a doua jumătate a secolului al XIX- 
lea nu putem prelua decât o parte din explicaţii. La acestea se adaugă elemente care tin de 
condiţiile locale. La prima vedere, se remarcă un decalaj între societăţile occidentale si cea 
românească în privinţa controlării criminalităţii. La sfârşitul secolului al XIX-lea, încă mai 
acționau bande de tâlhari în oraşe sau, mai ales, în zonele rurale din România, însă în 
Franţa sau în Anglia, epoca de aur a acestora fusese în secolul al XVIII-lea. Situaţia era ex- 


85 Gheorghe Iacob, Consideraţii generale, în Gheorghe Platon, op. cit., p. 32. 
86 Ibidem, p. 31. 
87 Ibidem, p. 44. 

plicabilă si prin ineficienta administrativă din România. La 1900, în Bucureşti existau 36 
de agenti de poliţie, Iasiul avea 4, Ploieşti 8, iar Craiova avea 7. În 32 de orașe din România 
acționau 143 de agenţi88. Ca o comparaţie, Locotenentul Parisului avea, la mijlocul secolu- 
lui al XVIII-lea, 3.000 de oameni în subordinea sa. Totuşi, nu trebuie să ignorăm ritmurile 
diferite de dezvoltare economică, socială sau instituțională. De asemenea, România era în- 
că un stat nou apărut pe harta Europei. Independenţa fusese recunoscută doar în 1878, iar 
procesul unificării începuse din 1859. În Europa Occidentală, 

Statul s-a orientat spre interior, spre societate, controlând criminalitatea, din epoca 
monarhiei absolutiste. În România, această mişcare a avut loc mult mai târziu, din a doua 
jumătate a secolului al XIX-lea, mai ales în ultimele două decenii ale secolului. Așadar, nu 
este surprinzător să descoperim că autorităţile din România urmăreau bandiți ca Pante- 
limon şi în 1911. Poate că ar fi mai inspirată o comparaţie între România şi Italia din 
această perspectivă. Unificarea statală s-a realizat tot în aceeași perioadă, dar potenţialul 
Italiei era superior celui al României. După unificare si autorităţile din peninsulă se con- 
fruntau cu bandele de tâlhari, îndeosebi în sudul ţării. 

Care era standardul de violență acceptată în România secolului al XIX-lea ? Se pare că 
perioada de început a secolului a fost marcată de incertitudini şi de nesiguranţă. Studiul lui 
Toader Nicoară8 a evidenţiat multiplele pericole la care au fost expuşi locuitorii din Prin- 
cipate la începutul secolului: calamitáti naturale, fiscalitate excesivă și invazii străine dese. 
Autorul menţionează şi fenomenul „diminuării riscului natural"90, Începând cu timpurile 
moderne, calamitátile si amenințările au ca sursă predilectá nu natura, ci factorul uman, 
concretizat prin războaie, conflicte interne, etc. În a doua jumătate a secolului al XIX-lea si 
primii ani ai secolului al XX-lea, România nu a fost implicată în războaie purtate pe terito- 
riul sáu?! si nici revoltele țărănești majore nu au fost frecvente. Care era gradul de violență 
din interiorul societăţii? Din perspectiva Statului, fenomenul criminalității arată evoluţia 
violenţei în societate, dar nu toate actele violente erau şi criminale. Asa cum arată Norbert 
Elias, standardul de agresivitate dintr-o societate poate cunoaște variații mari în timp, în 
funcţie de măsura în care acea societate este treptat ,civilizatá"??, Nu putem lăsa la o parte 
nici construcţia Statului modern și disponibilitatea acestuia de a „disciplina” orice acte vio- 
lente care sunt criminalizate. Spre mijlocul secolului, capacitatea Statului de a controla 
fenomenul nu era tocmai impresionantă. În primii ani ai secolului al XX-lea, prin reformele 
care au vizat instituţiile Statului, acesta era capabil să ofere o replică mult mai bună crimi- 
nalitátii. În cronica sa despre Bucureşti”, Constantin Bacalbaşa scoate în evidenţă situația 
din a doua jumătate a secolului al XIX-lea. Lucrarea lui Bacalbașa a fost publicată în 1927 şi 
pentru autor sunt evidente diferențele față de a doua jumătate a secolului al XIX-lea. El re- 


88 [on Bulei, Lumea românească la 1900, Bucureşti, Editura Eminescu, 1984, p. 104. Sigur, aceste cifre par derizo- 
rii, însă ele fac referire doar la un tip de poliţie. La acea dată, în Bucureşti existau sergenti de oraş, jandarmi, 
poliție municipală. Doar numărul sergentilor de oraş din Bucureşti era de 1.200 la 1903. 

89 Toader Nicoară, Sentimentul de insecuritate în societatea românească la începuturile timpurilor moderne 1600- 
1830, Cluj-Napoca, Editura Accent, 2002. 

90 Ibidem, p. 363. 

91 Orasele de la Dunáre au fost totusi atacate de turci in timpul Rázboiului de Independentá. De asemenea, pe te- 
ritoriul României erau staționate trupe ruseşti si nu de puţine ori, localnicii au avut de suferit de pe urma 
acestora. 

92 Norbert Elias, op. cit, vol I, pp. 234-235. 

93 Constantin Bacalbasa, Bucureștii de altădată, vol I-IV, Bucureşti, Editura ziarului „Universul”, 1927. 

lata cum Ionel Isvoranu, un fost ofițer de cavalerie, provoca dese scandaluri și bătăi cu 
banda sa: „faptele lui Isvoranu care astăzi ar ridica presa și întreaga opinie publică, pe vre- 
mea aceea erau privite ca inocente petreceri ale unui cuconas"?*. Tot în aceeași perioadă, 
mai precis pe 2 mai 1871, un grup de conservatori a adresat o petiție corpurilor legiuitoa- 
re. ,Petitia de la Iaşi”, acuza printre altele „lipsa de dreptate” din România. Cu referire la 
revoluţia de la Ploiești din 8/20 august 1870 și la Alexandru Candiano-Popescu, petiția cri- 
tica indulgenta justiţiei: „Un revoltant încearcă cu arma în mână a face o lovire de stat si 
proclamă la noi republica, pe când forma legală a statului nostru este monarhia constitutio- 
nală. Acel criminal este achitat de juriu și în urmă, nu numai primit în sînul său de fosta 
Adunare, dar încă îngăduit de a o reprezenta înaintea domnitorului”. Eliminarea pedepsei 
cu moartea din Codul Penal din 1865 și introducerea juriului erau privite drept cauze ale 
creşterii criminalităţii: „De când a fost desființată pedeapsa capitală şi s-a introdus juriul, 
prádáciunile si omorurile au luat o întindere înspăimântătoare la noi"?6. La începutul seco- 
lului al XIX-lea incidente grave aveau loc chiar și în tribunale. În 1904, Constantin 
Mărăcineanu, condamnat la 12 ani de muncă silnică pentru omor, a făcut recurs şi, în sala 
de judecată, a tras mai multe focuri de revolver către judecători şi procurori, rănindu-l pe 
Ciru Economu”7. 

La începutul secolului al XX-lea, autorităţile încep să se implice în acţiuni care să pre- 
gătească integrarea socială a deținuților după eliberare. Astfel, în 1907, în mai multe 
penitenciare din ţară sunt ținute conferințe pentru moralizarea deţinuţilor. Aceste con- 
ferinte, ţinute de avocaţi, preoţi, institutori sau medici, abordau teme precum: 
,Pocáinta", „Libertatea”, „Munca”, ,Sufletul"?8, Iniţiativa nu a avut efectul scontat în toate 
situațiile deoarece deținuții nu înțelegeau conceptele abstracte despre care vorbeau 
avocaţii sau preoţii, iar pentru aceia care îşi petrecuserá cea mai mare parte a vieţii în 
închisori, libertatea nu însemna prea mult”. E de remarcat oricum această inițiativă a 
autorităţilor care viza diminuarea numărului infractorilor recidivişti. 

Capacitatea autorităţilor de a răspunde eficient în unele momente reprezintă doar un 
aspect al problemei. O prezentare exhaustivă a evoluţiei violenţei în societatea româ- 
nească ar însemna, de fapt, o investigație atentă asupra societății românești moderne. 
Sursele care pot oferi indicii limitează posibilitatea de a da un răspuns complet, valabil la 
toate palierele societății. Astfel, gradul de acceptare a violenţei în lumea rurală este mai 
greu de definit decât cel din lumea orașelor. Mai mult, unor medii diferite le corespund și 
indivizi cu un statul social variat. Dacă în mediul rural, bătăile apar drept cele mai frec- 
vente manifestări ale violenţei, pentru membrii elitei, duelul era cea mai evidentă formă 


94 Ibidem, voll, pp. 77-78. 

95 Titu Maiorescu, Discursuri parlamentare cu priviri asupra desvoltării politice a României sub domnia lui Carol I, 
vol 1 1866-1876, Bucureşti, Socecu, 1897, p. 59. 

9% Ibidem. 

97 [oan C. Barozzi, Repertoriul General de Jurisprudentá Română 1862-1906, Vol IV, Bucureşti, Editura ziarului 
„Curierul Judiciar”, 1908, p. 459. 

98 Arhivele Nationale Istorice Centrale, Fond Vornicia Temniţelor (Direcţia Penitenciarelor), Dosar 2/1907, f. 2. 

99 [bidem, Dosar 2/1907. 

a acesteia. Studiul1% lui Andrei Oisteanu despre duelul la români, arată că acestea nu 
erau, de obicei, înfruntări reale, existând totuşi câteva excepții. 

Funcţiile de prevenire, control sau pedepsire a actelor criminale erau exercitate de 
Stat îndeosebi prin cele două instituţii, caracteristice epocii moderne: Poliţia si Închisoa- 
rea. Acestea existaseră, în forme diferite, si înaintea unificării Moldovei cu Muntenia. 
Perioada care se întinde de la Unire până la Primul Război Mondial a adus transformări 
fără precedent în istoria celor două instituţii. 

În mod frecvent istoricii aduc în discuţie fenomene, evoluţii, concepte sau descriu 
modul în care funcționau anumite instituţii. Acestea nu pot surprinde în totalitate diver- 
sitatea „concretului”, a realității așa cum au perceput-o contemporanii. Faptele, cu 
interpretările lor variate, oferă destule indicii referitoare la organizarea sau eficiența 
Poliţiei, în cazul de față. În noaptea de 27/28 ianuarie 1894, Prefectul Poliţiei Capitalei, 
Mihail Rasty este chemat de la balul la care se afla pentru că poliţiştii se luptau cu o ban- 
dă de tâlhari. Rasty, fost combatant în Războiul de Independentá!?!, îi urmărea la un 
moment dat pe bandiți cu sabia scoasă, desi aceştia erau înarmaţi cu arme de foc. Doar 
un tâlhar a fost prins, însă mai multi poliţişti au fost răniţi. În ziare, activitatea Poliţiei a 
fost aspru criticată: „serviciul de siguranţă e ridicul”102 (Fig. 1.). Într-adevăr, Poliţia nu 
era tocmai eficientă, dar au fost făcute progrese certe în comparație cu jumătatea secolu- 
lui al XIX-lea. Fără a fi o direcţie de cercetare privilegiată în istoriografia din România, 
istoria Poliţiei este totuși prezentată în două lucrări recente - Istoria Poliţiei Române de 
la origini până în 1949 (2000), a lui Lazăr Cârjan și Din istoria poliției române (2006), 
publicată de Florin Șinca. 

Au fost identificate o serie de ranguri din Evul Mediu care corespundeau atribuţiilor 
Ministrului de Interne sau Prefectului Poliţiei din epoca modernă. Marele Vornic avea 
îndatoriri similare Ministrului de Interne. În subordinea sa se afla și vătaful de vânători. 
Acesta era comandantul gărzii personale a domnitorului, dar avea și alte responsabili- 
tăți: supraveghea vagabonzii si cersetorii, reprima pe cei recalcitranti si controla 
cálátorii din hanuri si stráinii. El ar putea fi asimilat functiei de Prefect al Politiei de mai 
târziu103, Din secolul al XVII-lea, denumirea oficială dată şefului Poliţiei devine agă, ter- 
men turcesc care se referea iniţial la comandantul ienicerilor, dar care era şi şeful 
Poliţiei din Istanbul!?^, Această funcţie a fost înlocuită cu cea de Șef al Poliţiei pentru Bu- 
curesti în 1848, iar în 1859 titlul corespunzător a devenit Prefectul Poliţiei - inspirat, 
fără doar şi poate, de modelul francez. Ministerul de Interne şi-a căpătat denumirea mo- 
derná din 1861. Până atunci era Ministerul Trebilor din Lăuntru105. 

La jumătatea secolului al XIX-lea, Capitala era împărţită în cinci zone sau culori: roșu, 
galben, negru, albastru si verde. Câte un comisar răspundea de fiecare culoare. În subor- 


x» 


100 Andrei Oisteanu, Duelul la români, în „România literară”, 2005, nr. 21, 22, 37, disponibil la 
http://www.romlit.ro/duelul la romni de la dimitrie cantemir la lucian blaga?op-aartlist&aid-639&year-20 
05, accesat la data de 15.02. 2012. 

101 Dimitrie R. Rosetti, Dicţionarul Contimporanilor, Bucureşti, Editura Lito-Tipografiei „Populara”, 1897, p. 159. 
102, Adevérul", anul VII, nr. 1765, 29 ianuarie 1894, pp. 2-3. 

103 Lazăr Cârjan, Istoria Poliţiei Române de la origini până în 1949, Bucureşti, Editura Vestala, 2000, pp. 12-13. 

104 Ibidem, p. 13. 

105 [bidem, pp. 14-15. 

dinea acestuia se aflau subcomisarii care, la rândul lor, erau superiori ierarhic epistatilor 
şi vătăşeilor. Paza de noapte a oraşului era asigurată de 40 de dorobanţi cálare!06, 


106 Ibidem, p. 15. Culoare roșie reprezenta centrul oraşului, iar celelalte, negru, verde, albastru şi galben zonele 
de margine. Organizarea pe culori se regăsea şi în alte oraşe. De exemplu, în 1890, orașul Buzău era împărțit în 
patru culori. Aici existau un politai, doi comisari şi 84 de sergenti de stradă la o populaţie de 23.000 de locuitori. 
Vezi Constanţa Tănase, Poliția Buzoiană în secolele al XVIII-lea si al XIX-lea, în Ion Sultánescu (coord.) „Din croni- 
ca poliţiei la curbura Carpaţilor”, Buzău, MAD Linotype, 1996, p. 36. 

Fig. 1. Ziarul „Adevărul”, anul VII, nr. 1774, 7 februarie 1894, p. 3. 


Regulamentul Organic, intrat în vigoare din 1831, în Țara Românească şi din 1832 în 
Moldova, a oferit prima organizare majoră a poliției în cele două principate, în secolul al 
XIX-lea. Departamentul Trebilor din Lăuntru avea în subordinea sa trei secţii, dintre care 
numai prima îngloba responsabilități specifice Politiei!07, Tot acest act a stabilit împărți- 
rea Capitalei în cinci „vopseluri” („culori” din 1852) si a Iaşiului în ,cvartaluri". În Iași, la 
mijlocul secolului se pot identifica două tipuri de poliție : „obişnuita poliție” - care se 
ocupa de ordinea și siguranța publică şi „înalta poliție” - care avea atribuţii legate de si- 
guranta domnitorului sau a guvernului1%. Șeful poliției, în fiecare din cele două oraşe, 
era vel aga109. De la jumătatea secolului, cei care lucrau pentru politia Bucureştiului pri- 
meau și un salariu fix lunar. Până atunci, ei erau plătiți din amenzile încasate. Totodată, a 
fost introdusă şi uniforma!10, 


107 Lazăr Cârjan, op. cit., p. 99. 

108 Florin Șinca, Din istoria Poliţiei Române, vol II, Bucureşti, Tipografia RCR Print, 2007, p. 51. 
109 Lazăr Cârjan, op. cit, p. 101. În Bucureşti a fost adăugată a șasea culoare, alb, în 1901. 

110 Ibidem, p. 104. 

În fiecare oras, politia era condusă de un politai maistăr. El avea în subordine doi ca- 
sinprestavi, patru epistati, cinci dorobanţi. Poliţia avea atribuţii extinse: asigurarea liniştii 
publice, a siguranţei persoanelor si a bunurilor, a ordinii pe durata zilei si a nopţii, a cu- 
ráteniei publice, supravegherea călătorilor, controlul străinilor, paza instituţiilor publice, 
stârpirea vagabonzilor, a cerşetorilor si a hotilor, prevenirea incendiilor. Regulamentul 
Organic înființase si Tribunalele de Poliţie la Bucureşti si la laşi, compuse din câte trei 
judecători, unde se judecau acte minore - calomnii, certuri, găinării!11. 

Această organizare a fost completată în anii următori prin măsurile luate de domni- 
tori precum Mihail Sturdza (1834-1849) şi Grigore Ghica-Vodă (1849-1853; 1854-1856) 
în Moldova, iar în Muntenia de Gheorghe Bibescu (1843-1848) şi de Barbu Dimitrie Știr- 
bey (1849-1853; 1854-1856). Astfel, personalul a fost mărit, atribuţiile extinse și unele 
dispoziţii initiale modernizate!!?. Numărul dorobantilor folosiți pentru menţinerea or- 
dinii publice a ajuns la 100. A crescut și numărul vătășeilor din mahalalele Bucureștiului, 
ajungând la 340. În același timp, pompierii au devenit un corp separat!13. Din 1856 au 
fost introdusi guarzii de noapte, care vor deveni sergentii de oraș, cu un efectiv de 480 
de oameni, conduși de un cápitan!!4, Aceștia nu doar păzeau, ci aveau și atribuţii de su- 
praveghere a populaţiei. În regulamentul lor din 1862 se preciza cá: ,sergentii vor trage 
cu urechea pe nesimţite la orice vor auzi vorbindu-se despre guvern, miniștri, vreo hotie, 
ridicare a poporului, conspiratie"115, 

Regulamentul Organic conţinea şi prevederi - 12 articole, care făceau referire la or- 
ganizarea poliției în lumea rurală. În sate, ordinea publică era asigurată prin participarea 
locuitorilor. Sătenii trebuiau să se lupte cu tâlharii şi să-i aresteze. În caz contrar, ei pu- 
teau fi sanctionati!!6, dar se pare că dispoziţiile nu erau puse în practică. Barbu D. 
Știrbey a încercat să-i motiveze pe săteni în această privinţă. Din 1851, satele în care 
aveau loc tâlhării plăteau despăgubirile, iar cârmuitorii lor își pierdeau slujba dacă nu 
luau măsuri pentru prinderea ráufácátorilor!!7. 

La mijlocul secolului se pare că autoritățile nu controlau eficient criminalitatea din 
mediul rural. Nicolae Sutu relata cum satele erau lipsite de supravegherea poliţiei: 
„Fărădelegile trec cel mai adesea neobservate şi când autoritatea centrală e chemată să 
constate o crimă sau să ordone urmărirea răufăcătorilor, e aproape totdeauna prea târ- 
ziu pentru a ajunge la o reprimare eficientă”118. Pentru străinii care ajungeau în 
Principate, criminalitatea părea a fi redusă. La 1854, un anume O'Brien, spunea că „nici 
chiar țiganii, care alcătuiesc o parte relativ mare a populaţiei, nu se dedau la furturi”119. 
Mai multe surse menţionează numărul mic de condamnaţi din închisori pentru a demon- 


stra faptul cá în Principate criminalitatea era scăzută. Niegebaur, la 1848, afirma: „In 


111 Nicolae Mandrea, Magistratura în Statul Român, în „Convorbiri literare”, anul XX, Nr. 9, 1 decembrie 1886, p. 
723. 

112 Lazăr Cárjan, op. cit., p. 114. 

113 Florin Șinca, op. cit., p. 51. 

114 Ibidem. 

115 D.ANI.C., Fond Ministerul de Interne. Diviziunea Administrativă, Dosar 445/1862, f. 46. 

116 Lazăr Cârjan, op. cit., p. 118. 

117 Ibidem, p. 120. 

118 Nicolae Şuţu, Memoriile Principelui Nicolae Sutu, traducere din limba franceză, introducere, note si comentarii 
de Georgeta Penelea Filitti, Bucureşti, Editura Fundaţiei culturale Române, 1997, p. 354. 

119 Klaus Heitmann, Imaginea românilor în spațiul lingvistic german 1785-1918, traducere din germană şi intro- 
ducere de Dumitru Hîncu, Bucureşti, Editura Univers, 1985, p. 202. 

privința numărului de condamnaţi, cel mai bine se prezintă situaţia în Moldova și Vala- 
hia, căci dacă în Europa există în medie un condamnat la 1.000 de oameni, aici bunul 
simţ al poporului se dezvăluie în cea mai avantajoasă lumină prin cea mai mică cifră de 
puşcăriași”120. De asemenea, Rasch, în 1873, precizează cá în închisoarea din Bucureşti 
găsise un număr foarte mic de delincventi în comparaţie cu marea populaţie a orașului. 
În fond, acesta este un criteriu nu tocmai potrivit în cazul Principatelor, pentru că exis- 
tau puţine închisori la acea vreme, care nu puteau adăposti un număr prea mare de 
detinuti121, În 1863, V. Derblich a remarcat că: „țăranul e evalvios [...], respectuos față de 
lege şi de cei ce o aduc la îndeplinire”. Si el a menţionat numărul celor închiși la puscária 
din Bucureşti, dar atentiona că numărul acestora era în creștere si una din cauze ar fi, 
potrivit lui, „prea marea blándete a noului cod penal"!22, Referirea la noul cod penal in- 
trigă, din moment ce Codul Penal a fost schimbat în 1864 si a intrat în vigoare din 1865. 
Acesta este probabil codul penal vizat de comentariul călătorului pentru că precedentul, 
cel din 1852, conţinea încă o serie de prevederi precum pedeapsa cu moartea sau bătaia. 

După Unire, în 1865, a fost întocmit un proiect de lege al poliţiei rurale. Acest proiect, 
structurat pe 7 capitole, includea prevederi extinse care abordau și chestiuni precum 
păşunarea vitelor sau stârpirea insectelor, păsărilor si animalelor dăunătoare. În 1868, a 
fost votat și în acelaşi an, pe 25 decembrie, „Monitorul Oficial” publica textul legii poliției 
rurale. Prefectilor li s-a cerut să facă cunoscute prevederile acestei legi cetátenilor!23, 
Legea poliţiei rurale din 1868 este esenţială pentru înţelegerea modului de organizare a 
poliţiei în lumea satelor pentru a doua jumătate a secolului al XIX-lea. De asemenea, 
această lege a rămas în vigoare timp de patru decenii. Sistemul său de pază prevăzut la 
sate va fi preluat şi în legile de organizare a comunelor rurale din 1904 şi 1908. Cumva, 
legea poliției rurale este o continuare a tradiției medievale de organizare a satelor, dar şi 
a dispoziţiilor din deceniile anterioare din Regulamentul Organic şi din 1851124. 

Ne vom concentra asupra capitolului al IV-lea (articolele 60-88) din textul legii125, cel 
care făcea referire la „paza contra făcătorilor de rele si contra dărilor de foc”. Pentru în- 
ceput, paza de zi şi de noapte a fiecărei comune împotriva „făcătorilor de rele” trebuia 
făcută de locuitorii ei. Toţi locuitorii între 18 şi 60 de ani erau organizați în căprării de 
câte 10 oameni. Conform articolului 68, primarul verifica dacă sătenii erau la posturile 
lor şi își făceau datoria126. Ei mai trebuiau să-i prindă pe răufăcători şi să dea alarma. Le- 
gea descria şi procedurile în cazul urmăririi tâlharilor, prinderii sau uciderii acestora. 
Sătenii răniţi sau rudele celor uciși primeau compensaţii în bani. Pe de altă parte, cei ca- 
re nu-și făceau datoria erau amendaţi. Legea prevedea şi obligativitatea de a interveni 
dacă atacurile răufăcătorilor vizau locuinţe, hanuri și cârciumi din afara satelor!?7. 


120 Ibidem, p. 205. 

121 Ibidem. 

122 Nicolae Iorga, Istoria Românilor prin călători, vol IV, Bucureşti, Editura Casei Scolelor, 1929, p. 52. 

123 Lazăr Cârjan, op. cit., p. 122. 

124 Ibidem, p. 123. 

125 Disponibil in mai multe colecţii de legi. Vezi Ioan M. Bujoreanu, Colectiune de legiuirile României vechi si noui: 
legi, procedure, regulamente, decrete, instrucţiuni, formularii, conventiuni, concesiuni, statute, circulare instructive, 
tablouri , vol I, Bucuresci, Noua Typographie a Laboratoriloru Români, 1873, pp. 914-920 şi Constantin Haman- 
giu, Codul General al României. Legi uzuale, vol II, Bucureşti, Leon Alcalay, 1900, pp.105-112. 

126 Joan M. Bujoreanu, op. cit., p. 917. 

127 Ibidem, p. 918. 

Dificultăţile legate de aplicarea acestei legi au dus la o serie de propuneri de modifi- 
care în anii următori. Prefectul de Vâlcea raporta la 30 septembrie 1874 că doar 
jumătate din săteni chiar participă la paza satelor!28. O propunere cerea amendarea si 
destituirea subprefectilor care nu vizitau cel puţin o dată pe lună toate comunele din cir- 
cumscriptia lor12?. În 1876, o altă propunere a fost exprimată: „indivizii fără căpătâiu” să 
nu fie primiți în comune rurale. Formularea „indivizii fără căpătâiu” era vagă şi fiecare 
comună trebuia să evalueze onorabilitatea străinilor înainte de a hotărî dacă să-i pri- 
meascá130, 

Un favorit; al primarului, vestitul "Hai i A i Hle î 

mai cu un cal de furat, 8i când a- încercau să-i urmărească pe răufăcători. In 

unele cazuri, aceștia chiar erau ajutaţi de 
localnicii care îi găzduiau (Fig. 2.). De pildă, 

în 1884, în judeţul Putna a fost dat un aver- 
tisment primarului din comuna Sicoresti 
pentru cá n-a respectat procedura legii 
politiei rurale. Dupá aparitia unei bande de 
12 tâlhari pe teritoriul comunei, el nu a 
pornit urmáririle si nici n-a anuntat procu- 


acestei comune, continue de mult 
cu tot felul de hoţii. Tot prin mij- 
lociroa primarului Bádescu a depo- 

yil d-lui Petcu Bene; de și acesta 
Avon depus garantia cerută gi tóto 
cástiurile achitate, 

V'a läsa primarul sé se închidă 
la pusearie omul séü favorit, acela 
cu care cutreora cárciumele gi cu 
care fâcea prüpagendá electorală? 


rorul??1, La 14 august 1871, la Prefectura 
judetului Arges s-a fácut o denuntare impo- 
triva primarului din Mioveni cá l-ar 
adăposti pe celebrul bandit Ghinea, pe care 
autorităţile îl urmăreau de ceva vreme!132, 
Chiar si în Capitală, răufăcătorii cunoscuţi 
erau protejaţi. În 1867, încercarea de cap- 
turare a banditului Mihale Bunea a eşuat 
pentru că gazda acestuia l-a imobilizat pe 
unul dintre sergentii care-l urmăreau si Bu- 
nea a avut timp să scape133. Banditul Simion 
Licinski care a acționat în Dobrogea la 
sfârşitul secolului era adăpostit de mai 
multi localnicit34%. Astfel de sincope nu re- 
prezentau însă o regulă. În destule situaţii, intervenţia energică a locuitorilor a dus la 
prinderea sau la descurajarea tâlharilor. În februarie 1869, un anume Barbu Negoiţă din 
comuna lonescii, judeţul Gorj a fost atacat de bandiți. Aceștia nu l-au jefuit pentru că a 


Fig. 2. Ziarul „Steagul Liberal”, anul I, nr. 
6, 16 noiembrie 1889, p. 4. 

intervenit straja comunală, iar bandiții au fost prinşi!35. Si în orașe, politia îşi arăta efici- 
enta în unele situaţii. În 1870, procurorul Tribunalului din Brăila îl informa pe Ministrul 
de Interne că prin energia şi activitatea lui Constantin Bacalbașa, tatăl cunoscutului zia- 
rist şi scriitor, politaiul orașului Brăila, au fost prinşi tâlharii care-l prádaserá pe un 
anume Apostolu Petre136. 

Autorităţile au luat măsuri și pentru supravegherea drumurilor principale. Încă din 
1863 au fost construite pichete în care se adăposteau jandarmii care trebuiau să inter- 
vină dacă ar fi apărut bande de tâlhari!37. Reacţiile autorităților veneau uneori ca 
răspunsuri la acțiunile răufăcătorilor. Tâlharii atacau casele cantonierilor de cale ferată, 
punând circulaţia în pericol. Potrivit legii poliției rurale, s-ar fi impus ca primarii și sub- 
prefectii să-i urmărească pe acei bandiți, însă acţiunile lor nu se ridicau la nivelul 
aşteptărilor138. În special în Argeș, Brăila si Covurlui asemenea atacuri aveau loc foarte 
des. În cantoanele de cale ferată au fost puși gardieni pentru descurajarea tâlhăriilor139. 

În a doua jumătate a secolului al XIX-lea, o serie de legi si dispoziţii şi-au pus ampren- 
ta pe organizarea forţelor de poliție din România. La 4 noiembrie 1860, inspirându-se 
din experiența occidentală, domnitorul Alexandru loan Cuza a aprobat Legea organizării 
Poliției. Prin această lege, Poliţia era împărţită în cea judecătorească si cea administrati- 
vă140, Prin legea comunală din 1864, a fost introdusă politia comunală de pe lângă 
primării. Şeful acesteia era primarul. În oraşele cu peste 3.000 de locuitori, la conduce- 
rea poliției comunale se afla un Prefect de Poliţie. Agenţii poliției comunale erau plătiți 
din bugetul comunei, ei fiind independenţi de politia administrativă1%1. La 17 martie 
1866 s-a înființat garda orăşenească, care a funcționat până în 1881. Din această gardă 
făceau parte toti locuitorii oraşelor între 20 şi 40 de ani. Ei asigurau liniștea și ordinea 
publică142. La doi ani de la crearea ei, avea un efectiv de 5.000 de guarzi, la care se adáu- 
gau caporalii, sergentii şi ofițerii. Prin legea din 12 iunie 1878, agenţii poliției comunale 
căpătau calitatea de ofițeri ai poliției judiciare şi aveau dreptul să constate infracțiunile 
ca si agenții poliției administrative143. Totuşi, agenţii poliției comunale erau subordonați 
primarului care-i putea folosi în perioada alegerilor pentru intimidarea adversarilor po- 
litici. Legea din 1887, intrată în vigoare în timpul guvernării lui I. C. Brătianu, ca si 
precedenta, aducea o oarecare confuzie. Se preciza că poliția administrativă îndeplinea 
şi rolul de poliție comunală, implementând anumite măsuri la cererea primarului. Toto- 
dată, nu se menţiona nimic despre politia specială din orașe sau politia comunală!44. 

La începutul noului secol, Poliţia a fost reorganizată. Poliția comunală a dispărut. Prin 
legea din 19 decembrie 1902, se specifica faptul că doar agenții poliției administrative 
exercitau atribuţiile poliției în comunele urbane. De asemenea, au fost desființate barie- 


135 D.A.N.I.C., Fond Ministerul de Interne. Diviziunea Administrativă, Dosar 71/1869, f. 25. 

140 Cristina Nica, Poliţia în anii domniei lui Cuza, în Cătălina Crăciun, „Repere Cultural-Educative. Poliția Română”, 
Bucureşti, Editura Ministerului Administraţiei și Internelor, 2010, p. 78. 

141 Lazăr Cârjan, op. cit., p. 124. 

rele orașelor. Acestea dispăruseră ca urmare a dispoziţiilor Regulamentului Organic, dar 
orașele au optat pentru reînființarea lor cu scopul de a percepe accize la intrarea mărfu- 
rilor145. Posturile de control se aflau la barierele orașelor, iar guarzii erau le suprave- 
gheau. Ei erau numiţi „spirtari” deoarece grija lor cea mai mare era nu se strecoare prin 
contrabandă, mai ales băuturile spirtoase, pentru care se plăteau cele mai mari taxe14%6. 
Cu toate că aveau atribuții fiscale, acești guarzi au reușit să prindă destui răufăcători pe- 
riculoşi!*7care încercau să iasă sau să intre în București. Constantin Bacalbașa a oferit 
descrieri savuroase ale confruntărilor din contrabandisti si guarzi. Prin bariere treceau 
convoaie mortuare, dar sicriele erau pline cu băutură, femeile gravide purtau, de fapt, 
recipiente cu spirt, iar în căruțele cu fân erau butoaie. Alţii scobeau copacii si introdu- 
ceau butoaie ináuntru148, 

Controlul de la bariere se dovedea a fi o modalitate eficientă de a reduce criminalita- 
tea din orașe. În 1871, în Bucureşti furtişagurile se inmultiserá, iar o bună parte erau 
comise de locuitorii din alte orașe sau sate care plecau apoi fără a fi controlati. Repre- 
zentantii autorităţilor au constientizat nevoia de a controla circulaţia locuitorilor in 
interiorul țării. O propunere cerea ca barierele să fie păzite de sergentii care verificau ci- 
ne intră sau iese din oraş. Oricine ar fi dorit să călătorească trebuia să primească bilete 
de legitimatie de la primăria comunei unde locuia1%9. 

Legea promulgată la 1 aprilie 1903, Legea pentru organizarea Poliţiei Generale a Sta- 
tului, este considerată primul act legislativ care a organizat cu adevărat Poliţia. Din acest 
motiv, promotorul ei, Ministrul de Interne Vasile Lascăr, este privit drept „părintele 
Poliției din România”150. Această lege stabilea atribuţiile şi competențele poliției. Poate 
cel mai important este faptul că reglementa stabilitatea agenţilor de Poliţie, scotándu-i în 
afara luptelor politice151. Vechea diferenţiere dintre politia comunală sau municipală si 
cea administrativă dispărea, fiind organizată o singură forță de poliție - politia generală 
a Statului. Ea se afla sub autoritatea Ministrului de Interne. În Capitală, poliţia era con- 
dusă de Prefectul Poliţiei, în celelalte orașe și judeţe de prefectii judeţelor, în plase de 
subprefecti, iar în comunele rurale de primari152. Tot în 1903 a fost reorganizat serviciul 
sergentilor de oras. Ei îndeplineau serviciul de pază atât ziua cât si noaptea în oras si în 
1903 efectivul era de 1.200 de oameni. Organizarea lor era militară, fiind conduși de un 
sergent major, un ofițer sau un comandant!5?, În anul următor, un nou regulament viza 
politia din oraşe. Erau stabilite atribuţiile, se realiza deosebirea dintre ofițerii de poliţie 
si agenţii de poliţie. În subordinea prefectilor de poliţie și a directorilor prefecturilor de 

poliție se aflau: inspectorii, politaii, comisarii si subcomisarii!54. Sergentii de oras, 
agenţii speciali de siguranţă si jandarmii erau agenti de politie!55. 

Pentru lumea rurală a fost creată, în 1893, jandarmeria rurală. Jandarmi existau însă 
şi în Bucureşti. În 1894, un divizion de jandarmi călare și o companie de jandarmi pe- 
deştri asigura ordinea publică în Capitalá!56. Prin atribuţii, dar și organizare, 
jandarmeria rurală era asociată cu trei ministere: Ministerul de Interne, Ministerul de 
Justiţie si Ministerul de Război. Responsabilitátile jandarmeriei rurale erau extinse, ea 
acționa ca o poliţie administrativă, dar si ca o poliţie judiciară. Tot jandarmeria transfera 
arestatii - militari sau civili, îndeplinea funcția de poliție militară sau fiscalá!*7. Organi- 
zarea ei era militară, iar în 1895, efectivul se ridica la 778 de jandarmi, 321 de subofiteri 
si 60 de ofițeri158. În anii următori, numărul lor va creşte constant - 2.700 la 1903 si 
6.130 la 1908, prin legea jandarmeriei rurale din același an15?. 

Tot la sfârşitul secolului a fost creată, prin legea de organizare a Ministerului de In- 
terne din 1892, Poliţia de Siguranță ca o direcție din cadrul Ministerului de Interne!160, 
Aceasta va fi reorganizată în două secţiuni prin legea din 17 martie 1908161. Poliţia de 
Siguranţă avea organizaţii precursoare. Exista de la mijlocul secolului al XIX-lea ideea de 
„înaltă poliţie”. Cuza recomanda la 1862162 Prefectului de Poliţie N. Bibescu să acorde 
atenţie unui serviciu de informatiuni. În 1864, în cadrul Ministerului de Interne functio- 
na şi un „serviciu secret”. Într-o notă confidențială pentru Ministrul de Interne, Prefectul 
de Brăila arăta necesitatea menținerii poliției secrete în Brăila, fiindcă era port impor- 
tant si veneau multi străini care trebuiau supravegheați. Totuși, prefectul se plângea 
ministrului cá nu avea fonduri pentru această poliție secretă163. Responsabilitátile 
poliției secrete, transformată în Poliția de Siguranță, vizau supravegherea străinilor şi a 
persoanelor suspecte care ar fi complotat împotriva Statului, Guvernului sau Domnitoru- 
lui /Regelui. Activitatea anarhiștilor de la sfârşitul secolului al XIX-lea și începutul 
secolului al XX-lea a fost intens monitorizată de acest serviciu. 

Dincolo de această descriere fastidioasă a organizării și a legilor care au marcat isto- 
ria Poliţiei din România, este important de precizat că oamenii care s-au aflat la 
conducerea instituțiilor au avut, de asemenea, un impact deloc de neglijat asupra efici- 
entei diferitelor forte de poliție. Oare cum ar fi decurs complotul care a dus la 
detronarea lui Cuza dacă Prefectul Poliţiei Bucureștiului nu era Alexandru Beldiman, 
considerat de șeful Misiunii Militare Franceze „o nulitate absolutá"164? Vom lăsa ráspun- 
sul pe seama celor pasionaţi de istorie contrafactuală. Funcţia de şef al poliției Capitalei 
era una esenţială în organizarea Poliţiei. În timpul Revoluţiei din 1848, C. A. Rosetti si I. 

C. Brătianu au condus politia Bucureștiului!65. Pe durata mandatului lui Dimitrie Știrbey, 
Prefect între 1848 si 1856, a fost introdusă garda de noapte a Capitalei, s-a mărit numá- 
rul dorobantilor poliţiei la 100 si a intrat în vigoare Procedura condicei criminale în 
„iscodirea crimelor, vinelor si abaterilor"166. Mişu Marghiloman (13 aprilie 1860-9 iulie 
1861 si 12 iunie 1863-23 august 1865) a fost unul dintre cei mai energici prefecti de sub 
domnia lui Cuza167. Radu Mihai (13 mai 1877-27 martie 1879 si 19 iulie 1879-19 martie 
1885), prefect al judeţului Brăila, a devenit Prefectul Poliţiei Capitalei în timpul Războiu- 
lui de Independentá!68 si a reorganizat politia din Bucureşti. Comisarii celor cinci culori 
au devenit comisari-inspectori, oraşul a fost împărţit în 55 de secțiuni polițienești, fieca- 
re sub conducerea unui comisar169. Dimitrie P. Moruzi (20 martie 1885-23 martie 1888, 
2 martie 1904-12 martie 1907 si 20 octombrie 1912-4 ianuarie 1914) a rămas cunoscut 
în epocă pentru petrecerile pe care le dădea: „Lăsaţi cârciumile deschise, lăutarii să cân- 
te si lumea să petreacă”170. Activitatea poliţiei din timpul mandatului său a fost criticată 
de Nicolae Fleva, mai ales pentru modul în care avusese loc vestita escrocherie cu „apa 
de aur" a lui Andronic!71. Generalul Mihail Rasty s-a aflat la conducerea Poliţiei Capitalei 
între 2 martie 1891 si 8 iunie 1894. El luase parte la Al Treilea Război Carlist din Spania 
(1872-1876) în 1875, apoi la Războiul de Independentá!72. 

Miniştrii de Interne influentau, prin dispoziţiile sau atitudinea lor, funcționarea 
Poliției la nivel national. Mihail Kogălniceanu a ocupat această funcție de trei ori (11 oc- 
tombrie 1863-19 iulie 1864, 19 iulie 1864-26 ianuarie 1865 și 16 noiembrie 1868-24 
ianuarie 1870), perioadă în care au fost adoptate măsuri pentru reorganizarea serviciu- 
lui de poliţie. El a militat pentru limitarea abuzurilor poliţiei și pentru respectarea 
legilor în activitatea lor173. La inițiativa lui au fost desființate biletele de drum care au 
fost înlocuite cu bilete de identitate, valabile pentru un an si eliberate pentru orice locui- 
tor!7^ Pe durata mandatului generalului loan Emanoil Florescu (14 iunie 1865-30 
ianuarie 1866), a fost adoptat „Regulamentul pentru serviciul Jandarmeriei în oraş”, po- 
trivit căruia Jandarmeria, care rămânea în subordinea Ministerului de Război, răspundea 
la solicitările Ministerului de Interne pentru îndeplinirea unor misiuni administrative, 
de pază şi ordine publică. Jandarmii „executau serviciul la prefectura poliţiei, la teatru, 
concerte, baluri și serbări publice, fără a se amesteca cu alte trupe”175. 

Poate cel mai important Ministru de Interne din a doua jumătate a secolului a fost 
Lascăr Catargiu. El a ocupat această funcţie în cinci mandate: 11 mai-13 iulie 1866, 11 
martie 1871-31 martie 1876, 29 martie-3 noiembrie 1889, 21 februarie-25 noiembrie 
1891 şi 27 noiembrie 1891-3 octombrie 1895. Catargiu este cel care a împiedicat abdi- 

carea lui Carol I în 1871 si a devenit prim-ministru într-un moment dificil pentru Româ- 
nia!76, În timpul mandatelor sale a fost adoptată Legea jandarmeriei rurale (1893) sau 
Legea pentru reînființarea birourilor de pasapoarte (1867). Liderul conservator a fost 
preocupat să dea Statului o bună administraţie. Citea rapoartele prefectilor şi dădea cu 
regularitate dispoziții de urmat pentru subalternii săi177. Stilul sáu de conducere era au- 
toritar. În septembrie 1874, 20 de tâlhari au jefuit şi torturat un preot din Prahova. O 
notă a lui Catargiu ameninţa pe prefectii de Ilfov si de Prahova că vor fi destituiti dacă 
nu-i vor prinde pe acei tâlhari178. Cu trei ani înainte, banda tâlharului Petre Ghinea bân- 
tuia în judeţele Muscel și Argeş. Catargiu cerea permanent funcționarilor din acele 
regiuni să ia măsuri mai dure împotriva răufăcătorilor. Subprefectii erau amenințați cu 
pierderea funcţiilor, iar jandarmii laşi cu pedepse grele!7?. 

Ion C. Brătianu a fost de 8 ori Ministru de Interne (1 martie-4 august 1867, 13 no- 
iembrie 1867-29 aprilie 1868, 1 mai-12 august 1868, 27 ianuarie 1877-26 mai 1878, 25 
noiembrie 1878-5 iulie 1879, ad-interim 17 aprilie-15 iulie 1880, 25 ianuarie-1 august 
1882 şi 23 iunie 1884-29 aprilie 1887)180. Vasile Lascăr, a avut în cele două mandate (21 
noiembrie 1896-31 martie 1897 şi 22 noiembrie 1902-13 decembrie 1904) un impact 
major asupra poliției din România. Legea pentru organizarea poliției din 1903 este con- 
siderată un moment de reper în istoria Poliţiei Române. În discursul său din Senat, la 25 
ianuarie 1903 a făcut o pledoarie pentru importanţa poliţiei în societatea românească: 
„Orice alte reforme am face, oricât de bune și de folositoare ar fi ele, ar fi de prisos dacă n- 
am avea garantată mai întâi ordinea publică și siguranţa interioară a statului. Cum voiti, 
domniile voastre, să se dezvolte o societate și să se întărească un stat dacă nu este mai în- 
tái garantată ordinea publică și siguranţa interioară 2"181, 

În general, lucrările care se ocupă de istoria poliţiei din România nu adoptă o perspec- 
tivă comparativă. Statele au preluat unele de la altele inovaţii privitoare la organizarea 
forțelor de poliţie. Totuşi, evoluţia poliției din România nu este privită în contextul dezvol- 
tării acestei instituţii la nivel continental. Prin modul de organizare sau prin reformele 
care i-au marcat funcționarea, poliția din România a fost influențată de instituţiile similare 
din spaţiul Europei Occidentale. Se pare că înalții funcționari români căutau inspirație pen- 
tru reforme în alte state. În ianuarie 1903, Vasile Lascăr l-a însărcinat pe Romulus 
Voinescu, şeful Departamentului Sigurantei Generale, să studieze organizarea si modul de 
funcționare a serviciilor de poliţie din Franţa, Germania și Belgia182. Aceste influenţe pot fi 
identificate şi în a doua jumătate a secolului al XIX-lea. Modelul francez de organizare a 
poliției a inspirat cel mai mult pe funcţionarii români. Ca si în Franţa, în România exista o 
poliție administrativă si una judiciară. Funcţiile purtau denumiri similare: sergenti de oraş 
şi comisari. Prefectul Poliţiei din Paris avea drept corespondent pe Prefectul Poliţiei Capi- 
talei. Instituţia jandarmeriei din România era, de asemenea, inspirată din Hexagon. Dacă 

readucem în discuţie tipologia lui Clive Emsley183, putem identifica şi în România cele trei 
tipuri de poliţie: cea statală civilă, cea statală militarizată și politia civilă municipală. Astfel, 
poliția din Capitală şi cea administrativă de pe teritoriul țării pot fi încadrate poliției stata- 
le civile. Poliția comunală sau municipală, cum mai era numită, era o formă de poliţie civilă 
municipală. În fine, sergentii de oraș, jandarmeria, atât cea de la orașe cât si cea de la sate, 
dar si garda orăşenească erau forte statale militarizate. 

În ce măsură era Statul capabil să controleze criminalitatea pe teritoriul său în Ro- 
mânia, în a doua jumătate a secolului al XIX-lea ? În aparenţă, existau instituţii eficiente 
pentru a exercita această funcție: politia, jandarmeria şi serviciul de siguranţă din ultimii 
ani ai secolului. Au aduse în discuţie câteva cauze care afectau funcţionarea acestor insti- 
tutii. Poliția municipală din orașe era folosită de primari ca un instrument electoral. La 
nivel național, forțele de poliţie aveau efective prea mici, iar salarizarea acestora nu era 
motivantă184. În diferite regiuni ale ţării si în anumite perioade, capacitatea Statului de a 
controla criminalitatea a fost semnificativ diminuată. Dobrogea185 sau judeţele din nor- 
dul Moldovei erau regiuni unde bandele de tâlhari cauzau mari dificultăți autorităţilor. 
De asemenea, pe durata Războiului de Independenţă, staționarea trupelor rusești pe te- 
ritoriul României a dus la situaţii în care forțele de poliție nu puteau asigura ordinea si 
liniştea publică. 

În 1870, în nordul Moldovei acționau bande de tâlhari care făceau incursiuni si pe te- 
ritoriul Austro-Ungariei. Consulul Austro-Ungariei a trimis o notă pe 28 august 1870 
prin care cerea să fie luate măsuri împotriva unei bande de 50 de indivizi formată pe te- 
ritoriul României, în nordul Moldovei. Regiunea de graniță a Austro-Ungariei cu Moldova 
era vizată de atacurile acestor tâlhari186. La 15 septembrie, prefectii de Neamţ si de Su- 
ceava indicau cá organizaserá poteri pentru prinderea banditilor care acționau în 
Austro-Ungaria, dar n-au avut succes. Ei cereau concentrarea a 50 de dorobanţi si a 50 
de grăniceri în zoná!87, Se pare că nici această soluţie nu a dat rezultate. Peste o lună, 
prefectul de Neamţ dădea un nou raport despre tâlhăriile din judeţ. Banditii erau ur- 
máriti de dorobanţi si de grăniceri, dar se retrăgeau în munții, unde era foarte dificilă 
prinderea lor. Mai multi drumeti fuseseră jefuiti în acele zone188. Această problemă din 
zona de graniță a Moldovei fusese semnalată încă din 1862, într-o altă notă diplomatică 
a consulului austriac!8?. Chiar si mai târziu, în 1874, autorităţile române se confruntau 
cu asemenea bande. O nouă notă diplomatică arăta cá cei mai multi bandiți treceau gra- 
nita spre Moldova unde nu erau urmăriți de autorităţile locale deoarece crimele se 
petreceau pe teritoriu străin. Autorităţile din România erau îndemnate să-i urmărească 
pe aceştia pentru a se stârpi brigandajul. Ulterior au fost transmise şi alte note cu nume- 
le tâlharilor căutaţi. 


183 Clive Emsley, A typology of nineteenth-century police, p. 29. 

184 Lazăr Cârjan, op. cit., p. 145, p. 187. 

185 Pentru criminalitatea din Constanţa, vezi interesanta prezentare din teza de doctorat a lui Paul Dominte, 
Viața cotidiană în Constanţa (1878-1918), Bucureşti, Universitatea din Bucureşti, 2010, pp. 322-337. El se ocupă 
mai ales de primii ani ai secolului al XX-lea şi insistă pe reflectarea fenomenului în presă. 

186 D.A.N.I.C., Fond Ministerul de Interne. Diviziunea Administrativă, dosar 20/1870, ff. 315-318. 

187 Ibidem, f. 334. 

188 Ibidem, f. 385. 

189 [bidem, dosar 449/1862, f. 3, f. 52. 

190 Ibidem, dosar 11/1874. f. 1. 

O nouă tălhărie in Dobrogea. —. In 
| cătunul Docuzaci, din județul Constanța, 
„care se găsește situat lângă frontiera 
"bulgara, in sara de 16—17 Octombre 
curent, sa prezentat o bandă de tălhari 
compusă din mai mulți indivizi, imbra- 
Mar- 
tini de cavalerie, revolvere și iartagane. 


cati turcește si inarmati cu puști 


Acești tălhari sau dus mai intăiu la casa 
fraților Hagi Talip și Hagi Mahmut, la 
care erau adunați mai multi mosafiri 
pentru petrecere, unde. intrând înăuntru y 
au legat pe patronul casei și 13 din. 
musafiri cu cealmalele si brâiele lor si 
"prin bătăi si râniri le-au râpit tot ce 
aveau asupra lor, apoi luând din odaia 
„musafirilor pe Hagi Talip, cáfi-va din 
tălhari sau dus in casa lui, iar cei lalfi 


Dobrogea era o altá zoná care ridica 
probleme autoritátilor. Regiunea intrase 
în componența României după Războiul 
de Independenţă din 1877-1878. Totuşi, în 
intervalul iunie 1877- iulie 1878, când s-a 
semnat actul final al Congresului de la Ber- 
lin, în Dobrogea se instaurase o adminis- 
tratie a autorităţilor militare ruse, perioa- 
dă considerată una a exceselor, a abuzuri- 
lor si a lipsei de interes față de problemele 
regiunii!”1. Cuvintele primului prefect al 
judeţului Constanţa, Remus N. Opreanu, la 
venirea în Dobrogea, în noiembrie 1878, 
surprind starea generală de nesiguranță: 
„[...] Deabia ne instalaserăm și cete nume- 
roase de locuitori veneau și, nu ne cereau, 
dar ne implorau cu lacrimi în ochi sigu- 
ranfa vieții cel puţin. Câte vite mai 
rămăseseră din resbel, tâlharii se duceau 


au rămas să supravegheze pe cei adu- 
nati la petrecere. 


armati în bande și le luau de unde le găseau 
ca avere proprie a lor. Forţa publică orga- 
nizată pentru a face să se respecte, conform 
legii naturale, dacă nu vreunei legi civile, 
vieata și averea, nu se vedea. Fiecare era lă- 
sat la sate, în voia soartei si propriilor sale mijloace de apárare"??, În provincie a fost im- 
pus un regim excepțional și siguranța avea să fie restabilită treptat, pe parcursul 
următorilor ani!?3, Prin legea din 1880, a fost reglementată organizarea administrativă a 
Dobrogei. Regiunea era privită în epocă, de unii autori, ca o colonie a Romániei!?^, dato- 
rită stării de inferioritate economică și socială a Dobrogei care necesita intervenţia 
promptă a Statului. Lipsa căilor de comunicație, cât şi zonele greu accesibile din cauza 
reliefului si a vegetației - dealuri acoperite de păduri si vii, ar explica partial, cel puţin, 
eşecurile repetate ale autorităţilor de a captura bandiții cunoscuţi din Dobrogea precum 
Simion Licinski. Ca si în alte situaţii, autorităţile formau initial poteri pentru urmărirea 
bandelor. De asemenea, forțele poliției erau ajutate de soldaţi pentru prinderea tâlhari- 
lor. În ultimă instanţă, erau folosiți poliţişti sau militari deghizați. (Fig. 3.) 


Fig. 3. Ziarul „Era Nouă”, anul VI, nr. 264, 
23 octombrie 1894, p. 3. 


191 Adrian Rădulescu, Ion Bitoleanu, Istoria Dobrogei, Constanţa, Editura Ex Ponto, 1998, p. 345. 

19? Nicolae Negulescu, Administraţia în Dobrogea veche, în „Dobrogea 1878-1928. Cincizeci de ani de vieatá ro- 
mânească”, Bucureşti, Cultura Naţională, 1928, pp. 719-734. Tâlharii din regiune constituiau o problemă încă din 
secolul al XVIII-lea, conform baronului Frangois de Tott apud Georges G. Angelesco, Etude sur la Dobrogea au 
point de vue de l'organisation des Pouvoirs publics, Paris, Arthur Rousseau, 1907, p. 82. 

193 Nici chiar la sfârşitul secolului bandele de tâlhari din Dobrogea nu fost eradicate în totalitate. Sate întregi erau 
atacate de aceste bande. Vezi Căpitanul M. D. Ionescu, Dobrogia în pragul veacului al XX-lea. Geografia matema- 
tică, fisică, politică, economică și militară, Bucureşti, I. V. Socecu, 1904, p. 479. 

194 J. Nacian, La Dobroudja economique et sociale, son passé, son présent et son avenir, Paris, Librairie Guillaumit et 
C, 1886, p. 131. 

Pe durata Războiului de Independenţă, soldaţii sau civilii ruși, care se aflau în trecere 
prin România, au fost implicaţi în numeroase crime, delicte sau contravenţii. De obicei, vic- 
timele erau cetăţenii români. Chiar și funcţionarii Statului au fost atacați. Constantin 
Bacalbașa a descris succint această stare de spirit. Autorităţile din România nu-i puteau în- 
să judeca pe militarii ruși care comiteau infracțiuni. Doar tribunalele militare ruseşti aveau 
acest drept. Mai mult, aceste trupe tranzitau teritoriul țării si era dificilă identificarea si 
capturarea unor soldaţi care se aflau în marş. Civilii ruşi care ajutau la transportul sol- 
datilor - parhontii (pahonti), cum erau numiţi de contemporani!?», se supuneau legilor 
României, dar ofiţerii ruşi făceau presiuni pentru eliberarea lor. În aceste condiţii, capaci- 
tatea autorităţilor de a controla criminalitatea pe teritoriul țării era semnificativ redusă. La 
5 iulie 1877, un comisar de poliție din Roman a fost bătut grav de doi soldati rusi!?6. La 26 
mai, ajutorul subprefectului de Borcea, Ialomiţa ar fi fost împiedicat să se deplaseze prin 
judeţ de soldaţii ruși 197. Primarul din comuna Oinacul, judeţul Vlașca a fost bătut tot de 
ruși1%8. La Frátesti, Ialomița, parhontii ruși au bătut câţiva oameni, dar subprefecul a inter- 
venit cu călărași ca să restabilească ordinea. Totuşi, un ofițer rus a eliberat pe parhonti și i- 
a arestat pe cálárasi!??. La 16 iunie 1878, prefectul de Buzău arăta că aveau loc conflicte în 
timpul nopții între agenții poliției oraşului și soldaţii ruși prin cârciumi20%0. Astfel de cazuri 
demonstrează că autoritatea funcționarilor români era subminată. Discutia poate fi 
nuanţată. Pentru alţii, autorităţile controlau eficient criminalitatea. În anii Războiului de 
Independenţă, în Principate au venit multi observatori, ziariști sau militari. Frederic Kohn- 
Abrest, corespondent al unor ziare franceze şi belgiene admira, printre altele, faptul că bu- 
curestenii nu se fereau de hoţi şi el însuși în timpul şederii sale n-a fost niciodată victima 
unui furt201, 

Dacă Poliţia este esenţială pentru prevenirea si controlarea criminalităţii, Închisoarea 
este reprezentativă pentru pedepsirea actelor criminale. În a doua parte a secolului al 
XIX-lea, răufăcătorii condamnaţi pentru delicte și crime primeau pedepse cu închisoarea. 
Alte pedepse prezente în legislația penală din 1865 erau amenda si degradarea civică. 
Pedeapsa capitală fusese abolită prin Codul Penal din 1865, însă chiar și în deceniile an- 
terioare, nu se aplica decât foarte rar. Termenul „închisoare” este unul general, el poate 
face referire la o sferă largă de noțiuni: temniță, pușcărie, arest, ocnă, celulă, carceră, pe- 
nitenciar202. Temnita grea desemna locul in care îşi ispăşeau pedepsele autorii unor 
fapte grave. Arestul putea denumi locul unde erau ținuți cei bánuiti că ar fi comis in- 
fracțiuni. Ocna era pentru cei condamnaţi la muncă silnică în saline. Penitenciarul a 
apărut mai târziu, în zona anglo-saxonă şi sugera spaţiul în care îşi executau pedeapsa 
de privare de libertate, infractorii condamnați. 

În Evul Mediu, pedeapsa capitală apărea mult mai des decât în prima parte a secolu- 
lui al XIX-lea. Pedepsele corporale erau frecvente și variate. Ele însemnau, de regulă, 


„a 


1% În rapoartele funcționarilor, ei apăreau sub această denumire. Bacalbaşa îi numea ,pahonti" în volumul I, 
1871-1884, al lucrării sale, deja citate, despre București. 

196 D.A.N.I.C., Fond Ministerul de Interne. Diviziunea Administrativă, dosar 223/1876, f. 18. 

197 Ibidem, ff. 27-28. 

198 Ibidem, f. 96. 

199 Ibidem, f. 83. 

200 Ibidem, dosar 41/1878, f. 217. 

201 George Potra, Bucureștii văzuţi de călători străini, Bucureşti, Editura Academiei Române, 1992, p. 243. 


202 Lazăr Cârjan, op. cit., p. 156. 

mutilarea condamnatului. O formă mai uşoară de pedeapsă corporală era bătaia. Folosi- 
rea torturii pe scară largă reprezenta un alt element specific. Exista și posibilitatea 
închiderii condamnatului în temnițe, ocne sau trimiterii acestuia la mănăstiri. De altfel, 
majoritatea închisorilor din România din a doua jumătate a secolului al XIX-lea fuseseră 
inițial mănăstiri. Grigore Dianu, Inspector General al Închisorilor, în ultimul deceniu al 
secolului XIX-lea, este autorul unei lucrări care se ocupă de istoria închisorilor din Ro- 
mánia?203, E] analiza istoria închisorilor începând cu cele din Evul Mediu. În secolul al 
XVII-lea, în timpul domniilor lui Vasile Lupu (1634-1653) și Matei Basarab (1632-1654) 
închisorile erau „nisce adevărate locuri de tortură pentru arestati"?0^, Autorul discuta si 
despre pedepsele sau despre tratamentul deţinuţilor. În perioada medievală, închisoarea 
era considerată un loc din care „cu greu se scăpa cu viață”, principalul scop al acesteia fi- 
ind de a conduce la eliminarea fizică a celui condamnat. 

În epoca domniilor fanariote au existat planuri de reformare a închisorilor. Constan- 
tin Mavrocordat a luat măsuri pentru a se suprima unele abuzuri205. La începutul 
secolului al XIX-lea, Legiuirea lui Caragea (1818) abolea câteva dintre dispoziţiile vechi, 
menținând totuşi pedeapsa cu moartea şi tăierea mâinilor206. Până la introducerea Regu- 
lamentului Organic, starea închisorilor din Moldova și Muntenia lăsa mult de dorit. În 
special pentru condamnatii la ocnă, condiţiile erau foarte dure?97, Ei trăiau în gropi 
adânci, lipsiţi de lumină si de aer. Majoritatea celor condamnaţi să lucreze în minele de 
sare mureau în primii cinci ani de sentinţă. Ei nu erau lăsaţi să iasă din ocnă decât de 
două ori pe an298, Nici pentru ceilalți deținuți condiţiile nu erau tocmai bune. Vechile în- 
chisori, numite grosuri, adăposteau în același spațiu mic, umed şi întunecos atât pe 
condamnați, cât și pe cei bánuiti. Aceștia trăiau din ce primeau de pomană si nu benefi- 
ciau de îngrijiri medicale20?, 

În deceniul al treilea al secolului al XIX-lea a apărut o iniţiativă de reformare a închi- 
sorilor. Constantin Moroiu, profesor la colegiul Sf. Sava, a redactat Disertatia pentru 
îndreptarea pușcăriei din București cu o arătare pe scurt de sistema temnitilor inglizesti si 
cu o instrucţie pentru dipartamentul de criminal (1827-1829)210. Acest studiu prezenta 
starea închisorii din Bucureşti în prima parte a secolului al XIX-lea, dar cuprindea si câ- 
teva propuneri pentru ameliorarea condiţiilor. Cele mai multe recomandări ale lui C. 
Moroiu se vor regăsi în Regulamentul temnitilor din 1831-1832211. E] cerea construirea 
unui nou local pentru deținuți, cu baie si spital, separarea prevenitilor de condamnați. 
Detinutilor trebuia să li se asigure o educație morală si religioasă sub îngrijirea unui 
preot. Paza urma să fie asigurată în permanenţă de soldati înarmaţi212. 


203 Grigore I. Dianu, Istoria închisorilor din România, studiu comparativ de Legi și Obiceiuri, Bucureşti, Tipografia 
Curtii Regale, F. G6bl Fii, 1900. 

204 Ibidem, p. viii. 

205 Lazăr Cârjan, op. cit. p. 157. 

206 Grigore I. Dianu, op. cit., p. xii. 

207 Ovid Stánciulescu, Cercetári asupra regimului penitenciar román din veacul al XIX-lea, Cluj, Tipografia Cártilor 
Funduare, 1933, p. 16. 

208 Ibidem, p. 17. 

209 Ibidem, p. 18. 

210 Ibidem, p. 24. 

211 Ibidem, p. 5. 

212 Ibidem, p. 26. 

În martie 1831 s-a luat în discuţie alocarea unor sume pentru reparația închisori- 
lor?13, Articolul 297 al Regulamentului Organic prevedea că deţinuţii vor primi haine, 
mâncare, lemne de foc şi lumânări. De asemenea, era anunţat un regulament al tem- 
nitelor. Acesta a fost redactat in 1831-1832, însă alte propuneri din anii următori au 
vizat modificarea sa214. În Moldova, un text similar a fost decretat în octombrie 1833 - 
Despre temnita capitaliei si groasele tinutale?15. Prin altele, se schimba denumirea celui 
responsabil cu administrarea temnitelor din Mare Armas în Vornicul Temnitelor?16 în 
Tara Românească. Acesta avea două ajutoare, unul în Bucureşti şi celălalt în Craiova. Pa- 
za închisorilor era încredințată dorobantilor. În fiecare reşedinţă de judeţ urma să existe 
câte o închisoare, cu două secțiuni, pentru infracțiunile mai grave si pentru cele uşoare. 
Politai-maisterii se ocupau de aceste închisori prin intermediul unor îngrijitori. Ocnele 
erau administrate de câte un inspector217. Pentru București, s-a hotărât construirea unei 
închisori a poliţiei, dar si a unei „case de popreală” la judecătoria negutátoreascá?!8, Deşi 
acest regulament prevedea dispoziţii care urmăreau ameliorarea condiţiilor din închi- 
sori sau construirea unor noi clădiri, nu se poate încă discuta despre un sistem 
penitenciar?!9, În plus, închisorile erau doar locuri de represiune220, funcţia de moraliza- 
re a deţinuţilor nu se regăsea printre obiectivele autorităţilor. În ciuda dispoziţiilor 
reformatoare cuprinse în Regulamentul Organic, situaţia de fapt a ocnelor și a închisori- 
lor din Principate a rămas aproape la fel până spre mijlocul secolului al XIX-lea??t, 
Aresturile polițienești nu făceau o notă discordantă: „Beciurile si aresturile polițienești 
erau ticsite de răi făcători de tot soiul, cari erau lăsaţi să piară de foame si de frig sau de 
bătăi [...]'222. 

Muntenia avea, la momentul adoptării Regulamentului Organic, patru temnițe mari - 
la Bucureşti, Craiova, Giurgiu si Brăila, la care se adăugau cele două de pe lângă ocne 
(Telega si Ocnele-Mari). De asemenea, mai existau si închisori judetene223, Temnitele din 
Telega, Ocnele-Mari, Brăila şi Giurgiu erau destinate celor cu pedepse mai grele, în timp 
ce temnitele din București și Craiova, precum si închisorile judeţene, erau rezervate 
condamnaților cu pedepse mai usoare?7^, La jumătatea secolului al XIX-lea, în Moldova 
funcționau 13 grosuri (închisori județene), iar la laşi se mai găsea, în afară de grosul 
tinutal, o temniță si un arest la poliție225. 

În Principate, iniţiativele reformatoare au continuat și după implementarea Regula- 
mentului Organic. În Tara Românească, Gheorghe Bibescu (1843-1848) s-a îngrijit de 
organizarea ocnelor. În 1845, el a numit o comisie pentru alcătuirea unui proiect de or- 


213 Lazăr Cârjan, op. cit., p. 159. 

214 Ovid Stánciulescu, op. cit., pp. 29-30. 

215 Ibidem, p. 50. 

216 Lazăr Cârjan, op. cit, p. 159. În Moldova, chiar după adoptarea Regulamentului Organic, închisorile erau 
conduse tot de Armaş. Administraţia revenea însă Ministerului de Interne. Vezi Ovid Stánciulescu, op. cit., p. 19. 
217 Ovid Stánciulescu, op. cit., p. 31. 

218 Lazăr Cârjan, op. cit, p. 160. 

219 Grigore I. Dianu, op. cit, p. xiii. 

220 Ibidem. 

221 Ovid Stánciulescu, op. cit., p. 18. 

222 Rudolf Sutu, Iașii de odinioară, laşi, Tipografia „Lumina Moldovei”, 1923, p. 226. 

223 Ovid Stánciulescu, op. cit., p. 34. 

224 Ibidem, p. 35. 

225 Ibidem, p. 53. 

ganizare a închisorilor226. Condica penală (1850) a lui Barbu Știrbey (1848-1853, 1854- 
1856) conţinea, prin prevederile sale, referiri la penitenciarele din Țara Românească. 
Condiţiile de viață pentru condamnatii din ocnă erau sensibil îmbunătăţite. De aseme- 
nea, femeile osândite la ocnă ajungeau la Slănic, dar şi la schiturile Rătești sau Ostrov, cu 
un regim mai lejer227. În Moldova, domnia lui Grigore Ghica-Vodă (1849-1856) a adus 
câteva ameliorări. A fost reparată temnita de la lași şi vornicul Anastasie Panu a elaborat 
proiectul temnitei de la Tárgu-Ocna, care a fost deschisă în 1856228. Regulamentul aces- 
teia prevedea separarea deţinuţilor, munca obligatorie în tăcere, izolarea lor pe durata 
nopţii. Închisoarea, care era administrată de un inspector, avea si un preot si un doc- 
tor22%. Grigore Ghica-Vodá a apelat la expertiza funcţionarului francez Ferdinand Dodun 
des Perriéres care a devenit inspector al închisorilor din Moldova. După 1859, el a 
deținut funcția de inspector general al închisorilor din România (până în 1876) 230. 
Ferdinand Dodun des Perriéres a conceput primul regulament al închisorilor aplicat 
în ambele Principate. Prin decretul lui Alexandru loan Cuza din 11 august 1862, s-au 
unificat serviciile închisorilor din Moldova și Muntenia. Prin același decret, a fost adop- 
tat Regulamentul pentru organizarea stabilimentelor penitenciare și de binefaceri din 
România?31. De fapt, acest regulament este inspirat de cel aplicat în Moldova. De aseme- 
nea, regulamentul se ocupa atât de organizarea serviciului stabilimentelor penitenciare, 
cât si de înfiinţarea stabilimentelor de binefacere232. Închisorile erau împărțite în funcţie 
de gravitatea pedepsei. Astfel, existau închisori preventive pentru cei necondamnati, co- 
rectionale pentru cei condamnaţi de la 6 zile până la 2 ani, de recluziune pentru munca 
silnică, corectionale pentru minori și de recluziune pentru femei233. Stabilimentele de 
binefacere erau pentru bărbaţii și femeile care cerșeau, dar si pentru orfanii minori. Pre- 
vederile regulamentului se ocupau si de hrana sau îmbrăcămintea deținuților. Totuşi, 
după cum remarca Grigore Dianu, acest act nu prevedea un sistem anume, ci deținuții 
trăiau ziua şi noaptea în comun??^, Munca în tăcere deplină era privită drept un element 
esenţial pentru reformarea deţinuţilor. Aceasta asigura şi venituri închisorii. Existau şi 
preoţi care se ocupau de educaţia morală si religioasă255. Penitenciarele centrale aveau o 
administrație proprie, aceasta fiind subordonată Ministerului de Interne. Închisorile ju- 


226 Ibidem, p. 46. 

227 Ibidem, p. 48. 

228 Grigore I. Dianu, op. cit., p. 150. 

229 Ovid Stánciulescu, op. cit., pp. 54-55. 

230 Ibidem, p. 58. 

231 Ibidem, p. 64. 

?3? Grigore I. Dianu, op. cit., p. 66. 

233 [bidem. 

234 Ibidem. În secolul al XIX-lea existau mai multe sisteme de organizare a închisorilor. Traiul in comun al 
deţinuţilor ziua si noaptea nu poate fi considerat un sistem. În Statele Unite închisorile fuseseră reorganizate si 
sistemele aplicate au fost preluate de statele din Europa. Potrivit sistemului Philadelphia - implementat din 
1829, deţinuţii trăiau separat atât în timpul zilei, cát si al nopţii. În Marea Britanie, închisoarea Pentonville punea 
în practică această idee. Conform lui Ovid Stănciulescu, în Moldova, la mijlocul secolului, se pare că era preferat 
sistemul Auburn. Apărut tot în Statele Unite, acesta presupunea munca în comun pe timpul zilei și izolarea pe 
durata nopţii. Pe lângă acestea, se mai discuta de sistemul irlandez, care îmbina sistemul Auburn cu cel Philadel- 
phia. În primă fază, detinutul trăia în izolare, dar apoi îi era permis să lucreze cu ceilalți pe durata zilei. Unii 
considerau deportarea în coloniile penitenciare drept un alt sistem. Vezi Ştefan Arsenescu, Sistemul penitenciar 
și studiu asupra închisorilor din România, Bucureşti, Tipografia „Aurora”, 1905, pp. 12-23. 

235 Ovid Stănciulescu, op. cit., p. 69. 

detene rămâneau sub autoritatea prefectului. Un Inspector general se ocupa de toate în- 
chisorile din ţară. El era ajutat de un inspector adjunct si de doi secretari236. Închisorile 
centrale erau conduse de un director, iar cele județene de un îngrijitor. De starea sanita- 
ră a închisorii se ocupau medicul orașului sau cel al județului, în funcție de poziția 
stabilimentului - dacă se afla în oraş sau în afara acestuia237. La 22 aprilie 1864, a fost 
adoptat şi un regulament pentru aresturile districtuale din întreaga țară. Acesta repro- 
duce normele regulamentului din 1862238. 

Cele două regulamente, din 1862 si din 1864, au adus câteva îmbunătățiri, în special 
în privinţa închisorilor centrale. În aresturile judeţene nu s-a făcut niciun progres. Tran- 
sportul deţinuţilor de la o închisoare la alta se făcea în condiţii care lăsau mult de dorit. 
Detinutul avea gâtul prins în lanţuri si era însoţit de un dorobant care mergea călare. 
Popasurile se făceau prin cârciumi. Trăsurile celulare se foloseau doar pe vreme rea sau 
pentru deținuții periculoși?3%. Desi au fost reparate câteva localuri de închisori din vechi- 
le mănăstiri, clădiri de închisori care să corespundă acestei funcţii, nu au fost 
construite240. În 1862 existau următoarele închisori: temnitele de la București, Giurgiu, 
Craiova, Ocnele-Mari, Târgu-Ocna, Schitul Ostrov, penitenciarul de la lași, cel din Ismail 
pentru vagabonzi si aresturi preventive în fiecare judeţ, în afară de Iași şi Bucureşti. Ul- 
terior, au apărut: temnita de la Mărgineni pentru recluziune, cea de la Bucovát pentru 
corectie, cea din Floresci pentru vagabonzi, cea din Dobrovát pentru corectie, inchisoa- 
rea de la Focşani, pe lângă Curtea de Apel. După secularizarea averilor mănăstirești 
(1863), mai multe lăcaşe de cult au fost transformate în închisori. În 1872 şi 1873 au fost 
introduse închisorile din Pángárati si Bisericani. Temnita Capitalei a fost mutată la Vácá- 
resti?*1, De altfel și în Franţa, în primii ani ai secolului al XIX-lea, cele mai multe închisori 
fuseseră biserici sau mănăstiri înainte de Revoluţia din 1789. 

Legea intrată în vigoare pe 26 ianuarie 1874 a oferit o nouă organizare a închisorilor 
din România. Acestea erau împărţite în închisori de preventiune si de osândă. În funcţie 
de gravitatea infracțiunilor comise, fiecare dintre cele două tipuri mari de închisori cu- 
prindea mai multe categorii de stabilimente. Închisorile preventive puteau fi pentru 
crime sau pentru delicte. Cele de osândă includeau închisorile pentru pedepse corectio- 
nale și polițienești, pentru muncă silnică, pentru recluziune si pentru detentie?42. Prin 
legea din 1874, închisorile sunt reorganizate pe baza sistemului celular mixt sau Auburn, 
cum era cunoscut. De asemenea, se împărțeau închisorile în secțiuni pentru bărbaţi, fe- 
mei si minori24%3. Se pare cá legea nu a fost aplicată în totalitate. Sistemul penitenciar 
Auburn nu a fost implementat și deţinuţii trăiau în comun ziua și noaptea, după cum 
semnala Grigore Dianu2^*. De administrarea închisorilor se ocupa un director general 
ajutat de un sub-director si de alti funcționari. Directorul general avea misiunea de a ve- 
ghea la aplicarea legii. Tot el putea propune modificări ale organizării penitenciarelor 


236 [bidem. 

237 Ibidem, p. 70. 

238 Ibidem, p. 71. 

239 Ibidem, p. 72. 

240 Grigore I. Dianu, op. cit., p. 71. 
241 Ibidem, p. 74. 

242 Ibidem, p. 77. 

244 Ibidem, p. 80. 


Crime înfiorătoare și tâlhării îndrăzneţe 125 


sau alegea personalul închisorilor245. La Mislea a fost înființat un penitenciar pentru mi- 
nori şi au fost alocate închisorilor fonduri pentru asigurarea alimentaţiei şi a asistenţei 
medicale pentru deţinuţi. 

După 1874 au mai fost înfiinţate noi închisori. Totuşi, clădirile nu îndeplineau con- 
ditiile necesare pentru funcţia lor şi regimul penitenciar mixt a rămas neaplicat. Doar 
spre sfârșitul secolului au fost construite închisori precum cea de la Doftana care asigu- 
rau un asemenea regim pentru toti detinutii?^*. În plus, personalul închisorilor nu era 
bine pregătit si avea permanent grija de a nu fi inlocuit24. În ciuda unor îmbunătățiri 
aduse până la sfârșitul secolului, precum înființarea unei secțiuni pentru criminalii alie- 
nati la Văcăreşti în 1898, societatea era, în general, dezinteresată de soarta 
închisorilor248. Închisoarea era privită doar ca locul în care trebuiau închişi răufăcătorii. 
Nevoia unor completări la legea din 1874 apărea si în rapoartele lui Grigore Dianu din 
1896 si 1897 asupra închisorilor24+9. Mai ales în cazul aresturilor preventive exista me- 
reu riscul unor evadări250. O soluţie propusă din primii ani ai secolului al XX-lea viza 
administrarea închisorilor de Ministerul Justitiei251. 

În 1903, Constantin V. Obedeanu, procuror la Tribunalul din Ilfov examina într-un 
studiu modul în care reformele din dreptul penal au influenţat starea închisorilor. El su- 
blinia faptul că legile care vizau reformarea sistemului penitenciar nu puteau fi aplicate 
cu succes. În special, articolul 5 din legea din 1874 care se referea la înființarea unor 
comisii pentru reformarea morală a condamnaților se dovedea a fi departe de realitățile 
din închisorile româneşti252. De asemenea, clădirile închisorilor fuseseră mănăstiri, as- 
tfel încât nu erau potrivite implementării unora din măsurile menite a moderniza 
sistemul penitenciar. Închisorile de la Bisericani, Bucovát, Dobrovăț, Mărgineni, Mislea, 
Pángárati, Plátáresti şi Văcăreşti255 au fost initial mănăstiri. Numeroşi condamnați fie au 
reușit să ascundă arme în celule, fie au evadat pentru că acele clădiri nu erau potrivite 
pentru a funcţiona ca închisori25*. Reformarea penitenciarelor a câştigat tot mai multi 
adepti la începutul secolului. Avocatul Eugen Herovanu255 își exprima credința în această 
reformare în raportul său adresat Ministrului Justiţiei cu privire la al VII-lea congres pe- 
nitenciar din Budapesta (1905). 

În 1907-1908 au fost ţinute o serie de conferinţe în închisorile din România pentru 
moralizarea deţinuţilor. Se considera că preoţii ar putea ajuta la reabilitarea condam- 
natilor. Religia, cu învățăturile ei, ar produce efecte puternice asupra sufletelor 
deținuților. Mitropolitului Moldovei si Sucevei îi este adresată o cerere la 5 octombrie 

247 Ovid Stánciulescu, op. cit., p. 87. 

248 Grigore Dianu, op. cit., p. 129. 

249 Ibidem, pp. 131-132. 

250 [dem, Raport general asupra închisorilor centrale si aresturilor preventive prezentat D-lui Ministru de Interne, 
Bucuresci, Tipografia Curtii Regale „F. Góbl Fii”, 1903, p. 47. 

251 Constantin Rădulescu, Studiu penal comparat asupra trecerii administratiunii închisorilor sub dependinta Min- 
isterului de Justiţie, Bucureşti, Tipografia „Curierul Judiciar”, 1910, pp. 5-6. 

252 Constantin V. Obedeanu, Consideratiuni asupra evolutiunei dreptului penal în raport cu regimul nostru peniten- 
ciar, Bucuresci, Tipografia „Clemenţa”, 1903, p. 45. 

?54Constantin V. Obedeanu, op. cit., p. 42. 

1907 pentru a trimite un preot la închisoarea din laşi. Acesta urma să țină patru predici 
lunar. Conferinţele educative aveau ca teme iubirea pentru familie, pentru semeni, mun- 
ca cinstită256. Mai multi avocaţi au vorbit, de asemenea, deţinuţilor din închisorile Galaţi, 
Văcărești, Doftana, Focșani sau Iași. Subiectele abordate erau variate: pocáinta, liberta- 
tea si foloasele ei, ascultarea si supunerea la legi, munca, sufletul, providenta si 
rugăciunile, ființa omului și prețul sufletului său, alcoolismul, ura, uciderea, intelepciu- 
nea creştină, mânia?57. Totuşi, conferințele educative nu aveau mereu succesul scontat. 
Directorul închisorii de muncă silnică de la Târgu-Ocna arăta că foarte puţini deținuți au 
înțeles predica preotului Arghir Goagă. Acesta vorbise despre libertate unor indivizi care 
fuseseră închişi de tineri si pentru ei conceptul respectiv îşi pierduse din valoare258, Pre- 
ocupări legate de moralizarea deţinuţilor au existat şi în continuare. lon Constantinescu- 
Mion considera preotul drept „cel mai puternic mijloc de îndreptare al sufletelor pierdute 
în întunerecul nestiintei si al răului”259. Cele mai bune mijloace morale erau, potrivit lui, 
,educatiunea si disciplina”. 

Deficientele sistemului penitenciar din România, în a doua parte a secolului al XIX- 
lea, apar în rapoartele funcționarilor260. Una dintre funcţiile esenţiale ale închisorii este 
de a-i izola pe deţinuţi de restul societăţii. Evadările din epocă au scos la iveală proble- 
mele care ţineau de organizarea închisorilor, de lipsa de instruire a personalului sau de 
clădirile penitenciarelor. În destule situaţii, gardienii îi ajutau intenţionat sau nein- 
tentionat pe deținuți. În iunie 1871, un procuror de la Tribunalul Suceava găsise în 
serviciul arestului local, doi deținuți ametiti de băuturi alcoolice primite de la doro- 
bantul care-i păzea261. În arestul din judeţul Neamţ, persoanele străine erau lăsate 
noaptea în închisoare262. Un raport al prefectului de Prahova arăta că o spargere din sea- 
ra de 3/4 aprilie 1871 fusese comisă de doi arestaţi preventiv care au ieşit din temniță 
cu permisiunea sergentului de gardá263, 

Chiar și peste un deceniu, se iveau cazuri similare sau chiar mai grave. La 24 februarie 
1882, trei deţinuţi au evadat în timp ce erau transportaţi la penitenciarul din lași. Soldaţii 
care-i escortau s-au abătut de la drum și au băut rachiu la crâşmă cu condamnatii. După ce 
au băut, deținuții au prins curaj si au evadat?6+. La Tulcea, în mai 1882, un gardian l-a sfá- 
tuit pe un deținut cum să evadeze. Gardianul urma să primească bani de la acel deținut265. 

Am menţionat anterior faptul că majoritatea clădirilor închisorilor centrale fuseseră 
mănăstiri şi nu erau potrivite pentru noua funcţie. Se pare că nici celelalte închisori nu 


256 D.A.N.I.C., Fond Vornicia Temnitelor, dosar 2/1907, f. 7. 

257 Ibidem, f. 55. 

258 Ibidem, ff. 81-83. 

259 Jon Constantinescu-Mion, Moralizarea deţinuţilor si pregătirea lor pentru o viaţă cinstită, Bucureşti, Tipografia 
Rosenthal& Gold, 1911, p. 11. 

260 Acestea confirmă starea deplorabilă a închisorilor la sfârşitul secolului. Alexandru Săvulescu, arhitect şef al 
Ministerului de Interne, semnala într-un raport din 1895 faptul că închisorile erau adăpostite de clădiri rudi- 
mentare, dar nici personalul închisorilor nu se ridica la înălțimea misiunii pe care o avea. Vezi Alexandru 
Săvulescu, Raport către Direcţia Închisorilor despre Starea Penitenciarelor din tard și mijloacele de îndreptare, 
Bucureci, Lazăr Motzătzeanu& Petre Lambru, 1895, p. 4, p. 6. 

îndeplineau toate condiţiile necesare. O telegramă a prefectului de Ialomița arăta că lo- 
calul arestului din Călărași nu era suficient de incápátor?66, În aprilie 1871, doi indivizi 
au reușit să evadeze de la Văcărești. Ei au intrat în privata închisorii, au scos dușumeaua 
şi au scăpat prin canalul privatei, profitând că ploua intens si nu puteau fi auziti?97. Tot 
în aprilie, dar în 1882, trei deținuți au evadat din arestul preventiv din Râmnicu-Vâlcea. 
Cei trei au săpat un tunel pe sub zidul închisorii. Misiunea le-a fost usuratá de faptul cá 
zidul n-avea temelie si au săpat ușor. Se recomanda construirea unui alt local pentru 
arestul preventiv268. O evadare de-a dreptul spectaculoasă a avut loc la penitenciarul Bi- 
sericani din judeţul Neamţu. La 11 iunie 1882, trei deţinuţi au pătruns în clopotniţa din 
curtea închisorii, au tăiat frânghiile clopotelor şi au sărit peste zid. Doar unul dintre ei a 
scăpat, ceilalți fiind găsiți cu membrele fracturate. Aceasta a fost o evadare excepțională 
pentru că înălțimea zidului de la fereastra clopotniţei până la malul râpei era de 14 
metri. Împreună cu malul râpei rezulta o înălțime totală de 25 de metri269. 

Organizarea defectuoasă a pazei deținuților conducea, de asemenea, la evadări. O in- 
formare din 11 iulie 1872 atrăgea atenţia că trăsurile folosite pentru transportarea 
deținuților erau în ruină și trebuiau schimbate270. La 23 martie 1871 un raport al procu- 
rorului tribunalului din Fălciu descria cum prevenitul Vasile Sacara, reținut pentru 
furturi de cai şi tâlhărie, a scăpat de sub escortă. Procurorul se plângea că la arestul local 
erau 40-50 de deţinuţi, însă doar doi dorobanţi asigurau paza??1. La 30 august, în acelaşi 
an, prefectul de Roman raporta despre evadarea unui arestat care făcea parte dintr-un 
convoi de opt deținuți escortati de doar trei dorobanţi. Lascăr Catargiu a dispus pedepsi- 
rea comandantului dorobantilor pentru că trimisese doar trei dorobanţi pentru acel 
convoi?72, Catargiu s-a văzut nevoit să ordone pedepsirea unui alt comandant al doro- 
bantilor în septembrie. În Târgu Jiu au fost sparte ușile arestului judeţean si au evadat 
cinci deținuți. Deoarece prea puţini soldati păzeau arestul județean, Catargiu a luat mă- 
suri pentru pedepsirea comandantului273. Din penitenciarul Târgu-Ocna au evadat cinci 
indivizi în ianuarie 1882. Se pare că evadarea se datora neglijentei administraţiei peni- 
tenciarului pentru că pe o parte a închisorii nu erau santinele?74. Pe 23 iulie, în acelaşi 
an, a avut loc o încercare de evadare la închisoarea din Telega. Aceasta a avut un final 
tragic: cinci deținuți au fost ucişi, unul rănit si un soldat grav rănit. Raportul procuroru- 
lui general Ciru Economu scotea în evidență două cauze care au facilitat încercarea de 
evadare. Pe de-o parte, deținuții se aflau la muncă și primiseră cuțite, pe de-alta, lanțuri- 
le erau prea slabe si deținuții au fugit usor?75. 

Enumerarea unor cazuri de evadări din a doua jumătate a secolului al XIX-lea ar pu- 
tea lăsa impresia că acest fenomen luase amploare. Ziarele epocii scriau despre închisori 
mai ales când deţinuţii evadau sau comiteau vreo crimă. Mulţi dintre răufăcătorii cunos- 

cuti ai epocii aveau cel puţin câte o evadare la activ: Stan Golea în 1868, Pantazescu în 
1875, lorgu Serdaru şi Vidra în 1878, Dragoş Costache în 1884, Simion Licinski în 1888, 
Lascarache în 1900. Erau oare evadările evenimente frecvente în a doua jumătate a se- 
colului ? Se poate observa o scădere a frecvenţei acestora spre sfârşitul secolului când 
sistemul penitenciar fusese îmbunătăţit ? Cu toate că statistica penitenciară nu oferă 
neapărat date exacte, această sursă e indicată pentru a răspunde la cele două întrebări. 
Pornind de la datele din statistica penitenciară am alcătuit două grafice276, unul pentru 
evadările din închisorile centrale în perioada 1863-1890 (Graficul 1) şi celălalt pentru 
evadările din închisorile judeţene (Graficul 2) pentru același interval cronologic. 


Graficul 1. Evadări din închisorile centrale 1863-1890 

Graficul 2. Evadări din închisorile judeţene 1863-1890 

276 Cele două grafice au fost elaborate folosind „Statistica penitenciarelor”. Pentru închisorile centrale, la Bibli- 
oteca Academiei Române se regăsesc numerele referitoare la anii 1863, 1864, 1874, 1875, 1876, 1877, 1878, 
1879, 1880, 1882, 1886, 1887, 1888, 1889, 1890. Pentru perioada 1865-1873 datele privind evadările apar în 
numărul referitor la statistica pe anul 1874. De asemenea, există şi un rezumat al statisticii penitenciare pentru 
închisorile centrale pentru anii 1866-1905. Acesta nu prezintă evadările în fiecare an, ci doar global. Evadările 
din închisorile județene apar pentru anii 1863, 1864, 1874, 1875, 1876, 1877, 1878, 1879, 1880, 1882, 1886, 
1887, 1888, 1889, 1890. 

Cele două grafice ne oferă informaţii oarecum similare. Atât în privinţa închisorilor 
centrale, cât si a celor judeţene, au existat creșteri în privința numărului evadărilor și în 
anii finali ai perioadei, nu doar în primii ani. În cazul închisorilor centrale cele mai multe 
evadări au avut loc în 1866, 1867, 1868, 1880, 1886. Pentru închisorile judeţene, creşterile 
au intervenit în 1875, 1877 şi 1888. În condiţiile în care numărul anual al celor intraţi în 
închisorile centrale sau judeţene nu a crescut semnificativ277 în perioada 1863-1890, se 
pare că penitenciarele nu au devenit mai sigure cu trecerea anilor. Evadările nu erau nu- 
meroase dacă le comparăm cu gratierile sau cu decesele din închisori. Astfel, pentru 
perioada 1866-1905, în cazul închisorilor centrale au avut loc 251 de evadări, 1.314 
gratieri si 1.452 de decese278. Se pare că mai multi deținuți erau gratiati sau decedau în în- 
chisori, decât cei care reușeau să evadeze. În general, in a doua jumătate a secolului al XIX- 
lea, Carol I şi-a exercitat dreptul de a gratia, micşora sau comuta pedepsele în numeroase 
ocazii?7?, Totuși, potrivit unui funcţionar din Ministerul de Interne, numărul evadărilor se 
menținea la un nivel rezonabil datorită condiţiilor bune din închisori. În ciuda deceselor 
numeroase, în închisori, deținuții aveau parte de îngrijire medicală si de ratii zilnice. Eva- 
dările ar fi fost mai dese dacă deţinuţii nu beneficiau de aceste condiții280, 


II.3 Legislaţia penală 


„Pedepsele însă trebue să fie mai ales în raport cu civilizatiunea si moravurile oporului. 
Nicăeri mai mult decât în România nu s'a ignorat acest adevăr...” 
loan Tanoviceanu (1858-1917) 


Teoretizările legate de criminalitate, criminali sau infracțiuni se regăsesc în mai mul- 
te discipline: drept penal, criminologie, medicină legală, psihiatrie sau biologie. 
Legislaţia penală are un rol esenţial deoarece defineşte infracțiunile şi prevede anumite 
pedepse pentru acestea. Un act devine o infracțiune pentru că este denumit în acest mod 
într-un cod penal. Instituţiile prin care Statul controlează și pedepsește criminalitatea îşi 
ghidează activitatea în funcție de legislația penală în vigoare. Relaţia este una de inter- 
dependenţă. Modalitátile în care instituţiile - Poliţia, Tribunalele, Închisorile, aplică 
legile pot duce la modificarea legislaţiei penale. 

Legislaţia penală poate fi interpretată, mai curând, ca o ideologie care oferă un 
„discurs oficial” despre criminalitate. Aplicarea prevederilor codificate în legi este carac- 
terizată printr-un grad mai ridicat sau mai scăzut de flexibilitate. După cum am văzut, în 
teorie, legislația penală din Marea Britanie în secolul al XVIII-lea era considerată dură și 
rigidă. Pedeapsa capitală era stabilită pentru peste 200 de infracțiuni. Totuşi, asa cum o 


277 În 1863 au intrat în închisorile centrale 4.952 de deţinuţi, iar în aresturile judeţene 12.691 de indivizi. Vezi 
Ferdinand Dodun des Perriéres, Statistica Stabilimenteloru penitenciare, Bucuresci, Imprimeria Statului, 1866, p. 
30, p. 44. În 1886 au intrat în închisorile centrale 5.475 de condamnti. Vezi „Statistica penitenciará pe anul 
1886”, p. 2. Pentru anul 1882, în închisorile centrale au intrat 6.234 de indivizi şi în cele județene 10.632. Vezi 
„Statistica penitenciará pe anul 1882", p. 4, p. 29. 

278 „Statistica închisorilor centrale pe anii 1866-1905 si aresturilor preventive pe anii 1881-1905”, p. 2. 

279 George D. Nedelcu, Dreptul Capului Statului de amnistie si de a erta sau micșora pedepsele, Bucureşti, Socec, 
1906, pp. 254-261. 

280 Alexandru Săvulescu, op. cit., p. 4. 

demonstrează articolul lui Peter King - Decision-Makers and Decision-Making in the En- 
glish Criminal Law 1750-1800 (1984)281, în practică, sistemul era unul flexibil si selectiv. 

Modernizarea societăţii românești din a doua jumătate a secolului al XIX-lea a afectat 
din plin şi legislaţia penală. Codul Penal elaborat în 1864 şi adoptat din 1865 a introdus 
prevederi sau proceduri noi în România. Aceasta este totodată și prima legislație penală 
a României. Atât în Moldova cât şi în Tara Românească existau, până la acea dată, două 
coduri penale diferite. Codul din 1865 a rămas în vigoare pentru mai mult de jumătate 
de secol, fiind succedat de Codul Penal din 1937. În a doua jumătate a secolului existau 
numeroase îndoieli cu privire la eficiența magistraturii din România. Grigore loan Laho- 
vary în Despre îmbunetăţirea dreptăței la noi (1885), afirma: „Toate serviciile s-au 
organisatu în statul Românu numai magistratura a remasu inapoi!"?82, Atitudinea sa cri- 
tică viza clementa judecătorilor autohtoni. El relata următoarea anecdotă despre 
magistraţii români: „Un consul francais reprochait à un juge à Bucharest d'avoir acquitté 
un faux monnayeur. «Que voulez-vous, respondit le juge, cet homme avait une femme et 
plusieurs enfants à nourrir; n'ayant pas d'argents il en faisait»"?83, O astfel de anecdotă 
reprezenta, probabil, o exagerare, insá pornea de la cáteva elemente reale. 

Modernizarea legislatiei penale a dus si la aparitia unor contradictii. Desi noile pre- 
vederi erau privite drept elemente de progres fatá de perioada anterioará, adoptarea 
rapidă a acestora in România a întâmpinat nu puţine critici. Codul Penal din 1865, care 
reprezenta chintesenta schimbărilor din legislația penală, era considerat de unii juriști 
contemporani drept o preluare superficială a legilor din alte state. La sfârşitul secolului, 
un anume Mihail Sfintescu, reda un punct de vedere împărtășit de multi: „Legislaţia 
noastră penală nu este decât o imitație aproape identică a celei franceze”284. A doua ju- 
mătate a secolului al XIX-lea cuprinde multiple transformări în materie de practică și 
teorie penală, fapt care impune unele nuantári. Implementarea mai multor inovaţii nu se 
putea realiza fără să apară îndoieli legate de eficiența sistemului legislativ. 

O privire asupra istoriei legislației penale din Moldova și Muntenia ar putea identifica 
sursa acestor temeri care însoțeau introducerea unor prevederi inovatoare. Petre Iones- 
cu-Muscel285 este autorul unei lucrări care se ocupă de istoria dreptului penal în 
România. El considera intervalul 1850-1916 o epocă cu două perioade. În prima etapă, 
cuprinsă între 1850-1865, erau aplicate în Principate două coduri penale diferite. În 
Moldova era în vigoare Codul Penal din 1826, iar în Muntenia, Codul Penal Știrbey din 
1852. O a doua etapă ar fi cea cuprinsă între 1865-1916. Începând din 1865 s-a realizat 
unificarea legislaţiei penale. Intrarea României în război, în 1916, reprezenta, potrivit 
autorului, sfârşitul acestei etape?86, 

În secolul al XVII-lea, în Principate existau două coduri de legi: Pravila lui Vasile Lupu 
(1646), numită Cartea Românească de Învăţătură, iar în Muntenia, Pravila lui Matei Ba- 
sarab (1652), Îndreptarea Legii. Acestea erau inspirate de dreptul bizantin, dar si de 


281 Peter King, Decision-Makers and Decision-Making in the English Criminal Law 1750-1800, p. 25. 

282 Grigore Ioan Lahovary, Despre fmbunetátirea dreptátei la noi, Bucuresci, F. Góbl Fii, 1885, p. 52. 

283 Ibidem, p. 49. 

284 Mihail Sfintescu, Juriul în materie criminală, Bucuresci, Tipografia „Vocea Ínvetátorilor", 1899, p. 8. 

285 Petre Ionescu-Muscel, Istoria Dreptului Penal Román, Bucuresi, Editura „Revista Positivă Penală si Peniten- 
ciará", 1931. 

286 Ibidem, p. 138. 

obiceiurile locale287, Juristul Ioan Tanoviceanu considera că dispoziţiile penale nume- 
roase demonstrau caracterul primitiv al celor două legislații. Cele două nici n-ar fi fost 
aplicate mult timp. De la sfârșitul secolului al XVIII-lea, judecătorii foloseau Promptuari- 
ul lui Armenopol288. Grigore Dianu insista asupra durității pedepselor din secolul al XVII- 
lea289. Potrivit lui, cine fura pentru a treia oară păsări domestice era condamnat la moar- 
te. Pe durata domniei lui Vasile Lupu ar fi fost executați 40.000 de condamnați. Cifra este 
o exagerare, fiind avansată inițial de arhidiaconul Paul de Alep, călător prin Moldova lui 
Vasile Lupu2%. Într-adevăr, pedepsele erau dure. Un număr mare de infracţiuni puteau 
atrage pedeapsa capitală. Printre mijloacele punitive prevăzute de lege se regăseau, bă- 
taia, schilodirea sau expunerea umilitoare2?1, Influenţa ideilor lui Cesare Beccaria s-a 
făcut simțită si în Tara Românească, din a doua jumătate a secolului al XVIII-lea. Îndulci- 
rea pedepselor din Moldova și Muntenia sub domnitorii fanarioți este privită cu 
dezaprobare de Tanoviceanu. Acesta nu era de acord, în general, cu ceea ce el numea 
,aberatiile beccarianismului”2%2. Totuși, până în primele decenii ale secolului al XIX-lea, 
cunoaşterea directă a ideilor lui Beccaria a fost redusă în Moldova si în Muntenia. Admi- 
nistratia militară rusească din 1768-1774 şi 1806-1812, dar si traducerea în greacă a 
operei lui Beccaria de către A. Corais (1802) au jucat un rol semnificativ în răspândirea 
acestor idei2%. În deceniul al treilea al secolului al XIX-lea, ideile lui Beccaria apăreau la 
Constantin Moroiu. De asemenea, au existat traduceri ale lucrării lui Beccaria după ver- 
siunea în neogreacá??^4, 

Regulamentele Organice ilustrau, printr-o serie de prevederi, influența ideilor beccari- 
ene. Se consacra separarea puterii judecătorești de cea executivă, apărea principiul 
dezbaterilor publice si cel al egalităţii în fata judecăţii2%. Secțiunea „Pentru divanurile ju- 
decătoreşti” (pentru Muntenia) conţinea o serie de dispoziţii referitoare la procedura de 
judecată. Aceasta trebuia să înceapă la 24 de ore de la sosirea pârâtului, acordându-i-se un 
apărător din oficiu, dacă era nevoie. Se reglementa si ascultarea martorilor??6, 

Până la 1865, în Țara Românească și în Moldova se aplicau cele două coduri penale 
menționate deja: Codul Penal Știrbey, din 1852 și Codul Penal din 1820-1826. Cele două 
coduri aveau numeroase similitudini între ele printre care si faptul că erau încă mentiona- 
te pedeapsa cu moartea si bátaia??7. Codul Penal din Moldova, Condica criminalicească, a 
fost redactat între anii 1820-1826 si a fost inspirat de mai multe surse. Codul penal austri- 
ac (1802), Codul Caragea (1818), Bazilicalele și obiceiurile autohtone s-au numărat printre 


287 loan Tanoviceanu, Tratat de Drept și Procedură Penală, vol I, p. 213. 

288 Ibidem, p. 214. Tanoviceanu nu putea preciza exact când n-au mai fost aplicate codurile lui Vasile Lupu şi Ma- 
tei Basarab si a fost introdus Promptuariul lui Armenopol. 

289 Grigore I. Dianu, Istoria închisorilor din România, studiu comparativ de Legi si Obiceiuri, p. viii. 

2% Dan Horia Mazilu, op. cit., p. 121. 

291 Ibidem, p. 513. 

2% [oan Tanoviceanu, Tratat de Drept si Procedură Penală, vol III, pp. 78-79. 

293 Valentin Al. Georgescu, Locul gândirii lui Beccaria în cultura juridică și în dezvoltarea dreptului penal până la 
mișcarea revoluţionară a lui Tudor Vladimirescu, în „Studii. Revista de Istorie”, Nr. 5, tomul 20, 1967, p. 968. 

2% [dem, Locul gândirii lui Beccaria în cultura juridică si în dezvoltarea dreptului penal de la 1821 până la 1864, în 
„Studii. Revista de Istorie”, Nr. 4, tomul 21, 1968, p. 685. 

295 Ibidem, p. 693. 

2% Ibidem. 

297 Aplicată rar deşi existau destule sentinte care prevedeau pedeapsa capitală pentru cei găsiți vinovaţi. Aceste 
două coduri sunt discutate în detaliu si de Ioan C. Filitti, Vechiul drept penal român: întregiri privitoare la vechea 
organizare judecătorească, Bucureşti, Tipografia Văcăreşti, 1934, pp. 50-58, 59-63. 

surse. Prin acesta, au fost reglementate pedepsele mai blânde pentru infracțiunile cu privi- 
re la religie2??. Codul Penal Știrbey a fost trimis spre tipărire in 1850, dar în 1852 a intrat 
în vigoare2??. Actul legislativ avea ca modele Codul Caragea (1818) si Codul Napoleon 
(1810). Deși pedeapsa capitală era menţinută, numai condamnările la moarte cu unanimi- 
tate puteau fi confirmate de domnitor. Opinia separată a unui singur judecător bloca 
aplicarea acestei pedepse30. De fapt, nu a fost executat niciun condamnat. Bătaia era 
menţinută ca pedeapsă criminală (50-150 de nuiele) si corecțională (25 de nuiele)301. Pen- 
tru infracțiunile grave - crime, se aplicau următoarele pedepse: muncă silnică la ocnă pe 
viață sau pe un interval cuprins între 5 și 15 ani, închisoare cu muncă între 1 an şi jumăta- 
te si 5 ani, degradarea cetáteneascá şi închisoarea fără muncă între 1 an şi jumătate si 10 
ani302. Pentru cazurile mai puţin grave - corectionale, pedepsele, pe lângă bătaie, erau: în- 
chisoare între 6 zile si 2 ani, interzicerea unor drepturi cetățenești, globirea - punerea sub 
supravegherea politiei303, 

O altă pedeapsă aplicată era închiderea într-o mănăstire. În 1854, Ion fiul Theodorei, 
de 14 ani a fost trimis la mănăstire pe o perioadă de 3 luni pentru fapta de bestialitate 
comisă cu o oaie30+. Același caz ne demonstrează și existența unui regim special pentru 
minori. Ion fusese acuzat și de uciderea copilului Enache în 1850. Culpabilitatea sa n-a 
putut fi dovedită. Magistratul care raporta cazul comenta că oricum el n-ar fi primit de- 
cât o corecție corporală deoarece era minor3%. Admiterea unor circumstanţe atenuante 
în timpul proceselor reprezenta un element comun. În martie 1864, Barbu Ticlete din 
Craiova a fost condamnat la 2 ani de închisoare pentru uciderea soţiei sale, Stanca. El a 
bătut-o pe Stanca după ce a prins-o „preacurvind cu Ioan Florea”. În urma rănilor, soția 
lui a decedat. Barbu şi-a mărturisit fapta şi i-a convins pe magistrati că nu intentionase s- 
o ucidă3%. În cadrul justiţiei militare existau pedepse mai grele. La 25 iunie 1864, Rădu- 
canu Lazăr, soldat din regimentul de lăncieri a fost condamnat la 3 ani de închisoare şi 
200 de lovituri de nuiele deoarece dezertase a treia oară. Ulterior, numărul loviturilor a 
fost redus la 50307. Femeile vinovate de infanticid puteau primi pedepse relativ ușoare. 
La 15 aprilie 1860, Înalta Curte din Bucureşti o condamna pe Ioana, soţia lui Constantin 
Burtuse, la închisoare pe 2 luni şi la globire pentru că omorâse o copilă nou-născută308. 

Pedeapsa cu moartea exista în codurile penale ale celor două Principate, dar era pusă în 
aplicare foarte rar. Atât de rar încât atunci când Gheorghe Bibescu confirmase initial con- 
damnarea la moarte a lui Constantin sin State, în 1844, soarta acestui asasin era motiv de 
îngrijorare pentru multi. Cezar Bolliac îi dedicase chiar o poezie asasinului, devenit un 


2% Tudor Voinea, Le grand code penal roumain de 1865, în „Recherches sur l'histoire des institutions et du droit”, 
an X, 1985, p. 107. 

299 Petre Ionescu-Muscel, op. cit., p. 147. 

300 Valentin Al. Georgescu, op cit., Locul gândirii lui Beccaria în cultura juridică și în dezvoltarea dreptului penal de 
la 1821 până la 1864, p. 703. 

301 Ibidem. 

302 Petre lonescu-Muscel, op. cit. pp. 143-144. 

303 [bidem, pp. 145-146. 

304 D.A.N.I.C., Fond Ministerul Justiţiei. Penale, dosar 88/1854, f. 14. 

305 [bidem. 

396 [dem, Fond Ministerul Justiţiei, dosar 210/1864, ff. 1-4. 

307 Ibidem, dosar 14/1864, f. 1. 

308 Idem, Fond Înalta Curte. Secţia Criminală, dosar 21/1860, f. 1. 

martir al societátii309, În Moldova, deşi domnitorul Sturdza nu manifesta aceeaşi indul- 
gentá pentru criminali, execuțiile nu erau frecvente. Conform lui Constantin C. Angelescu 
ultimele execuţii din epocă ar fi avut loc în 1826, în Muntenia și în 1847, în Moldova310. 

Până în a doua jumătate a secolului, n-au existat studii profunde și originale de drept 
penal în Țările Române. Asa cum arăta Petre lonescu-Muscel, încă din secolul al XVII- 
lea31! se pot identifica influențele unor lucrări de drept penal din Occident asupra auto- 
rilor din spaţiul românesc. Un rol deosebit în evoluţia criminologiei românești si a 
celorlalte discipline cu o sfera apropiată, medicina legală, psihiatria sau dreptul penal îl 
are raportul cu cercetările din Occident. În mod evident, juristii sau ceilalți cercetători 
erau influențați de acestea. Pe de o parte, au existat studii originale în care autorii încer- 
cau să verifice validitatea diferitelor teorii din această arie a cunoaşterii ştiinţifice sau, 
cel puţin, să le raporteze la România secolului al XIX-lea, dar pe de altă parte și lucrări de 
popularizare care doar preluau discuţiile din Occident fără a încerca să aducă elemente 
inovatoare. Horia Roman Patapievici a încercat să explice modernizarea științifică din 
estul Europei în secolele XVIII-XIX, apelând la o metaforă - „aruncarea la coş”312. Dacă in 
Occident modernizarea științifică se baza pe contestarea tradiţiei științifice, pe discuta- 
rea noilor teorii şi, în final, pe preluarea şi integrarea lor în tradiţia ştiinţifică, în est se 
adopta o teorie din rațiuni sociologice sau politice315, fără discuţii critice, vechile teorii 
fiind abandonate, „aruncate la coș”. Astfel, potrivit lui Patapievici, modernizarea stiintifi- 
că în Occident s-a realizat prin „altoire”, iar în est prin „aruncare la coș”. 

Sigur, acest model interpretativ trebuie nuantat. Patapievici îl aplică pentru ştiinţele 
naturii și surprinde fenomenul până în prima jumătate a secolului al XIX-lea. Pentru a 
doua jumătate a secolului al XIX-lea, în studiile de criminologie sau de drept penal, au 
existat destule evoluţii care să justifice o nuantare a teoriei lui Patapievici. Dacă in pri- 
mele decenii, majoritatea autorilor obișnuiau să preia teoriile din Occident fără a avea o 
abordare critică, spre sfârșitul secolului din ce în ce mai multi autori încearcă măcar să 
adapteze acele teorii condiţiilor din România. Cu alte cuvinte modernizarea ar putea fi 
percepută mai întâi ca o „aruncare la cos", iar apoi ca o ,altoire". Nu era o ,altoire" com- 
pletă după cum nu putem afirma nici că modernizarea din primele decenii ale perioadei 
se realiza doar prin „aruncarea la cos". Mai curând, am putea discuta de o tendinţă ac- 
centuată către o modernizare „prin altoire” la sfârşitul secolului. 

Totuși, înainte de a analiza studiile de drept penal din a doua jumătate a secolului al 
XIX-lea, ar fi indicat să examinăm Codul Penal și Codul de Procedură Penală, intrate în 
vigoare din 1865. Deşi nu existau mari diferente între legislatiile penale care se aplicau 
până la acea dată în Moldova și Țara Românească, prin Codul Penal din 1865 se realiza o 
unificare legislativă. Cele două coduri, penal si de procedură penală au fost elaborate în 
1864 de o comisie compusă din șapte membri: G. Costa-Foru, B. Boerescu, C. Brăiloiu, A. 


309 Constantin C. Angelescu, Pedeapsa cu moartea la Români în veacul al XIX-lea, București, Tipografia Închisorii 
Centrale Văcăreşti, 1927, p. 29. Indulgenta domnitorului în astfel de împrejurări nu este întâmplătoare. Tot în 
1844 are loc o răscoală la ocna Telega şi Divanul Criminalicesc condamnă la moarte pe capii răscoalei. Domni- 
torul schimbă pedeapsa capitală în muncă la ocnă. 

310 Ibidem, p. 16, p. 39. 

311 Petre Ionescu-Muscel, op. cit., p. 154. 

312 Horia Roman Patapievici, Discernământul modernizării. 7 conferinţe despre situaţia de fapt, Bucureşti, Human- 
itas, 2004, p. 89. 

313 Ibidem, p. 92. 

Panu, I. Cantacuzino, A. Arion si D. Corne314. Unul din membrii comisiei, Boerescu, recu- 
noștea că pentru elaborarea riguroasă a unui cod penal, erau necesari ani şi nu doar 
două-trei luni cât a avut la dispoziţie această comisie315. Codurile penale?16 din care s-au 
inspirat au fost cel francez, belgian şi austriac, dar şi codurile penale ce se aplicaseră pâ- 
nă la acea dată în Țara Românească și Moldova. Proiectul a fost votat în grabă, fără a fi 
dezbătut de Adunarea legiuitoare, la 11 martie 1864317. Cuza nu l-a acceptat și l-a trimis 
Consiliului de Stat pentru a fi modificat, în sensul unei armonizări cu „gradul de civili- 
zatiune în care se află tara". Domnitorul considera că pedepsele erau prea aspre218. În 
general, revizuirile aduse au avut în vedere uşurarea pedepselor. Codul Penal a intrat în 
vigoare la 22 aprilie 1865, el având 400 de articole. Revizuirile din timpul lui Cuza nu au 
fost singurele. În următorii ani, el a făcut obiectul mai multor modificări în 1874, 1882, 
1893, 1894, 1895, 1900, 1910, 19125319. Codul de Procedură Penală a intrat în vigoare tot 
în 1865, fiind modificat320 în mai multe rânduri: 1867, 1868, 1875, 1877, 1886, 1900, 
1902, 1907, 1909, 1913, 1919. Acest act juridic este inspirat, în special, de Codul de Pro- 
cedură Penală Francez din 1808. 

Codului Penal din 1865 grupa faptele criminale în funcție de gravitatea lor în crime, de- 
licte si contravenţii. Pedepsele erau la rândul lor adaptate acestei impártiri??!. Pedepsele 
pentru crime, stipulate în articolul 7 al Codul Penal puteau fi: munca silnică pe viață, mun- 
ca silnică pe o perioadă cuprinsă între 5 şi 20 de ani, recluziunea într-o casă de muncă de 
la 5 la 10 ani, detentia pe o perioadă de la 3 la 10 ani, degradarea civică de la 3 la 10 ani. De 
asemenea, pedepsele pentru delicte, prevăzute în articolul 8, erau: închisoarea de la 15 zile 
la 2 ani, interzicerea unor drepturi civile, politice sau de familie de la 6 luni la 6 ani sau 
amenda pentru sume de cel puţin 26 de lei3?2, Conform articolului 9, contraventiile se pe- 
depseau cu închisoarea între 1 si 15 zile sau amenda pentru sume între 4 si 25 de lei323. În 
mod cert, introducerea unor pedepse precum degradarea civică32+ sau plata unor amenzi 
erau un indicator al progresului față de perioada anterioară când se folosea bătaia in mod 
curent, aceasta fiind reglementată legislativ. Rămâne problema adaptării acestor măsuri 
societății româneşti din a doua jumătate a secolului al XIX-lea. Oare câţi din cetăţenii ro- 
mâni erau conștienți de drepturile lor civile sau politice astfel încât să înțeleagă ce ar 
însemna o măsură precum degradarea civică ? Probabil nu foarte mulți325. 


314 [oan Tanoviceanu, Tratat de Drept și Procedură Penală, vol I, p. 216. 

315 Ibidem, p. 217. 

316 Petre Ionescu-Muscel, op. cit. p. 148. 

317 Tanoviceanu relatează cu sarcasm situaţia. I. Ghica și G. Vernescu ar fi cerut ca proiectul să fie votat în bloc 
pentru că membrii comisiei „au toată stima şi încrederea Adunării”. Unul din onorabilii membri ai comisiei, A. 
Arion, şi-a sfârşit cariera politică în închisoare după ce fusese Ministru de Justiţie de două ori. Vezi loan Tanov- 
iceanu, Tratat de Drept și Procedură Penală, vol I, p. 216. 

318 Ibidem, p. 219. 

31? Petre Ionescu-Muscel, op. cit, p.148 

320 [bidem, p. 152. 

321 [bidem, p. 151. 

322 Ibidem. 

323 Ibidem. 

324 [n esenţă, restrângerea drepturilor politice ale indivdului. Degraderea civică însemna interzicerea detinerii 
unor funcţii publice, suspendarea dreptului de vot, imposibilitatea de a fi jurat sau martor, dar și suspendarea 
dreptului de a purta armă sau de a servi în armată. 

325 De obicei, degradarea civică era aplicată alături de alte pedepse precum închisoarea corecțională tocmai 
pentru că aplicată singură nu avea un impact deosebit pentru cei mai mulți indivizi. 

Codul Penal era împărțit pe „cărţi”. Dintre acestea, cartea a II-a discuta despre crime, 
delicte şi pedepsele lor. Crimele de înaltă trădare sau atentat împotriva Domnului şi a 
familiei acestuia se pedepseau cu munca silnică pe viatá326. Conform articolului 232, 
omorul, pruncuciderea, asasinatul, părintuciderea, otrăvirea erau pedepsite tot cu mun- 
ca silnică pe viatá3?7. Potrivit articolului 230 din Codul Penal „pruncuciderea se numesce 
omorul copilului său născut de curând”328. Sintagma „născut de curând”32 nu era defini- 
tă în cadrul acestui articol, însă în practică era acceptat faptul că un copil născut de 
curând era cel care avea nu mai mult de trei zile (trei zile era termenul de declarare a 
unui copil la starea civilă după ce fusese născut). Totuşi, legea menţiona o excepţie nota- 
bilă, „pruncuciderea, când se va săverşi asupra unui copil nelegitim de către muma sa, se 
va pedepsi cu reclusiunea”330. Pedeapsa mai mică recunoștea indirect circumstanţele 
atenuante care o determinaseră pe nefericita mamă să-și ucidă copilul. Aceste cazuri de 
infanticid, în care copilul era nelegitim, nu erau excepţii, ci erau frecvente. Ținând cont 
de această situaţie, Codul Penal recunoștea indirect statutul dublu al femeilor de agre- 
soare, pentru că își uciseseră copiii, dar si de victime ale seducţiei masculine331. În 
discursul de apărare al Cristinei Surugiu, care îşi ucisese copilul, avocatul Lascăr Costin 
arăta că, de fapt, ea era victima și nu criminala332. Clienta sa, o fată de la ţară, credulă, fu- 
sese sedusă de un boier şi gândindu-se la ruşinea pe care trebuia să o înfrunte şi-a ucis 
copilul333. În cele din urmă, Cristina Surugiu a fost achitată. Cazuri ca acesta sunt citate 
de mai multi autori. Uneori, chiar procurorii se pronunţau pentru achitarea femeilor ce 
comiseseră infanticid334. În Codul Penal Francez, care servise drept sursă de inspiraţie 
pentru cel din România, infanticidul era însă pedepsit cu moartea?35. 

Unul din aspectele care iese în evidenţă în legătură cu aplicarea Codului Penal şi a Co- 
dului de Procedură Penală este acela că au suferit modificări repetate la un interval relativ 
scurt de timp. O cauză ar fi aceea că din moment ce erau inspirate din coduri penale din 
spaţiul Europei Occidentale aveau prevederi care nu se potriveau cu trăsăturile sistemului 
legislativ autohton. Modificările nu au fost impuse doar de o neadecvare a prevederilor 
condiţiilor existente în România, ci si ca urmare a unor evoluţii locale. De exemplu, refor- 
ma Codului Penal din 1874 a avut ca motivaţie înmulţirea cazurilor în care inculpatii erau 
achitati de curţile cu jurati336, Ca urmare, s-a realizat corectionalizarea unor infracțiuni, în 


326 Jon I. Condeescu, Codice Penal Român-adnotat și explicat, Bucuresti, Tipografia Ştefan Mihăilescu, 1883, p. 
140. 

327 Ibidem, p. 141. 

328Constantin Hamangiu, Codul Penal, Bucuresci, Editura Leon Alcalay, 1903, p. 190. 

329 Theodor St. Anastasiu, Despre pruncucidere din punct de vedere juridic și medico-legal, Bucureşti, Tipografia 
Curtii Regale F. G6bl. Fii, 1905, p. 17. 

330 [bidem. 

331 Seductia nu era incriminatá in Codul Penal din 1865, dar au existat propuneri de schimbare a acestui statut, 
vezi Alin Ciupală, Femeia în societatea românească a secolului al XIX-lea: între public si privat, Bucureşti, Editura 
Meridiane, 2003, pp. 28-29. 

332 Lascăr Costin, Apărarea Cristinei Surugiu înaintea Curtei cu Jurati din Tecuciu, Focşani, Tipografia H. Goldner, 
1868, p. 4. 

333 [bidem, pp. 6-7. 

334 P. Popescu-Muscel, Momente din Palatul Justiţiei, Bucureşti, Tipografia ,, Cooperativa", 1914, pp. 1-8. 

335 Charles Casati, Code Pénal,commenté par la jurisprudence la plus Recente, Paris, Marchal et Billiard, 1890- 
1891, p. 126. 

336 Situaţia era prezentă si în alte state europene. În cazul sistemului penal francez, una din sursele pentru Codul 
Penal românesc, existau cazuri numeroase de achitări ale unor inculpati în fata curților cu jurati, situaţie anali- 

sensul că 18 crime au fost transformate în delicte, iar pedeapsa maximă pentru închisoa- 
rea corecțională a fost înăsprită337. Printre crimele transformate în delicte se regăseau: 
falsificarea timbrelor poștale, delapidarea de fonduri, atentatul la pudoare, bigamia, măr- 
turia mincinoasă în cazurile penale, distrugerea registrelor sau a documentelor oficiale, 
distrugerea sau sustragerea dovezilor care puteau fi folosite pentru punerea sub acuzare 
pentru crime338. Deşi autorii acelor crime corectionalizate riscau pedepse mai mici, se viza 
un procentaj mai mic al achitărilor. Această reformă, inspirată de achitările numeroase, nu 
de dorința de a micșora pedepsele, a fost criticatá33? repetat, mai ales de Ioan Tanovicea- 
nu. Prezența multor modificări ale acestor acte normative indică, într-adevăr, dacă nu o 
neconcordantá între teoria penală si felul cum erau puse în practică aceste dispozitii, cel 
puţin o nevoie de schimbare, de adaptare. Codul Penal din 1865 prevedea totuși un număr 
mare de infracţiuni calificate drept „crime” ceea ce cauza unele dificultăți juratilor. Aceştia 
preferau să achite inculpatii. De asemenea, pedepsele pentru delicte erau prea mici si mo- 
dificarea din 1874 a vizat ridicarea pedepsei maxime pentru delicte, de la 2 ani la 4 ani de 
închisoare3%0, 

Activitatea curților cu jurati a fost criticată în mai multe ránduri?^!. Această instititutie 
era considerată o ,imitatie" inspirată de legislația din statele Europei Occidentale. În mare 
măsură, chiar era o imitație. La scurt timp după intrarea în aplicare a Codului Penal din 
1865, apărea în România un manual al juratilor care prezenta aspectele majore ale activi- 
tátii acestei instituţii. Sfaturile pentru viitorii jurati nu lipseau. Se ofereau indicii în privința 
reacțiilor acuzaților sau ale martorilor pentru ca juratii să nu fie ușor de impresionat?42. Se 
pare că astfel de sfaturi detaliate nu și-au atins scopul. La aproape 30 de ani după apariţia 
Manualului juratiloru (1867), studiul procurorului Mihail Şuţu, Câteva cuvinte asupra insti- 
tutiei juriului (1895), cerea suprimarea acestei instituţii, cel puţin în privința dreptului 
penal pentru că reprezenta „un pericol social”343. Statisticile penale analizate de el arătau 
că în laşi, pentru perioada 1880-1893, fuseseră 1.170 de achitări și 1436 de condamnări, 
fie corectionale, fie criminale344. Cauza acestei situaţii ar fi fost, potrivit lui, proasta organi- 
zare a juriului în România, lipsa de experienţă a juratilor, cât şi modificările legislative. Tot 
spre sfârșitul secolului, Mihail Sfintescu, în teza sa de licenţă intitulată Juriul în materie 
criminală (1899), aducea alte argumente împotriva instituţiei juriului. Publicul care asista 
la procese era impresionabil, îşi manifesta simpatia sau antipatia pentru acuzaţi, iar juratii 


zată şi de Louis Chevalier, Classes laborieuses et classes dangereuses, Paris, Librairie Generale Francaise, 1978. În 
perioada 1826-1831, în Franţa în jur de 40% din cei acuzaţi de infracțiuni grave judecate de curţile cu jurati, au 
fost achitati. Vezi James M. Donovan, op. cit., p. 170. 

337 [oan Tanoviceanu, Tratat de Drept si Procedură Penală, vol I, p. 222. 

338 Tudor Voinea, Les modifications apportées au Code pénal roumaine de 1864 jusqu'á la fin fin du XIX-e siécle, in 
„Recherches sur l'histoire de institutions et du droit”, XI-XII, 1986-1987, pp. 79-80. 

33? [oan Tanoviceanu, Tratat de Drept si Procedură Penală, vol I, p. 223. 

340 Tudor Voinea, Le grand code pénal roumain de 1865, p. 118. 

341 Din nou, Tanoviceanu discuta ironic despre introducerea juriului în România : , Mimetic ca orice popor cu 
puțină cultură, însă cu multă dorință de progres şi de lustru exterior, era natural ca poporul nostru să fie atras de 
această institutiune cu mare renume în întreaga Europă”. Vezi loan Tanoviceanu, Tratat de Drept și Procedură 
Penală, vol V, p. 215. 

342 G. S. Petrini, Manualul Juratiloru, Imprimeria Buciumului Románu, 1867, pp. 172-177. Lucrarea este o 
preluare dupá studiile unor juristi francezi precum Faustin-Hélie, Dubochet sau Guichard. 

343 Mihail Sutu, Câteva cuvinte asupra instituţiei juriului, laşi, Tipo-Litografia H. Goldner, 1895, p. 29. 

344 Ibidem, pp. 3-4. 

ţineau mereu cont de aceste manifestări345. Statisticile judiciare din secolul al XIX-lea ne 
pot ajuta să analizăm modul în care a evoluat rata condamnárilor acuzaților care erau ju- 
decati atât de curțile cu jurati, cât și de tribunale. Graficul 3346 ne indică această evoluţie 
pentru o serie de crime și delicte în intervalul 1876-1899. 


Graficul 3. Procentul condamnărilor din numărul acuzaților și 
prevenitilor 1876-1899 

—4— Procentul condamnărilor pentru tâlhării și jafuri 

—g— Procentul condamnărilor pentru atentate la bunele moravuri 


Graficul 3 surprinde câteva aspecte interesante. Pentru infracțiunile mai puţin grave 
precum atentatele la bunele moravuri sau falsurile, abuzurile de încredere și escroche- 
riile, doar între 4096 si 50% dintre cei acuzaţi și reținuți chiar erau condamnați. 
Procentul a crescut ușor în ultimul deceniu al secolului, fără a fi mai mare de 60%. In- 
fractiunile grave ca asasinatele, omorurile, tâlhăriile și jafurile erau corelate cu 
condamnări mai dese. În jur de 60% dintre cei acuzaţi și reţinuţi pentru asemenea in- 
fracțiuni erau condamnaţi. Se pare cá nu doar curțile cu jurati, dar și tribunalele achitau 
numeroşi acuzaţi în ultimul sfert al secolului al XIX-lea347. Nu ar fi corect să considerăm 
că doar juratii uşor de impresionat ar fi condus la rata ridicată a achitărilor. Alte expli- 
catii posibile ar lua în discuţie eficienţa Poliţiei si a procurorilor în a strânge dovezi care 
să dovedească vinovăția celor acuzaţi și reținuți. 

Nu doar achitările numeroase constituiau un semnal de alarmă pentru contemporani, 
ci şi pedepsele uşoare aplicate. Să începem de la un singur caz. Conform Codului Penal, 
tentativa se pedepsea cu o treaptă mai jos decât ar fi fost pedepsită respectiva infractiu- 
ne348, Astfel, tentativa de omucidere ar fi trebuit pedepsită cu muncă silnică pe o 
perioadă limitată. La 28 iunie 1869, în Bucureşti, Stan Stoica a fost condamnat la 10 zile 
de închisoare si la plata a 10 lei pentru cá a atentat cu pușca la viaţa lui Ion Dobre cioba- 


345 Mihail Sfintescu, op. cit., p. 36. 

346 Datele au fost extrase din raportul prezentat Ministrului de Justitie asupra statisticii judiciare pe 1899. Ín in- 
troducerea acestui raport apare un rezumat al datelor din deceniile anterioare. Vezi „Statistica judiciară din 
România pe anul 1899”, pp. 8-10. 

347 Rata ridicată a achitárilor se regásea si în cazul altor infracțiuni grave. În primul deceniu al secolului al XX-lea, 
curțile cu jurati achitau pe majoritatea celor acuzaţi de incendieri. Vezi Constantin Hamangiu, Rechizitorii, Craio- 
va, Institutul de Editură „Samitca”, 1908, pp. 12-13. 

348 Alecsandru loan I, Codice Penale si de Procedură Criminale, Bucuresci, Imprimeria Statului, 1865, p. 12. 

nul34?, Fapta a fost încadrată rănirilor şi nu a fost pedepsită ca o tentativă de omucidere. 
Pe o durată lungă, se manifestă aceeași tendință de a acorda pedepse mici. În intervalul 
1876-1899, în medie, 60% din cei condamnaţi pentru omor, asasinat si răniri cauzatoare 
de moarte, au primit pedeapsa minină cu închisoarea, între 3 şi 10 ani350. Pentru tâlhării 
şi jafuri, procentul era sensibil mai mic, 50% în medie351. 

Curțile cu jurati judecau doar anumite tipuri de infracțiuni: crimele352, delictele poli- 
tice si cele de presă. Juratii erau în număr de 12, aleși dintr-o listă de 36. Aceste instante 
de judecată se reuneau de patru ori pe an, la începutul fiecărui trimestru. Tribunalele co- 
rectionale se ocupau de fapte clasificate drept „delicte”353, dar si de crimele comise de 
minori (majoratul penal intervenea la 20 de ani), când aceştia nu au avut complici ma- 
jori. Un preşedinte şi doi judecători compuneau acest tribunal. În toată ţara existau 32 
de tribunale corectionale. Pentru fiecare tribunal corectional, un judecător de instrucție 
se ocupa de instructia preliminară a crimelor si a delictelor354. E] hotára trimiterea cazu- 
lui la curtea cu jurati, la tribunalul corectional sau abandonarea cercetărilor penale. Sunt 
evidente, în această privință, similitudinile cu sistemul penal din Franța unde judecáto- 
rul de instrucție decidea, de asemenea, asupra modului în care era prezentat cazul?55. 
Curțile de apel erau în număr de patru si anume cea din București, cea din Craiova, cea 
din lași si cea din Galaţi. Pe lângă fiecare funcționa un Parchet compus dintr-un procu- 
ror-general și doi sau trei procurori. Curtea de apel avea și o cameră de punere sub 
acuzare, similară cu chambre des mises en accusation din Franţa. În fine, Judecătoriile de 
pace puteau fi de ocoale si comunale şi se ocupau de contravenţii si de furturi simple?56. 

În ciuda deficienţelor celor două coduri, au existat prevederi care însemnau un evi- 
dent progres față de perioada anterioară. Sigur, se poate imputa că tocmai absenţa unor 
prevederi liberale din legislatiile anterioare arăta că noile măsuri erau niște „forme fără 
fond”, neadecvate situaţiei din România. Totuși, prevederi precum abolirea pedepsei ca- 
pitale357 sau a bătăii sunt în afara unor asemenea discuţii, cel puţin în aparenţă. Înainte 
de 1864 existaseră inițiative pentru abolirea acestora, iar pedeaspsa cu moartea era pu- 
să rar în aplicare. Probabil, chiar faptul că era aplicată rar ar fi o explicaţie pentru 
eliminarea ei din Codul Penal pentru că această operaţie nu făcea decât să confirme sta- 
rea de facto. De altfel, în timpul ocupaţiei ruseşti de la începutul secolului, Kiseleff ar fi 
dorit scoaterea pedepsei capitale din Regulamentul Organic, însă, aşa cum relatează con- 
sulul Prusiei la Bucuresti, guvernatorul rus a renunţat „din pricina stării coborâte de 
cultură în care se afla poporul de aici”358. 


349 D. A.N.I.C., Fond Ministerul Justiţiei. Serviciul Penale, dosar 8/1869, f. 2. 

350 „Statistica judiciară din România pe anul 1899”, p. 8. 

351 Ibidem, p. 10. 

352 [on I. Condeescu, op. cit., p. 10. 

353 Ibidem. 

354 „Statistica judiciară din România pe anii 1896, 1897, 1898", p. 11. 

355 Vezi discuţia despre sistemul penal francez în primul capitol. 

356 „Statistica judiciară din România pe anii 1896, 1897, 1898”, pp. 111-112. Organizarea era în vigoare la 1902. 
La 1865, acestea era numite tribunale politienesti. Vezi Alecsandru Ioan I, op. cit., p. 127. 

357 Pedeapsa capitală mai putea fi aplicată doar în caz de război, situaţie descrisă de articolul 18 al Constituţiei 
din 1866. Vezi Constantin Angelescu, op. cit., p. 49. 

358 Constantin C. Angelescu, op. cit., p. 21. 

Nu doar Kiseleff a fost împotriva abolirii pedepsei capitale în Principate. În Moldova, 
în iulie 1829359, s-a cerut Divanului desființarea pedepsei cu moartea și a „pedepselor 
mutilante”, dar Divanul s-a opus, pedepsele mutilante „nefiind mai dure decât în alte 
părți”, iar abolirea pedepsei cu moartea era imposibilă „din lipsă de închisori sigure şi 
încăpătoare”. Pe de-altă parte, nu trebuie să lăsăm la o parte faptul că la 1865, momentul 
în care a fost abolită pedeapsa cu moartea în România, în cele mai multe state din Euro- 
pa, ea încă era în vigoare. În Italia pedeapsa cu moartea a fost abrogată în 1890, în 
Olanda în 1881, în Belgia era încă prezentă, însă din 1863 era comutată mereu, în Portu- 
galia fusese desfiitatá si, în cele din urmă, unele din cantoanele elvețiene o aboliseră. În 
restul statelor, pedeapsa capitală exista și avea să fie scoasă din legislatiile penale în se- 
colul al XX-lea. Ideea diminuării pedepselor și a corelării acestora cu gravitatea faptelor 
apăruse încă de la Beccaria în secolul al XVIII-lea, el fiind printre primii care au propus 
abolirea pedepsei capitale. Totuşi, puţine au fost statele europene care au renunțat, într- 
adevăr, la această măsură în secolul al XIX-lea. 

Au existat câteva propuneri în România pentru reintroducerea pedepsei cu moartea. 
Cea mai energică inițiativă a fost a lui loan Tanoviceanu. Pe aceasta o vom trata mai 
amănunțit în paginile următoare. Pe lângă Tanoviceanu au fost si alte voci care au cerut 
reintroducerea pedepsei capitale. În memoriile sale360, principele Nicolae Sutu (1798- 
1871) a prezentat critic introducerea instituțiilor moderne de guvernare în Principate, 
în special pentru că lipseau oamenii capabili să le conducă. Aceeași atitudine critică o 
arăta şi față de suprimarea pedepsei cu moartea36! „fără fază tranzitorie, fără discuţii 
prealabile”. Este o atitudine conservatoare care scoate în evidență graba cu care a fost 
adoptat noul cod penal. 

Vasile Conta (1845-1882) avea o poziţie oarecum diferită în această chestiune. El 
considera că pedeapsa cu moartea nu trebuia desființată într-o țară decât dacă se dove- 
dea că frica unei pedepse mai mici era de ajuns pentru a-i opri pe oamenii cei mai puţin 
culti să săvârşească cele mai îngrozitoare crime362. Apare evidentă corelarea între nive- 
lul de cultură al unui individ și predispoziția către acte criminale. Pentru Conta, chiar și 
torturile ar fi necesare când pedeapsa cu moartea s-ar dovedi insuficientá363, E] argu- 
menta că pedeapsa cu moartea a fost desființată unde existau crime mai puţine pentru 
că moravurile se îmblânziseră. În final, pleda pentru aplicarea pedepsei cu moartea în 
România doar în anumite situaţii, adică pentru străinii care ar fi comis crime îngrozitoa- 
re: „considerând apoi blàndetea moravurilor Românilor în comparatiune cu a streinilor, 
mai că ar fi drept ca pentru aceștia din urmă să se prevadă în legile noastre pedepse mai 
aspre, chiar pedeapsa cu moartea”36+. Dincolo de conotatiile xenofobe, ideea blândeţii 


359 Valentin Al. Georgescu, Locul gândirii lui Beccaria în cultura juridică si în dezvoltarea dreptului penal de la 
1821 până la 1864, p. 692. 

360 Nicolae Sutu, Memoriile Principelui Nicolae Sutu, Bucureşti, Editura Fundaţiei Culturale Române, 1997. 

361 Sutu îl citează pe scriitorul francez Adolphe Karr la un moment dat: „Pedeapsa cu moartea să fie abolită, o 
doresc din toată inima, dar să înceapă domnii asasini”, ibidem, p. 361. 

362 Vasile Conta, Teoria fatalismului, în „Opere complete, filozoful Conta”, coordonată de Octav Minar, editura C. 
Sfetea, București, 1914. 

363 [bidem, p. 191. 

364 [bidem, p. 191. Această poziţie xenofobá avea să fie criticată de Tanoviceanu în al sáu Tratat de Drept si Proce- 
dură Penală. „De asemenea ni se pare cá e a trece limitele patriotismului şi a cádeà în sovinism, susținând cá 
moravurile Românilor sunt mai dulci decât ale celorlalte națiuni; ne avem si noi ocnașii nostri care rivalizează cu 

moravurilor românilor pare suficientă pentru a contracara aplicarea pedepsei capitale în 
cazul românilor. Blândețea moravurilor românilor este de altfel o temă recurentă la 
multi autori din România secolului al XIX-lea si nu numai365, 

Am discutat despre dreptul penal din România în a doua jumătate a secolului al XIX- 
lea, însă ca să putem înțelege sistemul penal ar trebui să prezentăm si pe unii dintre cei 
mai influenţi reprezentanţi ai acestuia. Modul în care funcţiona sau în care a fost conce- 
put acest sistem, cu toate actele sale normative, este și rezultatul acțiunii celor mai 
importanți jurişti români din această perioadă. 

Juriştii de la mijlocul secolului al XIX-lea sunt cei care au pus bazele dreptului penal 
modern în România366. Unul dintre primii penaliști români în această perioadă a fost Va- 
silake Petroni. El a rămas cunoscut prin lucrarea Comentariile dreptului penal (1857). În 
studiul său, Vasilake Petroni a fost puternic influențat de cultura greacă și de cea france- 
ză, lucru normal dacă ne gândim la contextul cultural al epocii. Lucrarea juristului român 
a fost împărţită în două secțiuni3$7, una în care încearca să ia în discuţie principiile din 
dreptul penal, oferind exemple mai ales din istoria dreptului penal francez şi una în care 
comenta Codul Penal Știrbey, aflat în vigoare la 1857. 

În același an a apărut la Paris opera lui Basilie (Vasile) Boerescu, Traite comparatif 
des delits et des peines. Aceasta este teza lui de doctorat, susținută la Paris368. Asemăna- 
rea cu titlul lucrării lui Cesare Beccaria, Dei delitti e delle pene (1764), este evidentă şi nu 
întâmplătoare. Boerescu este considerat de Petre Ionescu-Muscel, în lucrarea citată, cel 
mai important jurist român de la jumătatea secolului secolului al XIX-lea, ţinând cont şi 
de activiatea sa în plan legislativ si de ideile enunțate în studii precum cel evocat mai 
sus36. Opera sa principală, Traité comparatif des délits et des péines este unul dintre 
puţinele studii din această perioadă cu un grad însemnat de originalitate. Boerescu ana- 
liza în prima secțiune a acesteia principiile generale ale dreptului penal, în a doua, care 
este şi cea mai importantă, se ocupa de delicte, iar în ultima studia pedepsele. Boerescu 
discuta si despre duel în lucrarea sa370, chestiune care va reveni în atenţia juristilor ro- 
mâni spre sfârsitul secolului371. E] începea prin a arăta cum era privit duelul din 
perspectiva celor două părti, respectiv a celui insultat şi provoacă şi a celui provocat. În 
paginile următoare identifica originile duelului la popoarele nordice și urmărea istoria 
lui în Europa medievală. Boerescu îl plasa corect în cadrul codul judiciar la longobarzi, 


cei mai mari scelerati din străinătate”. El prezenta cazurilor unor astfel de ocnasi celebri în epoca precum Ion Pi- 
pa sau G. Lascarache (condamnat în 1900 pentru 40 de asasinate şi peste 86 de tâlhării săvârşite cu banda sa). 
Vezi loan Tanoviceanu, Tratat de Drept și Procedură Penală, vol III, p. 315. 

365 Pentru o tratare detaliată a chestiunii, vezi Gabriel Constantinescu, Stereotipul blándetii moravurilor popor- 
ului român de la jumătatea secolului al XIX-lea până la Primul Război Mondial, în „Orizont XXI”, an VI, Nr. 1 (21), 
2011, pp. 10-17. 

366 Petre Ionescu-Muscel insista asupra acestui rol inițiator, încercând să-i apere de criticile vehemente care i-au 
vizat în ultimele decenii ale secolului. 

367 Petre lonescu-Muscel, op. cit, pp. 157-159. 

368 Iniţial, el fusese picat la al doilea examen de doctorat, însă a reușit să-l treacă o lună mai târziu, în mai 1857. 
Vezi Contantin C Angelescu, Cei dintâi doctori în drept dela Paris, Bucureşti, Fundaţia Culturală Regele Mihai I, 
1928, p. 19. 

369 Petre Ionescu-Muscel, op. cit. pp. 159-160. 

370 Basile Boeresco, Traité comparative des délits et des péines, Paris, A. Durand, 1857, pp. 278-314. 

371 Este vorba de duelul din noiembrie 1897 dintre Gheorghe Em. Lahovari si mai cunoscutul Nicolae Filipescu, 
încheiat cu moartea primului. Acest eveniment a stârnit multe discuţii cu privire la condiţiile de desfășurare a 
duelurilor, existând câteva lucrări în epocă care au analizat chestiunea. 


Crime înfiorătoare și tâlhării îndrăzneţe 141 


franci, bavarezi, în special la popoarele germanice372. Autorul explica apoi de ce duelul 
era considerat delict în majoritatea codurilor penale de la acea vreme, exprimându-și 
dezaprobarea personală față de această practică. O poziţie similară față de duel o are si 
Ioan Tanoviceanu?73, 

Ín legaturá cu pozitia sa fatá de pedeapsa capitalá trebuie sá precizám cá nu a accep- 
tat prezenţa ei în Codul Penal când a făcut parte din comisia care a elaborat proiectul 
pentru actul legislativ amintit. În Traité comparatif des délits et des péines aborda si pro- 
blema pedepsei capitale, insistând mai cu seamă asupra nelegitimitátii ei37^, O altă 
lucrare semnificativă a sa este Codicele Romíne sau colectiune de toate legile României 
(1873), în care explica proveniența unor articole din Codul Penal precum şi unele dintre 
greşelile ivite la redactarea acestuia. 

Probabil, mai importantă a fost activitatea sa legislativă. Vasile Boerescu a deținut 
funcţii oficiale înalte. În 1860375, când era Ministru de Justiţie a publicat, în franceză, un 
proiect de cod penal, iar în 1864, el a făcut parte din comisia care a elaborat Codul Penal. 
De altfel, cei mai multi dintre juristii din această perioadă au deţinut funcţii oficiale înal- 
te în Stat. Era oricum nevoie de oameni pregătiți pentru elaborarea unor acte legislative 
care să reglementeze funcționarea eficientă a aparatului administrativ. Ca şi în alte do- 
menii, rolul acestei elite a fost esenţial. 

Dintre juriștii marcanți ai epocii îl putem menţiona si pe Constantin Eraclide (1819- 
1873), preşedinte al Curţii de Justiţie și Casaţie de la Focșani376. Cea mai importantă lu- 
crarea a sa, Studii practice asupra dreptului criminal (1865) , insista asupra relaţiei 
dintre legi si obiceiuri sau moravuri. Autorul încerca să demonstreze că legile nu au nicio 
valoare, sunt literă moartă, moravurile sau „obiceiurile popoarelor” fiind acelea care pun 
legile in miscare?77, El oferea o analiză cronologică a modului în care erau aplicate legile 
din Antichitate până în perioada modernă. Autorul utiliza respectiva analiză pentru a ar- 
gumenta ideea necesității corespondenţei dintre legi si moravuri. De asemenea, se 
declara un admirator al lui Beccaria pentru felul în care acesta influentase istoria drep- 
tului penal. În scurta sa analiză a codurilor penale din diferite state de-a lungul istoriei, 
Eraclide își exprima dezaprobarea față de pedeapsa capitală: „a ucide pe acelu ce a ucisu 
este a imita cu liniscea ratiunei pe a asasinulu în deliriu”378. În continuare, el preciza că si 
în cele mai avansate state, precum Marea Britanie, existau unele erori în legislația pena- 
lă, făcând referire directă la existența pedepsei cu moartea. 

Ion I. Condeescu, un alt jurist cunoscut din a doua jumătate a secolului, se remarcă, în 
primul rând, prin lucrarea Codice Penal Român-adnotat și explicat (1883). Condeescu 
analiza Codul Penal adoptat în 1865, oferind comentarii cu referire la cele 400 de artico- 
le ale actului legislativ. În secţiunea referitoare la pedepsele prevăzute de Codul Penal el 


372 Basile Boresco, op. cit., p. 286. 

373 [oan Tanoviceanu, Duelul, București, Tipografia ziarului „Curierul Judiciar”, 1915, pp. 3-4. 

374 Basile Boresco, op. cit., pp. 350-353. Chestiunea pedepsei capitale la Vasile Boerescu apare şi in o teză de doc- 
torat recentă, Mirela Simona Florea, Activitatea politică și culturală a lui Vasile Boerescu (1830-1883), Bucureşti, 
Universitatea din Bucureşti, 2009, p. 91. Din păcate, este o tratare oarecum superficială a subiectului. 

375 Petre Ionescu-Muscel, op. cit., p. 162. 

376 Ibidem, p. 163-164. 

377Constantin Eraclide, Studii practice asupra dreptului criminal, Bucuresci, Tipografia Stephan Rassidescu, 1865, 
p. 20. 

378 Ibidem, p. 21. 

încerca să justifice prezenţa anumitor sancțiuni aprobând, de pildă, înlocuirea pedepsei 
capitale cu munca silnică pe viaţă. De asemenea, el susținea dreptul societăţii de a pe- 
depsi prin „misiunea de a menţine legea conservatiunei sociale”. Astfel, pedepsele ar fi 
împotriva indivizilor care se ating de ordinea socialà?7?. Prin această modalitate de a ar- 
gumenta legitimitatea pedepselor el adopta teoria juristului francez Faustin Helie, pe 
care îl si menţiona în câteva rânduri. Condeescu oferea comentarii extinse şi atunci când 
discuta problema circumstanțelor atenuante. Articolul 57 din Codul Penal enunta aceas- 
tă chestiune: „Nu se socotește nici delict nici crimă faptul săvârsit în stare de smintire 
sau pierderea raţiunii independent de vointa sa”380. Pe lângă nebuni, care nu puteau fi 
traşi la răspundere, numiţi în Codul Penal ,smintiti", Condeescu lua în discuţie și cazurile 
de idiotenie sau monomanie, propunând ca si pentru acestea să se aplice respectivul ar- 
ticol. El mai făcea deosebirea dintre beţia involuntară şi totală, pe de-o parte, și cea 
voluntară și parțială, pe-de altă parte. Chestiunea lipsei de răspundere va mai reveni in 
atenţia juriștilor români cu prilejul cazului Ispásoiu din 1903, când soldatul care purta 
acest nume predestinat şi-a ucis doi camarazi la o unitate militară din Craiova, însă jude- 
cătorii n-au admis o expertiză medico-legală pentru a se determina dacă făptaşul ar fi 
avut circumstanţe atenuante. 

Articolul 57 din Codul Penal Român din 1865 era inspirat de articolul 64 din Codul 
penal al lui Napoleon din 1810, dar ideea nepedepsirii bolnavului psihic se regăsea și în 
Îndreptarea Legii a lui Matei Basarab din 1652, compusă de Daniil Panonianul, având ca 
surse de inspirație pe Farinaccius si câteva scrieri bizantine. La glava 359 e prezent za- 
conul: „nebunul de ar ucide şi pre tată-său tot nu se va certa nicecum”, afară de ceea ce 
face „la vremea care este înțelept”381. Nebunul este comparat cu surdul sau cu mutul si, 
spre deosebire de Europa Occidentală, nepedepsirea lui nu este condiționată de gradul 
de gravitate al faptei382. Încă din Antichitate principala motivaţie a nepedepsirii bolnavu- 
lui psihic fusese evitarea ,concurentei" cu pedeapsa divină. Din secolul al XIX-lea, 
statutul juridic al bolnavului psihic a intrat în atenţia mai multor autori. Sunt „descoperi- 
te" si definite tot mai multe afecțiuni, monomanii, degenerescente în cazurile juridice din 
România secolului al XIX-lea. Codul penal al lui Știrbey Vodă se referea la cazurile de 
demenţă, în articolul 52 folosind expresia „smintire a minţii”, preluată apoi de articolul 
57, din Codul Penal din 1865383. O serie de autori români scriu despre problema răspun- 
derii în fata legii. Au existat destule procese în care a fost invocat articolul 57 din Codul 
Penal si era nevoie ca toate nuanțele să fie clarificate. De asemenea, multe lucrări38+ în- 
cearcă doar să popularizeze eventualele teorii referitoare la manii, monomanii, 
degenerescente etc., juratii nefiind bine instruiți. 

De la sfârşitul secolului al XIX-lea, studiile mai multor juriști români abordează ches- 
tiuni care pot fi integrate criminologiei. Vespasian Erbiceanu, lulian Teodorescu sau mai 


379 [on I. Condeescu, op. cit., p. 10. 

380 [bidem, pp. 42-43. 

381 Florian Galdáu, op. cit., p. 4. 

382 ]bidem. 

383 Ibidem, p. 18. 

3s4Câteva dintre cele mai importante studii din epocă care se ocupă de această chestiune au fost reunite în două 
lucrări recente ale lui Octavian Buda, Criminalitatea: o istorie medico-legală românească, Piteşti, Paralela 45, 
2007, citată mai sus şi O antropologie a marginalului, Bucureşti, Caligraf, 2008. 

ales Ioan Tanoviceanu sunt câțiva dintre aceşti jurişti, poate cei mai cunoscuţi. Studiile 
lor au adus o contribuţie valoroasă la naşterea criminologiei în România. 


II.4 Criminologie şi modernizare 


„[...] Și ca o fiară nu miroase decât sânge si nu vede înainte lui decât crime. 
E tipul criminalului ereditar, născut pentru pușcărie...” 
I. Constantinescu-Mion 


Teoretizárile despre criminalitate, infracțiuni și răufăcători sunt integrate, de regulă, 
criminologiei. Astfel de teoretizări existau cu mult înaintea apariției cuvântului 
„criminologie”, la sfârşitul secolului al XIX-lea. Criminologia este o știință interdiscipli- 
nară, aflată cumva la întâlnirea dintre dreptul penal, sociologie şi medicina legală. O 
investigație care vizează naşterea criminologiei în România va lua în discuţie cercetări 
din mai multe domenii. În a doua jumătate a secolului al XIX-lea şi primii ani ai secolului 
al XX-lea, discursurile despre criminalitate, infracțiuni sau răufăcători au apărut în cărți, 
studii sau articole ştiinţifice, dar si de popularizare. Autorii acestora aparțin unor cate- 
gorii profesionale variate: jurişti, medici, preoţi, înalți funcționari ai Statului, polițiști, 
ziariști sau filologi. Vom utiliza, așadar, termenul „criminologie” într-o acceptiune 
„deschisă”385 pentru a face referire la toate aceste teoretizári cu un caracter eterogen. 

Nașterea criminologiei în România poate fi asociată cu modernizarea. Conform de- 
finitiei lui Anthony Giddens386, modernizarea reprezintă apariția unor modalități de 
organizare a societăţii în Europa Occidentală începând cu secolul al XVII-lea si extinde- 
rea treptată a acestora în alte spaţii. Modernizarea ar însemna, implicit, şi o 
occidentalizare??7, cel puţin în secolul al XIX-lea. Am menţionat anterior faptul că în se- 
colul al XIX-lea, criminalitatea, dar mai ales infractorul au devenit chestiuni din ce în ce 
mai importante în Europa Occidentală. Din a doua jumătate a secolului al XIX-lea, dis- 
cutiile despre criminalitate suscitá un interes din ce în ce mai mare si în România. Din 
această perspectivă, putem lua în considerare o „sincronizare” cu spaţiul Europei Occi- 
dentale. Folosim termenul cu un sens restrictiv pentru a ne referi doar la un interes 
crescut pentru aceste discipline, nu neapărat la cercetări sistematice și inovatoare. Aces- 
tea din urmă sunt, mai curând, excepţii. De fapt, multe erau lucrări care popularizau 
teoriile din Occident. Fenomenul popularizării diferitelor teorii este caracteristic şi 
spaţiului occidental. Epoca de glorie a acestui fenomen a fost plasată în perioada 1865- 
1890. În mod evident, simultaneitatea temporală nu implică şi condiţii similare388, Dife- 
rentele dintre spaţiul occidental si România erau semnificative. După cum am menţionat 


385 O astfel de abordare generală a teoriilor din criminologie apare la Peter Becker, Criminological Language and 
prose from the Late Eighteenth to the Early Twentieth Centuries, p. 24. 

386 Anthony Giddens, The Consequences of Modernity, p. 1. 

387 Corelarea modernizării cu occidentalizarea apare si la Cătălin Turliuc, Modernization and/or Westernization in 
Romania during the Late 19t Century and the Early 20% Century, in „Transylvanian Review", Nr. 1, 2008, pp. 3-11. 
Autorul propunea utilizarea termenului ,occidentalizare" pentru perioada de la mijlocul secolului al XIX-lea si 
„modernizare” doar de la sfârşitul secolului. Acceptám această soluţie, cu amendamentul cá modernizarea nu 
înseamnă întotdeuna şi o occidentalizare, ci este mai curând un proces global. Vezi discuţia despre teoriile legate 
de modernizare de la începutul acestui capitol. 

388 Simona Antonescu, Literatura de popularizare a științei în a doua jumătate a secolului al XIX-lea și începutul 
secolului XX în România, Bucureşti, Ars Docendi, 2007, p. 16. 

şi în cazul legislației penale, influenţa teoriilor din Occident reprezintă unul dintre as- 
pectele cheie pentru relevarea condiţiilor care au marcat evoluția criminologiei în 
România acelei epoci. 

Cele mai multe teoretizări despre criminalitate sau infractori în România, în a doua 
jumătate a secolului, provin din domenii ca dreptul penal şi medicina legală. De aseme- 
nea, de la sfârșitul secolului al XIX-lea și începutul secolului al XX-lea, au apărut abordări 
sociologice ale criminalităţii. Studiile care porneau de la elemente din legislația penală 
aduceau în discuţie și teorii din alte domenii. Problema iresponsabilitátii penale, definită 
de articolul 57 din Codul Penal din 1865, a fost examinată nu doar dintr-o perspectivă 
legislativă, ci si prin raportarea la implicaţiile sale medicale. Erau aduse în discuţie şi ca- 
zuri celebre din societatea românească. Chiar dacă autorii își justificau afirmaţiile 
apelând la teoretizări din Occident, ei le raportau la realități locale, căutând să valideze 
sau să discrediteze o anumită teorie prin aplicarea la condiţiile din România. 

Unul din primele studii?8? care abordează această chestiune, fiind totodată și unul 
dintre cele mai valoroase, este cel al doctorului Alexandru Sutu (1837-1919), profesor 
de psihiatrie. Autorul trata pe larg iresponsabilitatea alienatilor, definind diferitele for- 
me intermediare. El sesiza și dificultăţile inerente care apăreau când un medic trebuia să 
delibereze asupra iresponsabilitátii pentru cá, de cele mai multe ori, acesta era chemat 
doar la procese și era chestionat dacă la momentul săvârșirii faptei, individul se afla în 
stare de alienare3%. În unele situaţii, starea de nebunie se atenuase de la momentul să- 
vârşirii faptei până la momentul în care medicul ar fi putut investiga starea individului. 
Nu în cele din urmă, el descria și cazurile în care nebunia era simulată3*, prezentând câ- 
teva indicii care-i puteau deosebi pe alienati de cei care se prefáceau pentru a fi declaraţi 
iresponsabili. 

Un alt autor, Aurel Iorgulescu??? menționa diferitele stări de alienare cunoscute la acea 
datá: dementa, nebunia ereditará, mania, monomania, nebunia toxicá (alcoolismul) sau 
nebunia cauzatá de afectiuni ale centrilor nervosi. El fácea referire la un caz celebru din 
epocă - asasinarea Iuliei Iarcu. În februarie 1901, Alexandru Candiano-Popescu, fiul gene- 
ralului aghiotant al lui Carol I, ajutat de un prieten, a ucis-o pe Iulia larcu. Candiano, elev de 
liceu, a mărturisit crima cu sadism. Constantin Bacalbașa îl considera „un degenerat ne- 
responsabil"3?3, ceea ce nu a fost departe de verdictul comisiei medicale. Unii din membrii 
comisiei au conchis că tânărul Candiano-Popescu era atins de o manie morală şi nu putea fi 
responsabil în fata legilor pentru fapta sa. În cele din urmă, verdictul comisiei medicale 
descria starea lui Candiano-Popescu în felul următor: „dispariţia a ori-ce simt etic, social, si 
familial, cunoscintá incompletă si crepusculară asupra tot ce este bun, atât moral cât si le- 


389 Alexandru Sutu, Alienatulu în faca societăţii si a sciintei, Bucureşci, Noua typographie a laboratorilor români, 
1877. În România, se pare că psihiatria se afla în sincronizare aproape perfectă cu cercetările din Occident, ex- 
istând o întârziere de doar trei decenii. Vezi Lidia Trăuşan-Matu, Teorii și practici medicale în societatea 
românească a veacului al XIX-lea (1831-1869). O analiză a medicalizării populaţiei din Țările Române, teză de doc- 
torat, Universitatea din Bucureşti, 2010, p. 181. 

3% Alexandru Sutu, Alienatulu în faca societăţii si a sciintei, pp. 14-15. 

391 [bidem, pp. 242-246. 

39? Aurel Iorgulescu, Responsabilitatea penală în materie de crimă, Bucuresci, Tipografia si Legátoria de cărți 
Thoma Basilescu, 1903, p. 10. 

393 Constantin Bacalbaşa, Bucureștii de altădată, vol III, p. 6. 

gal. Sclav al instinctelor sale pervertite, el se supune lor fără a fi împiedicat de nimic”3%. În 
cele din urmă, juratii l-au considerat pe tânărul Candiano-Popescu „un nebun periculos” si 
acesta a primit o pedeapsă de 10 ani de recluziune. După cum remarcau mai mulți con- 
temporani, acest verdict nu respecta articolul 57 din Codul Penal. Dacă era, într-adevăr, 
„un nebun”, el trebuia internat într-un spital de psihiatrie??5. (Fig. 4.) 


1 7 di 
eer) 


dian. Poposcu şi Stefan Vlădoinnu inaintea Curţei cu 
o pui (Ne dosbalerile). | 


Fig. 4. Ziarul „Universul”, anul XIX, nr. 278, 12 octombrie 1901, p. 1. 


Studiile de popularizare a psihiatriei nu erau destinate oricui??6. Simona Antonescu le 
consideră un hublou prin care se arunca o privire către lumea din adâncuri, a altora, a ce- 
lor ,nebuni" În literatura de popularizare a psihiatriei persistau însă teorii 
pseudostiintifice din fizionomie sau frenologie. Era importantă legătura dintre interior si 
exterior. Criminalul era criminal pentru că arăta ca un criminal, trăsăturile fizice sugerând 
infractiunea??7. În presa epocii, această legătură dintre înfățișare si caracterul individului 


394 Aurel Iorgulescu, op. cit, p. 14. 

395, Adevérul", an XIV, nr. 4388, 15 octombrie 1901, p. 3. 
396 Simona Antonescu, op. cit., p. 75. 

397 [bidem. 

apărea des. „Înfiorătoarea crimă din strada Clementei"398 era însoţită de o ilustrație care-l 
întruchipa pe sergentul Florea Ionescu, cel care o ucisese din gelozie pe Evghenia Ionescu. 
Portretului sergentului îi era alăturată explicaţia care demonstra cititorului cum în figura 
lui se citea predispoziția pentru anumite fapte. „Figura sa are o expresiune blândă, cu tră- 
săturile obrazului mai mult nobile. Poartă numai mustáti, are ochii si părul negru închis 
cari iti dovedesc un caracter gelos”. Studii de popularizare a fizionomiei si frenologiei exis- 
tau încă de la jumătatea secolului. T. Eustatiu-Ciocanelli în Estractu de Fisiognomie (1855), 
arăta cititorilor cum putea fi deslusit caracterul unui individ în funcție de forma obrazu- 
lui3??, Nici Bogdan Petriceicu-Hasdeu nu era străin de aceste discipline. El analiza chipul 
lui Vlad Țepeș utilizând elemente din fizionomie, dar şi frenologie. Aplecarea spre cruzime 
a lui Țepeș era evidentă pentru un fin cunoscător al frenologiei si fizionomie - adâncimea 
liniei curbe de la mijlocul gurii indica această tendinţă 490, 

Către începutul secolului al XX-lea se remarcă un discurs mai complex, dar și evalua- 
rea modalitátilor de aplicare a inovatiilor în practica penală din România. Vespasian 
Erbiceanu (1863-1943), judecător de instrucţie la lași, este autorul unei lucrări+01 des- 
pre noile tendințe din drept. El prezenta detaliat „Școala positivisto-antropologică 
penală” şi „Școala sociologică penală”. Erbiceanu discuta sumar și despre receptarea 
Şcolii italiene de criminologie în România. Potrivit lui, loan Tanoviceanu era un sustiná- 
tor ale teoriilor acesteia, iar Mina Minovici un critic fervent+02. Atitudinile rasiste stăteau 
în multe cazuri, în spatele unor teorii din criminologie. Erbiceanu îl cita493 pe Owen Pike 
care susținea că infractorii din Europa au avut nenorocul să trăiască într-o asemenea so- 
cietate. Dacă s-ar fi născut în Tahiti, ei ar fi fost în fruntea conationalilor. Tarde era citat 
pentru a se face referire la această chestiune: „cel puţin unii dintre criminalii noştri ar 
alcătui podoaba și aristocrația morală a rasei roşii”404. 

Vespasian Erbiceanu aborda şi chestiunea rolului medicinei legale în criminologie, 
trecând în revistă cele mai importante teorii care priveau lipsa responsabilitátii în fata 
justiției. El discuta pe larg despre două cazuri din justitia românească: cazul Alexandru 
Candiano Popescu si cel al sodatului Ispăşoiu. În privinţa cazului Ispásoiu, Erbiceanu în- 
cearca să aplice teoria „epilepsiei larvate”405, enunțată de Lombroso în 1884. Analiza sa 
extinsá^06 a cazului soldatului român aducea în discuţie adaptări ale teoriei lombrosiene 
pe care alti juriști le considerau eronate. Iulian Teodorescu (1872-1935) a criticat apli- 


398 Universul”, anul XVI, nr. 176, 8/20 iulie 1898, pp. 1-2. 

39T. Eustatiu-Ciocanelli, Estractu de Fisiognomie, Bucureşti, Tipografia bisericească din Sfânta Mitropolie, 1855, 
p. 65. 

400 Bogdan Petriceicu-Hasdeu, Portretul lui Vlad Țepeș-Vlad Vodă, Dracul în „Din Moldova”, tom III, 1863, pp. 62- 
64, 75-79, 95-96. 

401 Vespasian Erbiceanu, Tendinţe noi în Drept. Studii de Drept Civil si Penal, laşi, Tipografia Dacia, 1906. 

402 Ibidem, p. 240. Ceea ce nu înseamnă că Tanoviceanu accepta fără critici teoria „omului criminal”. În fond, 
studiile sale despre evoluţia criminalității din România sugerau o perspectivă socială a cauzelor criminalității. Pe 
de altă parte, nici şcoala italiană de criminologie nu poate fi redusă la teoria „omului criminal". Enrico Ferri, de 
pildă, accepta o cauzalitate complexă a criminalităţii, aducând în discuţie factori antropologici, telurici si sociali 
nu doar pe cei biologici. Vezi discuţia din capitolul I despre Enrico Ferri. 

403 Ibidem, p. 311. 

404 Ibidem. 

405 Enunţată în legătură cu procesul soldatului italian Misdea. În 1884, acest soldat din Calabria și-a ucis 7 cama- 
razi şi a rănit alți 13, iar Lombroso este unul din medicii care au depus mărturie, încercând să explice 
comportamentul soldatului. Cu această ocazie, Lombroso a elaborat ipoteza epilepsiei larvate. 

406 Vespasian Erbiceanu, op. cit., pp. 392-434. 

carea teoriei „epilepsiei larvate” în cazul soldatului Ispășoiu. Potrivit lui Teodorescu, 
soldatul Ispágoiu premeditase acțiunea sa si nu trebuia considerat iresponsabil din 
punct de vedere penal497, Juristul român critica si posibilitatea de aplicare a teoriilor 
lombrosiene în general. Legătura dintre epilepsia larvată și criminalitate nu era recu- 
noscută decât de Lombroso şi de adepţii săi și ar fi fost dificilă examinarea medicală a 
inculpatului. 

Tema delincventei juvenile a apărut, de asemenea, în studiile autorilor români din 
acea perioadă. Secolul al XIX-lea a adus un interes crescut pentru fenomenul delin- 
cventei juvenile. Aceasta a fost perioada în care Statul a emis legi care vizau infractorii 
minori în multe țări europene. Faptul că tinerii deveneau din ce în ce mai atrași de activi- 
táti criminale era un pericol nu numai pentru status quo, ci si pentru viitorul Națiunii. 
Același Iulian Teodorescu analiza delincvenţa juvenilă din perspectiva dreptului penal, 
dar nu neglija nici presupusele cauze ale fenomenului. El realiza şi o scurtă istorie a de- 
lincventei juvenile din România, menţionând cazurile cele mai cunoscute: Pipa, 
Iorganda, Marinescu^98, Infractorii minori erau mai periculoși, potrivit lui Teodorescu, 
deoarece aveau o perioadă mai lungă la dispoziţie pentru a comite fapte criminale^0?, 
Datele statistice din România arătau că 7% din totalul condamnaților în 1903 erau copii. 
Totuși, existau semne cá delincventa juvenilă crescuse cu 60% față de anii precedenti. În 
privința cauzelor criminalităţii, el își exprima dezacordul cu teoriile care puneau în 
prim-plan ereditatea sau cauzele biologice. Juristul român considera cauzele sociale - 
mediul şi educaţia, decisive pentru evoluţia criminalitátii^!9. 

Delincventa juvenilă este un subiect abordat și de alti autori. I. Constantinescu-Mion a 
examinat pe cei 165 de condamnaţi care se găseau în Casa de corecție de la Mislea, în 
1914. El punea accentul pe cauzele sociale ale delincventei juvenile. În urma cercetărilor 
sale, a ajuns la concluzia cá jumátate dintre cei 165 de condamnati nu avuseserá familii 
„care să le dea o îndrumare în viață si să-i ferească de contactul vitios al societăţii”+11. Au- 
torul atrăgea atenţia asupra faptului cá la Mislea erau închişi împreună minori de diferite 
vârste care comiseseră fapte grave precum crime şi tâlhări ceea ce transforma instituția 
într-o „pepinieră de corupție”+12. Grigore Dianu considera delincventa juvenilă un real pe- 
ricol pentru societatea românească. Ca și Constantinescu-Mion, el își baza afirmaţiile pe 
datele referitoare la minorii închişi la Mislea. Dianu a urmărit evoluţia condamnaților de la 
Mislea pe perioada 1893-1902 si cifrele îi sugerau o creştere îngrijorătoare a delincventei 
juvenile413, Totuși, din primul deceniu al secolului al XX-lea, existau organizaţii, ca Societa- 
tea de Patronaj, care se ocupau de copiii abandonaţi moral^!4, (Fig. 5.) 


407 [Julian Teodorescu, Chestiuni de Drept penal și știință penitenciară, Bucureşti, Tipografia „Gutenberg”, 1904, p. 79. 
408 Idem, Minoritatea în fata legii penale. Studiu statistic si de legislaţie comparată, Bucureşti, Joseph Góbl, 1904, 
pp. 10-11. 

409 Ibidem. 

+10 Ibidem, pp. 118-119. 

^11 [, Constantinescu-Mion, Condamnatii noștri minori. Detinerea și viitorul lor, Bucureşti, Tipografia Văcăreşti, 
1914, p. 38. 

+12 Ibidem, p. 36. 

+13 Grigore I. Dianu, Criminalitatea și cauzele ei în România, Bucureşti, Tipografia Curtii Regale F. Góbl Fii, 1907, 
pp. 31-31. 

414 Aurora-Livia Chițu, Criminalitatea infantilă în România Vechiului Regat, in Ion Bulei, Alin Ciupală, „Ipostaze 
ale modernizării în Vechiul Regat”, vol V, Bucureşti, Editura Universităţii din Bucureşti, 2008, pp. 141-142. 

Fig. 5. Ziarul „Veselia”, anul XV, nr. 26, 30 iunie 1909, p. 1. 


Grigore loan Lahovari (1835-1905) explica într-un studiu comportamentul crimina- 
lilor, enumeránd câteva dintre motivațiile actelor criminale. Lucrarea sa+15 prezenta 
criminalii grupaţi în funcţie de faptele lor în: incendiatori, autorii de crime politice si otrá- 
vitoare. Cazurile relatate de autor drept exemple pentru a-și susține afirmațiile erau 
preluate din literatura de specialitate din Franţa, Germania sau Austro-Ungaria. Fără îndo- 


415 Grigore Ioan Lahovari, Despre Psyhologia criminală, Bucuresci, I. G. Haimann, 1888. 

ială, şi teoriile pe baza cărora explica comportamentul criminalilor erau preluate tot din 
Europa Occidentală. Faptul că autorul își intitula unul dintre capitole „Otrăvitoarele”, nu 
este deloc întâmplător. În secolul al XIX-lea, otrăvirea era considerată infracțiunea predi- 
lectă a femeilor, iar statisticile judiciare confirmau oarecum această situaţie. În Franța, în 
perioada416 1825-1885, pentru cele 2.169 de cazuri de otrăvire, au fost 1.969 de acuzaţi 
dintre care 916 bărbaţi şi 1.053 femei, ceea ce reprezenta mai mult decât procentul mediu 
al femeilor care comiteau diferite infracțiuni şi anume 20%. Lahovari explica riguros 
această preferință: „femeia are mai puţin curagiu, mai puţină bárbátie [sic], mai puţină pu- 
tere, de aceia femeia comite, mai cu facilitate si mai des această crimá"^'7. Mai mult, el 
analiza comportamentul ,otrávitoarelor", realizând un portret moral. „Otrăvitoarea” este 
„incapabilă de a concepe și de a simţi acele sentimente morale care se chiamă sentimentul 
datoriei, sentimentul dreptului, pocáinta, pudoarea, rușinea, frica de a fi descoperită si de a 
fi pedepsită”418. Potrivit aşteptărilor societăţii, în România si, în general, în Europa secolu- 
lui al XIX-lea, femeia trebuia să arate obedientá, pudoare, inocentá, milă, asta ca să 
enumerăm doar câteva calități. Ca urmare, pentru contemporanii lui Grigore loan Laho- 
vari, o femeie ucigaşă era mai periculoasă decât un criminal. 

Ioan Tanoviceanu (1858-1917), profesor de Drept și Procedură Penală la Iași, apoi la 
Bucureşti, s-a ocupat de o chestiune cu implicații complexe şi anume evoluţia criminali- 
tátii în România. Pe baza datelor statistice disponibile în epocă el remarca fenomenul 
„înspăimântător” al creşterii criminalităţii. Tanoviceanu, considerat „părintele” crimino- 
logiei româneşti, a rămas cunoscut si ca un militant pentru reintroducerea pedepsei cu 
moartea în România. El propunea această măsură ca o soluție pentru stoparea creşterii 
criminalității. Evoluţia criminalităţii din România apare în trei lucrări ale lui Tanovicea- 
nu: Creșterea criminalităţii în România. Causele și mijloacele de îndreptare (1896), 
România sub raport moral (1902) şi Criminalitatea în România după ultimile publicaţiuni 
statistice (1909). 

În 1867 apăruseră primele statistici judiciare din România care ofereau informaţii 
despre numărul celor arestați preventiv sau al celor condamnați, cât şi despre religia 
condamnaților, ocupaţia, starea civilă, vârsta sau distribuţia lor pe județe419. După cum 
şi Tanoviceanu recunoștea, aceste prime statistici erau imperfecte din motive care ti- 
neau, în special, de felul în care au fost centralizate rezultatele+20. E] a comparat aceste 
rezultate cu cele ale statisticilor din 1886 şi a arătat cum „creşterea criminalităţii la noi 
în ţară este dar înspăimântătoare”/21. Potrivit lui, în decurs de 19 ani, procentul celor 
arestaţi preventiv a crescut de la 4,26%» la 25,16%», iar cel al condamnaților de la 
2,96%», la 13,21%00422. Fără doar și poate, cifrele arată o creştere îngrijorătoare a crimi- 


^16 Philippe Aries, Georges Duby, Istoria vieţii private, vol VII, traducere din franceză de Ion Herdan, Bucureşti, 
Meridiane, 1997, pp. 248-249. 

417 Grigore Ioan Lahovari, Despre Psyhologia criminală, p. 39. 

+18 Ibidem, p. 68. 

419 D.A.N.I.C., Fond Directiunea Generală a Statisticei, dosar 1031/1867. 

420 Ioan Tanoviceanu, Creșterea criminalității în România. Causele și mijloacele de îndreptare, laşi, Tipografia 
Naţională Strada Alexandri, 1896, pp. 6-7. 

421 Ibidem, p. 9. 

422 Ibidem. Chiar si Carol I citise un rezumat al cercetărilor lui Tanoviceanu . El s-a arătat uimit şi nu credea cá 
avusese loc o creştere a criminalității în România. Vezi Stelian Popescu, Amintiri, ediţie îngrijită, prefață si note 
de Ioan Opriş, Bucureşti, Editura Albatros, 2000, p. 111. 

nalitătii, însă nu ne putem baza în totalitate pe aceste date. Tanoviceanu modificase da- 
tele initiale, luând în calcul şi creșterea populaţiei din România sau imperfectiunile 
primelor statistici din 1867. Dacă ţinem cont de acest fapt, lucrarea lui Tanoviceanu este 
mai importantă pentru identificarea cauzelor criminalității în România sau pentru so- 
lutiile propuse, decât pentru a contura o traiectorie precisă a criminalităţii în România 
modernă. În această chestiune impártásim punctul de vedere al lui Rob Sindall423, potri- 
vit căruia statisticile pot fi utilizate și ca un fenomen în sine de către istorici. Indivizii sau 
instituţiile îşi bazau concepţiile despre criminalitate pe datele statistice. Ele reprezintă o 
măsură, nu a ceea ce se întâmpla cu adevărat, ci a ceea ce credeau contemporanii că se 
întâmpla. 

Tanoviceanu compara datele statistice din România cu cele ale altor state din Europa 
si constata cum creșterea criminalității autohtone o depăşea cu mult pe aceea din orica- 
re stat din Europa Occidentală. În Franţa, criminalitatea ar fi crescut într-un interval 
apropiat doar de două ori, în Italia cu 2596, în Belgia tot de două ori, iar în Anglia sau în 
Germania cu 50%. El comenta critic lucrările unor autori din Europa Occidentală care 
încercau să demonstreze că, de fapt, criminalitatea era în scádere^?4, 

Probabil, mai interesante sunt pasajele în care arăta cum creșterea criminalităţii a 
afectat în special populaţia rurală. În 1867, 62% dintre cei aflați în penitenciare prove- 
neau din mediul rural, iar în 1886 procentul a urcat la 77%, potrivit lui Tanoviceanu. În 
mod cert, trebuie să ținem cont de faptul că majoritatea populaţiei României locuia în 
mediul rural, astfel încât o prezență mai mare a acestei grupe de populaţie în închisori 
respecta distribuţia populaţiei țării. Tanoviceanu își îndreapta atenţia către mediul ru- 
ral?5 şi nominaliza certurile pentru pământ sau alcoolismul drept cauzele majore ale 
criminalităţii. Alti autori priveau pe locuitorii din mediul rural ca pe niște indivizi inferi- 
ori. Dem. I. Dobrescu, (1869-1948) avocat si viitor primar al Capitalei, îl cita pe 
Lombroso pentru a sugera că țăranii români se aseamănă, prin lipsa de sensibilitate, cu 
sălbaticii. Astfel, pentru ei, bătaia era ceva obisnuit^26. Potrivit lui Dobrescu, pentru tá- 
rani atacurile împotriva proprietăţii erau mult mai grave decât cele împotriva persoanei. 
Furtul de cai reprezenta o infracțiune gravă și pedeapsa trebuia să fie pe măsură. Expre- 
sia „bătut ca pe hoţii de cai" ar sugera această situațiet27. Natura primitivă a țăranilor se 
putea deduce dintr-o serie de caracteristici ale acestora. Ei arătau admiraţie pentru rău- 
făcătorii cunoscuți ca Ion Pipa, Zdrelea sau Mărunţelu+28. De asemenea, țăranii exagerau 
faptele, fiind impresionabili şi sensibili la „sugestiunea colectivă” pentru că preluau uşor 
ideile acceptate de comunitate. Superstitiile lor legate de criminali constituiau un alt ar- 
gument care pleda pentru inferioritatea țăranilor, în viziunea lui Dobrescu+2?. 


423 Rob Sindall, The criminal statistics of nineteenth-century England cities: a new approach, pp. 28-36. 

424Joan Tanoviceanu, Creșterea criminalităţii în România. Causele și mijloacele de îndreptare, p. 13. Autorul criti- 
cat era Poletti. Nu doar Tanoviceanu dezaproba această poziţie a lui Poletti, ci si Enrico Ferri. De fapt, 
criminalitatea chiar se afla pe o pantă descendentă în a doua jumătate a secolului al XIX-lea în Europa. Vezi Lynn 
MacDonald, op. cit., p. 414. 

45 [bidem, pp. 30-31. 

426 Dem. I. Dobrescu, Psihologia penalá a románului, in , Revista de drept si sociologie", anul II, nr. 1, 15 octombrie 
1899, p. 22. 

427 Ibidem, p. 23. 

438 Ibidem, pp. 26-27. 

429 Ibidem, pp. 39-42. 

Examinarea cauzelor generale ale creşterii criminalităţii în România ocupă cea mai 
mare parte a lucrării lui loan Tanoviceanu. Una din explicaţiile oferite este aceea a 
creșterii populaţiei la orașe, a concentrării în anumite zone și deci, a creșterii criminali- 
tății. Argumentul demografic era folosit de cei mai multi criminologi din Europa 
Occidentalá. Pentru Románia ar fi riscant sá considerám cá urbanizarea a condus direct 
la creşterea criminalității+30. Tanoviceanu aducea explicaţii variate. Progresele Poliţiei si 
ale sistemului judiciar conduceau la descoperirea mai multor criminali și la creșterea 
criminalității. 

Conform lui Tanoviceanu, una dintre cele mai importante cauze era cea socială, sta- 
rea de mizerie în care trăiau multi dintre contemporanii săi. El atrăgea atenţia cá alte 
două cauze amplificau, de fapt, efectele stării materiale precare şi anume „slăbirea sen- 
timentului religios” şi lipsa educaţiei“. Pentru a demonstra fenomenul slăbirii 
sentimentului religios, el apela la aceleași statistici criminale conform cărora dacă în 
1869 erau de 17,5 ori mai multi deţinuţi ortodocși în închisori în raport cu cei israeliți, în 
1879 acest raport a ajuns la 30/1, iar în 1886 la 33/1. Sigur, argumentul statistic al lui 
Tanoviceanu poate să pară puţin deplasat mai ales că se referă la un fenomen precum 
slăbirea sentimentului religios, dificil de cuantificat. 

Legislaţia în sine era privită drept o altă cauză a creșterii criminalităţii pentru că „nu 
protejează pe cei slabi, iar cei puternici pot scăpa de pedepse”. EI critica pe autorii Codu- 
lui Penal din 1865, reproşându-le că acesta nu fusese decât o traducere a unor acte 
legislative din Europa Occidentală, lucru doar parțial adevărat, pentru că acea comisie se 
inspirase şi din codurile penale care functionau deja la acea dată în Muntenia și Moldova. 
În special indulgenta justiţiei, manifestată prin rata mare a achitărilor și prin pedepsele 
uşoare, era blamată de juristul román 22: „Hoţii, tâlharii şi ucigașii de oameni scapă ade- 
seori nepedepsiti si mai totdeauna cu o pedeapsă foarte micá"433, El oferea drept soluţie 
pentru combaterea criminalităţii reintroducerea temporară a pedepsei cu moartea, doar 
pentru crimele cele mai grave, precum asasinatele+34. Propunerea sa a stârnit discuţii 
aprinse în societatea românească, fiind privită cu neîncredere. Aceasta era doar una din- 
tre soluţiile propuse de Tanoviceanu, pe lângă reformarea justiției sau introducerea 
unor măsuri de protecţie socială. 

Cele două studii ulterioare - România sub raport moral (1902) și Criminalitatea în 
România după ultimile publicatiuni statistice (1909), reflectă aceeași îngrijorare legată 
de creșterea criminalităţii. Tanoviceanu a combătut și ideea că moravurile românilor 
erau mai blânde decât ale celorlalți+35. De asemenea, el a luat în discuţie si ultimele date 
statistice, publicate după 1900 care arătau o continuă creștere a criminalităţiit36. Tano- 
viceanu nu a fost singurul autor care utiliza statisticile criminale pentru a evidenția 
creşterea criminalității din România. Juristul şi ziaristul Stelian Popescu (1875-1953) 


430 Creşterea populaţiei de la oraşe nu a fost spectaculoasă în a doua jumătate a secolului, de la 17,6% din totalul 
locuitorilor țării, în 1859, la 18, 8 % în 1899. 

431 [oan Tanoviceanu, Creșterea criminalităţii în România. Causele si mijloacele de îndreptare, p. 24. 

432 Ibidem, pp. 52-55. 

433 [bidem, p. 42. 

434 Ibidem, p. 94. 

435 [dem, Criminalitatea în România după ultimile publicatiuni statistice, Bucureşti, Tipografia Arte Grafice, 1909, 
p. 6 şi România sub raport moral, Bucureşti, Tipografia Arte Grafice, 1902, pp. 5-7. 

436 [dem, Criminalitatea în România după ultimile publicatiuni statistice, pp. 4-5. 


152 Gabriel Constantinescu 


compara statisticile din anii 1870-1874 cu cele din 1890-1894 şi arăta că delictele de 
presă se inmultiserá de patru ori, cazurile de infanticid de trei ori, iar loviturile cauza- 
toare de moarte de şase ori37. Ca si Tanoviceanu, el vedea în indulgenta juratilor o cauză 
a creșterii criminalităţii. Numeroasele pruncucideri ar avea drept cauză faptul că femeile 
şi-au uitat „adevăratul lor rol în societate"438, 

Poate cel mai fervent critic al propunerii de reintroducere a pedepsei cu moartea a 
fost Grigore I. Dianu. Ca un răspuns la studiile lui Tanoviceanu, el examina criminalitatea 
din România, utilizând, de asemenea, statisticile judiciare43?. Pentru început, el conside- 
ra exagerate aprecierile lui Tanoviceanu legate de creşterea criminalităţii și necesitatea 
reitroducerii pedepsei cu moartea. Procedând la o examinare selectivă a statisticilor 
criminale, Dianu evidentia faptul cá în perioada 1869-1902 a scăzut numărul condamnă- 
rilor pentru crimele cele mai grave, precum tâlhării sau asasinate, iar oscilatiile din 
această perioadă demonstrau tocmai caracterul accidental al creşterii criminalitátii440. 
Dianu se concentra pe intervalul 1893-1902 pentru a sugera că, de fapt, criminalitatea 
scăzuse, nu crescuse în România“. E] explica fenomenul criminalităţii prin „dezordinea 
în viaţa caznică, datorită, în primul rând, dezordinei morale”4+2. În continuarea replicii 
date lui Tanoviceanu, Dianu considera cá nu juratii erau vinovaţi, ci mai curând procuro- 
rii şi judecătorii de instrucţie care instrumentalizau cazurile şi nu prezentau dovezi 
convingătoare pentru condamnarea indivizilor acuzati^9. Totuşi, în privinţa cauzelor 
criminalităţii, argumentatia lui avea puncte comune cu cea a lui Tanoviceanu. Lipsa de 
educaţie, mizeria, alcoolismul, conduceau la criminalitate4^^^. Ca un bun român, Dianu 
mai adăuga și influenţa nefastă a străinilor, mai ales a fanariotilor, care ar fi influențat 
creșterea criminalității+45. 

Polemica lui Dianu cu Tanoviceanu pornea de la chestiunea evoluţiei criminalităţii și 
gravita în jurul acesteia. Discursul lui Dianu nu era la fel de complex ca cel al lui Tanovi- 
ceanu, însă ambii autori au examinat selectiv statisticile criminale pentru a sprijini cu 
date o anumită poziţie. Statisticile criminale în sine erau „mute”, dar ele spuneau lucruri 
diferite pentru cei doi autori. Oricum, pentru Dianu, fost director general al Închisorilor, 
susținerea ideii că fenomenul criminalităţii nu era un motiv de îngrijorare, ar putea re- 
prezenta o poziţie pro domo. Intervalele cronologice luate în discuţie nu erau identice, 
Tanoviceanu analizase perioada 1867-1886, iar Dianu anii 1869-1902 și 1893-1902. În 
fine, e greu de crezut că acele statisticile criminale ofereau date exacte care să reflecte 
cât mai aproape de realitate fenomenul. 

În urma analizei răufăcătorilor din închisori, Dianu a prezentat 17 tipuri de crimi- 
nali446, El explica faptele lor prin evidenţierea unor trăsături fizice sau psihice care i-ar 


437 Stelian Popescu, Statistica criminalitátei în România, în „Revista de drept si sociologie”, anul II, nr. 4, 15 
ianuarie 1900, p. 424. 

438 [bidem, p. 425. 

^9?Grigore I. Dianu, Criminalitatea si cauzele ei în România, p. 19. 

+0 Ibidem, pp. 19-20. 

^^1 [bidem, p. 20. 

+2 Ibidem, p. 24. 

+3 Ibidem, p. 35. 

^^^ [bidem, pp. 41-56. 

+5 Ibidem, pp. 57-60. 

446 Idem, Istoria închisorilor din România, studiu comparativ de Legi si Obiceiuri, pp. 154-170. 

situa aproape de modelele de criminali descrise de Lombroso. Se insista şi asupra copi- 
lăriei sau educaţiei fiecăruia. Dianu sugera că societatea avusese un rol important în 
conturarea destinului fiecăruia dintre acei condamnaţi. Descrierile deţinuţilor erau în- 
sotite de câte o fotografie pentru a da viață portretului fizic si moral realizat de autor. 
Totuși, folosirea unor repere fizice pentru identificarea criminalilor n-ar fi suficientă ca 
să-l considerăm pe Grigore Dianu un susținător al teoriilor lombrosiene. Mai curând, 
apelarea la unele dintre metodele popularizate de Cesare Lombroso pentru identificarea 
criminalilor ar avea rolul de a da credibilitate argumentării lui Grigore Dianu. Referirile 
la somitáti din cultura si știința spaţiului Europei occidentale prin citarea lor, menționa- 
rea metodelor sau a biografiei acestora, confereau credibilitate prin apelul la un reper 
cunoscut. Fenomenul este frecvent în multe dintre studiile autorilor români din secolul 


al XIX-lea477. 


INTEMEILĂRI. 


"Prinderea unu! bandit 


Vestitul bandit Nae Várzaru din comuna Pribegiu, 
județul Ialomiţa a fost prins Miercuri 13 curent, de 
către primarul comune Plăgineşti, judeţul R.-Sărat, 

e când venea de la gara Gugeşti la Cucu. — Pe 
sis primarul, după cireulürile ce se dăduse în tóta 
țara, a recunoscut pe Vărzaru după semnalmintele ce 
1 se dăduse. 

A căutat pentru un moment să nege că el ar fi 
Vürzaru, mai în urmă însă a mărturisit totul prima- 
rului. 

/ Acest bandit a fost terórea judeţelor Ialomiţa, Il- 
fov şi Vlaşca. 
O bandă de ţigani 

- Nişte ţigani ce "sf aŭ corturile în jurul Brăilei, aŭ 
We p nóptea de 14 spre 15 August, mar mulţi 
féranf potgoreni cari vînduseră fructe în oraş Şi se 
mapoiaü la căminele lor, pe drumul Cazasul (şoscua 
Brüila-R.-Süra:). 

Mat mulți dintre țărani sunt réü bătuţi având ca- 
petele sparte, etc. h 

"Jiganii Sau prins şi astăzi 16 August sunt înain- 
taţi parchetului, zice „V. Brăilei.“ RA 

Faptul acesta ca şi altele de asemen-a natură, s'aü 
întâmplat în coprinsul comunei Islazu, ceea-ce dove- 
deşte că primarul acelei comune este cam incapabil 
sait are rea voință în indeplinirea datoriei sale pen- 
tru e i unor asemenea vagibonzi, adaugă 
acelaşi ziar; 
po Stea Sale ac 07 Sa 


Fig. 6. Ziarul „Crainicul”, nr. 3, 
19 august 1886, p. 2. 


447 Simona Antonescu, op. cit., p. 411. 


Preocupárile legate de identificarea unor 
„tipuri criminale" au apărut si la alti autori 
din epocá. Íntr-un studiu despre detinuti, I. 
Constantinescu-Mion realiza o clasificare a 
criminalilor: delincventi ereditari, acciden- 
tali si predispușit%8. El pleda pentru 
separarea lor in închisori în funcţie de aces- 
te tipuri distincte. În privinţa cauzelor 
criminalității, Constantinescu-Mion adera la 
ideea blândeţii firii românilor: „Nu voi vorbi 
de cauzele criminalitátei la noi, căci ştiut es- 
te că nu firea românului e vinovată când 
comite vreun delict oarecare, ci că-l comite 
ori din ignoranță ori din dezordine familia- 
rá"^9?, Puiu Alexandrescu, fost șef al 
Sigurantei Generale+50, îmbina tipurile de 
infractori cu profilul etnic. Grecii, lacomi a 
se îmbogăţi repede, deveneau spărgători de 
case de bani, potrivit lui Alexandrescu^*!. 
Evreii excelau in pungásii şi escrocherii, 
„acolo unde se cere multă agerime şi puțin 
curagiu”452. Ungurii, bulgarii, sârbii, polone- 
zii erau criminali calculati^?3. Autorul n- 
avea cuvinte prea bune nici despre țigani: 


+8 [on Constantinescu-Mion, Moralizarea deţinuţilor si pregătirea lor pentru o viaţă cinstită, p. 5. 


449 Ibidem. 
450 Florin Sinca, op. cit., vol II, p. 80. 


451 Puiu Alexandrescu, În lumea celor răi, Vol I, Bucureşti, Tipografia „Gutenberg”, 1911,p. 5. 


452 Ibidem. 
453 Ibidem. 

„Tiganul e mărginit si crud, născut pentru crime. Când se trezește într'însul pornirea sălba- 
tică de fiară, el este criminalul cel mai íngrozitor'^5^, (Fig. 6.) 

După cum am văzut, stereotipul blándetii moravurilor românilor apare la mai multi 
autori din epocă, nu doar români, ci si străini+55, care au scris despre criminalitate, cri- 
minali sau drept penal. De fapt, acesta este unul din elementele folosite pentru 
construirea identităţii naționale a românilor în secolul al XIX-lea. Membrii elitelor inte- 
lectuale din Tara Românească si Moldova, iar apoi din România, au promovat acest 
stereotip pentru a demonstra superioritatea morală a românilor in fata altor popoare 
din Europa. Această superioritate se concentrează asupra unor aspecte privind crimina- 
litatea și doctrina penală - în special rata scăzută a infracțiunilor comise de români, dar 
şi rarele condamnări la moarte sau absenţa lor după 1865. Stereotipul abordat marca și 
specificitatea românilor în raport cu celelalte natiuni/popoare europene, contribuind, 
prin conturarea diferenţelor, la construirea identității naţionale. 

Unul dintre promotorii tezei blándetii românului a fost Ion Heliade Rădulescu. În 1839, 
în Colecţia de autori clasici, a apărut traducerea după romanul lui Victor Hugo, Le Dernier 
Jour d'un condamné (1829)^456. Traducátorul acestui text, căpitanul Stefan Stoica, i-a scris 
lui Ion Heliade Rădulescu și i-a sugerat că un răspuns potrivit la denigrările unor autori 
străini la adresa românilor ar fi numărul scăzut de crime ca si blándetea pedepselor. În 
răspunsul către traducător, Rădulescu adera total la ideea blándetii moravurilor români- 
lor. Prin altele, el arăta că postul de călău, retribuit cu 500 de lei, fusese înființat de 
Regulamentul Organic. Mai mult, își exprima satisfacția în legătură cu faptul că după o va- 
cantá de 3 ani nu s-a găsit decât un străin doritor să ocupe postul de călău în Muntenia+%7. 
Ion Heliade Rădulescu vedea într-o asemenea situație o dovadă a superiorității morale a 
românilor. Celebrul autor, a mers chiar mai departe cu prezentarea idealizantă a moravu- 
rilor românilor, afirmând că scopul urmărit de Victor Hugo a fost „de a aduce Europa în 
starea románilor"458, 

Alti autori precum Alecu Russo insistau asupra ideii că românii evitau meseria dezo- 
norantă de călău. El relata o anecdotă despre o bandă de hoți care fusese capturată de 
autorități. Dintre toti membrii bandei, doar cel care era ţigan a acceptat să devină cáláu 
pentru a scăpa de pedeapsa cu moartea: „Românul se face hot, se face ispravnic, se face 
judecător, orice dar cáláu nici o dată”45%. În aceeași perioadă, Nicolae Sutu făcea referiri 
şi el la blàndetea moravurilor românilor. Pornind de la aparenta scădere a criminalităţii 


454 Ibidem. 

455 Jules Michelet, Legends democratiques du Nord, Paris, Garnier Frères, Libraires Editeurs, 1854, pp. 287-288. 
„Il n'y a pas de meilleur people, à cela prés, ni plus aimable, ne se plaignant jamais, remerciant toujours, quoi qu'on 
fasse pour eux. La douceur, la tendresse du coeur valaque, se révélent en leur langue, pleine de diminutives gracieux, 
caressants. Elles sont plus sensibles encore dans leurs actes et leurs vies habituelle. Il se commet infinitivement peu 
de crimes en Roumanie, et la peine de mort a pu y étre abolie depuis longtemps. Jamais, tant qu'elle fut appliquée, 
on ne pouvait trouver de bourreau dans le peuple: on appelait des étrangers". 

456 „Zioa dupe urmă a unui condamnat” este titlul sub care a fost tradus. 

457 Valentin Al. Georgescu, Locul gândirii lui Beccaria în cultura juridică și în dezvoltarea dreptului penal de la 
1821 până la 1864, p. 697. 

458 Ibidem. 

459 Alecu Russo, Scrieri, Bucureşti, Minerva, 1910, p. 50. Cel mai probabil, anecdota făcea referire la execuţia din 
1839 a unuia dintre cei mai celebri tâlhari din Moldova secolului al XIX-lea, loan Chetrariul. Negăsindu-se un 
călău, această funcţie a fost preluată de un ţigan din banda lui Chetrariul, Gavril Buzatu. 

în Moldova^69, el a luat în calcul posibilele cauze care au dus la acea evoluţie. Pe lângă 
jandarmii care contribuiseră la stârpirea tâlhăriilor, el a prezentat si blàndetea moravu- 
rilor populaţiei drept una dintre cauze. Mai mult, potrivit lui Şuţu, crimele sancţionate cu 
pedeapsa capitală au fost opera străinilor, nu a locuitorilor autohtoni^4$!. Furturile erau, 
în mare parte, datorate țiganilor și evreilor, iar acele infracțiuni săvârşite de români au 
fost cauzate de împrejurări speciale, existând circumstanțe atenuante - beţia, mai 
ales462. Pentru a aduce un argument în plus, Sutu apela la statistică pentru a compara 
criminalitatea din Franţa, cu cea din Moldova*63, Comparatia, flatantă pentru Moldova, 
arăta cum la 1840 în Franţa era, în medie, un acuzat la 348 de locuitori, în timp ce în 
mult mai pașnica Moldovă, exista un acuzat la 7.612 de locuitori. 

Revenind la Grigore Dianu, acesta aducea argumente variate pentru a demonstra că 
nu se poate lua în discuţie o creștere alarmantă a criminalității așa cum o descrisese Ta- 
noviceanu. Astfel, crima nu ar fi „în firea poporului român”464, responsabili pentru 
crimele atroce fiind străinii. Potrivit lui Dianu, țiganii nomazi erau vinovați pentru tâlhă- 
rii+65. Continuând într-o manieră nu tocmai politic corectă pentru un cititor din secolul 
XXI, el arăta cum influenţa nefastă a străinilor a contribuit la slăbirea moralității români- 
lor, iar fanariotii apăreau drept principalii vinovaţi. 

În mai multe manuale de citire şi de geografie+66 revenea acest stereotip: „românii 
sunt miloși și foarte primitori”. Unul din autorii acestor manuale, N. Istrati467, insista 
asupra blândeţii românilor: , [...]Atát de mult bunii si pasnicii noştrii locuitori de ţară, de 
tote condiţiile, iubesc rânduiala și îndeplinesc datoriile lor, de nici chiar cazuri de exe- 
cutie nu se prilejuiesc care să ceară undeva intervenţia puterii înarmate [...]". Textul lui 
N. Istrati face parte din Amicul copiilor si a apărut in 1860. Remarcám, printre altele, alu- 
zia la lipsa cazurilor care să necesite pedeapsa capitală, acesta fiind un bun argument 
pentru a justifica blàndetea moravurilor românilor. Este însă un stereotip binecunoscut, 
întâlnit la mai multi autori români sau în relatările unor călători străini. 

Receptarea teoriilor din Europa Occidentală în spațiul românesc poate fi descifrată şi 
apelând la enciclopedii sau dicționare, acestea prezentând o perspectivă oficială. În enci- 
clopedia editată de Corneliu Diaconovich (1859-1923), termenul „criminalitate” are o 
explicaţie detaliată care se referă şi la Cesare Lombroso: „[...] Astădi unele scoale de crimi- 
naliști caută a arăta criminalitatea ca un fenomen patologic, care nu se întâlneșce decât la 
nisce ființe degenerate, reu constituite. Școala lui Lombroso, care susține aceste teorii a 
creat o nouă sciintá sub numele de anthropologie criminală pentru a studia fenomenul de 
criminalitate; această sciintá este foarte atacată și foarte primejdioasă. Căci ea înfățișează 


460 Nicolas Soutzo, Notions statistiques sur la Moldavie, Jassy, 1849, p. 73. 

461 [bidem, p. 74. 

+62 [bidem. 

463 Ín primele patru decenii ale secolului, criminalitatea era ridicată in Principate, tâlhăriile, mai ales, fiind nu- 
meroase. Abia de la sfârşitul deceniului patru al secolului, criminalitatea începuse să scadă în Moldova, în special 
datorită măsurilor energice luate de Mihail Sturdza (1834-1849). În Muntenia, criminalitatea scăzuse din primii 
ani ai Regulamentului Organic. Vezi Constantin Angelescu, Pedeapsa cu moartea la români în secolul al XIX-lea, 
pp. 25-26, 34-36. 

464 Grigore Dianu, Criminalitatea și cauzele ei în România: studiu social și de moravuri, p. 7. 

465 Ibidem, p. 23. 

466 Mirela-Luminita Murgescu, Între „bunul creștin” si bravul roman”, Rolul şcolii primare în construirea identității 
nationale românești (1831-1878), laşi, Editura A' 92, 1999, p. 172. 

467 Ibidem. 

criminalitatea ca o fatalitate” 468. Aceeaşi poziţie critică sau, cel puţin prudentă, față de de- 
terminismul teoriilor lombrosiene se remarcă și în tomul al III-lea al lucrării. Dacă numele 
lui Lacassagne sau cel al lui Tarde, doi critici ai lui Cesare Lombroso, lipsesc din enciclope- 
die, „părintele” antropologiei criminale se regăseşte și aici. Explicaţia oferită de autor este: 
„Lombroso va lăsa un loc în sciinta noastră cu toată superficialitatea multora din scrierile 
lui...Ceea ce lipseşte lui Lombroso este de multe ori absenţa acestui spirit sciintific pe care 
adeseori îl neglijează pentru a cade la nivelul unui gazetar ordinar...Lucrările lui sunt tra- 
duse în toate limbile şi numele lui e cunoscut poate prea mult şi mai ales prin lucrările lui 
secundare şi după citatii de a treia sau a patra máná" 499, În enciclopedia lui Diaconovich, 
Lombroso si teoriile sale erau prezentate critic, dar în dicționare precum cel al lui Lazăr 
Şăineanu+70 (1859-1934), Dicţionar universal al Limbei Române (1896), termenii 
„antropologie criminală” sau „criminologie” nici măcar nu apăreau. 

Pe de altă parte, este necesar să examinăm si gradul in care autorii români cunoșteau 
studiile acelor autori din spaţiul Europei occidentale. Chestiunea este esenţială pentru 
evaluarea acestei influenţe asupra autorilor români. Ca să oferim un răspuns complet ar 
fi ideal să analizăm cât mai multe cazuri înainte de a formula câteva concluzii, însă vom 
face referire doar la câteva situaţii. Receptarea teoriilor Școlii criminologice italiene în 
România oferă câteva indicii importante. Acestea au fost receptate indirect+71, pe filieră 
franceză şi, implicit, înțelegerea lor era alterată de interpretările anterioare. Mai mult, în 
ultimul deceniu al secolului al XIX-lea, teoriile lombrosiene erau deja criticate intens. 
Oricum, acestea apăreau frecvent citate în studiile autorilor români şi, deci, ar putea fi 
utilizate drept etalon pentru compararea mai multor lucrări şi articole care abordau te- 
me precum criminalitatea, dreptul penal sau medicina legală. 

Întâlnim numeroase situaţii care dovedesc o înţelegere superficială a acestor teorii. 
loan Tanoviceanu a prezentat, pe câteva pagini+72, polemica dintre juristul Constantin 
Dissescu și inspectorul școlar Ștefan Mihăilescu din cadrul unei conferinţe de la Atheneu, 
în 1892 . Dissescu susținea că educaţia nu poate influența criminalitatea și că progresele 
învățământului nu pot diminua fenomenul creşterii criminalităţii, în timp ce oponentul 
său afirma că instrucțiunea ar fi prin ea însăși moralizatoare și, implicit, ar putea stopa 
creşterea criminalităţii. Ștefan Mihăilescu „vrând să-și dea aer de antropologist în dezba- 
tere a adus la conferință 2 cranii, unul al lui Licinschi+73 și unul al unui cárutas care 
fusese toată viața om cinstit şi a pretins că publicul oricât de slabe cunoştinţe ar avea de 
cranii şi-ar da seama imediat care e craniul banditului notoriu'4^74, Tanoviceanu îl consi- 
dera pe Mihăilescu un „lombrosist improvizat” pentru că aducerea în discuţie a tipului 


^68 Corneliu Diaconovich, op. cit., Tom II, p. 46. 

469 Ibidem, tom III, 1904, p. 122. 

470 Lazăr Sáineanu, Dicţionar universal al Limbei Române, Craiova, Editura Ralian şi Ignat Samitica, 1896. 

471 Considerăm că se poate discuta despre o receptare în două faze a teoriilor Şcolii italiene de criminologie în 
România. În prima fază, aceste teorii au ajuns în România, într-o manieră indirectă, prin intermediul autorilor 
francezi. Totuși, în perioada interbelică, mai multi autori români scriu cu admiraţie despre şcoala italiană de 
criminologie. Vezi Petre Ionescu-Muscel, Cesare Lombroso si opera sa: L'Uomo Delinquente, (1929) redat in Octa- 
vian Buda, Criminalitatea: o istorie medico-legală românească, pp. 282-299 si Jean Rădulescu, Influența 
pozitivismului italian asupra codificării penale actuale, în „Revista de Drept Penal şi Ştiinţă Penitenciară”, an IV, 
nr. 4-6, 1935, pp. 121-139. 

^7 [oan Tanoviceanu, Creșterea criminalităţii în România. Causele si mijloacele de îndreptare, p. 26, pp. 32-33. 

473 Un celebru bandit din epocă. 

474 loan Tanoviceanu, Creșterea criminalităţii în România. Causele si mijloacele de îndreptare, p. 32. 

lombrosian al criminalului înnăscut contrazicea poziţia susținută de inspectorul școlar 
că instrucțiunea ar putea avea un efect moralizator. 

Confuziile legate de teoriile şcolii italiene se regăseau și în învățământul universitar. 
Multe dintre lucrările de licenţă ale absolvenţilor Facultăţii de Drept au fost publicate si 
reprezintă surse valoroase pentru investigarea modului în care erau receptate în mediul 
universitar teoriile din dreptul penal sau din criminologie. Una dintre aceste confuzii es- 
te o eroare de cronologie. Câteva teze de licență+75 indicau drept anul apariţiei lucrării 
lui Cesare Lombroso, L'uomo delinquente, 1871 şi nu 1876, anul corect. În multe situaţii, 
aceste teze de licenţă nu erau decât niște preluări ale unor teorii din Europa Occidentală. 
În 1895 era publicată teza unui anume Gheorghe S. Alexandrescu - Causele crimelor si 
delictelor. Critica mijloacelor de represiune (1895). Deşi prezenta multe dintre teoriile 
şcolii italiene de criminologie, autorul nu menţiona nimic despre critica acestor teorii. 
Determinismul biologic era completat de un determinism geografic care-i permitea au- 
torului să discute despre „naţiuni leneşe”4+76. În privinţa activității curților de jurati, 
Alexandrescu încerca să prezinte situația din Marea Britanie, însă dovedea o evidentă 
superficialitate lingvistică+77: „Juriul englez nu trebuie să se pronunţe de cât asupra cul- 
pabilitátii în general prin simplele vorbe «guilly or not guilly»[sic]". 

Explicatiile care puneau accentul pe factorii sociali ai criminalităţii erau predominan- 
te. Anastase Stefánescu-Galati, în Mediul social și criminalitatea în România (1904)478, 
pleda pentru importanța mediului în determinarea unui comportament criminal. Pe lân- 
gă mediul social, analizat în diferite ipostaze - familia, presa, penitenciarele, el menţiona 
şi influenţa „mediului cozmic” - aerul, temperatura, solul, fiind inspirat, fără îndoială, de 
studii similare din Occident. Ereditatea putea, de asemenea, să determine un comporta- 
ment criminal: „Fiul unui hot sau asasin, va avea mai mare posibilitate de a fi însuşi el, 
cândva un hot sau un asasin, decât fiul născut din niște părinţi la cari furtul și crima erau 
necunoscute"^7?, Mai mult, chiar și trăsăturile morale ar fi fost moştenite: „Beţia, pasiune 
jocului de cărţi, minciuna, adulterul se transmit"480, 

Teoretizările care reliefau cauzele sociale ale criminalității nominalizau printre facto- 
rii nocivi și alcoolismul. Campania împotriva alcoolismului din România sublinia 
legătura dintre criminalitate şi alcoolism. Studiile autorilor români demonstrau că între 
10% şi 20% dintre răufăcători fie erau alcoolici, fie se aflau sub influenţa băuturilor al- 
coolice la momentul săvârșirii infractiunilor^8$1, Ion T. Bastache482, un procuror din 


475 Vezi Virgiliu M Sălcianu, Școla Penală Positivistă, Bucureşti, Institutul de Arte Grafice „Eminescu”, 1904, p. 16 
sau Maria Conescu, Cele Doue Școli: clasică și positivistă penală, Bucureşti, Institutul de Arte Grafice „Eminescu”, 
1904, p. 33. Nu lipsit de ironie este faptul că în ambele cazuri preşedintele comisiilor care examinaseră aceste te- 
ze de licenţă a fost loan Tanoviceanu. 

476 Gheorghe S. Alexandrescu, Causele crimelor și delictelor. Critica mijloacelor de represiune, Focşani, Tipografia 
Alessandru Codreanu, 1895, p. 39. 

477 Ibidem, p. 74. 

^78 Anastase Stefánescu-Galati, Mediul social și criminalitatea în România, Bucureşti, Tipografia ziarului „Curierul 
Judiciar”, 1904. 

^7 Ibidem, p. 13. 

480 Ibidem, p. 14. 

481Gabriel Constantinescu, Alcohol and Crime in Romania during the Second Half of the Nineteenth Century, prele- 
gere susținută în cadrul conferinței „Alcoholism: Social and Historical Issues", Alba-Iulia, 13-16 octombrie 2011, 
p. 16. 

48 [on T. Bastache, Alcoolism și criminalitate, Bucuresci, Imprimeria Statului, 1894, pp. 9-11. 

Galaţi, argumenta pe baza datelor statistice că în funcție de consumul de alcool dintr-un 
stat, criminalitatea poate scădea sau creşte. Primul autor care a utilizat date statistice re- 
feritoare la legătura dintre alcoolism și delincventii români a fost George Mileticiu. El a 
examinat deţinuţii din închisorile situate în judeţul Dolj și a ajuns la concluzia că aproa- 
pe 20% din ei erau alcoolici^83. Preotul Thoma Ștefănescu prezenta alcoolismul drept o 
boală care se transmitea ereditar^84. El nu ignora nici alte cauze sociale ale criminalităţii. 
Divorțul sau relaţiile proaste dintre părinţi ar fi o premisă pentru criminalitatea copiilor. 
Potrivit autorului, numeroase crime și delicte s-ar datora „sărbătorilor populare” și altor 
,Ocasiuni de risipă”. Preotul Ştefănescu arăta cá pentru a lua parte la aceste banchete, 
dansuri și baluri, multi oameni au furat485. Un alt studiu care analiza impactul alcoolului 
asupra criminalităţii îi aparţine lui C. S. Ballan. Acesta prelua datele statistice cu privire 
la criminalitatea din Europa sau Statele Unite și scotea în evidenţă faptul că un procent 
semnificativ din criminali erau, de asemenea, alcoolici. În privinţa criminalității din 
România, el estima că 2/5 din totalul crimelor s-ar fi săvârşit sub influenţa alcoolului^87. 
Autorul îl cita pe Lombroso în nenumărate rânduri. Atitudinea faţă de teoriile lui Lom- 
broso era lipsită de orice critică. El prelua și ideea criminalului drept om sălbatic+88. 

O altă idee prezentă la autorii români din epocă este cea a legăturii dintre criza morală 
şi criminalitate. Cesare Lombroso scrisese despre moralitatea infractorilor în ediţia din 
187849? si cea din 1884 a lucrării lui - L'Uomo Delinquente (1876). Louis Proal discuta în 
debutul cártii sale, Le Crime et la Peine (1892), despre o epocá a crizelor - religioasá, pena- 
lá, morală si socială+%. loan Dinescu Barzan in Influenţa crizei morale asupra criminalitátei 
(1895), adopta poziţia lui Proal: „Noi suntem în epocă de descompunere intelectuală şi 
morală, dreptul penal si morala sunt în crizá"^?!, El aducea în prim-plan procesul civilizării 
care avusese un impact si asupra naturii crimelor. Barzan menţiona pe „barbarii civilizati" 
care nu mai comiteau crime sângeroase ca în trecut, ci furau la jocul de cárti^??. Autorul 
considera un pericol evident rolul tot mai important pe care îl avea ştiinţa în societate pen- 
tru că ar fi înlocuit religia, dar spre deosebire de aceasta nu avea niciun efect 
moralizator+%. În finalul lucrării sale, îl cita pe Taine: „poporul redevine încetul cu încetul 


483 George Mileticiu, Studii Psihiatrice, Craiova, Tipo-Litografia Naţională Rallian şi Ignat Samitca, 1895, p. 40. 

48^ Thoma Ştefănescu, Societatea, Familia și Criminalitatea, Bucureşti, Tipografia modernă „Gr. Luis", 1904, p. 7. 
485 Ibidem, pp. 19-20. Unul din argumentele sale seamănă izbitor cu teoria labeling-ului, elaborată in anii 1950. 
Conform preotului, dacă o tânără servitoare este la închisoare pentru bănuiala de a fi furat, ea va fi arătată cu de- 
getul şi chiar va deveni o hoatá. Acest exemplu aminteşte de teoria deviantei primare şi a celei secundare. 
Devianţa nu este un concept static, devianta primară se poate transforma în deviantá secundară când individul 
care este etichetat drept deviant îşi acceptă rolul şi chiar devine un deviant. Pentru diferențele dintre devianta 
primară şi cea secundară vezi Eileen B. Leonard, Women, Crime and Society. A Critique of Theoretical Criminology, 
New York and London, Longman, 1982, p. 68. 

486 C. S. Ballan, Sufletul criminalului, Focşani, Tipografia Gh. Diaconescu, 1911, p. 30. 

487 Ibidem. 

488 Ibidem, p. 19. 

489 Cesare Lombroso, Criminal Man, p. 108 pentru ediţia a doua, din 1878, respectiv p. 188 si p. 212 pentru ediţia 
a treia, cea din 1884. Aceastá reeditare a lucrárii lui Lombroso, sub coordonarea lui Mary Gibson si Nicole Rafter 
prezintă comparativ cele cinci ediții publicate până la sfârşitul secolului al XIX-lea. 

490 Louis Proal, Le Crime et la Peine, Paris, Félix Alcan, 1892, p. 3. 

^91 [oan Dinescu Barzan, Influenţa crizei morale asupra criminalitátei, Bucuresci, Lito-Tipografia , Populará", 
1895, p. 33. 

păgân”1%. Același citat era folosit în finalul studiului său, cu titlu aproape identict% si de 
Alexandru Degeanu. Ideea conflictului dintre știință și religie apărea şi la Degeanu. EI cita 
mai multi autori, atât români cât și străini: Tanoviceanu, Dianu, Quetelet sau Romagnoni. 
Vasile Chiru aborda chestiunea crizei morale dintr-o perspectivă diferită. În Criminalii mo- 
rali (1907), el definea criminalitatea morală+% drept „abaterea sufletească de la 
moralitatea dominantă într-un stat”. Crimele morale erau, potrivit lui Chiru, acele acte 
sancţionate doar de conştiinţa individuală, de bunul simt, nu si de legile unui stat. Ideea 
criminalității înnăscute nu e ignorată de autor. Deşi menţiona criticile aduse teoriilor lui 
Lombroso în studiul său, el preciza că: „Tot omul este mai mult, sau mai puțin criminal din 
naştere si aceasta fără nici o exceptiune. Fiecare individ poartă în sine un germene al cri- 
minalitátii fizice sau morale mai mult sau mai puţin dezvoltat”. 

În presa vremii faptele criminale erau prezente nu doar frecvent, ci şi detaliat. Unii 
autori au văzut în acest fenomen un pericol social pentru că cititorii ziarelor s-ar inspira 
din relatările crimelor. Aurel Alexandrescu-Dorna, în articolul Presa și propagarea crimei 
(1899), se arăta revoltat de faptul că și în presa românească „se scrie foarte mult despre 
bătăi, asasinate, fapte criminale, descrieri înspăimântător de amănunțite”. Citând mai 
multe lucrări+%, el argumenta că prezentarea actelor de violență poate provoca o emoție 
cititorului care ajunge să comită el însuși astfel de acte. De reținut este şi remarca sa că 
„publicul avid de emotiuni, asta a dat naştere la un pericol social"4??, Presa nu ar face de- 
cât să răspundă unei „nevoi” a publicului de a citi despre întâmplări neobişnuite. Presa 
avea o influență directă în propagarea crimei, Alexandrescu-Dorna vorbind si el de „o 
epidemie a crimei”. În sprijinul acestei teorii, el relata cum între 1 aprilie și 1 august 
1898, în Bucureşti s-a succedat un număr mare de crime si sinucideri. Presa prezenta de 
fiecare dată crima cu multe detalii, interesul publicului fiind stimulat. Crimele şi sinuci- 
derile se asemánau foarte mult între ele, atât în privinţa motivatiilor, cât si a armelor 
folosite500. Soluţia ar fi fost, potrivit lui Alexandrescu-Dorna, descrierea actelor violente 
cât mai concis în ziare pentru că astfel, criminalii ordinari n-ar mai fi fost transformați în 
personaje interesante pentru public. 

Studiile din medicina legală de la sfârşitul secolului al XIX-lea şi începutul secolului al 
XX-lea au abordat în dese rânduri subiecte legate de criminalitate. În a doua jumătate a 
secolului au fost identificate cauzele biologice ale criminalității, iar medicina legală a 
avut un rol esenţial în conturarea diferitelor teorii despre criminali. Cesare Lombroso și 
Alexandre Lacassage au fost profesori de medicină legală. Mutarea centrului de greutate 
al cercetărilor de la infracțiune spre criminal în decursul secolului al XIX-lea a însemnat 
necesitatea inventarierii trăsăturilor acestuia, dar şi căutarea unor explicații psihologice 
sau medicale ale comportamentului său. Totodată, în secolul al XIX-lea, medicina legală a 
devenit din ce în ce mai importantă pentru activitatea juristilor. În România promovarea 


494 Ibidem, p. 66. 

^95 Alexandru Degeanu, Influența crisei morale asupra criminalitátei, Bucuresci, Tipografia „Adeverul”, 1903, p. 
56. 

4% Vasile Chiru, Criminalii morali, Bucureşti, Tipografia „Victoria”, 1907, p. 50. 

497 Ibidem, p. 33. 

498 Mai ales pe Paul Aubry, La contagion du meurtre, Paris, Félix Alcan, 1888. Se pare cá aceasta l-a influenţat cel 
mai mult. 

49 Aurel Alexandrescu-Dorna, Presa și propagarea crimei, Bucureşti, Gutenberg, 1899, p. 8. 

500 [bidem, pp. 18-23. 

acestei discipline este legată îndeosebi de Mina Minovici şi de fratele său, Nicolae. Medi- 
cina legală era disciplină universitară din 1856 prin înființarea Școlii de Chirurgie de 
către Carol Davila, devenită ulterior Şcoala Naţională de Medicină si Farmacie501. În 
1861, Gheorghe Atanasovici a fost primul profesor de medicină legală pentru ca, mai 
târziu, tot el să fie medicul legist al Capitalei502. 

Cel mai mare dintre fraţii Minovici, Mina, avea să-și dedice cea mai mare parte a vieţii, 
medicinei legale, fiind recunoscut drept „părintele” acestei discipline în Románia*9?. Mina 
Minovici, îşi obținuse doctoratul în Franţa, în 1888, iar la întoarcerea în țară, in 1892 a înfi- 
intat morga din București, inițiativă importantă pentru istoria medicinei legale din 
România. El a condus această instituție până în 1932. Tot el a condus si reorganizat siste- 
mul de antropometrie de pe lângă prefectura Capitalei după sistemul Bertillon504. Fratele 
său, Nicolae, a publicat chiar un curs pentru agenţii de poliție, bazat pe metoda Bertillon. 
Acesta505 era un ghid pentru identificarea unei persoane după trăsăturile fizice, cuprin- 
zând clasificări numeroase ale indivizilor în funcţie de aceste trăsături. Sistemul de 
identificare bazat pe metoda lui Alphonse Bertillon fusese folosit în România încă din 
1892. Grigore Olănescu descria in Mémoire sur le progres de la statistique en Roumanie et 
sur la création du service d'anthropométrie (1895) cum între 1892 şi 1895 au fost másurati 
5.397 de indivizi, mai ales din Bucuresti. Acestia erau clasificati in functie de várstá, etnie 
sau mediul în care tráiau596, Se pare cá Olánescu privea cu admiraţie lumea rurală în care 
erau mai puține infracțiuni datorită „sentimentului religios mai puternic"507, 

Pe lângă rolul său pentru dezvoltarea medicinei legale în România, Mina Minovici 
avea şi o reputaţie internaţională, îl cunoștea personal pe Lombroso, lucrase la laborato- 
rul lui Pasteur si îl avusese profesor pe Paul Brouardel508. E] a reprezentat România la 
mai multe congrese de antropologie criminală. Unul dintre studiile sale50, Remarques 
statistiques relatives à l'anthropologie du criminel, a fost prezentat la Congresul de An- 
tropologie Criminalá de la Geneva (1896). Másurátorile antropometrice facute pe 7.217 
criminali din inchisorile din tará au sugerat, conform lui Mina Minovici, o mare varietate 
a trăsăturilor fizice510, fapt care ar infirma, printre altele, existența unui tip de „om cri- 
minal". Minovici insista asupra cauzelor sociale ale criminalitătii, indicând alcoolul drept 
motiv pentru degenerarea morală a criminalilor studiati de el. Promiscuitatea sau con- 
ditiile de viață precare erau cauze ale transformării unui om normal in criminal511, La fel 
ca si Ioan Tanoviceanu, el indica slăbirea sentimentului religios drept o altă cauză a cri- 


501 Vladimir Beliș, Tratat de Medicină Legală, Bucureşti, Editura Medicală, 1995, p. 22. 

502 Octavian Buda, Criminalitatea: oistorie medico-legală românească, p. 17. 

503 Există două biografii ale acestuia, Nicolae Ioanid, Frații Minovici, Bucureşti, Editura Științifică, 1975 şi Adrian 
Majuru, Familia Minovici, Bucureşti, Institutul Cultural Român, 2005. 

504 Nicolae Ioanid, op. cit., p. 56. 

505Nicolae Minovici, $cola Anthropologică Bertillon pentru Agenţii de Poliţie, Bucureşti, Imprimeria Statului, 
1900. 

506 Grigore Olănesco, Mémoire sur le progres de la statistique en Roumanie et sur la creation du service 
d'anthropométrie, Berne, 1895, pp. 13-15. 

510 [bidem, p. 537. 

511 [bidem, p. 541. 


Crime înfiorătoare și tâlhării îndrăzneţe 161 


minalitátii. Minovici amintea aceste cauze pentru a întări rezultatul cercetărilor sale sta- 
tistice si anume că oamenii nu se nășteau, ci deveneau criminali*!?. El avea câteva 
referiri privitoare la femeile criminale, considerând că acestea erau mai puțin expuse la 
criminalitate pentru cá beau mai puţin, iar crimele lor erau, de cele mai multe ori, ráz- 
bunări datorate brutalitátii soţilor. Minovici va extinde aceste scurte explicaţii si va 
publica un articol centrat pe femeia criminală din România. 

Articolul513 Remarques sur la criminalité feminine en Roumanie (1907) se baza pe da- 
te antropometrice si antropologice referitoare la 150 de prostituate, 50 de criminale si 
50 de femei normale, toate cu vársta intre 24 si 25 de ani, dar si pe statistici criminale. El 
demonstra că existau foarte puţine variaţii în privinţa trăsăturilor fizice, comparând fe- 
meile criminale si „femeile normale", deci modelul lombrosian al femeii criminale putea 
fi respins. Mina Minovici îşi exprima opinia că atât prostituţia, cât si criminalitatea femi- 
nină ar avea, în primul rând, cauze sociale. Una dintre crimele frecvente la femeile din 
România era mariticidul sau uciderea soţilor, aceasta fiind cauzată în cele mai multe si- 
tuatii, de abuzurile soţilor brutali și alcoolici asupra femeilor514. 

Criminalitatea feminină a fost analizată în mai multe studii din epocă. Între acestea, 
Biologia și femeia criminală (1907)515, având ca autoare pe Maria Cicherschi, este unul 
dintre cele mai bine documentate. În buna tradiție a contemporanilor ei, Maria Cicher- 
schi îl cita frecvent pe Cesare Lombroso, de exemplu, când afirma că „bărbatul posedă o 
inteligență nativă superioară gratie participatiunei sale inferioare în reproductiunea si 
conservarea speciei"516, Ea făcea apoi o comparaţie între criminalitatea la femeia sálbati- 
că şi la cea civilizată. Dacă pentru femeia sălbatică erau frecvente pruncuciderile și 
avortul517, pentru cea civilizată otrava şi focul ar fi fost armele preferate518. Între factorii 
care influentau criminalitatea feminină, autoarea enumera clima, ereditatea, dar mai 
ales mediul social. Aderarea la această modalitate de explicare a criminalităţii indică o 
îndepărtare de modelul lombrosian, care punea accentul pe determinismul biologic. To- 
tuşi, din lucrarea ei nu puteau să nu lipsească referirile la tipul femeii criminal, 
caracteristic antropologiei criminale si la descrierea trăsăturilor fizice ale acesteia5!?: 
capacitatea craniană, unghiul facial, înălțimea feței, talia, greutatea, lungimea mâinilor. 
Pe lângă documentarea bogată a lucrării, Maria Cicherschi, analiza în ultimele pagini câ- 
teva cazuri de femei criminale, asociindu-le mai multor tipuri. Otrávirea si vitriolajul ar 
fi fost caracteristice femeilor criminale. 

Ideea unor cauze biologice ale criminalităţii poate fi identificată şi în alte lucrări. Doc- 
torul Dimitrie lonescu critica perspectiva lui Max Nordau care considera criminalii niște 

Articolul lui Minovici era identic cu pasaje din teza de doctorat a unuia din studentii sái, E. Movilian, publicatá in 
1904. Vezi E. Movilian, Contributie la studiul antropologiei criminale. Criminalitatea la femei, Bucuresci, Stabili- 
ment Grafic Táranu & Co, 1904, pp. 31-34, 64-76, 83-92. 

514Mina Minovici, Remarques sur la criminalité feminine en Roumanie, p. 574. 

paraziți ai societăţii. Ionescu arăta că această teorie era simplistă deoarece criminalita- 
tea nu este doar un fenomen biologic, ci are mai multi factori520, 

Revenind la Mina Minovici, poziţia sa critică față de teoria „omului criminal" si a de- 
terminismului biologic, în general, reiese limpede dintr-un studiu din 1893, Antropologia 
criminală si responsabilitatea*21. Mina Minovici recunoştea meritele lui Lombroso aduse 
criminologiei. El se concentra apoi pe examinarea principalelor repere ale teoriei 
„omului criminal” şi amintea argumente numeroase pentru respingerea bazelor intelec- 
tuale pe care fusese construit determinismul biologic. 

Nicolae Minovici şi-a obţinut titlul de doctor în 1898 cu o lucrare interesantă despre 
tatuajele din România. Lombroso și nu numai, precizase că tatuajele reprezentau un 
semn clar al degenerării morale, prezent la criminali. El privea tatuajul drept un stigmat 
social care, alături de trăsături fizice caracteristice, indica un „criminal înnăscut”. Nico- 
lae Minovici studiază tatuajele din România, iar una dintre secțiunile studiului se referă 
chiar la tatuajele criminalilor. El arăta că şi în România, tatuajul era prezent, mai ales, la 
clasele inferioare. Totuşi, în contrast cu situația din alte state europene în care fusese 
studiat fenomenul, numărul delincventilor autohtoni tatuati era destul de mic. De ase- 
menea, el arată că tatuajele sunt prezente în majoritatea cazurilor la delincventii maturi, 
nu la cei minori, aşa cum afirmase Lombroso în mai multe rânduri522. În concluziile stu- 
diului, el preciza caracterul relativ al tatuajului. Prezența acestuia nu indica 
propensiunile criminale după cum absenţa tatuajului nu excludea un comportament 
criminal525. Mai mult, frecvenţa tatuajului la deţinuţi ar fi determinată de cauze exterioa- 
re. Mediul era mai important, nu cauzele interioare, biologice. 

Atât Nicolae, cât si Mina Minovici și-au manifestat reticenta față de teoria „omului cri- 
mina!” și față de determinismul biologic. Din perspectiva lor, cauzele sociale conduceau la 
activități criminale. O poziţie similară au adoptat cei mai multi juriști români din a doua 
jumătate a secolului al XIX-lea si începutul secolului al XX-lea. Totuși, au existat încercări 
de preluare a unor elemente caracteristice antropologiei criminale la autori precum Grigo- 
re Dianu sau Vespasian Erbiceanu. Ei n-ar putea fi consideraţi „lombrosieni” însă. 
Insuccesul teoriilor lombrosiene în România ar trebui asociat cu receptarea indirectă și 
oarecum târzie, într-o perioadă în care contestările erau din ce în ce mai numeroase. Deloc 
surprinzător, majoritatea celor care au abordat chestiunea criminalității în România s-au 
raportat în special la cauze sociale. Pentru cei mai influenți autori români ai epocii, cauzele 
cele mai importante ale criminalității erau: starea economică, mediul social, alcoolismul 
sau lipsa educaţiei. Reprezentanţii școlii italiene erau citați cu frecvenţă în lucrările apăru- 
te în acea perioadă, dar acest fapt nu însemna că autorii erau de acord cu teoriile 
respective. Cel mult, acceptau influenţa factorilor biologici completaţi de cei sociali sau 
chiar cei geografici. 

În special din ultimul deceniu al secolului al XIX-lea, fenomenul criminalității a fost 
explicat şi din perspectiva medicinei legale, a biologiei sau a psihiatriei. Fără doar şi poa- 


520 Dimitrie Ionescu, Parazitismul ca teorie biologică a crimei, Bucureşti, Joseph Góbl, 1903, pp. 7-10. 
521 Octavian Buda, Criminalitatea: oistorie medico-legală românească, pp. 48-70. 

522 Nicolae Minovici, Tatuajurile în România, Bucureşti, Socecu, 1898, pp. 105-112. 

523 Ibidem, p. 114. 

te, influenţa teoriilor din Europa Occidentală era evidentă, însă acestea erau adaptate 
sau, cel puţin, se încerca adaptarea lor societății româneşti. 

O bună parte a studiilor și lucrărilor autorilor din această perioadă nu aduceau ele- 
mente de originalitate, ci erau doar compilaţii care reuneau teorii ştiinţifice şi 
pseudostiintifice din spaţiul Europei Occidentale. Ca să o cităm pe Simona Antonescu, 
granița dintre lucrările de popularizare şi cele ştiinţifice din România epocii nu este, de 
multe ori, evidentă. Mai curând, cele două genuri se intersectau. Înțelegerea acestor teo- 
rii era una superficială. Pe lângă erorile evidente de cronologie din tezele de licență ale 
vremii, putem regăsi aceeaşi atitudine si în dezbaterile științifice. Polemica dintre juris- 
tul Constantin Dissescu și inspectorul școlar Ștefan Mihăilescu din cadrul unei conferințe 
de la Atheneu din 1892 este un astfel de exemplu. Tema criminalităţii se îmbina, în unele 
situaţii, cu discursuri xenofobe sau cu perpetuarea unor stereotipuri ca acela legat de 
blándetea moravurilor poporului român. Indirect, preocupările asociate cu studierea 
criminalităţii sau a infractorului contribuiau la construirea identităţii naţionale a româ- 
nilor în a doua jumătate a secolului al XIX-lea. 

Aria de cercetare a criminalităţii nu era populată doar de abordări superficiale. Unii 
autori au adus contribuţii originale, preluând critic și aplicând teoriile ştiinţifice ale epo- 
cii problemelor societății românești. Fraţii Mina și Nicolae Minovici, loan Tanoviceanu, 
Alexandru Şuţu sau Iulian Teodorescu sunt câţiva dintre acești autori. Ținând cont de 
caracterul eterogen al studiilor autorilor români din epocă putem discuta, mai curând, 
de o modernizare științifică incompletă. Ca să readucem în discuţie modelul propus de 
Patapievici, nu este decât parţial o modernizare prin „aruncarea la coş”, dar, în mod evi- 
dent, nici una „prin altoire”. Spre sfârșitul secolului al XIX-lea şi începutul secolului al 
XX-lea se manifesta o tendinţă accentuată către o modernizare „prin altoire”. 


II. 5 Evoluţia criminalităţii în România 


„[...] creșterea criminalităţii la noi în tard este dar înspăimântătoare.” 
loan Tanoviceanu, (1858-1917) 


La sfârşitul secolului al XIX-lea tot mai multe studii din România abordau chestiunea 
evoluţiei criminalităţii. În general, metodele statistice erau folosite tot mai des în România, 
în diferite domenii poate și pentru că dădeau impresia de obiectivitate, de precizie mate- 
matică524. Statisticile criminale ofereau răspunsuri la diferite întrebări. A crescut 
criminalitatea în România ? Ce crime erau mai dese ? În ce judeţe existau mai multe tâlhă- 
rii ? Ce profesii aveau răufăcătorii ? Autorii care au folosit statisticile pentru a răspunde la 
aceste întrebări modificau datele sau le preluau selectiv pentru a da o anumită imagine a 
criminalităţii. Celebrul aforism popularizat de Mark Twain - „There are lies, damned lies, 
and statistics", nu este neapărat o exagerare, cum poate să pară în aparenţă. 

Dincolo de deformările intenționate, statisticile criminale sunt privite cu scepticism 
din mai multe motive. Ele fac referire la infracțiunile cunoscute de autorităţi, nu la cele 


524 „Boala statisticii” este descrisă de Max Rosetti: „Cititorule, să te ferească Dumnezeu de boala statisticei, 
această îngrozitoare epidemie care a necesitat înființarea unor servicii speciale pe lângă diferite ministere, cu 
însărcinare de a studia diversele ei fenomene și faze”. Max Rosetti, Între Capsa si Palat. Impresiile unui trecător, 
Bucureşti, „Minerva”, 1904, p. 2. 

care au avut loc. Noţiunea „cifra neagră a criminalității” denumeşte actele criminale care 
nu sunt cunoscute de autorităţi. Este dificil de estimat exact care ar fi criminalitatea rea- 
lă525. Infractiunile violente precum omuciderile sunt „privilegiate” de statistici in 
comparaţie cu furturile minore526, În cazul statisticilor criminale, datele din perioade 
mai apropiate de contemporaneitate reflectă, într-o mai mare măsură, realitatea527. Cu 
alte cuvinte, un istoric care se ocupă de criminalitate în a doua jumătate a secolului al 
XX-lea poate avea mai multă încredere în statistici decât unul care studiază criminalita- 
tea din secolul al XVIII-lea. Un alt aspect esenţial este acela al influenţei schimbărilor din 
legislația penală si a forțelor de poliţie asupra statisticilor. De multe ori, legile severe si 
poliția eficientă pot cauza, în mod ironic, o creştere a criminalităţii conform datelor sta- 
tistice deoarece mai multe infracțiuni sunt descoperite si pedepsite. Atitudinea față de 
criminalitate sau față de unele tipuri de infracțiuni pot deforma, de asemenea, datele din 
statisticile criminale528. Pe lângă aceste deficiente ale statisticilor se mai pot agáuga si al- 
tele. O infracțiune poate fi definită în moduri diferite, pe perioade de timp mai lungi și 
chiar la acelaşi moment, dar în alte regiuni ale unui stat. Ținând cont de toate aceste im- 
perfectiuni, istoricii au adoptat poziţii concurentiale în privinţa utilizării statisticilor 
criminale. Pentru John J. Tobias, aceste surse nu au nicio valoare. Cu toate cá Howard 
Zehr şi V. A. C. Gatrell admit că statisticile nu ne pot arăta exact „realitatea”, ei au anali- 
zat criminalitatea apelând, mai ales, la datele statistice52?. O perspectivă interesantă, pe 
care am mai citat-o, este aceea a lui Rob Sindall care sugera că ar trebui să privim statis- 
ticile nu ca pe o reflecţie a unui fenomen, ci ca un fenomen în sine. Astfel, aceste date ne 
arată ceea ce se credea în epocă despre criminalitate, nu care era dimensiunea reală a 
fenomenului530. 

Autorii români din a doua jumătate a secolului al XIX-lea şi prima parte a secolului al 
XX-lea cunoșteau, poate chiar mai bine decât unii istorici de astăzi, limitele statisticilor 
criminale. Tanoviceanu considera că datele publicate de Ministerul Justiţiei erau inexac- 
te deoarece unii condamnatii apăreau de două ori dacă făceau apel la deciziile initiale. 
Mai mult, el lua în discuţie necesitatea corelării statisticilor criminale cu creşterea popu- 
laţiei531. Anastase Stefánescu-Galati era conştient că „numărul crimelor este cu mult mai 
mare, de cât acelea a căror autori au fost descoperiţi, dovediti si condamnaţi”532. El arăta 
că mai eficiente se dovedeau statisticile criminale care prezentau infracțiunile comise și 
nu deținuții din închisori. O bună parte dintre cei acuzați nici nu ajungeau în închisoare 
datorită achitărilor numeroase?33, Mai mult, unele infracțiuni fie erau greu de descoperit, 
fie victimele nu le raportau autorităţilor. Stefánescu-Galati menţiona furturile servitori- 


xn 


525 Conform unei aprecieri, „cifra neagră” a criminalităţii ar fi de patru ori mai mare decât numărul infracțiunilor 
cunoscute de autorități. Vezi Rob Sindall, The criminal statistics of nineteenth-century England cities : a new ap- 
proach, p. 32. 

526 V. A. C. Gatrell, T. B. Hadden, Criminal statistics and their interpretation, pp. 350-351. 

527 Ibidem, p. 362. 

528 [bidem, p. 351. 

527? Rob Sindall, The criminal statistics of nineteenth-century England cities: a new approach, p. 33. 

530 [bidem, p. 35. 

531 [oan Tanoviceanu, Creșterea criminalităţii în România. Causele ei si mijloacele de îndreptare, pp. 6-7. 

532 Anastase Stefánescu-Galati, Asupra statisticei criminale, încercare de sociologie criminală, Bucureşti, Tipogra- 
fia ziarului „Curierul Judiciar”, 1907, p. 10. 

533 [bidem, p. 11. 

lor, avorturile sau bancrutele?34, Pot fi adăugate si alte argumente la acestea. Corectiona- 
lizarea mai multor crime din 1874 a avut ca efect modificarea pe termen lung a evoluției 
crimelor în raport cu delictele. Înainte de 1874, anumite infracțiuni erau incluse în rân- 
dul crimelor, dar după această dată figurau ca delicte. Pentru infracțiuni ca tâlhăriile, 
doar din 1874 au apărut date exacte în statistici. Până la acea dată, tâlhăriile erau grupa- 
te cu distrugerile de proprietăţi şi violările de domiciliu. 

În general, autorii români utilizau două tipuri de statistici: cele judiciare și cele peni- 
tenciare. Statisticile judiciare, publicate anual de Ministerul de Interne din 1869, 
includeau date despre acuzaţii si condamnatii pentru crime, delicte şi contravenţii. Aces- 
te date erau grupate în funcţie de instanța de judecată - curțile cu jurati, tribunalele 
corectionale, curțile de apel sau judecătoriile de pace. Informaţiile făceau referire la se- 
xul, vârsta, naționalitatea, profesia, confesiunea, starea civilă, condiţia socială si gradul 
de cultură al acuzaților. De asemenea, apăreau date despre judeţul in care se petrecuse 
infracțiunea sau pedeapsa primită de condamnaţi. Se remarcă și o evoluţie a modului de 
înregistrare a datelor. De exemplu, din 1878 existau si informaţii despre numărul 
,acusatiunilor", nu doar despre numărul celor acuzaţi ca în anii precedenti. Statisticile 
penitenciare, publicate anual tot de Ministerul de Interne, dar din 1866555, conţineau da- 
te despre închisorile centrale și aresturile județene. Aceste date făceau referire la 
pedepsele condamnaților, profesiile lor, natura infracțiunilor, raportul dintre acuzați si 
condamnați. Nu lipseau informaţiile despre sexul, gradul de instrucțiune sau vârsta 
deţinuţilor. În 1906 a fost publicată „Statistica închisorilor centrale pe anii 1866-1905 şi 
aresturilor preventive pe anii 1881-1905”, care prezenta o sinteză a datelor din statisti- 
cile penitenciare anterioare. 

Autori ca N. A. Alesandrini, loan Tanoviceanu, Grigore I. Dianu sau Anastase Stefánes- 
cu-Galati utilizau aceste categorii de statistici pentru a analiza fenomenul criminalităţii. 
Este important de menţionat că ei preluau selectiv sau chiar modificau datele din statis- 
tici pentru a oferi o anumită imagine a fenomenului. Dacă luăm în considerare numărul 
impresionant de informaţii din aceste statistici putem înţelege că o analiză exhaustivă ar 
necesita eforturi sisifice. În paginile următoare vom reda doar câteva din aceste date sta- 
tistice. Ne vom concentra pe anumite aspecte: sexul, etnia, vârsta sau mediul din care 
proveneau condamnatii sau acuzaţii. Am luat în discuţie și evoluţia anumitor crime şi de- 
licte, precum și raportul dintre acestea și contravenţii. Pentru început, vom reda datele 
care prezentau raportul dintre sex si infracţiuni în Graficul 4 si Graficul 5536. 

Cele două grafice prezintă evoluția numărului acuzaților în funcţie de tipul infractiu- 
nii - crimă sau delict, dar si de sexul acestor acuzaţi. Curțile cu jurati se ocupau, în 
general, de infracțiuni mai grave, adică de crime, iar tribunalele corectionale de fapte 
mai puţin grave, cum ar fi delictele. Pentru început trebuie să precizăm că aceste date 
statistice se refereau la acuzaţi, nu la condamnați, astfel încât cifrele sunt mai mici pen- 


534 Ibidem, pp. 18-20. 

535 Există şi statistici penitenciare pe anii 1863 si 1864 care cuprindeau rapoartele lui Ferdinand Dodun des Per- 
riéres, Inspector general al Închisorilor. 

536 Datele pentru cele douá grafice au fost preluate din Nicolae A. Alesandrini, op. cit., p. 328, p. 337 si din 
„Statistica judiciară a României” pentru anii 1887-1899. 

tru cei condamnati*?7. Informaţia evidentă, conform acestor statistici, e aceea că femeile 
erau implicate mult mai rar în activități infractionale. În privinţa faptelor mai grave, 
proporția femei /bărbaţi era de 1/24, iar pentru cele mai puţin grave de 1/11. Corelând 
statisticile criminale cu datele demografice din acea perioadă, rezultă că femeile, deși 
reprezentau în jur de jumătate din populatie538, nu erau acuzate la fel de des ca bărbaţii. 
În special, ele apăreau mai rar în fata curților cu jurati. Conform Graficului 4, numărul 
femeilor acuzate de crime s-a menţinut relativ constant pe perioada 1869-1899. Numă- 
rul bărbaţilor inculpati a cunoscut o tendinţă de scădere în acest interval cronologic, cu o 
creştere în anii 1870-1873. Graficul 5 indică evoluţii similare atât în cazul numărului 
bărbaţilor, cât si al femeilor acuzate în perioada 1869-1899; creşterea constantă până in 
1878 a fost urmată de o scădere pronunţată și o altă creştere la sfârşitul secolului, din 
1886. 

Pe de altă parte, se insista si asupra diferenţelor dintre mediul urban și cel rural. Ioan 
Tanoviceanu analiza statisticile din intervalul cronologic 1867-1887 şi afirma că „femeia 
de la țară e de 4 ori mai puțin criminală ca cea de la oras". Femeia de țară „cea mai igno- 
rantă” era si „cea mai morală”55%. Această afirmaţie se baza pe date statistice potrivit 
cărora în 1867540 erau 84 de „femei criminale” în mediul urban și 53 în cel rural. În 
cel al femeilor din mediul rural se menținea constant la 54541. Ținând cont si de datele 
demografice5+2 care aratáu cá în 1859 doar 17,6% din populaţie locuia în oraşe, iar în 
1899, procentul urcase doar la 18,8% , putem înţelege de ce autorul considera că femeia 
de la ţară era „mai morală” decât cea din mediul urban. Datele statistice, deși imprecise, 
întăreau ideea că femeia de la țară era mai ales o victimă şi nu o agresoare. Cu toate că 
nu se referea la criminalitate, ci la răspândirea sifilisului, un alt pericol social, Ion Bută- 
rescu, în lucrarea deja citată54%3, se declara indignat de „clasa funcționarilor rurali cari 
fără nici o milă transmit sifilisul femeilor și fetelor de prin sate, contractat de ei de la 
prostituatele din oraşe”. 


537 Conform statisticilor publicate în lucrarea lui Alesandrini, atât pentru acuzaţii care au fost judecaţi de 
curțile cu jurati, cât si pentru cei care au apărut în fata tribunalelor corectionale, în jur de jumătate au fost 
achitati, vezi Nicolae A. Alesandrini, op. cit., p. 334 si p. 348. 

538 Gheorghe Iacob, Populația. Transformári sociale, in Gheorghe Platon, op. cit., vol VII, tom II, p. 59. 

53? [oan Tanoviceanu, Creșterea criminalităţii în România. Causele ei și mijloacele de îndreptare, p. 30. 

540[bidem, p. 29. 

54 Ibidem, p. 30. 

542 Gheorghe Iacob, Populația. Transformári sociale, în Gheorghe Platon, op. cit., p. 57. 

543 [on Butárescu, op. cit., p. 25. 

Graficul 4. Acuzatii judecaţi de curţile cu jurati 1869-1899 

Graficul 5. Acuzatii judecaţi de tribunalele corectionale 

Potrivit unor autori din epocă, femeile manifestau o propensiune către anumite cate- 
gorii de infracţiuni: otrăvirile şi pruncuciderile. Se pare că statisticile confirmau că 
femeile erau condamnate mai des pentru unele infracțiuni. Graficul 65% redă raportul 
condamnărilor dintre bărbaţi şi femei pentru câteva infracțiuni. Graficul 7545 prezintă 
evoluţia numărului celor acuzaţi de pruncucideri. 


544 Datele au fost preluate din „Statistica închisorilor centrale pe anii 1866-1905 şi aresturilor preventive pe anii 
1881-1905", pp. 16-17. 

545 Datele provin din N. A. Alesandrini, op. cit, p. 332 şi „Statistica judiciară a României” 1887-1899. Pentru 1875 
nu se oferă o cifră.Comparând Graficul 6 cu Graficul 7 se observă o neconcordantá privind datele statistice. Dacă 
în intervalul 1866-1905 au fost 961 condamnări pentru pruncucideri, ne-am aștepta ca numărul acuzaților în in- 
tervalul 1869-1899 să fie mai mare și nu doar 406 cât indică sursele consultate. 

Numărul condamnaților 


Graficul 6. Numărul condamnaților 1866-1905 

Graficul 7. Numărul acuzaților judecaţi pentru pruncucideri 1869-1899 

Conform datelor din Graficul 6, femeile erau, intr-adevár, condamnate mult mai des 
ca bárbatii pentru pruncucideri. Aceasta pare sá fi fost, nu doar potrivit statisticilor, ci si 
altor surse din epocă, una din infracțiunile specifice femeilor. Pe lângă pruncucideri, fe- 
meile mai erau condamnate și pentru alte crime, cum ar fi asasinatele și incendierile, dar 
nu depășeau niciodată numărul bărbaţilor condamnaţi pentru aceleaşi crime. Din cele 
163 de condamnări pentru otrăviri în perioada 1866-1905, regăsim o singură femeie, 
ceea ce infirmă un stereotip răspândit în secolul al XIX-lea546. În privinţa numărului acu- 
zatilor pentru pruncucideri, putem observa o evoluţie sinuoasă. Creșterea care a 
culminat în 1885 este urmată de o scădere, apoi de o altă creştere în 1898 şi o nouă scă- 
dere în 1899. 

Care era raportul condamnaților pe criterii de vârstă sau de mediu ? Oare locuitorii 
din mediul rural erau pedepsiţi mai des decât cei din oraşe ? Datele statisticilor ofereau 
răspunsuri și la aceste întrebări (vezi Graficul 8547 si Graficul 9548). 


Graficul 8. Distribuția condamnaților pe mediu 1866-1905 

546 „Statistica închisorilor centrale pe anii 1866-1905 şi aresturilor preventive pe anii 1881-1905”, p. 16. 

547 Datele au fost preluate din Anastase Stefánescu-Galati, Asupra statisticei criminale, încercare de sociologie 
criminală, p. 16. 

548 Ibidem, pp. 16-17. 

Graficul 9. Numărul condamnaților pentru crime în 
perioada 1866-1905 după vârstă și sex 

Datele din Graficul 8 ne arată o distribuţie sensibil egală între condamnatii pentru de- 
licte din mediul urban si cei din mediul rural în intervalul 1866-1905. Condamnatii 
pentru crime din mediul urban sunt mai numeroși decât cei din sate. Aceste date nu în- 
seamnă prea mult dacă nu le corelăm cu distribuţia populaţiei României pe medii. Se 
pare că, deşi locuitorii din orașe erau de patru ori mai puţini decât cei din sate, erau 
condamnaţi la fel de des pentru delicte, dar mai des pentru crime decât cei din mediul 
rural. Dacă ne raportăm la vârsta celor condamnaţi pentru crime, reiese clar că minorii 
(indivizii sub 20 de ani) erau de zece ori mai puţini în comparaţie cu deţinuţii majori. O 
situaţie interesantă este că din numărul total al condamnaților minori, femeile sunt 25%. 
Pentru condamnatii majori, femeile reprezintă doar 10% din numărul total. 

Stereotipul blándetii moravurilor românilor se baza pe ideea că aceştia comiteau 
mult mai puţine infracțiuni decât reprezentanţii altor etnii. Statisticile ar putea oferi câ- 
teva indicii şi în această privinţă. Graficele5 10 şi 11 ilustrează chestiunea distribuţiei 
etnice a condamnaților. 


549 Ibidem, pp. 16-17. 

Graficul 10. Etnia celor condamnați pentru crime 

Atât Graficul 10 cât si Graficul 11 ne arată cá majoritatea zdrobitoare a celor condam- 
nati pentru crime si delicte erau români. O asemenea proporție e cumva normală pentru 
că ei reprezentau 92% din populaţia țării la 1899. De asemenea, numărul ţiganilor con- 
damnati era semnificativ, mai ales pentru delicte. Procentul țiganilor din totalul indivizilor 
condamnați, atât pentru delicte, cât şi pentru crime, îl depăşea sensibil pe cel al ţiganilor 
din întreaga populaţie a României. Ar fi totuși riscant să presupunem că ţiganii comiteau 
mai multe infracțiuni doar pe baza condamnărilor. E foarte posibil ca aceştia să fi fost dis- 
criminati si condamnaţi mult mai ușor decât alte grupuri etnice. Se pare că evreii erau 
condamnați îndeosebi pentru infracțiuni mai puţin grave. Românii din Austro-Ungaria 
„reuşeau” să obțină condamnări tot pentru delicte. 

Graficul 11. Etnia celor condamnaţi pentru delicte 

Pentru ce crime sau delicte existau cele mai multe condamnări ? În general, statistici- 
le criminale „privilegiază” infracțiunile grave cum ar fi tâlhăriile si omuciderile. In ciuda 
acestui aspect, infracțiunile minore apar frecvent în statisticile criminale. Graficul 12550 


confirmă această ipoteză. 


Graficul 12. Numărul condamnaților pentru crime și delicte 

550 [bidem, pp. 16-18. 

Dintre toate crimele si delictele, cei mai multi indivizi erau condamnaţi pentru comi- 
terea unor furturi simple în România, în a doua jumătate a secolului al XIX-lea. Un număr 
mare de condamnaţi fuseseră implicaţi în alte două tipuri de furturi - cel prin efractie si 
furtul de vite. Se pare că tâlhăria era crima cea mai întâlnită. În statisticile criminale, 
numărul condamnaților pentru omoruri era totuși apropiat. Sigur, în presă tâlhăriile si 
omuciderile apăreau frecvent datorită caracterului lor exceptional în comparaţie cu fur- 
turile, dar ele chiar erau numeroase dacă facem referire la statisticile criminale. Datele 
pe care le-am folosit aduc în discuţie fie numărul condamnaților, fie pe acela al acu- 
zatilor. Ar fi utilă o prezentare a evoluţiei infracțiunilor, grupate pe cele trei categorii 
definite de Codul Penal din 1865 : crime, delicte şi contravenţii (vezi Graficul 13551). 


Graficul 13. Evoluţia infracțiunilor 1876-1899 

Conform datelor statistice, la sfârşitul secolului al XIX-lea, numărul crimelor înregis- 
tra o scădere sensibilă. Totuși, numărul delictelor şi al contravenţiilor era într-o creştere 
evidentă. Consecințele acestei evoluţii s-ar fi putut manifesta în mai multe moduri. E po- 
sibil ca instanţele unde se judecau crimele să-şi fi pierdut din importanţă în raport cu 
tribunalele corectionale. Oare printre consecințe am putea identifica și o modificare la 
nivel de percepţie a crimelor, mai ales a celor violente ? Ca o reacţie la creşterea numă- 
rului delictelor si contravenţiilor, crimele ar fi putut „beneficia” de mai multă atenţie în 
societatea românească. Acestea sunt doar supozitii care trebuie verificate. Dacă ne ba- 
zăm pe aceste date, creșterea criminalităţii pare să fi fost „înspăimântătoare”, ca să-l 
cităm pe Tanoviceanu. Creșterea nu ar fi fost susținută de crime, ci de contravenţii şi de- 
licte. Deseori, istoricii care se ocupă de criminalitate analizează evoluţia crimelor. Datele 
din statisticile criminale ne ajută să prezentăm o perspectivă comparativă a câtorva cri- 
me (vezi Graficul 14552). 


551Graficul a fost preluat din „Statistica judiciară a României pe anul 1899", p. 10. 

552 Datele au fost extrase din N. A. Alesandrini, op. cit, p. 332 si „Statistica judiciară a României” 1887-1899. 
Pentru perioada anterioară anului 1874, tâhăriile şi jafurile sunt grupate alături de distrugeri de proprietăți şi 
violare de domiciliu. De asemenea, pentru 1875 nu se oferea cifra. 

Graficul 14. Evoluția numărului celor acuzaţi de crime 1869-1899 

Harta 2. Numărul celor acuzaţi de crime la 10.000 de locuitori în 1899 

Datele statistice ilustrate în Graficul 14 indică o evidentă scădere a numărului celor 
acuzaţi de tâlhării și jafuri. Una dintre cauze ar putea fi eficiența crescută a Poliţiei spre 
sfârșitul secolului, cel puţin în combaterea acestei crime, față de deceniile anterioare. Zone 
precum Dobrogea au fost treptat „pacificate” şi e posibil ca prezenţa jandarmilor și a 
poliţiştilor să fi descurajat mai mult ca în trecut săvârşirea unor tâlhării. Numărul celor 
acuzați de omor şi asasinat e oscilant pentru întreaga perioadă. O ușoară creştere apare to- 
tusi în privința numărului inculpatilor care ar fi comis rániri sau lovituri cauzatoare de 
moarte. Pe lângă evoluţia în timp a diferitelor crime, statisticile criminale includ și referiri 
la judeţe. Astfel, putem creiona o „geografie a criminalităţii” (vezi Harta 2553). 

Această hartă a criminalității ia în calcul doar numărul celor acuzaţi de infracțiuni grave 
- crime, în raport cu populaţia, în 1899. În acest an, cei mai multi acuzaţi de crime la 
10.000 de locuitori existau în trei județe din Moldova: Tecuciu, Tutova și Fălciu. Cifre ridi- 
cate se înregistrau şi în cazul judeţelor Teleorman, Constanţa, Brăila, Bacău şi Vaslui. O 
clasificare pe regiuni ar plasa Moldova și Dobrogea pe primul loc, ambele cu o medie de 
2,2 acuzaţi de crime la 10.000 de locuitori. Oltenia, cu 1,8 acuzaţi, ar ocupa locul al doilea, 
iar Muntenia ar avea doar 1,6 acuzaţi la 10.000 de locuitori. Sigur, o analiză a distribuţiei 
criminalităţii pe judeţe ar putea urmări și evoluţia pe mai multi ani a numărului acuzaților 
de crime sau delicte. 

Dintr-o perspectivă comparativă, criminalitatea din România nu era la fel de ridicată ca 
în alte state europene. Jean-Claude Chesnais oferă câteva date statistice referitoare la nu- 
mărul de condamnaţi pentru omucideri la 100.000 de locuitori în 1880. România avea 5,3 
condamnaţi pentru omucideri la 100.000, mai puţin decât Spania cu 5,5 sau Serbia cu 
10,5554, În Occident, cifrele erau considerabil mai mici: 0,6 pentru Anglia, 1,49 pentru 
Franţa, 0,96 pentru Germania555. Considerăm că datele prezentate de Chesnais induc o 
imagine greşită. Ţinând cont de achitările numeroase, o statistică care s-ar baza pe numá- 
rul infracţiunilor ar fi mai potrivită. În acest caz, intevine o problemă de definire. În multe 
state, rata omuciderilor la 100.000 de locuitori include nu doar omuciderile și asasinatele, 
ci şi pruncuciderile sau loviturile cauzatoare de moarte. Uneori, chiar și decesele survenite 
în urma execuțiilor apar în aceste statistici. Pentru a determina rata omuciderilor la 
100.000 de locuitori în România, vom lua în calcul acuzaţiile de omoruri şi asasinate, 
pruncucideri, lovituri cauzatoare de moarte, dar şi acuzaţiile de omoruri judecate de tri- 
bunalele corectionale556, Astfel, la 1898, în România avem în jur de 8,5 omucideri la 
100.000 de locuitori, la 1890, 11,1 omucideri, la 1880, 12,5 omucideri, iar în 1874 cifra e 
de 9,4 omucideri la 100.000 de locuitori557. În intervalul 1875-1899, în Europa Occidentală 
rata omuciderilor era considerabil mai mică: 1,3 la 100.000 de locuitori în Anglia, 1,5 în 


553 Datele provin din „Statistica judiciară a României pe anul 1899”, p. 16. 

554 Jean-Claude Chesnais, Histoire de la violence en Occident de 1800 ă nos jours, Editions Robert Lafont, Paris, 
1981, pp. 85-86. 

555 Ibidem. 

556 Crimele săvârşite de indivizi sub 20 de ani erau judecate de tribunalele corectionale dacă aceștia nu 
avuseseră complici majori. 

557 Ca o comparaţie cu situaţia de astăzi, în 2008, rata omuciderilor la 100.000 de locuitori din România a fost de 
2,47, mai mică decât în alte state europene precum Rusia cu 14,18, Lituania cu 8,61, Serbia cu 3,42 sau Letonia 
cu 4,38. De asemenea, în Scandinavia, Europa Centrală şi Occidentală, cifrele sunt considerabil mai mici: 0,64 în 
Norvegia, 0,72 în Elveţia, 0,8 în Germania, 0,91 în Spania, 1,16 în Italia, 1,35 în Franţa şi 1,57 în Marea Britanie. 
Vezi www.chartsbin.com /view /1454, accesat la 14.08.2012. 

Belgia si Olanda, 2,2 in Germania si Elveţia si 5,5 în Italia558. Totuși, în cazul Italiei, se inre- 
gistra o scădere bruscă a ratei omuciderilor. În perioada 1850-1874, aceasta era de 12 la 
100.000 de locuitori, pentru 1825-1849 datele arată 15 omucideri, iar pentru primele do- 
uă decenii ale secolului al XIX-lea, 18 omucideri la 100. 000 de locuitori*5. Tabelul550 de 
mai jos ilustrează media ratei omuciderilor la 100.000 de locuitori în intervalul 1875- 
1899, în mai multe regiuni al Europei. 

Tabelul 1. Rata omuciderilor la 100.000 de locuitori între 1875 și 1899 


Regiunea /Statul Rata omuciderilor la 100.000 de locuitori 
Anglia 1,3 
Olanda şi Belgia 1,5 
Scandinavia 0,9 
Germania si Elveţia 2,2 
Italia 55 
România (Vechiul Regat) 9,6 


Statisticile criminale nu prezintă „realitatea”, ele oferă, mai curând, indicii cu privire la 
anumite evoluţii. E foarte tentant să ne bazăm pe statistici pentru a analiza criminalitatea 
din România în a doua jumătate a secolului al XIX-lea. Totuşi, dincolo de interpretările va- 
riate, statisticile în sine deformează „realitatea”, fiind constructe sociale. Ca să-l invocăm 
pe Ranke, e imposibil să cunoaștem criminalitatea „așa cum a fost” în a doua jumătate a 
secolului al XIX-lea. Statisticile criminale reprezintă doar una dintre sursele care pot fi uti- 
lizate pentru a prezenta fenomenul criminalităţii alături de mărturiile contemporanilor, 
presă sau literatură. 

Statisticile în sine sunt „mute”, doar cei care le interpretează le fac să „vorbească” dintr- 
o anumită perspectivă despre fenomene sociale diferite. Luate separat, datele statistice din 
lucrările citate par a oferi, dacă nu răspunsuri, atunci câteva indicii în legătură cu chesti- 
unea criminalității. Datele statistice erau argumente solide în controverse, iar cei care le 
analizau scoateau în evidenţă doar acele informaţii care i-ar fi ajutat să-şi susțină mai con- 
vingător poziția. Polemica lui loan Tanoviceanu cu Grigore Dianu este grăitoare pentru 
modul în care puteau fi utilizate statisticile criminale. 


II.6 Reprezentarea criminalității în literatură 


Reprezentarea criminalităţii în literatura unei epoci surprinde doar anumite percepții 
ale fenomenului din acea societate. Dacă acceptăm ideea că literatura este o oglindă a soci- 
etátii, atunci ar trebui să nu ignorăm faptul că reflexia din oglindă deformează, mai mult 
sau mai puţin, obiectul. Reprezentarea criminalităţii în literatură porneşte de la elemente 


reale, dar modalităţile în care autorul prezintă evenimente sau procese sunt interpretabi- 
le561, 


558 Manuel Eisner, op. cit., p. 99. 

559 Ibidem. 

560 Datele din acest tabel reprezintă medii anuale pentru perioada 1875-1899 si au fost preluate din articolul, 
deja citat, al lui Manuel Eisner, Long-Term Historical Trends in Violent Crime, p. 99 şi din „Statistica judiciară a 
României” pentru intervalul 1875-1899. 

561 Despre interpretarea modului în care apare criminalitatea în literatură, vezi Vincenzo Ruggiero, Crime in Lit- 
erature. Sociology of Deviance and Fiction, London, Verso, 2003, p. 5. 

Criminalitatea apare și în literatura română din această perioadă. În general, câţiva au- 
tori s-au ocupat cu predilecție de violența din societatea românească, însă aceştia au 
publicat îndeosebi după 1918. Mihail Sadoveanu fusese jurat în tinereţe si în scrierile lui 
întâlnim destule relatări ale unor fapte criminale. Câteva dintre povestirile din Hanul An- 
cutei (1928), dar mai ales romanul Baltagul (1930), sunt exemple cunoscute în acest sens. 
Nu l-am putea omite nici pe Liviu Rebreanu care a descris violenţa din lumea rurală în ro- 
mane precum Jon (1920) sau Răscoala (1932). El a publicat si un roman polițist, Amândoi 
(1940). 

În a doua jumătate a secolului al XIX-lea, merită menţionat Ioan Slavici care în Moara cu 
noroc (1881) scotea în evidență criminalitatea din lumea rurală a Transilvaniei. Lică Să- 
mădăul este, fără doar şi poate, una dintre cele mai reușite reprezentări ale răufăcătorului 
din literatura română. Ne vom orienta atenţia către acei autori care au prezentat fapte 
criminale din Vechiul Regat. Este de remarcat faptul că problema criminalităţii, nu se bu- 
cură de un interes deosebit în literatura cultă. loan Luca Caragiale, este recunoscut pentru 
comediile sale în care ironiza anumite aspecte ale societății românești. Nuvelele sale psi- 
hologice precum În vreme de război (1898) sau O făclie de Paste (1889) se bucură de o 
egală apreciere. 

Caragiale a aderat la principiile naturalismului și utiliza descrierile detaliate care pu- 
neau în prim-plan stările sufleteşti ale personajelor. Scriitorii naturalisti manifestau o 
propensiune pentru studierea indivizilor decázuti, alcoolici, criminali sau nebuni. Cauzele 
decăderii în aceste stări puteau fi atât ereditare, cât și sociale. Jacques Lantier, personajul 
din La Béte humaine (1890) a lui Emile Zola părea a fi o confirmare a „criminalului înnăs- 
cut” descris de Cesare Lombroso. Pe de altă parte, scriitorii care prezentau cauzele sociale 
ale criminalității aduceau în discuţie, indirect, poziţia lui Alexandre Lacassagne care consi- 
dera mediul social mai important pentru determinarea unui comportament criminal. 

Drama în două acte Năpasta (1890), publicată în „Convorbiri literare” aborda problema 
nevinovatului închis pe nedrept. Acţiunea se petrece în lumea rurală. Trei dintre persona- 
je, Gheorghe - învățătorul satului, Dragomir şi soția acestuia, Ana, află din ziar de 
dispariția unui ocnas nebun, Ion. Crima pentru care a fost condamnat Ion avusese loc cu 
opt ani înainte. Atunci, primul sot al Anei, Dumitru fusese găsit mort în pădure si pádura- 
rul lon a fost condamnat. Totodată, el înnebunise datorită bătăilor primite în urma 
refuzului de a-şi recunoaşte vina562. Ana îl bănuia însă pe Dragomir că îl ucisese pe Dumi- 
tru şi încerca să-l facă să-şi recunoască vina. Dragomir e chinuit de mustrări, are coşmaruri 
şi tresare de fiecare dată când cineva îi aduce aminte de Dumitru. Între timp, Ion se întâl- 
neste cu Ana, căreia îi mărturisește cá nu el îl ucisese pe Dumitru. Ion se sinucide, iar Ana îl 
acuză direct pe Dragomir cá îi ucisese primul soț563. Cedând presiunii psihice, el îşi recu- 
noaste vina şi vrea să fugă, dar Ana îl acuză că-l ucisese si pe Ion și-l denunță autorităților, 
răzbunându-şi astfel primul soţ56+. La lansare, piesa nu s-a bucurat de multe critici favo- 
rabile. Au existat si voci care au apreciat-o. Sofia Nădejde a scos în evidență conotatiile 
sociale ale dramei565. Ea critica bătaia si schingiuirea folosite ca mijloc de instrucțiune ju- 


562 [on Luca Caragiale, Teatru, vol II, Bucureşti, Editura Eminescu, 1922, p. 25. 
563 [bidem, p. 50. 

564 Ibidem, pp. 72-73. 

565 Sofiea Nădejde, Năpastea, în „Contemporanul”, (1) 1890, pp. 441-450. 

diciară. Autoarea continua, remarcând și prezența nebunului Ion la ocnă. Ion innebunise în 
urma bătăilor primite, el nefiind nebun la momentul în care se presupunea cá săvârşise 
fapta566, Cu toate acestea, el nu mai trebuia să fie închis la ocnă, datorită stării sale psihice. 
Criminalul Dragomir era asociat cu mai multe semne de ,decadentá morală”, fiind cuprins 
de patima betiei și de cea a jocului de cărți567. Crima în sine - omuciderea, era explicată de 
Sofia Nădejde drept o pornire de moment: „Dragomir e tipul de criminal ce ucide într-un 
moment de pornire sálbaticá"568, 

În Năpasta, criminalul pare a avea un comportament deviant condiționat social. El îl uci- 
sese pe Dumitru pentru a se căsători cu Ana, era alcoolic şi căzuse în patima jocului de cărți. 
Caragiale nu făcea referiri la ereditatea sa sau la conditionári biologice care i-ar fi determinat 
acţiunile. Celebrul autor era familiarizat cu teoria lombrosiană a „criminalului înnăscut”. Nu- 
vela O făclie de Paste (1889) contine câteva pasaje în care teoria lui Lombroso pare să-l fi 
inspirat pe Caragiale. Nuvela surprinde evolutia fricii personajului principal, evreul Leiba Zi- 
bal. Acesta il izgonise pe Gheorghe, care lucra în slujba sa, însă Gheorghe l-a amenințat cá se 
va întoarce în noaptea de Paște56%. O serie de evenimente l-au făcut pe Leiba Zibal să se gân- 
dească tot mai des la posibila răzbunare a lui Gheorghe. La hanul său, sosesc doi călători care 
discutau despre o tâlhărie soldată cu un omor la hanul altui evreu570. E] asistă și la o dezba- 
tere a doi studenţi despre crimă și cauzele ei. Studentul la medicină descrie tipul lombrosian 
al „criminalului innáscut": „brațele peste măsură lungi și picioarele scurte, fruntea îngustă si 
turtită, occiputul tare dezvoltat; chipul lui e de o caracteristică asprime și brutalitate, bătă- 
toare la ochii deprinși, e un rudiment de om, e cum am zice, fiară, care de-abia de curând a 
reușit să stea numai pe labele dinapoi şi să-şi ridice capul spre cer, către luminá"571, Zibal re- 
cunoaște imediat în această descriere portretul lui Gheorghe. Când în final, Gheorghe vine să- 
şi pună în aplicare răzbunarea, Leiba Zibal îi prinde mâna și i-o arde cu o lumânare. Leiba Zi- 
bal este stăpânit de o frică transformată în demenţă. 

Se regăsesc în O făclie de Paști două modele interpretative ale comportamentelor devi- 
ante. Pe de o parte, Gheorghe, apare în ochii lui Leiba Zibal drept tipul „criminalului 
înnăscut” de care trebuie să se teamă. Pe de altă parte, transformarea lui Zibal este con- 
ditionatá social. În copilărie, el avusese un şoc psihic datorită unui atac la care asistase572, 
De asemenea, fusese ameninţat în numeroase rânduri de sătenii din Podeni, iar subprefec- 
tul îl batjocorea pentru că era „jidan fricos”. 

Se poate afirma că nebunia a fost una din temele predilecte ale lui Caragiale dacă ne refe- 
rim la creaţiile sale influențate de naturalism. Nuvela În vreme de război572 (1898), prezintă 
evoluţia unei obsesii către nebunie. Preotul Iancu din Podeni este capul unei bande de tâlhari 
care tocmai fusese prinsă de autorităţi, iar el era singurul care reușise să scape. Temându-se 
să nu fie denunţat, apelează la ajutorul fratelui său, hangiul Stavrache. Acesta își ajută fratele 
să plece alături de o trupă de voluntari la război, pentru a scăpa de autorităţile ce l-ar fi cáu- 


566 [bidem, p. 442. 

567 [bidem, p. 456. 

568 Ibidem. 

56? Jon Luca Caragiale, O făclie de Paște, in Ion Luca Caragiale „Kir Ianulea, nuvele si povestiri”, Bucureşti, Editura 
Albatros, 1979, p. 4. 

570 [bidem, pp. 8-9. 

571 [bidem, p. 9. 

57? [bidem, p.3. 

573 Idem, În vreme de război, in Ion Luca Caragiale, „Kir Ianulea, nuvele şi povestiri”, pp . 95-113. 

tat574. După mai mult timp, Stavrache primeşte o scrisoare care-l informa că fratele său mu- 
rise. Stavrache începe să fie stăpânit de obsesia reîntoarcerii fratelui pentru a-și revendica 
averea. Fratele său se întoarce, iar Stavrache nu vrea să accepte gândul că va trebui să re- 
nunte la avere, îl atacă pe acesta, încercând să-l ucidă, dar innebuneste în cele din urmá575. În 
vreme de război aduce la lumină si o interpretare a deviantei din perspectiva eredității. Unul 
din cei doi frați conducea o bandă de tâlhari și delapidase o sumă importantă de bani, iar ce- 
lălalt înnebunise. Remarcăm astfel la Caragiale, trei modalități de a explica fenomenul 
criminalității, prin influenţa factorilor ereditari, biologici și sociali. 

La începutul secolului al XX-lea, criminalitatea apare si la alti autori din literatura cultă. 
Nuvela Păcat boieresc a lui Mihail Sadoveanu precum şi volumele Pe drumul Bărăganului şi 
Ape mari publicate de Constantin Sandu-Aldea sau volumul lui N. N. Beldiceanu, Chipuri 
dela mahala, surprind anumite aspecte ale fenomenului. În nuvela Spaima, inclusă în ulti- 
mul volum, Lache Dobrescu, șef de birou la Prefectură, povestea cum a mers cu Ionescu si 
cu Eufrosina la mănăstirea Paserea, în apropiere de București. Pe drumul de întoarcere, 
într-o pădure, le-ar fi ieșit în cale576 trei tâlhari cu bâte, însă Lache Dobrescu i-a amenințat 
cu un revolver. Povestea era fictivă, dar în noaptea respectivă, Dobrescu și consoarta sa 
Eufrosina s-au speriat crezând că tâlharii încercau să intre în casa lui577. Funcţionarul de la 
Prefectură se aștepta la „o izbitură de topor sau de cuţit, asa cum cetise de-atâtea ori prin 
gazetele pline de crime grozave"578, 

Nuvela lui Sadoveanu Pácat boieresc (1906) aborda succint chestiuni legate de violenta 
din mediul rural. Niculitá, fiul unui boier trăia o poveste de dragoste cu Chiva, fiica lui Ma- 
rin. Ea însăși fusese rezultatul unei relaţii extraconjugale dintre un boier şi soţia lui 
Marin*7?, Acesta l-a atacat pe Niculitá încercând să-l omoare. Niculitá s-a apărat împușcân- 
du-l mortal pe tatăl fetei580, 

În nuvela Sima Baltag din volumul Pe urmele plugului (1905), publicat de Constantin 
Sandu-Aldea, personajul principal, Sima Baltag, l-a împușcat pe Costea Martac pentru că 
acesta i-ar fi otrăvit calul581. În nuvela Fără noroc, Căpitanul săvârşeşte o crimă după care 
se spânzură deoarece avea mustrári de conştiință582. Altă nuvelă, Murgu, descria luptele cu 
hoţii de cai. Niţă Mândrea, personajul din nuvela eponimă, fiul unui boier, e înjunghiat 
mortal583 de Doca, bătăușul satului. Povestirea Pe drumul Bărăganului (1908) surprindea 
şi reacţiile autorităţilor. Jandarmii încercau să prindă hoţii de cai și tâlharii care jefuiau 
hanurile. Unul dintre personaje, Stoian era bănuit cá jefuise un han si ucisese pe hangiul 
Cristi Mocanu*?^, Juratii l-au găsit vinovat si a fost condamnat la muncă silnică pe viață 
pentru omor cu premeditare585. Autorii crimei erau soția hangiului şi amantul ei Mitrea 


574 Ibidem, pp. 97-99. 

575 Ibidem, p. 113. 

576 N. N. Beldiceanu, Chipuri de la mahala, Bucureşti, „Minerva”, 1905, pp. 185-186. 

577 Ibidem, pp. 190-191. 

578 Ibidem, p. 189. 

579 Mihail Sadoveanu, Păcat boieresc, în „Cântecul Amintirii”, Bucureşti, Editura Minerva, 1909, p. 36. 

580 [bidem, pp. 44-45. 

581 Constantin Sandu-Aldea, În urma plugului. Nuvele și schiţe, Bucureşti, Editura „Cartea Românească”, 1926, p. 21. 
582 [bidem, p. 209. 

583 [bidem, p. 115. 

584 [dem, Pe drumul Bărăganului, în „Pe drumul Bărăganului”, Bucureşti, Minerva, Institut de Arte Grafice si Edi- 
tură, 1908, p. 60. 

585 Ibidem, p. 69. 

Cazacu. Hangita avea remuşcări si a mărturisit că își ucisese soțul împreună cu Mitrea Ca- 
zacu586, 

La nivelul literaturii populare, de consum, teme precum violența şi/sau criminalitatea 
se regăsesc mult mai des. În sintagma „literatura populară”, termenul „popular” ar putea 
avea mai multe sensuri. În cazul de față, termenul semnifică răspândirea și nu ideea de 
folclor587. De fapt, literatura populară aparține culturii populare si prin aceasta vizează 
mai ales lumea urbană, nu pe cea ruralá588, loana Drăgan a analizat într-o lucrare intere- 
santă romanul popular românesc din această perioadă, plasându-l la granița dintre literar 
şi paraliterar. Ea a realizat o tipologie a romanului popular astfel încât ar exista un gen al 
romanului „haiducului”, „al criminalului”, dar și „al misterului”, printre altele. Aceste ro- 
mane populare nu erau literatură propriu-zisă, pentru că „plagiau realitatea”, se inspirau, 
de cele mai multe ori, din procesele celebre sau din relatările din presă ale diferitelor cri- 
mes589, negándu-si în acest fel condiţia de ficțiune. Chiar și autorii lor erau ziariști, precum 
Panait Macri sau Ilie Ighel-Deleanu, care scriseseră în ziare despre crimele notorii din acea 
perioadă. Alţii, ca N. D. Popescu sau Constantin Prutianu erau funcționari ai Statului si 
aveau acces la informaţii legate de răufăcătorii din epocă. 

Nicolae D. Popescu (18427-1921)5%a produs o întreagă literatură de popularizare în 
jurul figurii haiducului. El avea acces la arhive, fapt care explică abundența informațiilor 
detaliate legate de haiduci. În secolul al XIX-lea și nu numai, haiducii se bucurau de admi- 
rația oamenilor din popor, existau tradiţii şi legende despre faptele acestora. Multe 
toponime aminteau de haiduci*??!, iar unele chiar păstrau numele haiducului care trăise in 
locul respectiv. De asemenea, în creaţia folclorică românească, figura haiducului ocupă un 
loc important. Și datorită acestui statut al figurii haiducului, nuvelele lui N. D. Popescu au 
fost foarte apreciate în epocă. Mihail Sadoveanu chiar povestea cum în anii copilăriei fuse- 
se fascinat de nuvelele cu haiduci ale lui N. D. Popescu şi împreună cu alti copii încerca să-i 
imite pe Iancu Jianu sau pe Ion Tunsu, doi dintre cei mai cunoscuţi haiduci5%2. 

Un alt element care ar putea explica succesul nuvelelor cu haiduci, ar fi stilul simplu, 
narativ, dinamic, care atrăgea prin fapte senzaţionale. Aceste nuvele abundau în scene de 
violenţă, crime, tâlhării, evadári spectaculoase, jafuri, lupte dintre potere şi haiduci. Roma- 
nul popular se apropia prin această trăsătură de modul în care era prezentată 
criminalitatea în presă. În lucrarea deja citată, loana Drăgan arată cum, în multe situaţii, 
unele pasaje din aceste romane erau preluate direct din presa vremii5%. Pentru a reveni la 
N. D. Popescu, unele din nuvelele sale au un puternic spirit naționalist. În nuvelele Boierii 
haiduci (1892) şi Războiul dintre ruși și haiduci (1892), haiducii erau infátisati drept nişte 
eroi naționali care se luptau cu rușii. Victimele predilecte ale haiducilor erau aredaşii greci 
sau evrei care abuzau de țăranii români. Stereotipurile sunt clare, personajele sunt fie re- 


586 Ibidem, p. 80. 

587 Ioana Drăgan, Romanul popular în Románia-literar si paraliterar, Cluj-Napoca, Casa Cărţii de Ştiinţă, 2001, p. 46. 
588 Ibidem. 

589 Ibidem, p. 31. 

5% Gabriel Strempel (coord.), Bibliografia românească modernă 1831-1918, vol III, L-Q, Bucureşti, Editura Sti- 
intificá şi Enciclopedică, 1989, p. 971. 

591 Sava I. Gârleanu, Haiducie si haiduci, Bucureşti, Editura enciclopedică română, 1969, p. 8. 

592 Ibidem, p. 12. 

5% Ioana Drăgan, op. cit, pp. 191-192. Ea scoate în evidență asemănările dintre romanul lui Ilie Ighel, Moartea 
Banditului Simion Licinsky (1891) şi relatările din presă ale morţii banditului Licinski din 1891. 

prezentanti ai „Binelui”, fie ai „Răului”, fiind uşor de recunoscut, ca în basme. Latura natio- 
nalistă se îmbina cu cea socială, haiducii jefuind mai ales pe străini, pe arendasii bogaţi sau 
pe funcționarii Statului, nu pe cei neajutorati precum țăranii. Această dimensiune socială, 
prezentarea haiducilor ca „apărători ai celor oropsiti, exploataţi si nedreptăţiți”5”, avea să 
fie valorificată de literatura comunistă. 

Unele nuvele scot la iveală nuanţe care se îndepărtează de figura tradițională a haidu- 
cului. N. D. Popescu subscrie prezentarea haiducilor unei viziuni patriotice asupra istoriei. 
El se raporta la momentul 1821 şi făcea următoarea precizare într-una din nuvelele sale: 
„Odată cu domniile pământene, haiducia devine hotie, tâlhărie pe care orice bun patriot 
trebuie s-o combată”5%. Discursul nu se limita la atitudinea autorului, ci încearca să sur- 
prindă şi imaginea de sine a haiducului/tâlharului: „ei nu se percep a fi tâlhari, contestă 
folosirea acestui termen [...], se consideră haiduci, ocrotesc pe cei asupriti împotriva asu- 
pritorilor"5?6, Aceasta era și viziunea autorităţilor, N. D. Popescu fiind un reprezentant al 
Statului în calitatea sa de funcționar. Astfel, Statul, care are monopolul exercitării violenţei 
legitime, deține si monopolul puterii de a nominaliza5?7, de a denumi oficial, de a oferi cla- 
sificările corecte care trebuie acceptate. Violentele haiducilor erau valorizate înainte de 
1821, când domnii nu erau pământeni, dar după 1821 această violenţă este criminalizată 
fiindcă submina autoritatea unui stat naţional. Drept urmare, haiducii devin tâlhari la N. D. 
Popescu, noul termen având o conotaţie peiorativă. 

Chestiunea identificării haiducilor cu tâlharii se regásea si la un alt autor din epocă. Au- 
rel Alexandrescu-Dorna a scris un articol in care si-a manifestat ingrijorarea in legáturá cu 
propagarea crimelor datoritá influentei presei in Románia la sfárgitul secolului al XIX-lea. 
Ín acest articol, Alexandrescu-Dorna relata, printre altele, despre ,figurile criminalilor cu- 
noscuti în popor sub denumirea legendară de «haiduci»"5?8, E] arăta cum criminali celebri 
precum Licinski sau Florea erau asociaţi în popor cu haiducii din trecut5%. Ca si N. D. Po- 
pescu, el preciza că haiducii Tunsu' sau Drágusin nu fuseseră haiduci decât pentru oamenii 
din popor, dar pentru justiţie și autorităţi ei fuseseră criminali. Mai mult decât atât, acești 
haiduci /criminali, se bucurau de respect în memoria colectivă. Motivul pentru care crimi- 
nalii de la sfârșitul secolului al XIX-lea ar fi fost asociaţi haiducilor din trecut l-ar 
reprezenta, potrivit lui Alexandrescu-Dorna, răspândirea în rândul ,populatiunii de jos a 
oraşelor și în poporul de la ţară a povestirilor criminalilor din trecut fie sub forma «istorii- 
lor adevărate», fie sub forma «romanului popular» sau sub forma «marilor romane senza- 
ționale»”600. Autorul se arăta profund îngrijorat de răspândirea acestor povestiri deoarece 
„poporul de jos al orașelor si populatiunea de la sate, doar asta citea”. Aceste povestiri cu 
criminali nu erau altceva decât nuvelele cu haiduci ale lui N. D. Popescu, „romanele crimi- 
nale" ale lui Ilie Ighel Deleanu sau Panait Macri la care s-ar mai putea adăuga, printre altele 


5%Sava I. Gârleanu, Haiducul Nicolae Grozea, Bucureşti, Editura Militară, 1968, p. 8. 

595 Nicolae D. Popescu, Isprăvile tâlhărești ale lui Nicolae Grozea, Dumitru Lungu și Ioniţă Tunsul, Bucureşti, Tipo- 
grafia Concurența, 1909, p. 5. 

596 Ibidem. 

597 Pierre Bourdieu, The Social Space and the Genesis of Groups, în "Theory and Society", (14), 1985, p. 12. 

598 Aurel Alexandrescu-Dorna, op. cit., p. 16. 

599 Ibidem. 

600]bidem, p. 17. 

„romanul criminal” al lui Constantin Prutianu (Fig. 7.)601. De fapt, încă din 1885, A. D. Xe- 
nopol constata că nuvelele cu haiduci erau „foarte gustate de o clasă numeroasă a 
poporului, dar necunoscute de așa numita societate cultă”602. E] arăta că stilul acestora lá- 
sa mult de dorit, fiind „mai jos de mediocre”603. 

Fig. 7. Romanul lui Constantin Prutianu, Tâlharii Tecuciului, Tutovei, Putnei, Bacău- 
lui şi al Covurluiului, (1895) 


601 Constantin Prutianu, Tâlharii Tecuciului, Tutovei, Putnei, Bacăului și al Covurluiului, Bucuresci, Tipografia Isac 
Binder, 1895. Constantin Prutianu era și el un reprezentant al autorităţilor, unul care se ocupase cu urmărirea şi 
prinderea bandelor de tâlhari în anii 1880-1890. Este oarecum ironic dacă ne gândim că romanul lui Prutianu a 
contribuit la asocierea criminalilor și tâlharilor cu haiducii. Despre rolul lui Prutianu în urmărirea banditului 
Dragoş Costache în 1884 vezi D.A.N.I.C., Fond Ministerul de Justiţie, dosar 11/1884, ff. 106, 142-144. 

602 A. D. Xenopol, Noutăţi literare, în „Voința Naţională”, anul II, nr. 350, 1 octombrie 1885, p. 2. 

603 Ibidem. 

Revenind la N. D. Popescu, haiducii descriși de el puteau fi si personaje negative. În 
această situaţie se află eroul nuvelei Tâlhăriile lui Mihale Bunea (1894). În prolog se pre- 
ciza că personajele sunt reale, autorul indicând piatra funerară a lui Mihale Bunea drept 
o dovada privind istoricitatea evenimentelor care aveau să fie narate. Această preocupa- 
re a lui N. D. Popescu de a demonstra că faptele relatate erau reale apărea si în cazul 
celorlalte nuvele. Autorul apela, în dese rânduri, la reproducerea unor acte din arhives04. 
Mihale Bunea a fost, într-adevăr, un tâlhar cunoscut de la jumătatea secolului al XIX-lea. 
În octombrie 1863, el jefuise o diligentá și Alexandru Ioan Cuza a primit o plângere de la 
unul din pasageris05. În mai 1865, doi ofițeri si un sergent l-au capturat într-o pădure 
din Arges696, Totuşi, în 1867, el se afla din nou în libertate. Au fost luate măsuri pentru 
prinderea lui, însă Bunea reuşise să scape607. 

Viaţa plină de nelegiuiri a lui Mihale Bunea se prefigura parcă din copilărie, acesta fi- 
ind copilul din flori al unui fiu de ciocoi. De mic, el dăduse dovadă de răutate și „simți 
dezvoltându-se încetul cu încetul instinctul revoltei, al răzbunării, al ferocitátii" 699, Ere- 
ditatea tarată era una din principalele cauze ale comportamentului criminal. Faptele sale 
sunt pline de cruzime. În debutul nuvelei, răpește o familie, ucide un copil sub privirile 
părinţilor săi după care îl ucide și pe tatăl copilului. Împreună cu amanta sa, Teresa, o 
prostituată unguroaică, jefuiește un preot. Autorul are grijă să fixeze evenimente crono- 
logic, amintind că faptele descrise au loc în anii 1860. Banda lui Bunea, jefuieşte apoi pe 
mai multi oameni, care sunt arsi de vii90?, Este scos în evidenţă caracterul lui sadic in mai 
multe situații. La un moment dat, Bunea, îşi foloseşte cuțitul murdar de sângele victime- 
lor pentru a tăia friptura spunând: „Cu atât va fi mai gustoasă friptura”. Între victimele 
sale regăsim: țărani, preoţi, copii sau femei. Astfel, Bunea este haiducul antierou prin ex- 
celentá, fiind în contradicţie cu imaginea tradițională a haiducului care îi jefuia doar pe 
cei bogați şi pe străini. Străinii au devenit acum complicii săi, pe lângă Teresa, prostitua- 
ta unguroaicá, el mai este ajutat si de Frant, un dezertor austriac. Sfârşitul nuvelei e unul 
moralizator, Bunea moare împușcat într-o luptă cu jandarmii, iar foştii săi complici sufe- 
ră, de asemenea, pentru faptele lor. 

La fel ca toate nuvelele lui N. D. Popescu si aceasta era ilustrată. Principalele momen- 
te dramatice ale acţiunii apar în aceste ilustraţii. Cititorul devenea privitor și avea şansa 
de a vizualiza acele întâmplări. Ilustratiile ar fi putut însemna chiar mai mult decât sim- 
ple elemente ajutătoare pentru înțelegerea sau fixarea textului. Chiar și cei care nu știau 
să citească ar fi avut acces la întâmplările narate de N. D. Popescu, nu doar pentru că nu- 
velele ar fi fost citite în public, ci și prin aceste ilustraţii. Pentru un public analfabet, 
imaginile nu erau doar elemente ajutătoare pentru înțelegerea textului, ci textul lecturat 
în public ar fi fost o legendă care explica imaginile. Mai mult, în mentalul colectiv, imagi- 
nea persistă mai mult timp decât textuls10. Relația dintre imagine si text ar trebui 


604 N. D. Popescu, op. cit., p. 4. În prologul acestei nuvele el se adresa cititorilor: „ce veți citi nu e reproducerea 
unor legende purtate din tată în fiu ci curatul adevăr”. 

605 D.A.N.I.C., Fond Ministerul de Interne. Diviziunea Administrativă, dosar 144/1863, ff. 408-409. 

606 Ibidem, dosar 238/1865, f. 29. 

607 Ibidem, dosar 70/1867, f. 2. 

608 N. D. Popescu, Tálháriile lui Mihale Bunea, Bucuresci, Editura Libráriei H. Steinberg, 1894, p. 7. 

609 Ibidem, p. 62. 

$19 Joana Drăgan, op. cit., p. 113 

analizată în funcție de public. Dacă pentru un public analfabet imaginile ar fi putut în- 
semna mai mult decât textul, pentru cei care știau să citească, funcţia ar fi putut fi 
diferită. Ioana Drăgan îl citează pe Roland Barthes, în privința relaţiei text-imagine în 
„romanele populare”. Autoarea consideră că în cazul acestor romane, imaginea are o 
funcție redundantă, de dublare a textului, scopul fiind acela de fixa textul prin prezenta- 
rea imaginilort!, Ilustraţiile prezintă câteva momente cheie ale nuvelei. Prima îl înfățișa 
pe Bunea aruncând în flăcări un copil în timp ce mama îl implora să nu-l ucidă612. O alta 
ni-l arată pe același Bunea poruncind complicilor săi ca cei jefuiti să fie arşi de viis13. În 
fine, ultima scena ilustrată este lupta cu dorobantii în care fusese ucis tâlharul. Toate 
acestea sunt momente dramatice ale acțiunii, iar reprezentarea lor grafică nu face decât 
să crească impactul asupra cititorului privitorului. 

Succesul romanelor populare care cultivau senzationalul poate fi asociat si cu tran- 
sformările sociale din secolul al XIX-lea. După 1830 ar fi avut loc un proces de 
democratizare a publicului, în sensul reducerii numărului marilor boieri şi al creşterii 
numărului negustorilor, mestesugarilor, functionarilor614, Gustul pentru aventură, pen- 
tru melodramă, pentru pasiunile violente și momentele limită care caracterizează acest 
public a influenţat literatura din a doua jumătate a secolului615. 

Nuvelele lui N. D. Popescu se află sub semnul senzationalului. Fapte narate sunt ex- 
traordinare. Am văzut cum Mihale Bunea era întruchiparea „Răului”, iar acțiunile sale 
demonstrau multă cruzime. De fapt, autorul profită și de statutul haiducului în cultura 
populară. Acestuia îi erau atribuite câteva însuşiri supranaturale616. Haiducul nu putea fi 
ucis de gloanţe obișnuite, ar fi fost necesare gloanţe de argint sau de aur. Uneori, ei pu- 
teau prinde gloantele în palmá$!7, De asemenea, un copil botezat de haiduc ar fi fost 
viguros. Unul din haiducii descriși de N. D. Popescu, Ioniță Tunsul, ar fi avut capacitatea 
de a fi prezent în mai multe locuri în același timp derutând autorităţile. Potrivit lui N. D. 
Popescu, el realiza acest lucru punându-și tovarășii să se îmbrace ca el și să jefuiască în 
numele său618. Figura lui Ioniță, care actionase în Oltenia în special in anii 1822-1832, 
impresionase puternic pe contemporani. Numele său se regăsea în mai multe legende. Se 
spunea chiar cá el ar fi fost Napoleon însuşi scăpat din Sfânta Elena619. Un alt haiduc cu- 
noscut este Nicolae Grozea. De numele acestuia se leagă spectaculoasa evadare din ocna 
Telega în 1834. De fapt, aproape toti haiducii prezentaţi reușesc evadări aparent miracu- 
loase care pun autorităţile în situaţii jenante. Iancu Jianu sau Ioniță Tunsul au evadat si 
ei în mai multe rânduri. 


611 Ibidem. 

612 N. D. Popescu, Tâlhăriile lui Mihale Bunea, p. 1. 

613 Ibidem, p. 64. 

614 Dorina Grăsoiu, O cercetare sociologică asupra stratificárii publicului românesc în prima jumătate a secolului al 
XIX-lea, în „Revista de istorie si teorie literară”, tom 23, No. 2, 1974, p. 227. 

615 Ibidem, p. 238. 

616 Sava I. Gârleanu, Haiducie si haiduci, p. 15. 

$17 Dumitru Caracostea, Ovidiu Bârlea, Problemele tipologiei folclorice, București, Editura Minerva, 1971, p. 282. 
618 N. D. Popescu, Tunsu căpitan de haiduci, Bucureşti, Tipografia Concurența, 1909, p. 4. 

619 Sava I.Gârleanu, Haiducie și haiduci, p. 78. 

Fig. 8. Romanul lui Ilie Ighel, Tâlharul Fulger (1892) 


N. D. Popescu și-a publicat romanul despre banditul Mihale Bunea la trei decenii du- 
pă desfăşurarea faptelor relatate. Romanul Moartea banditului Simion Licinsky (1891), a 
apărut la doar câteva luni după moartea personajului principal. Autorul acestui roman, 
Ilie Ighel Deleanu (1870-1938), era avocat, scriitor si ziarist$20. El a debutat în 1888 la 
revista „Farul tinerimei” si a publicat si în alte reviste și ziare: „Fântâna Blanduziei”, 
„Buciumul”, „Românul”, „Naţiunea”, „Lumina”, „Familia”, „Naţionalul”, „Adevărul”621. [lie 
Ighel a scris şi despre alti bandiți, nu doar despre Licinski: Dragoș, Hoţul Tecucilor 
(1892), Tâlharul Fulger (1892)92? (Fig. 8.). Ca si alti ziariști, Ilie Deleanu a publicat câte- 
va romane inspirate de ştirile senzaţionale din presă care tratau cazuri derulate pe mai 
multe zile, luni sau, în cazul lui Licinski, chiar ani. Așa cum demonstra Ioana Drăgan în 
lucrarea citată, aceşti autori, nu doar că preluau articolele din presă, redându-le ro- 
mantat, în unele situaţii chiar le transcriau623, fără a aduce nicio modificare. Succesul 
romanelor care-l aveau drept erou pe Simion Licinski, ca de altfel și al romanelor cu hai- 
duci ale lui N. D. Popescu, ar avea legătură cu nostalgia pentru faptele de eroism ale 
haiducilors24%.Am menţionat deja studiul lui Aurel Alexandrescu-Dorna în care se relata 
despre identificarea criminalilor cu haiducii din trecut. Termenul „haiduc” apărea în 
unele dicționare ale vremii și drept posibil sinonim al cuvântului „bandit”. Dicţionarul lui 
Lazăr Sáineanu din 1896 oferă următoarea explicație pentru termenul „bandit” : „1. fáce- 


620 Joana Drăgan, op. cit., p. 227. 

621 [bidem. 

622 Gabriel Ştrempel, op. cit., Vol II, D-K, p. 669. 
623 Joana Drăgan, op. cit., p. 228. 

624 Ibidem, p. 236. 

tor de rele primejdios 2. fig. om fără căpătâiu. sin. tâlhar, haiduc”625. Pentru termenul 
„haiducie”, în același dictionar$?6 se preciza ca sinonim cu sens figurat cuvântul 
„banditism”. Utilizarea termenului „haiduc” pentru a se face referire la unii din bandiți 
nu mai apare întâmplătoare. Oricum, nu toti bandiții puteau fi denumiți „haiduci”, doar 
cei care aveau un anumit statut fiind onorati cu un acest apelativ. 

Romanul Moartea banditului Simion Licinsky relatează nu doar prinderea și moartea 
lui Licinski, dar şi câteva momente din viața acestuia. Autorul isi admira eroul si îl înfățișa 
în ipostaze diferite: patriot, îndrăgostit sau intelectual. Întocmai precum haiducii de 
odinioară, Smion Licinski din romanul lui Ighel jefuia pe negustorii străini. După ce tocmai 
jefuise un negustor grec, banditul face dovada patriotismului său spunându-i acestuia: 
„Faceţi parale în Țara Românească și în loc să le cheltuiţi tot aicea ca să nu se piarză nimic 
din avutul țării le trimiteţi în patrie ca să vă îmbogăţiți neamurile"6?7. Involuntar sau nu, au- 
torul creează o situație ironică. Simion Licinski, un polonez venit din Rusia, se dovedește a 
fi un bun patriot. Ironic este si pasajul în care tâlharul Licinski, devenit alter-ego al autoru- 
lui, povestea despre cruzimea celorlalți tâlhari din Dobrogea - Sterea sau Delli-Ali. Cu 
această ocazie, Licinski lansa câteva consideraţii fizionomice apropiate de teoria 
„criminalului înnăscut”. Astfel, banditul Sterea avea „ochii mici și duși în fundu capului, po- 
metele eșite ca la maimuțe, nasu lung si botos, gura rînjită si cu dinţii esiti într'afară, asa că, 
dacă îl vedeai ti se părea că zărești o maimuţă îmbrăcată în haine omenesti"6?8, Licinski nu 
era doar banditul cu preocupări criminologice, ci si un îndrăgostit pasional. După ce răpise 
pe o anume Anca, i-a declarat acesteia: „Sunt Simion Licinski, tálharul îngrozitor...iar pentru 
tine sunt omul cel mai supus, blajin si care te iubește Anco..."629, 

Deloc surprinzător, capturarea lui Licinski era explicată prin trădarea eroului, întoc- 
mai ca în cazul haiducilor. Titlul capitolului63? din roman care descria detaliat felul în 
care fusese trădat, cu evidente conotaţii biblice, era denumit „Vinderea lui Licinski”. Pe 
lângă descrierea luptei care dusese la prinderea și rănirea, care se va dovedi fatală, a 
banditului, Ilie Ighel împărtășea cititorilor săi și rezultatele autopsiei cadavrului. Inteli- 
genta lui Liciski era determinată științific: „creerul banditului a cântărit 1.500 gr. 
Circumvolutiunile erau desvoltate în mod esceptional. Se stie că cu cát are cineva creerul 
mai mare si mai întortocheat e mai destept" 631. Explicaţia autorului era susținută de ar- 
gumente împrumutate din craniometrie. Ilie Ighel oferea datele ştiinţifice - greutatea 
creierului si descrierea circumvolutiunilor, dar alăturarea explicatiei, în fapt o traducere 
în limbajul comun, reprezintă un indiciu pentru a deduce nivelul intelectual al publicului 
amator de astfel de romane. 

Romanul care surprindea prinderea şi moartea lui Simion Licinski era o continuare a 
primului roman al lui Ighel despre banditul dobrogean - Banditul Simion Licinski (1890). 
Acesta fusese construit pe baza relatărilor din presă, fapt care i-ar putea explica succesul 


625 Lazăr Sáineanu, Dicţionar universal al Limbei Române, Craiova, Institutul de Editură Ralian şi Ignat Samitica, 
1896, p. 77. 

626 [bidem, p. 371. 

627 [lie Ighel Deleanu, Moartea banditului Simion Licinsky, roman criminal, Bucuresci, Editura Librariei H. Stein- 
berg, 1891, pp. 17-18. 

628 Ibidem, p. 53. 

629 Ibidem, p. 74. 

630 Ibidem, p. 76 

631 Ibidem, p. 123. 

la publicul care urmărise şi fusese captivat de povestea lui Licinski din ziarele vremii. 
Ighel reda biografia lui Licinski combinând articolele din presă cu motive populare. Si- 
mion Licinski, potrivit romanului lui Ighel, era orfan, ca orice erou popular si lucra la 
cârciuma lui Isac, un evreu exploatator$32. Cauza transformării sale în tâlhar fusese, în 
primul rând, nedreptatea socială, element care prezintă într-o manieră mai ușor de ac- 
ceptat de către cititori, cariera criminală a lui Licinski. Potrivit loanei Drăgan, prin 
sublinierea calităților tâlharului Licinski şi a forței de care dăduse dovadă în diferite îm- 
prejurări, acest roman contribuise la „procesul de mitizare” al lui Simion Licinski. 
Autorul si prin intermediul său, publicul, priveau cu simpatie pe cel care în mod normal 
ar fi fost obiectul aversiunii generale - un tâlhar periculos. 

Încă din prefata romanului, Ilie Ighel își declara fățiș admiraţia față de Licinski: „Simion 
Licinski este dotat de la natură cu voinţă, inteligenţă, curagiu deosebit, a evitat versarea 
sângelui. Dacă curagiul și voința lui Simion Licinski ar fi apucat pe o cale bună, sănătoasă ci- 
ne știe dacă n'ar fi devenit și el o capacitate nemărginită, un om de geniu folositor omenirei 
?", Pasajul este remarcabil dacă ţinem cont că apăruse în 1890 când Licinski se afla încă în 
libertate si isi exercita profesia cu mult zel si succes în Dobrogea. Deși Ilie Ighel insista pe 
determinarea socială a comportamentului criminal, el aducea și argumente ereditare pen- 
tru a explica actele criminale. Simion era bătut frecvent de tatăl sáu, Ivan, un betiv ce-şi 
ucisese soţia. Descrierea fizică a lui Ivan$33: „ochii îi eşiră grozav din orbite, gura îi era des- 
chisă si cu expresia unei fiare intárítate", era aplicată şi viitorului tâlhar: „Simion, reflectia 
în miniatură a tatălui său”534, Ideea eredității tarate si a alcoolismului transmis pe cale 
ereditară era des întâlnită la diferiți autori din epocă. Există și o scurtă referire la predis- 
poziția micului Simion pentru fapte criminale. Copilul Simion „îţi făcea la întâia vedere 
impresia unui tâlhar mic, în care răul se frământă, se svîrcolește, căutând, întocmai ca lava 
vulcanului să iasă în afară'35. Confirmarea acestui verdict apare în momentul în care mi- 
cul Simion își ucide tatăl bátáus. Paricidul, una dintre crimele cele mai grave pe care le 
putea comite un individ, a pecetuit destinul lui Simion Licinski. Semnul fizic care marca 
nemernicia lui Simion era o tăietură pe buză, urmă a bătăilor primite de la tatăl său. Un as- 
tfel de om trebuia să fie clar identificat fizic, să poarte un stigmat. Tăietura pe buză „i-a 
rămas ca un semn vecinic, care să-l demaste mai bine omenirei”63. În toate descrierile lui 
Simion Licinski, în presă şi în documente oficiale, acest semn distinctiv apare frecvent, iar 
Ilie Ighel apelează la elemente de folclor; ideea omului rău însemnat pe vecie, printr-un 
semn fizic, pentru a explica publicului existența sa. Autorul revenea la justificarea inițială a 
destinului lui Licinski - nedreptátile sociale, prin reliefarea unor întâmplări ulterioare din 
viața eroului. Acesta fugise cu Sara, fata adoptivă a evreului Isac, pe care Licinski îl ucisese. 
Sara a murit în timp ce încerca să aducă pe lume copilul lui Simion. Copilul a murit si el, iar 
Licinski s-a călugărit. 

Partea a doua a romanului intitulată „Licinski Tâlharul”, este mult mai bine ancorată 
în planul realului, fiind utilizate articole din presă care descriau tâlhăriile eroului. O 
chestiune importantă este aceea a raporturilor lui Licinski cu populaţia Dobrogei. Din 


$32 Joana Drăgan, op. cit, p. 237. 

633 [lie Ighel Deleanu, Banditul Simion Licinski, Bucuresci, Editura Librăriei H Steinberg, 1890, p. 13. 
634 [bidem, p. 13. 

635 Ibidem, p. 10. 

636 Ibidem, p. 16. 

nou, Licinski apare drept un haiduc modern, el bucurându-se de simpatia locuitorilor 
regiunii, care nu-l trădau autorităţilor, ci îi ofereau adăpost. Ilie Ighel explica fenomenul 
astfel: „țăranii nu-l urăsc, îl privesc ca pe un om îngrozitor, dar nu periculos. Niciodată n-a 
jefuit pe ţăranul sărac, fără milă. A luat de la cel ce a avut și de acolo cu mare cumpătare, 
cu voie bună. De moarte s-a ferit cât a putut. A omorât doar pentru a nu fi el cel ucis sau 
prins”637, 

O asemenea caracterizare îl apropie cumva pe Licinski de „banditul social" al lui Hob- 
sbawn prin raporturile cu populaţia rurală. Totuși, modelul banditului social propus de 
Hobsbawn este doar o teoretizare a fenomenului şi încă una contestată în ultimele dece- 
nii, varietățile regionale fiind în multe situații uşor de sesizat. Faptul că Simion Licinski 
avea grijă să recompenseze cu generozitate pe cei care-l adăposteau si să nu jefuiască pe 
cei săraci nu sunt doar atitudini atribuite de Ilie Ighel tâlharului dobrogean. Mărturiile 
celor care-l găzduiseră si ale celor jefuiti confirmă acest comportament uman al lui Li- 
cinski. El jefuia pe locuitorii din zona rurală a Dobrogei dovedind totuşi moderație, 
desele relatări susțin cá tâlharul, când jefuia pe cineva, mai lăsa acestuia ceva bani. Ban- 
ditul social al lui Hobsbawn pe de altă parte, nu își alegea victimele din rândul 
localnicilor din zona predilectă de acțiune, preferând să jefuiască nobilii sau comerci- 
antii. Simion Licinski pare a fi mai aproape de banditul-haiduc, un haiduc lipsit de 
dimensiunea politicá/nationalá. Tocmai pentru a compensa această situaţie, Ilie Ighel îi 
atribuise lui Licinski, în unele momente, comportamente considerate naţionaliste, pre- 
cum jefuirea negustorilor greci sau evrei. 

Ştirile din presă erau o sursă valoroasă pentru literatura populară. Panait Macri 
(1863-1932)638, scrisese la diferite ziare sub pseudonimul „Omega” si a publicat câteva 
romane populare care aveau în centru figurile unor femei criminale. Cele mai cunoscute 
romane ale sale sunt: Din fundul ocnelor (Închisoarea de femei de la Plátáregti) (1904), 
Femeea perdută (1896), Femeile depravate (1908), Femeia trădătoare (1888), Otrăvitoa- 
rea din Giurgiu (1884), Crima misterioasă din Calea Mogoșoaiei (1893), Ghiţă Cătănuţă, 
căpitan de haiduci (1883). 

Din seria acestor romane, cel mai bine conturat este probabil Din fundul ocnelor (în- 
chisoarea de femei de la Plătărești). Prima parte a romanului nara un sir de fapte din 
viaţa unui personaj masculin - Octavian, însă partea a doua reprezenta o colecție de des- 
tine, autorul prezentând crimele femeilor din închisoarea de femei de la Plátáresti. 
Panait Macri a discutat cu o parte dintre detinutele de la Plátáresti folosind și articolele 
din presă care relatau despre crimele femeilor pentru a scrie acest „roman original”. 
Original nu putea fi decât partial pentru cá Macri a avut drept surse știrile din presa 
epocii pe care le-a transpus în paginile romanului, plagiind6?? respectivele articole. 

Dintre toate femeile descrise de Macri, Alexandrina Dumitrescu ieşea în evidenţă, ea fi- 
ind prezentă, aproape ca un laitmotiv, pe tot parcursul romanului. În unele situaţii, ea 
devenea alter-ego-ul autorului şi enunta judecăţi de valoare cu privire la unele deținute în- 
chise alături de ea. Stilul este simplu, narativ, pasajele descriptive fiind scurte, dar șocante 


637 Ibidem, p. 140. 

638 Gabriel Strempel, op. cit., vol II, L-Q, pp. 151-152. 

$39 Plagierea articolelor din presă în romanele populare era un fapt obişnuit, practicat frecvent, vezi Ioana 
Drăgan, op. cit., p. 240. Ea descrie mai multe cazuri de plagiat întâlnite în cuprinsul romanelor populare. 

mai ales când erau amintite omuciderile. Efectul dramatic era garantat, cititorii fiind im- 
presionati de relatarea faptelor criminale. Acest aspect este unul important. Publicul 
romanelor lui Panait Macri era format, în mare măsură, din aceeaşi oameni care citeau 
despre diferitele crime reunite sub secțiunea „faptelor diverse” a ziarelor. Stilul romanelor 
sale se asemăna cu cel al articolelor care descriau crime. Acest fapt nu e o surpriză deoare- 
ce Panait Macri era ziarist. John Carey, în Reportage, Literature and Willed Credulity6%0 
(2003), identifica o dorinţă a oamenilor de a crede în reportaje, o „credulitate voitá" care 
era un factor important pentru receptarea acestora. Emotia cauzată publicului ar valida 
sau ar întări credinţa în autenticitatea reportajelor, însă emoția fusese cauzată la rândul ei 
de acceptarea acestei autenticitáti, relația fiind una circulară. În cazul faptelor narate în 
roman, ele fuseseră deja prezentate drept știri în presă și autenticitatea lor nu făcea decât 
să crească efectul emoţional asupra publicului. 

Explicatiile autorului în privinţa criminalităţii feminine sunt simple. El accepta ideea 
că femeia este mai miloasă decât bărbatul şi, în mod normal, nu comite crime. lată ce 
considera autorul6^! despre factorii care determină criminalitatea feminină: „foarte rar, 
s'a văzut o femee care, din propria ei impulsiune, să săvârşească un omor pentru faptul 
de a fura. Resbunarea însă, gelozia, patimele de tot felul, sunt acelea cari împing pe femei 
la crimă”. În cuprinsul romanului, Macri încearcă să demonstreze, într-adevăr, că acestea 
sunt motivele care le fac pe femei să ucidă. Unul dintre cazurile relatate este cel al 
„ucigașei din Huşi”, din 1893. Ea îşi înşela bărbatul şi hotărâse să-l ucidă pentru a trăi cu 
amantul. În cele din urmă a reuşit să-l convingă pe amant să-l împuște pe soţul ei. Panait 
Macri prezenta în modul următor cazul642: „în orașe ca și la sate, la doamnele din socie- 
tatea civilizată ca si la táráncile din fundul bordeelor, găsim aceleași porniri, aceleaşi 
sbuciumări, aceleași plăsmuiri şi fapte isvorâte din dragoste”. Indiferent de mediul în ca- 
re trăiesc, femeile ar fi împinse către crimă de aceleaşi cauze. În privinţa explicării 
criminalităţii, autorul îmbina într-un mod simplist determinismul biologic cu cel social. 
El considera că oamenii se nasc criminali, dar mediul influențează, de asemenea, într-o 
mare măsură destinul individuluis+ (Fig. 9.). 

Totuși, Panait Macri realiza o diferenţiere între femeile din straturile de jos ale socie- 
tátii si cele „din clasele cele mai culte”. El arăta64+ că „gelozia cu adevărat sálbatecá" se 
întâlnea, mai ales, în „straturile inculte ale societăţii”. Pentru a-şi justifica ideea, el des- 
cria crimele Anicái Orghidan. Soţia unui cárciumar, ea îşi înşela bărbatul, dar era si 
geloasă şi a înecat-o pe fata despre care credea că era amanta soțului. La un an după 
această crimă, în 1897, ea a mai omorât pe o fată din acelaşi motiv, lovind-o cu toporul. 
lată verdictul autorului$+5 cu privire la Anica: „Anica [...] ca mai toate femeile care-și tră- 
dează bărbaţii sunt, în același timp geloase pe ei. E vanitatea, amorul propriu le dictează 
aceasta”. 


640 John Carey, Reportage, Literature and Willed Credulity, în „New Media Language", ed. Jean Aichison , Diana M. 
Lewis, New York, Routledge, 2003, pp. 57-64. 

94 Panait Macri, Din fundul ocnelor (Închisoarea de femei de la Plátáregti). Roman original, partea a doua, 
Bucuresci, Lito-Tipografia L. Motzătzeanu, 1904, p. 6. 

642 Ibidem, p. 36. 

643 Ibidem, p. 150. 

644 Ibidem, p. 60. 

6^5 Ibidem, p. 58. 

Fig. 9. Romanul lui Panait Macri, Din fundul ocnelor (Închisoarea de femei de la Plătă- 
rești). Roman original, partea a doua, (1904) 


Nu toate femeile de la Plátáresti erau prezentate într-un mod peiorativ. Autorul are o 
atitudine plină de compasiune față de Salomia Neamţu, închisă pentru că şi-a ucis soțul 
gelos si betiv care o bátea646, Pe de altă parte, o femeie care şi-a convins amantul să-i 
omoare soțul pentru că o bătea, era judecată cu asprime. Autorul descria9^7 cum femeia 
asista bucuroasă la scena uciderii soțului de către amantul şi vărul ei. Cadavrul soțului a 
fost descoperit deoarece câinele acestuia lătra în continuu. Aici poate fi identificată su- 
perstitia populară cá latratul unui câine ar vesti o nenorocire. În romanul lui Macri își fac 
loc şi alte superstiții populare. Un „om roşu” cu „un beteşug la mâna dreaptă” plănuia s-o 
răpească pe Alexandrina Dumitrescu din închisoare. Acesta era „înzestrat” cu trăsăturile 
omului rău din basme pentru a confirma semnele fizice, fiind lacom, leneș şi ráu648, 


646 Ibidem, p. 88. 
647 Ibidem, p. 136. 
648 Ibidem, pp. 176-177. 

Fig. 10. Romanul lui Panait Macri, Din fundul ocnelor (Închisoarea de femei de la Plá- 
tărești). Roman original, partea a doua, (1904) 


Romanul lui Panait Macri este construit pornind de la stereotipurile epocii legate de 
femeia criminală. Aceasta era răzbunătoare, geloasă, nu se putea controla. Când dorea să 
ucidă, de regulă, profita de neatentia victimei sau convingea pe alții să ucidă. Ambiva- 
lenta agresoare/victimá nu apare decât în câteva situaţii precum cea a crimei săvârşite 
de Salomia Neamţu. Panait Macri scoate în evidenţă femeia agresoare, nu pe cea victimă 
poate şi pentru că aceasta este imaginea mai spectaculoasă. Stereotipurile de gen se îm- 
binau si cu cele etnice6%. Autorul descria și crima Casandrei Lazăr, tigánca care ucisese 
un preot în 1894: „Țiganii sunt cruzi si a comite crime e ceva natural la ei”. Constantin 
Prutianu privea cu oarece neîncredere femeia: „nu este crimă unde să nu fie amestecată 
femeia”650. Bazându-se pe vasta sa experienţă de funcționar administrativ, Prutianu rea- 
liza şi o tipologie fizică a femeilor implicate în acte criminale. El considera că nu femeile 
robuste, corpolente comiteau crime, ci mai ales femeile uscățive651. (Fig. 10.) 


64 Ibidem, p. 143. 
650 Constantin Prutianu, op. cit., p. 47. 
651 Ibidem, p. 51. 

Diferite ipostaze ale criminalităţii feminine pot fi identificate și în literatura cultă, nu 
doar în cea populară. Într-una din piesele lui I. L. Caragiale, D'ale carnavalului, regăsim un 
stereotip al epocii: femeia otrăvitoare şi răzbunătoare. Mita Baston, geloasă că amantul 
Nae Girimea o înşela cu Didina Mazu, apelează la „vitrionul englezesc” pentru a se răzbu- 
na652. Ea intenţiona să arunce cu vitriol spre amantul sáu, dar greseste tinta, un alt perso- 
naj, Catindatul, fiind victima Mitei653. O altă figură feminină care se apropie de stereotipul 
femeii răzbunătoare este Ana din drama Năpasta. Ana nu ucide şi nici măcar nu foloseşte 
vitriol, ci îl determină pe Dragomir să recunoască faptul că-i ucisese primul sot, pe Dumi- 
tru. Ana este totuşi departe de femeile din romanul lui Macri care se rázbunau din gelozie 
şi nu-și puteau stăpâni pornirile, ea fiind calculată şi răzbunându-se în limitele legalității. 

Modalitátile de prezentare ale criminalităţii la aceşti autori sunt diferite. Nuvelele lui 
Caragiale sunt mai complexe decât acelea ale lui N. D. Popescu. Pe de altă parte, nuvelele 
ultimului, erau ușor de citit, pentru aceia care ştiau să citească, evident. Probabil că la 
nivelul unui public semialfabetizat, nuvelele lui Caragiale, cu acele pasaje de analiză psi- 
hologică care surprindeau trăirile sufleteşti ale personajelor, erau mai greu de citit sau 
înțeles decât nuvelele lui N. D. Popescu, care excelau prin fluiditatea acţiunii, prin pre- 
zentarea unor fapte spectaculoase sau prin folosirea unor stereotipuri recunoscute de 
cei mai multi. Romanele lui Ilie Ighel Deleanu sau Panait Macri aveau, de asemenea, un 
stil simplu, narativ în care se îmbinau ştirile din categoria „faptelor diverse” cu elemente 
din folclor si din teoretizările contemporane despre criminalitate. La sfârşitul secolului 
al XIX-lea, cei trei autori, N. D. Popescu, Panait Macri si Ilie Ighel erau considerati 
maeștrii romanelor și nuvelelor cu haiduci. Conform unei clasificări, N. D. Popescu era 
superior celorlalți dois5+. 

Tema criminalităţii apare la mai mulţi autori din această perioadă. Mai ales în litera- 
tura populară, întâlnim numeroase nuvele, povestiri sau romane care descriau cazuri 
spectaculoase, preluate, de obicei, din presa vremii. Tocmai datorită vastitátii subiectu- 
lui am selectat doar câțiva autori. De pildă, banditul Simion Licinski este personajul 
principal si în romanul Simion Licinsky, Banditul din Dobrogea (1889)655, scris de Zamfir 
Filotti656 (1863-1937), în povestirea Grozavul Bandit Licinski (1890)957 sau în două piese 
de teatru, comedia Simeon Licinski, care s-a jucat la Galaţi în 1890658 și drama Prinderea 
și Mórtea lui Licinski (1891)65?. Si alti răufăcători de la sfârşitul secolului, ca Ion Pipa sau 
banditii Zdrelea si Máruntelu, au inspirat romane criminale. De asemenea, crimele cele- 
bre ale vremii au dat naștere la producţii literare : Crima din strada Soarelui (1889) de 
Constantin Costa-Foru (1856-1935)560, Crima de la Sosea (1886) sau Crima din Calea 
Mosilor (1887), ambele scrise de Al. Crihan (1865- ?)661, 


652 Jon Luca Caragiale, D'ale carnvalului, în „Teatru”, vol I, laşi, Editura libráriei Fraţii Saraga, 1984, p. 107. 
653 Ibidem, p. 145. 

654 Sofronie Ivanovici, Ilie Ighel, N. D. Popescu, Panait Macri. Studiu critic, Bucuresci, Lito-Tipografia M. Tickes, 
1898, p. 10. 

655 Zamfir Filotti, Simion Licinsky, Banditul din Dobrogea, Bucuresci, Tipografia „Românulu”, 1889. 

656 Gabriel Strempel, op. cit., vol II D-K, pp. 312-313. 

657 Grozavul Bandit Licinski, Bucuresci, Tipografia I. Binder, 1890. 

658 „Galaţii”, anul VIII, nr. 2295, 28 septembrie 1890, p. 2. 

659 [bidem, anul IX, nr. 181, 22 august 1891, p. 1. 

660 Gabriel Strempel, op. cit., vol I A-C, p. 836. 

661 Ibidem, p. 873. 

Din ultimele două decenii ale secolului al XIX-lea, relaţia literaturii populare cu presa 
a devenit din ce în ce mai importantă. N. D. Popescu scria despre tâlharii din prima parte 
a secolului folosind materiale din arhive, dar Ighel Deleanu sau Panait Macri apelau la 
articolele din presă pentru a scrie despre bandiții din a doua parte a secolului. Această 
relaţie a contribuit la succesul „romanelor criminale” pentru că relatau fapte cunoscute 
celor care citeau ziarele vremii. 

În literatura cultă, criminalitatea n-a suscitat un interes major în a doua jumătate a 
secolului al XIX-lea. Ion Luca Caragiale s-a ocupat sporadic de acest subiect. Totuși, la în- 
ceputul secolului al XX-lea, câţiva autori ca Mihail Sadoveanu, Constantin Sandu-Aldea si 
N. N. Beldiceanu abordau chestiuni legate de fenomenul criminalității. 


II. 7 Criminalitatea în cultura tradițională 


Presa și romanele populare sunt asociate culturii populare. Conceptul de „cultură po- 
pulară” poate sugera mai multe perspective. Conform lui Peter Burke662, ideea de 
„cultură populară” ar putea fi identificată de la sfârşitul secolului al XVIII-lea, fiind defi- 
nită în raport cu opusul ei, „cultura înaltă”. Prezenţa acestui concept e legată de revolta 
împotriva clasicismului şi prezenta într-o notă pozitivă folclorul, virtuțile oamenilor de 
rând. La mijlocul secolului al XIX-lea, Matthew Arnold se referea si el, indirect, la „cultura 
populară” tot prin raportarea la opusul ei. Pentru Arnold, „cultura populară” - cultura 
„claselor de jos”, era sinonimă anarhiei663. Această „cultură populară” a fost denumită în 
secolul al XX-lea si „cultură de masă”. Persistă definirea prin raportarea la opusul ei. 
„Cultura populară” a fost şi încă mai este interpretată într-un mod care pune în evidență 
dihotomiile: cultură de elită/cultură populară, cultură inaltá/culturá „de jos”, cultura 
conducătorilor/cultura celor conduși etc. Aceste dihotomii sunt constructe intelectuale, 
elemente teoretice care nu sunt confirmate întotdeauna de condiţiile sociale din diferite 
epoci664. „Şcoala de la Frankfurt” privea cultura ca pe un produs, un bun de consum di- 
seminat prin mass-media maselor. „Cultura populară” se opunea unei „culturi înalte”, 
însă era înfăţişată într-o notă peiorativá665, nu ca la sfârşitul secolului al XVIII-lea. Viziu- 
nea postmodernistă asupra conceptului lasă la o parte opoziţia cu o „cultură înaltă”, 
insistând asupra modalitátilor prin care „cultura populară” îi reprezintă pe cei mulți666. 
Termenul, aşa cum a fost el folosit începând cu secolul al XX-lea, vizează, în special, lu- 
mea urbană de care este legat atât prin modalitățile de diseminare, precum presa sau 
romanele populare, cât şi prin alte evoluţii generale, cum ar fi urbanizarea, industrializa- 
rea, accesul la mai multe informaţii sau generalizarea si diversificarea presei997. „Cultura 
populară” este în această situaţie folosită ca echivalent al „culturii de masă”, identificabi- 
lă din secolul al XIX-lea datorită mijloacelor moderne de reproducere şi de diseminare a 


662 Susan Easton, Alun Hawkins, Stuart Laing, Disorder and discipline, popular culture from 1550 to the Present, 
Aldershot, Temple Smith, 1988, p. 1. 

663 John Storey, Cultural Theory and Popular Culture. A Reader, Second Edition, London, Prentice Hall, 1998, p. 3. 
664 Tim Harris, Problematising popular culture, in Tim Harris, „Popular Culture in England 1500-1850", London, 
Macmillan, 1995, p. 14. 

$65 Online Dictionary of Social Sciences, http://bitbucketicaap.org/dict.pl?alpha-P, accesat la 20.2.2012. 

$67 Joana Drăgan, op. cit., p . 47. 

informaţiei. Pe de altă parte, într-o acceptiune diferită, expresia „cultură populară” a fost 
utilizată si de istorici precum Carlo Ginzburg pentru a face referire la cultura celor multi 
din lumea rurală a secolului al XVI-lea. Tocmai datorită acestor acceptiuni diferite, Geor- 
ges Duby propunea înlocuirea sa cu expresia „formaţie culturală”668. 

În expresia „cultură populară”, termenul „popular” ar putea reflecta și ideea de „tra- 
ditional", făcând referire la folclor. Expresia „cultura tradiţională” ar defini o lume rurală, 
cu o cultură preponderent orală, nu scrisă. Fără doar și poate, delimitarea unei granițe 
stricte urban/rural bazată pe opoziţia scris /oral nu este decât o încercare de teoretizare, 
un model interpretativ. Nu putem trasa o astfel de graniţă între cultura populară, a lumii 
urbane si cultura tradiţională a lumii rurale, existând influențe reciproce si arii în care 
cele două se intersectează. În lumea rurală românească din secolul al XIX-lea, dominantă 
era cultura orală, doar 15% din populaţia din acest mediu fiind alfabetizată la 1900. Mai 
mult, societatea românească era în acea epocă predominant rurală, 80% din populaţie 
trăind în mediul rural si cultura celor multi în România secolului al XIX-lea se confunda 
cu această cultură tradiţională. 

Analizarea modalitátilor în care criminalitatea era percepută în cultura tradiţională 
ne pune în fata unor dificultăţi evidente, dar nu insurmontabile. Peter Burke66?, reamin- 
tind expresia lui Marshall McLuhan - „mediul este mesajul”, insistă asupra faptului cá 
mediul oral, scris sau vizual reprezintă o parte a mesajului, transmițând acestuia anumi- 
te particularități. În situația de față, caracterul eminamente oral al culturii tradiţionale 
face ca unele dintre informaţiile legate de reprezentarea criminalității să se fi pierdut. 
Acesta nu e singurul obstacol care ne-ar sta în cale. Nu de puţine ori, fixarea în scris a 
unor percepții care circulau într-o formă orală putea altera înţelesul acestora. 

Între sursele pe care le vom utiliza pentru a deslusi diferitele percepții ale criminali- 
tátii, un rol esenţial îl au proverbele adunate în acea perioadă. Proverbele reprezintă o 
sursă inedită pentru istorici, însă au existat studii care explorează și acest tărâm, precum 
Elements of national history reflected in Romanian proverbs (1991), publicat de Alexan- 
dru Stánciulescu-Bárda$79, El menţionează funcţia proverbelor de exprimare a anumitor 
convingeri sau sentimente general acceptate. Autorul anonim realizează o deplasare de 
la un nivel analitic la unul sintetic prin proverbe. Validitatea acestora este verificată pe o 
anumită durată si într-un spaţiu, fiind preluate de cei mai multi oameni$71. Ele pot fi fo- 
losite ca „documente etno-istorice” pentru a se putea descifra aspecte social-politice 
caracteristice unui spaţiu și unei perioade. Impresionanta lucrare a lui Iuliu A. Zanne672 
(1855-1924), Proverbele românilor din România, Basarabia, Bucovina, Ungaria, Istria și 
Macedonia, este o sursă valoroasă care permite identificarea modalitátilor in care erau 
percepute fapte din sfera criminalităţii, precum furturi, crime, jafuri, dar și răufăcători: 
hoţi, criminali, tâlhari. Acestă sursă oferă indicii importante şi în legătură cu pedepsirea 
răufăcătorilor sau stereotipurile etnice asociate criminalităţii. 


$68 Alexandru Duţu, Dimensiunea umană a istoriei, Bucureşti, Editura Meridiane, 1986, p. 15. 

669 Peter Burke, Istorie și Teorie socială, traducere din engleză de Cosana Nicolae, Bucureşti, Humanitas, 1999, p. 
119. 

670 Alexandru Stănciulescu-Bârda, Elements of national history reflected in Romanian proverbs în „East European 
Quarterly", XXIV, No. 4, january 1991, pp. 513-528. 

671 Ibidem, p. 513. 

672 Juliu A. Zanne, op. cit. 

Criminalitatea definește anumite fapte din perspectiva Statului, astfel încât în lipsa 
autorităţii ar fi nepotrivită folosirea unui asemenea termen. Sunt puţine acele cazuri 
când proverbele fac trimitere clară la autorități şi vom prefera conceptul de ,deviantá", 
acesta sugerând o transgresiune a normelor în vigoare într-un sistem social dats73. 
Noţiunea de ,deviantá" grupează si alte comportamente care nu ar intra în sfera actelor 
considerate a fi criminale. 

În rândul actelor deviante poate fi încadrată si bătaia. Proverbele leagă bătaia de 
ceartă ca o consecință aproape firească a acesteia. Ideea că o ceartă este, de regulă, ur- 
mată şi de bătaie, pare să fi fost general acceptată în lumea rurală. luliu Zanne aduce în 
atenţie o serie de proverbe care prezintă această relaţie între ceartă și bătaie: „Cearta fă- 
ră păruială n'are haz”, „Cearta fără bătaie n'are lipiciu”, „Cearta fără bătae (bătălie) ca 
nunta fără nuntaşi”, „Cine caută ceartă găseşte bătaie”674. Faptul cá o ceartă ar conduce 
inevitabil la bătaie, aduce în discuţie și gradul de acceptare a violenţei fizice în lumea ru- 
rală pentru folosi formula lui Norbert Elias. Prezența unor astfel de proverbe pledează 
pentru un grad ridicat al acceptării violenţei. În sprijinul acestei interpretări pot fi 
menționate și relatărilor mai multor autori, ca Grigore I. Dianu, de exemplu, în legătură 
cu frecvenţa bătăilor din mediul rural. Pentru a putea discuta despre o lume rurală vio- 
lentă, esenţială ar fi definirea etalonului cu care comparăm situaţia din mediul rural. În 
cazul de faţă, este indicat să comparám mediul rural cu cel urban. Nici mediul urban nu 
era tocmai lipsit de violenţe. Statisticile criminale scot la iveală faptul că în perioada 
1866-1905, 2/3 din totalul condamnaților pentru crime proveneau din mediul urban, iar 
în privinţa delictelor cifra era sensibil egală pentru orașe și sate, cu menţiunea notabilă 
cá 80% din populaţie trăia în mediul rural675. 

Dintre actele deviante la care se referă proverbele adunate de Iuliu Zanne, probabil 
cea mai mare frecvenţă o au furturile. Implicit, există şi numeroase proverbe care se re- 
feră la hoţi. Acest lucru este oarecum explicabil prin faptul că furturile erau 
infractiunile676 cele mai dese în România acelei perioade. Câteva dintre aceste proverbe 
se concentrează asupra comportamentului deviant arătând cum predilectia pentru in- 
fracțiuni se manifestă la un individ toată viaţa sa: „Cine fură odată, fură tot-de-una"677, 
„Hoţul jură si iar furá"678, „Cine fură adi un ou/Mâne fură un bou”, , Náravul din fire, n'are 
lecuire"67?, „Năravurile din fire ca negreata la corb"680, Totuşi, hoţii nu se nășteau cu o 
asemenea tară, ci deveneau hoţi, cauzalitatea fiind, de regulă, una socială: „Hoţul de la 
hot invatá"681, „Împrejurarea face pe hot"682, 


673Raymond Boudon, Philippe Besnard, Mohamed Cherkaoui, Bernard-Pierre Lécuyer, op. cit., p. 82. 
674 [uliu A. Zanne, op. cit., vol VII, p. 608. 

675 Anastasie Stefánescu-Galati, op. cit, pp. 16-17. 

677luliu A. Zanne, op. cit., vol VII, p. 620. 

678 Ibidem, p. 632. 

680 Ibidem, p. 683. 

Conform unei credințe populare, hoţii ar apela uneori la ritualuri magice. Hoţii ar în- 
conjura casa pe care doreau s-o jefuiască de trei ori cu mâna unui mort683. Alţii puneau 
mâna de mort la căpătâiul victimei care avea să doarmă până la plecarea hotului684. Po- 
trivit unei credințe similare, tâlharii mergeau la jefuit cu degetul mic al unui mort$85, 

Alte proverbe sugerează posibilitatea de a-l recunoaște pe hot după înfățișare: „Hoţul 
se cunoasce după ochi”686. Dacă un hot nu-și poate schimba comportamentul toată viața 
ar putea exista şi o modalitate de a-l recunoaşte pe acesta pentru ca ceilalți să fie averti- 
zati. O credință populară arăta că „omul cu gropite în obraz are obiceiul luatului"697, În 
fizionomia populară, un loc aparte îl ocupă „omul roșu”, dar și spânul, existând nume- 
roase credințe legate de caracterul malefic al acestora. Acești oameni erau numiţi 
„sângeroşi”688, se considera că dintre însuşirile lor negative cea mai frecventă ar fi ráuta- 
tea. Diavolii se transformau în „oameni roşii”. Alte însușiri caracteristice puteau fi 
invidia sau şiretenia. Aceste semne exterioare îi ajutau pe oameni să-i recunoască pentru 
a se feri de ei: „Pe omul reu îl însemnează Dumnezeu"68?, Lazăr Sáineanu a analizat anu- 
mite aspecte legate de fizionomie în folclor. El arăta că nasul avea un rol esenţial pentru 
că ar sugera caracterul unui individ. Un nas intact era unul dintre criteriile aplicate în 
Evul Mediu pentru a accede la funcţia de domnitors%. 

Proverbele realizează și o gradare a actelor deviante. Uciderea unui om e considerată 
cea mai gravă faptă. Chiar şi uciderea unui infractor devenea un act infamant care adu- 
cea o pedeapsă: „Când prinzi hoțul în curte să nu-l impusti că îi iei pácatele"6?1, 
Raportarea la acest act este religioasă insistându-se pe ideea păcatului. Iuliu Zanne re- 
produce câteva ,povátuiri" despre acest subiect: „Pe ucigaş ne-pedepsit Domnul în veci 
nu-l lasă. Feresce-te d'a Domnului pedeapsă”, „De omor să te feresci ca de cel mai mare 
păcat, cá vieta omului, cel mai scump lucru'n lume si tu vietá nu poti da”692, În ambele 
povátuiri remarcám evidenta conotatie religioasá, fapta fiind consideratá, in primul 
rând, „un păcat”, nu o infracţiune. În prima ipostază există o subtilă referire la Stat, 
mentionándu-se cazul „ucigașului ne-pedepsit”. În această situație Statul este incapabil 
să pedepsească un comportament deviant, astfel că divinitatea îl va pedepsi. Statul este 
absent, dar Dumnezeu îi va pedepsi pe cei vinovați. 

Ideea de pedeapsă se bucură de o atenţie specială în cultura tradițională. Ea este in- 
tim legată de iertare. Pedeapsa trebuie să fie cumpătată şi cel ce judecă trebuie să arate 
milă. Din nou, este evidentă componenta religioasă prin trimiterile la milă, la iertare. Pe 
de altă parte, felul în care este privită iertarea în cultura tradițională ar putea fi conse- 


683 Gheorghe Ciausanu, Superstitiile poporului român în asemănare cu ale altor popoare vechi și nouă, Bucureşti, 
Socec, 1914, p. 153. 

Bucuresci, 1896, p. 240. 

691 Artur Gorovei, Gheorghe F. Ciauşanu, op. cit., p. 128. 

cinta unei stări anterioare, dar care se mentinuse la nivelul mentalului colectiv. Studiul 
lui Daniel Barbu6% despre politica iertării în societatea românească medievală, aduce in 
prim-plan funcţia iertării în relaţiile dintre Domn și supușii săi. E posibil ca si conştienti- 
zarea acestei funcţii să fi determinat statutul pe care-l ocupa iertarea în cultura 
populară. Reproducem câteva dintre maximele populare care iau în discuţie ideea de 
pedeapsă: „Cu haine de îndurare să te îmbraci, când vei pe ore-cine să osindesci.", „Când 
vrei să osindesci, cu multi să te sfátuiesci, iar când vrei să ierti sau să miluesci, de sfat să 
te feresci."6?^, „După lege să osîndesci dar după fire să-ți fie milă de cel ce-l osindesci."6?5, 
„Vinovat de morte dar vrednic de milă”6%6. Tocmai pentru că pedeapsa în sine trebuie să 
fie cumpătată, chiar pentru un vinovat, a pedepsi pe un nevinovat devine un lucru grav. 
Era preferabilă perspectiva de a suferi o nedreptate decât a face una: „E mai bine a suferi 
ne-dreptate ca a face strámbátate"6?7, Această maximă este însoţită şi de o explicație - 
„Mai bine jertfă decât călău”. Am putea lega explicația maximei de situaţia din Muntenia 
de la începutul secolului al XIX-lea când nu se găseau doritori să ocupe postul de călău, 
potrivit lui Ion Heliade Rădulescu. Mihail Kogălniceanu îşi exprimase chiar satisfacția 
față de situaţia existentă, el considerând că aceasta este dovada superiorității morale a 
românilor. Ideea că e mai bine să suferi din cauza unei nedreptáti decât să provoci una, 
ar putea indica si o gradare a pedepselor. , Nedreptatea" ar putea sugera pedeapsa apli- 
cată în mod greşit de cineva cu o anumită autoritate, însă chiar și acela care comite 
nedreptatea va fi pedepsit de divinitate şi este preferabil să suferi din cauza pedepsei 
lumești, deşi nu e corectă, decât să fii pedepsit de divinitate. Justiţia divină oferă o com- 
pensare pentru orice greşeli făcute în numele justiției terestre. 

Chestiunea ,dreptátii" este abordată si de Alexandru Stănciulescu-Bârda în studiul 
amintit. Autorul încearcă să surprindă o evoluţie în privința reprezentării justiției în 
proverbe. Într-o primă fazá698, Puterea sau cei care o deţineau si o exercitau erau strâns 
legaţi de justiție, de dreptate, fiind identificate proverbe precum: „Unde e puterea acolo 
e și dreptatea”. Treptat, în proverbe îşi face loc ideea corupției reprezentanţilor autori- 
tátii. Justitia devenea un labirint legislativ care nu putea fi pătruns de oamenii obișnuiți, 
chiar dacă aveau dreptatea de partea lor9??. Proverbele care ar exprima această viziune 
sunt: „Dreptatea e cum o fac domnii”, „Dreptatea umblă cu capul spart”, „Nevoia schimbă 
legea”, „Cine se judecă, adesea pierde un bou și câştigă o pisică”.700 O astfel de interpre- 
tare e riscantă întrucât, în multe situaţii, e greu de determinat momentul exact al intrării 
în circulaţie a unui proverb și ideea unei evoluţii a reprezentării ideii de „dreptate” se 
sprijină pe identificarea clară a momentului cronologic când apare fiecare proverb din 
cele menţionate de autor în studiul său. 

În percepția criminalităţii prin proverbe se poate identifica si o imagine de sine a lu- 
mii tradiționale, rurale, în opoziţie cu lumea urbană. Este pusă în evidenţă nesiguranța, 


6% Daniel Barbu, Etica ortodoxă și „spiritul” românesc, în Daniel Barbu (coord.), „Firea românilor”, Ediţia a II-a, 
Bucureşti, Nemira, 2004, pp. 39-130. 

6% Juliu A. Zanne, op. cit., vol VII, p. 76. 

695 Ibidem, p. 77. 

696 [bidem, vol VII, p. 729. 

697 Ibidem, vol V, p. 440. 

$98 Alexandru Stănciulescu-Bârda, op. cit., p. 523. 

699 Ibidem, p. 523. 

700 [bidem, p. 523. 

criminalitatea crescută din lumea orașelor: „Acum tâlharii nu mai sunt la pădure, ci prin 
orașe”701, „În oraşele cele mai mari, mai mari blestemátii gásesci, iar pe la sate mai gá- 
seşci remásituri de înfrânări, d'aceea mai bine p'în sate decât p'în oraşe”702. 

În cultura tradițională, „Celălalt”, „străinul” din interior, are anumite atribute care-i 
determină predispoziția spre unele comportamente deviante. „Celălalt”, aflându-se în 
proximitate, s-ar încadra în alteritatea ordinară, ca să folosim clasificarea lui Lucian Boia 
din Entre l'ange et la bete (1995)763. În cazul de față, „Celălalt” fiind deja diferit, aderarea 
la anumite comportamente deviante ar fi o urmare, o confirmare a alteritátii sale. Com- 
portamentele deviante la care vom face referire sunt cele care s-ar încadra în sfera 
criminalităţii. Este necesară această delimitare pentru că un comportament deviant în 
raport cu norma ar însemna și aderarea la o altă credinţă religioasă, cum ar fi în cazul 
evreilor. „Celălalt” este și un marginal în cultura tradițională românească, termenul aces- 
ta fiind mai potrivit pentru felul în care precizează statutul. Evreii sau ţiganii sunt 
asociați cu anumite infracțiuni pentru că acele infracțiuni surprind trăsături atribuite 
lor, în cultura tradițională românească. Este o confirmare a alteritátii prin întărirea ste- 
reotipului. Cele mai întâlnite stereotipuri în proverbe sunt acelea ale ţiganului necinstit 
şi ale evreului care înşeală. În privinţa primului, există o serie de proverbe care susțin 
ideea că tiganul este implicat în activități dubioase: „Grec galantom, ovreiu prost şi ţigan 
cinstit nu se poate”704, , Tiganul până nu fură, nu se tine om"705, „Apa trage la matcă şi ți- 
ganul la tepá"796, „Cinste țigănească”707. Figura evreului se bucură de o atenție mai mare 
în cultura românească, dar și în lumea tradițională. Reprezentarea evreului este rodul 
mai multor imagini. Între acestea poate fi identificată si cea a evreului care-i înșeală pe 
țăranii români. Înșelăciunea apare intim legată de ființa evreului, fiind o necesitate în 
viaţa de zi cu zi a acestuia: „Jidanul până n'o înșela într-o zi nu se tine om"798, „Ovreiul, 
până nu înşeală, nu mănâncă'7% , 

Pe lângă proverbe şi zicale, o altă sursă pentru descifrarea percepției criminalității în 
cultura tradițională o reprezintă cântecele bătrânești dedicate haiducilor, dar si ,hoto- 
manilor”. Grigore Tocilescu si Christea N. Tapu?!? au adunat o serie de balade populare, 
dintre care un ciclu este dedicat haiducilor?!1, iar un altul ,hotomanilor"712, Ultimii erau 
asemănători haiducilor, dar îşi desfășurau activitatea în secolul al XIX-lea. Cântecele bă- 
trâneşti au constituit şi principala sursă de inspiraţie a lui N. D. Popescu pentru celebrele 
sale nuvele cu haiduci. Dintre haiduci si hotomani ies în evidență câteva figuri precum 
cea a lui Toma Alimos, căruia îi erau dedicate trei balade populare, Corbea haiducul avea 
cinci balade, Miu haiducul trei, Iancu Jianu cinci, Ion Tunsu' trei, Ioniță haiducul două, iar 
dintre hotomani, Codreanu se regăsea în trei balade. Aceste balade populare reprezintă 


701 [uliu A. Zanne, op. cit., vol VII, p. 723. 

702 Ibidem, vol VIII, p. 75. 

703 Lucian Boia, Entre l'ange et la béte. Le myth de l'homme different de l'Antiquité a nos jours, Paris, Plon, 1995. 
704 [uliu A. Zanne, op. cit., vol VI, p. 133. 

705 [bidem, p. 372. 

706 Ibidem, p. 380. 

707 [bidem, p. 397. 

708 [bidem, p. 176. 

709 [bidem, p. 248. 

710 Grigore Tocilescu, Christea N. Tapu, Materialuri folcloristice, Bucureşti, Minerva, 1980. 
711 Ibidem, pp. 176-260. 

712 [bidem, pp. 260-273. 

un indiciu al admiratiei si al notorietății de care se bucurau haiducii și hotomanii. În 
memoria colectivă, ei erau eroii care-i jefuiau pe bogaţi si împărțeau prada cu săracii. 
Totodată, în contextul sentimentului de neîncredere față de autorităţi, haiducii și balade- 
le cu haiduci aveau o funcție compensatorie. Haiducii nu puteau fi prinşi de autorităţi, 
dar dacă erau prinşi evadau. De obicei, ei jefuiau pe cei care strângeau taxele. În această 
privință este nepotrivită utilizarea termenului „criminalitate” pentru a face referire la 
faptele haiducilor din punctul de vedere al lumii tradiționale deoarece termenul este le- 
gat de perspectiva Statului. Prin haiduci se realiza şi o reevaluare a comportamentelor. 
Îndemânarea de a fura era privită admirativ, fiind considerată un talent713. 

Am prezentat în paginile anterioare câteva perspective asupra problemei criminali- 
tátii în societatea românească din a doua jumătate a secolului al XIX-lea. Abordarea 
noastră a urmărit atât schimbările de percepţie care au intervenit pe durata unei jumă- 
tati de secol și diferitele interpretări existente la mai multe niveluri. Ca si cum am privi 
fețele unui cub, fenomenul criminalităţii a fost surprins din perspectiva Statului și a inti- 
tutiilor sale, a legislației penale, a teoretizărilor din discipline variate, a statisticilor 
criminale, a literaturii culte si populare, dar si a culturii tradiționale. Tinánd cont de vas- 
titatea tematicii și a abordărilor sporadice, în cel mai bun caz, din istoriografia din 
România, cercetarea noastră nu poate fi una exhaustivă. De fapt, nu acesta a fost scopul 
nostru, ci o prezentare generală a modalitátilor în care societatea românească modernă 
se raporta la problema criminalităţii. 


713 Dumitru Caracostea, Ovidiu Bârlea, op. cit., p. 270. 


Capitolul III 
Presa din România în a doua jumătate 
a secolului al XIX-lea 


III.1 Începuturile presei 


„The printing press is either the greatest blessing or the greatest curse 
of modern times, one sometimes forgets which” 
]. M. Barrie (1860-1937) 


riginea sintagmei „presa este a patra putere în Stat” nu este clară. Unii consideră 

că istoricul Macaulay ar fi lansat-o, deşi el se referea, mai curând, la galeria ocu- 

pată de presă in Parlament, decât la presă, în generali. Thomas Carlyle în On 
Heroes, Hero-Worship and the Heroic in History (1841), în eseul despre erou ca om de li- 
tere, îi atribuia lui Edmund Burke prima utilizare a sintagmei „Fourth Estate”, la sfârşitul 
secolului al XVIII-lea?. Ideea că presa ar fi a patra putere a fost preluată apoi de ziaristul 
F. Knight Hunt în 1850, într-o carte despre presă şi s-a extins și în alte state europene şi 
chiar în Statele Unite3. Această expresie are o doză de relativitate. Presa nu s-a aflat în- 
totdeauna și nu în orice societate la acest statut. Rolul presei sau, în sens larg, al mass- 
media, a devenit din ce în ce mai important în societate în secolele XIX-XX. Această evo- 
lutie s-ar putea aplica și presei din România. Desi un argument numeric nu este 
întotdeauna convingător, merită totuși să fie luat în seamă. Dacă în anii 1856-1864, în 
Bucureşti au apărut 82 de publicatii^ - ziare și reviste, în 1908 numărul acestora avea să 
fie de 2505. Istoria presei autohtone înainte de cea de-a doua jumătate a secolului al XIX- 
lea este mai puţin cunoscută. 

Încă din a doua jumătate a secolului al XVII-lea a existat în Principate un interes pen- 
tru publicaţiile străine - volume care reuneau ştiri din diferite domenii numite avvisi, 
mai ales în rândul boierilor$. Cronicari precum Radu Popescu sau Ioan Neculce aveau ac- 
ces la aceste publicaţii şi puteau face referire și la evenimentele de peste hotare. 
Domnitorii erau, de asemenea, interesaţi de știrile din Europa. Lui Constantin Brânco- 
veanu i se prezentau informaţii despre Europa Occidentală preluate din calendarele de 


1 Asa Briggs, Peter Burke, Mass-Media. O istorie socială. De la Gutenberg la Internet, traducere din engleză de 
Constantin Lucian şi loana Luca, laşi, Polirom, 2005, p. 176. 

2 Thomas Carlyle, On Heroes, Hero-Worship, and the Heroic in History, New York, John Wiley, 1851, p. 147. 

3 Asa Briggs, Peter Burke, op. cit., p. 177. 

+ Vasile Păsăilă, Presa în istoria modernă a românilor, Bucureşti, Editura Fundaţiei PRO, 2004, p. 78. 

5 [oan Scurtu, Ion Bulei, Democraţia la români 1866-1938, Bucureşti, Humanitas, 1990, p. 190. 


6 Nicolae Iorga, Istoria presei românești dela primele începuturi până la 1916, Atelierele Societăţii Anonime 
„Adevărul”, Bucureşti, 1922, p. 7. Termenul „ziar” se inspiră din lucrarea I Diarii a istoricului venețian Marino 
Sanudo cel tânăr, care se ocupă de perioada 1496-1533. „Gazeta” este un cuvânt popularizat după apariţia 
ziarului francez La Gazette, in 1631. El a fost preluat din Venetia în secolul al XVI-lea. Vezi Constantin Antip, Con- 
tributii la istoria presei române, Bucureşti, Uniunea Ziariştilor din Republica Populară Română, 1964, p. 7 si 
Nicolae Iorga, Istoria presei românești dela primele începuturi până la 1916, p. 9. 

ştiri”. Domnii fanarioți mentionau, în rapoartele lor către Constantinolopol, știrile im- 
portante legate de evenimentele din Europa?. Ei trimiteau curieri în statele învecinate 
pentru a le transmite ştiri si a le expedia gazete străine”. Între cheltuielile lui Grigore- 
Vodă Callimachi din 1763-1764 se regăsesc însemnări privitoare la aceşti curieri sau la 
„gazeturi”. În anul 1777, Serdarul Saul era însărcinat cu procurarea acestor ziare. 
„Gazeta de Altona”, „Gazeta de Colonia”, „Gazeta de Londra”, „Gazette d'Utrecht”, 
„Gazette des Deux-ponts”, „Wiener Zeitung”, „Gazeta de Aachen” se numărau printre pu- 
blicatiile aduse de Serdarul Saul19. 

Se pare cá prima gazetă locală ar fi apărut la Iaşi, pe 18 februarie 1790 - „Courier de 
Moldavie”. Această foaie săptămânală a fost inițiată de Potemkin, in timpul ocupatiei ru- 
seşti şi urma să ofere informaţii în franceză si în románá!!. Existenţa sa a fost efemeră 
pentru că a dispărut după retragerea trupelor rusești. Ultimul număr cunoscut al publi- 
catiei este cel din 1 aprilie 179012. Conform lui Nicolae Iorga, varianta în română a 
gazetei se datora lui Scarlat Sturdza, ginerele lui Constantin-Vodă Moruzi??. Totuşi, 
„Courier de Moldavie” nu ar fi fost doar un buletin al armatei ruse după cum îl considera 
Nicolae Iorga pentru că ziarul conținea si numeroase informaţii despre Revoluţia Fran- 
ceză, nu doar despre Potemkin si armata rusă!4. Publicaţia nu cuprindea articole cu 
caracter polemic şi probabil redacția acestuia, formată din militari ruşi, doar traducea 
ştirile din rusă în francezăt5. 

La începutul secolului al XIX-lea membrii elitelor din Muntenia și Moldova erau abo- 
nati la gazete din Europa Centrală si de Vest. În Principate ajungeau ziare germane, 
franceze, greceşti şi italiene!6. În Transilvania existau proiecte de editare a unor ziare 
românești, încă de la sfârșitul secolului al XVIII-lea. loan Piuariu-Molnar se aflase la ori- 
ginea mai multor initiative din 1789, 1793 şi 1794 care nu s-au concretizatI?. Iniţiativa 
din 1789 primise acceptul autorităţilor, dar taxele erau prea mari și proiectul pentru 
acest prim ziar românesc a fost temporar abandonati. Totuşi, conform lui Iorga, la Vie- 
na, Paul Iorgovici tipărise un ziar românesc, trimițând exemplare si in Transilvania??. 
Foaia lui n-a rezistat mult din pricina cenzurii. Aceste iniţiative ale intelectualilor români 
au dus la publicarea de către Zaharia Carcalechi, în ianuarie 1821, a gazetei „Biblioteca 
românească”, cu profil de almanah-magazin20. Programul acestei gazete prevedea, prin- 


7 Ibidem, p. 9. 

8 Ibidem, pp. 10-11. 

? [bidem, p. 12. 

10 Ibidem, p. 13. 

11 Victor Visinescu, O istorie a presei románesti, Bucuresti, Editura Victor, 2000, p. 32. 


wa 


12C, Ciuchindel, Despre începuturile presei românești - „Courier de Moldavie”, în Corneliu Leu, „Începuturile presei 
în limba română”, Bucureşti, Realitatea, 2004, p. 39. 

13 Nicolae Iorga, Istoria presei românești dela primele începuturi până la 1916, p. 16. 

14 C. Ciuchindel, Despre începuturile presei românești - „Courier de Moldavie", p. 39. 

15 Ibidem, p. 41. Acelaşi autor considera că deoarece redacția era formată exclusiv din militari ruşi ziarul nu a 
apărut si în limba română cum se intentionase initial si, de asemenea, titlul conținea o greşeală de ortografie 
„Courier” în loc de „Courrier”. Iorga reda titlul în forma „Courrier de Moldavie" pentru cá nu văzuse niciunul din 
numerele publicaţiei. 

16 Nicolae Iorga, Istoria presei românești dela primele începuturi până la 1916, p. 21. 

17 Victor Vişinescu, op. cit, p. 30. 

18 [arie Chendi, Începuturile ziaristicei noastre (1789-1795), Orăştie, Institutul Tipografic „Minerva”, 1900, p. 9. 

19 Nicolae Iorga, Istoria presei românești, p. 30. 


20 Victor Visinescu, op. cit., p. 30. 

tre altele, prezentarea trecutului istoric. Unii autori consideră că prin această publicaţie 
s-a făcut un pas către trezirea conştiinţei nationale?!. „Biblioteca românească” a apărut 
până în 1834, cu întreruperi in 1821, 1829-1830 şi 183422. Aprecierile lui Iorga în pri- 
vinta acestei gazete scot în evidenţă limitele ei pentru că „era supt nevoile intelectuale si 
politice al timpului”. Un alt ziar românesc numit „Fama Lipscăi” ar fi apărut în 1828, la 
Leipzig, redactor fiind I. M. C. Rosetti?3. 

Íntre primele publicatii sunt incluse nu doar ziarele, ci si calendarele. Unul dintre 
primele calendare consemnate este cel din 1731, elaborat de dascălul Petcu Soanul, in 
tipografia proprie din Scheii Brașovului24. Acesta avea caractere chirilice, dar ar fi circu- 
lat si în variante manuscrise românești si greceşti. Calendarul conținea informații 
astrologice, cronologice si îndrumări practice?*. Unii autori nu sunt de acord cu această 
datare. Conform lui Ion Iliescu, am putea include în rândul primelor publicaţii şi calen- 
darele și revistele apărute în alte limbi decât româna. El plasează începuturile presei 
românești în 1575, prin calendarul imprimat în limba latină la Sibiu, de Martin He- 
usler26. Asemenea calendare erau publicate la începutul secolului al XIX-lea şi în alte 
orașe. Ele relatau evenimentele de pe parcursul anului respectiv. Cu timpul, aceste ca- 
lendare se vor specializa către anumite zone ale publicului. Titlurile lor semnalau aria de 
interes: „Calendarul  astronomicesc”, „Calendarul antic”, „Calendarul armatei”, 
„Calendarul basmelor”, „Calendarul comercial", „Calendarul copiiilor”, „Calendarul feme- 
ii”, „Calendarul istoric”, „Calendarul pedagogic”, „Calendarul plugarului”, etc.27. Tot în 
secolul al XVIII-lea au circulat şi foile volante în spaţiul românesc. Acestea aveau rolul de 
a informa publicul, de a face cunoscute știrile, hotărârile, indicaţiile, interdicțiile, circula- 
rele, etc.28. Datorită funcţiei de a informa, ele au fost privite drept precursoare ale 
ziarelor. Pentru a face o comparaţie între calendare și foile volante, merită a fi evocată 
poziţia lui Ion Iliescu - filologul, care considera că dacă foile volante ar anticipa ziarele, 
atunci calendarele precedau revistele??. 

Ínceputurile presei din Principate sunt legate de Gheorghe Asachi si Ion Heliade Rá- 
dulescu. În 1829, ultimul a obţinut autorizaţia de a publica un ziar. Primul număr din 
„Curierul românesc” a apărut pe 8 aprilie 1829. Aceasta se dorea a fi o gazetă adminis- 
trativă, comercială și politică30. Prospectul care preceda ziarul anunţa conţinutul 
acestuia. Cititorii puteau afla cele mai interesante ştiri din gazetele Europei, dar şi in- 
formaţii interne, era încurajată dezvoltarea literaturii românești, apăreau și sfaturile sau 
hotărârile autoritátilor?!. Totuși, în condiţiile ocupaţiei rusești, ziarul nu publica decât 
informaţii administrative şi puţine informaţii comerciale, iar cele politice lipseau22. În 


21 Ibidem, p. 31. 

22 Ibidem. 

23 Nerva Hodos, Al. Sadi Ionescu, Publicatiunile periodice românești, tom I, Bucureşti, Librăriile Socec& Comp., 
1915, p. 248. 

24 Victor Visinescu, op. cit., p. 25. 

?5 [bidem, p. 26. 

?6 [on Iliescu, op. cit., p. 47. 

?7 Victor Visinescu, op. cit., pp. 26-27. 

28 [on Iliescu, O istorie deschisă a presei române: 1575-1925, Timişoara, Mirton, 1999, p. 25. 
29 Ibidem, pp. 26-27. 

30 Pamfil Șeicaru, Istoria Presei, Piteşti, Paralela 45, 2007, p. 189. 

31 Ibidem, p. 190. 

32 Ibidem. 


Crime înfiorătoare și tâlhării îndrăzneţe 203 


1831 o parte din conţinut se publica în franceză pentru a fi accesibil şi ofițerilor ruși33. 
Alături de lon Heliade Rădulescu, celălalt editor al ziarului a fost juristul Constantin Mo- 
roiu. „Curierul românesc”, al cărui titlu initial trebuia să fie „Curierul Bucureștilor”, 
schimbat însă34, a fost publicat în perioada 8 aprilie 1829-19 aprilie 1848 şi 29 noiem- 
brie-13 decembrie 185935, Acest ziar a avut mai multe suplimente precum: „Adaos 
literar” (1830-1831), „Gazeta Teatrului Naţional” (1835-1836), „Muzeul Naţional” 
(1836-1837), „Curierul de ambe sexe” (1837-1864). Toate suplimentele, specializate pe 
câte un domeniu, au publicat și literaturá36. 

Un program similar cu cel al ziarului lui I. H. Rădulescu avea si „Gazeta românească 
de Esi" a lui Gheorghe Asachi. Aceasta se dorea a fi o publicatie politico-literará, biheb- 
domadară37. În cele din urmă, a apărut la lași sub numele „Albina românească”, pe 1 
iunie 1829 şi a dăinuit până pe 24 noiembrie 185838, Schimbarea titlului ar fi fost făcută 
pentru a atrage simpatia rușilor deoarece traducea titlul unuia dintre ziarele din Peter- 
sburg??. Titlul se va modifica si în 1850, transformându-se în „Gazeta de Moldavia”. Ca si 
publicaţia lui I. H. Rădulescu, a avut, din 1831, unele articole în română și în franceză“. 
Spre deosebire de aceasta însă, a apărut, de la început, în condiţii tehnice superioare, cu 
o hârtie si un tipar de calitate+1. „Albina românească” a avut si un supliment literar - 
„Alăuta românească” (1836-1837)%2. Pe lângă cele două ziare, în Principate au apărut si 
publicaţii cu caracter exclusiv administrativ: „Gazeta administrativă”, în 1832, la Bucu- 
resti si „Foaia oficială”, la Iagi43. 

În Transilvania a continuat tradiţia iniţiată la sfârşitul secolului al XVIII-lea prin 
apariţia ziarului „Gazeta de Transilvania”, în 1838. Acest ziar era ghidat de ideologia 
iluministă, iar programul viza popularizarea ştiinţelor, informarea curentă a cititorilor, 
dar si „renaşterea unei natii pe o cale mai uşoară și mai scurtă”+4. Ca și ziarele din Prin- 
cipate, „Gazeta de Transilvania” a avut, de asemenea, suplimente: „Foaie literară” 
(1838), „Foișoare pentru răspândirea cunoștințelor folositoare si a iubirii de carte" 
(1838) și „Foaie pentru minte, inimă şi literatură” (1838)45. 

Un moment care merită consemnat este legat de apariţia primului cotidian românesc 
- „România” în 183846, la București. Sub îndrumarea editorilor F. Aron si G. Hill, acesta a 
fost o publicaţie efemeră (1 ianuarie-31 decembrie 1838). Ínstiintarea care anunţa zia- 
rul „România” făcea referire si la programul său. Cotidianul urma să includă știri politice 
locale şi internationale, informaţii din comerț, varietăţi, dar si o cronică literará48. lată 


33 Ibidem, p. 191. 

34 Nicolae Iorga, Istoria presei românești, p. 41. 
35 Nerva Hodoș, Al. Sadi Ionescu, op. cit., p. 174. 
36 Victor Vişinescu, op. cit, p. 50. 

37 Pamfil Șeicaru, op. cit., p. 191. 

38 Nerva Hodos, Al. Sadi Ionescu, op. cit, p. 18. 
39 Pamfil Șeicaru, op. cit., p. 192. 

^9 Nerva Hodos, Al. Sadi Ionescu, op. cit., p. 18. 
^1 Pamfil Seicaru, op. cit., p. 192. 

“Ion Iliescu, op. cit., p. 50. 

^3 Pamfil Seicaru, op. cit., p. 192. 

^^Jon Iliescu, op. cit., p. 51. 

45 [bidem. 

46 Constantin Antip, op. cit., p. 16. 

47 Nerva Hodoș, Al. Sadi Ionescu, op. cit., p. 604. 
48 [bidem, pp. 605-606. 

cum se justifica necesitatea unui ziar cotidian: „Numai o gazetă cuotidiană, care să ese în 
toate zilele, poate să mulțumească curiositatea și nerăbdarea tuturor acelora care doresc 
a cunoaşte îngrabă şi neprecurmat cursul lumii, duhul vremii, şi întâmplările dela care 
atârnă fericirea sau nenorocirea omenirii"4?. 

În prima parte a secolului, lon Heliade Rădulescu avea un rival în poetul Cezar Bolli- 
ac50. El a publicat mai multe ziare. În 1836, a apărut „Curiosul”, o gazetă de literatură, 
agricultură, industrie si noutăţi, având doar trei numere?!. În 1839, Bolliac s-a ocupat de 
publicarea ziarului „Pământeanul”. Nici acesta nu a avut o existență îndelungată, sucom- 
bând din lipsă de abonaţi la câteva luni de la lansare??. Până în 1840 au mai fost 
publicate alte câteva ziare, precum: „Foae sătească a Principatului Moldovei”, la lași 
(1839), „Vestitorul bisericesc” (1839), prima gazetă cu acest profil, la Buzău, „Pământul” 
(1839), la Bucureşti sau, în acelaşi an, „Foaia comercialá"53. În aceste decenii, de la înce- 
putul secolului al XIX-lea, au intrat în circulaţie şi almanahurile. 1835 este anul de 
naştere al „Almanac de lassy”. În următorii cinci ani i-au urmat „Almanahul Curtii şi al 
Statului și a Principatului Valahii pe anul 1836”, „Almanahul literar” (1839) sau 
„Almanahul Curtii" (1840)54. 

Deceniul 1840 - 1850 a reprezentat un punct de cotiturá in privinta rolului presei. 
Presa se implica în critica societăţii și era un catalizator al vieţii politice si culturale. Zia- 
rele au avut un rol important atát in anii de dinaintea Revolutiei de la 1848, cát si pe 
durata acesteia. Noua generatie de intelectuali aducea ideea nationalá in presa din Prin- 
cipate. Titlul uneia dintre publicaţiile importante ale epocii - „Dacia literară” (1840), 
simboliza tocmai ideea de unitate națională. Mihail Kogălniceanu enunta în articolul- 
program misiunea „Daciei literare”: „Aşadar foia noastră va fi un repertoriu general a lit- 
teraturei románesti, în carele ca într'o oglindă se vor vedea scriitori Moldoveni, Munteni, 
Ardeleni, Bánáteni, Bucovineni, fieşte carele cu ideile sale, cu limba sa, cu timpul seu”56. 
Deşi revista nu avea un caracter politic, producţiile literare publicate în paginile ei criti- 
cau abuzurile regimului ceea ce a dus la suprimarea ei după ce apăruseră doar trei 
numere: martie, aprilie si mai 184057, Tot in 1840, Kogălniceanu a lansat „Arhiva romá- 
nească”, tipărită în doar 100 de exemplare, in care era pusă în valoare istoria nationalá58. 
Activitatea sa în presă continua prin publicarea la Iași a „Propășirii” (1844), unde avea 
printre colaboratori pe Ion Ghica, Vasile Alecsandri, Constantin Negruzzi, Cezar Bolliac, 
Nicolae Bălcescu. Aceasta a fost suprimată de cenzură în octombrie 184459. Publicaţia lui 
Petrache Poenaru, „Învățătorul satului” (1843) avea rolul „de a da ţăranului ştiinţă des- 
pre orice ar putea să-i îmbunătăţească starea”60. Nu doar „Arhiva românească” a lui 


^9 Ibidem, p. 605. 

59 Pamfil Seicaru, op. cit., p. 193. 

51 Nerva Hodos, Al. Sadi Ionescu, op. cit. p. 180. 
52 Ibidem, p. 481. 

53 [on Iliescu, op. cit., p. 52. 

54 Ibidem, p. 57. 

55 Pamfil Seicaru, op. cit., p. 197. 

56 Nerva Hodos, Al. Sadi Ionescu, op. cit., p. 182. 
57 Pamfil Șeicaru, op. cit., p. 197. 

58 Jon Iliescu, op. cit., p. 60. 

5% Pamfil Seicaru, op. cit., p. 198. 

Kogălniceanu prezenta istoria națională, ci şi publicaţia lui August Treboniu Laurian, 
„Magazin istoric pentru Dacia” (1845). 

În 1848 publicaţiile au căpătat un pronunţat caracter politic. Organul de presă al Re- 
volutiei a fost „Poporul suveran"6!, fondat de Dimitrie Bolintineanu. Acesta a apărut in 
perioada 19 iunie-11 septembrie 1848, iar moto-ul său nu lăsa dubii cu privire la pro- 
gramul revoluționar - „libertate, egalitate, fraternitate”. Programul ziarului arăta 
intenţia de „a ridica glasul împotriva tiranilor”. În paginile sale au apărut principiile 
„Proclamaţiei de la Islaz”, dar se scria şi despre Unirea Moldovei cu Țara Românească și 
Transilvania€, „Pruncul român” (12 iunie-11 septembrie 1848) al lui C. A. Rosetti, apă- 
rea de trei ori pe săptămână și avea un limbaj mai violent decât „Poporul román"63. 
Deoarece fusese decretată libertatea presei, au fost lansate şi alte ziare. La Craiova a fost 
publicat „Naţionalul”, la Blaj „Învățătorul poporului”, la Bucureşti , Reforma"6^. După re- 
primarea Revoluţiei, au fost suprimate ziarele publicate în acea perioadă. Totuși, 
revoluționarii din exil au lansat noi ziare. La Braşov, Cezar Bolliac a făcut să apară 
„Expatriatul”, iar la Paris, C. A. Rosetti a scos „Republica română”(1851)65. Ultimul peri- 
odic a fost mutat apoi la Bruxelles (1853)66. 

Thomas Jefferson sublinia legătura dintre libertatea presei și drepturile cetățenești: 
„Our liberty depends on the freedom of the press". Lui nu-i scăpa nici capacitatea ziarelor 
de a deforma realitatea: „Nothing can now be believed which is seen in a newspaper. Truth 
itself becomes suspicious by being put into that polluted vehicle"97. În prima parte a seco- 
lului al XIX-lea și nu numai, cenzura a jucat un rol important în evoluţia presei. În 
Transilvania, dar si în Tara Românească şi în Moldova, o serie de ziare şi reviste au fost 
suprimate de autorităţi. Chiar şi receptorii ştirilor aveau de suferit. În secolul al XVIII-lea 
boierii care primeau informaţii din străinătate puteau trezi bănuielile domnitorilors8. În 
spaţiul european cenzura a fost creată de Biserică. Conform lui Marian Petcu, în codurile 
din secolul al XVII-lea din Moldova şi Muntenia pot fi identificate dispoziţii care pedep- 
sesc publicarea informaţiilor acuzatoare sau jignitoare9*. În teritoriile românești, la 
sfârşitul secolului al XVIII-lea, circulaţia gazetelor străine era întreruptă din cauza cen- 
zurii. La începutul secolului următor, în București funcţiona o singură tipografie la 
Mitropolie, instalată cu aprobarea domnitorului Mihai Racoviţă”0. Gazetele apăreau nu- 
mai cu aprobarea autorităţilor. „Curierul românesc” şi „Albina românească” aveau 
acordul autorităților autohtone si al celor militare rusesti?!. În timpul ocupaţiei ruseşti, 
Kiseleff a solicitat supravegherea atentă a ziarelor şi a cărților. 

În deceniul 1840-1850, în condiţiile intensificării orientării presei spre critica societăţii, 
tot mai multe gazete și reviste au fost suprimate de cenzură. Publicaţia „Propăşirea” e un 


61 [on Iliescu, op. cit., p. 62. 

62 Ibidem. 

$3 Pamfil Șeicaru, op. cit., p. 199. 

64 Ibidem, p. 200. 

65 [bidem. 

$6 Vezi Dan Simionescu, Din istoria presei românești : Republica Română Paris, 1851-Bruxelles, 1853, Bucureşti, 
„Cartea Românească, 1931. 

67 http://memory.loc.gov/ammem/collections/jefferson papers/mtjquote.html, accesat la 27.02.2012. 
$8 Nicolae Iorga, Istoria presei românești, p. 10. 

69 Marian Petcu, Puterea și Cultura. O istorie a cenzurii, laşi, Polirom, 1999, p. 81. 

caz studiat detaliat de Marian Petcu în lucrarea citată. Pasaje din articole au fost cenzurate, 
iar titlul, considerat revoluţionar, a devenit „Foaie științifică si literară”72. Articolul „Unirea 
vămilor dintre Moldova şi Valahia” din această publicaţie a fost eliminat integral73. Kogál- 
niceanu a fost arestat şi dus la mănăstirea Râșca. Deloc suprinzátor, proclamatiile din 
timpul Revoluţiei de la 1848 cereau suprimarea cenzurii?4. 

În această perioadă era folosită scrierea chirilică în presă. Alfabetul slavon avea să fie 
înlocuit cu cel latin sub domnia lui Cuza, la inițiativa lui Ion Ghica?5. Au existat si în pri- 
ma parte a secolului încercări de simplificare a scrierii cu caractere chirilice. În 
Gramatica românească (1828), lon Heliade Rădulescu reducea numărul de caractere de 
la 44 la 28. Din 1840, Rădulescu milita pentru italienizarea limbii române pornind de la 
premisa înrudirii celor două limbi romanice”6. Multe dintre publicaţiile periodice din 
Principate apăreau în alte limbi decât româna. În jurul anului 1854, în Moldova circulau 
15 în limba franceză, 15 în germană, 6 în greacă si doar 2 în románi77. În aceste condiţii, 
câteva articole, precum cel intitulat „Jurnalismul în România”, publicat în „Albina româ- 
nească”, arătau necesitatea de a scrie în limba română?8. 


III. 2 Presa în perioada 1850-1916 


Perioada care se întinde de la Revoluţia de la 1848 până la intrarea în Primul Război 
Mondial a adus transformări esenţiale în presa din România. Ținând cont de momentele 
importante am putea realiza o împărțire cronologicá??. Astfel, o primă perioadă are ca 
limite Revoluţia de la 1848 şi Unirea Moldovei cu Valahia, urmată de o alta care se ter- 
mină cu Războiul de Independenţă și, în fine, de la 1878 până la 1916, o ultimă etapă. Ca 
şi în primele pagini ale acestui capitol vom oferi, în primul rând, o prezentare cronologi- 
că a evoluţiei presei. Pentru a surprinde percepţia criminalităţii sau a oricărui alt 
fenomen social într-un mediu, este necesară înţelegerea acelui mediu. Nu ne vom limita 
la o expunere a evoluţiei cronologice a presei din România. Implementarea progreselor 
tehnologice, legislația presei, formarea unui public, diversificarea publicaţiilor sau re- 
latia dintre autorităţi şi presă sunt doar câteva dintre aspectele pe care ne propunem să 
le discutăm tocmai pentru că au influenţat, unele în mod subtil, altele evident, reflecta- 
rea criminalității în ziarele din România. 

Un ziar cotidian ca ,Universul", care la sfârșitul secolului avea un tiraj de 80.000 de 
exemplare părea, poate, ceva extraordinar pentru oamenii de presă din Principate la 1850. 
În anii care au urmat revoluţiei, numărul publicaţiilor a scăzut, iar restricțiile autorităţilor 
au devenit mai apăsătoare80. În ciuda acestui context, au apărut noi gazete. ,Zimbrul" a 
fost lansat în 1850 și a circulat până în 1852. A mai fost publicat în 1855-1856, 1858, 


72 Ibidem, pp. 97-99. 

73 Ibidem, p. 99. 

74 Ibidem, pp. 104-105. 

75 Victor Vişinescu, op. cit, p. 45. 

76 Ibidem, p. 46. 

77 Ibidem, p. 47. 

78 Ibidem, p. 50. 

79 Această împărțire cronologică apare în lucrarea deja citată a lui Ion Iliescu despre istoria presei. Autorul face 
referire la intervalul 1878-1900, excluzând primii ani ai secolului al XX-lea. 

1878-1879 şi 1883-188481. În 1858 şi-a schimbat titlul în „Zimbrul şi Vulturul” pentru a 
face referire la Moldova și Muntenia. Vasile Alecsandri, Costache Negruzzi sau Dimitrie Bo- 
lintineanu au semnat articole în „Zimbrul”82. Alături de acesta mai putem enumera 
periodice precum: ,Timpul" (1856-1857), „Concordia” (1857) sau „Album literariu” 
(1856-1857)83. Ideea unirii Principatelor a reapărut în periodicele din deceniul care a ur- 
mat revoluţiei din 1848. „Steaua Dunării” (1855-1856 si 1858-1860), publicată de Mihail 
Kogălniceanu la Iaşi, este ziarul care va milita pentru realizarea acestui ideal politic. În 
programul enunțat din primul număr, Kogălniceanu arăta că cele două obiective majore 
erau autonomia Principatelor si unirea lor8^, Initial, chiar titlul publicaţiei trebuia să fie 
,Unirea"85, Un episod interesant are loc cu ocazia suspendării ziarului din 17 ianuarie 
1856. Cenzorul îşi dăduse acordul pentru publicarea numărului 6 din „Steaua Dunării”, dar 
redactorul a primit o notificare privind suprimarea ziarului. Kogălniceanu a protestat si, în 
mod curios, cenzorul s-a solidarizat cu el și a cerut domnitorului să revină asupra măsurii. 
Grigore Ghica a acceptat protestele si a fost ridicată sancțiunea86. După o suprimare ulteri- 
oară din același an, „Steaua Dunării” îşi va continua activitatea prin varianta ei în limba 
franceză - ,L'Etoile du Danube”, tipărită la Bruxelles. 

Promovarea unirii se realiza in Tara Românească prin ziare precum: „Concordia” 
(apărut în 1857), „Dâmboviţa” (apărut in 1858) sau ,Románul" (din 1857) al lui C. A. Ro- 
setti. Ziarul lui Rosetti este unul din periodicele marcante din a doua jumătate a 
secolului. Acesta a apărut în 1857-1864, martie-aprilie 1865 si 1866-1905, fiind unul 
dintre cele mai longevive periodice din istoria presei româneşti. Programul său susținea 
principiul progresului, apăra libertatea individuală și constituțională şi se pronunţa îm- 
potriva abuzurilor8?. Politica sa, ostilă lui Cuza, a dus la suprimarea publicaţiei în 
septembrie 1859, însă domnitorul nu a menţinut această sancțiune. „Românul” a apărut 
până la 1864 când a fost suprimat din nou, pentru violenta articolelor sale88. C. A. Rosetti 
a lansat alte periodice: „Libertatea” si ,,Constiinta naţională”. „Românul” a avut si supli- 
mente: „Românul de duminecá" şi „Românul literar"8?, Presa din Principate, în perioada 
1856-1864, era concentrată în cele două orașe importante: Bucureşti și laşi. Mai ales în 
Bucureşti au apărut în acești ani 82 de periodice. Conform studiului lui Dan Berindei, în 
București se publicau 75% dintre periodicele românești ale vremii”. 

Presa perioadei cuprinse între Unire și Războiul de Independenţă a fost politică si li- 
terară. Majoritatea ziarelor includeau termenii „politic” si „literar” în subtitlu. 
Intelectualii marcanţi ai epocii făceau parte din redactiile ziarelor si revistelor”. De fapt, 


81 Nerva Hodoș, Al. Sadi Ionescu, op. cit., p. 807. 

nu doar ziarele și revistele alcătuiau presa românească, ci și gazetele, almanahurile şi ca- 
lendarele??. Toate acestea au contribuit la diversificarea direcțiilor din presă. 

În timpul domniei lui Alexandru loan Cuza (1859-1866) are loc un dublu proces de 
dezvoltare şi diversificare a presei. Totodată sunt implementate tehnologii moderne: ti- 
pografii au beneficiat de maşini perfecționate şi telegraful a început să fie folosit. De 
asemenea, unele ziare trimiteau corespondenţi speciali?3. Diversificarea presei s-a mani- 
festat prin apariţia unor periodice care se ocupau de domenii variate. Agricultura şi 
comerţul se regăseau printre acestea. D. P. Martian s-a ocupat de publicarea „Annalelor 
economice” (1860-1864) şi a „Annalelor statistice” (1860-1869). Încă din 1859 apăruse 
„Agronomia”, ziar de agricultură și economie rurală, condus de A. P. Aurelian. În 1860a 
fost lansat „Proprietarul român”, în 1861 „Țăranul român”, iar in 1872 „Arhiva rurală”. 
Şi publicaţiile cultural-literare se regăsesc între cele apărute după 1859. B. P. Haşdeu 
conduce „Foiţa de istorie si literatură” (din 1860) şi „Archiva istorică a României” (din 
1864); V. Alexandrescu-Urechilă se ocupă de „Ateneul român” (din 1860); George Sion 
de „Revista Carpaţilor”, tot din 1860, iar Al. Zane de „llustraţiunea” (1860)%5. Altele ca 
„Isis sau natura” (din 1856), jurnal pentru răspândirea științelor naturale si exacte, pu- 
blicat de Iuliu Barasch sau „Amicul sciintei" (din 1864) al lui Emanoil Micháescu si 
Stefan Murárescu reprezentau științele. Publicaţii specializate pe domenii erau si 
„Dreptul” (din 1862), „Medicul român” (din 1859), „România militară” (din 1864)?6. 
Anul 1863 marca o noutate şi anume, primul ziar condus de o femeie „Amicul familiei”, 
de Constanţa Dunca”. Alături de acestea apar şi publicaţiile oficiale. În Tara Româneas- 
că, până la 1859 publicaţia oficială era „Buletin, gazetă administrativă”. Periodicul şi-a 
schimbat titlul pentru a reflecta schimbarea politică. Din februarie 1863, titlul a devenit 
„Monitorul, jurnal oficial al Principatelor Unite Române”. N. Kretzulescu, ministrul lui 
Cuza, a scos un ziar oficial, „Curierul Principatelor Unite”. Acesta nu era răspândit”. Di- 
versificarea presei din acești ani se manifestă și prin apariţia unor periodice în alte limbi 
decât româna. Doar în București, în intervalul 1856-1864, au intrat în circulație 14 peri- 
odice în limbi stráine190, 

După lovitura de stat din 2 mai 1864 domnia lui Cuza devenise autoritară, iar această 
stare politică va avea un efect ambivalent asupra presei. S-au înmulţit ziarele care atacau 
regimul lui Cuza. În 1865 a apărut „Opinia națională”, condus de N. T. Orășanu. Ziarul a 
fost suprimat după numai patru luni şi înlocuit cu „Epoca”. Acesta din urmă a avut ac- 
ceasi soartă, fiind urmat de „Actualitatea”101. Orăşanu, un critic fervent al regimului lui 
Cuza a lansat și publicaţia umoristică „Cicala”, în 1865. Nu era primul periodic de acest 
gen. La 23 iulie 1859, același Orásanu initiase „Nichipercea. Cu Înalta Voie". Până la 
sfârşitul anului, a fost suprimat de două ori. La începutul lui 1860, a apărut sub formă de 

broşuri - „Coarnele lui Nichipercea" si „Coada lui Nichipercea". În noiembrie 1860 a in- 
tervenit a treia suprimare, urmată de alte broşuri102. Se pare că prima publicaţie 
umoristică apărută în Principate a fost „Țânţarul”, la 28 februarie 1859. Redactori erau 
Orășanu și C. A. Rosetti. Ei semnau totuși cu pseudonime: C. Trandafirescu și T. Ce- 
tátenescu!93, În acest gen de publicaţii trebuie inclus si , Aghiutá" (din 1863) al lui B. P. 
Hasdeu. 

Regimul autoritar din 1864 a adus o inásprire a măsurilor luate împotriva presei. Le- 
gea presei din aprilie 1862 reglementa activitatea ziarelor. Aceasta era, de fapt, vechea 
lege a lui Grigore Al. Ghica căreia i-au fost aduse unele modificări restrictive!04, Textul 
legii făcea referire și la cenzură. Conform articolului 26, cenzura urma să fie desființată 
pentru totdeauna10%5. Următorul articol garanta libertatea presei si oricine era liber să-și 
exprime ideile în presă106. Articolul care desființa cenzura n-a fost aplicat pe durata 
domniei lui Cuza. Articolele 45 - 47 detaliau pedepsele cuvenite pentru cei care atacau 
pe domnitor, corpurile legiuitoare, religiile sau pe membrii clerului. Maximul pedepsei 
era de doi ani de închisoare alături de o amendă care varia în funcție de gravitatea fap- 
teil07. Cuza arăta clementá, de obicei. Iorga menționa cazul publicaţiei „Aripile 
furtunoase” (1860) care a fost suprimată, iar redactorul responsabil, Constantin G. Flo- 
rescu, a fost condamnat la o lună de închisoare. Domnitorul l-a grațiat in cele din 
urmă108, 

Autorităţile controlau îndeaproape presa. Oricine dorea să publice un ziar trebuia să 
facă o cerere adresată Ministrului de Interne în care era specificat garantul responsabil, 
titlul sau tematica publicaţiei. Aceasta putea fi aprobată sau refuzată. După îndepărtarea 
lui Cuza din 11 februarie 1866, C. A. Rosetti, a făcut o cerere pentru reaparitia ziarului 
„Românul”, suprimat în 1864. Aceasta era datată 12 februarie 1866, chiar a doua zi după 
abdicarea lui Cuza19?. La 20 noiembrie 1865, Cezar Bolliac anunţa în cererea sa un ziar 
politic şi literar - „Trâmbiţa Carpatilor” si urma să apară de trei ori pe săptămână, avân- 
du-l ca „girante responsabil” pe Gheorghe Constantinescu110. Ulterior, titlul i-a fost 
schimbat. O nouă notificare a lui Bolliac arăta că „pentru o scriere mai corectă a cuvântu- 
lui „Trâmbiţa”, care are o terminatiune slavonă”, ziarul pentru care a obținut autorizația 
se va numi „Trompetta Carpaţiloru'111. Noul ziar a atras atenţia autorităţilor destul de 
repede. La 5 ianuarie 1866, Gheorghe Constantinescu, garantul responsabil a primit un 
avertisment pentru cá „Trompetta Carpaţilor” ar fi publicat injurii la adresa guvernului 
şi naţiunii elene12, 

C. A. Rosetti si I. C. Brătianu s-au lovit de refuzul autorităţilor când au dorit să publice 
ziare în 1865. La 13 februarie 1865, Rosetti a trimis o cerere Ministrului de Interne pen- 


102 Nerva Hodos, Al. Sadi Ionescu, op. cit., p. 449. 

103 Constanţa Trifu, Presa umoristică de altădată, Bucureşti, Editura Minerva, 1974, p. 17. 
104 Vasile Păsăilă, op. cit., p. 79. 

105 Constantin Hamangiu, Codul General al României. Legi uzuale, vol II, p. 1355. 

106 Ibidem. 

107 [bidem, p. 1357. 

108 Nicolae Iorga, Istoria presei românești, p. 120. 

109 D.A.N.I.C., Fond Ministerul de Interne. Diviziunea Administrativă, dosar 103/1866, f. 1. 
110 [bidem, dosar 109/1865, f. 1. 

111 Ibidem, f. 4. 

112 Ibidem, f. 10. 

tru a obține dreptul de a publica o foaie politică, comercială și literară intitulată 
„Românulu din 1865113. Lui nu i s-a acordat permisiunea pentru că titlul era aproape 
identic cu cel al ziarului „Românul”, suprimat cu un an înainte!14. I. C. Brătianu îşi expri- 
ma dorința de publica un ziar cotidian politic, literar si economic numit „Solidaritatea”. 
Iniţiativa lui a fost, de asemenea, oprită de autoritáti!!5. Rosetti era, fără doar și poate, în 
atenţia autorităţilor. Ziarul „Conştiinţa națională” a fost suprimat prin decretul lui Cuza 
din 24 aprilie 1865. Raportul Ministrului de Interne, Constantin Bosianu către Cuza ară- 
ta că în numărul din 23 aprilie al ziarului apăruse un articol intitulat „Sistema și omenii” 
care cuprindea „principii resturnătore ordinii publice” şi se recomanda suprimarea 
sal16. De fapt, nici după înlăturarea lui Cuza, Rosetti si publicaţiile sale, în special 
„Românul”, nu au renunţat la atitudinea de frondă117. 

După 1866 au avut loc o serie de transformări care au dus la creșterea importanţei 
presei. Apariţia celor două grupări politice dominante: conservatorii şi liberalii, introdu- 
cerea ortografiei cu caractere latine, dezvoltarea învățământului si a literaturii, dar si 
răspândirea tehnologiilor moderne au influențat evoluţia presei!!8. Ca urmare, în peri- 
oada 1866-1877, numărul periodicelor a crescut, 250 de titluri de noi periodice 
adăugându-se celor care apăruseră până atunci119. Constituţia din 1866 garanta liberta- 
tea presei prin articolul 5, iar articolul 84 menţiona libertatea fiecăruia de a-şi exprima 
ideile în presă. Abuzul acestei libertăţi urma să fie pedepsit însă. În ciuda garantării li- 
bertátii presei si după 1866, autorităţile exercitau presiuni asupra ziarelor să nu publice 
anumite informaţii sensibile. De regulă, erau intentate procese ziarelor. Uneori, acestea 
ripostau. Articolul „Libertatea Pressei”, din „Trompetta Carpatilor”, 10/22 septembrie 
1867, este un exemplu în acest sens. Ziarul scrisese despre malversatiunile unor 
funcționari şi i-a fost intentat un proces de către autorități. Autorul articolului arăta că 
misiunea presei era tocmai de a reclama abuzurile pentru ca ele să fie cercetate. Dacă zi- 
arele ar fi fost împiedicate să-şi îndeplinească această misiune, atunci nu mai exista 
libertatea presei. „Este oare libertate de cugetare când se fac procese ziarelor dacă ele 
denunţă guvernului şoaptele ce circulă în privinţa unor funcționari? A lovi în aceste jur- 
nale, este a lovi în libertatea presei, a le sili să nu mai denunțe abuzurile. Libertatea 
presei a fost cerută de toţi ca un mijloc de a opri abuzurile pentru că ar putea fi de- 
nuntate în ziare”120. Conform Codului Penal intrat în vigoare în 1865, delictele de presă 
erau judecate de curțile cu jurati. Se pare totuși că în 1872, Costaforu, pe când era Minis- 
tru al Justiţiei, încercase să aducă o modificare potrivit căreia delictele de presă trebuiau 
judecate de tribunalele corectionale, însă intenţia sa n-a fost pusă în practică!21. Princi- 
palele delicte care priveau activitatea presei erau ultrajul adus funcționarilor, divulgarea 
documentelor diplomatice, ofensele aduse Suveranului, calomniile, provocarea la crimă, 


113 Ibidem, dosar 59/1865, f. 14. 

114 Ibidem, f. 15. 

115 Ibidem, f. 38 

116 Ibidem, dosar 115/1865, f. 7. 

117 Pamfil Seicaru, op. cit., p. 208. 

118 Vasile Pásáilá, op. cit., p. 83. 

119 [bidem, p. 84. 

120,,Trompetta Carpaților”, an V, nr. 550, 10/22 septembrie 1867, pp 2-3. Pseudonimul „Cosmat”, pe care îl folo- 
sise autorul articolul demonstra cá el nu era altul decát poetul Dimitrie Bolintineanu. 

121 [bidem, p. 36. 

publicarea unor articole imorale. De asemenea, conform legii presei din 1862, publica- 
rea, cu rea-credintá, a unei știri false constituia un delict122. Pedepsele aplicate în cazul 
delictelor de presă erau închisoarea, amenda si despăgubirile civile. Modificarea Consti- 
tutiei, din 1883, specifica eradicarea măsurilor care se luau împotriva presei înainte de 
1866, respectiv cenzura, plata unei cautiuni, suspendarea si suprimarea133. 

Competiţia dintre grupările politice a dus la dezvoltarea presei de informaţie cu ca- 
racter politic. Ziarele: ,Perseverenta" (1867-1869), ,Democratia" (1869-1871), 
Reforma" (1859-1870, 1872-1879, 1880-1881 si 1882-1889) erau apropiate liberalilor, 
iar „Pressa” (1869-1881) şi , Terra" (1867-1870), conservatorilor!?*^. Cea mai cunoscută 
publicaţie a conservatorilor a fost cotidianul „Timpul” (1876-1884 si 1889-1900) la care 
au lucrat I. Slavici, I. L. Caragiale si, nu în ultimul rând, Mihai Eminescu. Conservatorii 
mai aveau si alte periodice. La laşi apăreau ,Constitutia" (1866), „Curierul de lași” 
(1868-1884) si „Convieţuirea”125. Au existat, încă din această perioadă, și publicaţii ale 
muncitorilor: „Lucrătorul” (1872-1873), „Socialistul” (1877)126. 

A apărut și ziarul „Adevărul”, în prima serie, la Iași, în 1871, sub conducerea lui Ale- 
xandru Beldiman. Atitudinea sa antimonarhicá i-a adus un proces. Juratii, între care se 
regăsea şi Vasile Alecsandri, l-au achitat!27. Nu era nici singurul, nici primul gazetar care 
îşi manifesta neîncrederea în Carol I. În „Traian” (1869-1870), B. P. Haşdeu îl compara, 
într-o manieră peiorativă, pe Carol cu domnitorii străini din trecut veniţi în Principa- 
te128, E] s-a ocupat apoi de „Columna lui Traian” (1870-1875, 1876-1877 şi 1882-1883). 
Printre colaboratorii săi marcanţi de aici se numără Alexandru Odobescu, Dimitrie Stur- 
dza, Grigore Tocilescu, Petre Ispirescu sau A. D. Xenopol!2?. Linia antidinastică era 
împărtășită şi de revista de satiră „Ghimpele” (1866-1879) a lui D. Theodorescu. Pamfil 
Şeicaru descria detaliat unul din atacurile îndreptate împotriva lui Carol în paginile aces- 
tei reviste în 1872. Atacul direct, chiar vulgar, era o dovadă a libertăţii presei din acea 
epocă130. Arestarea girantului revistei nu i-a intimidat pe adversarii monarhiei131. 

În presa umoristică și-au făcut loc noi periodice. „Satyrul” (1866) şi „Asmodeu” 
(1871-1874) se alăturau celorlalte publicaţii. De asemenea, noi publicaţii cultural- 
Ştiinţifice s-au afirmat în această perioadă. „Revista sciintificá" (1870-1882) a lui P. S. 
Aurelian si Gr. Ştefănescu sau „Transacţiunile literare si sciintifice" (1872-1873) condu- 
sá de D. A. Laurian si Stefan C. Miháilescu sunt doar douá exemple. Nu putem omite 
„Convorbiri literare”, apărută la lași, in 1867 sub conducerea lui Iacob Negruzzi!??. 


122 Alexandru Castris, Libertatea Presei, Bucuresci, Tipografia Gutenberg, 1902, pp. 18-19. Mult mai cunoscut 
pentru începutul secolului al XX-lea este studiul lui Dimitrie Gusti despre dreptul de presă în Europa Occidentală. 
Acesta este, de fapt, o expunere ținută la 5 august 1905 în Germania. Vezi Dimitrie Gusti, Ideile fundamentale ale 
dreptului de presă. Studiu introductiv în problemele dreptului de presă, în Dimitrie Gusti, „Opere”, Vol II, București, 
Editura Academiei, 1969, pp. 125-207. 

123 Alexandru Castris, op. cit., pp. 24-25. 

124 Vasile Păsăilă, op. cit., pp. 84-85. 

125 Pamfil Seicaru, op. cit., p. 210. 

126 Vasile Păsăilă, op. cit., p. 85. 

127 [on Munteanu, „Adevărul” la Iași, în „Cronica”, IX, Nr. 1, 1974, p. 14. 

128 Pamfil Seicaru, op. cit., p. 210. 

129 Nicolae Iorga, Istoria presei românești, p. 135. 

130 Pamfil Seicaru, op. cit., pp. 212-213. 

131 [bidem, p. 214. 

132 Nerva Hodos, Al. Sadi Ionescu, op. cit., p. 149. 

Această publicație marca începutul unui proces de specializare a presei pe problemele 
fundamentale ale culturii románe!33, 

Un aspect interesant legat de titlurile periodicelor este scos în evidență de lucrarea 
lui Ion Iliescu despre istoria presei. Se pare că înaintea Războiului de Independenţă exis- 
tau în România mai multe ziare care evocau prin titlurile lor ideea de independenţă: 
„Independenţa” (1860), „Independenţa română” (1862-1863), „Independenţa română” 
(1870-1875-1886), tipărită la Buzău, „Independentul” (1870), la Botoșani sau 
„Independenţa română” (1874-1883), la laşi sunt ziare care circulau înainte de 1877134, 

În ciuda numărului mare de periodice care apăreau, presa din România de până la 
1877 este descrisă critic de Constantin Bacalbașa. Acesta considera că la acea dată servi- 
ciul informaţiilor din ţară era slab dezvoltat, interviul politic nu era cunoscut, iar ziarele 
publicau, mai ales, reportaje parlamentare şi articole politice. Pe lângă acestea mai exis- 
tau articole şi telegrame traduse din ziarele europene. Chiar si rubricile de știri diverse 
sau cronicile teatrale, ar fi fost, potrivit lui Bacalbașa, traduceri din ziare străine155. Indi- 
rect, lorga descria superficialitatea de care dădeau dovadă multi dintre ziariștii acelei 
epoci. El arăta cum Eminescu îşi lua în serios rolul de redactor la ziarul „Timpul”, spre 
deosebire de colegii săi136. Opinia lui Pamfil Șeicaru în această chestiune nu lasă loc de 
interpretări: „Nivelul intelectual al presei era la nivelul mahalalelor care formau masa 
electoralá"137, Nici tirajele ziarelor nu erau prea mari. Potrivit lui Iorga, un tiraj de 2.000 
de numere însemna un succes însemnat în anii 1866-1877138, 

Războiul de Independenţă a impulsionat dezvoltarea presei din România. Pe de o 
parte, atât presa din România, cât și cea din Transilvania au dezbătut pe larg despre răz- 
boi sau obținerea independenţei. Pe de altă parte, au apărut tot mai multe periodice în 
anii 1877-1878. Publicaţii ca „România liberă”, „Steaua României”, „Resboiul”, 
,Dorobantul" sau „L'Ind&pendance Roumaine” au intrat în circulaţie în 1877139. Ultimul 
ziar a introdus rubrica informaţiilor şi serviciul reportajului, semnat de Mihail Văcărescu 
sub pseudonimul Claymoor1%0. „L'Indépendance Roumaine” continua ziarul ,,L'Orient", 
fondat de francezul Emile Galli la 2 iunie 1877141. „România liberă”, apărut la 15 mai 
1877, a atras colaboratori precum B. Delavrancea, A. Vlahuţă, Duiliu Zamfirescu, D. Ra- 
covitá. „Resboiul”, al cărui redactor-şef era Grigore Haralamb Grandea, a fost primul 
cotidian care avea o ilustrație zilnică pe prima pagină142. Pe durata războiului, in Romá- 
nia au venit corespondenţi străini. Unii dintre aceștia vor rămâne în ţară, contribuind la 
dezvoltarea presei locale. Luigi Cazzavillan, fondatorul „Universului” în 1884 este pro- 
babil cel mai cunoscut exemplu. 


133 Victor Visinescu, op . cit., p. 75. 

134 [on Iliescu, op. cit., p. 73. 

135 Constantin Bacalbasa, Ziaristica română din zilele noastre, Bucureşti, Atelierele societății , Adevárul", 1922, p. 
173. 

136 Nicolae Iorga, Istoria presei românești, p. 136. 

137 Pamfil Seicaru, op. cit., p. 208. 

138 Nicolae Iorga, Istoria presei românești, p. 135. 

13? Vasile Păsăilă, op. cit., p. 90. 

140 Ibidem, p. 93. El publicat si un volum despre viaţa mondenă din Bucureşti din această perioadă: Claymoor, La 
Vie à Bucharest 1882-1883, Bucarest, Imprimeurs-Editeurs, Thiel & Weiss, 1883. 

141 Constantin Bacalbaşa, Ziaristica română din zilele noastre, p. 173. 

142 Ibidem, p. 174. 

De la 1878 ritmul dezvoltării presei din România a devenit unul accelerat. Moderni- 
zarea tipografiilor si perfecționarea sistemelor de comunicaţii au condus atât la 
creşterea numărului de publicaţii, cât şi al tirajelor143. Un proces caracteristic acestei pe- 
rioade, scos în evidență de mai multi autori, este deplasarea centrului de greutate, din 
perspectiva impactului asupra publicului și implicit a importanţei, dinspre ziarele gru- 
părilor politice la marile ziare independente. Bacalbașa explica această transformare: 
„Cât timp presa avea o mică răspândire ziarele nu se puteau susține decât prin sub- 
venţiile partizanilor si ale partidelor politice. Ziarele partidelor erau cu puţine 
exceptiuni, cele care puteau trăi si aveau cea mai mare înrâurire asupra publicului res- 
trâns care citea. [..] Presa comercializându-se, prin marile tirajuri, influența asupra 
maselor a trecut la ziarele independente de partidele politice"!^^, 

Creşterea numărului ziarelor este un indicator al dezvoltării presei din România. În 
1877 apăreau 50 de periodice, dintre care 10 cotidiene. De la 1900 până la Primul Răz- 
boi Mondial, numărul periodicelor a depășit cifra de 2.000145. Doar in 1908 au circulat 
589 de ziare si reviste la care se adăugau alte 69 ale românilor din afara graniţelor Ro- 
mâniei. Cele mai numeroase erau cele social-politice, 219, urmau cele economice - 91, 
enciclopedice - 37, medicale - 26, umoristice - 20, sportive - 15, militare - 11, pedago- 
gice - 10. Majoritatea apăreau în Bucureşti - 250 de publicaţii, dintre care 17 erau ziare 
cotidiene. La Iaşi circulau 31 de ziare, la Craiova 30, iar la Galaţi tot 30146, 

Totuşi, aceste cifre ascund o realitate mai puţin plăcută. Multe publicaţii erau efeme- 
re, cu precădere cele social-politice. Partidele politice guvernamentale creau în oraşe 
două, trei ziare pentru apărarea intereselor, dar acestea erau ocazionale, de cele mai 
multe ori. Sistemul de abonamente funcționa cu dificultate!^", Ziarele erau trimise la 
adrese anume alese sau la întâmplare. Puţini dintre cei care primeau ziarul sau revista 
trimiteau banii la redacţie. Lipsa de solicitudine a cititorilor bogați şi sistemul defectuos 
de organizare al abonamentelor conduceau la efemeritatea multor publicatii!4?. Aceeași 
autori iau în considerare un alt factor și anume slaba consistență a ceea ce se poate numi 
opinie publică, a acelei pături intelectuale care făcea cultură la începutul secolului. Ci- 
titorii erau puţini, îndeosebi în lumea oraşelor se citea. În sate doar învățătorii, preoţii 
satelor sau funcţionarii Statului aveau asemenea preocupări150. Nu putem omite faptul 
că la 1899, cam 80% din populaţie era analfabetă. În timp ce în orașe „doar” 50% erau 
analfabeți, în mediul rural procentul urca până la 84%. 

Relaţia presei cu publicul este abordată de mai multi autori de la sfârșitul secolului al 
XIX-lea și începutul secolului al XX-lea. Aurel Alexandrescu-Dorna, în studiul deja citat - 
Presa și propagarea crimei (1899), se arăta revoltat că şi în presa românească „se scrie 
foarte mult despre bătăi, asasinate, fapte criminale, descrieri înspăimântător de amă- 
nuntite"151, E] argumenta că prezentarea actelor de violență provoca o emoție cititorului 


143 Vasile Păsăilă, op. cit., p. 98. 

144 Constantin Bacalbaşa, Ziaristica română din zilele noastre, p. 192. 
145 Vasile Păsăilă, op. cit., p. 99. 

146 [oan Scurtu, Ion Bulei, Democratia la románi 1866-1938, p. 190. 
147 Ibidem, p. 191. 

148 Ibidem. 

149 Ibidem, p. 192. 

150 [bidem. 

151 Aurel Alexandrescu-Dorna, op. cit., p. 8. 

care ajunge să comită el însuși astfel de acte. Presa ar avea o influenţă directă în propa- 
garea crimei, Alexandrescu-Dorna vorbind de „o epidemie a crimei”. Relația presei cu 
publicul este subiectul lucrării lui Tiberiu Constant, Publicul și Pressa (1913). Şi el scria 
despre „criminalitatea presei”, despre infracțiunile descrise detaliat de ziare. Prin aceas- 
tă propensiune pentru faptele criminale, presa declanșa, potrivit autorului, „curente de 
idei şi sentimente”152. Totuşi, se pare că publicul nu era atras doar de prezentarea deta- 
liată a violenţei în ziare sau de stilul violent al articolelor. Conform lui Constantin Graur, 
„Adevărul” atrăgea cititorii nu prin stilul violent, ci prin chestiunile abordate în paginile 
ziarului 153, 

La sfârșitul secolului existau și ziare care reușeau să se impună. Ziarele de mare tiraj, 
cotidienele de informatie, aveau un pret redus - 5 bani numărul. Acestea își formau un 
public, cititori fideli care cumpărau ziarul frecvent!*4. Impactul ziarelor devenise impor- 
tant la sfârșitul secolului, mai ales în orașe. „Universul” lui Luigi Cazzavillan reușea în 
decursul anului 1899 să crească tirajul ziarului până la 97.000 de exemplare ceea ce în- 
semna un ziar la trei locuitori din Bucureşti155. 

În ciuda succesului marilor ziare de informaţie de la sfârșitul secolului, publicaţiile 
grupărilor politice reprezentau în continuare o parte semnificativă a presei din România. 
Pe lângă „Timpul”, conservatorii mai aveau și cotidianul „Epoca” din 1885. Directorul 
acestuia era Grigore Peucescu, iar redactor Barbu Ștefănescu Delavrancea156. Alexandru 
Vlahuţă a scris pentru acest ziar între anii 1885-1886, după care a trecut la „Lupta”, fă- 
când parte din redacţie în perioada 1886-1887157. Iniţiatorii ziarului „Epoca” au fost 
tinerii conservatori veniţi de la Paris şi care doreau o schimbare în presa din România. 
Obiectivul major al „Epocii” era atacarea guvernării liberale!59. În 1889 ziarul a fuzionat 
cu „România liberă” si a apărut „Constituţionalul”. La rândul său, acesta s-a unit cu 
»limpul" pentru a forma „Conservatorul” (1900-1914), unde a lucrat ca redactor-șef în 
1912-1914, C. C. Bacalbasa!*?, Alte ziare conservatoare apărute în această perioadă sunt: 
„La Roumanie" (1898), „Acţiunea conservatoare” (1906) sau „Ordinea” (1907)160. 
„Românul” a reprezentat după 1884 aripa radicală a Partidului Liberal sub conducerea 
lui Vintilă, fiul lui C. A. Rosetti. Alte ziare liberale erau „Voința naţională” (1884), 
,Democratia" (1888), „Mişcarea” (1900)161, Factiunea liberalilor adunaţi în jurul lui Di- 
mitrie Brătianu au publicat în anii 1882-1891 ziarul „Naţiunea”162. Gheorghe Panu, a 
lansat, la Iaşi, în 1884, ziarul ,liberal-opozitionist", „Lupta”. El a fost un jurnalist de ex- 
ceptie al epocii sale. S-a aflat la conducerea „Luptei” până în 1892, după care a devenit 


152 Tiberiu Constant, Publicul și Pressa, Bucureşti, Tipografia „Progresul”, 1913, p. 36. 

153 Constantin Graur, Ceva despre „Adeverul” și „Dimineaţa”, Bucureşti, Editura Adeverul, p. 10. 

154 Vasile Păsăilă, op. cit., p. 100. 

155 Ioana Pârvulescu, Lumea ca ziar. A patra putere: Caragiale, Bucureşti, Humanitas, 2011, p. 28. 

156 Barbu Ștefănescu Delavrancea a făcut parte doar pentru o scurtă perioadă din redacţia ziarului „Epoca”, 

directorul gazetei „Ziua” în 1896, publicând si în „Liberalu!”, „Epoca”, „Fântâna Blandu- 
ziei”, „Epoca literară” sau în ,,L'Independence Roumaine"163, Panu a introdus articolul 
zilnic semnat în presa din Románia!64. Atacurile sale violente împotriva lui Carol I l-au 
adus pe Panu în tribunal pentru a răspunde acuzatiei de lezmajestate. El a fost condam- 
nat la doi ani de închisoare, însă a fost grațiat de acelaşi Carol I. Totuși, atât „Lupta”, cât 
şi „Epoca” n-au mai avut succes după căderea liberalilor din 1888. Bacalbașa constata că 
deoarece le-a scăzut virulenţa atacurilor, succesul lor s-a diminuat!65. 

În ultima parte a secolului au apărut si publicaţii socialiste. La laşi, din 1881, sub în- 
drumarea lui Constantin Dobrogeanu-Gherea a apărut „Contemporanul”. Tot la Iaşi, din 
1884, a intrat în circulaţie „Revista socială”. „Drepturile Omului” (1885) a avut o exis- 
tentá efemeră. Din redacţia ziarului făceau parte Constantin C. Bacalbasa, Constantin 
Mille sau Ion Nădejde. Chiar Bacalbasa considera că „acest ziar care se zicea socialist, nu 
era de cât un ziar democrat fără doctriná"166, Acestora li se vor adăuga „Munca” (1890), 
„Lumea nouă” (1894), „România muncitoare” (1902), „Viitorul social" (1907)167. 

În 1888, la București, Alexandru Beldiman a lansat a doua serie a ziarului „Adevărul”. 
Acesta a avut o existență îndelungată, fiind publicat până în 1951. „Adevărul” atrăgea 
atenția asupra problemelor societăţii românești, criticând abuzurile si brutalitátile auto- 
ritátilor, precum şi corupţia. De asemenea, milita pentru sufragiul universal şi drepturile 
femeilor!68, Această politică îl apropia de programul ziarelor socialiste. Chiar si redacto- 
rii săi colaboraseră cu publicaţiile socialiste. Constantin Millea a devenit proprietarul 
ziarului din 1895, iar C. Bacalbasa prim-redactor!6?, Alexandru Beldiman, fost Prefect al 
Poliţiei în timpul lui Cuza, a imprimat „Adevărului” o politică antidinastică. Deviza ziaru- 
lui era: „Fereşte-te române de cui străin în casá"!70, Prin atacurile sale violente, 
„Adevărul” a urmat linia intiatá de „Lupta” si „Epoca”171. „Adevărul” a adus în prim-plan 
ancheta de presă prin care făcea publice cazurile de abuzuri sau corupţie. Totodată, ca 
celelalte ziare importante ale epocii a avut și suplimente: „Adevărul literar” (1894- 
1895), „Adevărul ilustrat” (1895-1897), „Adevărul de Joi” (1898-1899), „Belgia Orientu- 
lui” (1903-1907), „Pentru copii” (1903-1904)172. Pentru a face concurenţă ziarului rival 
„Universul”, in 1904, „Adevărul” a lansat un supliment ce apărea de dimineaţă - 
„Adevărul de Dimineaţa”, care va deveni până la sfârşitul anului „Dimineaţa”173. 

„Universul”, fondat în 1884 de Luigi Cazzavillan, corespondent de război venit în Ro- 
mânia în 1877, a ajuns cel mai bogat si mai răspândit ziar din România!74. „Universul” a 
fost de la început un ziar de informaţii interne și externe, fapte diverse, publicitate şi nu 
de politică. Această opţiune se datora fondatorului său care nu dorea „să iasă din cercul 


163 Carmen Jumará, Dan Jumară, Precuvántare, în G. Panu, „Portrete şi tipuri parlamentare”, laşi, Editura Alfa, 

restrâns al gazetei de informatii"!75. Lipsa de implicare politică a ziarului l-a făcut pe Ta- 
ke Ionescu să afirme că „Universul era organul lasitátii de cugetare"!76, Lui Cazzavillan i 
se datora scăderea prețului ziarelor de la 10 bani la 5 bani, fapt care a contribuit la răs- 
pândirea ziarelor. Într-o perioadă în care ziarele aveau, de regulă, un tiraj de 5.000 de 
exemplare, „Universul” lui Cazzavillan a ajuns la 80.000177. Această publicaţie apărea de 
dimineaţă ceea ce îi conferea un alt avantaj faţă de celelalte care erau puse în vânzare 
după-amiaza. În primul său deceniu, ziarul s-a transformat într-un mare cotidian de in- 
formaţii si opinie care aborda o tematică variatá!78, „Universul” a avut si suplimente: 
,lustratiunea română”, „Universul copiiilor”, „Universul literar”, „Universul ilustrat”, 
dar si „Veselia” din 1891, cu ilustrațiile sale color17?. 

Alături de ziarele de informaţii au apărut la sfârşitul secolului al XIX-lea şi începutul 
secolului al XX-lea, periodice specializate pe anumite domenii sau categorii de public. 
Chestiunile economice apăreau, cu predilecție, în „Economia naţională” (1885), 
„Agrarul” (1901), „Bursa” (1905)180 sau în „Curierul Financiar” (1876) al lui Mina Mino- 
vici, multă vreme singurul ziar financiar!8!, Alte periodice aveau un caracter cultural 
precum: „Revista pentru istorie, arheologie şi filologie” (1882-1922) a lui Grigore Toci- 
lescu, „Literatorul” (1880-1919), condusă de Alexandru Macedonski, „Viaţa” (1893- 
1896) lui Al. Vlahuță, „Vatra” (1894-1896), la care au colaborat Slavici, Caragiale si 
Coşbuc, „Viaţa românească” (1906-1946) sau „Semănătorul” (1901-1910)182. Publicaţii 
ca „Revista generală a învățământului” (1905) sau „Revista armatei” (1883) au apărut, 
de asemenea, în această perioadă. Presa umoristică s-a bucurat şi la sfârşitul secolului de 
un succes notabil. Presa umoristică din România era, prin tradiţie, o presă politică183. Zi- 
arele sau revistele ironizau politicienii, cu predilecție. Pe lângă „Veselia”, deja 
menționată, în rândul periodicelor umoristice mai pot fi amintite: , Bobárnacul" (1878), 
„Scaiul” (1882), „Ciulinul” (1883)184, „Moftul Român” (1893), „Moş Teacă” (1895), 
„Calicul” (1881)185, „Furnica” (1904). Aceasta din urmă s-a distins prin faptul cá a re- 
nuntat să prezinte teme exclusiv politice într-o gazetă umoristică186, 

Majoritatea periodicele enumerate până acum erau publicate la Bucureşti. Numeroa- 
se ziare şi reviste apăreau şi la lași. Presa din provincie era, în general, de importanță 
redusá!?7, Dintr-o perspectivă cantitativă, la 1908, în Capitală apărea aproape jumătate 
din numărul total de periodice la nivel national. Următorul oras ca număr de publicaţii 
era vechea capitală a Moldovei - Iașiul, cu doar 31 de periodice. Totuşi, cu 50 de ani îna- 

inte, în 1858, exista un echilibru între cele două capitale. La București apăreau 13 ziare 
şi reviste, iar la Iaşi 12. În 1887 decalajul era deja evident. Dintre cele 188 de periodice 
naționale, în Capitală circulau 84, iar la laşi 17188. Bacalbaşa menţiona câteva ziare din 
laşi pe lângă cele cunoscute: „Curierul” (1873) sau „Evenimentul” (1893) erau ziare 
iesene18?, La acestea s-ar mai putea adăuga „Opinia” (1897), care-l avea ca redactor-şef 
pe Ştefan Rodion sau ziarul liberal „Mișcarea”. În 1910, A. C. Cuza a lansat gazeta săptă- 
mânală „Unirea”1%. În laşi au apărut: ziarul umoristic „Perdaful” (1873) sau calendarul 
satiric „Calendarul lui Scaraoschi"!?1, „Liberalu!” si „Drapelul” ar putea fi adăugate ziare- 
lor liberale iesene!?2, Conservatorii nu aveau în oraş decât ziare efemere pe care le 
publicau în preajma alegerilor1%3. Tirajul era redus, incomparabil cu cel al marilor ziare 
din Capitală. Cotidianul ,Jurnalul" (1894) avea un tiraj de 800 de exemplare în care erau 
inclusi abonatii!?^. 

La Galaţi, apăreau, de asemenea, câteva periodice: „Vocea Covurluiului" (1873), 
„Galaţii noi”1%5, dar și „Sentinela Dunării” (1892)1%. În apropiere, la Brăila, circula 
„Curierul Brăilei” (1899). Începuturile presei brăilene au fost identificate în 1839, anul 
în care a apărut „Mercur”, jurnalul comercial al portului Brăilei. Următoarele ziare 
„Tromba mercantile” (1861) si , Anuntátorul comerciale” (1865) aveau tot profil eco- 
nomic1%. În Constanţa, „Steaua Dobrogei” (1879), „Gazeta Constanţei” (1882), „Farul 
Constanţei” (1890) şi „Dobrogea Juná" (1900) nu pot fi omise??8, „Semănătorul” (1870), 
„Paloda” (1881), „Legalitatea” (1882), „Tutova” (1883) sunt printre primele ziare din 
Bârlad1%. La Buzău apăruse încă din 1839 prima gazetă religioasă din țară - „Vestitorul 
bisericesc”. În 1865 a intrat în circulaţie „diaru politicu” - „Clopotulu”, urmat de 
„Independenţa română” (1870). Spre sfârşitul secolului, la Buzău a fost lansată „Gazeta 
Buzăului” (1884)2%. În Focşani, primele publicaţii au fost Gazeta de Focșani (1865), 
,Impartialul" (1867), ,Satyrul" (1867), „Dreptatea” (1871)201. În Râmnicu-Vâlcea exis- 
tau, de asemenea, periodice din a doua jumătate a secolului: „Adevărul Vâlcei” (1887), 
ziar national-liberal, „Buciumul Vâlcei” (1885) sau „Gazeta Vâlcei” (1882202. În Craiova, 
primul periodic, publicat in 1838, a fost revista săptămânală „Mozaicul”203. În timpul Re- 

volutiei de la 1848 a circulat ,Nationalul" (1848)204. În deceniul următor au apărut 
„Jurnalul Craiovei” (1854) si „Vocea Oltului” (1857)205. În a doua jumătate a secolului 
numărul periodicelor publicate în judeţul Dolj a crescut. În perioada 1860-1870 au apă- 
rut 24 de periodice, în intervalul 1870-1880, 51, iar între 1880 si 1890, 113206, La 
Târgovişte circulau „Armonia” (1881) si „Viitorul” (1888)207. În Ploieşti exista „Curierul 
de Ploieşti” (1881), dar si „Ploieștii” (1905)208, 

Pe lângă aceste periodice, în România au circulat și publicaţii în alte limbi decât ro- 
mâna. Minoritățile de pe teritoriul României și-au publicat ziare şi/sau reviste si în 
limba română. Bacalbaşa menţiona câteva ziare în limba franceză. În 1870 şi 1877, pro- 
fesorul Ulysse de Marsillac a fost proprietarul ziarului „Le Journal de Bucarest”. Acesta 
ar fi inițiat rubrica cronicilor mondene, tradiție preluată de un alt ziar în limba franceză 
„L'Indépendance Roumaine” (1877)20%. Un alt francez, Emile Galli, a fondat, in 1877, zia- 
rul „L'Orient”210, Sigur, putem lua în calcul si ziarul lansat de Potemkin la lași in 1790, 
publicat tot în franceză. Comunitatea grecilor din România a făcut să apară, de aseme- 
nea, câteva periodice. Primul ziar grecesc, editat la Bucureşti, ar fi fost „Zefirul Istrului” 
(1841), ziar politico-comercial-literar211. Tot la Bucureşti, în 1848, a circulat „Vestitorul 
Valahiei”212. Alte periodice în limba greacă au fost: „Monitorul grec al Valahiei” (1849), 
„Spectatorul” (1860), „Iris” (1865), „Confuzia” (1874), „Almanahul Eladei” (1885), 
„Almanahul grecilor” (1887), „Istros” (1887), „Patria” (1890), „Elinul” (1888)213. Pe par- 
cursul secolului al XIX-lea, în România au apărut 31 de periodice în limba greacă, multe 
în Bucureşti, dar şi în alte oraşe locuite de greci, precum Bráila?!4. Evreii de pe teritoriul 
României au lansat si ei o serie de periodice, „Israelitul Român” (1857) a fost probabil 
primul215. l-au urmat „Timpul” (1859), „Gazeta Română Evreiască” (1859), „Timpul” 
(1872)216. Pe lângă aceste periodice bilingve, tipărite în română şi în ebraică, comunita- 
tea evreilor din România a mai publicat și ziare în română și în franceză. „Vocea 
Apărătorului” (1872), „Presentul” (1876), „Fraternitatea” (1879), „Egalitatea” (1890) 
erau ziare evreieşti care apăreau însă în limba románà?!7, De altfel, „Egalitatea” a fost 
principalul ziar evreiesc în următoarele cinci decenii, fiind suprimat în 1940218. Turcii 
din Dobrogea au publicat „Gazeta Dobrogei” (1888)219. Ziare precum „Vocea Națiunii” 
(1898) sau „Dobrogea” (1901) au fost suprimate de guvernul român la solicitarea auto- 
ritátilor din Imperiul Otoman220. 

Scrierea în limba română se transformase de-a lungul secolului. În primele decenii se 
foloseau caractere chirilice, apoi semi-chirilice sau mixte, pentru ca din anii 1860 să fie 
adoptată scrierea cu caractere latine. Mai ales până spre 1880, în limba din periodicele 
româneşti, se observă atât unele fonetisme regionale - muntenesti şi moldovenești, cât 
şi tendinţe de reformare a acesteia221. În primele două decenii după 1860, se manifesta 
influenţa italiană asupra unor ziare ca „Românul” lui C. A. Rosetti, care se considera 
moștenitorul tradiţiilor de la 1848222. În paginile „Românului” puteau fi întâlnite cuvinte 
în forma: „anesare”, estreme”, „complesse”, „esterioare”, ,esperientá". În alte situații, în 
același ziar apar efectele purismului latinist: ,iustitia", „cronica iudiciară”, „maio- 
ritatea”223. Eminescu, în special, a criticat astfel de tendinţe existente în presa epocii. 
Persistau în limba presei unele arhaisme morfologice precum utilizarea singularului în 
locul pluralului pentru numele de popoare, poziționarea articolelor în spatele numelor 
proprii - „Kreţulescu-lui”, apariţia formei articulate „carele” - „în carele ei ţineau cu 
sfințenie”224. Adaptarea neologismelor se făcea, în cazul unor cuvinte, prin adăugarea 
unui „e” final, ca în italiană: „autore”, „directore”, „profesore”, , centrale", nasionale", 
,naturale"225, Frecvente erau și cuvintele care preluau sufixele „iune” sau „mente”226. Cu 
excepția câtorva ziare precum „Timpul”, periodicele epocii conțineau greșeli sau ele- 
mente bizare de ortografie. În ,Románul", de exemplu, ,o" era scris ,uo"277, Junimistii 
selectau chiar mostre de greseli din presa autohtoná pe care le prezentau la sedintele 
lor228, Fárá a ne fi propus sá tratám detaliat aceastá chestiune, am expus doar cáteva 
consideratii de ordin lingvistic privitoare la presa vremii. Íntr-o anumitá másurá ten- 
dintele reformatoare reflectá dinamismul acestui domeniu. 

Sfársitul secolului al XIX-lea a adus suprematia marilor cotidiene. Subtilitátile lingvisti- 
ce erau puțin importante dacă ziarul avea profit. La 1914, „Adevărul” si , Dimineata" au 
încasat din vânzările zilnice în jur de 1.500.000 de lei229. Acest fapt nu se datora creșterii 
abonamentelor. De fapt, proporţia venitului din abonamente, raportat la câştigul total, a 
scăzut de la 22,8% în 1904, la 5,8% în 1914230. Cauzele care au dus la profituri ca cele în- 
registrate de „Adevărul” sau „Universul” sunt multiple. Introducerea noilor tehnologii, 
ieftinirea preţului hârtiei au permis creşterea tirajului, existența agenţiilor de presă, dar şi 
a corespondentilor au facilitat accesul la informaţii. Publicitatea aducea, de asemenea, ve- 
nituri consistente ziarelor. Aceste venituri au permis ziarelor mai importante să se mute în 
sedii noi numite „uneori pe drept, alteori exagerând, palate” de către cititorii lor231. 

Nevoia ziarelor de informaţii a dus la angajarea a tot mai multi corespondenți. Ziarele 
„Adevărul” și „Dimineaţa” aveau la 1907, în ţară si în străinătate 47 de corespondenti?32. 
Cazzavillan dăduse o „lovitură de maestru”, ca să-l citám pe Bacalbasa, când isi asigurase 

serviciile unui corespondent de la Paris, care să transmită detaliile procesului Dreyfus233. 
Ziarele apelau şi la serviciile unor agenţii de presă pentru a avea acces la informaţii. Prime- 
le linii telegrafice au fost construite pe teritoriul României în 1854, în timpul Războiului 
din Crimeea pentru a ușura circulația rapidă a informaţiilor între aliati?34. Sistemul de linii 
de telegraf a fost pus sub autoritatea responsabililor români. În 1877 a fost creată la Bucu- 
reşti o filială a agenţiei franceze Havas, sub numele Agenţia Havas a României. Aceasta era 
plătită pentru a oferi informații autoritátilor235, Statul şi-a creat apoi o agenţie proprie în 
1889, Agenţia telegrafică română, în colaborare cu cea austriacă. Existau nemulțumiri le- 
gate de această colaborare pentru că știrile soseau cu întârziere sau erau inutile236. De 
fapt, se pare că pentru presa din România și colaborarea cu agenția Havas lăsa de dorit, în 
unele situații. Pe durata Războiului de Independenţă, ziarul „Românul” arăta că agenţia 
Havas prezenta părtinitor confruntárile??7, 

Capacitatea de a publica informaţiile obținute de la corespondenți sau de la agențiile 
de presă în cât mai multe numere ilustrate cu imagini de calitate reprezenta un avantaj 
cert pentru orice ziar. În anii de dinaintea Războiului de Independenţă, în București exis- 
tau 14 tipografii, dar numărul acestora a ajuns la 54 în 1909238. La aceeași dată, în lași 
funcționau 10, la Buzău 5, la Craiova 8, la Brăila 9, la Galaţi 10, la Ploiești 7 și la Bacău 
5239, La mijlocul secolului al XIX-lea, în tehnica imprimării se utilizau prese metalice 
acţionate manual. În 1864, imprimeriile Statului au fost dotate cu mașini de imprimat şi 
turnat litere acționate de motoare, iar in 1877, tipografia Socec a realizat primele clisee 
zincografice alb-negru, înlocuind procedeul xilografic folosit până atunci240. „Universul” 
a fost unul dintre ziarele care au implementat rapid inovațiile tehnice. În 1890 a fost 
adusă o rotativă cu o capacitate de 15.000 de exemplare pe oră. Mașinile plane de tipărit 
ca acelea pe care ziarul le folosea în 1884, aveau o capacitate de doar 600 de exemplare 
pe orá24, În 1903, ,Universul", difuza în numărul sáu din 20 martie, prin gravare, foto- 
grafia care înfățișa hora aromânilor din Avdella, iar pe 2 februarie 1909 publica prima 
fotografie reprodusă zincografic242. Ziarele au preluat si o invenţie recentă - telefonul. 
De asemenea, sistemul de distribuire a presei folosea serviciul de poștă si calea ferată. 
„Adevărul” avea 500 de vânzători în Capitală şi 1.000 în ţară care puneau la dispoziţia 
publicului acest cotidian245. 

Pe lângă progresele tehnice si accesul la informaţii, succesul marilor ziare de la 
sfârşitul secolului s-a datorat si modalitátilor variate de prezentare a ştirilor. Am 
menţionat deja ziarul ,,L'Indépendance Roumaine” care a introdus rubrica reportajului 
din lumea mondenă publicat de Mişu Văcărescu sub pseudonimul Claymoor. Ziarele de 


233 Constantin Bacalbaşa, Ziaristica română din zilele noastre, p. 177. 

234 Carmen lonescu, Agenţiile de presă din România 1889-1989, Bucureşti, Editura Tritonic, 2001, p. 28. 

235 Ibidem, p. 30. 

236 Ibidem, pp. 32-33. 

237 Florica Vrânceanu, Un secol de agenții de presă românești (1889-1898), Piteşti, Paralela 45, 2000, p. 20. 

238 Dimitrie C. Ionescu, Un mic istoric asupra tipografiilor din România, Bucureşti, Editura „Sindicatul Patronilor 
din Artele Grafice”, 1943, p.76. 

239 Ibidem, pp. 77-81. 

240 Vasile Păsăilă, op. cit., p. 130. 

241 Ibidem, p. 131. 

242Constantin Săvulescu, E. Fiap, Cronologia ilustrată a fotografiei din România în perioada 1834-1916, Biblioteca 
asociaţiei artiştilor fotografi, Bucureşti, 1985, p. 50. 

243 Vasile Păsăilă, op. cit., p. 132. 

informaţii ca „Adevărul” sau „Universul” au introdus rubricile permanente care se ocu- 
pau de chestiunile de mare interes?^^, Vasile Păsăilă cita exemplul rubricii „politica 
externă” care a apărut în „Universul” din 1899. Deseori, autorii rubricilor atrăgeau citi- 
torii prin stilul lor de a reda evenimentele. În paginile „Adevărului”, Emil D. Fagure se 
ocupa de cronica dramatică, B. Bránisteanu de cronica artistică, losif Nădejde de cronica 
literară, Albert Honigman de reportajul politic, iar Jiquidi si Iser asigurau caricatura245. 

Pe lângă redactori, colaboratori şi corespondenți, ziarele aveau şi reporteri. La înce- 
putul secolului XX, reporterii formau, de regulă, jumătate din personalul ziarelor2+6. 
Aceștia își luau informaţiile de la diferite ministere, din tribunale sau de la Poliţie, în 
funcție de profilul fiecăruia247. N. Baboeanu, de exemplu, se specializase pe cronicile an- 
chetelor sanitare din Capitală. El descria mizeria din București în articolele sale24%8. În 
cazul unei întâmplări spectaculoase care se petrecea în provincie, ziarele mari trimiteau 
corespondenţi speciali249. În ciuda sau poate tocmai datorită surselor de informaţii vari- 
ate ale ziarelor, nu de puţine ori, știrile erau doar zvonuri dezmintite în zilele sau 
săptămânile următoare. Oricum, impresia lăsată cititorilor rămânea, chiar dacă ştirea 
era infirmată250. „Universul” publicase în luna iunie 1890, sub titlul „O crimă îngrozitoa- 
re”, informații legate de o crimă de la Galaţi, preluate de la un ziar local. Se scria cum un 
bărbat îşi ucisese soția cu un cuțit si o decapitase. Ştirea se dovedise falsă, trimisii 
„Universului” arătând ulterior că soţul isi dusese soţia la spital, aceasta fiind ușor rănită 
la gât şi având probleme psihice - „suferea puțin de nebunie”251. Nicolae Iorga relata 
despre superficialitatea din presa românească la sfârşitul secolului al XIX-lea. El mentio- 
na, pe lângă alte practici dezonorante si pe aceea a falşilor corespondenți care scriau din 
Petersburg, Viena sau Atena lucruri care semănau cu relatările din ziarele din Europa 
Occidentală sau Centrală252. 

Secţiunea „faptelor diverse”, care descria fapte imprevizibile şi neobișnuite capta de 
multe ori atenţia cititorilor. Marian Petcu a identificat această rubrică şi la primele peri- 
odice româneşti „Curierul românesc” şi „Albina românească”253. „Universul” este ziarul 
care a contribuit decisiv la afirmarea „faptelor diverse" in presa din România?5f. Autorii 
acestor rubrici nu-și dezvăluiau identitatea, ci foloseau pseudonime sau nu-și semnau 
articolele. În „Universul” unii din autori apelau la formule neutre de genul „reporter” sau 
„corespondent”, dar şi la pseudonime precum „Brutus”. În multe situatii?55, autorii nu fo- 
loseau nicio formulă. Alții semnau cu pseudonime menite a sugera o anumită atitudine 


244 Ibidem, p. 127. 

245 Ibidem. 

246 Jon Bulei, Viaţa în vremea lui Carol I, p. 128. 

247 Ibidem. 

248 Acestea au fost adunate în volumul N. Baboeanu, Dedesubturi...Cronici de literatură socială si de politică co- 
munală, Bucureşti, Tipografia cooperativă „Poporul”, 1910. 

249 Ibidem. 

250 Joana Pârvulescu, op. cit., p. 38. 

251 „Universul”, anul XVI, nr. 169, 1/12 iulie 1898, p. 2. 

252 Nicolae Iorga, Opinii sincere si pernicioase ale unui rău patriot, traducere, introducere si note Andrei Pippidi, 
Bucureşti, Humanitas, 2008, pp. 149-150. 

253 Marian Petcu, Istoria jurnalismului și a publicităţii în România, laşi, Polirom, 2007, p. 48-49. 

254 Ibidem, p. 54. 

255 În cele mai multe numere din ziarul „Românul în anii 1880, autorii articolelor de „fapte diverse” nu folosesc 
nicio formulă pentru a se semna. 

sau abilități speciale, precum „Nea Vede” sau „Aflătot” din „Timpul” la începutul ultimu- 
lui deceniului din secolul al XIX-lea. În alte situaţii, autorii utilizau nume relevante 
pentru întâmplarea descrisă. În „Adevărul”256, autorul unui articol care descria ancheta 
unei crime semna „Jus”, dorind să amintească de justiţie. 

În a doua jumătate a secolului al XIX-lea ziariștii au devenit o categorie profesională 
distinctă. În perioada de începuturi, cei care publicau în ziare erau jurnalişti amatori. 
Aceștia au fost treptat înlocuiţi în a doua parte de secolului de ziarisii profesioniști?57. Au 
fost create și asociaţii ale ziariştilor. În noiembrie 1871 s-a desfăşurat primul congres al 
presei din România la care au participat 13 ziariști. Printre participanţi se regăseau: Ce- 
zar Bolliac (,Trompetta Carpatilorü"), Emil Costinescu („Românul”) , N. T. Orásanu 
(„Daracul”) , G. Dem. Teodorescu (,Ghimpele"), Al. D. Holban („Uniunea Liberalá" - 
lași)?58. La acel moment ziarele nu deveniseră afaceri prospere, iar ziariştii profesioniști 
erau puțini. Ziarele reprezentau, de obicei, grupările politice. În 1883 a fost înființată si o 
asociaţie a ziariştilor - „Societatea Ziariştilor”. Constantin Bacalbasa a descris dezbateri- 
le legate de alegerea preşedintelui acestei asociaţii. Participanţii s-au grupate în două 
tabere care-i susțineau pe C. A. Rosetti sau pe B. P. Haşdeu. Ultimul a fost ales, dar și-a 
dat demisia şi Rosetti a devenit președinte, deținând funcţia până la moartea sa, în 
1885259. Ceva mai târziu, în 1888, a fost înfiinţată, la iniţiativa lui Dumitru Laurian, 
„Societatea Presei”. La sfârșitul secolului, în 1897, Laurian a fost reales președinte, iar C. 
Bacalbasa vicepreședinte al „Societăţii Presei”260. În 1900 a fost organizat „Sindicatul Zi- 
aristilor din București”. Printre proiectele acestuia se preconiza şi crearea unei Case de 
ajutor si pensii pentru membrii sindicatului261, idee pentru care militase si Mina Mino- 
vici cu două decenii înainte. 

Nu de puţine ori, jurnaliştii sau reprezentanţii ziarelor au fost implicaţi, ca victime 
sau ca răufăcători, în cazuri de violenţe care au dus chiar la decese, escrocherii sau şan- 
taje. Marian Petcu se ocupă de acest aspect al relaţiei dintre presă și criminalitate în 
Istoria jurnalismului și a publicităţii în România (2007). Pornind de la conflicte ideologice 
sau confruntări verbale, jurnaliștii ajungeau uneori să se dueleze cu spada sau cu pisto- 
lul262. Grigore Ventura de la „L'Indépendance Roumaine” și ziaristul Popescu de la 
„Telegraful” s-au luptat cu săbiile la 22 august 1884. Constantin Bacalbasa menţiona du- 
elul cu spada dintre Barbu Delavrancea de la „Epoca” si Alexandru Djuvara de la 
,L'Étoile Roumaine”26. În 1887, Nicolae Xenopol, directorul oficiosului liberal „Voința 
națională” a fost atacat de Alexandru Balș și Nicolae Filipescu, ambii de la „Epoca”. Xe- 
nopol s-a apărat cu revolverul, însă gloantele s-ar fi oprit în haina lui Balș264. În același 
an, Nicolae Xenopol s-a duelat cu Constantin Bacalbașa, de la „Lupta”. Duelul a încetat 
când directorul „Voinţei nationale" a fost rănit la un deget265. 


256, Adevărul”, anul III, nr . 606, 2 septembrie 1890, p. 1. 

257 Vasile Pásáilá, op. cit., p. 133. 

258 Ibidem, p. 134. 

259 Constantin Bacalbasa, Ziaristica română din zilele noastre, pp. 178-179. 
260 Vasile Păsăilă, op. cit., p. 135. 

261 [bidem. 

262 Marian Petcu, Istoria jurnalismului și a publicităţii în România, p. 13. 

263 [bidem. 

264 Constantin Bacalbaşa, Bucureștii de altădată, vol II, p. 41. 

265 Marian Petcu, Istoria jurnalismului și a publicităţii în România, p. 14. 

Uneori se ajungea la incidente grave. În articolul „Deux politique”, publicat în numă- 
rul din 27 noiembrie 1897 al ziarului „L'Indépendance Roumaine”, George Emanoil 
Lahovari, proprietar si director al publicaţiei amintite, îl ataca dur pe Nicolae Filipescu. 
Ultimul l-a provocat la duel pe Lahovari, rănindu-l mortal pe acesta la 29 noiembrie. Ni- 
colae Filipescu a fost condamnat la şase luni de închisoare corectionalá266, Nu era 
ultimul duel cu consecinţe grave. În 1904, în urma unei confruntări cu pistolul, Spiru 
Prasin, prim-redactor al ziarului ieşean „Evenimentul” a fost ucis de ziaristul V. Finkel- 
stein-Scánteie?67, 

Articolele publicate in paginile ziarelor puteau sá aducá nepláceri jurnalistilor. Duelul 
reprezintă o formă extremă de violenţă. Ziaristii erau si victime ale bătăilor și/sau ame- 
nintárilor. În 1893, după ce Beldiman publicase un articol în care îl acuza pe prinţul 
Ferdinand că ar fi lovit un soldat, un grup de ofițeri a devastat redacţia „Adevărului”, 
aplicând si o corecție fizică proprietarului ziarului?68. La începutul secolului, în 1902, 
prim-redactorul ziarului „Galaţii” ar fi fost atacat de un individ mascat. Periodicul scose- 
se la iveală abuzurile poliției locale și se credea că poliţiştii nu erau străini de acest 
atac?6?. Folosirea violenţei fizice împotriva jurnaliștilor nu era un fenomen întâlnit doar 
la sfârşitul secolului. Ziarul „Moldova” al lui T. Boldur-Látescu lansase un ziar antidinas- 
tic şi separatist la Iaşi, în 1866. Ca urmare a atacurilor sale la adresa lui Carol I, mai multi 
ofițeri l-au bătut pe Boldur-Látescu în iarna 1867/186827. În 1886, bátáusi politici au 
devastat redacția ziarului „Epoca”271. 

Marian Petcu consideră că evoluţia presei românești a fost marcată de atâtea cazuri 
de șantaj sau escrocare, încât s-ar putea crede că „şantajul ar fi constitutiv profesiei de 
jurnalist”272. În mai multe rânduri, anumiţi indivizi isi arogau calitatea de reprezentanți 
ai ziarelor și încasau de la cititori banii pentru abonamente. Ziarele „Lupta” şi „România 
liberă” își avertizau cititorii în 1887, respectiv în 1888, să nu cadă victime acestor escro- 
cherii273. Abonatii din provincie ai „Adevărului” au fost inselati în acest mod în 1905274. 
Deseori, falsii ziariști încercau să-i șantajeze. La Focşani, în 1894, curtea cu jurati l-a 
condamnat pe un anume Dănălache care înființase revista „Luceafărul” pentru a șanta- 
ja275. În 1910 a fost condamnat pentru șantaj Alexandru Klein care pretindea că este 
ziarist şi urma să publice informaţii compromitátoare?76, 


266 Afacerea este prezentată detaliat în Doru Dumitrescu, Nicolae Filipescu: un destin, o epocă, teză de doctorat, 
Bucureşti, Universitatea din Bucureşti, 2009, pp. 50-52. 

267 Marian Petcu, Istoria jurnalismului și a publicităţii în România, p. 15. 

268 Ibidem, p. 17. 

269 Ibidem. 

270 Radu Rosetti, Amintiri din prima tinerețe, Bucureşti, Imprimeria Fundaţiei Culturale „Principele Carol", 1927, 
p. 30. 

271 Titu Maiorescu, Însemnări zilnice, Vol II (1881-1886), introducere si note I. Rádulescu-Pogoneanu, Bucureşti, 
Editura Libráriei Socec& Co., 1937, p. 356. 

272 Marian Petcu, Istoria jurnalismului si a publicităţii în România, p. 23. 

273 Ibidem, p. 24. 

III. 3 Ziare şi ziarişti 


Paginile anterioare au oferit o imagine de ansamblu a presei din România în perioada 
1850-1916. Pe lângă numeroasele publicaţii efemere si lipsite de valoare au existat si zi- 
are care au circulat câteva decenii și au avut capacitatea de a-şi forma şi influența 
cititorii. În spatele unor publicaţii ca „Românul”, „Timpul”, „Universul” sau „Adevărul” au 
stat oameni extraordinari - redactori, directori sau fondatori de ziare, care au știut, intr- 
adevăr, să facă din presă o a patra putere. De fapt, în România, cu excepţia periodicelor 
partidelor politice, directorii erau şi proprietarii ziarelor277. 

Un astfel de director-proprietar a fost C. A. Rosetti (1816-1885), fondatorul 
„Românului”. El şi-a început activitatea publicistică încă de la jumătatea secolului al XIX- 
lea. La 12 iunie 1848 a întemeiat, împreună cu Winterhalder, efemera publicaţie 
„Pruncul român”278. După reprimarea revoluţiei, s-a refugiat la Paris şi apoi la Bruxelles, 
unde, împreună cu I. C. Brătianu și Cezar Bolliac, a scos ziarul „Republica Románá"?7?, 
Reîntors în țară, el a lansat „Românul” la 9/21 august 1857. Ziarul a circulat între anii 
1857-1864, martie-aprilie 1865 și 1866-1905. Se poate spune că Rossetti a fost un individ 
precoce. El avea încă din 1845 o tipografie împreună cu Winterhalder, iar din 1839 deti- 
nea și o librărie280. Pe durata revoluţiei el fusese Prefectul Capitalei. De altfel, pe 
parcursul vieţii a mai deținut câteva funcţii: director al Teatrului National din 1859, Mi- 
nistru al Instrucțiunii Publice și Cultelor în 1860 și 1866, Preşedinte al Adunării 
Deputaţilor din 1876, peste doi ani Ministru de Interne și din 1881, tot Ministru de In- 
terne. Din tipografia lui Rosetti au ieșit si alte periodice precum „Traian” (1859), 
„Țânţarul” (1859), „Românul de Duminecă” (ce înlocuia „Românul” suspendat la 26 iulie 
1864), „Reforma” (1864), „Constituţiunea” (1864), „Mama şi Copilul” (1865) - ziarul 
soţiei sale, Maria281, „Revista Dunării” (1865), „Asmodeu” (1869)282. Rosetti a susținut 
alegerea lui Cuza, însă nu va ezita să-l critice în ziarele sale. Aceste atacuri au condus la 
suprimări succesive ale publicaţiilor lui Rosetti. El a dezaprobat, printre altele, alegerea 
lui Cuza de a încredința primul guvern unificat, în 1862, conservatorilor. În „Românul” a 
fost publicată fabula Satul fără câini care critica poziția domnitorului283 în această ches- 
tiune. Față de Carol I, Rosetti, un republican convins, avea o atitudine rezervată. De 
asemenea, el nu a ezitat să-şi afirme regretul cá Al. I. Cuza a fost înlocuit de un rege stră- 
in284, În viziunea lui Rosetti, presa era a patra putere a unui stat pentru că susținea două 
concepte - Nationalitatea și Libertatea. Această concepţie apare în discursurile din 1881 
care sárbátoreau lansarea ziarului „Românul”. „Presa trebuie să fie a patra putere a unui 


277 Jon Bulei, Viaţa în vremea lui Carol I, p. 127. 

278 Radu Pantazi, C. A. Rosetti. Gînditorul. Omul, Bucureşti, Editura Politică, 1969, p. 15. 

279 G. Caliga, Almanahul Dicţionar al presei din România și a celei românești de pretutindeni, Bucureşti, Imprimeria 
Fundaţiei Culturale „Principele Carol”, 1926, p. 103. 

280 Petre P. Paulini, C. A. Rosetti ca tipograf: omagiu din partea institutului de arte grafice „Carol Góbl" cu ocasiune 
desvelirii monumentului seu, Bucuresci, Institutul de Arte Grafice „Carol Góbl", 1903, p. 9. 

281 Maria Rosetti (1819-1893) poate fi considerată prima ziaristă din România. Din 1857 ea a colaborat, ca re- 
dactor, la diferite ziare şi almanahuri, în special la „Românul”. Vezi Marian Petcu, Jurnaliste și publiciste uitate, in 
„Jurnalism şi comunicare”, anul I, Nr. 2-3, 2006, p. 128. 

desvelirii monumentului seu, p. 38. 

283 Radu Pantazi, op. cit., p. 33. 

284 Ibidem, p. 43. 

Stat civilisat si liber. Presa însă pentru ca să fie a patra putere a unui Stat liber, trebuie ca 
redactorii iei, când iau condeiul să fie sacerdoti, mă serv cu acest cuvânt căci este cel mai 
propriu; diaristii sunt preoţii cari servesc la altarul acelei deitáti ce se numesce Nationa- 
litate și Libertate, d'aceia presa este a patra putere a unui Stat”285. „Libertatea” si 
„Patria” erau concepte esenţiale pentru Rosetti şi când a lansat „Românul”. Articolul- 
program din primul număr al ziarului discuta pe larg despre cele două notiuni?86. Liber- 
tatea presei este una dintre ideile pentru care Rosetti milita de la începuturile activităţii 
sale publicistice. În 1859, în „Românul”, articolul intitulat „Libertatea Tiparului” reven- 
dica libertatea absolută a tiparului?87, 

Unul din colaboratorii săi la „Românul” a fost C. D. Aricescu (1823-1886). Acesta scri- 
sese si pentru alte ziare din epocă: „Reforma”, ,Dàmbovita", ,,Nationalul"288, În 1860, el l- 
a înlocuit ca redactor al „Românului” pe C. A. Rosetti, devenit ministru. Văzând 
,nesinceritatea falsilor liberali”, s-a retras de la „Românul” şi a colaborat în 1863 la 
„Buciumul” lui Cezar Bolliac. Colaborarea cu Bolliac a continuat până în 1872, la noul zi- 
ar al acestuia, „Trompeta Carpaţilor”. Între 1870 şi 1876, Aricescu a fost colaborator al 
ziarului „Pressa”289,. 

Din aceeași generație cu C. A. Rosetti si C. D. Aricescu făcea parte și Cezar Bolliac 
(1813-1880). La doar 23 de ani, în 1836, el a lansat ziarul „Curiosul”, suprimat de la al 
treilea număr2%. În exil, în 1849, la Braşov el a publicat „Expatriatul Român”, iar în 1857, 
la Paris, ziarul „Buciumul”, în care milita pentru unificarea Moldovei cu Țara Româneas- 
că şi aducerea unui domnitor stráin??!, Acest program era ușor de identificat în subtitlul 
periodicului - „Autonomia, unirea si principe stráin"2?2, În articolul „Actualitatea” din 
acest ziar, Bolliac aborda problema principelui străin şi arăta cum această opţiune ar fi 
fost susținută de Marile Puteri pentru păstrarea echilibrului european???. Reîntors în 
ţară, el a scris pentru ziarele ,,Nationalul" si „Dâmboviţa”. 

În 1862 şi-a cumpărat o tipografie si a scos a doua serie a ziarului , Buciumul" (1862- 
1864) - „diaru politicu, litterariu si commercialu”. Bolliac a ajuns la tribunal, sub acu- 
zatia că primul număr al ziarului n-ar fi avut acceptul autorităţilor. El a fost condamnat 
la opt luni de închisoare şi 1.500 de lei amendă. Totuși, pentru că procurorul Blaremberg 
si fratele sáu se năpustiseră asupra lui Bolliac si îl loviseră în tribunal, ziaristul i-a pro- 
vocat la duel. Bolliac și fratele său vitreg, Alex. Peretz, i-au rănit în duel pe fraţii 
Blaremberg?%. „Buciumul” a fost suprimat la 5 decembrie 1864, fiind înlocuit de 
„Trompetta Carpatilorü" (1865 - 1877). După detronarea lui Cuza, atitudinea critică a lui 
Bolliac în privinţa lui Carol I este ușor de reperat în paginile ziarului. De altfel, Bolliac s-a 


285Banchetul oferit lui C.A.Rosetti cu ocasiunea aniversării a XXV-a a fondării „Românului” la 27 septembrie 1881, 
Bucuresci, Tipografia „Românul”, 1881, p. 102. 

286 Nerva Hodos, Al. Sadi Ionescu, op. cit., pp. 626-629. 

287 Radu Pantazi, op. cit., p. 278. 

288 C. D. Aricescu, Scrieri alese, ediţie îngrijită de Dan Simionescu şi Petre Costinescu, București, Editura Minerva, 
1982, p. 306. 

289 Ibidem, p. 308. 

2% G. Caliga, op. cit., p. 69. 

?91 [bidem. 

292 Nerva Hodos, Al. Sadi Ionescu, op. cit. p. 77. 

2% Tudor Şoimaru, Cezar Bolliac, Bucureşti, Editura Tineretului, 1962, p. 311. 

2% Ibidem, pp. 328-329. 

aflat printre manifestantii care au atacat sala Slătineanu în 1871, când germanii din Bu- 
curesti sărbătoreau ziua împăratului Wilhelm 1295. 

În paginile ziarului „Trompetta Carpaţilori”, Bolliac va lua poziție împotriva abuzuri- 
lor autorităților. Această atitudine apare şi într-un moment controversat. În noiembrie 
1872, Ionel Isvoranu, împreună cu câțiva amici, a întrerupt, în repetate rânduri, un spec- 
tacol la Teatrul Naţional. Poliţia a intervenit și i-a reţinut pe aceştia. În articolul 
„Terrorismul în Theatru”2%, Bolliac a luat apărarea tinerilor care ar fi fost bătuţi, arestați 
si torturați de polițiști. Ionel Isvoranu avea însă un temperament violent care l-a condus 
la conflicte numeroase. Constantin Bacalbașa relata cum Ionel Isvoranu, un fost ofițer de 
cavalerie, provoca dese scandaluri si bătăi cu banda sa??7, Un amănunt, nu lipsit de im- 
portanță în această chestiune, este că Isvoranu era cumnatul lui Bolliac. 

Grigore H. Grandea (1843-1897) este unul dintre redactorii care colaboraseră cu Bol- 
liac la „Buciumul”. El a fost redactor si la „Albina Pindului” in 1868, dar si la 
„Dâmboviţa”2%. Grandea avea aceeași funcţie, de redactor si la ziarul umoristic 
„Strechea” (1867-1868). În articolele sale confrunta politica liberalilor şi a conservatori- 
lor, împreună cu realitățile din ţară, cu idealurile promovate la Revoluţia din 18482%. De 
asemenea, el inventa porecle pentru politicienii epocii. Ironiile din „Strechea” nu l-au 
ocolit nici pe Carol I. Fondatorul ziarului a fost dat în judecată pentru lezmajestate. Ju- 
ratii l-au achitat la procesul care a urmat30. Din 1874, Grandea a publicat o serie de 
articole pentru ziarul „Pressa” (1868-1876 si 1877-1881)201. În 1875-1876, G. H. Gran- 
dea s-a ocupat de editarea „Curierului Bucureştilor”, ziar apropiat de conservatorii care 
se aflau la putere în acea perioadă. Totuși, atitudinea lui față de conservatori și junimisti 
era contradictorie. Pe de-o parte, Grandea îi simpatiza pe pasoptistii colaboratori ai lui 
Cuza şi susținea politica conservatorilor. Pe de-altă parte, în paginile ziarului „Albina 
Pindului”, polemiza cu junimiștii302. Din 1876, el s-a alăturat ziarului „Timpul”, ocupând 
funcția de redactor. Din această postură a combătut acuzaţiile venite la adresa conserva- 
torilor după instaurarea liberalilor la putere, în 1876. Anul următor, Grandea s-a retras 
de la „Timpul” pentru a deveni redactor responsabil la „Resboiul”30 (1877-1880). 
Această plecare nu a însemnat si o ruptură întrucât redactiile celor două ziare au colabo- 
rat în acești ani, mai ales în atacurile împotriva liberalilor304. În urma unui conflict cu 
proprietarii ziarului, lon Weiss și Thiel, el a plecat de la redacţia „Resboiului” și a fondat 
la 1880 varianta sa a ziarului. La sfârşitul anului a schimbat titlul ziarului său în 
„Resboiul román"305, 

Pe lângă G. H. Grandea, la redacţia ziarului „Timpul” s-au aflat nume sonore din litera- 
tura română: I. Slavici, M. Eminescu si I. L. Caragiale. Mihai Eminescu (1850-1889) 


295 Ibidem, p. 345. 
2% "''rompetta Carpaţiloră”, an X, nr. 1027, 16/28 noiembrie 1872, pp. 1-2. 

colaborase, încă din 1870, la publicaţia ,Federatiunea" a lui Alexandru Roman3%. Ju- 
nimistii i-au găsit apoi un post de redactor-administrator la „Curierul de Iași”, ziarul oficial 
al orașului307. Eminescu a reuşit să schimbe înfăţişarea acestei gazete incluzând ştiri di- 
verse, informaţii şi chiar cronici teatrale308, Din 1877 până la primele semne ale bolii sale 
în 1883, Eminescu a fost redactor la oficiosul conservatorilor, „Timpul”. După cum relata 
Bacalbașa, Eminescu și-a luat rolul de redactor în serios, spre desosebire de colegii săi. 
Ioan Slavici a fost secretar de redacţie la „Timpul” și a descris atmosfera de la acest ziar. 
Pamfil Seicaru reda afirmaţiile lui Slavici în legătură cu activitatea lui Mihai Eminescu. Ar- 
ticolele acestuia erau corectate de Caragiale care, nu de puţine ori, aducea critici?09, În 
munca sa de redactor, Eminescu dădea dovadă de aceeași constiinciozitate, indiferent de 
gradul de dificultate al chestiunilor abordate310. Faptul cá „Timpul” era superior celorlalte 
ziare se datora, fără îndoială, şi seriozitátii care il caracteriza pe Eminescu. 

Activitatea publicistică a lui Eminescu este impresionantă, iar problemele abordate în 
articolele sale sunt variate. Autorii care au analizat articolele sale au putut identifica câ- 
teva idei predilecte. Eminescu critica violent influența nefastă a străinilor asupra 
societății româneşti. Nu doar grecii, ca urmași ai fanariotilor sau evreii erau desconside- 
rati. Influenţa franceză era, de asemenea, nefastă conform lui Eminescu. El scria că 
Franţa e tara căreia i se datorau „nu doar cultura, dar şi ideile noastre nesánátoase' 311, 
Pătura dominantă a societăţii era formată dintr-o „spumă cosmopolită”312. Eminescu fo- 
losea aceeași idee si în atacurile sale asupra liberalilor pe care îi considera un pericol 
pentru națiune?13, Ar fi totuși o judecată reductionistá să caracterizăm atitudinea lui 
drept xenofobă sau antisemită fără a lua în calcul contextul perioadei. Eminescu nu a fost 
nici primul, nici ultimul intelectual român din secolul al XIX-lea care discuta despre in- 
fluenta nefastă a străinilor. Într-o formă sau alta, astfel de idei apăruseră la Simion 
Bărnuţiu, Ion Heliade Rădulescu sau Bogdan Petriceicu Haşdeu31. 

În ciuda atitudinii critice cu privire la liberali, Eminescu putea fi capabil şi să aprecie- 
ze, în paginile ziarului, meritele acestora. El a republicat în „Timpul” articolele pe care le 
aprecia din ziarele cu care polemiza. În 1879, când trebuiau să aibă loc alegeri el pleda 
pentru promovarea oamenilor de valoare fie conservatori, fie liberali. Eminescu lua în 
considerare posibilitatea colaborării cu „liberalii din pură convingere”, cei care nu ve- 
deau în politică doar o cale de a obţine câştiguri315. Deși scria în oficiosul conserva- 
torilor, Eminescu nu ezita să critice și pe membrii acestui partid. Asemenea acte de 
indisciplină au avut urmări, în 1882, în locul lui Eminescu a fost numit un nou redactor- 
şef, în persoana lui Grigore Peucescu?16, 

I. L. Caragiale (1852-1912) a început să scrie de la 22 de ani pentru „Ghimpele” lui N. 
T. Orășanu. Cronicile publicate în acest ziar în perioada 1874-1876 erau semnate pre- 
scurtat „Car” sau cu pseudonimul „Palicar”317. Caragiale s-a asociat apoi cu ziarul 
bisăptămânal „Alegătorul liber”, fiind girant responsabil (26 ianuarie 1875-12 ianuarie 
1876). În fond, Caragiale n-a contribuit decât foarte puţin la această publicaţie. El era 
plătit lunar doar pentru a figura ca girant responsabil318. La sfârşitul lui 1876, Caragiale 
era corector la ziarul liberal, „Unirea democratică”. Anul următor, el redacta, în întregi- 
me săptămânalul umoristic, „Claponul”. La declanşarea Războiului de Independenţă, 
Caragiale a scris pentru ziarul efemer „Națiunea Română” (26 august-? septembrie 
1877), fondat de Frédéric Dame. Acest cotidian transmitea mai ales ştiri de război. Exis- 
tenta efemeră a publicaţiei este legată de o întâmplare comică. În Turnu-Mágurele fusese 
angajat un corespondent al ziarului care urma să transmită cifrat, prin telegraf, ştiri des- 
pre operaţiunile militare. Ziarul a publicat informaţia că Plevna a fost cucerită, ceea ce a 
cauzat manifestări de bucurie în Capitală. Ştirea a fost însă dezmintitá. S-a sugerat cá 
acel corespondent din Turnu-Măgurele se îmbătase şi încurcase cifrul. Autorităţile au 
considerat că ziarul dorise doar să-şi facă publicitate publicând această știre falsă şi au 
suprimat periodicul lui Frédéric Damé319. În perioada decembrie 1877-ianuarie 1878, 
scriitorul a semnat cronici dramatice în „România liberă”320. Următorii trei ani, până în 
1881, Caragiale a fost redactor la „Timpul”. El a scris în aceşti ani ştiri externe, reportaje 
parlamentare, editoriale, traduceri literare şi cronici teatrale321. Plecat de la „Timpu/” în 
împrejurări neclare, el a colaborat apoi la oficiosul liberalilor „Voința naţională”, dar si la 
„Constituţionalul”. În 1893, Caragiale a întemeiat ziarul umoristic „Moftul Român”. În 
1895, el scria pentru „Gazeta poporului”, apoi pentru „Ziua”, „Epoca” și pentru 
„Universul”, din 1899322. 

Ioan Slavici (1848-1925) a colaborat încă din anii studenţiei la revista „Convorbiri li- 
terare”. La sfârşitul lunii ianuarie 1877, Slavici s-a alăturat redacţiei ziarului , Timpul", 
condus la acea vreme de Titu Maiorescu323. E] publicase articole în paginile oficiosului 
conservatorilor încă din 1876. Slavici se ocupa de redactarea rubricii de politică externă 
şi acorda atenţie în special informaţiilor despre românii din provinciile austro-ungare??4, 
Rolul său în redacţia „Timpului” a devenit din ce în ce mai important. După plecarea lui 
G. H. Grandea la „Resboiul” în iulie 1877, doar Slavici împreună cu Pompilian, profesor la 
Școala normală, s-au ocupat de redactarea ziarului325. Eminescu s-a alăturat redacţiei la 
sfârşitul acelui an. Colaborarea celor doi redactori la „Timpul” ar fi durat până in 1880, 
când Slavici a reintrat în învățământ, motivat poate și de situaţia financiară precară de la 
oficiosul conservator??6, După plecarea de la „Timpul”, Slavici a publicat în ziarul transil- 


317 Şerban Cioculescu, Viața lui I.L.Caragiale, Bucureşti, Fundaţia pentru Literatură şi Artă „Regele Carol", 1940, 

vănean „Telegraful român”, iar din 1884 a devenit directorul ziarului cotidian „Tribuna”, 
din Sibiu??7. În noiembrie 1884, Slavici a publicat în paginile cotidianului un articol critic 
cu privire la modul în care se desfășurase un proces penal. El si redactorul responsabil al 
„Tribunei” au fost daţi în judecată de autorităţile austro-ungare pentru „crima de agi- 
tatie împotriva statului"328, Ei au fost însă achitati de jurati. Celor doi le sunt intentate 
procese de presă, din nou, în 1886. Redactorul Cornel Pop Păcurar a fost condamnat la 
un an de închisoare, iar Slavici trebuia să plătească o amendă?2. Într-un nou proces de 
presă, din acelaşi an, loan Slavici a fost şi el condamnat la trei zile de închisoare. În 1888, 
la căpătul unui alt proces, scriitorul a fost condamnat pentru „delictul de agitație” la un 
an de închisoare330. N-a fost ultima ocazie când Slavici a făcut închisoare ca urmare a ac- 
tivitátii sale publicistice. În timpul ocupaţiei germane din Primul Război Mondial, el a 
scris pentru „Gazeta Bucureştilor”. În 1919, alături de T. Arghezi, el a fost condamnat la 
cinci ani de inchisoare331, dar a fost eliberat la sfârșitul anului. Între cele două condam- 
nări, Slavici a ocupat şi funcţia de redactor-șef la cotidianul „Minerva”, in 1894332, 

Spre sfârşitul secolului al XIX-lea, la 20 august 1884, italianul Luigi Cazzavillan (1846- 
1902) a înfiinţat ,Universul", unul din cele mai importante ziare din această perioadă si 
din istoria presei româneşti. Cine era acest Luigi Cazzavillan ? În general, viața sa, după 
venirea în România, în timpul Războiului de Independenţă este mai cunoscută decât peri- 
oada anterioară. La 18 ani, el s-a înrolat în trupele lui Garibaldi. În 1876 a ajuns în Serbia, 
unde a luptat împotriva Turciei, fiind chiar decorat. În 1877, Cazzavillan a intrat în Româ- 
nia, se pare, cu intenţia de a lupta din nou împotriva Turciei. Autorităţilor române nu 
permiteau însă înrolarea străinilor. El nu se putea întoarce în Italia pentru că era pasibil de 
o pedeapsă pentru dezertare. Guvernul italian nu recunoscuse trupele lui Garibaldi, iar 
când tânărul Cazzavillan avea vârsta pentru recrutare, el nu s-a putut prezenta?33, 

Primul ziar fondat de el în România a fost săptămânalul „Fraternitatea italo-română” 
(1881-1885), publicat în română si în italianá3?4, C. Bacalbasa lua în calcul si o altă iniția- 
tivă, anterioară anului 1881. În 1878, Cazzavilan ar fi scos pe piață o foaie de format mic, 
cu două pagini care nu făcea politică şi publica fapte diverse din străinătate și prezenta 
reclamele unui farmacist din Italia335. El a lansat după „Fraternitatea italo-română” zia- 
rul „Trebuinciosul” căruia i-a schimbat titlul in „Necesarul” (1884-1885). Această 
publicaţie a avut un succes rapid, tirajul ajungând la 5.000 de exemplare, cifră remarca- 
bilă pentru acei ani336. Încurajat de succesul ziarului, Cazzavillan a înfiinţat şi o 
tipografie proprie - Tipografia româno-italiană. Pe lângă aceste publicaţii, el mai scos şi 
„Ziarul ilustrat al călătoriilor si al întâmplărilor pe uscat şi pe mare”, după modelul revis- 
tei pariziene „Journal des Voyages”337. 

Multe dintre ziarele care apăreau în 1884 aveau un caracter politic, fie de opoziţie, fie 
guvernamental. Cazzavillan a dorit de la început un ziar de informaţii independent de in- 
teresele partidelor, care să fie și național. Titlul noii publicaţii „Universul” (1884-1953), 
arăta intenţia fondatorului de a scoate un ziar infomativ şi care să cuprindă știri din toa- 
tă lumea338. Acesta nu cuprindea doar știri din toată lumea, dar era și destinat oricui, era 
o „gazetă pentru toti". Ziarul conţinea știri diverse din ţară si din străinătate, cronici, is- 
torioare interesante, de asemenea, și preţul redus a atras cititorii. De la început, preţul 
unui exemplar era de 5 bani în Capitală şi de 10 bani în provincie339. În numărul 13 al 
„Universului”, în articolul „Împotriva precugetării” a apărut una dintre ideile lui Cazza- 
villan despre rolul presei. Datoria presei şi a partidelor politice era de a arăta greşelile 
guvernelor şi ale conducătorilor, de a le preveni şi de a împiedica îndeplinirea lor. Ziarul 
„Universul” avea totuși o doctrină politică şi anume liberalismul, în sensul larg al terme- 
nului340. Deviza „Universului” era „Dreptate pentru toti/Toti pentru dreptate” si pe 
prima pagină apăreau figurile lui Mihai Viteazul și Ștefan cel Mare. 

„Universul” a trecut prin câteva transformări decisive de-a lungul timpului. Cazzavil- 
lan a înţeles necesitatea de a implementa noile tehnologii şi a cumpărat în 1890 si în 
1894 maşini rotative care au permis o creştere a tirajului. În anul de debut, acesta a fost 
de 5.000 de exemplare, în 1892 de 20.000 de exemplare, în 1900, a crescut de la 40.000 
la aproape 80.000, în 1909 a ajuns la 100.000. Restrângerea severă a tirajului din 1915 - 
doar 40.000 de exemplare, a fost urmată de o creștere spectaculoasă în 1916, ajungând 
la 170.000341, Ca o comparaţie, „Dimineaţa” avea în 1914 un tiraj de 100.000 de exem- 
plare, iar „Viitorul”, oficiosul liberalilor, doar 27.000342. La nivel european, ziarele 
importante aveau tiraje care păreau de neatins pentru periodicele din România. În 1870, 
„Le Petit Journal" avea un tiraj de 300.000 de exemplare?4. „The Times”, avea, după ráz- 
boiul Crimeii, în jur de 60.000344 si „Daily Telegraph" 140.000345. „Daily Mail" a ajuns 
însă la 1901 la un tiraj de 1.000.000 de exemplare, iar „Le Petit Parisien” la 1.500.000, în 
1914346. În Statele Unite, ziarele aveau, de asemenea, tiraje mari. „World”, ziar condus de 
Joseph Pulitzer, atingea la 1887, un tiraj de 250.000 de exemplare.3^? 

„Universul” a fost si primul ziar din România care apărea dimineaţa. Mai multe moti- 
ve au stat în spatele acestei alegeri. Fiindcă toate celelalte ziare se vindeau după-amiaza, 
nu avea concurenţă dimineaţa. Mai mult, toate informaţiile din timpul zilei sau chiar din 
timpul nopţii puteau fi incluse în noul număr care intra în circulaţie dimineata?48, 

În 1899, ,Universul" a fost reorganizat şi formatul ziarului a fost mărit. Cotidianul 
cuprindea articole despre chestiunile politice, economice, sociale, militare sau culturale, 
cronici externe, dar si din domenii variate. „Universul” avea si corespondenţi în afara tá- 

rii, la Paris si la Roma, care trimiteau telegrafic ştirile importante3+. În special după 
1900, din redacţia „Universului” făceau parte ziarişti reputați precum Alexandrescu 
Dorna, V. Mestugean, Emil Nicolau, I. Popescu, Panait Macri. Chiar si I. L. Caragiale a co- 
laborat cu ziarul lui Cazzavillan350. După moartea lui, ziarul a fost condus pe rând de 
Nicolae Procopiu, N. Dumitrescu-Câmpina, Gr. Crăiniceanu551. 

Succesul ziarului nu i-a lăsat indiferenți pe contemporani. De la început, s-a conside- 
rat că „Universul” era „gazeta mahalalei” datorită nivelului intelectual nu tocmai ridicat. 
În fond, Cazzavillan chiar dorise să publice un ziar accesibil tuturor, care să fie popular. 
Alte voci suspectau preluarea ştirilor din alte ziare de către redacţia „Universului”. Se 
spunea cá „Universul” n-avea decât un singur redactor - foarfeca352. De altfel, Cazzavi- 
illan se plângea spre sfârșitul vieții de atacurile continue ale celor de la „Adevărul” si 
„Dimineaţa”, rivalii „Universului”353. 

„Faptele diverse” jucau un rol important în politica editorială a „Universului”. Drame- 
le, crimele si brutalitátile au atras întotdeauna publicul. Reporterii ziarului se deplasau 
la locul unde se întâmplase crima sau accidentul pentru a investiga. Uneori, ei chiar luau 
interviuri banditilor cunoscuţi ceea ce presupunea numeroase riscuri, mai ales dacă ráu- 
făcătorii erau încă în libertate354. Totuși, în primii ani de la apariţie, „Universul” nu avea 
o rubrică specializată pentru faptele diverse, acestea fiind întâlnite în secțiuni precum 
„Întâmplări din Județe”, „Din Capitală” sau „Buletin judiciar”355. De asemenea, nu au exis- 
tat schimbări esenţiale în privința redactării acestei categorii de ştiri în perioada 1884- 
1932, conform lui Marian Petcu. De regulă, formularea era simplă, cu propoziţii scurte, 
uşor de inteles356, 

„Adevărul” si ,Dimineata" au reprezentat cea mai serioasă concurenţă a ziarului 
„Universului” în ultimii ani ai secolului al XIX-lea si prima parte a secolului următor. Un 
ziar cu titlul „Adevărul” fusese înființat la Iași, dar a circulat pentru o perioadă scurtă, 
1871-1872. Fondatorul său, Alexandru Beldiman (1832-1899) a lansat seria a Il-a a zia- 
rului la Bucureşti, pe 15 august 1888, ajutat de fiul lui Cuza, Alexandru??7, Beldiman 
provenea dintr-o familie de boieri din Moldova şi a fost un apropiat al lui Cuza. El era 
Prefectul Poliţiei la momentul complotului din 11 februarie 1866 care a dus la abdicarea 
lui Cuza. Poziţia sa împotriva dinastiei străine este evidentă în conţinutul ziarului 
„Adevărul”. Deviza ziarului era: „Fereşte-te române de cui străin în casá"358, În fiecare 
an, pe 10 mai, pe prima pagină a ziarului apăreau cuvintele: „10 mai, zi de doliu”359. Până 
la 1895, când proprietarul ziarului a devenit Constantin Mille, din redacția „Adevărului” 


349 [bidem, p. 7. 

350 Pamfil Seicaru, op. cit., p. 242. 

351 Vasile Păsăilă, op. cit., p. 118. 

352 Universul", an L, nr. 150, 5 iunie 1933, p. 8. 

353 Stelian Popescu, op. cit., p. 121. 

354 Valeriu Mardare, Din trecutul „faptelor diverse", in , Universul", an L, nr. 150, 5 iunie 1933, p. 59. 

355 Marian Petcu, Istoria Jurnalismului si a Publicitátii în România, p. 59. 

356 Ibidem, p. 60. 

357 , Adeverul", 25 de ani de acţiune 1888-1913, Bucureşti, Atelierele Societăţii Anonime pe acțiuni „Adeverul”, 
1913, p. 8. 

358 Pamfil Seicaru, op. cit., p. 228. 

359 Tiberiu Avramescu, ,Adevárul", mișcarea democratică si socialistă (1895-1920), Bucureşti, Editura Politică, 
1982, p. 26. După 1900, sub conducerea lui Mille, se va renunţa atât la veche deviză, cât şi la apariția primei pag- 
ini în doliu de 10 mai, iar criticile la adresa monarhiei erau făcute pe un ton moderat. 


232 Gabriel Constantinescu 


făceau parte Gr. Ventura, fiul acestuia, Constantin, I. Hussar, I. N. Roman, Eug. Vaian, Al. 
Ionescu, Ion Teodorescu, C. D. Anghel. Anton Bacalbasa, Traian Demetrescu. Printre co- 
laboratori erau si C. Stere sau G. Ibráileanu360, 

Programul ziarului în primii ani prevedea înlăturarea dinastiei străine si înlocuirea ei 
cu una autohtonă. S-a sugerat că Alexandru Beldiman a sprijinit venirea la tron a fiului 
lui Cuza, Alexandru, dar după moartea prematură a acestuia în 1890, ar fi adoptat o 
poziţie republicaná36!, Totuşi, în lucrarea care sărbătorea 25 de ani de la apariţia 
„Adevărului” se preciza că Beldiman abandonase ideea monarhiei autohtone în favoarea 
republicii din 1889, când fiul lui Cuza încă trăia362. Alte idei esenţiale din programul 
„Adevărului” erau: proclamarea votului universal, înlocuirea sistemului bicameral cu o 
singură adunare, împroprietărirea țăranilor, legi pentru îmbunătăţirea soartei femeilor, 
rezolvarea problemei evreiești prin naturalizarea tinerilor şi a muncitorilor, sprijinirea 
prin orice mijloace a românilor din provinciile aflate sub dominație stráiná363, 

„Adevărul” s-a remarcat şi prin campania sa împotriva abuzurilor autorităţilor, în 
special ale poliţiştilor. Mai multi ţigani au fost bánuiti de o tâlhărie și polițiștii i-au mal- 
tratat. „Adevărul” a denunţat comportamentul reprezentanţilor autorităţilor și a cerut o 
anchetă. În cele din urmă, autorii abuzurilor au fost pedepsiţi254. În 1892, trei săteni din 
Dorohoi, bánuiti că ar fi contrabandisti au fost reţinuţi de autorităţi și au murit în con- 
ditii suspecte. „Adevărul” a declanşat o campanie pentru a demonstra că cei trei fuseseră 
jefuiti şi asasinați de un sergent si un locotenent, cu aprobarea tacită a autorităților civi- 
le. Ziarul lui Beldiman a mobilizat opinia publică şi a dus la alte proteste și în alte ziare 
sau chiar la întruniri publice365. „Adevărul” s-a implicat si în chestiunea tratamentului la 
care erau supuşi soldaţii. Mai multe cazuri de violență din armată au apărut în paginile 
ziarului: afacerea Cojocaru, în 1891, afacerea Căliman, în 1893366 sau afacerea Ispásoiu, 
în 1903. Ziarul a combătut in mai multe rânduri si inselarea sau maltratarea țăranilor de 
către funcționari, dar şi reprimarea violentă a răscoalelor. 

Programul „Adevărului” era în multe privințe similar cu cel al socialiștilor. Ziarul a 
militat pentru drepturile muncitorilor, a protestat împotriva intenţiei de a se invalida 
alegerea unor socialiști ca reprezentanți în Parlament ai judeţelor Iași si Roman367, Nu 
doar atât, socialiști cunoscuţi făceau parte din redacţia ziarului. Constantin Mille şi Con- 
stantin Bacalbaşa care se vor alătura „Adevărului” în 1895, s-au ocupat și de redactarea 
ziarului socialist „Drepturile Omului”. Mille avea să devină proprietarul ziarului în 1895, 
situaţie privită cu neîncredere totuși de unii socialiști. Unii dintre colaboratorii ziarului - 
C. D. Anghel, Anton Bacalbasa si I. Teodorescu, membrii ai Partidului Social Democrat al 
Muncitorilor din România, fondat in 1893, s-au retras de la redacţia „Adevărului”368. 

Datorită campaniilor pe care le-a dus împotriva autorităţilor, ,,Adevárul" și-a creat 
destui duşmani. În februarie 1889, ca urmare a unui articol critic al lui Beldiman, vânză- 

torii ziarului au fost arestaţi sub pretextul cá ar fi furat. Când li s-a dovedit nevinovăția 
era prea târziu pentru ca ei să mai vândă ziarul36?. Mai grav, în mai 1894 a fost devastată 
redacția ziarului de o mulțime din care se crede că făceau parte agenţi de poliție sau bă- 
tăuşi ai partidelor370. Acţiunile de intimidare ale „Adevărului” au continuat și în anii 
următori. În 1899, „Epoca” a declanşat o campanie împotriva ziarului şi numerele aces- 
tuia au fost confiscate. În aceste condiţii, redactorii şi personalul „Adevărului” au fost 
siliți să asigure chiar ei vânzarea publicatiei?71, 

După 1895, sub conducerea lui Constantin Mille are loc reorganizarea ziarului. Spre 
deosebire de Cazzavillan, care a dorit de la început ca ziarul său să fie accesibil oricui, 
Mille considera că nu nivelul gazetei trebuia coborât până la puterea de înțelegere a citi- 
torului simplu, ci publicul trebuia format, educat?72. La iniţiativa lui Constantin Mille, au 
fost aduşi la „Adevărul” B. Bránisteanu, Emil D. Fagure, Iosif Nădejde, Constantin Bacal- 
başa. Caragiale a colaborat, de asemenea, în 1896, pentru scurt timp cu ziarul condus de 
Mille373. Un alt ziarist, care a contribuit prin reportajele lui la succesul „Adevărului”, a 
fost Vespasian Pella374. Conștient fiind că ziarul avea nevoie de o tipografie proprie pen- 
tru a se dezvolta, în 1895 Mille a cumpărat tipografia lui loan Weiss. Acesta, împreună cu 
alt tipograf, Thiel, sunt cei care lansaseră în 1877 ziarul „Resboiul”375. Totodată, Mille a 
achiziționat o maşină rotativă modernă „Marinoni”, „Adevărul” fiind al doilea ziar din 
țară după „Universul” care o deţinea. 

Chiar dacă în primii ani ai existenţei sale, nu avea tirajele „Universului”, ziarul con- 
dus de Beldiman și apoi de Mille era unul dintre cele mai răspândite periodice ale epocii. 
În 1892 tirajul ar fi fost de 5.000 de numere zilnic, în 1894 în jur de 11.000, în 1897 de 
20.000, în 1907 de 30.000376. Spre deosebire de ziarul lui Cazavillan care se vindea cu 5 
bani exemplarul, preţul „Adevărului” a fost de 10 bani până în 1904 când a fost adus la 
același nivel cu celelalte ziare, si anume, la 5 bani. Tot în 1904 a fost creat „Adevărul de 
dimineaţă”, menit a face concurenţă „Universului”. La scurt timp, titlul i-a fost schimbat 
în ,,Dimineata". Chiar din primul an al existenţei sale, acest ziar a ajuns la un tiraj de 
15.000 de exemplare?77. Ín 1912, tirajul celor două ziare, „Dimineaţa” si , Adevárul", a 
depășit 100.000 de numere zilnic378. Aceste tiraje au adus și venituri importante celor 
două publicaţii. Bugetul anual a crescut substanțial în această perioadă. În 1895 era de 
180.000 de lei, în 1897 ajungea la 339.000 de lei, în 1908 bugetul ambelor ziare era de 
820.000, iar în 1912 de 1.580.00037?, 

O bună parte din succesul celor două publicaţii se datora lui Constantin Mille (1861- 
1927). La momentul când a preluat ziarul, el era cunoscut atât pentru activitatea sa în 
presă, dar si pentru ideile sale socialiste. El a fost membru în conducerea P.S.D.M.R. încă 

de la înființarea partidului380. Mille publicase în mai multe periodice: „Dacia viitoare”, 
„Românul”, „Lupta”, „Drepturile omului”, „Munca”, „Lumea nouă”. El a continuat să pu- 
blice și după ce a devenit director al „Adevărului”. Se pare că el scria două-trei articole 
zilnic şi a continuat în acest ritm timp de trei decenii381. În anii care au precedat venirea 
la conducerea „Adevărul”, activitatea sa publicistică era dominată de ideea rolului inte- 
lectualului în mișcarea socialistă382. Această alegere tematică ar fi fost dictată si de 
condiţia lui Mille. El a dus o „viață dublă”. Pe de-o parte, era avocat, administrator al ave- 
rilor din România ale prinţului sârb Alexis Karagheorghevici, avea legături cu cercurile 
elitei politice şi urma să fie deputat, pe de-altă parte era militant socialist383, În orice caz, 
lui Mille legătura cu socialiștii i-a fost benefică. În mai 1894, când o mulțime a atacat re- 
dactia „Adevărului”, simpatizantii socialiști au asigurat paza clădirii în care îşi avea 
sediul ziarul. Aceiasi simpatizanți au asigurat paza vânzătorilor care au pus ziarul în cir- 
culatie384, În această împrejurare Mille a fost arestat pentru cá amenintase cu revolverul 
pe polițiștii care încercau să-i rețină pe simpatizatii socialiști385. 

Atitudinea sa antimonarhicá nu este surprinzătoare dacă ținem cont de opţiunile sale 
politice. Cu ocazia vizitei împăratului Franz Joseph în România, Mille lansa o critică dură 
la adresa monarhiei si a militarismului în articolul „Monarhie şi Republică”386. E] consi- 
dera că pentru „milioanele de români asupriti și lăsaţi pradă foamei și ignoranței”, 
sărbătoarea monarhică nu poate fi un motiv de bucurie387. 

Sub conducerea lui Mille, „Adevărul” a fost reorganizat şi a devenit unul dintre cele 
mai răspândite ziare din țară. Mille înțelegea cá un ziar trebuia să ofere infomatii repede 
şi corect. Ca urmare, el era exigent cu redactorii ziarului pe care îi sancţiona dacă 
„Adevărul” nu publica înaintea celorlalte ziare, mai ales a „Universului”, știri externe sau 
interne de mare importantá38?. Mille nu se ocupa în aceeași măsură de ambele ziare, 
„Adevărul” și „Dimineaţa”. Ultimul fusese lăsat în grija unor ziariști mai tineri. Mille își 
publica articolele în „Adevărul”, până la Primul Război Mondial, el nu scrise mai mult de 
zece articole pentru „Dimineaţa”389. 

Între redactorii cu care a colaborat Mille la ,Adevárul", dar nu doar la acest ziar, se 
regăsesc şi cei doi frati Bacalbaşa - Anton (1865-1899) si Constantin (1856-1935). Ulti- 
mul a fost adus ca redactor-sef de Mille in 1895, dupá ce ocupase aceastá functie la 
„Lupta” lui George Panu??0, Bunul simt si calmul de care dădea dovadă l-au ferit pe Con- 
stantin de conflictele pe care le-a avut fratele său, Anton, în mult mai scurta sa carieră de 
ziarist??!, Constantin Bacalbașa s-a alăturat conservatorilor și chiar a devenit deputat3%2. 

Anton Bacalbașa, cunoscut, printre altele, drept autorul studiului Bătaia în armată 
(1894) sau creatorul personajului literar Mos Teacă, prin care critica violențele din ar- 
mată, avea un stil incisiv, sarcastic si usturător3%. E] era si un malitios distribuitor de 
porecle: pe Lascăr Catargiu îl denumea ,tártácutá răscoaptă”, pe deputatul Rusu Cornaci 
,mezelic de cuget”, iar România era „țară de spanac si de reptile”3%. E] a debutat în 1882 
în revista Literatorul cu schița Justiție, o satiră la adresa tribunalelor vremii??5 si a mai 
colaborat la „Socialistul”, „Dacia viitoare”, „Emanciparea”, „Drepturile omului”, „Revista 
socială”. În 1892, a devenit redactor la ziarul lui A. G. Radovici, „Democraţia socială”3%, 
după care a intrat în redacţia „Adevărului”. Anton Bacalbașa, ziarist socialist, nu ezita să 
atace monarhia. Pamfletul Marele căpitan, publicat in „Adevărul” la 29 septembrie 1893 
era un atac direct la adresa lui Carol I: „Fost locotenent în armata prusacă. Venit în Ro- 
mânia, a imbrátisat cariera de domn ca voluntar. Nu cunoaște teoria, nici practica. În loc 
de mânuirea armelor ştie mânuirea sforilor. Când merge călare parcă-i Moș Teacă în Do- 
brogea [...]'3%7. După plecarea de la „Adevărul”, Anton Bacalbașa a fost redactor la 
„Dreptatea” lui Nicolae Fleva3?8, 

Ziare ca „Adevărul” sau „Universul” arătau, într-adevăr, de ce presa putea fi conside- 
rată a patra putere în stat şi în România la sfârșitul secolului al XIX-lea. Presa din ţară 
trecuse printr-o serie de transformări în perioada care se scursese de la mijlocul secolu- 
lui. Apariția mai multor ziare, dar mai ales a marilor cotidiene care nu erau finanţate de 
grupările politice şi aveau tiraje şi profituri mari, este doar una din aceste transformări. 
În cazul ziarelor de informaţie, anumite tipuri de știri apăreau cu regularitate. Deloc 
surprinzător, întâmplările extraordinare - crime, accidente, sinucideri, etc., erau prezen- 
tate frecvent în „Universul” pentru că acestea atrăgeau publicul și, implicit, profiturile. 
Evenimentele politice continuau să fie subiecte importante în ziare, însă anchetele socia- 
le sau abuzurilor autorităților apăreau mai des la sfârșitul secolului decât cu câteva 
decenii înainte. Această deplasare a centrului de interes a fost posibilă şi pentru că re- 
latia dintre presă si autorităţi se schimbase în deceniile anterioare. Înainte de 1866, 
practica suprimării unor ziare care publicau articole critice făcea parte din arsenalul au- 
toritátilor. Sigur, evoluţiile interne din presa românească permiteau, de asemenea, 
concentrarea pe aceste noi teme: creșterea numărului de pagini ale ziarelor, înmulțirea 
cotidienelor și a reporterilor sau implementarea noilor tehnologii care facilitau accesul 
la informaţii, dar şi distribuirea acestora. Aceşti factori au influenţat şi reflectarea crimi- 
nalitátii în ziarele din România în a doua parte a secolului al XIX-lea. 

Capitolul IV 
Reflectarea criminalităţii în presa din România 
în a doua jumătate a secolului al XIX-lea 


IV.1 Presa si criminalitatea 


tudierea fenomenului criminalităţii din perspectiva presei este o direcție de cerce- 

tare nouă în istoriografia românească. De fapt, nici în istoriografia occidentală nu 

există o tradiţie îndelungată a unor studii despre percepţia criminalităţii în ziare. 
În ultimele trei decenii au apărut câteva abordări sistematice ale acestei chestiuni la is- 
toricii din Marea Britanie. În România, cercetările care investighează istoria presei, a 
literaturii, a poliției sau a închisorilor menționează doar „accidental” aspecte legate de 
reflectarea criminalităţii în presă. 

Orice chestiune poate fi abordată folosind mai multe categorii de surse. Am discutat 
deja în al doilea capitol despre criminalitatea din România în a doua jumătate a secolului 
al XIX-lea, prezentând rapoarte ale reprezentanţilor autorităților, teoretizări din dreptul 
penal, din criminologie sau din medicina legală, statistici criminale, literatură populară şi 
cultă si chiar proverbe sau zicători. 

Nu sunt singurele surse care pot fi luate în calcul pentru acest subiect. Dintre sursele 
pe care un istoric le alege pentru a analiza un subiect, el își concentrează atenţia asupra 
unora, favorizându-le în raport cu altele. Într-una din nuvelele lui Jorge Luis Borges, El 
Jardin de senderos que se bifurcan (1941), un personaj, Ts'ui Pén încearcă să scrie o carte 
care este un labirint literar. În mod normal, într-o naraţiune, personajul are la dispoziţie 
un număr limitat de opţiuni și în momentul în care a ales una dintre ele, celelalte sunt 
excluse, el fiind pus ulterior în fata altor opţiuni care decurg din alegerea inițială. În labi- 
rintul literar al lui Ts'ui Pen, personajul alege simultan să urmeze toate cărările narative, 
astfel încât rezultatele alegerilor sale sunt mereu diferite. În mod ideal, istoricul ar tre- 
bui să fie capabil, asemeni personajului din labirintul lui Ts'ui Pen, să urmeze până la 
capăt fiecare dintre sursele disponibile fără a lăsa vreuna deoparte. Sigur, acest lucru es- 
te imposibil de realizat într-o lucrare istorică, nu doar pentru că ar fi și pentru cititori un 
labirint, ci si datorită complexităţii alegerilor pe care un istoric trebuie să si le asume. În 
paginile următoare vom urmări o singură „cărare”, cea care ne arată modalităţile în care 
a fost prezentată criminalitatea în presa din a doua jumătate a secolului al XIX-lea. 

Analiza modalitátilor în care este reflectată criminalitatea în presă reprezintă o arie de 
cercetare cu o multitudine de teorii şi concepte care provin din discipline diferite. Crimino- 
logia, mai ales criminologia culturală, sociologia, studiile de comunicare sau de jurnalism 
oferă interpretări variate. Totuși, nu toate aceste interpretări ar putea fi utilizate într-o 
cercetare istorică. În cazul de față, nu putem apela decât la cele care fac referire la presă, 
arie restrânsă în comparaţie cu cea definită de termenul mass-media. Orice construcție a 
trecutului începe din prezent, istoricii nu se pot desprinde decât partial si uneori nici má- 

car atât, de societatea sau societăţile în care trăiesc. Tendinţa de a prezenta trecutul folo- 
sind teoriile contemporane duce inevitabil la anacronisme. De aceea, ar trebui cel puţin 
controlată. Pe de-altă parte, folosirea critică a unora dintre aceste teorii ar îmbogăți cu si- 
gurantá perspectiva asupra trecutului. Problema nu este doar una a adaptării unui concept 
la o societate, ci şi reliefarea unor noi limite pentru aceste teorii. 

Care sunt teoriile și conceptele care ar putea fi aplicate pentru a analiza prezentarea 
criminalității în presa din România în secolul al XIX-lea? În general, există trei mari di- 
rectii de cercetare care se ocupă de prezentarea criminalității în presă. Ele vizează 
conţinutul ştirilor, producerea lor şi influenţa asupra publicului!. Fiecărei direcţii îi sunt 
caracteristice anumite teorii, dar şi metode de cercetare. 

Mass-media sau presa, dacă ne referim la România secolului al XIX-lea, reconstituie 
realitatea şi astfel transmite o viziune a acesteia. Am menţionat deja lucrarea lui Stanley 
Cohen și Jock Young, The Manufacture of News. Social Problems, Deviance and the Mass- 
Media (1973), care arată că în lumea contemporană, oamenii au acces la informaţiile 
despre comportamente deviante, criminalitate sau probleme sociale nu prin experiență 
directă, ci într-o formă mediată, prelucrată de mass-media?. Această idee poate fi extinsă 
şi pentru alte societăţi cu condiţia ca presa să fi avut, într-adevăr, un impact mai mare 
decât experienţa directă în conturarea unei imagini asupra criminalităţii. O asemenea 
capacitate de a influența publicul apare când presa se răspândeşte pe scară largă la nive- 
lul unei societăţi, când se îmbunătăţesc posibilitățile de producţie și distribuire a 
ziarelor. Gradul de alfabetizare poate avea un rol important, dar nu decisiv, pentru că zi- 
arele erau citite cu voce tare, în public. În România, la sfârşitul secolului al XIX-lea, presa 
ar fi ajuns la acel statut. La începutul sau în primele decenii ale secolului este însă puţin 
probabil ca ziarele să fi exercitat o influență similară. 

Deseori, în studiile istorice, presa este folosită ca sursă pentru că ar fi o „oglindă” a so- 
cietátii si ar reflecta „realitatea”. Aceasta este o interpretare simplistă pentru că mass- 
media sau presa oferă doar o „imagine” a unui eveniment sau fenomen, una deformată. 
După cum nici statisticile criminale nu prezintă criminalitatea „așa cum este” sau cum a 
fost, nici presa nu arată dimensiunea reală a fenomenului. Ar fi potrivit să considerăm pre- 
sa nu ca pe o oglindă, ci ca pe o prismă care reflectă lumina într-un mod distorsionată. 

Majoritatea lucrărilor au evidenţiat faptul că presa prezintă într-un mod exagerat, 
atât nivelul violenţei interpersonale, cât și riscul ca orice individ să fie victima unui act 
criminal. Această reprezentare a criminalităţii apare în ziare, la televizor, la radio şi în 
romanele politiste4. Totodată, evenimentele, infracțiunile sunt mai importante în această 
prezentare a criminalității decât dezbaterile despre cauzele şi prevenirea lor. Infractiu- 
nile violente sunt, de obicei, în centrul atentiei^. 

Ştirile despre criminalitate, în forma lor finală, sunt rezultatul mai multor procese de 
selecţie, ierarhizare si a interacțiunilor dintre jurnaliști, redactorii ziarelor și sursele ca- 


1 Chris Greer, Crime and media: understanding the connections, in Chris Hale, Keith Hayward, Azrini Wahidin, 
Emma Wincup, op. cit., p. 178. 

? Stanley Cohen, Jock Young, op. cit., p. 340. 

3 Yvonne Jewkes, Media& Crime, London, Sage Publications, 2011, p. 41. 

^ Chris Greer, op. cit., p. 180. 

5 Ibidem. 

re au oferit informatiile6. Instituţiile Statului ca Poliţia sau Tribunalul, reprezintă sursele 
predilecte pentru știrile despre criminalitate”. Din această cauză, autorităţile beneficiază 
de ceea ce este numit „un acces privilegiat” în presă, în sensul că versiunea lor asupra 
unui act criminal este prezentată, dacă nu întotdeauna, atunci frecvent în ştiri8. Această 
poziție este consolidată și de statutul de experți al poliţiştilor sau magistraților care ofe- 
ră informaţii despre o infracțiune”. Relaţia dintre presă şi autorităţi, ca surse predilecte 
ale informaţiilor despre criminalitate, are consecinţe care nu pot fi neglijate. În România, 
la sfârşitul secolului al XIX-lea, reporterii ziarelor importante obțineau informaţiile de la 
diferite ministere, din tribunale sau de la Poliţie, în funcţie de profilul fiecăruia10. Aceas- 
tă relaţie dintre presă și autorităţi exista, chiar dacă nu în aceeași formă, şi în România. 
Sigur, nu toate informaţiile erau preluate în acest mod, uneori ziarele trimiteau cores- 
pondenti la locul crimelor, desfășurau anchete proprii sau apelau la informaţiile din alte 
ziare. În alte cazuri, cititorii ofereau acele informaţii. 

Ştirile despre infracţiuni sunt „produse” în funcţie de așteptările jurnaliștilor în ceea ce 
priveşte preferința publicului pentru anumite tipuri de informaţii. Unele întâmplări sunt 
selectate în defavoarea altora, iar prezentarea lor transmite atitudinea ziaristului. Nu de 
puţine ori, unele grupuri de indivizi sunt asociate comportamentelor indezirabile. În final, 
ceea ce oferă o ştire este, într-un mod subtil sau direct, „o viziune asupra lumii”11. Terme- 
nul anglo-saxon „frame”, („cadru”, „structură”), sugerează modul în care este descrisă o 
întâmplare în ştiri. Teoria frame-urilor este un demers din sociologie, economie, psiholo- 
gie, lingvistică si comunicare. De fapt, acesta este un ansamblu de teorii!? aplicate mai 
multor tipuri de frame-uri. În psihologie!3, primele studii care se ocupă de frame-uri 
aparțin lui Daniel Kahneman și Amos Tversky. Probabil, mai cunoscute sunt originile soci- 
ologice al teorii frame-urilor, acestea fiind identificate la autori precum Erwin Goffman!^ 
care susținea că indivizii încearcă în mod constant să dea un sens, o interpretare, experi- 
entelor de viaţă si lumii din jurul lor. Pentru a interpreta și clasifica informaţiile în mod 
eficient, ei aplică scheme interpretative sau frame-uri, diferitelor situații. 

Nu orice infracţiune poate fi o ştire. Există anumite criterii care clasifică un eveniment 
şi arată dacă are, într-adevăr, potenţialul de a fi o știre. Aceste criterii corespund cu ceea ce 
se crede, în general, despre interesul publicului. Au fost identificate o serie de caracteristici 
considerate esenţiale pentru ca o întâmplare să devină ştire. Steve Chibnall le considera în 


6 Ibidem, p. 182. 

7 Ibidem, p. 183. 

8 Ibidem. 

9 Ibidem. 

10 [on Bulei, Viața în vremea lui Carol I, p. 128. 

11 Yvonne Jewkes, op. cit., 41. 

12 Una din clasificárile frame-urilor face diferenta intre cele situate la un nivel global - cele din media si cele indi- 
viduale - structuri interne ale individului care-i permit sá interpreteze situatii variate. O altá clasificare a frame- 
urilor le imparte in acelea dependente de variabile si frame-urile independente de variabile. Teoriile care se 
ocupá de frame-urile independente de variabile au in vedere efectele frame-urilor asupra publicului, la nivel glo- 
bal sau asupra unui individ. Pe de altă parte, acele teorii care au în centrul preocupărilor frame-uri dependente 
de variabile dau o importanță mai mare modului în care este creat şi modificat un frame. Pentru mai multe clasi- 
ficări ale frame-urilor vezi Dietram A. Scheufele, Framing as a Theory of Media Effects, în , Journal of 
Communication", No. 49, 1999, pp. 103-122. 

13 Dietram A. Scheufele, David Tewsbury, Framing, Agenda Setting, and Printing: The Evolution of Three Media Ef- 
fects Models, în „Journal of Communication", No. 57, 2009, p. 9. 

1^ [bidem, p.10. 


Crime înfiorătoare și tâlhării îndrăzneţe 239 


lucrarea sa, Law-and-Order News. An analysis of crime reporting in the British Press (1977), 
„imperative profesionale ale jurnalismului"!*. Din nou, vom apela la un termen anglo- 
saxon - „newsworthiness”, care defineşte potenţialul unui eveniment de a fi transformat în 
ştire. Aceste criterii au fost definite de mai multi autori. Printre teoretizárile mai importan- 
te sunt cele elaborate de Galtung si Ruge (1965), Steve Chibnall (1977) si Yvonne Jewkes 
(2004). Ei nu enumeră aceleași criterii, existând diferente între cele trei modele propuse!6. 

Fig. 11. Ziarul Curierul Olteniei, anul XIII, nr. 556, 21 iulie 1903, p 1. 


Yvonne Jewkes prezintă detaliat 12 criterii. Pentru început, un act criminal ar trebui 
să atingă un anumit prag de importanţă sau dramatism pentru a fi o stire!7. Acel prag 
depinde și de publicul căruia îi este destinată știrea. Un furt mărunt ar putea să apară 
într-un ziar local, dar sunt necesare infracțiuni importante pentru a ajunge în paginile 
unui ziar national!8. Acest criteriu poate fi aplicat şi pentru presa din România în secolul 
al XIX-lea. La 20 iulie 1893, în ziarul craiovean „Curierul Olteniei” era descris succint ja- 
ful căruia i-a căzut victimă un anume Enache Niculescu. Nimeni nu fusese rănit, suma 
furată nu era foarte mare si nici modul de operare al răufăcătorilor n-a ieșit în evi- 
dență!?. Din acelaşi ziar, în iulie 1903, cititorii puteau afla despre soldatul Ispăşoiu care 
îşi împuşcase mortal doi camarazi20. Ştirea descria un eveniment extraordinar care a fost 
tratat detaliat şi de ziare naționale precum „Adevărul”. (Fig. 11.) 


15 Steve Chibnall, op. cit., p. 13. 

16 Chris Greer, op. cit., p. 187. 

17 Yvonne Jewkes, op. cit., p. 45. 

18 Ibidem. 

19, Curierul Olteniei”, anul II, nr. 57, 20 iulie 1893, p. 3. 
?0]bidem, anul XIII, nr. 556, 21 iulie 1903, pp. 1-2. 

Predictibilitatea ar fi un alt criteriu invocat. Pe de-o parte, dacă o infracțiune este rară, 
neașteptată, sunt şanse mai mari ca ziarele să o aminteascá?!. Totuși, o întâmplare cu o 
evoluţie predictibilá este preferată, de asemenea, pentru că ziarele îşi pot astfel planifica 
modul în care vor reda acea întâmplare. Procesele cazurilor reprezintă un bun exemplu în 
această privință?2. Reporterii cunosc datele audierilor, procedura care va fi urmată, etc. 
Procesul crimei din strada Icoanei din 1901, în care erau implicaţi doi tineri - Alexandru 
Candiano Popescu și Ștefan Vlădoianu, a fost descris pe larg în ziarele epocii. Simplificarea 
este un alt element caracteristic. Infractiunile complexe sunt greu de prezentat în presă 
sau în mass-media. Cele simple, ușor de înţeles, sunt preferate pentru că nu captează 
atenția publicului pentru mult timp23. Ele au un mesaj clar care nu necesită interpretări. 
Strâns legată de acest ultim aspect este tendinţa de a oferi ştiri care pun în valoare opoziții 
binare: „Rău” și „Bine”, ,normal" și ,anormal', „vinovat” si ,nevinovat"?4. Pentru a ne ra- 
porta din nou la crima din strada Icoanei din 1901, tânărul Candiano Popescu era înfățișat 
în presă ca fiind un individ crud, dezaxat sau „bolnav sufleteşte”25. 

Individualizarea defineşte procesul prin care presa personalizează evenimentele 
pentru a le simplifica. Cazurile complexe sunt prezentate doar ca reacţii ale unor indi- 
vizi26. Yvonne Jewkes exemplifică această caracteristică prin cazuri de fraude financiare 
care au fost descrise publicului doar ca acţiuni ale unor indivizi?7. Știrile referitoare la 
criminalitatea violentă arată că orice individ poate fi victima unui atac. De regulă, victi- 
mele infracțiunilor violente sunt apropiaţi ai răufăcătorilor şi doar în anumite regiuni 
geografice numărul lor este mai mare?8, Totuși, presa sugerează în expunerea acestor în- 
tâmplări că atacurile pot viza pe oricine. Astfel, o altă trăsătură a știrilor ar fi ideea că 
există un risc major ca oricine să cadă victimă unui act criminal2?. 

Un eveniment are potenţialul de a deveni o ştire şi dacă oferă două elemente esentia- 
le - sex si violență. Atacurile cu o motivaţie sexuală - violurile, sunt prezentate mult mai 
des în presă decât alte tipuri de infracțiuni. În 1880, ziarele din România au relatat de- 
taliat, pe mai multe luni, ancheta Poliţiei și procesul cazului Scarvulis. Anastase 
Scarvulis, un grec din Brăila, a fost condamnat pentru că o abuzase sexual pe fiica lui de 
14 ani?1. Știrile cu conținut sexual sunt strâns legate de violenţă, o altă trăsătură esentia- 
lá. Prin apariţia zilnică în presă, violenta devine o rutiná37. Celebritatea atacatorului sau 
a victimei este un alt criteriu invocat. Celebritatea influențează şi pragul de importanță 
pe care ar trebui să-l atingă un eveniment pentru a fi știre33. Un furt banal se poate tran- 
sforma într-o ştire dacă victima sau făptaşul ar fi o celebritate. Duelurile în care erau 
implicate celebrități - politicieni sau ziariști cunoscuţi, apar frecvent în presa de la 


21 Yvonne Jewkes, op. cit., p. 46. 

22 Ibidem. 

23 Ibidem, p. 47. 

24 Ibidem, p. 49. 

25 Vezi „Adevărul”, anul XIV, nr. 4163, 4164 şi 4165, 1901, pp. 1-3. 
?6 Yvonne Jewkes, op. cit., p. 49. 

27 Ibidem, p. 50. 

28 Ibidem, p. 51. 

?9 [bidem. 

30 Ibidem, p. 52. 

31 „Resboiul”, an IV, nr. 1015, 9 mai 1880, p. 2. 
32 Yvonne Jewkes, op. cit., p. 58. 

33 Ibidem, p. 53. 


Crime înfiorătoare și tâlhării îndrăzneţe 241 


sfârşitul secolului al XIX-lea din România. De asemenea, faptele unor infractori cunoscuţi 
ajungeau în paginile ziarelor. Nu doar celebritatea, dar si vârsta victimei sau a atacatoru- 
lui constituie un criteriu care favorizează transformarea unui act criminal într-o stire?4. 
La 22 iunie 1899, „Universul” prezenta sub titlul „Înjunghierea din str. Gabroveni”, băta- 
ia în care fuseseră implicaţi doi copii, de 13 şi de 16 ani. Unul din aceştia l-a înjunghiat cu 
un briceag pe celálalt?5. 

Proximitatea întâmplărilor reprezintă un alt criteriu și are o dublă semnificaţie. Pe 
de-o parte, proximitatea geografică a unui eveniment îi conferă importanță36. Cele mai 
multe ziarele locale din România prezentau infracțiuni din județul respectiv. Pe de-altă 
parte, proximitatea ar avea și o conotaţie culturală. Dacă un subiect este relevant pentru 
public, atunci se va regăsi probabil în presá?7. Contextul socio-economic poate da impor- 
tantá unui anumit tip de știri. 

Presa „privilegiază” acele ştiri care pot fi redate grafic într-o manieră care să impresio- 
neze ușor publicul38. Înregistrările video ale unor crime sau atacuri fac ca acestea să intre 
în atenţia televiziunilor. Ca urmare, acele întâmplări care au loc în sfera privată: violența 
domestică, abuzurile asupra copiilor, infracţiuni financiare, sunt cumva marginalizate??. 
Criminologia culturală s-a ocupat recent de analizarea reprezentărilor grafice ale crimina- 
lităţii în mass-media+0. În presa din România, spre sfârşitul secolului al XIX-lea, au apărut, 
de asemenea, reprezentări grafice ale unor infracțiuni. Ele infátisau pe răufăcător, pe vic- 
timele acestuia sau chiar săvârşirea infracțiunii. Pe prima pagină din „Adevărul”, numărul 
din 11 octombrie 1901, cititorii puteau găsi o ilustrație cu titlul „Procesul crimei din strada 
Icoanei”. În centrul ilustratiei apărea tânărul Alexandru Candiano Popescu cu un cuţit în 
mână, pregătindu-se s-o înjunghie pe Iulia Iarcu*!. Revista umoristică „Veselia” avea ilus- 
tratii color. Cea din numărul din 6 iunie 1899, prezenta confruntarea dintre tâlharul 
cunoscut drept „ucigașul cârciumarilor” şi politisti^?. 

Un ultim criteriu adus în discuţie de Yvonne Jewkes se referă la selectarea unor știri 
care pot fi folosite ideologic de presă. Autoarea încearcă să demonstreze că presa din 
Marea Britanie manifestă, în virtutea unei poziții conservatoare, intolerantá față de 
anumite comportamente sau grupuri de indivizi care sunt considerate potenţiale ame- 
nintári la adresa societátii£. Folosirea recreationalá a drogurilor, protestele împotriva 
autorităților, infracțiunile imigranţilor ar fi prezentate într-o manieră exagerată în pre- 
sá^^. În ziarele cu o poziţie antisemită din România, infracțiunile evreilor apăreau 
frecvent, fiind privite drept confirmări ale unor stereotipuri existente în societate. 

Multe din aceste criterii pot fi aplicate și presei din România, din a doua jumătate a 
secolului al XIX-lea, într-o manieră care să nu ignore elementele specifice presei din epo- 


34 Ibidem, p. 61. 

35 „Universul”, an XVII, nr. 168, 22 iunie 1899, p. 2. 

36 Yvonne Jewkes, op. cit., p. 54. 

37 Ibidem. 

38 Ibidem, p. 59. 

39 Ibidem. 

^9 Vezi Keith J. Hayward, Mike Presdee, Framing Crime. Cultural Criminology and the image, Abingdon, Routledge, 
2010. 

^1 , Adevérul", an XIV, nr. 1881, 11 octombrie 1901, p. 1. 
42 „Veselia”, anul VIII, nr. 23, 6 iunie 1899, pp. 1-2. 

43 Yvonne Jewkes, op. cit., p. 63. 

44 Ibidem. 


242 Gabriel Constantinescu 


că sau societății româneşti moderne. Știrile care fac referire la criminalitate înglobează, 
de obicei, nu doar unul, ci mai multe criterii din cele enumerate. Am menţionat deja cri- 
ma din strada Icoanei. Aceasta aducea elemente de predictibilitate, putea fi reprezentată 
grafic, ucigașul era fiul unei celebrități - generalul Alexandru Candiano-Popescu (1841- 
1901), complicele său, Ştefan Văitoianu, era minor și nu în ultimul rând, infracțiunea sa 
fusese violentă. 

Aceste criterii explică procesul „producerii” ştirilor. Există două grupuri de teorii ca- 
re abordează același proces dintr-o perspectivă globală, care ia în calcul şi relaţiile mass- 
media cu autorităţile sau cu societateat5. Pe de-o parte, teoriile radicale, influențate de 
Karl Marx și Antonio Gramsci, au la bază ideea că mass-media ar controla indivizii. Pe 
de-altă parte, teoriile liberale susțin că mass-media apără interesele indivizilor“. În ca- 
drul fiecărei grupări de teorii pot fi identificate poziții variate cu privire la producerea 
ştirilor. Conform „modelului propagandei”, conceput de Noam Chomsky si Ed Herman, 
mass-media nu ar fi decât o extensie a Statului, având rolul de a controla ideologic socie- 
tatea+7. Tot în rândul teoriilor radicale, „modelul hegemonic” prezintă mass-media ca pe 
un mijloc prin care sunt răspândite ideile elitelor dintr-o societate. Ca o consecinţă, cri- 
minalitatea apare în mass-media ca o problemă asociată minorităţilor etnice, tinerilor 
sau celor din straturile inferioare ale societății+8. Teoriile liberale susțin cá deși insti- 
tutiile Statului au „un acces privilegiat” în ştiri pentru cá sunt des sursele principale de 
informații, mass-media scoate la iveală nedreptátile si trage la răspundere pe cei vino- 
vati, contestând în acest fel status-quo-ul*?. Mass-media, în general, reprezintă deci „a 
patra putere în stat"50, 

Prezentarea celor 12 criterii necesare ca un eveniment să devină știre, conform mo- 
delului propus de Yvonne Jewkes, aduce în discuţie si observaţii legate de conţinutul 
Ştirilor. Analizarea conţinutului ştirilor, fie cá sunt doar cele de presă, fie că aparţin tele- 
viziunii sau radioului, se poate face din două perpective: cea cantitativă si cea 
calitativă5!. Analiza de conţinut nu înseamnă pentru toti autorii aplicarea celor două 
perspective, cantitativă si calitativá??, ci sunt, de fapt, metode care investighează aspec- 
tele diferite ale ştirilor. 

Metodele cantitative caută un model, repetarea anumitor structuri în felul în care sunt 
prezentate evenimente, iar cele calitative pun accentul pe fluiditatea textului şi pe inter- 
pretările sale53. Metoda cantitativă pornește de la indici care pot fi clasificați şi apoi 
numărați. Există câteva lacune care pot influența rezultatele finale ale cercetării. Din mo- 


45 Chris Greer, op. cit., p. 183. 

46 Ibidem. 

^! [bidem. 

48 [bidem, p. 184. 

^9 [bidem. 

50 Ibidem. 

51 Ibidem, p. 178. 

52 Richard V. Ericson, Patricia M. Baranek, Janet B. L. Chan, op. cit., p. 50. Aceasta este doar una dintre clasificări. 
Pentru John Fiske analiza conţinutului reprezintă, de fapt, metoda cantitativă, fără a mai menţiona o metodă cali- 
tativă, vezi John Fiske, Introduction to Communication Studies, 2» edition, London, Routledge, 1990, p. 136.0 
poziţie identică are Victor Jupp pentru care analiza de conținut înseamnă o abordare „obiectivă, sistematică si 
cantitativă”, vezi Victor Jupp, Content Analysis, în Eugene McLaughlin, John Muncie, „The Sage Dictionary of Crim- 
inology”, London, Sage, 2008, p. 70. 

53 Richard V. Ericson, Patricia M. Baranek, Janet B. L. Chan, op. cit., p. 50. 

ment ce metoda de analiză cantitativă se ocupă de ceea ce este prezentat prea des, prea 
rar, nu este prezentat sau apare într-o formă părtinitoare în ziare, ar fi util să se cunoască 
norma cu care sunt comparate aceste date. Întrebarea esenţială care s-ar naște dintr-o 
asemenea comparaţie este dacă ştirile reflectă realist evenimentele5+. Pe lângă acest as- 
pect, metoda cantitativă se limitează la ceea ce poate fi cuantificat, la categoriile care sunt 
standardizate, ignorând alte fenomene. Concentrarea doar pe anumite categorii duce la 
rezultate simplificate care nu surprind interpretările diferite pe care le are o stire**. 

Metoda calitativă presupune existența mai multor simboluri în textul ştirii. Într-o 
primă fază, „realitatea”, aşa cum apare în mass-media, este analizată, fiind identificate 
structurile esenţiale, apoi e interpretată și reconstruită56. De exemplu, o ştire care pre- 
zintă o tâlhărie poate fi analizată la mai multe niveluri. Relaţia acelei știri cu alte texte 
similare din cuprinsul ziarului, folosirea unor surse cu predilecție sau sensurile pe care 
le capătă un termen, sunt doar câteva dintre elementele urmărite. Analiza calitativă a 
unui text are un caracter speculativ, care o situează pe tărâmul criticii literare”. Prin 
urmare, metoda calitativă nu oferă întotdeauna argumente solide pentru a susține o 
anumită interpretare. Nici metodele cantitative, nici cele calitative, nu se ocupă doar de 
conţinutul ştirilor, ele pot lua în calcul și efectele ştirilor asupra publicului58. 

Ambele metode au limitări evidente și de aceea unii autori le folosesc împreună. 
Esther Snell, în teza sa de doctorat, Perceptions of Violent Crime in Eighteenth-Century 
England: A Study of Discourse of Homicide, Aggravated Larceny and Sexual Assault in the 
Eighteenth-Century Newspaper (2004), o analiză a perceptiei criminalității în ziarul „The 
Kentish Post" pe o perioadá de 38 de ani (1717-1738), imbiná metodele cantitative cu 
cele calitative. Citând câteva studii, ea arată cá folosirea metodelor cantitative pentru 
analiza unor surse istorice nu este lipsită de riscuri şi aplică ambele tipuri de metode în 
teza sa5?. 

Probabil cea mai cunoscută direcţie de cercetare legată de prezentarea criminalității 
în mass-media, este cea care se concentrează pe studirea efectelor asupra publicului. 
Efectele negative ale prezentării criminalității în presă sau în literatură au fost evocate 
de autori încă din secolul al XIX-lea. În Franţa, Paul Aubry atrăgea atenţia în La contagion 
du meurtre (1888) că presa descria crima sau alte acte violente ca evenimente de sen- 
zatie si, prin aceasta, contribuia la propagarea violenţei. Chiar si în România, ziaristul 
Aurel Alexandrescu-Dorna în Presa și propagarea crimei (1899), se arăta revoltat de fap- 
tul că şi în presa românească „se scrie foarte mult despre bătăi, asasinate, fapte 
criminale, descrieri înspăimântător de amănunțite”. Se pare că in Anglia, încă din secolul 
al XVI-lea, anumite cântece populare erau considerate periculoase pentru că înfățișau in- 
fractorii ca eroi. În 1928, ziaristul și diplomatul Eugen Filotti atrăgea atenţia asupra 
capacităţii presei de a influenţa publicul: „Presa e cel mai puternic mijloc de difuziune şi 


54 Ibidem, p. 51. 

55 Ibidem, p. 52. 

56 Ibidem, p. 55. 

57 Ibidem, p. 58. 

58 Chris Greer, op. cit., p. 179. 

5% Esther Snell, Perceptions of Violent Crime in Eighteenth-Century England: A Study of Discourse of Homicide, Ag- 
gravated Larceny and Sexual Assault in the Eighteenth-Century Newspaper, Canterbury, Christ Church University, 
2004, p. 65. 

60 Eamonn Carrabine, Pam Cox, Maggy Lee, Ken Plummer, Nigel South, op. cit., p. 406. 

infiltratie a ideilor, a opiniilor, a curentelor de gândire. Nici unul nu e atât de direct, de 
insistent, de continuu, de insinuant. Nici unul nu poate fi atât de util, dar şi atât de pri- 
mejdios. Suntem toti, în mod inconștient, tributarii presei, sclavii ziarului nostru. Multi 
nu gândesc decât prin el, nu receptează, și redau, vrájiti de mirajul literelor tipărite, de- 
cât opiniile gata elaborate, luate din paginile lui"61, 

În secolul al XX-lea, teoriile legate de cultura de masă și behaviorismul psihologic au 
dus la conturarea ideii că mass-media este responsabilă pentru răspândirea comporta- 
mentelor criminale în societate62. Teoria potrivit căreia mass-media inoculează idei, 
valori şi informaţii unui public pasiv care este influențat negativ de acestea e denumită, 
tocmai datorită mecanismului simplist de explicare a influenței, modelul seringii hipo- 
dermice$3. În ciuda faptului că această explicaţie simplistă nu mai este acceptată, 
persistă totuși, în numeroase studii, ideea că mass-media are o influență negativă asupra 
publicului. Chiar şi aceste studii recente sunt criticate pentru modul în care prezintă le- 
gătura dintre mass-media si criminalitate. În același timp, este acceptată ideea cá 
mass-media ar avea efecte asupra comportamentului indivizilor, însă nu este clar că ar 
conduce direct la acte criminale65. 

O altă chestiune este aceea a receptării stirilor despre criminalitate. Unii cititori pot fi 
pasivi, dar alţii pot interpreta critic aceste informaţii. Un text poate avea mai multe inte- 
lesuri si e puţin probabil ca un articol care prezintă o crimă să aibă același efect asupra 
tuturor cititorilor. După cum arăta și Esther Snell în lucrarea citată, este imposibil de 
evaluat exact modul în care un cititor interpretează informațiile dintr-un ziar96. Sigur, 
pentru cititorii contemporani, o investigație sociologică ar scoate la iveală interpretările 
diferite ale știrilor din ziare, dar într-o cercetare istorică care se ocupă de secolul al XIX- 
lea, reacţiile publicului la articolele din presă fac, mai curând, obiectul unor speculaţii, 
neputându-se discuta despre ipoteze verificabile într-o manieră ,stiintificá". 

Una dintre cele mai răspândite teorii care arată cum mass-media influențează publi- 
cul şi autorităţile este „panica morală”. Aceasta explică mecanismele prin care mass- 
media prezintă comportamente criminale sau deviante prin reacţii ostile și dispro- 
portionate. De cele mai multe ori, panica morală are drept țintă un individ, un grup sau 
un fenomen percepute ca o ameninţare la adresa valorilor societăţii. Tocmai presupusa 
ameninţare la adresa valorilor dominante face ca panica să fie una „morală”, sau morali- 
zatoare. Reprezentarea acestor amenințări în mass-media determină reacțiile exagerate 
ale autorităţilor care intervin pentru a le înlătura$7. Termenul a apărut în lucrarea clasi- 
că a lui Stanley Cohens8, Folk Devils and Moral Panics: the creation of the Mods and 
Rockers (1972) pentru a descrie modul în care presa din Marea Britanie a relatat despre 
ciocnirile dintre două grupări rivale, „The Mods” şi „The Rockers”, în anii 1960. Cohen a 
analizat construirea știrilor, punând în lumină prezentarea distorsionată a violențelor 


61 Emil Samoilă, Ziaristica. Noţiuni elementare de gazetărie, București, Adevărul, 1932, pp. 31-32. 

62 Yvonne Jewkes, op.cit, pp. 10-12. 

63 Ibidem, p. 13. 

64 Chris Greer, op. cit., p. 190. 

$5 Eamonn Carrabine, Pam Cox, Maggy Lee, Ken Plummer, Nigel South, op. cit., p. 408. 

$6 Esther Snell, op. cit., p. 40. 

67Karim Murji, Moral Panic, în Eugene McLaughlin, John Muncie, op. cit., p. 251. 

$8Stanley Cohen, Folk Devils and Moral Panics: the creation of the Mods and Rockers, London, MacGibbon and Kee, 
1972. 

sau utilizarea unor stereotipuri pentru referirea la cele două grupuri. Într-o primă fază, 
media exagera amploarea violențelor, apoi făcea predicții, anticipând o escaladare a con- 
flictului şi, în cele din urmă, cele două grupuri căpătau o încărcătură simbolică, fiind 
asociate cu comportamentele deviante. Modelul panicii morale a fost ulterior aplicat 
pentru examinarea reacției mass-media față de tâlhăriile din Marea Britanie din anii 
197069, 

Istoricii care au analizat percepţia criminalităţii în presă au preluat concepul și l-au 
integrat în studiile lor. Articolul lui Jennifer Davis70 - The London Garotting Panic of 
1862: A Moral Panic and the Creation of a Criminal Class in mid-Victorian England (1980), 
s-a ocupat de panica morală asociată cu tâlhăriile săvârșite prin sugrumarea victimelor 
din Londra, în 1862. Peter King”! a interpretat valul de tâlhării din orașul Colchester, în 
estul Angliei, din 1765 folosind aceeaşi teorie, a panicii morale. Tot în 1987, un alt autor, 
Rob Sindall7? a adus din nou în discuţie tâlhăriile din Londra, în 1862, comparându-le cu 
cele din 1856 în studiul său, The London Garotting Panics of 1856 and 1862 (1987). 

Conceptul nu a fost lipsit de critici73. Pe de-o parte, unii au considerat că panica pro- 
dusă de criminalitate nu e doar o consecinţă a prezentării exagerate a evenimentelor de 
către mass-media. Pe de-alta, în condiţiile în care criminalitatea chiar crește, atunci ar fi 
de așteptat ca şi reacţiile presei să fie mai intense. Ca urmare, ar fi necesară o definire a 
reacţiilor ,normale"7*, De asemenea, noțiunea de „panică morală” a fost utilizată de isto- 
rici, sociologi şi criminologi pentru a explica o mare varietate de situaţii, ceea ce a dus la 
o îndepărtare de sensul initial. Peter King consideră că folosirea uneori abuzivă a con- 
ceptului a condus la subminarea sa?5. El creionează și un model de evoluţie a unei panici 
morale clasice”6. Potrivit lui, un act sau mai multe acte de violență publică ar intra în 
atenția mass-media care oferă apoi o prezentare exagerată a evenimentelor. De exem- 
plu, ziarele pot relata despre mai multe tâlhării când, de fapt, doar una avusese loc. Ca 
urmare a reacțiilor din mass-media, autorităţile iau măsuri dure împotriva acelui tip de 
infracțiune, politia poate căpăta puteri sporite, cei condamnaţi primesc pedepse mai 
mari şi chiar noi legi sunt adoptate. După câteva luni, panica începe să dispară, iar mass- 
media și publicul îşi pierd interesul pentru acele relatări. Aceste critici scot la iveală una 
dintre dificultăţile evidente legate de aplicarea conceptului în studiile istorice. Pentru a 
discuta despre o panică morală, despre reacţiile exagerate ale presei, sunt vitale datele 
privind „realitatea”. Statisticile criminale sunt, de multe ori, incomplete și inexacte, iar 
autorii contemporani sunt părtinitori sau omit unele aspecte. În plus, panica morală este 


69 Vezi Stuart Hall, Chas Critcher, Tony Jefferson, John Clarke, Brian Roberts, Policing the Crisis. Mugging, The 
State and Law and Order, London, Macmillan, 1978. 

70 Jennifer Davis, The London Garotting Panic of 1862: A Moral Panic and the Creation of a Criminal Class in mid- 
Victorian England, in V. A. C. Gatrell, Bruce Lenman, Geoffrey Parker, „Crime and the Law: the social history of 
crime in Western Europe since 1500", London, Europa Publications Limited, 1980, pp. 190-214. 

71 Peter King, Newspaper reporting, prosecution practice and perceptions of urban crime: the Colchester crime 
wave of 1765, pp. 423-455. 

72 Rob Sindall, The London Garotting Panics of 1856 and 1862, în „Social History”, Vol. 12, No. 3, Oct 1987, pp. 
351-359. 

73 Chas Critcher, Moral Panics and the Media, Buckingham, Open University Press, 2003, pp. 143-154. 

74 Eugene McLaughlin, John Muncie, op. cit., pp. 252-253. 

75 Peter King, Moral panics and violent street crime 1750-2000, a comparative perspective, in Barry S. Godfrey, 
Clive Emsley, Graeme Dunstall, „Comparative Histories of Crime", Portland, Willan Publishing, 2003, pp. 53-71. 

76 [bidem, p. 55. 

un concept tipic istoriografiei anglo-saxone, pus în practică, mai ales, pentru analizarea 
criminalității din Marea Britanie. 


IV.2 Evoluţii în prezentarea criminalităţii 


Transformările prin care a trecut presa din România în a doua jumătate a secolului al 
XIX-lea au marcat şi modul în care a fost redat în paginile ziarelor fenomenul criminali- 
tátii. Acestora li se adaugă evoluţiile interne din societatea românească, în special cele 
legate de capacitatea Statului de a controla criminalitatea, schimbările din legislaţia si 
practica penală, formularea și diseminarea unor noi teoretizări cu privire la cauzalitatea 
şi prevenirea infractionalitátii, dar și percepţia acestui fenomen în cultura populară. 

Investigația noastră va oferi răspunsuri la câteva întrebări esenţiale legate de reflec- 
tarea criminalităţii în presa din România. Ce fel de infracțiuni apăreau mai des în ziare ? 
Existau mai multe ştiri despre infracțiuni grave spre jumătatea secolului sau la sfârșitul 
acestuia ? Proporția și frecvenţa ştirilor despre anumite infracțiuni corespund datelor 
din statisticile criminale ? Formularea acestor întrebări sugerează utilizarea metodei 
cantitative pentru analizarea conținutului ştirilor. Vom apela si la o analiză calitativă 
pentru a reliefa modalităţile în care erau prezentate știrile despre actele criminale. Aces- 
tea erau încadrate, de regulă, secțiunii „faptelor diverse”. Marian Petcu a surprins 
evoluţia faptului divers în presa din România”7. Pornind de la această evoluţie, ne vom 
concentra pe rolul ştirilor despre actele criminale în secțiunea „faptelor diverse”. Totuși, 
ştirile despre infracțiuni nu apăreau doar în secțiunea „faptelor diverse”. Dacă subiectul 
era important, ziarele puteau dedica anchete sau reportaje ample unor infracțiuni. Din 
ce în ce mai des, spre sfârşitul secolului, prezentarea crimelor se făcea şi prin ilustraţii, 
uneori simple, alteori complexe. 

După cum am precizat, metoda cantitativă presupune câteva riscuri. Selectarea unor 
categorii de informaţii care se repetă înseamnă limitarea cercetării la acele categorii. 
Orice alte informaţii devin redundante. Dacă decidem să evaluăm câte ştiri despre tâlhă- 
rii au fost publicate în anul 1890, atunci vom ignora ştirile legate de orice alte tipuri de 
infracțiuni. Această selecție este precedată de alte două, cel puţin la fel de importante și 
anume, alegerea intervalului cronologic si a ziarului în care vom urmări frecvența 
apariţiei acelor categorii de informații. 

Numărul periodicelor apărute în a doua jumătate a secolului al XIX-lea este impresi- 
onant. Primul tom din Publicaţiile periodice românești 1820-1906, conţine referiri la 
3.290 de titluri descrise după colecţii și alte 580 de titluri descrise după izvoare biblio- 
grafice78. Sigur, lucrarea lui Nerva Hodoș si Al. Sadi-lonescu include si periodicele care 
au circulat și în alte regiuni decât România. Totuși, chiar excluzându-le pe acestea şi pe 
cele apărute înainte de 1850, numărul periodicelor este încă foarte mare. În intervalul 
1856-1864, au apărut doar în Bucureşti 82 de periodice”. Multe dintre periodicele lan- 


77 Marian Petcu, Istoria jurnalismului si a publicităţii în România, pp. 47-61. 

78 George Băiculescu, op. cit., în George Băiculescu, Georgeta Răduică, Neonilă Onofrei, „Publicaţiile periodice 
româneşti”, Tom II, Catalog alfabetic: 1907-1918, Supliment: 1790-1906, Bucureşti, Editura Academiei, 1969, p. 
xix. 

79 Vasile Păsăilă, op. cit, p. 78. 

sate în a doua jumătate a secolului au fost efemere. Astfel, un prim criteriu folosit pentru 
alegerea ziarelor care vor fi analizate este circulaţia pe o perioadă mai lungă de un dece- 
niu. De asemenea, profilul periodicelor respective nu ar trebui să fie limitat la un anumit 
domeniu, ci să conţină informaţii generale, politice, economice, sociale, etc. O revistă 
specializată pe chestiuni economice sau medicale, de exemplu, va menţiona foarte rar 
sau deloc cazuri despre crime sau tâlhării. Vom prefera ziarele cotidiene sau cele care 
apar de trei ori pe săptămână celor hebdomadare. Un ziar săptămânal nu poate publica 
la fel de multe știri privitoare la infracțiuni ca unul cotidian care își tine la curent cititorii 
cu ultimele informaţii. Cu excepţia ziarului „Românul”, care a circulat între anii 1857- 
1864, şi 1866-190580, nu au existat periodice care să acopere aproape întreaga perioadă 
1850-1900. Pentru a urmări o evoluţie a prezentării criminalității pe o durată lungă, e 
necesar ca selecția noastră să includă atât ziarele care au circulat la sfârșitul secolului al 
XIX-lea, cât și ziare care au fost lansate în preajma unificării Moldovei cu Țara Româ- 
nească. Nu în ultimul rând, trebuie precizat faptul că gradul de deteriorare avansată sau 
absenţa unui număr semnificativ de exemplare ale unor ziare importante ne-a influențat 
selecția. Aplicând aceste criterii, ne vom restrânge analiza la patru ziare: „Trompetta 
Carpatilorü" (1865-1877), „Pressa” (1868-1876 şi 1877-1881), „Telegraphul” (1871- 
1888) şi „Resboiul” (1877-1902). 

Se poate obiecta, desigur, că limitarea analizei la doar patru ziare ar împiedica o ge- 
neralizare a concluziilor la nivelul întregii prese româneşti. Aceasta este însă prima 
cercetare cantitativă asupra reflectării criminalităţii în presa din România în a doua ju- 
mătate a secolului al XIX-lea, ceea ce înseamnă că rezultatele acesteia pot reprezenta un 
punct de pornire pentru alte studii. Prin selectarea mai multor ziare vom putea examina 
dintr-o perspectivă comparativă evoluţia ştirilor despre infractinuni. În studiul Newspa- 
per reporting and attitudes to crime and justice in late-eighteenth and early-nineteenth- 
century London (2007), Peter King opta, de asemenea, pentru o perspectivă comparativă. 
Alte studii, precum Discourses of criminality in the eighteenth-century press: the presenta- 
tion of crime in The Kentish Post, 1717-1768 (2007), publicat de Esther Snell, examinează 
chestiunea percepţiei criminalităţii într-un ziar local. Această abordare este eficientă in 
condiţiile în care există cercetări preliminare legate de evoluţia criminalității în aria ge- 
ografică în care a circulat acel ziar. 

Pentru fiecare ziar am ales ca eșantioane de cercetare, câte doi ani consecutivi în fie- 
care deceniu al secolului. Excepţie face ziarul „Resboiul”, deoarece colecţiile pe anul 
1878 sunt incomplete, acoperind doar intevalul 1 ianuarie-31 martie. De asemenea, în 
cazul ziarelor „Pressa” si „Telegraphul” am inclus trei ani consecutivi din al optulea de- 
ceniu81. Prin urmare, pentru „Resboiul” am cercetat toate numerele din următorii ani: 
1879, 1888, 1889, 1898 şi 1899. În cazul celorlate ziare, ne-am ocupat de anii: 1877, 
1878, 1879, 1888 si 1889 pentru ziarul „Telegraphul”; 1868, 1869, 1877, 1878, 1879 
pentru „Pressa” şi 1866, 1867, 1874, 1875 pentru „Trompetta Carpatilorü". 


80 Nerva Hodoș, Al. Sadi Ionescu, op. cit., p. 624. 

81 Am inclus în cercetarea noastră trei ani consecutivi - 1877, 1878, 1879, deoarece vom analiza si percepția 
criminalitátii in presá pe durata Rázboiului de Independentá si in primul an dupá incheierea acestuia. Ne vom 
ocupa de aprofundarea datelor culese cu privire la această chestiune într-un subcapitol separat. 

Infractiunile asupra cărora ne-am concentrat sunt crime si delicte conform Codului 
Penal intrat în vigoare din 1865. Am grupat într-o singură categorie omorurile, asasina- 
tele si loviturile cauzatoare de moarte. Pruncuciderile si otrăvirile nu au fost incluse. O 
altă categorie se referă la tâlhării sau jafuri, cum mai sunt denumite în statistici, cele mai 
răspândite crime ale epocii conform statisticilor penitenciare. Nu am omis nici furturile 
care reprezintă o a treia categorie. Vom face referire la toate tipurile de furturi definite 
de Codul Penal. În fine, în ultima categorie vom grupa infracțiunile cu caracter economic: 
delapidare, înșelăciune, falsificare de monedă. Contrabanda nu va face parte din această 
categorie. 

În paginile ziarelor, infracțiunile spectaculoase erau relatate în mai multe articole. O 
tâlhărie însoţită de un asasinat putea fi descrisă în două, trei articole, dar un furt simplu 
era prezentat, de regulă, într-un singur articol. Cercetarea noastră măsoară, nu frecvența 
anumitor infracțiuni, ci frecvenţa ştirilor publicate în ziare despre acele infracțiuni. Ce 
înseamnă totuși o ştire despre o infracțiune ? Pledăm pentru o abordare extinsă potrivit 
căreia o ştire despre un asasinat, de exemplu, include nu doar descrierea faptei, ci şi cer- 
cetările poliţiei, anunţurile cu privire la eventuali suspecti, prezentarea victimelor, 
procesul inculpatului sau inculpatilor. Uneori, o ştire făcea referire la două categorii de 
infracțiuni. Am oferit drept exemplu tâlhăria însoţită de asasinat. În această situaţie vom 
considera că există, de fapt, două ştiri, una despre o tâlhărie şi cealaltă despre un asasi- 
nat. Pornind de la aceste criterii, vom ilustra datele culese din paginile ziarelor în 
graficele de mai jos. 

Datele din Graficul 15 ne indică evoluţia ştirilor despre cele patru categorii de in- 
fracțiuni din ziarul ,Trompetta Carpaţiloră”. Pentru omoruri, asasinate și lovituri 
cauzatoare de moarte, numărul ştirilor din anii 1874-1875 este, în mod evident, mai ma- 
re decât cel din anii 1866-1867. Pentru celelalte trei categorii de infracțiuni nu se 
remarcă această tendință. Dimpotrivă, au fost publicate mai multe ştiri despre tâlhării 
sau delapidări, falsificări de monede și înşelăciuni în 1866-1867, decât în cei doi ani din 
deceniul următor. În cazul ştirilor despre furturi, în 1866 au apărut cele mai multe din- 
tre toti cei patru ani. Prin urmare, nu se poate considera că în anii 1874-1875 erau 
publicate mai multe ştiri despre aceste infracțiuni decât în 1866-1867. Un aspect intere- 
sant si previzibil este cel legat de apetenta ziarului pentru ştirile despre acte criminale, 
violente, grave, precum tâlhării şi omoruri, asasinate şi lovituri cauzatoare de moarte. Cu 
excepţia anului 1867, în toti ceilalți ani, numărul știrilor care relatau despre cele două 
categorii de infracțiuni violente a fost mai mare decât al celorlalte două categorii de acte 
criminale. Pe de-altă parte, conform statisticilor judiciare și penitenciare, în a doua ju- 
mătate a secolului al XIX-lea, existau considerabil mai multe cazuri de furturi decât 
omoruri, asasinate, lovituri cauzatoare de moarte şi tâlhării. Acestea din urmă erau ca- 
zuri spectaculoase, care întruneau mai uşor condiţiile necesare ca să devină știri, decât 
majoritatea furturilor. 

Interpretarea datelor culese din „Trompetta Carpatilorü" trebuie corelată cu evoluția 
ziarului. Periodicul condus de Cezar Bolliac apărea, la început, de trei ori pe săptămână. 
Această frecvenţă nu s-a menţinut întotdeauna. De la 1 septembrie 1867 apărea de două 
ori pe săptămână, de la 24 octombrie 1867, din nou de trei ori, de la 1 ianuarie 1872 de 
două ori si de la 9 iulie 1872 doar o dată pe săptămână și foarte rar de două ori82. Ca ur- 
mare a deselor schimbări, numărul exemplarelor publicate în fiecare an, nu era egal. 
Astfel, pentru 1866 şi 1867 am examinat câte 100 de numere, pentru 1874, în jur de 70, 
iar pentru 1875, doar 60. Formatul ziarul a trecut, de asemenea, prin câteva schimbări. 
La început, în 1865, formatul era de 55x40 de centimetri. La 1 ianuarie 1869 s-a trecut la 
formatul 65x48 de centimetri. E posibil ca numărul relativ egal de ştiri despre furturi, 
tâlhării, delapidări, înşelăciuni şi falsificări de monede din anii 1866-1867, respectiv 
1874-1875, să fie explicat prin scăderea numărului exemplarelor publicate anual. Ten- 
dinta de creştere a formatului atenua sensibil această evoluţie. Desi a fost crescut 
formatul ziarului şi ar fi existat spaţiu pentru mai multe știri, această schimbare nu pu- 
tea avea un impact mai mare decât restrângerea semnificativă a numărului exemplarelor 
publicate anual. În aceste condiţii, creşterea numărului ştirilor despre omoruri, asasina- 
te și lovituri cauzatoare de moarte pare a fi, într-adevăr, excepțională. Se poate specula 
că aceasta ar fi o strategie editorială pentru a atrage cititorii. Preţul unui exemplar cres- 
cuse de la 45 de bani, în 1866-1867, la 1 leu, în 1874-1875 si este posibil ca mărirea 
formatului si includerea unor știri spectaculoase să fi fost modalități de a recâştiga pu- 
blicul. 


82 Nerva Hodoș, Al. Sadi Ionescu, op. cit., p. 748. 
83 Ibidem, p. 749. 

Graficul 16. Știri despre infracţiuni în ,,Pressa" 

Graficul 16 ilustrează evoluţia numărului ştirilor în ziarul „Pressa”. Este evidentă 
tendinţa de creştere a numărului ştirilor legate de cele patru categorii de infracțiuni în 
anii 1877, 1878, 1879, faţă de anii 1868-1869. Apetenta acestui ziar pentru prezentarea 
unor știri despre infracțiuni violente, spectaculoase, se remarcă, mai ales, în ultimii trei 
ani investigati. Pentru perioada 1877-1879, numărul știrilor despre tâlhării, omoruri, 
asasinate şi lovituri cauzatoare de moarte este semnificativ mai mare decât cel al ştirilor 
care descriu celelalte două categorii de infracțiuni. Această tendință pare a reflecta date- 
le din statisticile criminale (vezi Graficul 14) conform cărora în anii 1877, 1878 şi 1879 a 
existat o creştere importantă a numărului acuzaților de tâlhării şi lovituri cauzatoare de 
moarte comparativ cu 1869. Pe de-altă parte, s-ar putea invoca si profilul politic al ziaru- 
lui „Pressa”. Acest periodic reprezenta interesele conservatorilor și, într-o perioadă în 
care liberalii se aflau la guvernare, redactorii ziarului ar fi dorit, poate, să arate că se în- 
multiserá infracțiunile. Interesant este si faptul cá în anii 1868-1869, „Pressa” publica 
mai multe ştiri despre furturi sau infracțiuni cu caracter economic, decât despre in- 
fracțiuni violente, contrastând cumva cu tendința generală a ziarelor de a prezenta mai 
multe știri despre omoruri sau tâlhării. 

Când a fost lansat, la 18 februarie 1868, „Pressa” apărea de trei ori pe săptămână, de 
la 7 septembrie 1869, de patru ori, iar din 16 februarie 1869 era publicat zilnic8+. Pentru 
anul 1868, am examinat, deci, mai puţine numere, doar 132, pentru că ziarul fusese lan- 
sat la 18 februarie. Pentru 1869 am putut identifica 257 de numere ale ziarului, iar 


84 Ibidem, p. 513. 

pentru ceilalți ani apar mai multe numere, ziarul fiind cotidian. Formatul a fost mărit de 
la 50x36 de centimetri, la 56x39, pe 1 februarie 187785. Aceste două modificări explică 
partial numărul mult mai mare de ştiri legate de oricare dintre cele patru categorii de in- 
fracțiuni în perioada 1877-1879. 


Graficul 17. Știri despre infracțiuni în ,, Telegraphulu" 

Graficul 17 surprinde evoluţia știrilor din , Telegraphul". În privinţa tuturor celor pa- 
tru categorii de infracțiuni este evidentă tendința de înmulțire a numărului ştirilor în 
anii 1887 și 1888 comparativ cu un deceniu înainte, în anii 1877-1879. În paginile aces- 
tui ziar apăreau frecvent știri despre furturi, atât în perioada Războiului de 
Independenţă, cât şi peste un deceniu. Dacă insumám numărul ştirilor pentru cei cinci 
ani examinati, relatările despre furturi sunt cele mai numeroase dintre toate categoriile 
de infracţiuni. Conform statisticilor criminale, numărul delictelor a crescut considerabil 
în perioada 1876-1899, pe când numărul crimelor s-a menţinut constant (vezi Graficul 
13). Furturile, clasificate drept delicte (cu excepţia celor săvârşite prin efractie sau esca- 
ladare), s-au înmulţit vizibil în perioada 1876-1889. În intervalul 1876-1879 au fost 
9.835 de cazuri de furturi consemnate în statistici, iar în 1885-1889 s-au înregistrat 
14.928 de cazuri86. Se pare că înmulţirea ştirilor despre furturi din ziar chiar reflecta o 
tendinţă ilustrată și de statistici. Această evoluţie este redată într-un mod exagerat în zi- 
arul „Telegraphul”, comparativ cu statisticile criminale. Dacă în ultimele creşterea este 


85 Ibidem. 
86 „Statistica judiciară a României pe anul 1899”, p. 9. 

doar evidentă, de la 9.835 la 14.927 de cazuri, în paginile ziarului este spectaculoasă, de 
la 53 de ştiri în intervalul 1877-1879, la 339 în doar doi ani, 1887 şi 1888. Ziarul a apă- 
rut zilnic în toti anii examinati, deci acest aspect n-a influențat numărul ştirilor 
publicate. Formatul a fost mărit sensibil de la 50x35 de centimetri, cât era de la 9 iunie 
1872, la 58x40 de centimetri, începând cu 15 octombrie 188287. 


Graficul 18. Știri despre infracţiuni în „Resboiul" 

În fine, Graficul 18 prezintă evoluţia numărului ştirilor din „Resboiul”. Ca si în cazul 
ziarului ,Telegraphul" este evidentă tendința creșterii numărului de știri despre in- 
fracțiuni, în general, între 1879 şi anii 1888 şi 1889. Trendul ascendent se manifestă 
pentru tot intervalul examinat în cazul primelor trei categorii de infracțiuni. Exceptia o 
constituie numărul ştirilor despre infracțiunile cu caracter economic care ating un vârf 
în anii 1888 și 1889 pentru a înregistra o uşoară scădere în anii 1898 şi 1899. Ştirile 
despre omoruri, asasinate si lovituri cauzatoare de moarte reprezintă o parte semnifica- 
tivă dintre toate categoriile de infracțiuni luate în considerare. Totuși, acestea sunt 
depășite de ştirile despre furturi în 1879 și 1899 sau de cele despre infracţiuni cu carac- 
ter economic, în 1888. Comparativ cu celelalte trei ziare analizate, surprinde numărul 
mare de ştiri despre ultima categorie de infracțiuni - cele economice, din „Resboiul”. 
Această evoluţie pare să confirme datele din statistici. Numărul celor acuzaţi de falsuri, 
abuzuri de încredere, escrocherii şi bancrute a crescut de la 1.706 în intervalul 1876- 


87 Nerva Hodoș, Al. Sadi Ionescu, op. cit., p. 716. 


Crime înfiorătoare și tâlhării îndrăzneţe 253 


1879, la 1.792 în perioada 1885-1889, ca să ajungă la 5.581, în intervalul 1895-189988. 
Trebuie oricum să remarcăm că aceste infracțiuni nu corespund exact cu cele selectate 
în cercetarea noastră și că după 1889 nu există o tendinţă de scădere, ci una de creștere 
evidentă. Numărul știrilor despre infracțiunile violente din primele două categorii, se 
menține la un nivel relativ egal sau mai mare decât al celor despre celelalte două catego- 
rii de acte criminale. Anul 1899 face notă discordantă cu această distribuţie deoarece au 
apărut, în mod clar, mai multe ştiri despre furturi şi infracţiuni cu caracter economic. În 
toti aceşti ani, ziarul a fost cotidian. Formatul a crescut constant, de la 35x25 de centi- 
metri în 1877, la 48x32 de centimetri, de la 1 ianuarie 188489. Această modificare ar 
putea explica parţial creşterea numărului ştirilor despre infracțiuni deoarece în paginile 
ziarului era mai mult spaţiu la dispoziţie. 

Cele patru ziare acoperă perioade diferite. Toate oferă, ca punct comun, date privi- 
toare la numărul de știri publicate în deceniul al optulea din secolul al XIX-lea. Anul 1879 
se regăseşte în datele referioare la trei dintre ziare: „Resboiul”, „Telegraphul” si 
„Pressa”. Conform datelor ilustrate în Graficul 19, aceste trei ziare publicau, în primul 
rând, ştiri despre omoruri, asasinate şi lovituri cauzatoare de moarte, dar şi despre fur- 
turi. „Resboiul”, în special, publica cele mai multe ştiri despre furturi. Dacă luăm în calcul 
şi ştirile din „Trompetta Carpatilorü", in 1875, este clar cá acest ziar publica puţine ştiri 
despre cele patru categorii de infracțiuni comparativ cu „Resboiul”, „Telegraphul” si 
„Pressa”. Faptul că ziarul apărea doar o dată pe săptămână din 1872, ar explica această 
situaţie. Oricum, chiar când apărea mai des nu existau decât puţine ştiri despre in- 
fracțiuni. Ţinând cont atât de datele din „Trompetta Carpatilorü", cât si de cele din 
„Pressa”, pentru anii 1868 şi 1869, se pare că se publicau puţine știri despre infracțiuni, 
cel puţin în comparaţie cu deceniile ulterioare. 


Graficul 19. Numărul ştirilor în 1879 

Pentru cele trei ziare - „Resboiul”, , Telegraphul" si „Pressa”, iese în evidenţă tendința 
creşterii numărului știrilor despre infracțiuni. Cazul ziarului „Pressa” ilustrează această 
evoluţie de la 1868 și 1869, la 1877, 1878 şi 1879, „Telegraphul” de la 1877, 1878, 1879, 
la 1887 şi 1888, iar „Resboiul” de la 1879, la 1888 şi 1889 sau 1898 şi 1899. Ultimul ziar 
examinat scoate la iveală si o anumită stabilizare a numărului ştirilor în anii 1888, 1889, 
1898 şi 1899. Toate cele patru ziare analizate publicau, mai ales, relatări despre omo- 
ruri, asasinate şi lovituri cauzatoare de moarte. Cum „Resboiul” era cotidian, în 1898, 
cititorii regăseau, în medie, o ştire despre o crimă, un asasinat sau aplicarea unor lovituri 
cauzatoare de moarte o dată la trei zile, o știre despre un furt o dată la patru zile şi des- 
pre o tâlhărie o dată la cinci zile. Apăreau, de asemenea, numeroase ştiri despre furturi. 
Totuși, raportul dintre ştirile despre aceste două categorii de infracțiuni nu corespundea 
cu informaţiile din statisticile judiciare și penitenciare conform cărora furturile erau 
mult mai numeroase. Astfel, putem confirma ipoteza de la care am pornit şi anume că zi- 
arele prezentau îndeosebi infracțiuni violente, spectaculoase care să atragă cititorii. 
Dincolo de această tendinţă generală, fiecare ziar avea o formulă diferită de prezentare a 
infracțiunilor. În „Resboiul” existau numeroase relatări despre infracțiunile cu caracter 
economic, în „Telegraphul” ştirile despre furturi apăreau des, iar în „Pressa” şi în 
„Trompetta Carpaţilor”, tâlhăriile beneficiau de atenţia redactorilor. 

Acestea sunt rezultatele unei cercetări cantitative bazate pe patru ziare din a doua 
jumătate a secolului al XIX-lea. Ținând cont de numărul mare de ziare care au circulat in 
epocă, este riscant să generalizăm concluziile cercetării la întreaga presă din România. 
Pe de-altă parte, majoritatea ziarelor apărute erau publicaţii efemere și cum cele patru 
au circulat cel puţin câte un deceniu fiecare, ele pot fi utilizate pentru a reda anumite 
tendinţe care s-au manifestat pe o durată mai lungă. Se pare că ziarele acordau atenție 
ştirilor despre infracţiuni violente, în special omoruri, asasinate și lovituri cauzatoare de 
moarte. Moto-ul magnatului de presă, Alfred Harmsworth, fondatorul „Daily Mail" în 
1896, „Give me a murder a day!"?9, pare să fi fost aplicat și în presa din România, chiar 
dacă nu în forma sa originară. Un alt fenomen demn de remarcat este înmulțirea numă- 
rului ştirilor despre infracțiuni începând cu sfârşitul deceniului al optulea al secolului. 

Cercetarea noastră nu este exhaustivă, ci oferă câteva ipoteze pentru investigațiile ul- 
terioare care se pot concentra pe alte periodice, pe intervale cronologice diferite sau pe 
alte tipuri de infracţiuni. În cazul de față, o analiză calitativă a ştirilor din ziarele epocii 
ar completa concluziile cercetării cantitative. Aceasta din urmă a oferit răspunsuri la în- 
trebarea „Câte ştiri despre infracțiuni erau publicate în ziare ?". Este necesar să 
examinăm şi cum erau prezentate acele știri. 


90 Kevin Williams, op. cit, p. 56. 

IV. 3 Modalităţi de redare a criminalităţii 


„În presa din România se scrie foarte mult, despre bătăi, asasinate, 
fapte criminale descrieri înspăimântător de amănunțite.” 
Aurel Alexandrescu-Dorna (1870-1910) 


În general, relatările despre infracțiuni apăreau în presa din România în cadrul 
secțiunii rezervate faptelor diverse. Termenul „fait divers” a apărut în 1863, în paginile 
ziarului „Le Petit Journal”, unde desemna evenimente excepționale: miracole, monstruo- 
zitáti, crime, accidente. Sub denumiri diferite - „Anecdotes”, „Nouvelles”, „Faits-Paris” sau 
„Canards”, genul existase şi înainte de 1863?! şi a contribuit la alfabetizarea populaţiei. 
Secolul al XIX-lea a fost considerat „epoca de aur a faptului divers"??, „Faptul divers" a 
fost analizat si în lucrări cu caracter istoric. Xavier Rousseaux menţiona cartea lui Domi- 
nique Kalifa, L'encre et le sang. Récits de crime et société à la Belle Époque (1995)%. 
Aceasta a fost urmată de altele precum cea scrisă de Anne-Claude Ambroise-Rendu, Les 
faits divers dans la presse francaise de la fin du x1xe siècle. Étude de la mise en récits d'une 
réalité quotidienne (1870-1910) (1997) sau lucrarea lui Marine M'Sili, Le fait divers en 
République. Histoire sociale de 1870 à nos jours (2000)?^. 

Roland Barthes a analizat acest gen de relatári din ziare in Structure du fait divers 
(1964). El definea faptul divers prin opoziţie cu ceea ce nu poate fi inclus în această ca- 
tegorie. Un asasinat politic nu reprezintă un fapt divers deoarece e doar un eveniment 
dintr-o serie întreagă. Pentru a înţelege acel asasinat politic sunt necesare cunoștințe an- 
terioare, el fiind doar o informatie parțială. În schimb, un asasinat obișnuit oferă o 
informatie totală, care nu necesită cunoștințe anterioare. Astfel, imanenta este o caracte- 
ristică a faptului divers*5. Barthes considera că gesturile „vedetelor”, ale personalităților 
nu pot fi fapte diverse întrucât sunt doar ca niște episoade din romane. Pe de altă parte, 
acele fapte diverse care sunt prezentate pe durata a mai multe zile implică totuși o me- 
morie scurtă şi nu sunt comparabile cu gesturile „vedetelor”%6. În analiza sa, Barthes 
discută despre două tipuri de relaţii în ştirile incluse în faptele diverse - cauzalitate si 
coincidenţă. Frecvent, relația de cauzalitate e influențată de stereotipuri puternice, de 
exemplu, ideea unor crime pasionale sau pentru bani”. Vom aplica aceste elemente din 
articolul lui Barthes în analiza modalitátilor în care erau descrise actele criminale în pre- 
sa din România. Pe lângă referirile la public sau la politica editorială a fiecărui ziar, 
abordarea pe care o propunem se va concentra asupra a două aspecte - forma şi 
conţinutul ştirilor, elemente pe care şi Roland Barthes le-a menţionat în articolul citat. 


91 Michele Perrot, op. cit., p.912. 

92 Ibidem, p. 911. 

93 Xavier Rousseau, Historiographie du crime et du la justice criminelle dans l'espace francais (1990-2005). Part II : 
de la Révolution au XXIe siècle, p. 7. 

9 Dominique Kalifa, Marine M'SiLI, Le fait divers en République. Histoire sociale de 1870 à nos jours, în „Crime, His- 
toire & Sociétés "/ „Crime, History & Societies", Vol. 6, No 1 , 2002, pp. 138-139. 

95 Roland Barthes, Oeuvres complètes, Tome II, 1962-1967, nouvelle édition, Paris, Éditions du Seuil, 2002, p. 443. 
96 Ibidem. 

97 Ibidem, p. 444. 

Titlurile ştirilor, dimensiunea lor, adjectivele, verbele și substantivele folosite, dar si te- 
mele ilustrate în cuprinsul lor sunt detalii asupra cărora vom insista. 

Marian Petcu a identificat în „Curierul românesc” și „Albina românească”, texte scur- 
te, fără titlu sau semnătură, despre evenimente interne sau externe”. Între acestea, se 
regăseau şi faptele criminale. În „Curierul românesc” din 19 octombrie 1836, cititorii 
aflau despre încercarea de evadare a unor deţinuţi”. În „Trompetta Carpatilorü" din 
1866 a apărut rubrica permanentă intitulată „Varietăţi”, iar in 1870 a fost introdusă si 
rubrica „Fapte diverse”. Până în 1875, alături de aceasta existau si secțiunile „Nuvele”, 
„Ştiri diverse”, „Ştiri din urmă” sau „Evenimentul zilei”. În cadrul rubricii „Varietăţi”, 
evenimentele descrise, de obicei, erau furturile, crimele şi accidentele100. Conform lui 
Marian Petcu, faptele diverse externe erau prezentate alături de cele interne, fără a se 
realiza o diferenţiere. De asemenea, numărul lor era variabil, uneori ocupau aproape o 
pagină din ziar, alteori lipseau101. Dacă evenimentul conţinea acte de cruzime, ziarul ofe- 
rea descrieri detaliate. Un asasinat prezentat la 29 aprilie 1871 de „Trompetta 
Carpatilorü" ocupa un spaţiu extins în paginile ziarului102. 

Titlul reprezintă o regiune-cheie a ziarului, fiind considerat „o inscripție”, nu doar un 
simplu enunt193, Raportul dintre titlu și articolul pe care îl anunţă poate cunoaşte câteva 
variaţii. Titlul de referință se raportează la tonalitatea articolului, în timp ce titlul infor- 
mational isi are originea într-unul din elementele sale!94, Prin urmare, titlul de referință 
este mai larg decât articolul, iar titlul informaţional este mai redus. Pornind de la un sin- 
gur titlu referential ar putea rezulta mai multe articole, după cum unui singur articol îi 
corespund mai multe titluri informationale!95, Un titlu ca „Tâlhăriile din Dobrogea” este 
referential, se pot scrie articole diferite pe baza sa. Pe de altă parte, un titlu ca „Tâlhăriile 
de ieri din Constanţa”, este informaţional. 

Secțiunea „faptelor diverse” avea titluri diferite. În paginile ziarului „Universul”, în- 
tâmplările neobișnuite erau grupate în rubrici precum „Întâmplări din Capitală”, „Din 
țară” sau se făcea referire la localizarea întâmplării: „Din laşi”, „Din Galaţi”, etc. În 
„Românul”, secțiunea corespondentă era „Întemplările dilei”, dar si „Ultime infor- 
matiuni", în timp ce în , Timpul", erau grupate la secțiuni precum „Diverse”, „Întâmplări 
din Capitală”, „Întâmplări din judeţe” sau „Ştirile dilei”. , Adevárul" dedica rubricile „Ul- 
time informatiuni", „Diferite ştiri din Capitală”, prezentării unor astfel de știri. În 
„Epoca”, exista secțiunea „Întâmplările zilei”, iar în „Lupta”, cea intitulată „Ultime infor- 
matiuni". De regulă, acestea se găseau la pagina a doua sau a treia a ziarelor, prima 
pagină fiind rezervată chestiunilor politice interne şi externe sau celor economice și so- 
ciale196, 


98 Marian Petcu, Istoria jurnalismului și a publicităţii în România, p. 48. 

99 Ibidem. 

100 [bidem, p. 51. 

101 [bidem, p. 52. 

102 [bidem, p. 54-55. 

103 Maurice Mouillard, Jean-Frangois Tétu, Presa cotidiană, traducere din franceză de Valentina Pricopie, 
Bucuresti, Tritonic, 2003, p. 123. 

194 [bidem, p. 130. 

105 [bidem. 

106 Gabriel Constantinescu, Percepția criminalităţii în presa din România în a doua jumătate a secolului al XIX-lea, 
în „Orizont XXI”, An IV, Nr. 2, 2009, p. 12. 

Secţiunea „faptelor diverse” se adresa unui public puţin cultivat. În consecință, voca- 
bularul utilizat nu este unul complex şi nici articolele nu ocupă mai mult de două, trei 
paragrafe. Titlul fiecărui articol surprindea esentialul si era ușor de reținut prin trimiteri 


la fapte spectaculoase. De cele mai multe 
ori, acțiunea era localizată prin mentiona- 
rea orașului, judeţului, străzii sau țării dacă 
întâmplările nu se petrecuseră în România. 

În structura titlului un element apare cu 


| Infiorătoarea crimă 


din strada Eroului 


regularitate, substantivul care denumește = Noui amănunte =— S 
fie fapta - crimă, tâlhărie, jaf, furt, asasinat, Hr wg paroehetulut a: Met b 
: : EE A i ] pitalei este îndreptată, in mom S 
fie autorul şi/sau victima - tâlhar, asasin, i pn faţă, as ur inflorittoarel crime ] v 
hot, copil, mamá, sátean, locuitor. Erau pre- i din srada, îroului, E. dia 

: : i ati - 
ferate structurile care surprindeau o con- Eo cationii" din Capitală. d! 
tradictie, o situaţie insolită. Formula „un “Toţi, din toate paria, aşteaptă 
călugăr falsificator de monede” din ziaru torul ucigaș este saŭ nu prins. 


„Oltulu”107 denotă împrejurarea extraor- 
dinară. Un membru al unui ordin monahal, 
asociat cu ocupații paşnice devenise falsifi- 
cator. În cazul în care fapta fusese săvârșită 
de o femeie, titlul se referea si la acest as- 
pect prin folosirea substantivului la genul 
feminin. O femeie care să comită o crimă 
desemna o situație extraordinară şi trebuia 
semnalată excepția. În cazurile de prun- 
cucideri erau preferate sintagmele „o 
mamă criminală” sau „o mamă denaturată”. 

Adjectivele serveau la sugerarea unei 
gradatii a violenței faptei. Lipsa adjectivu- 
lui din titlu arăta că fapta nu era neapărat 
extraordinară, prezența, în schimb, semna- 
lând şi gravitatea faptelor şi emoția pe care 
ar fi trebuit s-o provoace cititorului. Deloc 
surprinzător, acele fapte care erau asociate 
mai uşor cu adjective, sunt crimele. O crimă 
putea fi „înfiorătoare”, „îngrozitoare”, „ori- 
bilă” sau, mai rar, „speimântătoare” și „re- 
voltătoare”, acestea fiind adjectivele ata- 
sate acelor crime care trebuiau să stârneas- 
că emoții puternice cititorului (Fig. 12.). 
Uneori, apăreau alte adjective. În ziarul 
„Oltulu” din 24 februarie 1873, era publicat 


„Noi am dat cei dinti amănun- 
tele cele mai exacte, am descris 
crima asa cum a fostsăvârşilă si 
am arătat bănuelile cari planează a- 
supra coșarului Iohan. 


Fig. 12. Ziarul „Universul”, anul XVII, 


nr. 237, 30 august 1899, p. 2. 


articolul „Uă crimă cumplită”. O femeie şi soțul ei fuseseră uciși de un cârciumar. Fetiţa 
celor doi a scăpat şi s-a refugiat chiar la hanul ucigaşului. Acesta intenționa să o omoare 


107 „Oltulu”, anul III, nr. 24, 24 martie 1874, p. 4. 

şi a intrat în camera unde dormea, a luat-o din greşeală, însă pe fata sa şi a aruncat-o în 
cuptorul încins. Finalul ştirii era terifiant: „Cadavrul încă mișca în cuptor când au venit 
autorităţile”108. Spre sfârşitul secolului întâlnim și adjectivul ,senzational". În ziarul 
„Steagul”, apărea titlul „o crimă senzationalá". O femeie care suferea din cauza bătăilor 
pe care le primea de la sot, și-a rugat rudele să-l omoare, ceea ce s-a si întâmplat109. 

O tâlhărie sau un furt erau asociate cu adjectivul ,indráznet" care arată caracterul 
neobișnuit al acelei fapte. Pe de-altă parte, am putea argumenta că prin raportarea la 
faptele care tin de domeniul „obișnuitului”, o crimă este, prin ea însăși, ceva „înfiorător”, 
„îngrozitor” sau „oribil”, tot la fel precum o tâlhărie necesită îndrăzneală, deci sintagmele 
utilizate ar fi pleonasme. 

Totuşi, faptele din planul „obișnuitului” erau din altă categorie decât cele din sectiu- 
nea „faptelor diverse” si crimele sau tâlhăriile erau comparate cu întâmplări similare. 
Textul care relatează fapta este unul scurt, în jur de două, trei paragrafe, drept pentru 
care informaţia este concentrată, caracterul este narativ, descrierile fiind succinte şi me- 
nite a impresiona puternic prin folosirea câtorva adjective care să corespundă celor din 
titlu în cazul în care titlul conţinea și un adjectiv110, 

De asemenea, se apela la stereotipuri care explicau faptele. Ținând cont și de publicul 
acestor articole, apelul la stereotipuri uşor de recunoscut de cei mai multi, le asigura 
succesul. În alte situaţii, autorilor actelor de violenţă le era atribuită intentionalitatea de 
a acționa într-un anumit mod. Intenţia era sugerată de consecințele acțiunilor. Dacă un 
om ucidea, el era numit ,criminal" chiar dacă era neclară intenţia sa. În alte situaţii, cu- 
vintele folosite dau sens faptelor, nu faptele determină alegerea unui anumit termen. 
Cuvântul „asasin” desemnează o persoană care ucide premeditat pe cineva. În presă, 
termenul era utilizat și în cazul unor atacuri survenite în urma certurilor. Cuvântul „asa- 
sin” era folosit în aceste cazuri, chiar dacă victima fusese doar rănită 111, 

Spaţiul acordat relatărilor infracţiunilor depindea de mai multi factori. Spre sfârşitul 
secolului al XIX-lea, ziarele acordau mai mult spaţiu ştirilor despre infracțiuni. În „Uni- 
versul” cel puţin una, două coloane erau dedicate zilnic faptelor diverse si din această 
secțiune nu lipseau infracțiunile. În numărul din 28 mai 1898, „Universul” publica ştirea 
despre „Crima din Piaţa Mare”. Doi hoţi se certaseră pe pradă și unul l-a ucis pe celălalt. Zi- 
arul descria detaliat, pe o coloană, întâmplarea!12. În numărul următor, pe prima pagină, 
apărea o ilustrație care înfățișa crima descrisă în ziua precedentă. Ghiță Jianu, ucigașul, îi 
zdrobea capul victimei cu o piatră113. Pe a doua pagină erau prezentate alte crime cu titluri 
sugestive: „Crima din Craiova”, „Descoperirea unei îngrozitoare crime în Ploieşti” şi „Crima 
unui pungaș”114. Pe 30 mai, pe prima pagină era descrisă „Îngrozitoarea crimă din comuna 
Damianu, Dolj”. Un copil fusese ucis în bătaie de cel care bănuia că îi furase nişte păsări. 
Lângă această știre se regăsea o alta similară. Sub titlul „Omorâtă în bătaie”, cititorii aflau 


108 [bidem, anul II, nr. 16, 24 februarie 1873, p. 3. 

109 „Steagul”, anul I, nr. 8, 19 martie 1897, p. 2. 

110 Gabriel Constantinescu, Percepția criminalităţii în presa din România în a doua jumătate a secolului al XIX-lea, 
p. 13. 

111 Ibidem. 

112 „Universul”, anul XVI, nr. 135, 28 mai/9 iunie 1898, p. 1. 

113 [bidem, nr. 136, 29 mai/ 10 iunie 1898, p. 1. 

114 [bidem, p. 2. 

cum o femeie din satul Adunați, judeţul Dolj fusese ucisă de amantul gelos115. Pe a doua 
pagină era prezentată evoluția anchetei privitoare la „Crima din Ialomița”, din martie 
1897116, În trei zile consecutive au apărut ştiri detaliate despre infracțiuni violente - crime 
şi lovituri cauzatoare de moarte, una dintre ele fiind ilustrată grafic pe prima pagină. Vio- 
lenta devenise un spectacol cotidian în paginile ziarului. 

Importanţa acordată faptelor criminale în paginile „Universului” a făcut şi ca titlurile 
unor ştiri despre crime, tâlhării, furturi care ieşeau în evidență, să apară pe prima pagină 
a ziarului. Unul dintre titlurile zilei de 17 septembrie 1898 a fost: „Furtul de 500 de mii 
de lei din Constanţa”117. Pe 14 octombrie, un titlu al zilei era „Tâlhăria din Tulcea”118. Pe 
19 octombrie, „Vacher condamnat la moarte”, apărea printre titluri!!?. Execuţia crimina- 
lului francez avea să fie relatată detaliat în numărul din 24 decembrie. 

Nici „Universul”, nici celelalte ziare importante din România, nu neglijau faptele cri- 
minale senzaţionale petrecute în străinătate. Acestea erau incluse, de regulă, în 
secțiunea rezervată faptelor diverse. Pe lângă faptele diverse din străinătate, ziarele pu- 
blicau în foileton și romane sau nuvele care aveau ca subiect afacerile criminale sau 
biografiile unor infractori. ,Universul" îşi anunţa cititorii în numărul din 7 ianuarie 
1898, că urma să publice „memoriile lui Vacher, omorâtorul ciobanilor, cea mai sen- 
zationalá scriere apărută până acum"120, Uneori, relatările despre faptele criminale din 
străinătate ocupau spaţii ample. În secțiunea „Din Franţa”, apărea un articol de două co- 
loane, însoţit de o ilustrație, care prezenta politistul-asasin, viața acestuia, crimele sale si 
procesul!21. În , Timpul" existau, de asemenea, numeroase știri despre infracțiunile din 
străinătate. La 7 aprilie 1890 se publica în cadrul secțiunii „Faptele Dilei”, știrea despre 
„Crima din Copenhaga"!Z2, Pe 12 aprilie, era descris un asasinat din Paris123. Jack Spinte- 
cătorul a apărut și el în ziarele din România, de la sfârșitul secolului12+. Chiar şi ziarele 
locale, precum „Gazeta Ialomiţei” preluau informaţii despre criminalii cunoscuţi ca H. H. 
Holmes, din Statele Unite125. Nu vom insista asupra faptelor criminale din străinătate în- 
trucât cercetarea noastră se limitează la criminalitatea din România. 

Celelalte ziare prezentau numeroase știri despre infracțiuni, chiar dacă nu la fel de 
multe ca „Universul”. „Adevărul” relata, în numărul din 14 octombrie 1897, în cadrul 
secțiunii „Reportagiu din Capitală”, despre trei furturi şi găsirea unui cadavru126. Pe 16 
octombrie, în ziar se scria despre „Crima din Ștefănești” şi despre o „Bătae țigănească”, 
pe o jumătate de coloaná!77, Peste două zile era publicată o ştire referitoare la bandiții 
din Dobrogea. O altă ştire, intitulată „O bandă de hoţi”, se referea la același subiect. O 
bandă de 60 de bandiți turci trecea Dunărea si săvârşea tâlhării în judeţele Constanţa si 

Ialomita!28, Prezența unui număr mare de știri despre infracțiuni în paginile ziarului a 
dus si la introducerea secțiunii „Crime, delicte și accidente" în , Adevárul". 

Nu doar ziarele mari ca „Universul” si „Adevărul” prezentau frecvent infracțiuni. Zia- 
rul „Presa” din București a circulat doar între 16 septembrie 1896 şi 16 martie 1897129. 
Ştirile despre infracțiuni erau publicate constant în paginile ziarului. La 27 februarie 
1897, în cadrul secţiunii „Ultime informatiuni", apăreau o tâlhărie si o crimă, ambele din 
judeţul Ilfov130. În numărul următor, cititorii aflau despre o crimă din judeţul Argeș și al- 
te două din Bráila!?!, La 1 martie, în ziar se regăseau informații despre un caz de 
contrabandă, o tentativă de furt şi loviturile mortale pe care le primise o femeie din Tur- 
nu-Severin de la soţul ei132, 

În ziarele locale se rezerva un spaţiu mai mic, de obicei, infracţiunilor poate și pentru că 
multe din aceste periodice apăreau mai rar decât cele din București. Ele prezentau, cu pre- 
cădere, ştiri depre infracțiunile din judeţul respectiv. Informaţiile despre actele criminale 
din alte regiuni ale țării erau preluate din ziarele mari. „Opiniunea publică”, ziar care apă- 
rea la Roşiori-de-Vede, de două ori pe săptămână, relata, în special, evenimente locale. În 
numărul din 7 august 1894, în cadrul secțiunii ,Informatiuni" se descriau abuzurile 
poliţiştilor din localitate133. Lectura mai multor numere din acest periodic scoate la iveală 
un fenomen caracteristic unor ziare locale. Prezentarea criminalităţii se transforma într-o 
armă politică. Știrile despre infracțiunile în care erau implicaţi reprezentanții autorităţilor 
sau ilustrarea ineficientei Poliţiei sunt formele sub care unele ziare locale descriau feno- 
menul criminalității. În numărul din 24 septembrie 1895, în „Opiniunea publică”, în 
secțiunea „Siguranţa publică”, erau descrise două furturi comise de „agenţii stăpânirii”134. 
Desigur, alături de acestea, existau și ştiri care nu aveau implicaţii politice. „Un grecoteiu” 
a aruncat cu o bilă de biliard, încercând să rănească pe cineva??*. Infractiunile locale bene- 
ficiau de întreaga atenţie a redactorilor, chiar dacă nu erau neapărat violente. În „Vocea 
Botosanilor", numărul din 8 martie 1894 prezenta pe o coloană, sub titlul „Un excroc”, o in- 
fracțiune comisă în Botoșani136. Procesul crimei din comuna Tudora, din acel judeţ, era 
relatat pe o coloaná!?7, „Gazeta Nouă” din Craiova dedica spatii largi infracţiunilor din Ol- 
tenia, din judeţ sau din localitate. În numărul din 26 iunie 1900, infracțiunile erau 
încadrate următoarelor secțiuni: „Din Oltenia”, „Din Dol-Jiu”, „Din localitate”. Regăsim în 
cuprinsul lor ştiri despre: monede false, o tentativă de omor, o omucidere, un furt, două 
bătăi si prinderea unui ucigaș138. Deşi apărea doar o dată pe săptămână, ziarul „Gazeta 
Nouă” dedica spatii largi ştirilor despre fapte criminale, chiar dacă acestea nu avuseseră 

loc în Oltenia sau în judeţul Doj. Crima în care a fost implicat Alexandru Candiano-Popescu 
în 1901, era prezentată pe o coloaná!3?, 

Ziarele locale cotidiene de la începutul secolului al XX-lea descriau infracțiunile aproa- 
pe în maniera „Universului”, de la sfârşitul secolului al XIX-lea. Acestea erau grupate în 
secțiuni precum: „Ultima oră”, „Informaţiuni”, , Diverse", nelipsind din niciun număr. Ştiri- 
lor despre infracțiuni mai importante le erau dedicate spatii ample, de câteva coloane si 
apăreau şi pe prima pagină. Ziarul cotidian „Opinia” din laşi, a circulat în intervalul 1897- 
1900, fiind republicat din 1906. În 1911, în paginile ziarului erau relatări frecvente despre 
banditul Pantelimon care acționa în nordul Moldovei. Într-un număr din 4 august 1911, ar- 
ticolul de o coloană „Isprăvile lui Pantelimon” descria infracțiunile comise de acesta, 
urmărirea sa de către autorități sau întâlnirile cu localnicii!4?. Subtitlul articolului era, de 
fapt, un rezumat care anticipa „aventurile” banditului: „Pantelimon la Mânăstiri.-De- 
ghizamentul banditului. O scenă interesantă.-Pantelimon în restaurantul gărei Păşcani.- 
Urmárirea"!^!, Banditul părea a fi un personaj dintr-un roman picaresc. De fapt, „Opinia” 
prelua acest mod de redare a acțiunilor banditilor cunoscuţi de la marile ziare din Bucu- 
resti. „Universul” prezenta infracțiunile sunt forma unor naratiuni, scrise la persoana a III- 
a, în care se inserau şi dialoguri imaginare între agresori si victime sau agresor şi complicii 
săi. Această modalitate de relatare este utilizată și în „Opinia”, în articolul despre banditul 
Pantelimon. 

Cu câteva decenii înainte de 1900, ziarele prezentau într-o manieră diferită in- 
fractiunile. Ştirile despre acestea erau, nu doar mai rare, dar ocupau si spatii restrânse în 
paginile ziarelor. Titlurile scrise cu litere îngroșate de la sfârşitul secolului nu apăreau 
decât rar. În „Trompetta Carpaţilor”, din 11 iulie 1868, în cadrul secţiunii „Fapte Diver- 
se”, apăreau sub acelati titlu - ,,Furtü", două relatări foarte scurte despre două cazuri de 
furturi. Pe lângă cele două ştiri mai existau alte patru relatări în acea secțiune, toate pe 
un spațiu mai mare decât cele două infracțiuni!“2. La 25 iulie 1868 se descria o tâlhărie 
din comuna Cârnicenii, fără a se preciza exact în ce regiune a ţării avusese loc incidentul. 
Un localnic a fost ucis, iar soția şi servitoarea sa rănite. Titlul de referință era unul vag, 
general - „Omoru Furtu”, iar relatarea scurtă143, Uneori, titlul era inclus în text, nefiind 
delimitat de acesta. În numărul din 7 august al ziarului, pe o jumătate de coloană era ex- 
pusă ştirea privitoare la încercarea unei evreice de a vinde turcilor două fete 
románce!^., Relatarea fusese preluată din ziarul „Anunciatorul de Galaţi” şi începea cu ti- 
tlul scris cu caractere italice, dar neseparat de text - „Erăși uá speculatiune cu fete”. De 
asemenea, adjectivele apar mai rar decât în ziarele de la sfârșitul secolului. Acestea 
aveau rolul de a impresiona publicul, de a cauza emoție. Ca urmare, stilul este similar cu 
cel utilizat în periodicele administrative asupra cărora vom insista. La 23 decembrie 
1868, ziarul relata desfășurarea procesului banditului Stan Albulescu care avea la activ 
numeroase tâlhării și evadări. Cu toate acestea, nu i se atribuiau apelative precum 
„fiorosul”, „periculosul” etc., folosite, de obicei, în ziarele de la sfârşitul secolului. Referi- 


139 [bidem, anul II, nr. 33, 5 martie 1901, p. 2. 

140 „Opinia”, anul VIII, nr. 1367, 4 august 1911, p. 3. 

141 Ibidem. 

142 „Trompetta Carpatiloru", anul VI, nr. 647, 11/23 iulie 1868, p. 3. 
143 Ibidem, nr. 651, 25 iulie/7 august 1868, p. 3. 

144 Ibidem, nr. 658, 7/12 august 1869, p. 3. 

rea la înfățișarea sa nu părea a impresiona: „Banditulu Albulescu avea unu aerü obicinu- 
ită, cu sânge rece, veselă mai multüá"145, 

Totuși, chiar şi ziarele din acei ani descriau detaliat anumite infracțiuni care ieșeau în 
evidenţă. În numărul din 21 noiembrie 1875 al ziarului „Pressa”, în secțiunea „Fapte Di- 
verse” erau relatate două „furturi indrásnete"146, Jumătatea de coloană care prezenta 
acele furturi nu avea un titlu de referință sau informaţional. Prima faptă consta în jefui- 
rea bisericii mănăstirii Pasărea de 20 de tâlhari care au fost urmăriţi si prinşi de 
autorități. A doua se referea la furtul tezaurului de la Pietroasa de la Muzeul Naţional în 
noaptea de 19/20 noiembrie. Infractiunea era extraordinară nu doar prin prada vizată, 
ci si prin modul de operare. Conform știrii, mai multi hoţi ar fi spart tavanul si au cobo- 
rât pe funii în sala unde se afla tezaurul147. Peste doar două zile, tezaurul a fost găsit și s- 
a constatat cá un singur individ plănuise si executase furtul - Pantazescu!4?. De data 
aceasta apărea şi un titlu - „Tesaurul de la Petroasa s-a găsit”. Articol avea aproape o co- 
loană și dădea detalii despre comiterea furtului, despre hoţul Pantazescu sau despre 
indignarea locuitorilor oraşului față de dispariţia tezaurului!4?. 

Actele criminale nu se regăseau doar în secțiunea „faptelor diverse” din paginile ziare- 
lor. Ele puteau figura si în cronici lunare ale evenimentelor. În periodicul „Revista 
Carpaţilor”, care a circulat între 1 ianuarie 1860 și 15 decembrie 1861150, exista o secțiune 
intitulată „chronica lunaria”. În numărul din 1 octombrie 1861, se reda detaliat, pe două 
pagini, „o dramă sângeroasă” care avusese loc la Iaşi cu două săptămâni înainte151. Un fost 
preot grec, Constantinu, a avut un conflict cu Ministrul de Justiţie. Autorul cronicii arată că 
s-a ordonat în mod abuziv arestarea lui Constantinu. Acesta, având o vastă experiență mili- 
tară, s-a baricadat într-o cameră de hotel și s-a confruntat cu soldaţii care veniseră să-l 
aresteze. Patru dintre soldati au fost uciși, iar Constantinu ránit!52. Dincolo de faptul cá re- 
latarea nu avea un titlu care să o deosebească de celelalte evenimente descrise în cadrul 
cronicii, autorul manifesta o atitudine critică față de nerespectarea legilor. 

Modalitatea de prezentare a criminalităţii, atât forma si conţinutul stirilor, cât si ati- 
tudinea față de evenimentele relatate depindeau şi de profilul ziarului sau revistei care 
publica acel articol. Am discutat deja despre diferențele dintre ziarele naţionale și cele 
locale. Pe lângă ziarele de informații, relatări despre infracțiuni apăreau în multe alte ca- 
tegorii de periodice: administrative, judiciare, literare, enciclopedice, medicale și chiar 
umoristice. Desigur, e posibil să invocám şi un alt criteriu pentru a clasifica periodicele - 
cel politic. Atât la nivel national, cât si pe plan local existau publicaţii asociate conserva- 
torilor sau liberalilor. Nu putem omite nici publicaţiile socialiste. Alte ziare, ca „Univer- 
sul”, nu sprijineau vreo grupare politică. Periodicele care reprezentau interesele evreilor 
sau cele antisemite abordau problema criminalității în moduri specifice dacă erau rela- 
tate infracțiunile considerate tipice evreilor. 


145 Ibidem, nr. 692, 23 decembrie 1868/4 ianuarie 1869, p. 3. 
146 „Pressa”, anul VIII, nr. 259, 21 noiembrie 1875, pp. 2-3. 
147 Ibidem, p. 3. 

148 Ibidem, nr. 260, 23 noiembrie, 1875, p. 2. 

149 Ibidem. 

150 Nerva Hodoș, Al. Sadi Ionescu, op. cit., p. 562. 


151 „Revista Carpatilorü", anul II, 1 octombrie 1861, pp. 27-28. 
152 [bidem, p. 28. 

Periodicele administrative erau publicaţiile oficiale ale autorităţilor în care apăreau 
anunțuri, circulare sau scurte descrieri ale unor evenimente. El puteau fi locale, dar si 
naționale. Cele mai multe aveau în titlu termenii „monitor” sau „buletin”. Încă din prime- 
le periodice existau referiri la criminalitate. Aceste ziare oficiale conțineau anunţuri cu 
privire la sentinţe, comutări de sentinţe, evadări, săvârşirea unor infracţiuni. Erau publi- 
cate şi descrieri ale unor suspecti în cazuri importante sau chiar relatate pe larg unele 
acte criminale. Unul din primele periodice administrative a fost „Monitorul Ţării Româ- 
nești”, înfiinţat în 1859. La început apărea de două ori pe săptămână, iar din 2 ianuarie 
1860 a devenit un periodic cotidian!53. În paginile sale existau mai multe secțiuni 
„Ministeriulu din Întru”, „Ministeriulu Justiţiei”, „Prefectura Poliției Capitalei”. Acestea 
puteau fi împărţite, la rândul lor, în alte subsectiuni. Astfel, secțiunea „Sentinţe” era in- 
clusă în rubrica „Ministeriulu Justiţiei”. Stilul relatărilor era simplu, narativ si, de regulă, 
aceste articole aveau unul, două paragrafe. În numărul din 10 ianuarie 1861, pe prima 
pagină, se anunţa prinderea unui deținut evadat: „Printr'acesta se face cunoscuti tutu- 
lori de obște că arestantulu Costandin Dumitru bărbieruli publicatulu în Monitorulu cu 
No. 2 că a dosit din temnita Znagovu, s'a prinsu "154. (Fig. 13.) 


qv 


PRINCIPATELE-UNITE. - 


MONITORULU 


PIARU OFICIALE AL TEREi ROMÂNESCI. 


Abonamentulă se face: 
In Capitală la Minis- 
terulă trebilorü Strá- 
ine, Redacţiunea Mo- 
pitorulai. 

Prin județe la Auto- 
ităţile locale. 


Ya esi în toate gilele 
afară de Duminici. 
Pret. abonamentului : 
Pe un anü . 28 af. 
pe sase luni . 15 — 
pe trei luni .. 8 — 
Insert. unul rándü 1 leù 


M 6. 


Marţi 10 lanuariü, 1561. P437 003 A 
m la cea din urmă, ; 
—— |bindà cuvenită. 
P. Ministru Băţeoveanu, 
No. 19.400, anulit 1860, 31 Decembre. 


PARTEA OFICIALE. 


dimpreună cu a lori do- arena, epitropulii averii numifilorü. reposați, in- 


cuviințată de tribunală, pentru plata zestrii fágá- 
duită fiicei susü pomenililorü reposaţi anume Pa- 
Taschiva ce a trecută în căsătorie cu D. Solo- 
monü Alecsiü, 

Pentru Ministru Băţeovânu. 

No: 13,410, anulă 1861, 31 Octomvrie. 


Bucuresci 10 Januariti. 


Publicaţiuni. Ministerial. 


Ridicări de Secuestre. 


MINISTERIULÜ. DIN. ÍNTRU. Seenestrulü ifinfatü în anuli espirati de 


"m D-lui D. Solomon de Majo, si Isaac Farhi, 
Printracésta se face cunoscutii tutulorü|pe 2 butóe perii de porci, avere a D-lui A. 
de obşte că arestuntulă Costandin Dumitru|E. Gaster, s'a desființat dupe adresa D-lui 
bárbierulü publicată în Monitorulă cu No. 2|Pres. Tribunalului Comerciale ali Ilfovului 
că a dosit din temnifa Znagovii, sa prinsi. |No. 15,009. 
1861 Ianuarie 7, No. 151. P. ministru Bá(coveanu. 
1860, 31 Decemvrie, No. 13,393. 


Prin raportulă D-lui Prefectü ali .judequ- 
lui Argegü No. 51, se arată că în lista alegé- 
toriloră direcți eu venită de una. mie galbeni 
No. 1000, din eróre aŭ remasii ne trecuți DD. 
Dimitrie Budisténu. si Dimitrie. "'ártigescn. 

No. 168, anulă 1861, Ianuarie 9. 


Secuestrulă înființată în anuli corenti de 
D. Lambru Carapet pe? chile porumbit in 
Stulesra galb. 5 chila, oir de pae; unii carií 
de duci boi şi unii boli; avere a lur Grigorie 
Pungă, sa desființat dupe adresa D-lui Pres. 
=> ali "Trib. Comerciale lin Craiova No. 5862 


—— 


La tribunalulă comerciale din Craiova, du- 
pe adresa cu No. 6571. sa pusă in vândute cu 
licitațiune casele cu loculü lori nesupusă la vre 
9 dare din acelü orasü mahalaoa S-lorü Voe- 
vodf, avere a D-lui Ión C. Ghimpa, pentru de- 
spázubirea D-lui Florea Früsinénu, dupe defi- 
nitivă sentință judecătorescă. 

La orí-cine se vorü fi aflündü documentele 
acelorü case să se arate cu dénsele la tribunalü 
In termenulă licitajiunel. 

Pentru Ministru Bátcovénu. 

No. 13,407, anulii 1860, 31 Octomvrie. 

La tributalulü- Rimnicu-Sărată, dupe adresa - 
cu Na. 8922. a nnet în Sandas an Manaen: 


Fig. 13. Ziarul „Monitorulu”, nr. 6, 10 ianurie 1861, p. 1. 


Un individ cáutat pentru cá ar fi furat mai obiecte din satul Podurile, Dàmbovita era 
descris: „La statu máruntii, ca de ani 28, la facă bucălatú, nasu, gura potrivite, pérulii, sprí- 
ncenile, mustátile si barba castanii, ochii căprui si îmbrăcată téránesce"155. Aceste anun- 
turi includeau atát numele si functia persoanei sau uneori institutia care publica 


153 Nerva Hodoș, Al. Sadi Ionescu, op. cit., p. 434. 
154 „Monitorulu”, nr. 6, 10 ianurie 1861, p. 1. 
155 [bidem, nr. 8, 12 ianuarie 1861, p. 1. 

informaţia, cât şi instituţia sau persoana căreia îi erau destinate. De exemplu, numeroase 
relatări erau trimise de prefectii județelor către Ministrul de Interne. Pe prima pagină 
apăreau anunţurile lui Alexandru Ioan Cuza care confirma sau reducea sentintele. Con- 
damnările la moarte erau întotdeauna comutate de Cuza şi anunţurile privitoare la 
aceste modificări puteau fi găsite tot pe prima pagină. 

Această modalitate de prezentare a criminalităţii în periodicele administrative n-a 
suferit schimbări importante de-a lungul următoarelor decenii. Apăreau în continuare, 
anunţuri privitoare la evadári, suspecti sau sentinţe. Ocazional, unele tâlhării sau crime 
erau descrise detaliat. lată cum era descris în „Monitorul Judeţului Argeş” din 1887, un 
individ căutat pentru furt: „[...] în etate de 19-20 ani, fata bălană, părul galben cret, statu- 
ra de mijloc, sprâncenile castanii, nasul cam lung subţire puţinii slăbănog, ochii căprui 
[...]'156. Se remarcă totuşi câteva diferente lingvistice față de perioada anterioară, grafia 
arhaică tinzând să dispară. La începutul secolului XX, descrierile conţin din ce în ce mai 
multe elemente. De asemenea, cei care publică anunţurile par a fi preocupaţi să ofere da- 
te exacte. Formularea „statura de mijloc” tinde să fie înlocuită cu date antropometrice 
exacte. Desigur, autoritățile au beneficiat de implementarea inovatiilor tehnice, ceea ce 
le-a permis să ofere descrieri exacte ale răufăcătorilor. În „Monitorul Judeţului Vaslui” 
din 1910, semnalmentele unui individ căutat pentru incendiere și furt de vite erau pre- 
zentate în modul următor: ,[...] etatea 32 ani, talia 1.72 m, fata smadă, ochii verzi, nasul 
mare ascuţit, părul spîncenele castanii, semne particulare, urechea dreaptă găurită și 
aluniţe în obrazul drept si în barbá[..] 157, 

În 1892 a fost lansat ziarul săptămânal „Curierul judiciar”. În paginile acestui periodic 
se regăseau, în primul rând, articole referitoare la interpretarea unor prevederi legisla- 
tive civile, comerciale sau penale. Exista si secțiunea ,Informatiuni" în care erau 
publicate ştiri legate de desfăşurarea unor cazuri, infracțiuni sau promovarea unor ma- 
gistrati. Datorită profilului publicaţiei, informaţiile privitoare la infracţiuni erau descrise 
din perspectiva implicatiilor legislative. În numărul din 8 ianuarie 1895 apărea un arti- 
col care analiza un caz de înlesnire a evadării arestațilorI58. Un bandit sârb se refugiase 
în România si, în virtutea convenției de extrădare încheiate cu Serbia, acesta a fost ares- 
tat de autoritățile române. Banditul le-a promis gardienilor bani si a fost ajutat să 
evadeze. Unul dintre gardienii incriminati a făcut recurs pentru că articolul 194 din Co- 
dul Penal, care stipula pedepsirea celor care înlesnesc evadarea arestatilor, s-ar aplica 
doar pentru indivizii condamnaţi de tribunalele din România pentru infracțiuni sâvârşi- 
te pe teritoriul tárii!??. Autorul aducea în discuţie noțiuni de legislație şi procedură 
penală. Secţiunea ,Informatiuni" prezenta într-o manieră succintă infracțiunile, fără a 
insista asupra chestiunilor de natură penală. Dacă ignorăm faptul că lipsea titlul ştirii, 
aceste relatări sunt cumva similare faptelor diverse din ziarele contemporane. În numă- 
rul din 22 ianuarie 1895 se descria cum zidarul Marin Tudor l-a lovit cu un topor în cap 
pe Marin Vasile. Agresorul şi-a înjunghiat apoi victima cu un cuţit între coaste160. Astfel 
de relatări succinte, de un paragraf, nu erau probabil importante pentru redactorii ziaru- 


156 „Monitorul Judeţului Argeşu”, anul II, nr. 126, 18 iulie 1887, p. 3. 
157 „Monitorul Judeţului Vaslui”, anul XV, nr. 850, 11 martie 1910, p. 4. 
158 „Curierul judiciar”, anul IV, nr. 2, 8 ianuarie 1895, pp. 9-11. 

159 [bidem, p. 9. 

160 Ibidem, nr. 4, 22 ianuarie 1895, p. 32. 

lui. Ca urmare a acestui statut, locul rezervat lor era pe ultimele pagini din „Curierul ju- 
diciar”. 

Ziarele si revistele umoristice publicau, de asemenea, într-o manieră aparte, relatări- 
le legate de infracțiunile din România. De obicei, faptele criminale cauzau indignare 
cititoriilor. În paginile ziarului umoristic „Veselia”, aventurile tâlharilor erau redate as- 
tfel încât să-i distreze pe cititori. „Veselia”, apărută în 1891, era un supliment al 
,Universului"161, []ustratiile color sau relatarea în versuri a faptelor infractorilor erau 
printre elementele care asigurau succesul acestui periodic. Cazurile criminale celebre ale 
epocii nu lipseau din „Veselia”, detaliile fiind preluate din marile ziare de informaţie. Re- 
dactorii ziarului selectau totuși acele infracțiuni care puteau fi descrise într-un mod 
amuzant. Furturile, infracțiunile cu caracter economic, bătăile sau unele tâlhării apăreau 
cu predilecție în „Veselia”. Relatările legate de tâlhăriile însoţite de omucideri sau de 
asasinate erau mai rare si atunci când se scria despre ele, redactorii se concentrau doar 
asupra unor elemente. În 1899, „Veselia” a publicat mai multe ilustraţii și relatări versi- 
ficate despre seria de tâlhării a „ucigașului cârciumarilor”. Ilustraţiile înfățișau 
confruntările tâlharului cu politistii162, o horă a cârciumăreselor care sárbátoreau prin- 
derea asasinului!63, dar nu se ofereau informații despre cârciumarii uciși. (Fig. 14.) 


UCIGASUL CARCIUMIRILOR SI POLIŢIA 


= 


Fig. 14. Revista „Veselia”, anul VIII, nr 23, 6 iunie 1899, pp 1-2. 


161 Nerva Hodoș, Al. Sadi Ionescu, op. cit., p. 765. 
162 „Veselia”, anul VIII, nr. 23, 6 iunie 1899, pp. 1-2. 
163 [bidem, nr. 25, 20 iunie 1899, pp. 1-2. 

Cazurile celebre nu erau prezente doar în ziarele de informaţie, în cele judiciare sau în 
cele umoristice. Infractiunile cu implicaţii medicale, care necesitau un anumit tip de exper- 
tiză medico-psihiatrică sau legală, erau studiate în articolele din publicaţii specializate. 
„Progresul medical român”, gazetă de medicină, farmacie si medicină veterinară, care apá- 
rea din 1879164, a publicat în numărul din 28 august 1882, articolul Opiniunea medico- 
legală în afacerea Alexandrina Dumitrescu de la Giurgiu!65. Autorul, doctorul Christodor 
Păunescu, analiza din punct de vedere medical comportamentul Alexandrinei Dumitrescu, 
acuzată că și-ar fi otrăvit fiica si soţul în 1880 si 1881. În revistele enciclopedice, criminali- 
tatea apărea în articolele care se ocupau de chestiuni generale. În revista efemeră 
„Atheneulu”, care a circulat in 1884 la Galaţi, era publicat un articol despre inchisoare166. 
Revista „Albina”, lansată în 1897, a publicat un articol referitor la închisoare! si mai mul- 
te despre rolul betiei în producerea unor crime168. Legătura dintre beţie si criminalitate se 
regăsea si în ilustrațiile din revista „Învățătura prin imagini"169. 


I ANTIALCOOLUL 


REVISTA LUNARĂ 
ORGANUL LIGEI ANTIALCOOLICE, SECTIUNILE IASI-BUCURESCI 


No. 5. Septembrie, 1901. Anul II. 


ALCOOLISMUL ŞI CRIMINALITATEA 


(Raport presentat la Congresul penitenciar internațional 
de la Bruxel, in 1900, în numele Societăţei generale a închisorilor, de 
D.1 Dr. P. Garnier, medic-jef la inürmerit speciali de pe lângă 
Prefectura Poliţiei din Paris). 


L Din totalitatea cunoștințelor ce avem până în pre- 
sent, asupra constiinfelor criminologice produse de otrava 
alcoolului, reiese că : peste tot unde alcoolismul e desvoltat, 
se constată în acelaş timp, o creștere considerabilă a crimi- 
nalităței. Si aceasta este mai cu osebire adevărat in violențele 
contra persoanelor, și mai cu seamă, în atentate numite crime 
cu sânge. 

„Această relajiune între causă si efect a fost prea des 
verificată, spre a mai putea fi posibil de a mai contesta cu 
seriositatea. Dar, numai prin adevărate şi bune statistici vom 
putea fi fixaţi asupra gradului de responsabilitate pe care | 
are ul in sporirea criminalităţii din diferite 

După statisticile apărute, influența ] de si cu 
graduri variabile după ţări si chiar după localităţi 
de remarcabilă, în cât constitue azi, una din 
up idont sociologice cari să fie supuse 


Fig. 15. Revista „Antialcoolul”, anul II, nr. 5, septembrie 1901, p. 5. 


164 Nerva Hodoș, Al. Sadi Ionescu, op. cit., p. 522. 

165 „Progresul Medical Român”, anul II, nr 34, 28 august 1882, pp. 258-261. 
166 „Atheneulu”, anul I, vol I, ianuarie 1884, p. 108. 

167 „Albina”, anul II, nr. 4, 23 octombrie 1898, p. 106 

168 [bidem, nr. 22, 28 februarie 1899, p. 698; nr. 24, 14 martie 1899, p. 765. 
169 „Învățătura prin imagini", I, nr. 2, aprilie 1911, p. 2. 

Ziarele care reprezentau interesele socialiștilor manifestau o apetentá evidentă pen- 
tru publicarea unor știri care să prezinte abuzurile autorităţilor. Din redacţia 
„Adevărului” au făcut parte socialişti cunoscuţi: Constantin Mille, C. D. Anghel, Anton Ba- 
calbasa sau I. Teodorescu si politica editorială a ziarul a fost influenţată de aceştia. În 
„Lumea Nouă”, „organ zilnic al social-democratiei romine", cazurile de violente din ar- 
mată erau descrise pe prima pagină. Titlul zilei în numărul din 25 februarie 1898, a fost 
„Grozave Torturi la Cazarma Roșiorilor”170. Evenimentul era prezentat detaliat, la pagina 
a doua, ocupând o coloană. Altor infracțiuni le era dedicat un spaţiu mai mic. Despre 
„Tâlhăria din șoseaua Pandurilor” se scrieau, la pagina a treia, patru paragrafe171. Peste 
câteva zile, pe 5 martie 1898, titlul zilei era „Crima Militară de la Regimentul 2 Artile- 
rie”172, Pe 1 aprilie 1898, titlul făcea referire la o altă faptă similară - „Crima Militară din 
Bráila"!73, „Lumea Nouă” publica ştiri și despre alte tipuri de infracțiuni, avea ca și 
„Universul”, de exemplu, secţiuni dedicate „faptelor diverse”, însă politica editorială a zi- 
arului acorda mai multă atenţie acelor știri care puneau în prim-plan abuzurile sau 
brutalitátile autorităţilor. Într-un număr al ziarului „Munca” din 1892 era ironizat juris- 
tul Ioan Tanoviceanu care la deschiderea anului universitar vorbise despre „Şcoala 
italiană de criminologie”. În acest ziar, determinismul criminal părea a fi o teorie a bur- 
gheziei care ar susține oprimarea socială. Pentru autorul articolului, mediul social sau 
sărăcia cauzau criminalitatea. Nu oricine fura era criminal după cum afirma „școala des- 
gustátoare"174, 

Ín ultimele douá decenii ale secolului, in paginile ziarelor si revistelor au inceput sá 
apară, din ce în ce mai des, ilustratiii care surprindeau răufăcătorii, victimele acestora 
sau momentele cheie din desfásurarea unor tálhárii, crime sau furturi. Ilustratiile din 
presa românească din a doua jumătate a secolului al XIX-lea, nu erau fotografii, ci gra- 
vuri. Acestea existau de câteva secole. O serie de gravuri îl reprezentau pe Damiens 
înfigând pumnalul în Ludovic al XV-lea175. Este o diferență esenţială între fotografie si 
gravură. În general, un ziar nu poate publica o fotografie care să reproducă momentul în 
care s-a sávágit o crimă, dar gravura permite reconstituirea punctului culminant al 
actiunii!76. Gravura este opera unui desenator care realizează o mediere între obiectul 
sau scena ilustrată şi cititor. Uneori, gravurile din presă chiar purtau semnătura desena- 
torului ca un element intern!77. Ilustraţiile aduceau mai multi cititori ziarului. Din cauza 
analfabetismului extins, prezenţa ilustraţiilor făcea mai uşor de înţeles subiectul abor- 
dat. În cazul unor articole despre crime, alăturarea unei ilustraţii, care să reprezinte 
punctul culminant al acestora, impresiona publicul. John Carey în Reportage, Literature 
and Willed Credulity178 (2003), identifica o dorinţă a oamenilor de a crede în reportaje, o 
„credulitate voită” care este un factor important pentru receptarea acestora. Emotia cau- 


170 „Lumea Nouă”, anul IV, nr. 1083, 25 februarie 1898, p. 1. 
171 Ibidem, p. 3. 

172 Ibidem, nr. 1090, 5 martie 1898, p. 1. 

173 [bidem, nr. 1112, 1 aprilie 1898, p. 1. 

174 „Munca”, anul III, nr. 34, 11 octombrie 1892, p. 2. 

175 Maurice Mouillard, Jean-François Tétu, op. cit., p. 96. 

176 Ibidem. 

177 Ibidem, p. 97. 

178 John Carey, op. cit., pp. 57-64. 

zată publicului ar valida sau ar întări credința în autenticitatea reportajelor. Ilustratiile 
puteau contribui în acest mod la credibilitatea ştirilor. 

În puţine ziare care au circulat înainte de 1880 apăreau ilustraţii. „Resboiul” a fost 
primul cotidian care avea o ilustrație zilnică pe prima pagină. Acestea nu înfățișau decât 
foarte rar, infracțiuni, răufăcători sau pe victimele lor. În numărul din 30 mai 1880, gra- 
vura de la prima pagină prezenta un soldat călare și înarmat cum escorta doi indivizi 
legati la mâini. Explicaţia de sub ilustrație arăta cum trebuia interpretată aceasta: 
„Escortarea unor osánditi la penitenciarul de la Pángárati"!7?. Prezenţa ilustratiei de la 
prima pagină trebuia legată de ştirea de la pagina a treia care descria cum cinci hoți 
transferați la penitenciarul Pángárati au înjunghiat mortal un alt deținutI80. Gravura nu 
surprindea momentul crimei, ci o acțiune care a precedat săvârşirea infracțiunii. De 
asemenea, în ilustrație nu apăreau cei cinci deţinuţi transferați, ci doar doi (Fig. 16.). 
O altă ilustrație de pe prima pagină înfățișa doi tâlhari din Dobrogea!81. În acea perioadă, 
apăreau relatări frecvente ale atacurilor tâlharilor din Dobrogea și ilustratia reprezenta 
acele informaţii. Totuşi, ca si în cazul ilustratiei precedente, ei nu atacau pe cineva. Ori- 
cum, deşi nu spectaculoase, asemenea ilustraţii erau inedite pentru presa din România la 
acel moment. „Pressa”, de exemplu, un ziar contemporan, nu avea ilustraţii. 

Rolul tot mai important al ilustraţiilor în ziarele de la sfârșitul secolului pare a fi sim- 
bolizat prin includerea în titlurile periodicelor a termenului ,ilustratie". Săptămânalul 
„Ilustraţiunea română”, lansat în 1891, avea pe prima pagină câte o ilustrație. Ilustrații 
erau prezente şi în cuprinsul publicaţiei. În chiar primul număr, din 16 iunie 1891, în 
secțiunea „Cronica judiciară”, era decris procesul în care două femei fuseseră acuzate de 
otrăvire. O ilustrație o înfățișa pe una dintre inculpate, Neaga Grigorescu, numită si Sul- 
tana!82, În numărul din 21 iulie 1891 apărea în două ilustraţii alăturate, banditul Simion 
Licinsky183. Prinderea lui Licinsky era înfățișată în altă ilustratie!84, De data aceasta, gra- 
vura reda, într-adevăr, un punct culminant al acţiunii - prinderea banditului. 

Cele mai multe ilustraţii înfățișau agresorii sau victimele, nu momentul comiterii in- 
fracțiunii. În „Steaua Dunării”, pe prima pagină din numărul apărut la 25 august 1882, 
apărea o gravură cu cadavrul lui Nicolea Epure (Fig. 17.). Explicaţia preciza titlul stirii - 
„Omorul dela Turnu-Măgurele”, data comiterii crimei, 11 iulie noaptea şi numea pe cei 
doi asasini: George Zamfiroiu si Dumitru Nedelcu15. În „Universul” din 25 mai 1900, 
ilustratia de la prima pagină prezenta o victimă decapitată lângă un pat. Explicația arăta 
că era ilustrată „Groaznica crimă din șoseaua Doamnei"186, 


179 „Resboiul”, nr. 1036, 30 mai 1880, p. 1. 

180 Ibidem, p. 3. 

181 [bidem, nr. 1122, 25 august 1880, p. 1. 

182 „Jlustraţiunea română”, anul I, nr. 1, 16 iunie 1891, p. 4. 
183 Ibidem, nr. 6, 21 iulie 1891, p. 12. 

184 [bidem, nr. 11, 25 august 1891, p. 10. 

185, Steua Dunărei”, anul V, nr. 87, 25 august 1882, p. 1. 


186 , Universul", anul XVIII, nr. 141, 25 mai 1900, p. 1. 

Fig. 16. Ziarul „Resboiul”, nr. 1036, 30 mai 1880, p. 1. 

Fig. 17. Ziarul „Steua Dunărei”, anul V, nr. 87, 25 august 1882, p. 1. 


Ziarul umoristic „Veselia” avea ilustraţii în mai multe culori, ceea ce probabil, îi con- 
ferea un avantaj în fata celorlalte periodice ilustrate. Acestea reprezentau scene 
dinamice, fie comiterea unei infracţiuni, fie confruntarea dintre răufăcători şi poliţişti. În 
1894, autorităţile încercau să-i prindă pe membrii bandei Zdrelea-Máruntelu. În numá- 
rul din 6 februarie 1894, a apărut o ilustrație infátisànd mai multi poliţişti si jandarmi 
pregătiţi să intre într-o casă în care se credea cá se ascunde unul dintre tâlhari1%7. În ilus- 
tratia din numărul urmátor188, Máruntelu cu ceilalți tâlhari se aflau într-un balon pe care 
colonelul Rasty încerca să-l doboare cu un tun. Escrocheria de la Ministerul de Finanţe 
era tema unei alte ilustratii!8?. „Isprăvile banditului Pantelimon” este titlul unei ilustraţii 
din 1911, care reda urmărirea răufăcătorului!%. Ultima ilustrație este interesantă pen- 
tru că prezenta patru gravuri mici, ordonate cronologic şi numerotate care se derulau ca 
un film. (Fig. 18.) 


187, Veselia”, anul III, nr. 5, 6 februarie 1894, pp. 2-3. 
188 [bidem, nr. 6, 13 februarie 1894, pp. 2-3. 

189 [bidem, Anul XII, nr. 4, 26 ianuarie 1903, pp. 2-3. 
190 [bidem, Anul XX, nr. 32, 12 august 1911, p. 1. 


Crime înfiorătoare și tâlhării îndrăzneţe 271 


Anni XX. — Nos fra 


5 BANI IN TOATA ȚARA Vineri, 12 Augast 1044 


Fig. 18. Revista „Veselia”, anul XX, nr. 32, 12 august 1911, p. 1. 

IV. 4 Prezentarea infracţiunilor în presă 


„Tristul său renume se lăţise prin tera întregă, 
trecuse chiar și mările, s-a vedut câteva jurnale parisiene 
ocupându-se de numele și faptele banditului dobrogean.” 

„Galaţii” (1891) 


Criminalitatea era percepută în moduri variate în presa din România. Politica editori- 
ală, dar și profilul fiecărui ziar influentau prezentarea afacerilor criminale ale epocii. 
Ideea lui Marshall McLuhan că mediul este mesajul poate fi înțeleasă nu doar la un nivel 
general, al reflectării unui eveniment sau fenomen în presă sau în literatură, ci si la un 
nivel restrâns, în funcţie de fiecare ziar în parte. Aceste perspective diferite sunt ușor de 
surprins prin raportarea la un singur caz. Am selectat câteva tipuri de infracțiuni pe care 
le vom urmări în mai multe ziare din a doua jumătate a secolului al XIX-lea. Nu le-am 
omis pe cele prezentate des în presă, însă am avut în vedere și criteriul varietátii. Cazuri- 
le selectate sunt omucideri, tâlhării, furturi, asasinate politice, infracțiuni economice şi 
violuri. Acestei liste li se vor adăuga pruncuciderile și otrăvirile care vor fi abordate într- 
un subcapitol separat. 

Întrucât selecția noastră a vizat cazuri din mai multe decenii, incluse în ziare diferite, 
ştirile despre acestea pot fi reportaje ample, însoţite de ilustraţii, dar și informaţii de câ- 
teva paragrafe din secțiunea „faptelor diverse”. De asemenea, unele se întind pe durata a 
câtorva luni sau chiar ani, în timp ce altele au o viață mult mai scurtă. Inevitabil, in- 
fracțiunile sunt legate de numele celor care le-au săvârșit. În situaţiile în care 
răufăcătorii comiteau numeroase infracţiuni, ei deveneau „vedete” în presa epocii, având 
un alt statut față de ceilalți infractori. Un astfel de răufăcător este banditul Licinski. 

Cele mai multe informații legate de Simion Licinski!?! se regăsesc în presa vremii. Re- 
constituirea istoriei lui Licinski se va baza, deci, în special pe felul în care era el perceput 
în presă. Cu certitudine, presa nu a surprins toate acţiunile lui Licinski, îndeosebi pe cele 
de la începutul „carierei” sale când nimeni nu avea să bănuiască evoluţia ulterioară a 
evenimentelor. Cunoașterea cazului Licinski prin presă, ca şi prin orice altă sursă, este 
una parţială, însă acest „păcat” este unul venial. Important este impactul acțiunilor lui 
Licinski în presa vremii şi în cultura populară, nu neapărat faptul că ziarele oferă doar o 
imagine parțială a cazului. 

Banditul Simion Ivanoff Licinski!??, „spaima Dobrogei” (sau a județului Tulcea pentru 
a fi mai precisi), cum era denumit în presa vremii, venise în România din Imperiul Rus si 
era de origine poloneză. Conform lui Ilie Ighel, autorul a două romane dedicate lui Li- 
cinski, acesta și-ar fi început cariera criminală pe teritoriul României prin jefuirea unui 
evreu, în aprilie 1886193. Această informatie nu se regăseşte în presa vremii, unde îl pu- 


191Analiza prezentării lui Licincki în presa din România a fost preluată din studiul nostru, Gabriel Con- 
stantinescu, Percepția criminalității în România la sfârșitul secolului al XIX-lea. Imaginea banditului Simion 
Licinski în cultura populară, în Ion Bulei, Alin Ciupală, „Ipostaze ale modernizării în Vechiul Regat”, vol VI, 
Bucureşti, Editura Universităţii din Bucureşti, 2010, pp. 198-223. 

19? Potrivit unei surse locale, numele lui adevărat ar fi fost Simion Ivanoff, Licinski fiind adoptat ulterior, vezi 
„Naţiunea”, anul X, nr. 2619, 22 august 1891, p. 2. 

193 [lie (Emanoil) Ighel Deleanu, Banditul Simion Licinski, p. 142. 

tem identifica cu certitudine pe Simion Licinski, începând din noiembrie 1887. Atunci, el 
l-a ucis pe șeful sergentilor din Sulina. La scurt timp, în decembrie, a fost prins, însă a 
evadat în aprilie 1888. Din aprilie 1888 până în august 1891, când a fost, în sfârşit, cap- 
turat, el a comis nenumărate jafuri, câteva crime si a zădărnicit toate încercările 
autorităţilor de a-l prinde. Între victimele sale putem menționa mai multi comercianţi, 
primarul orașului Tulcea, un fost deputat şi câțiva funcţionari ai administraţiei locale din 
Dobrogea. Un astfel de personaj nu avea cum să nu intre în atenţia presei, figura lui Li- 
cinski nelăsând indiferenți pe contemporanii săi. Unii dintre locuitorii Dobrogei chiar îi 
atribuiau banditului însuşiri supranaturale care l-ar fi ajutat să nu cadă în mâinile auto- 
ritátilor. Pe de altă parte, acțiunile sale au cauzat indignare pentru că administraţia 
locală din Dobrogea părea neputincioasă în fața unui singur om. (Fig. 19.) 

Fig. 19. Revista „Ilustraţiunea Română”, anul I, nr. 6, 21 iulie 1891, p. 72. 


Istoria lui Simion Licinski, aşa cum apare in presa epocii, debutează obscur, dar cu- 
noaste o evoluție ascendentă si crește în intensitate. Asemenea unui bulgăre de zăpadă 
care devine tot mai mare în timp ce se rostogoleşte, figura lui Licinski era mai cunoscută, 
apărea mai des în presă, pe măsură ce faptele sale se adunau, fără ca autorităţile să-l 
poată combate. Povestea lui Liciski ar trebui să fie spusă /scrisă urmând o cronologie in- 
versă, pornind de la momentul final - prinderea si moartea sa, către primele relatări din 
presă despre banditul dobrogean. 

Figura lui Licinski este legată de epoca sa, de oamenii care scriau despre el, de cei ca- 
re citeau şi apoi povesteau despre el sau de nefericitii care încercau să-l prindă. Fără 
aceştia, banditul Simion Licinski poate că nici n-ar fi existat. Cu certitudine, el a fost unul 

dintre cei mai cunoscuţi tâlhari ai acelor ani, dar nu a fost singurul. Am putea cita cu 
uşurinţă numele a destui bandiți ale căror fapte erau de notorietate în epocă. În anii 
1880, vestitul bandit Dragoş teroriza județul Tecuci. Cu puţin timp înainte de Licinski, în 
Dobrogea acționau bandiți cel puţin la fel de cunoscuţi, precum Delli-Ali. Tâlhăria era 
crima cea mai întâlnită în epocă. În statisticile criminale pentru perioada 1866-1905194, 
tâlhăria era crima pentru care erau acuzaţi cei mai multi indivizi, urmată de omor, in- 
cendiere, rănire provocatoare de moarte și asasinat. De asemenea, luând în considerare 
delictele!?5, infracțiuni mai puţin grave si mai dese, doar pentru furturi, contravenţii si 
loviri erau mai multi acuzaţi decât pentru tâlhării. Sigur, în presă, cazurile de tâlhărie 
apar frecvent datorită caracterului lor excepţional în comparaţie cu furturile sau cu con- 
traventiile, însă ele chiar par a fi numeroase dacă facem referire la statisticile criminale. 

Ținând cont de această situaţie, cazurile extraordinare de banditism relatate în presa 
vremii nu mai sunt surprinzătoare. Dincolo de tendinţa ziarelor de a insista asupra ele- 
mentelor senzaţionale legate de faptele de tâlhărie sunt semne care indică, cel puţin în 
unele situaţii, o insuficientă „pacificare internă” a societăţii românești moderne. Se re- 
marcă o evidentă ineficientá a autorităţilor în a combate un tip de fapte criminale si 
anume tâlhăriile săvârşite în zone rurale. 

Prinderea lui Licinski în august 1891, a beneficiat de întreaga atenţie a presei centrale 
şi nu numai. Subiectul a fost tratat pe larg în paginile ziarelor, ceea ce a și favorizat răs- 
pândirea unor versiuni diferite asupra evenimentului. Cumva, acesta era punctul 
culminant și finalul unei povești care începuse în presă cu câţiva ani înainte si, de aceea, 
ziarele acordau o asemenea importanță evenimentului. De obicei, faptele lui Licinski, ca şi 
crimele şi celelalte acte de violență își găseau locul în ziare, în secțiunea rezervată „faptelor 
diverse”. Cu timpul, pe măsură ce Licinski devenise un tâlhar vestit, articolele care relatau 
despre faptele sale nu mai erau încadrate „faptelor diverse”, alături de ceilalți răufăcători. 
El avea deja un alt statut. După cum am precizat, Roland Barthes argumenta că gesturile 
vedetelor sau ale personalităților nu puteau fi incluse în această categorie pentru că ele 
erau doar episoade dintr-o istorie mai lungă, în timp ce întâmplările încadrate „faptelor 
diverse”, implică o memorie scurtă1%. Nu am exagera dacă presupunem că Simion Licinski 
devenise o personalitate a timpului său prin atenţia pe care i-o acordase presa. Cu toate 
acestea, faptele sale erau încadrate, cel puţin la început, secțiunii „faptelor diverse”. Tipo- 
logic, acţiunile sale aparțineau acestei secțiuni, dar statutul său era unul diferit de acela al 
unui bandit obişnuit, fiind asociat cu memoria de lungă durată. 

Să privim îndeaproape modul în care a fost surprins momentul prinderii lui Licinski 
în presă. Numărul din 18/30 august al ziarului ,Románul" titra pe prima pagină: 
„Prinderea lui Licinski”. În subtitlu, era citată telegrama redacţiei regionale a 
„Românului” din Tulcea datată 16/28 august, ora 6 seara: „Banditul Lecinski prins rănit. 
Un soldat mort"1?7, Pe lângă informaţiile succinte din titlu și subtitlu, în articolul consa- 
crat ştirii erau prezentate două variante ale desfășurării evenimentului. Pe de-o parte, o 
versiune sugera că un soldat deghizat în călător ar fi stat în centrul cursei întinse de au- 


1% Anastase Stefánescu-Galati, Asupra statisticei criminale, încercare de sociologie criminală, p. 17. 
195 Ibidem, p.18. 

196 Roland Barthes, op. cit., p. 443. 

197 „Românulu”, anul XXXV, 18/30 august 1891, p. 1. 

toritáti, aceasta fiind considerată improbabilă. Cealaltă versiune, socotită drept cea mai 
apropiată de realitate de către autorul articolului, înclina spre ideea că Licinski fusese 
urmărit câteva zile de autorităţi si atacat. De asemenea, alte scurte articole din paginile 
ziarului aduceau treptat noi amănunte despre prinderea lui Licinski, acestea fiind primi- 
te de redacţia ziarului cu 6 sau 12 ore înainte de tipărirea acelui număr!%. „Adevărul” 
oferea, tot pe prima pagină, informaţii despre Licinski, titlul fiind: „Prinderea lui Li- 
cinsky”1%. Articolul de o coloană descria detaliat împrejurările în care banditul fusese 
capturat. Ca o introducere a articolului, se preciza: „În fine Dobrogea reuflă-era timpul; 
de s'ar lua numai mesuri ca indráznetul bandit să nu scape”. „Resboiul” nu făcea notă 
discordantă cu celelalte ziare, prezentând evenimentele din Dobrogea sub acelaşi titlu - 
„Prinderea lui Licinski”200. Corespondentul din Tulcea oferea amănunte legate de prin- 
derea tâlharului. Acesta ar fi fost denunțat de un anume Teodor Chioru care le-a dat de 
veste autorităţilor că Simion Licinski s-ar afla la crama sa. „Universul” consemna primele 
informaţii la o zi distanţă, la 19/31 august: „În fine, Dobrogea a scăpat de groaznicul iei 
flagel: banditul Licinski. Omul care singur, fără bandă a sfidat întreaga administraţie a 
Dobrogei prins, la Sarica, lângă Isaccea.[...] Ştirea arestării temutului bandit s-a răspândit 
ca fulgerul peste toată Dobrogea şi a produs o emoție adâncă”201. , Natiunea" relata, de 
asemenea, prinderea lui Licinski, deşi la o zi distanță față de „Universul”. Ziarul reda cap- 
turarea lui Licinski pe o coloană și jumătate pe prima pagină. „Licinski a fost prins; acela 
care era stăpânul Dobrogei, astă-zi nu mai este (Licinski murise a doua zi după prinde- 
rea sa, în urma rănilor căpătate în lupta cu soldaţii). De sigur mari şi minunate a trebuit 
să fie faptele lui pentru ca el să preocupe întreaga opinie publică. Dacă n-ar fi fost re- 
compensa de 10.000 de lei tot n-ar fi fost prins. Ce concluzie putem trage din aceasta ? 
Că avem o administraţie mai prejos de orice criticá"202, 

Prinderea lui Licinski a fost, în mod evident, o ştire importantă pentru ziarele vremii 
şi nu doar pentru presa centrală, după cum vom vedea. Faptul că aceste ziare centrale au 
consacrat un spațiu semnificativ, cel puţin o coloană, pe prima pagină în prima zi în care 
a fost prezentată informaţia, apoi treptat, la pagina a doua sau a treia, timp de câteva zi- 
le, arată atenţia de care se bucura subiectul. Această atenţie nu era doar o urmare a 
spectaculozitátii evenimentului - prinderea unui tâlhar renumit în urma unei lupte cu 
soldaţii, ci se „hrănea” si din reputaţia lui Licinski înainte de prinderea sa. Putem presu- 
pune că dacă Licinski n-ar fi murit la o zi după capturare, el şi-ar mai fi găsit cu ușurință 
locul pe prima pagină a ziarelor, procesul său, cel puțin, ar fi fost relatat probabil cu lux 
de amănunte în presă. Ziarele au încercat să ofere informaţii cât mai detaliate despre 
prinderea lui Licinski, ele având corespondenți locali. Cu toate acestea, într-o primă fază, 
circulau mai multe variante în privința modului în care fusese capturat Licinski. În nu- 
merele ulterioare ale ziarelor, cea mai mare parte a incertitudinilor aveau să fie risipite 
prin accesul ziarelor la noi informaţii. 

Modalitatea prezentării prinderii lui Licinski poate fi analizată și din punct de vedere 
al interesului local pentru această chestiune. Licinski nu era numai „eroul” local dobro- 


198 Ibidem, p. 2. 

199 „Adevărul”, anul IV, nr. 917, 18 august 1891, p. 1. 
200, Resboiul", anul XV, nr. 5027, 18 august 1891, p. 1. 
201 „Universul”, anul VIII, nr. 215, 19 august 1891, p. 3. 
202, Natiunea", anul X, nr. 2617, 20 august 1891, p. 1. 

gean, presa din regiune nu oferea doar informaţii numeroase, ci şi mai precise decât co- 
tidienele centrale, existând un interes mare în rândul cititorilor din regiune să afle cât 
mai multe vesti despre prinderea tâlharului. Ziarul „Galaţii” fusese chiar citat de ziarele 
centrale203 care preluaseră informaţii legate de prinderea lui Licinski din paginile sale. 
Numărul din 18/30 august relata pe larg, pe două coloane, subtitlul „Licinski prins, Li- 
cinski rănit!”, momentul capturării banditului. Titlul articolului20+ face notă discordantă 
cu ziarele centrale care-şi intitulau articolele „Prinderea lui Licinki”, transmițând o altă 
informatie esenţială - faptul cá Licinski fusese rănit, ceea ce arată accesul la informaţii 
pe care ziarul le considera sigure, fiind în măsură să le menţioneze pe prima pagină. Ar- 
ticolul îl punea pe Licinski alături de haiduci celebri precum Tunsu, Jianu, Bujor, Dragoş, 
insistând asupra legendei create pe seama banditului. „Încă o legendă care dispare căci 
eroul ei a cádut, în fine sub lovitura unui glonţ, cu tot dreptul resbunător. [...] După tipul 
haiducilor faimoşi ca Tunsu, Bujor, Jianu, Dragoş etc., Licinski opera prin pădurile si pe 
drumurile mari, înfricoşând pe toti trecătorii si adesea ori poterașii trimişi în urmărirea 
lui”. Comparatia cu haiducii mergea mai departe de atât, întocmai ca si în cazul haiduci- 
lor, se presupunea că Simion Licinski ar fi avut însuşiri supranaturale care l-ar fi ajutat 
să scape de urmăritori: ,...poporul dobrogean începuse a-l crede înzestrat cu o putere 
miraculoasă, care-l făcea să scape de tote urmáririle"205, (Fig. 20.) 


ku PRINDEREA BANDITULUI LECINSKY 


Fig. 20. Revista „Ilustraţiunea Română”, anul I, nr. 11, 25 august 1891, p. 109 


203 „Naţiunea”, anul X, nr. 2618, 21 august 1891, p. 3; „Românulu”, anul XXXV, 21 august/ 2 septembrie 1891 , p. 
2; „Adevărul, anul IV, nr. 921, 22 august 1891, p. 2 - preluase articolul din „Naţiunea” care îl luase din „Galaţii”. 
Ziarul ,Galatii" a fost o sursă pentru alte publicaţii, nu doar în cazul prinderii lui Licinski, ci pe toată durata acti- 
vitátii banditului Licinski. Presa centrală, „Universul”, în special, a apelat la relatările din „Galaţii”. 

204, Galatii", anul IX, nr. 178, 18/30 august 1891, p. 1. 

205 Ibidem, p. 1. 

Conform autorului articolului, renumele lui Licinski depásise granițele României, el 
fiind pus alături de bandiți celebri din Europa precum Mandrin, Cartouche sau Fra Dia- 
volo. „Tristul său renume se látise prin tera întregă, trecuse chiar si mările, s-a vedut 
câteva jurnale parisiene ocupându-se de numele și faptele banditului dobrogean. ÎI com- 
parau cu șefi de bande celebre precum Fra Diavolo, Mandrin, Cartouche”206. Este incert 
dacă aceasta este o exagerare folosită de autor pentru a arăta faima de care se bucura Li- 
cinski. Pe de-o parte, el nu menţionează acele jurnale pariziene, iar pe-de altă parte, 
această remarcă măgulitoare pentru Licinski, nu se regăsește si în alte surse. 

După ce s-a ocupat de legenda lui Licinski, articolul din „Galaţii” descria pe larg diferi- 
tele versiuni ale prinderii lui Licinski, relatările corespunzând celor din „Românul”, acest 
ziar oferind două versiuni ale întâmplărilor. Relatarea prinderii banditului se încheie cu 
fraza: „Dobrogea pote acum să respire căci a scăpat de o mare calamitate"207, 

Romanul Moartea banditului Simion Licinsky (1891) descria nu doar prinderea și 
moartea lui Licinski, dar şi câteva momente din viața acestuia. Ca si în cazul celuilalt ro- 
man despre Licinski, Banditul Simion Licinski (1890), autorul, ziaristul Ilie Ighel, îşi 
admira eroul, îl înfățișa fie în ipostaza unui patriot, fie în cea a unui îndrăgostit, fie drept 
un om cu preocupări intelectuale. O altă chestiune importantă în analiza acestui roman 
este cea a surselor utilizate de Ilie Ighel. Potrivit Ioanei Drăgan, autorul nu doar cá a pla- 
giat pentru că transpusese articole din presă în roman, ci se autoplagiase deoarece în 
perioada prinderii si morţii lui Licinski, el lucra ca redactor la ziarele , Románul" si 
,Natiunea" care au relatat despre evenimentul în discuţie. Autoarea aduce argumente 
pentru ipoteza autoplagiatului, mai spectaculoasă decât aceea a unui plagiat. Ea compa- 
rá?08 textul romanului lui Ighel cu relatarea semnată de un anume avocat din Tulcea, Nic 
Sylvie Baboianu, trimisă ziarului „Voința naţională” și preluată de alte ziare. Atât relata- 
rea semnată de avocatul din Tulcea, cât şi pasajul selectat din roman surprind momentul 
morții lui Licinski si sunt aproape identice. Autoarea presupune că Nic Sylvie Baboianu 
nu este altceva decât pseudonimul sub care a semnat Ighel relatarea morţii lui Licinski. 
Avem unele îndoieli legate de această ipoteză, în special datorită identificării lui Nic Syl- 
vie Baboianu20 cu Ilie Ighel. Tindem să susţinem, mai curând, ipoteza evidentă a 
plagiatului. 


206 Ibidem. 

207 Ibidem, p. 1. 

208 Joana Drăgan, op. cit., pp. 239- 240. 

209 Considerám cá acest Nic Sylvie (Silviu) Baboianu nu este doar un pseudonim. Ín lucrarea coordonatá de Ga- 
briel Strempel, Bibliografia românească modernă, vol I, A-C, p. 237, îl regăsim pe Nicolae Sylvie Baboianu, 
licenţiat al Facultăţii de Drept din Bucureşti cu teza Recidiva în materie penală, susținută în 1882. Nicolae Babo- 
ianu fusese implicat în septembrie 1889, în scandalul cauzat de arestarea şi torturarea unor bulgari din 
Dobrogea bánuiti că l-ar fi adăpostit pe Simion Licinski. Alături de alti cetățeni, el a reclamat „sălbăticiile din Do- 
brogea" în mai multe relatări trimise ziarelor locale si centrale, insistând asupra nevinovátiei celor arestaţi. De 
altfel, în relatarea prinderii si morții lui Licinski trimisă ziarelor, Nicolae S. Baboianu relua această chestiune, 
vezi „Naţiunea”, anul X, 1891, nr. 2619, 22 august, p. 2. După mărturiile lui Licinski, se demonstrase că bulgarii 
arestaţi fuseseră nevinovaţi, prilej pentru Baboianu să arate că avusese dreptate să susțină nevinovăția lor. Tot 
din presa vremii reiese că Baboianu avea interese politice să sprijine pe bulgarii arestaţi, el deținuse funcția de 
director al prefecturii din Tulcea și în septembrie 1889 ar fi dorit să-l calomnieze pe prefectul Constantin 
Merisescu. Acţiunile lui Nicolae Baboianu si ale celorlalți „cetățeni model" care reclamaseră abuzurile autori- 
tátilor erau privite cu suspiciune în ziarul „Adevărul”, vezi „Adevărul”, anul II, 1889, nr. 325, 17 septembrie, p. 2. 
Nicolae S. Baboianu era un personaj activ pe plan local și e puţin probabil că ar fi păstrat tăcerea dacă Ilie Ighel s- 
ar fi folosit de numele său pentru a semna relatări trimise din Dobrogea. 

Legenda lui Simion Licinski căpăta tot mai multă forţă în mințile locuitorilor Dobro- 
gei cu fiecare tâlhărie a sa. Romanul lui Ighel surprindea fenomenul prin reliefarea 
câtorva întâmplări. Dobrogenii îl numeau „Dracu”210. Un sergent fusese aproape să-l 
prindă, însă în momentul în care a vrut să tragă în Licinski, carabina s-a blocat. După ce 
Licinski fusese capturat în decembrie 1887, ceilalți deținuți îl priveau ca pe o făptură ex- 
traordinară?11. Fără îndoială, aceasta este o exemplificare a construirii „imaginii mitice” 
a lui Simion Licinski, asta ca să apelăm la aprecierea loanei Drăgan din lucrarea citată. 
Presupusele însuşiri supranaturale ale tâlharului Licinski care își aveau originea în folc- 
lor, nu erau inventate de Ilie Ighel, ele circulau deja în presa vremii si acesta nu a făcut 
altceva decât să le reunescă în cele două romane ale sale. În special pentru populaţia din 
Dobrogea, Licinski apărea drept o ființă supranaturală, conform unor articole apărute în 
presă. „Universul” a publicat în august 1889, un articol?!? în care regăsim următoarele 
afirmații: „Imaginaţia fecundă a populațiilor orientale, precum turcii, tătarii şi bulgarii a 
creat legende întregi asupra banditului Licinski considerându-l deja ca o ființă ce ar fi 
posedând talismanul de a nu fi atins nici de foc, nici de cuţit”. Aceste legende erau 
susținute de eșecurile repetate ale autorităților care încercau să-l prindă. Textul artico- 
lului are si o evidentă notă incriminatorie la adresa „populațiilor orientale”213 care-l 
credeau pe tâlhar o ființă supranaturală. Atât credinţa că Licinski era o făptură extraor- 
dinară, cât şi criticile la adresa administraţiei ineficiente, nu erau altceva decât 
mecanisme justificatoare care explicau succesul banditului. 

Modalitatea în care erau prezentate faptele lui Licinski în presa epocii influenţa, fără 
doar şi poate, imaginea sa în cultura populară. Mai mult, articolele din presă constituiau 
principala sursă pentru romanele sau piesele de teatru scrise despre el. Modul în care o 
ştire este difuzată în presă poate influenţa într-o mare măsură felul în care publicul re- 
ceptează acea ştire. Presa românească de la sfârşitul secolului al XIX-lea nu face excepţie 
de la această interpretare. Conform aceastei perspective, asociată cu teoria frame-urilor, 
indivizii încearcă, în mod constant, să dea un sens experiențelor de viaţă şi lumii din ju- 
rul lor. Pentru a interpreta și clasifica informaţiile în mod eficient, ei aplică scheme 
interpretative, frame-uri, diferitelor situaţii. Revenind la relatarea faptelor lui Simion Li- 
cinski în presă, considerăm că acestea ar putea fi încadrate unei tipologii dacă ținem 
cont de atitudinea autorilor față de evenimentele prezentate, de interpretarea pe care o 
oferă si, deci, de frame-ul care a fost aplicat. În primul rând, ne-am aștepta ca o știre des- 
pre tâlhari să arate dezaprobarea jurnalistului față de acest comportament. Unele 
relatări ale tâlhăriilor lui Licinski sunt însă favorabile acestuia și, de cele mai multe ori, 
evocă pe un ton plin de umor succesul iniţiativelor sale. Alte articole se concentrează pe 
acțiunile autorităţilor locale care încercau, cu disperare din 1891, să-l prindă pe tâlharul 


210 Ibidem, p. 153. 

211 Ibidem, p. 167. 

212 „Universul”, anul VI, nr. 193, 27 august/8 septembrie 1889, p. 2. 

213 Credinţă în natura supranaturală a lui Licinski nu se restrângea doar la acele grupuri etnice citate. Există indi- 
cii că destui dintre cei care trebuiau să-l urmărească, polițiști, jandarmi sau poteraşi români, împărtăşeau 
aceeaşi credinţă. În mod similar, cazul altui bandit din epocă, Ion Pipa, „ucigașul cârciumarilor” reprezintă un alt 
exemplu de răufăcător care a fost considerat o ființă supranaturală. În presa din 1899 se preciza că în rândul 
populaţiei din cartierele mărginaşe ale Bucureştiului, credinţa în însuşirile extraordinare ale lui Ion Pipa era larg 
răspândită. 

dobrogean. În fine, presa cu caracter oficial, are un caracter strict informativ fără a deno- 
ta, cel puţin în mod evident, implicarea emoţională a autorului. 

Momentul evadării lui Simion Licinski din Tulcea, unde se afla în arest preventiv, în 
dimineaţa zilei de 26 aprilie 1888214, a fost surprins într-unul din ziarele locale cu îngri- 
jorare, articolul transmițând și dezaprobarea față de comportamentul banditului. Astfel, 
ziarului „Poșta”215 din Galaţi ilustra întâmplarea în felul următor: „Locuitorii din Tulcea 
care au vii la Sarica sunt într'o mare încurcătură şi spaimă din pricină că în noaptea de 
26-27 aprilie criminalul Simion Ivanof Lecinski si un altul scoțând fiarele de la picioa- 
re...au evadat. [..] Se vorbește în lume cá sunt din Siberia, car fi criminali politici, si cá 
sunt foarte primejdioși”. Accentuarea pericolului reprezentat de tâlharul evadat îi viza 
tocmai pe acei cititori care s-ar fi aflat în zona predilectă de acţiune a lui Licinski. El nu 
era numit „tâlhar”, ci ,criminal" sugerându-se gravitatea faptelor comise anterior, adjec- 
tivul „periculos” fiind folosit. 

Acele relatări nostime ale tâlhăriilor lui Licinski sunt întâlnite frecvent în presa vre- 
mii. Fără îndoială, ele amuzau publicul, această modalitate de prezentare a unor fapte 
criminale asigurând succesul ziarului respectiv. Câteva dintre cele mai savuroase artico- 
le despre Licinski îl au drept autor pe un anume „Nea-Vede”, pseudonimul cu care se 
semna. În paginile ziarului , Timpul" , încadrat secțiunii „Faptele dilei”, regăsim articolul 
intitulat „Licinski for ever-les exploits de ce Tolstoien"?16. Autorul relata cum Licinski jefu- 
ise şase mocani: „lată o nouă Licinskiodă. [...] Oamenii au scos o pungă cu vreo 12 mii lei 
şi a dat-o amicului Licinski asigurându-l de perfecta lor stimă şi recunoștință ce au pen- 
tru el. Licinski, voind a lăsa în istorie pagine frumoase despre viaţa şi operele sale, a dat 
fie-cărui cioban câte 500 de lei. «-Na, să aveţi si voi de un rachiu, de un tutun!»". În acest 
caz, sublinierea comportamentului nobil al unui tâlhar notoriu care ar fi interesat de 
imaginea sa în fata posterităţii are efecte comice. Un efect similar îl avea dialogul cu Li- 
cinski cu victimele sale. În unele situaţii, imaginat de autorii articolelor, în altele inspirat 
de mărturiile celor jefuiti, dialogul era utilizat cu precădere pentru că dădea viață perso- 
najului, îl transpunea pe Licinski, cel imaginat de autor, în fata cititorului. Probabil cel 
mai reuşit dialog imaginar dintre tâlhar şi victimele sale este cel apărut in „Universul”217 
pe 29 septembrie/11 octombrie 1889. Simion Licinski întreba pe rând pe fiecare dintre 
victimele sale: „Pe un popă: «-Ai bani părinte?» «-N'am taică nici de anaforá!» îi răspunse 
popa. «-Atunci blagosloveşte-mă părinte și treci înainte.» «-Să fii blagoslovit taică!» Tre- 
ce o doamnă : «-Ai bani cuconitá?» «N'am domnule!» «Treci cuconitá si altădată să faci 
economii la dresuri!»". Dialogul continua cu evreul care, de asemenea, nu avea nici el 
bani, dar promite solemn ca data viitoare să aducă bani. Autorul preciza că dialogul fuse- 
se inspirat de mărturiile unor persoane oprite de bandit, oferind şi numele lor pentru a 
da credibilitate relatării: preotul din Cârla, doamna C. din Tulcea, comerciantul I. V. din 
Jijila. 

Deşi zona predilectă de acţiune a lui Licinski era Dobrogea nordică, există indicii că ar 
fi ajuns si la Bucureşti. Cel puţin aşa susținea un articol din „Adevărul'218 din decembrie 


214 „Monitorul judeţului Covurluiu”, anul III, nr. 123, 30 aprilie 1888, p. 1. 
215 „Poşta”, anul VIII, nr. 96, 1 mai 1888, p. 2. 

216 „Timpul”, anul XI, nr. 166, 7 iunie 1890, p. 2. 

217 „Universul”, anul VI, nr. 221, 29 septembrie/11 octombrie 1889, p. 2. 
218 „Adevărul”, anul III, nr. 691, 12 decembrie 1890, p. 2. 

1890: „D-l. Simion Licinsky, exploratorul Dobrogei, a sosit în Bucureşti. Domnia sa s-a 
prezintat Sâmbătă seara pe la orele 7 și jumătate la d. Radu Marinescu, cârciumar din ca- 
lea Dorobanţilor 76, rugându-l să binevoiască a incunostiinta pe d-nul prefect al Poliţiei 
de vizita sa în Capitală, lucru ce a și făcut dl Radu Marinescu”. Simion Licinski apărea 
drept exploratorul unui teritoriu colonial îndepărtat si inospitalier. Vizita făcută cârciu- 
marului era prezentată ca un eveniment normal, Licinski neavând nimic din 
comportamentul presupus violent al unui tâlhar. Mai mult ca sigur, autorul articolului 
dorea să sublineze faptul că Licinski nu se temea de autorităţi, provocând chiar pe oficia- 
lii administraţiei. 

Acţiunile autorităţilor locale erau privite în multe situaţii cu neîncredere și se făcea 
haz de incompetenta si laşitatea celor care-l urmăreau pe banditul dobrogean. O astfel 
de întâmplare avusese loc la Brăila. Poliția deţinea informaţii cá Licinski, îmbrăcat în fe- 
meie, se afla la un bal mascat din localitate. „Universul”219 preluase ştirea dintr-un ziar 
brăilean și evoca încercarea poliţiştilor de a-l prinde în felul următor: „Au fost arestaţi 
toti participanţii. Poliţiştii, cu o fotografie a lui Licinski într-o mână, examinau pe rând pe 
fiecare. Politaiul nu s'a mulțumit până ce nu a tras pe bărbaţi de mustáti ca să se încre- 
dinteze cá nu sunt artificiale, iar pe dame îndrăsnind să le pipáe la piept spre a se 
asigura cá n'au pernite la sin". 

Pe de-altă parte, unele acțiuni ale autorităților erau privite cu mai multă seriozitate 
de presa vremii. Într-un articol din „Românul”220, care se regăsea şi în alte ziare centrale, 
cititorii puteau afla cum administrația din Dobrogea organiza periodic potere pentru 
prinderea lui Licinski, acestea fiind formate din notari, primari, localnici, majoritatea 
înarmaţi cu ciomege, cuțite si pari. La Niculiţel fuseseră chiar concentrați 500 de oameni. 
Mai mult, soldaţii păzeau punctele principale ale drumurilor. Concluzia articolului era că 
aceste potere nu aveau cum să-l prindă pe Licinski, membrii lor nefiind bine pregătiți. 
Conform autorului articolului, nu se putea conta pe soldaţii care proveneau din rândul 
populațiilor locale - turci, bulgari sau lipovineni, deoarece n-ar fi fost de încredere. 

Simion Licinski a devenit un nume cunoscut din 1889, când ziarele au început să ofe- 
re constant informaţii despre tâlhăriile sale temerare. După evadarea spectaculoasă din 
aprilie 1888, dar mai ales din 1889, când a jefuit si pe primarul Tulcei - Sotirescu, Li- 
cinski ajunge să fie denumit în presă „vestitul bandit Simion Licinski”. Utilizarea 
apelativelor „vestitul”, „faimosul” sau „cunoscutul” indicau accederea la un nou statut. 
Înainte de 1889, numele său nu se regăsea decât rar în presa centrală, fiind întâlnit, mai 
cu seamă, în presa locală. Primele relatări ale tâlhariilor sale au apărut în publicaţiile ofi- 
ciale. Una dintre aceste relatări apăruse în „Monitorul judeţului Covurluiu”: „Prefectul 
judeţului Tulcea prin adresa no. 11649 îmi comunică că în noaptea de 5 noiembrie pe la 
ora 12 un individ necunoscut de statură mijlocie, bine făcut, fata roșcovană, barba rașă, 
mustátile mari castanii, ochii tulburi...a scos un revolver şi a tras în instructor (gardistul 
Pavel Cazacliu) l'a lovit la gât și la cap care a şi încetat din viață”221. Remarcám faptul că 
numele „Licinski” nici nu era menţionat, aceasta fiind una dintre primele lui infracțiuni. 
Prefectul din Tulcea insista pe descrierea fizică a fáptasului pentru a permite identifica- 


219 „Universul”, anul VIII, nr. 46, 23 februarie/ 7 martie 1891, p. 2. 
220 „Românultă”, anul XXXIII, 8 septembrie 1889, pp. 2-3. 
221 „Monitorul judeţului Covurluiu", anul II, nr. 95-96, 21 noiembrie 1887, p. 2. 

rea lui. Într-adevăr, descrierea fizică este cea care arată că Simion Licinski fusese acel 
„individ necunoscut”, statura mijlocie, constituţia robustă si fata roscovaná fiind elemen- 
tele prin care se realiza, de obicei, identificarea tâlharului dobrogean. Mai mult, chiar el a 
povestit împrejurările acestui incident după ce a fost capturat, cu puţin timp înainte să 
moară. 

Reprezentarea banditului Simion Licinski, în cultura populară a vremii a fost con- 
struită treptat, prin coagularea unor elemente prezente mai întâi în presă și probabil, în 
cultura orală a vremii. Dacă urmele acestor elemente din cultura orală nu mai pot fi re- 
constituite, în presa perioadei ele sunt relativ uşor de reperat. Pornind de la elementele 
din presă, o anumită reprezentare a banditului Licinski a apărut si în romanele populare 
sau în piesele de teatru. Din momentul în care această reprezentare s-a conturat, acele 
trăsături /elemente considerate definitorii erau reiterate în toate situaţiile în care ar fi 
fost evocat banditul Simion Licinski. Pe de-o parte, reiterarea elementelor definitorii re- 
confirma reprezentarea, iar pe de-alta, dădea veridicitate acelei relatări pentru că făcea 
referire la un reper deja cunoscut. Elemente definitorii sunt: Licinski acționa întotdeau- 
na singur, ucidea doar dacă era atacat, lăsa întodeauna ceva bani victimelor sale, avea 
abilitatea de a scăpa cu uşurinţă de urmáritori, trimitea scrisori de ameninţare potentia- 
lelor victime. Drumul parcurs de Licinski, aşa cum era el imaginat de contemporani, de la 
un tâlhar oarecare la „spaima Dobrogei”, este punctat în presă de ataşarea epitetelor 
„faimos”, „vestit” sau „cunoscut”. De asemenea, articolele care prezentau „aventurile” lui 
Licinski conţineau în titlu numele lui si nu mai erau încadrate secţiunii rezervate 
„faptelor diverse”, depăşind în importanţă, datorită statutului de „vedetă”, celelalte rela- 
tări despre infracţiuni. 

Putem descifra mai multe modalități de redare a ştirilor despre tâlharul Simion Li- 
cinski în presa vremii, mai multe frame-uri. Unele articole arătau dezaprobarea 
jurnalistului față de acest comportament, altele erau relatări nostime ale tâlhăriilor lui 
Licinski, o altă categorie punea accentul pe eforturile, adesea ineficiente, ale autorităților 
de a-l prinde și, în fine, presa oficială avea un caracter strict informativ, fără a sugera o 
implicare emoţională a autorilor. Acestea nu sunt contradictorii, ci, mai curând, com- 
plementare. 

La scurt timp după capturarea şi moartea lui Licinki, presa din România relata despre 
o altă serie de tâlhării, comise de banda Zdrelea-Mărunţelu222. Ziarul „Adevărul” din 29 
ianuarie 1894 titra pe prima pagină: „Crimele de astă noapte. Împuşcarea inspectorilor- 
amănunte îngrozitoare”223. Articolul de la pagina a doua relata cu lux de amănunte des- 
pre două tâlhării comise în Bucureşti, în noaptea de 27/28 ianuarie de 14-16 indivizi 
care aveau să fie cunoscuţi drept banda Zdrelea-Máruntelu. În aceeași noapte, tâlharii au 
rănit doi dintre inspectorii care-i urmăreau. Timp de şase luni autorităţile n-au reușit să- 
i prindă. Presa centrală şi locală din România a scris frecvent despre confruntările dintre 
banda Zdrelea-Máruntelu si Poliţie, un subiect care provoca, în același timp, teamă, in- 


222 Descrierea tâlhăriilor bandei Zdrelea-Máruntelu este, în mare parte, cea din articolul nostru. Vezi Gabriel 
Constantinescu, Banda Zdrelea-Máruntelu terorizează Bucureștiul, în „Historia”, An XI, Nr. 111, martie 2011, pp. 
50-52. 

223 „Adevărul, anul VII, nr. 1765, 29 ianuarie 1894, p. 1. În presa epocii, decalajul dintre momentul desfăşurării 
şi cel al prezentării evenimentelor era ceva obișnuit. În mod convenţional „astă noapte” nu se referă la noaptea 
care tocmai se încheiase, ci la cea de dinaintea ei. 

dignare, dar şi amuzament, datorită încercărilor, uneori comice, ale polițiștilor de a-i 
prinde. Șefii bandei, Gheorghe Nicolae, poreclit Máruntelu si Dumitru Zdrelea, au rămas 
în memoria contemporanilor, numeroase surse din epocă amintindu-i. Prin modalităţile 
de prezentare în presă există similitudini evidente între acest caz şi cel al lui Licinski. 

Fig. 21. Ziarul , Adevérul", anul VII, nr. 1891, 15 iunie 1894, p. 4. 


Momentul care a consacrat celebritatea bandei si, implicit, a liderilor ei, a fost noap- 
tea de 27/28 ianuarie 1894 când, după săvârșirea a două tâlhării în Capitală, ei au reuşit 
să scape de reprezentanţii autorităţilor. Cele mai importante ziare din ţară au redat is- 

prăvile acestei bande. „Timpul” publica un articol din care cititorii aflau cum prima tâl- 
hărie a avut loc chiar în fata cazarmei călărașilor. La hanul lui Nichifor, mai multi oameni 
au fost torturați, călăraşii din apropiere au fost anunţaţi, însă au refuzat să intervină224. 
Următoarea tâlhărie s-a petrecut în casa preotului Stan din Grozăvești. Acesta a fost tor- 
turat pentru a dezvălui locul unde îşi ascundea banii. În cele din urmă, colonelul Rasty, 
Prefectul Poliției Capitalei și câţiva inspectori au pornit în urmărirea lor. Deşi unul din- 
tre tâlhari a fost prins, mai multi oameni ai Poliţiei au fost rániti?25. 

»,Adevárul" a subliniat, în relatarea evenimentelor, incompetenta autorităţilor. Cu toa- 
te că tâlharii erau înarmaţi cu pistoale, poliţiştii care încercau să-i prindă, nu aveau arme 
de foc. Prefectul Rasty, chemat de la balul la care se afla în acea seară, îi urmărea la un 
moment dat pe bandiți cu sabia scoasă. Comportamentul său eroic a fost ironizat in epo- 
că. Constantin Bacalbasa descrie în Bucureștii de altădată225 modul comic în care Rasty, 
înarmat cu o sabie îi ataca pe tâlharii care aveau arme de foc. De asemenea, articolul din 
„Adevărul” critica Poliţia pentru că intervenise târziu, spre dimineaţă, dar mai ales pe că- 
lárasi pentru refuzul de a se implica227. În concluzia autorului articolului, „serviciul de 
siguranţă e ridicul”228. 

În zilele următoare, cititorii au aflat din paginile ziarelor cine erau cei care teroriza- 
seră Capitala. Cei doi şefi ai bandei - Zdrelea si Máruntelu, evadaseră din închisoarea de 
la Târgu-Ocna. Pe lângă prezentarea detaliată a celor doi, erau inserate şi referiri la cei- 
lalti membri ai bandei229. Urmărirea bandei a fost în acele zile, subiectul cel mai 
important în presa Capitalei. Confruntările autorităţilor cu bandiții erau urmărite îndea- 
proape. „Timpul” relata la 30 ianuarie, cum unul dintre membrii bandei a fost prins în 
gara din Chitila, dar ceilalți tâlhari au atacat gara pentru a-l elibera230. Peste două zile o 
altă infruntare a banditilor cu Poliţia a avut loc în Pantelimon. În judeţele din jurul Capi- 
talei au fost chemate trupe ale armatei pentru a ajuta la prinderea tâlharilor. Treptat, se 
inmulteau ştirile false, zvonurile legate de alte posibile întâlniri cu tâlharii. Unele ştiri 
exagerau în mod evident numărul soldaţilor sau al poliţiştilor pentru a accentua incom- 
petenta lor. Estimarea cá 500 de soldati nu reușiseră să facă față luptei cu cei câțiva 
bandiți era greu de crezut. Totuși, aceste ştiri au dus la construirea imaginii idealizate a 
unor tâlhari invincibili care nu pot fi prinși de Poliţie. Fiindcă deveniseră faimoși, în pre- 
să, se făcea apel la numele lui Máruntelu pentru a califica alte tâlhării. Despre un jaf din 
luna februarie s-a scris in „Adevărul” că fusese o acţiune „à la Mărunţelu”231. 

În acea perioadă se utiliza frecvent denumirea de „haiduci” pentru bandele de tâlhari 
din ţară si nu numai. Presa vremii relata despre confruntările dintre autorităţi şi banda 
Zdrelea-Máruntelu folosind termeni precum „potere” sau „haiduci”. În cultura populară, 
unii bandiți cunoscuţi ai epocii precum Licinski, Pantelimon sau Máruntelu erau identifi- 
cati cu haiducii din trecut, fiind prezenţi în piese de teatru sau în romane. Un astfel de 


224 „Timpul”, anul XVI, nr. 22, 29 ianuarie /10 februarie 1894, pp. 2-3. 

225 Ibidem. 

226 Constantin Bacalbaşa, Bucureștii de altădată, vol II, 1885-1900 , p. 163. 
227 „Adevărul”, anul VII, nr. 1765, 29 ianuarie 1894, pp. 2-3. 

228 Ibidem. 

229 Ibidem, nr. 1772, 6 februarie 1894, p. 1. 

230 „Timpul, anul XVI, nr. 23, 23 ianuarie /11 februarie 1894, p. 2. 

231 „Adevărul”, anul VII, nr. 1773, 7 februarie 1894, p. 3. 

roman îi avea drept eroi pe bandiții conduși de Zdrelea si Máruntelu - Vestitul bandit 
Máruntelu și banda sa: Gheorghe Popa-Niţă Tumbuluc-Nicu Stan Pârvu-loan Mămăligă- 
Mihai Schiopu și Ilie Dragotă. Narațiunea faptelor după cum s'au întâmplat (1894)232. Ti- 
tlul romanului făcea referire la membrii bandei, dar și la perspectiva autorului de a reda 
în mod realist faptele tâlharilor. Ca o reacţie la unele descrieri idealizante ale lui Mă- 
runtelu, autorul punea accentul pe diferenţele dintre haiducii din trecut, aureolati de 
dimensiunea patriotică a acţiunilor lor și bandiții contemporani care nu mai aveau nimic 
nobil, „spiritul ordinar al banditismului actual”. Textul includea numeroase mențiuni la 
biografia eroilor înainte de tâlhăriile din Bucureşti, oferind multe informaţii legate de 
urmărirea si prinderea membrilor bandei în vara anului 1894. 

Revenind la banda Zdrelea-Máruntelu, ziarele au speculat si alt aspect legat de tâlha- 
rii care îngroziseră Capitala. Erau frecvente acele articole care înfățişau în mod comic 
peripetiile banditilor conduşi de Máruntelu. În ,Adevárul", la 8 februarie a apărut o pre- 
supusă „lpistolă”233 a lui Máruntelu către redacţia ziarului: „Astăzi plimbându-mă prin 
Capitală am auzitu cum vorbește lumea de mine si D-nu Prefectu al Politiu este în perico- 
lu în ori ce ceas după urma mea. Complimente D-lui Prefect Din Partea mea M”. O altă 
depesă a tâlharului, publicată în același număr al ziarului, arăta cum el plecase deja în 
Bulgaria. Autorităţile nu erau ignorate. Caricatura din „Adevărul” din 7 februarie îl avea 
în prim-plan pe bravul colonel Rasty urmărind tâlharii. 


232 Bujor, Vestitul bandit Máruntelu și banda sa: Gheorghe Popa-Nitá Tumbuluc-Nicu Stan Pârvu-loan Mămăligă- 
Mihai Schiopu si Ilie Dragotă. Narațiunea faptelor după cum s'au întâmplat, Craiova, Tipografia David J. Benvenis- 
ti, 1894. 

233, Adevérul", anul VII, nr. 1774, 7 februarie 1894, p. 2. 

Fig. 22. Revista „Veselia”, anul Ill,nr. 6, 13 februarie 1894, pp. 2-3. 

Revista umoristică „Veselia” a excelat în relatarea comică a aventurilor tâlharilor. Orice 
încercare eșuată de a-i prinde pe bandiți era însoțită de articole si ilustrații în paginile re- 
vistei. În numărul din 6 februarie 1894234, a apărut o ilustrație înfățișând mai multi 
polițiști şi jandarmi pregătiţi să intre într-o casă în care se credea că se ascunde unul din 
tâlhari. Acesta se afla pe acoperiș și le zâmbea urmăritorilor. Imaginea era comentată în 
versuri: „Cu prinderea tilharilor/E o curată halima/E operetă d'Offenbach/Cu cântece de 
tralala.../Politia, jandarmi, vardisti/Si alti agenti ce nu-i mai ştiu, /Sosesc să-i prinzá pe til- 
hari/În tot-da-una prea tárziu./[.] Căci tílhároiul a  simtit/Miros greoi de 
politisti/Si'ndatá dosul el a dat/Si la jandarmi si la vardisti...". În numărul următor al revis- 
tei?35, ilustraţia centrală îl înfățișa pe Máruntelu cu ceilalți tâlhari într-un balon, în timp ce 
colonelul Rasty încerca să doboare balonul cu un tun. (Fig. 22.) Tâlharii erau prezentaţi în 
ipostaze diferite, însă de fiecare dată reușeau să scape de poliţişti și jandarmi. Máruntelu si 
banda sa apăreau fie la un bal mascat în Craiova, fie în Herăstrău, fie petreceau, fie erau că- 
lugări. Chiar şi după ce au fost prinşi în vara anului 1894, tâlharii se bucurau de aceeași 
atenție pentru că deveniseră „vedete”, ca Licinki cu câțiva ani înainte. În numărul din 22 
mai 1894236, doi dintre tâlharii prinşi - Cimpoeru și Zdrelea, se regăseau în ilustrațiile re- 
vistei. În prima, ei se aflau în fata judecătorului, iar în cea de-a doua, petreceau în 
penitenciarul Văcăreşti. Spre sfârşitul anului, în noiembrie, când toti membrii bandei fuse- 
seră capturați, Máruntelu şi Zdrelea erau reprezentați în paginile revistei drept juriu la o 
expozite, examinând mai multe cátuse. 

Prinderea tâlharilor a fost o ştire importantă, fiind valorificată de presa epocii. Vestile 
legate de urmărirea şi capturarea banditilor care erau conduşi de Zdrelea si Máruntelu 
şi-au făcut loc, în multe cazuri, pe prima pagină a ziarelor. Cotidianul „Țara”27 titra pe 
prima pagină a numărului din 5 mai 1894: „Prinderea lui Zdrelea”. Articolul relata cum 
în ziua precedentă Zdrelea fusese prins în Ialomița după o scurtă confruntare cu 40 de 
cáláragi şi mai multi soldati care se aflau pe urmele sale258. La scurt timp, autorităţile au 
reuşit să-l prindă şi pe Cimpoeru, un alt membru al bandei. În numărul din 7 mai, 
»Tara"23? revenea cu noi detalii, privind aducerea celor doi tâlhari în Bucureşti. Zdrelea 
apărea drept un individ prietenos salutându-i pe ofițerii care-l aşteptau: „Trăiţi, d-le că- 
pitan, ce mai faceţi, sănătos ? Toţi boierii au venit să ne primească”. Când capul bandei, 
Máruntelu a fost capturat în luna iunie, ziarul făcea referire la tâlhăriile din București din 
27/28 ianuarie 1894 care-i aduseseră celebritatea. Articolul240 intitulat „Prinderea lui 
Máruntelu" debuta astfel: „Gheorghe Nicolae Máruntelu, tîlharul care din ziua de 28 ia- 
nuarie, când împreună cu Zdrelea, Alexandru Ionescu dascălul și ceilalți tovarăși au 
comis tâlhăria din București, e urmărit pretutindeni, a fost în sfârşit prins Duminică sea- 
ra, la orele 6 în judeţul Dolj, aproape de Craiova”. 


234 „Veselia”, anul III, nr. 5, 6 februarie 1894, pp. 2-3. 
235 Ibidem, nr. 6, 13 februarie 1894, pp. 2-3. 

236 Ibidem, nr. 19, 22 mai 1894, pp. 2-3. 

237 "Tara", anul II, nr. 286, 5 mai 1894, p. 1. 

238 Ibidem, p. 2. 

239 Ibidem, nr. 288, 7 mai 1894, p. 2. 

240 Ibidem, nr. 312, 8 iunie 1894, p. 2. 

Atenţia presei a fost captată si de procesul bandei Zdrelea-Máruntelu de la sfârșitul 
anului. Ziarele au consemnat în reportaje ample dezbaterile legate de acest proces. Sen- 
tinta finală, condamnarea la muncă silnică pe viaţă pentru cei mai importanti membri ai 
bandei, Dascălu, Máruntelu, Zdrelea, Stan Pârvu, Gheorghe Popa, Niţă Tumbuluc, Ionescu 
Ciungu si Cimpoeru, nu a stirbit reputaţia lor, consolidând-o chiar. În cultura populară a 
epocii, sentința de condamnare la muncă silnică pe viață nu era dublată de o condamna- 
re la anonimat. Încercările lor de evadare, precum cea din 1899, erau privite cu mare 
interes în presa epocii. 

Spre sfârşitul secolului, ziarele din România dedicau spaţii ample relatărilor despre 
tâlharii cunoscuţi. Evolutiile din presă, apariția mai multor ziare, în special a cotidienelor 
de informaţii, implementarea unor inovaţii tehnice, utilizarea ilustraţiilor, accesul la in- 
formaţii, au facilitat publicarea unor știri detaliate despre aceşti răufăcători. În preajma 
Războiului de Independenţă, știrile despre faptele tâlharilor cunoscuţi nu erau la fel de 
dese sau detaliate. Cazul banditului lorgu Serdaru poate fi comparat cu cele două pre- 
zentate anterior. 

În ianuarie 1878, Serdaru?^! a fost eroul unei tâlhării neobişnuite. După cum relata 
„Resboiul”, doamna Mumulenu fusese abordată de mai multi indivizi, pretinsi poliţişti, 
care ar fi fost în urmărirea banditului Serdaru242. După ce s-au asigurat că nu vor fi de- 
ranjati, aceştia au ameninţat-o cu un revolver pe doamna Mumulenu, furând, printre 
altele, 5.000 de lire și 10.000 de galbeni în hârtii. Unul din ingenioşii tâlhari era chiar 
Serdaru care a lăsat şi un bilet semnat de el însuși procurorului: „La neaperata trebuintá 
ce-am avut am făcut un împrumut forțat la d-na Mumulenu de cinci-spre-dece mii gal- 
beni'?43, Ştirea despre jefuirea doamnei Mumulenu a apărut în multe dintre ziarele 
centrale ale epocii, deşi în forme variate. „Pressa” publica un scurt articol încă din 10 ia- 
nuarie 1878. „Aflăm cá, astă-nopte, nisce făcători de rele, între cari doi uniformati, 
întroducându-se în casele d-nei Mumuloie, peste drum de grădina tirului național, au le- 
gat'o şi au jefuit'o de mai multe obiecte preţiose”244. Această primă ştire din „Pressa” 
oferea informaţii diferite față de cea din „Resboiul” care insista că tâlhăria fusese comisă 
„în dioa mare”. Totuși, în numărul din 12 ianuarie, „Pressa”, reproducea2+5 ştirea despre 
tâlhărie din ziarul „Românul” si preciza că aceasta avusese loc după-amiază. Serdaru a 
fost prins repede. Pe 17 ianuarie, „Pressa” prezenta o ştire potrivit căreia, nu numai că 
banditul fusese capturat, dar polițiștii l-au şi maltratat, având o rană la ochi246. 

Ziarul „Telegraphu!” insista pe caracterul extraordinar al faptei considerată „unu fur- 
tu dintre cele mai cutesătore”247. Tâlhăria comisă de Serdaru și ceilalți bandiți era 
comparată chiar cu cele mai ingenioase furturi ale epocii, nu doar din România, ci și din 
alte țări. „La noi au apărutu alte spirite şi mai desvoltate în arta gheşeftului, s'au inventa- 
tu furturi cari lasă cu multu mai pe josu în ingeniositate și dibăcie pe acelea din 


241 Reflectarea cazului în presă a fost preluată din articolul nostru publicat în februarie 2012. Vezi Gabriel Con- 
stantinescu, Marele Vestit Banditul Sărdariu, în „Historia”, Anul XII, Nr. 122, februarie 2012, pp. 67-69. 

242 „Resboiul”, anul II, nr. 171, 11 ianuarie 1878, p. 3. 

243 Ibidem. 

244 „Pressa”, anul XI, nr. 6, 10 ianuarie 1878, p. 3. 

245 Ibidem, anul XI, nr. 8, 12 ianuarie 1878, p. 3. 

246 Ibidem, anul XI, nr. 12, 17 ianuarie 1878, p. 3. 

247 „Telegraphul”, anul VIII, nr. 1722, 11 ianuarie 1878, p. 3. 

străinătate [...]”2+8. Iniţiativa lui Serdaru de a se deghiza în procuror era integrată în isto- 
ria faptelor criminale ingenioase din România, alături de cea a vestitului Pantazescu care 
furase „Cloşca cu puii de aur” de la muzeul de antichităţi. Articolul de aproape o coloană, 
nu la fel de amplu ca cele despre Licinski sau Máruntelu, relata si cum a fost prins tâlha- 
rul Serdaru. Un hotelier suspicios alertase Poliţia, iar banditul, împreună cu amanta sa, 
au fost arestați. O scurtă biografie a lui Serdaru îl indica drept presupusul autor al unei 
crime din Prahova care evadase apoi din închisoarea de la Mărgineni. Câteva zile mai 
târziu, un nou articol, intitulat „Afacerea Serdaru”, arăta că banditul probabil n-ar fi fost 
prins dacă era mai prudent. Îndrăzneala de care a dat dovadă, lăsând un bilet procuroru- 
lui după comiterea jafului sau faptul că a trezit suspiciunile hotelierului, au condus la 
prinderea sa2%7. Poate fi identificată în cuprinsul articolului o atitudine ambivalentă față 
de Serdaru. Pe de-o parte, uimire datorită ingeniozitátii si cutezantei de care dăduse do- 
vadă, iar pe de-altă parte indignare pentru că Serdaru era totuși un bandit. „Tote astea 
arată câtu de vetămători suntu societății asemenea omeni, şi câtu de promtă și aspră aru 
trebui să fie pedepsa loru'250, Oricum, ştirea care relata capturarea sa nu apărea pe pri- 
ma pagină și nici nu era unul dintre titlurile zilei, cum se întâmpla cu tâlharii notorii de 
la sfârşitul secolului. 

Victima tâlhăriei, doamna Ecaterina Momulo a fost un personaj aparte. Sotie a unui ita- 
lian supus austriac, ea era şi vară primară cu mama lui Ion Luca Caragiale251, Soţul ei, 
Girolamo Cardini se imbogátise în Bucureşti și după moartea sa, in 1859, i-a lăsat toată 
averea. După ce văduva Momulo a murit, averea fabuloasă a intrat în posesia lui Caragia- 
le252. Ținând cont de averea doamnei Momulo, putem înțelege de ce Serdaru a ales s-o 
jefuiască. De altfel, el a mărturisit că încă din închisoare plănuise această lovitură. Între lu- 
crurile sale fusese găsită şi o listă cu doamne bogate pe care intenționa să le jefuiască253. 

Serdaru nu a stat prea mult la închisoare pentru cá în august 1878 a reuşit să evade- 
ze. Era deja a doua sa evadare. Evadările nu erau evenimente neobișnuite în epocă. 
Câţiva dintre cei mai cunoscuţi răufăcători aveau cel puţin câte o evadare la activ. Serda- 
ru a profitat de neatentia gardienilor si a fugit prin aceeaşi fereastră prin care scăpase 
Pantazescu, autorul furtului spectaculos de la muzeul de antichități?5+. „Telegraphul” a 
preluat știrea din ziarul „Românul”, care descria evadarea banditului. Serdaru, un ráufá- 
cător cunoscut, căpătase deja un alt statut şi era prezentat drept „vestitulu furu, 
cunoscutulu supt numele de Serdarulu”255. Prima ştire din „Timpul” care relata despre 
evadare a apărut mai târziu, pe 11 august. De fapt, se făcea doar o referire la evadarea lui 
Serdaru, articolul criticând incompetenta Poliţiei din timpul guvernării liberalilor256. În- 
trebarea retorică din final surprindea indignarea autorului: „Dacă în Capitală se petrec 
asemenea fapte, ce se întemplă prin provincii?”. Indignarea s-a transformat în ironie 


248 Ibidem, anul VIII, nr. 1728, 18 ianuarie 1878, p. 2. 

249 Ibidem, anul VIII, nr 1734, 25 ianuarie 1878, p. 3. 

250 Ibidem. 

251 Şerban Cioculescu, Viaţa lui I.L.Caragiale, p. 169. 

252 Ibidem, p. 168. 

253 „Telegraphul!”, anul VIII, nr. 1734, 25 ianuarie 1878, p. 3. 
254 „Pressa”, anul XI, nr. 174, 7-8 august 1878, p. 3. 

255 Telegraphul", anul VIII, nr. 1895, 9 august 1878, p. 3. 
256 „Timpul”, anul III, nr. 176, 11 august 1878, p. 3. 

într-un articol ulterior din 18 august257. , [...] cum să nu se bucure si tâlharii de libertate; 
ce frumos!”. 

Pentru o vreme, Serdaru a ieşit din atenţia presei. Se pare că a rătăcit prin Bulgaria și 
apoi a ajuns în Rusia. În 1881, el a fost prins şi arestat la Odesa pentru un furt. Autori- 
tátile ruseşti au fost de acord să-l extrădeze după ce își va fi ispășit pedeapsa de un an 
închisoare. În iunie 1882 au fost demarate demersurile pentru extrădarea lui Serdaru258. 
În ziarul ,Resboiul", el era denumit „vestitul căpitan de bandiți”. De asemenea, dintre 
toate faptele sale criminale, autorul articolul reamintea doar jefuirea doamnei Ecaterinei 
Momulo252. Extrădarea lui Iorgu Serdaru întârzia pentru că fusese trimis pe jos de la 
Odesa spre granița cu România. Existau temeri că deja faimosul bandit ar putea evada 
cum o făcuse în mai multe rânduri260. În ciuda acestora, la sfârşitul lunii iunie 1882, Ser- 
daru a fost predat autorităţilor din România, prilej pentru ziare de a contura biografia 
banditului. Articolul de o coloană din „Resboiul” intitulat chiar „Banditul Serdaru”261 es- 
te identic cu cel publicat de „Naţiunea”262. Această biografie criminală a lui Serdaru 
includea câteva dintre faptele sale: evadarea din august 1878, asasinarea unui anume 
Zaplan în Prahova, spargerea din 1874 comisă în prejudiciul doamnei Drugănescu, tâl- 
hăria din 1877, căreia i-a căzut victimă doamna Ogrăzenu și tâlhăria din ianurie 1878, 
care a vizat-o pe doamna Momulo. După ultima evadare, el a fost de negăsit în ciuda 
eforturilor autorităţilor române care l-au căutat atât în țară, cât si în străinătate. Lista 
faptelor criminale comise de lorgu Serdaru scoate la iveală un amănunt revelator legat 
de activitatea sa, de obicei, prefera să atace femeile bogate, victime care nu puteau opu- 
ne o rezistență puternică. 

Cititorii ziarelor din România acelei epocii urmăreau cu interes faptele banditilor no- 
torii ca Iorgu Serdaru. Mihai Eminescu, redactor la „Timpul”, începând din 1877, a fost 
captivat de figura lui Serdaru. În manuscrisele sale au fost găsite câteva referiri la bandi- 
tul Serdaru. O baladă haiducească dedicată lui lorgu Serdaru era însoţită de o scrisoare 
adresată „D. redactor”. În această scrisoare, Eminescu, se plângea că era luat drept Ser- 
daru și că autorităţile îl urmăreau. Se pare că balada a fost transcrisă la sfârșitul 
deceniului opt, în jurul anilor 1878-1879. Prezenţa scrisorii, dar şi conţinutul ei lasă loc 
interpretărilor complexe. Conform criticului literar Ilie E. Toroutiu, acest text datează 
din perioada premergătoare îmbolnăvirii poetului, când el ar fi fost chinuit de mania 
persecuției, poate din 1883263. Mihai Eminescu se folosea în articolele sale de renumele 
banditului. În iunie 1881, Eminescu a publicat un articol referitor la lipsa de onestitate a 
Ministrului de Război din guvernul liberal. Reputația lui Serdaru se transforma într-o 
ironie acidă la adresa liberalilor. „Serdaru întemnițat la Odessa, ne scrie că el era un om 
onest. Tot ce făcuse era că împrumutase bani fără dobîndă, pe care avea de gînd să-i dea 
îndărăt mergindu-i afacerile bine. Sunt sigur, zice acest om onest, că s-ar găsi si advocati 


257 Ibidem, anul III, nr. 181, 18 august 1878, p. 3. 

258 „Resboiul”, anul VI, nr. 1762, 8 iunie 1882, p. 2. 

259 Ibidem. 

260 [bidem, anul VI, nr. 1769, 15 iunie 1882, p. 2. 

261 Ibidem, anul VI, nr. 1803, 19 iulie 1882, p. 3. 

262 „Naţiunea”, anul I, nr. 20, 19-20 iulie 1882, p. 3. 

263 Mihai Eminescu, Opere, vol. VI, Literatura populară, ediţie critică îngrijită de Perpessicius, Bucureşti, Editura 
Academiei, 1963, p. 595. 

şi gazette liberale in Romînia cari să-mi ia apărarea şi să arate că ideile mi-a fost cele mai 
bune [...]"26^. 


No. 10 : Iorgu Serdaru nu a fost însă denumit ,haiduc" în 
SERDARU P. VIII. 


presa epocii. El era doar un bandit, chiar dacă unul in- 
genios. După extrădarea din Rusia, şi-a petrecut 
următorii ani în închisoare. Tot în închisoare îl regăsim 
la sfârşitul secolului al XIX-lea. Grigore I. Dianu, în lu- 
crarea sa despre istoria închisorilor din România, 
descria şi câteva tipuri de criminali din închisori. Între 
aceşti deținuți apărea si Serdaru care, la 46 de ani, era 
condamnat la muncă silnică pe viață. În ciuda vârstei, 
fotografia care însoțea descrierea făcută de Grigore Di- 
anu părea a înfățișa pe cineva mult mai bătrân.(Fig. 23.) 
Iorgu Serdaru devenise aproape un alt om față de cel 
care o jefuise pe Ecaterina Momulo, deghizat în poliţist, 
în ianuarie 1878. „Fie etatea sea mai înaintată, fie o 
transformare a stărei sele psihice, criminalul acesta este 
cu totul resemnat și supus. Nu manifesteză nici un semn 
deosebit, si pare cá recunosce însuşi cá are sorta ce a 
meritat"265, Serdaru era resemnat, nemaifiind pregătit 
pentru viața din afara închisorii. Într-o lucrare din 1911 
care discuta despre chestiunea moralizării deținuților, 
autorul menţiona cazul lui Serdaru care fusese eliberat, 
îşi cáutase de lucru, însă a fost alungat si s-a întors la în- 
chisoare pentru a cere hrană şi adápost?66. 

Cazul lui lorgu Serdaru este, in anumite privinţe, reprezentativ pentru felul în care au 
fost priviţi tâlharii din epocă. El a ajuns în centrul atenţiei datorită ziarelor care scriau 
despre faptele sale. Atitudinea din presă e ambivalentă, pe de-o parte uimire, datorită 
ingeniozitátii banditului, pe de-alta indignare. El şi-a căpătat reputaţia pornind de la o 
faptă neobişnuită care a rămas în minţile contemporanilor: jefuirea doamnei Momulo. 
De asemenea, cele două evadări l-au transformat într-un bandit deosebit, care merita 
atenţia presei. Totuși, el a apărut mai rar în ziarele vremeii în comparaţie cu bandiții de 
mai târziu, precum Simion Licinski, Zdrelea, Máruntelu sau Ion Pipa. Nu doar atât, dar 
Serdaru nu e denumit „haiduc”, ci „bandit” sau „tâlhar”. La alt nivel, el a devenit, într- 
adevăr, un „haiduc”. Balada din manuscrisele lui Eminescu, Marele Vestit Banditul Sărda- 
riu, îi asocia lui Serdaru elemente tipice unui haiduc clasic. Din haiduc sau „bandit 
vestit”, Iorgu Serdaru a ajuns, spre sfârşitul secolului, un criminal supus şi resemnat in 
studiul lui Grigore Dianu, atât de departe de indráznetul bandit din anii 1870. 

Comparatia dintre percepțiile din presă ale celor trei cazuri de tâlhării scoate la ivea- 
lă o transformare în modul de prezentare a acestui tip de infracțiune. Schimbarea nu 
este caracteristică doar ştirilor despre tâlhării sau tâlharii celebri, ci poate si identificată 


Fig. 23. Grigore I. Dianu, 
Istoria Închisorilor 
din România. Studiu 
comparativ. Legi și obiceiuri 
(1900). 


264 Ibidem, p. 597. N 
265 Grigore I. Dianu, Istoria Inchisorilor din România. Studiu comparativ. Legi si obiceiuri, p. 168. 
266 Jon Constantinescu-Mion, Moralizarea deţinuţilor si pregătirea lor pentru o viață cinstită, p. 18. 

şi pentru alte infracţiuni. În mod evident, pe lângă cele trei cazuri analizate, au existat 
multe altele pe care ziarele le-au relatat cititorilor. Știri despre banditul Florea au apărut 
în „Epoca”2%7, în 1898, despre banditul Chir-Tocă in „Trompetta Carpatilorá"268 din 
1868, despre banditul Stan Albulescu, tot in „Trompetta Carpatilorü"?6?, la sfârşitul lui 
1868, despre tâlharul Nicolae Parciu în „Pressa”270 din 1880, despre banditul Dragoş in 
„România Liberă”271 din 1885, despre banditul Pantelimon în „Opinia”272 din 1911 sau in 
„Seara”273 din același an. 

Omuciderile sau asasinatele erau descrise pe larg în ziare. Ca și tâlhăriile, sunt in- 
fracțiuni violente, extraordinare în raport cu celelalte fărădelegi. În unele situaţii, cele 
două tipuri de infracțiuni erau săvârşite de un singur răufăcător. Nu vom menţiona, deci, 
acele omucideri care au avut motivații financiare. Nu de puţine ori, omuciderile prezen- 
tate în presă porneau de la pasiuni, precum gelozia sau răzbunarea. Un astfel de caz, de 
la începutul secolului al XX-lea îl avea în prim-plan pe soldatul Ispăşoiu, din Craiova. 

În iulie 1903, soldatul Gheorghe Ispășoiu274 de la o unitate de vânători din Craiova și- 
a împușcat doi superiori şi apoi a încercat să se sinucidă aruncându-se de la etajul doi al 
clădirii în care se afla. Știrile care relatau despre violențele din armată în epocă nu erau 
neobișnuite, însă drama din Craiova a fost unul dintre cele mai grave evenimente. Moti- 
vatia gestului extrem al soldatului era incertă si existau multiple speculaţii legate de 
factorii care l-ar fi determinat pe Ispăşoiu să-și ucidă superiorii. Conform unor ştiri din 
presa vremii, Ispásoiu fusese agresat de nenumărate ori, fiind victima bătăilor superiori- 
lor şi acest tratament l-ar fi împins către fapta sa. Cazul său era plasat în contextul 
violenţelor din armata română, fenomen criticat în epocă. Pe de-altă parte, unii îl consi- 
derau un criminal periculos, motivațiile gestului său fiind mai puţin importante. Din 
perspectivă juridică, fapta lui Ispásoiu ridica problema stabilirii responsabilitátii sale. 
Potrivit unor opinii medicale contemporane, teoria „epilepsiei larvate”, promovată de 
Cesare Lombroso, părea a fi aplicabilă în cazul lui Ispăşoiu. 

Dincolo de implicaţiile medicale ale cazului, fapta soldatului Ispășoiu era una extra- 
ordinară care a beneficiat de atenţia ziarelor epocii. Perspectiva de interpretare a dublei 
crime era influenţată si de politica editorială a ziarelor care prezentau cazul. Relatările 
din presă ofereau imagini diferite ale lui Ispásoiu: fie o victimă care a acționat având cir- 
cumstante atenuante, fie un criminal sadic care trebuia pedepsit fără milă. 

Deloc surprinzător, , Adevárul" a urmărit cu atenţie cazul dramei militare din Craiova. 
Pagina de titlu a numărului din 19 iulie 1903 anunţa această ştire: „Drama din Craiova: 
Moartea Căpitanului. Nuoi detalii”275. Textul articolului semnat „Alfa” are aproape o co- 
loană şi reda cazul reamintind de campania de presă împotriva bătăii din armată din anii 


267 Epoca", anul IV, nr. 787, 13 iunie 1898, p. 3. 

268 „Trompetta Carpaţilori”, anul VI, Nr. 675, 20 octombrie 1868, p. 3. 

269 [bidem, nr. 692, 23 decembrie 1868, p. 3. 

270 „Pressa”, anul XIII, nr. 106, 14 martie 1880, p. 3. 

271 „România Liberă”, anul IX, nr. 2486, 7/19 noiembrie 1885, pp. 1,3. 

272 „Opinia”, anul VIII, nr. 1367, 4 august 1911, p. 3. 

273 „Seara”, anul II, nr. 550, 31 iulie 1911, p. 3. 

274 Reflectarea cazului Ispăşoiu în presă a fost preluată din articolul nostru pe această temă. Vezi Gabriel Cons- 
tantinescu, Drama militară de la Craiova face senzaţie, în „Historia”, Anul XI, Nr. 119, noiembrie 2011, pp. 38-41. 
275, Adevérul", anul XXVI, nr. 5017, 19 iulie 1903, p. 1. 

1890, în care „Adevărul” se implicase. „Dacă asasinatele si sinuciderea?76 din Craiova 
s'ar fi petrecut acum vre-o opt-nouá ani cînd lumea democratică la noi, în frunte cu acest 
ziar, ducea acea memorabilă campanie împotriva bătaei în armată, nu mă îndoesc că 
geamurile noastre ar fi fost din nou sparte si redactorii maltratati ca odinioară răposatul 
Alexandru Beldiman”277. Autorul articolului arăta cum cu șase luni înainte, soldatul Ghe- 
orghe Ispășoiu venise în Capitală pentru a se plânge chiar regelui Carol I că decretul 
regal care suprima bătaia în armată nu era respectat din moment ce superiorii săi îl bă- 
teau. În concluzie, responsabilitatea pentru tragedia de la Craiova revenea în primul 
rând militarilor care nu respectaseră decretul de abolire a bătăii în armată: „Ceea ce e 
nespus de trist e că porunca semnată de șeful suprem al armatei n'a fost pentru unii mi- 
litari ultimul cuvânt în această chestiune, ci a trebuit ca ea să fie sanctionatá în chip atit 
de singeros de soldatul Ispásoiu de la Craiova"278, 

În acest prim articol, accentul cade nu pe fapta în sine, ci pe presupusa ei cauză: vio- 
lentele fizice care l-au determinat pe soldat să riposteze. Astfel, fapta lui Ispășoiu pare a 
fi o secvenţă dintr-o istorie mai lungă. Evenimentul din Craiova era doar un episod dintr- 
o serie nefericită, legată de fenomenul bătăilor din armată. Referirile la campania împo- 
triva bătăii în armată sau plângerea verbală a lui Ispășoiu în fata lui Carol I sunt 
elementele centrale. Modalitatea în care articolul relata despre drama de la Craiova lăsa 
să se înțeleagă că bătăile aplicate soldatului ar fi dus la această dublă crimă, el acționând 
ca urmare a tratamentului aplicat de superiorii săi, adevărații vinovaţi. 

Politica editorială a ziarului „Adevărul” favoriza alegerea unor subiecte precum băta- 
ia în armată. În general, ziarul era recunoscut pentru atitudinea de protest față de unele 
fenomene din societatea românească. Campaniile ziarului vizau cazurile de corupție, 
brutalitátile și orice fel de abuzuri ale autorităţilor, lupta pentru sufragiul universal sau 
drepturile femeii279. Printre colaboratorii săi se regásea și Anton Bacalbașa, cunoscut, 
printre altele, drept autorul studiului Bătaia în armată (1894) sau creatorul personaju- 
lui literar Mos Teacá, prin intermediul căruia critica violențele din armată. Ținând cont 
de politica sa editorială nu este deloc surprinzător modul în care „Adevărul” relata des- 
pre drama de la Craiova în acest articol. 

În numerele următoare, ziarul oferea mai multe detalii despre dubla crimă, despre 
soldatul Ispásoiu sau despre victimele sale. Titlul articolului care conţinea aceste noi de- 
talii s-a schimbat, devenind „Îngrozitoare crimă militară din Craiova”. „Drama militară” 
din primul articol devenise „îngrozitoarea crimă militară”280,. Ispăşoiu era prezentat 
drept „un tînăr între 22-23 ani, robust şi cu mult amor propriu”. Scurta descriere mai 
arăta cá a venit „la corp spre a-şi face datoria de fiu al tárei si a înţeles să suporte asperi- 
tátile serviciului, dar nu si maltratări”281. Se pare că după ce se plânsese direct Regelui, 
soldatul fusese pedepsit aspru de superiorii săi. De asemenea, el încercase să obţină o 
permisie și nu numai că cererea i-a fost refuzată, dar a primit 15 zile de închisoare. Îm- 


276 La momentul apariţiei articolului se ştia doar că Ispăşoiu se aruncase de la etajul al doilea al cazărmii şi se 
presupunea că își pierduse viaţa. 

277 „Adevărul”, anul XXVI, nr. 5017, 19 iulie 1903, p. 2. 

278 Ibidem. 

279 Vasile Păsăilă, op. cit., p. 120. 

280, Adevérul", anul XXVI, nr. 5018, 20 iulie 1903, p. 2. 

281 Ibidem. 

puscarea celor doi superiori, a căpitanului Georgescu si a sergentului Teculescu s-ar fi 
datorat dorinței de răzbunare a lui Ispásoiu. Căpitanul era în agonie, iar sergentul muri- 
se. Soldatul Ispășoiu se afla şi el la spital, fiind rănit. Finalul articolului aducea în prim- 
plan controversele legate de acest caz. Pe de-o parte, unii sugerau cá Isposoiu „nu era în 
toată firea” când şi-a împușcat superiorii, pe de-alta, că el îşi plănuise fapta282. 

Problema stabilirii stării psihice a lui Ispășoiu în momentul săvârșirii faptei revenea 
şi în relatări ulterioare ale ziarului. În numărul din 21 iulie era chiar avansată ipoteza că 
soldatul ar fi avut „înăscut [sic] un caracter criminal" sau „era chinuit de mania perse- 
cutiei"282, Sintagma „un caracter criminal înăscut” reprezintă o trimitere clară la celebra 
teorie a „omului criminal" a lui Cesare Lombroso. Desi a fost criticată în mai multe rân- 
duri, era foarte populară la sfârşitul secolului al XIX-lea, fiind întâlnită în literatura 
medicală care descria criminalii, în beletristică sau în presă. Ancheta ziarului „Adevărul” 
nu neglija descrierea reacţiilor soțiilor celor doi militari uciși sau înmormântarea ser- 
gentului si a căpitanului. Dacă în primul articol care relata despre eveniment, Ispăşoiu 
fusese prezentat drept o victimă care suferise din cauza bătăilor superiorilor, noile știri 
nuantau sau chiar contraziceau această imagine. Cititorii aflau cá nici sergentul, nici că- 
pitanul nu-l maltrataseră pe Ispăşoiu. Mai mult, descrierea detaliată a suferinței 
provocate soțiilor celor două victime avea ca efect o posibilă reacţie ostilă la adresa sol- 
datului care-și împușcase superiorii. 

Într-un ziar local din Craiova, ştirea dramei militare a căpătat alte conotaţii. În primul 
articol dedicat subiectului, reporterul ziarului săptămânal „Curierul Olteniei” nu făcea 
nicio referire la cauza care l-ar fi determinat pe Ispăşoiu să-i ucidă pe cei doi superiori. 
De fapt, el este ignorat, articolul oferind informaţii mai ales despre cele două victime. 
Reporterul nu-și ascundea reacția afectivă: „În fata acestui tablou atît de trist şi înfioră- 
tor, n'am putut resista și dînd drumul lacrámilor, 'mi reveni în minte timpurile din 
resbelul independeţei...”284. Această reacție este mai puțin surprinzătoare dacă ținem 
cont de faptul că, după cum reporterul mărturisea, el îl cunoştea pe sergentul Teculescu, 
unul dintre cei doi militari împuşcaţi. 

Totuși, Ispăşoiu nu era ignorat totalmente. Relatarea din ziarul „Curierul Olteniei” nu 
lăsa loc la alte interpretări: „banditul şi criminalul soldat Ispășoiu, care cu ochii închiși 
refuză nu numai să ne răspundă, dar și să ne privească, căci lasul criminal nu mai putea 
avea curagiul crimei ce fáptuise"285, Această atitudine ostilă față de Ispátoiu apărea si în 
articolele următoare. După săvârşirea dublei crime, circulau zvonuri că soldatul murise. 
„Curierul Olteniei” infirma zvonurile într-un scurt articol din 28 iulie 1903. Titlul de pe 
prima pagină - „Moartea criminalului Ispășoiu”286 semnala cititorilor un nou articol 
despre Ispásoiu. Trimisul ziarului îl vizitase pe Ispășoiu la spital si menţiona că „fiorosul 
bandit"287 era sănătos, în afara oricărui pericol. Referirile la soldat sunt însoţite constant 
de termenii „bandit” sau „criminal”. Nu doar că lipsesc orice comentarii legate de starea 
psihică a lui Ispășoiu în momentul săvârșirii faptei, dar ziarul nu oferea informații nici 


282 Ibidem. 

283 Ibidem, nr. 5019, 21 iulie 1903, p. 2. 

284 „Curierul Olteniei”, anul XIII, nr. 556, 21 iulie 1903, p. 1. 
285 Ibidem, p. 2. 

despre cauzele posibile ale gestului său extrem. El era prezentat simplist, fiind 
„banditul” sau „criminalul”, iar motivaţia faptei sale nu conta. Mai mult, diabolizarea sol- 
datului Ispásoiu era completată prin descrierea detaliată a victimelor sau a rudelor 
acestora în articolele ziarului. 

Ziarul „Universul” acorda mai multă atenţie „banditului” Ispăşoiu. În special, perso- 
nalitatea sa se afla în prim-plan. Caracteristicile sale fizice erau analizate pentru a-i 
descifra anumite propensiuni criminale, demers de o certă inspiraţie lombrosiană. Cu re- 
ferire la înfățișarea lui se menţiona: „Ispășoiu nare acea particularitate a asasinilor 
fioroşi. Perversitatea însă i se citește imediat in figură”288. Atunci când o întrebare il de- 
ranja „i se contractau mușchii feței, privirea îi devenea selbaticá"?8?, Autorul articolului 
arăta că existau bănuieli legate de nebunia lui Ispăşoiu si cá el s-ar preface a fi bolnav2%. 

Epilogul dramei de la Craiova - procesul soldatului Gheorghe Ispásoiu, a beneficat de 
atenţia presei locale si centrale. Si în acest caz, relatările ziarelor sunt diferite. Articolul 
din 15 septembrie 1903 din „Adevărul” debuta prin stabilirea unei relaţii de cauzalitate 
între fapta lui Işpăşoiu si tratamentul la care fusese supus. „E încă în amintirea tuturor 
cazul soldatului Ispásoiu care după ce reclamase regelui din cauza persecutiunilor ce 
susținea că suferea de la superiorii săi, a împușcat în cele din urmă pe doi dintre aceștia, 
aruncîndu-se apoi de la etaj'291. Fiindcă acuzatul era soldat, procesul său trebuia judecat 
de un consiliu militar. Avocatii civili ai lui Ispăşoiu au susţinut că el fusese iresponsabil 
în momentul săvârșirii crimelor şi că era necesară expertiza unei comisii medicale. Cere- 
rea lor a fost respinsă si ca urmare a verdictului, Gheorghe Ispăşoiu urma să-și 
ispăşească pedeapsa: muncă silnică pe viatá2?2. 

Relatarea de la proces a fost completată în numărul următor al ziarului de un articol 
care reflecta opinia unuia dintre ziariști. Potrivit acestuia, Ispăşoiu merita o pedeapsă 
mai blândă datorită circumstanțelor în care s-a produs incidentul din Craiova. Fenome- 
nul bătăii din armată era din nou incriminat. „Toată lumea a regretat victimele lui 
Ispásoiu. Dar nu trebue uitat cá ele erau indirect victimele unui întreg sistem nenorocit 
care poate da cele mai nefaste rezultate. [...] Ştim că sînt ofițeri cari cred că bătaia este 
inevitabilă pentru a educa pe soldat,-au nu cred acelaș lucru si unii dascăli despre copii ? 
Dar soldatul nu mai e un copil, e un om și oamenii sînt de tot felul,-unii nu vor să rabde 
nici o palmă, ci sînt ,nebuni" ca Ispăşoiu”2%. 

„Curierul Olteniei” punea în prim-plan degradarea soldatului Ispășoiu, oferind o des- 
criere detaliată a procedurii. De altfel, chiar si titlul articolului dedicat procesului - 
„Degradarea militară a criminalului soldat Ispásoiu", realiza o trimitere la aceasta. Ca si 
în cazul celorlalte articole despre cazul Ispășoiu, nu era nimic menţionat de starea medi- 
cală a acuzatului sau fenomenul bătăii în armată. În articol se asocia din nou termenul 
„crimina!” cu numele lui Ispásoiu. Linia ziarului „Curierul Olteniei” pare a fi, cel puţin in 
cazul afacerii Ispágoiu, una conservatoare în comparaţie cu „Adevărul” care insista pe 
cauzele dramei de la Craiova și critica deficienţele „sistemului”. 

Cazul tragic al soldatului Ispăşoiu poate fi interpretat din mai multe perspective. Mo- 
dalitátile de relatare în presa epocii a „dramei de la Craiova” pun în lumină diferitele 
politici editoriale ale ziarelor. „Adevărul”, accentua legătura dintre dubla crimă şi feno- 
menul bătăii din armată, în timp ce ziarul local „Curierul Olteniei”, adopta o linie 
conservatoare. La nivelul interpretării judiciare, cazul e paradigmatic pentru felul în care 
erau receptate şi aplicate teoriile (pseudo)stiintifice din epocă în diferite situaţii. Ase- 
menea teorii nu se regăseau doar în discursul juridic, ci erau popularizate de ziarele care 
arătau că Ispășoiu ar fi avut „un caracter criminal înnăscut” sau că „perversitatea i se ci- 
teşte imediat în figură”. 

Relatările despre cazul Gheorghe Ispășoiu apăreau chiar pe prima pagină a ziarelor, 
iar titlurile zilei mentionau cele două crime. Cu trei decenii înainte însă, crimele nu ajun- 
geau decât foarte rar pe prima pagină. În august 1875, lon Isvoranu, un individ cunoscut 
în lumea mondenă a Capitalei și cumnat al lui Bolliac, a fost ucis pe moșia sa din comuna 
Vâlcelele, judeţul Olt. În „Curierul Bucureştilor” din 8 august 1875, se relata despre uci- 
derea lui Isvoranu în cadrul secțiunii ,,Felurimi"2?4, Stirea avea doar un sfert de coloană 
şi debuta prin menţionarea incertitudinii care plana asupra cazului: „Aflăm din zvon pu- 
blic cá D. Ion Isvoranu a fost ucis ieri”. Conform informaţiilor publicate, Isvoranu a 
încercat să-l facă pe un țăran bănuit de furt să înapoieze lucrurile pe care se presupune 
că le furase. După refuzul ţăranului de a-și recunoaște vina, Isvoranu a ordonat ca acesta 
să fie bătut. În cele din urmă, el a decedat ca urmare a loviturilor primite. Primarul co- 
munei împreună cu milițieni ar fi înconjurat apoi casa lui Isvoranu somându-l să se 
predea. Nu doar că Isvoranu a refuzat să se predea, dar a început să tragă asupra militie- 
nilor rănind pe unul din ei. Miliţianul rănit s-a aruncat cu un cuţit asupra lui Isvoranu, 
dându-i acestuia o lovitură mortală2%5. 

În ziarul , Telegraphul", evenimentul era privit dintr-o perspectivă diferită. Isvoranu 
apărea drept un agresor care-și primise pedeapsa meritată. Se preciza că el fusese 
„pedepsit cu moartea” de toti românii din acea localitate pentru că ucisese pe tatăl unei 
fete la onoarea căreia atentase2%, Articolul era încadrat secţiunii „Știri din Întru” şi avea 
doar două paragrafe. Dacă primul dădea deja verdictul incriminându-l pe Isvoranu, cel 
de-al doilea se folosea de relatarea crimei pentru a lansa un atac politic. Se considera că 
sub guvernarea lui Lascăr Catargiu, legile fuseseră suprimate şi „oamenii viciosi comi- 
teau toate excesele"297, În fapt, aceasta era o generalizare având funcția de concluzie la 
prezentarea crimei. „Telegraphul” era o publicaţie care susținea interesele liberalilor şi o 
ştire despre un act criminal putea servi drept pretext pentru un atac politic. 

„Curierul Bucureştilor” a criticat modul de prezentare a uciderii lui Isvoranu. În nu- 
mărul din 9 august 1875, se arăta că „Telegraphul” denaturase realitatea. Articolul de o 
coloană, intitulat „Cum ziarele roșii deznatureazá faptele şi respectă pe morti"7?8, era un 
atac direct la adresa redacţiei „Telegraphului” care nu doar publicase informaţii inexacte 
despre moartea lui Isvoranu, dar o folosise pentru a-i critica pe guvernanti. De fapt, şi 
„Curierul Bucureştilor” avea interese politice fiind un oficios al autorităţilor. Dacă ştirea 

inițială despre moartea lui Isvoranu ocupa un spaţiu restrâns în paginile ziarului, artico- 
lul care ataca modalitatea de prezentare a crimei în „Telegraphul” avea un titlu care 
ieşea în evidenţă, fiind îngroșat şi se întindea pe o coloană întreagă. Știrea despre crimă 
în sine era mai puţin importantă decât luptele politice. 

Totuşi, atât „Telegraphul”, cât şi „Curierul Bucureștilor” relataseră evenimentul ine- 
xact. Într-adevăr, primul ziar menţiona că sursa informaţiilor despre uciderea lui 
Isvoranu era una nesigură - zvonul public. Raportul prefectului de Olt arăta că Isvoranu 
fusese ucis în noaptea de 5/6 august???. Primele articole din ziare au apărut pe 8 august, 
la două zile distanţă, însă erau imprecise, ceea ce demonstra și că aceste periodice nu 
aveau acces rapid la informaţii. Din raportul prefectului reieșea că Isvoranu nu-l ucisese 
pe tatăl fetei, ci un frate mai mare al acesteia fusese bătut si murise30%0. De asemenea, Is- 
voranu nu a fost înjunghiat, ci împușcat în confruntarea cu gardistii aduşi de primar si 
țăranii adunaţi în fata casei sale. 

Ştirile care ofereau descrieri detaliate ale cazurilor de omucideri sunt frecvente în ul- 
timul deceniu al secolului. Pe lângă cele două cazuri discutate mai pot fi menţionate 
multe alte ştiri despre astfel de infractituni violente. În „Pressa” din 1878301 se relata 
sub titlul „O crimă oribilă”, despre găsirea unui cadavru tăiat în bucăţi într-o ladă. În 
„Curierul Capitalei” din 1883 apărea știrea intitulată „Asasinul din lunca Nazirului”302. 
„Telegraful Român”, descria detaliat în 1888 „Crima din strada Dionisie”303, În 
,Universul" ştirile despre omoruri si asasinate erau dese. În 1898 ziarul publica ştiri 
despre „Crima din str. Moşilor”304, „Crima din șoseaua Basarab”365, „Îngrozitoarea crimă 
din comuna Damianu”30 sau „Oribila crimă din comuna Bivolu”307. Se poate remarca, 
spre sfârşitul secolului, apariţia frecventă în titlu a unui adjectiv ca să sugereze o gra- 
datie a abominabilului. 

Aceastá gradatie apárea si in deceniile anterioare pentru anumite infractiuni care ca- 
uzau indignare la nivelul societátii. Cazurile de pedofilie intrau in aceastá categorie. Ín 
Codul Penal din 1865 termenul „pedofilie” nu exista. Infractiunea era denumită prin sin- 
tagma „atentat în contra pudorii”. Această sintagmă se referea si la cazurile în care 
victimele erau adulti. Articole 263, 264 şi 265 din Codul Penal clasificau infracţiunea în 
funcţie de folosirea violenței fizice de către agresor, de relaţia agresorului cu victima şi 
de vârsta acesteia. Dacă victima era mai mică de 15 ani, fusese folosită violenta si agre- 
sorul avea autoritate asupra persoanei vătămate, pedepsele erau mai mari, putându-se 
ajunge până la muncă silnică pe durata a 20 de ani308, 

În data de 9 mai 1880, mai multe ziarele naționale publicau relatarea „crimei oribile” 
a lui Scarvulis309. Știrile erau similare fiind inspirate din ziarele locale din Brăila. În 
„Resboiul”310 știrea a apărut cu titlul „O crimă oribilă”, scris cu litere mari si îngroșate 
pentru a sugera importanţa sa. Cu toate acestea, textul în sine nu oferea o descriere deta- 
liată, ocupând doar o treime de coloană. Se preciza că cineva din Brăila informase ziarul 
despre acea poveste. Un grec de 64 de ani își ținea fiica de 14 ani într-o cameră izolată, 
de câţiva ani, fără ca aceasta să poată comunica cu altcineva decât cu tatăl ei. Poliţia fu- 
sese alertată de vecinii care observaseră lipsa fetei. Se descria apoi infracțiunea de care 
era acuzat Scarvulis: „Ea este desvirginatá şi usată de mai multi ani'311. „Pressa”312 ofe- 
rea o relatare similară. Titlul ştirii era „Oribil”, fără a face referire la vreo infracțiune. Se 
menționa că fata fusese ținută în izolare si agresatá sexual de către tatăl ei, un grec în 
vârstă de 65 de ani (nu 64 ca în „Resboiul”). Diferenţa cea mai importantă este că nume- 
le inculpatului nu era menţionat. „Timpul”313 prezenta ştirea uşor diferit față de cele 
două ziare. Articolul despre „crima de la Brăila” se regăsea pe prima pagină. Nu se 
mentionau numele sau etnia tatălui. Autorul articolului își arăta indignarea si astfel su- 
gera că si cititorii ar trebui să aibă aceeași atitudine. El îşi exprima indignarea printr-o 
aluzie la telegrama primită de la Brăila. Telegrama informa despre lucruri „ce nu'i trec 
cuiva nici prin gând, nu le pronunță, necum să le mai scrie!”. De asemenea, tatăl fetei era 
dezumanizat, fiind comparat cu un tigru, un animal de pradă. 

Un aspect important, în ceea ce privește modul în care aceste ziare au prezentat pri- 
mele relatări, este incriminarea lui Scarvulis. Ziarele ofereau un verdict înainte ca 
autorităţile să fi terminat ancheta. Era o perspectivă unidimensională care avea, într- 
adevăr, avantajul de a fi coerentă, clară, dar omitea să menţioneze faptul că ancheta au- 
toritátilor trebuia să dovedească vinovăția lui Scarvulis. 

Relatările inițiale au fost urmate de altele mai detaliate. În „Resboiul”314, al doilea ar- 
ticol care descrie evenimentul are o coloană. Cu toate acestea, știrea fusese preluată de 
la un ziar local - „Mercuriu”. Pentru știrea publicată pe 13 mai a fost preferată o altă sur- 
să locală, ziarul „Mesagerul Brăilei”315. Apărea, pentru prima dată, o scurtă biografie a lui 
Scarvulis. De asemenea, articolul descria reacţiile populaţiei din Brăila. Se pare că Scar- 
vulis ar fi fost linşat dacă nu intervenea poliția. Imaginea animalului de pradă - tigrul, 
era readusă în discutie?!6, Titlul se schimbase devenind „Crima de la Brăila”. Cazul a fost 
tratat cu mare interes în presă. Ziariștii ofereau descrieri mai numeroase și mai detaliate 
despre ceea ce credeau că se întâmplase, despre biografia lui Scarvulis, despre reacţiile 
publicului sau despre starea fetei. „Pressa” a dedicat o jumătate de coloană articolului al 
doilea despre „Crima de la Brăila”. Perspectiva ziarului arăta vinovăția lui Scarvulis?!7. 


309 Informaţiile legate de acest caz au fost preluate din articolul nostru, Gabriel Constantinescu, The "horrible 
crime" of Scarvulis (1880). Ethnical stereotypes regarding the Greeks in Romania during the latter half of the 19th 
century, în „Analele Universităţii din Craiova”, XVII, nr. 1 (21) , Aprilie 2012, pp. 163-176. 

310 „Resboiul”, anul IV, nr. 1015, 9 Mai 1880, p. 2. 

311 [bidem. 

312 , Pressa", anul XIII, nr. 103, 9 mai 1880, p. 2. 

313, Timpul", anul V, nr. 104, 9 mai 1880, p. 1. 

314, Resboiul", nr. 1018, 12 mai 1880, p. 2. 

315 [bidem, nr. 1019, 13 mai 1880, pp. 1-2. 

316 [bidem, p. 2. 

317 , Pressa", anul XIII, 12 mai 1880, p. 2. 


Crime înfiorătoare și tâlhării îndrăzneţe 297 


„Timpul”318 folosea ca sursă pentru acest articol relatarea din „Mercuriu”, la care apelase 
şi ,Resboiul". 

După câteva zile, un articol din „Resboiul” schimba perspectiva asupra cazului într-un 
manieră aproape spectaculoasă. Se preciza că ziarul fusese informat cá Scarvulis îşi tinu- 
se fata în izolare pentru că avea probleme psihice si nu o violase31?. Poziţia ziarului 
devenise precaută. A doua zi, articolul intitulat „Crima de la Brăila”, cita un ziar grecesc 
din București care îndemna autorităţile să efectueze o investigație medicală pentru a 
arăta ce se întâmplase. Mai mult, „Resboiul” ridica o altă chestiune: xenofobia. Potrivit 
articolului, existau zvonuri că afacerea Scarvulis fusese doar o invenţie concepută cu 
scopul de a provoca ură împotriva grecilor. Ziarul pleda pentru toleranţă: ...crima unui 
individ nu se poate reverbera asupra unei întregi natiuni"320, Această nouă perspectivă a 
fost reafirmată într-un articol publicat pe data de 6 iunie. Relatarea de o coloană critica 
faptul cá cele mai multe ziare au adoptat initial aceeaşi poziţie, numindu-l pe Scarvulis 
un pedofil înainte ca politia si medicii să examineze toate dovezile3?!, Ca urmare, artico- 
Iul admitea că: „Unii au început să acuze si chiar să insulte națiunea greacă ca si când 
fapta unui individ ar putea avea repercusiuni asupra unui popor întreg”. De asemenea, 
au apărut ştiri cu privire la incidentele din Brăila, o gloată a fost aproape să-l linseze pe 
Scarvulis. Potrivit unor zvonuri, polițiștii îl băteau pe Scarvulis pentru a obține o mărtu- 
rie. Aparent, această situaţie a declanşat tensiuni diplomatice. Un diplomat grec a trimis 
o notă Ministrului român al Afacerilor Externe322, 

Celelalte ziare au făcut cunoscut cazul în aceeaşi manieră unidimensională. Ele folo- 
seau ca surse știrile publicate în ziarele locale din Brăila, spre deosebire de „Resboiul” 
care avea un corespondent în oraş. Au predominat în ziare ca „Timpul” sau „Pressa” do- 
uă imagini, accea că Scarvulis era avar și cealaltă care îl înfățișa drept un monstru. 
»,limpul" a mers chiar mai departe cu această linie vehementă. Prin procesul de simboli- 
zare, numele „Scarvulis” a căpătat un anumit sens. O știre despre un betiv din Ischl care 
şi-a încuiat mama în casa si apoi a ars casa avea titlul: „Un monstru ca cel din Bráila"323, 
Stanley Cohen a demonstrat în Folk devils and moral panics: the creation of the Mods and 
Rockers (1972), că un cuvânt poate deveni simbolic pentru un statut (delincvent sau de- 
viant), dobândind o „putere simbolicá" 37^, În acest caz, numele „Scarvulis” era înțeles ca 
un substantiv care definea un tip de comportament. La un an de la evenimente, în 1881, 
relatările din presă care descriau cazurile de pedofilie utilizau încă numele grecului din 
Brăila. Ziarul ,Timpul" se referea la un ucigaș care abuzase de fiica sa drept un 
„Scarvuli”325. Mai târziu, în 1885, cuvântul „Scarvulis” avea în continuare același sens pe- 
iorativ. „România Liberă” prezenta cazul unei fete de 15 ani care fusese violată. Potrivit 
autorului articolului, ea a fost victima unei „fapte infame, ca şi cea comisă de către Scar- 


318 Timpul”, anul V, nr. 106, 13 mai 1880, p. 2. 

319, Resboiul", nr. 1029, 23 mai 1880, p. 2. 

320 [bidem, nr. 1030, 24 mai 1880, p. 2. 

321 [bidem, nr. 1043, 6 mai 1880, p. 2. 

322 [bidem, nr. 1045, 8 mai 1880, p. 2. 

323 ,' 'impul", anul V, nr. 110, 17 mai 1880, p. 3. 

324 Stanley Cohen, Folk devils and moral panics: the creation of the Mods and Rockers, in Stanley Cohen, Jock 
Young, op. cit., p. 236. 

325 „Timpul, anul VI, nr. 205, 22 septembrie 1881, p. 3. 

vulis din Bráila"326, Putem identifica referiri la acest termen si la sfârșitul secolului, la 
două decenii după prezentarea inițială a cazului. „Epoca” descria fărădelegile comise de 
un prefect care era considerat o persoană imorală. Pentru a sublinia imoralitatea sa, jur- 
nalistul l-a numit „cel mai nou ucenic al lui Scarvulis”327. Revenind la cazul din Brăila, în 
urma procesului, Scarvulis a fost condamnat la 20 de ani de închisoare328. 

Astfel de cazuri nu apăreau des în presa din România. Ele aveau însă un impact deo- 
sebit datorită subiectului. Adesea, titlurile acestor ştiri sugerau fie natura infracțiunilor 
care erau relatate, fie caracterul lor abominabil. În „Pressa” din 1876, o ştire despre un 
viol era intitulată „Consecințele unui amor siluit"32?, în „Telegraful Român”, o știre simi- 


lară era deschisă de titlul „Un călugăr care violează copii"330, (Fig. 24.) 


Crime și delicte 


Sustragero de obiecte 


Curtea de Apel din Bucureşti a con- 
damnat pe d. S. Bibănescu, advocat la în- 
chisóre pe timp de 10 dile pentru sus- 
tragere de obiecte sechestrate. 

me 

— Uu călugăr care violézá copii 

Călugărul Erodiacon Agatanghel Miro- 
nescu, de la schitul Bradi, județul Putna, 
venind la schitul Sogoz, pendinte de co- 
muna Slobozia, județul Râmnicu-Sarat, la 
sora sa călugărița Agaftonia, pe care o 
isita adesea, a. profitat nóptea de lipsa 
acesteea, care se dusese la biserică şi a 

ntat la pudórea.unel copile anume E- 

in etate de 7 m. fiica véduvet Cons- 
andina din cătunul Obrejiţa. Copila era 
luată spre cresccre de câtre cálugérita 
Matróna, care; in diua indicată, ducéndu- 
se de a casă, a lăsat-o la călugărița A- 
gaftonia. 
Biata copiliță e intro stare alarmantă, 
cuviosul călugăr s'a arestat. Iată resul- 
tatul firesc a celibatului. 


ma 
Fig. 24. Ziarul „Telegraful 
Român”, Anul I, 10 noiembrie 
1888,p.3. 


m CU rA ^ or 


Cele mai numeroase infractiuni din a doua ju- 
mátate a secolului au fost furturile. Conform anali- 
zei cantitative bazate pe patru ziare - „Trompetta 
Carpatilorü", „Pressa”, „Telegraphul” si „Resboiul”, 
acestea apăreau des în presă. Cele mai multe nu 
erau descrise detaliat poate şi pentru că nu erau in- 
fracțiuni violente care să ducă la decesul sau 
rănirea victimelor. Unele cazuri au ieșit în evidenţă, 
fie prin pagubele materiale însemnate, fie prin mo- 
dul de operare al răufăcătorului și s-au aflat în 
prim-plan în paginile ziarelor. Ştirea despre furtul 
tezaurului din noiembrie 1875 îndeplinea ambele 
criterii. 

Numerele din 21 noiembrie 1875 ale ziarelor 
„Pressa” si „Telegraphul” mentionau de pe prima 
pagină un „furt forte indrásnet" de la Muzeul natio- 
nal. „Telegraphul” prezenta ştirea detaliat, pe o 
coloană întreagă331. De obicei, în acea perioadă sti- 
rile despre infracțiuni se regăseau la pagina a doua 
sau a treia şi erau integrate secțiunii „faptelor di- 
verse”. Relatarea din „Telegraphul” era precedată si 
de un titlu - „Hoţii la Museui!"332. Folosirea adjecti- 


velor pentru a descrie furtul denota caracterul extraordinar al acestuia: „O hotia din cele 
mai curióse si din cele mai cutesátóre". Articolul accentua apoi valoarea „Cloștii cu puii 
de aur” care stârnise admiraţia străinilor la expoziţia de la Paris. Cea mai mare parte a 
articolul descria modul în care fusese furată „Cloșca cu puii de aur”. Camera în care se 
afla tezaurul era sub încăperea ce servea ca bibliotecă și cancelarie a Senatului. Se cre- 
dea că mai multi hoţi au tăiat pardoseala din încăpere, spărgând tavanul camerei unde 


326 „România Liberă”, anul IX, nr. 2.479, 30 octombrie 1885, p. 3. 
327 „Epoca”, anul III, nr. 470, 5 iunie 1897, p. 3. 

328 „Resboiul”, nr. 1151, 23 septembrie 1880, p. 2. 

329 „Pressa”, anul IX, nr. 53, 7 martie 1876, p. 3. 

330 „Telegraful Român”, Anul I, 10 noiembrie 1888, p. 3. 

331, Telegraphul", anul V, nr, 1093, 21 noiembrie 1875, p. 1. 

332 Ibidem. 

era ținut tezaurul, au coborât pe o frânghie și au furat „Cloșca cu puii de aur”. În conclu- 
zia ştirii apărea un atac la adresa conservatorilor. Se preciza ironic că aceștia nu sunt 
capabili să conserve nimic şi totul se furá333. Am menţionat anterior că „Telegraphul!” era 
un ziar care susținea interesele liberalilor şi nu de puţine ori, relatările infracțiunilor se 
transformau în atacuri politice. 

În „Pressa”, ştirea de la prima pagină avea doar un sfert de coloană334 si semnala ca- 
zul cititorilor. La pagina a treia, în cadrul secțiunii „Fapte Diverse”, fără a fi însă 
delimitată de cealaltă știre se relata despre furtul tezaurului de la Pietroasa335. Totuși, 
nici această știre nu ocupa un spaţiu prea mare, doar un sfert de coloană. Spre deosebire 
de prezentarea din „Telegraphul”, se preciza că furtul avusese loc în noaptea de 19/20 
noiembrie 1875. „Telegraphul” nu făcea nicio referire la data furtului. Peste doar două 
zile, în numărul din 23 noiembrie, „Pressa” publica ştirea intitulată „Tesaurul de la Pe- 
troasa s'a găsit”, scris cu litere mari, pentru a reliefa importanţa subiectului336. De 
asemenea, articolul avea aproape o coloană. Se preciza că tezaurul fusese recuperat, iar 
cea mai mare parte a articolului oferea detalii despre fáptasul furtului - Pantazescu. Era 
considerat un hot îndrăzneţ, cutezátor si un „bun gimnastic”. Caracterul extraordinar al 
furtului este evident prin folosirea acestor adjective. Trăsăturile lui Pantazescu se aflau 
în prim-plan și în articolul din 25 noiembrie, pe o coloană de la pagina a treia337. El avea 
21 de ani, blând, cu figura inteligentă aplicată la rău și cu calităţi de acrobat. El povestea 
cu cinism si sânge rece furtul. Autorul articolului aprecia că Pantazescu ar fi putut avea o 
soartă mai bună dacă n-ar fi fost afectat de vicii338. El apărea în paginile ziarului si în 
numărul următor pentru că reuşise să evadeze din arest, sărind de la o fereastră. În ca- 
drul secțiunii „Fapte Diverse”, de la pagina a doua, se relata detaliat evadarea lui 
Pantazescu???, El devenise „vestitul pungas Pantazescu", avea un statut similar cu acela 
al celorlalţi răufăcători celebri. Prinderea sa a fost anunţată într-un articol care critica 
modul în care ziarele de opoziţie scriseseră despre furt sau despre evadarea din arestul 
Poliției340. În cuprinsul acestui articol, intitulat „Pungașul Pantazescu si Politica Diarelor 
Opositiei", fáptasului îi era din nou alăturat adjectivul „vestit”. Ideea esenţială a articolu- 
lui o reprezenta critica severă a politicii editoriale a ziarelor liberale ,Románul", 
»Telegraphul" si „Alegătorul liber” care îi invinováteau pe conservatori pentru evadarea 
lui Pantazescu. Aceste ziare ar fi speculat știrea evadării, umplând pagini întregi cu 
„biografiile hotilor". 

Relatările din „Telegraphu!” arată, într-adevăr, că acest ziar, ca si „Pressa” de altfel, se 
serveau de faptele criminale pentru a aduce argumente sau contraargumente în chestiu- 
nile politice. Furtul Tezaurului de la Pietroasa și evadarea lui Pantazescu erau subiecte 
importante, nu doar prin spectaculozitatea faptelor, ci si prin potentialele implicaţii poli- 
tice ale cazului. În numărul din 26 noiembrie 1875, ziarul „Telegraphul” prezenta cazul 


333 Ibidem. 

334 „Pressa”, anul VIII, nr. 259, 21 noiembrie 1875, p. 1. 
335 [bidem, p. 3. 

336 [bidem, nr. 260, 23 noiembrie 1875, p. 2. 

337 [bidem, nr. 261, 25 noiembrie 1875, p. 3. 

338 Ibidem. 

339 Ibidem, nr. 262, 26 noiembrie 1875, p. 5. 

340 Ibidem, nr. 264, 28 noiembrie 1875, p. 2. 

pe trei coloane pe prima pagină3+1. Este cel mai amplu articol legat de acest furt sau de 
Pantazescu. Totuşi, tema centrală nu este furtul în sine sau evadarea, ci confruntarea po- 
litică. Ziarul critica incompetenta autorităților care nu au asigurat o pază mai bună, 
cunoscute fiind calitățile lui Pantazescu. Se preciza că unul dintre ziarele conservatoare 
îl considera pe Pantazescu un „agent electoral al rosiilor"342, Pe două coloane se ráspun- 
dea acestor acuze îndreptate împotriva liberalilor. La pagina a doua apărea un alt articol 
amplu, de două coloane, care descria un furt anterior al lui Pantazescu. În finalul acestui 
articol, autorul promitea cá va fi publicată „biographia” hotului în numărul următor343. 
Ştirea despre prinderea lui Pantazescu nu beneficia de aceeaşi atenţie, era anunţată pe 
doar patru rânduri344. Pantazescu devenise o „vedetă” ca si alti răufăcători. La începutul 
lunii decembrie, o reclamă din ziar îndemna cititorii să-și cumpere bilete la spectacolul 
intitulat Hoţul de Cloșcă sau Furtul nereușit de la Museii, din 4 decembrie 1875, dat de o 


trupă italiană de pantominá?^*. (Fig. 25.) 


| 


— — 


—Ó— ———MÀ 


TEATRU BOSELU. 
Joul, la 4 Decembrie 1875 


Mare representatiune extraordinară dată 
de E. Franclof 

cu concursulü noüangajatel trupe italiane 

de pantomime, sub direcţia Domnului G- 

Serie, Miss Vanda, D. Blondin s D-n 

Mocânu cu elevii sel. 


Pentru prima órá : 
Hotulü de Closcá 


Furtul nereușit de la Museü 


Mare pantomimă gimnastică si specta- 
cul6să în uni actü şi 7 tablouri, esecu- 
tati de 24 persone, compusii după ade- 
vératulü faptü de D-nu Franklofi. 

Tablouli 1. Amoruli întrerupti.— Tab. 
2. Infracțiunea la  Museü.—Tab. 3. Pro- 
cesulü-verbalü.— Tab, 4 Arestarea hoju- 
luf—Tab. 5 Inaintea "prefectulur.— Tab 
6. Fuga din arest.—Tab. 7. Rearestarea. 


Partea L si a II. gimnastică. 
Partea III. Hoţulii de Clogeá séü furtulü 
nereușită de la Museü. 

Preciuli locuriloră: Loja 15 franci, — 
Stalu I 4 franci. — Stalu II 3 franci. — 
Stalu III 2 franci. — Galeria 1 francti. 
Copit studenţi plătescă pentru Stalwrile. 
Hl şi HII prefolü pe jumătate. 

Inceputulü la 8 ore séra. 


———— ÁO e — 


Fig. 25. Ziarul 
»lelegraphul", anul V, nr. 
1103, 4 decembrie 1875, 


p. 3. 


Cazul lui Pantazescu a fost o exceptie pentru cá cele 
mai multe furturi nu erau prezentate detaliat si pe dura- 
ta mai multor zile, în presa din România. Rar se 
întâmpla ca un furt care să nu aibă elemente extraordi- 
nare să fie descris într-o știre de amplă de pe prima 
pagină a ziarelor. În 1899, în Bucureşti a acționat un 
hot, numit în presă „asasinul cârciumarilor” care jefuia 
mai ales cârciumarii și nu ezita să ucidă dacă era desco- 
perit. Furturile prin spargere din prima parte a anului 
1899 erau descrise detaliat tocmai pentru că se credea 
că un singur răufăcător sau o bandă actionaserá în toate 
cazurile. 

Revenind la caracteristicile unui „fapt divers”, con- 
form lui Roland Barthes, asasinatele politice nu pot fi 
incluse în această categorie pentru că ofereau informații 
despre gesturile unor celebrităţi, făceau parte dintr-o 
serie întreagă de întâmplări. Chiar dacă nu ar putea fi 
integrate faptelor diverse, asasinatele politice sau în- 
cercările de asasinat sunt totuși acte criminale cărora 
presa le acorda atenţie. Asasinarea prim-ministrului 
Barbu Catargiu (1807-1862) la 8/20 iunie 1862 a fost 
anunțată si în ziarul oficial al Principatelor - 
„Monitorul”. 

În numărul din 13 iunie 1862, erau descrise măsuri- 
le luate de autorități după asasinarea lui Barbu Catar- 
giu, nefiind publicate informaţii legate de asasinat?46. În 


341 , Telegraphul", anul V, nr. 1096, 26 noiembrie 1875, p. 1. 
342 Ibidem. 

343 Ibidem, p. 2. 
344 Ibidem, nr. 1098, 28 noiembrie 1875, p. 1. 
345 [bidem, nr. 1103, 4 decembrie 1875, p. 3. 
346 „Monitorul”, nr. 128, 13 iunie 1862, p. 2. 

relatarea sedintei Adunării care a urmat asasinatului, se preciza cá acea crimă „amenință 
întrega societate Română” și guvernului i-a fost încredințată puterea discretionará pen- 
tru a lua toate măsurile împotriva celor care conspirau împotriva liniştii publice și chiar 
de a suspenda libertatea presei3+7. Nici în acest număr, nici în următoarele nu erau oferi- 
te informații detaliate despre modul în care se săvârşise asasinatul sau despre 
cercetările Politiei?4^9. Prima menţiune a asasinatului apărea în paginile ziarului pe 11 
iunie, la trei zile de la eveniment3%. 


SAMBATA 13 DEOEI 
Tv T 


Biros! Redactiel și Administraţiei 
Palate! sDactat Anunciuri pe pagina IV-a în 4 cone à 60 bani linia, 


12 Decemvrie numa] pentru a speria ia cu pielea lapulat: 
EU RUNS aceştia dol sunt diaconul itor si Tostai 
revizor şeol tescu. Acesta din urmă a 
ECCE HOMO! compus şi scris manifesturile, pe când cel 
Dàma:tüdt portretul aceluia, care, după lica: 
mürturisesce insuşi, a atentat la viéta 
in prim ministru I. C. Brătianu. Ne scu- cu pân z 
d'a mal descrie adi scena atentatului, S'sü adunat 5—6 paraponisit! desuchistt, 
de Gre-ce este destul de bine cunoscută pu- | pentra a speria pe guvern, gi s'a găsit un 
alui prin 'relaţiunile date de tóte dia- | nebun care a luat lucrurile in serios. Atât | fa 
ei vom face câte-va reflexiun! asupra | și nimic mal mult. 
I fapt, care după cum se vede pierde 
la di din importanța şi pro- 
i CA unora le plăcea a't 


conoscut din trecutul luf. Nici-o+ 
lată n'a jucat vre-un rol politic: 
pic! n'a fost măcar atașat pe lingă 
rsóna vre unul om politic, 1n cât 
ineva, că fap- 


Fig. 26. Ziarul „Resboiul”, nr. 1232, 13 decembrie 1880, p. 1. 


347 Ibidem. 

348 Acestea au fost reluate si in 1866 si 1872, iar principalul suspect era un anume Gheorghe Bogati. El a fost in- 
terogat la Alba-Iulia în aprilie 1872 si a declarat cá doi indivizi Dunca si Grozescu l-ar fi asasinat pe Barbu 
Catargiu. Totusi, Bogati era considerat de mai multi drept asasinul si se imbogátise aparent inexplicabil dupá 
uciderea lui Barbu Catargiu. Vezi D.A.N.I.C., Fond Ministerul Justiţiei. Directiunea Judiciará, dosar 10/1862, ff. 29- 
59. Alexandru Lapedatu insista, de asemenea, asupra presupusei vinovátii a lui Bogati, cercetând și implicaţiile 
politice ale asasinatului. Vezi Alexandru Lapedatu, În jurul asasinării lui Barbu Catargiu (iunie 1862), Bucureşti, 
Imprimeria Naţională, 1933, pp. 20-28. 

349 „Monitorul”, nr. 126, 11 iunie 1862, p. 1. 

Totuşi, ziarele administrative ca „Monitorul” nu prezentau criminalitatea în același 
mod ca ziarele de informatie si această politică diferită ar putea explica lipsa unor infor- 
matii numeroase şi detaliate despre asasinarea lui Barbu Catargiu. Ştirea privitoare la 
tentativa de asasinat asupra altui prim-ministru, I. C. Brătianu, de la începutul lunii de- 
cembrie 1880, a fost subiectul principal al ziarului „Resboiul” pentru câteva zile. În 
numărul din 4 decembrie 1880, prima pagină era dedicată, în întregime acestei ştiri. De 
asemenea, la pagina a doua, alte două coloane descriau încercarea de asasinat350. Titlul zi- 
lei - „Atentatul contra d-lui I. C. Brătianu”, se referea la acest incident. La 2 decembrie, Ion 
Pietraru îl atacase pe Brătianu la ieșirea din Camera Deputaţilor cu „un cuţit de bucătărie 
lung de 20 de centimetri”. Prim-ministrul a scăpat doar cu câteva răni ușoare și datorită 
intervenţiei chestorului Camerei351. Încercarea de asasinat este relatată într-un ritm alert 
astfel încât cititorii aveau impresia cá asistau din nou la acea scenă. Articolul era sectionat 
în mai multe episoade: „Atentatul”, „Arestarea”, „Asasinul”, „Interogatoriul”, „La D. Brătia- 
nu acasă”, „În oras", „Revelaţiuni”. Incidentul era descris si la secţiunea „Cronica Dilei”, 
unde se discuta despre persoanele reținute de Poliţie la începutul investigației352. Se avan- 
sa ipoteza unui complot la care ar fi participat 50 de indivizi care aveau drept scop 
uciderea lui 1. C. Brătianu. În numărul următor al ziarului, atentatul apărea din nou la pri- 
ma pagină553, dar şi la a doua și la a treia pagină. Pe 13 decembrie „Resboiul” publica, tot la 
prima pagină, o ilustrație care îl infátisa pe atentatorul Ion Pietraru35+. (Fig. 26.) 

Acesta n-a fost ultimul asasinat care l-a vizat pe Brătianu. Pe 4 septembrie 1886 s-a 
tras cu o armă de foc asupra sa, dar glontul nu l-a nimerit. Ziarele din provincie, mai ales 
cele liberale, au dedicat articole ample acestei noi tentative de asasinat. În „Voința Me- 
hedintului", ziar national-liberal, prima pagină se ocupa de încercarea de asasinat. 
Articolul se transforma într-un elogiu adus lui I. C. Brătianu, iar descrierea asasinatului 
era ignorată aproape total355. În ziarul „Epoca”, care susținea interesele conservatorilor, 
atentatul era anunțat pe prima pagină356. Articolul de o jumătate de coloană intitulat 
„Atentatul”, arăta că si partidul conservator fusese victima unui asasinat politic - cel din 
1862 asupra lui Barbu Catargiu si dezaproba astfel de initiative. La pagina a doua erau 
oferite amănunte despre atentat si atentator357. 

Atentatele sau tentativele de asasinat care au vizat ,celebritáti" ale epocii: oameni po- 
litici, conducători ai Statului sau ai Bisericii, membrii ai elitei intelectuale, s-au aflat în 
atenția presei. Chiar dacă știrile despre aceste evenimente nu fac parte din categoria 
„faptelor diverse”, ele erau uneori redate şi prin informaţii integrate acestei secțiuni, la 
pagina a doua sau a treia a ziarelor. De cele mai multe ori, relatărilor atentatelor sau ten- 
tativelor le era rezervată prima pagină a ziarelor, indiferent de simpatiile politice ale 
redactorilor. Diferenţele de conținut si de atitudine nu pot fi neglijate. De asemenea, spe- 
cializarea ziarelor avea un impact vizibil asupra modului în care se prezenta o ştire 


350 „Resboiul”, nr. 1223, 4 decembrie 1880, pp. 1-2. 

351 [bidem, p. 1. 

352 [bidem, p. 2. 

353 [bidem, nr. 1224, 5 decembrie 1880, p. 1. 

354 [bidem, nr. 1232, 13 decembrie 1880, p. 1. 

355, Vointa Mehedintului", anul II, nr. 70, 8 septembrie 1886, p. 1. 
356, Epoca", anul I, nr. 236, 6 septembrie 1886, p. 1. 

357 [bidem, p. 2. 

despre un asasinat politic. Si alte atentate din această perioadă pot fi urmărite în presă: 
cel asupra Mitropolitului Moldovei în „Trompetta Carpatilorá"358, cel din aprilie 1888 
asupra lui Carol I în ,,Resboiul' 35? sau cel care l-a vizat pe Stefan Mihăileanu în 1900, tot 
in ,Resboiul"36, Ziarele din provincie relatau si ele detaliat astfel de întâmplări. În 
„Vocea Muscelului”, tentativa de asasinat a lui Preda Fântânaru asupra lui Carol I, era 
descrisă pe o coloaná36t, 

Evadările sunt evenimente spectaculoase care apăreau destul de des în ziarele de la 
sfârşitul secolului al XIX-lea. Totuşi, doar în puţine cazuri, ştirile despre evadări erau am- 
ple. De cele mai multe ori, ele se limitau ca întindere la câteva paragrafe. Am menționat 
deja în cuprinsul celui de-al doilea capitol că numărul evadărilor a cunoscut fluctuații în a 
doua jumătate a secolului al XIX-lea, existând variații mari de la an la an (vezi Graficul 1 si 
Graficul 2). În ultimele două decenii ale secolului, ziarele publicau mai multe ştiri despre 
evadări. Periodicele administrative contin numeroase referiri la evadári pentru cá in pagi- 
nile lor se publicau anunţurile prefectilor sau ale celorlalți funcționari care își informau 
colegii despre arestatii sau condamnatii care scápaserá din închisori. Ca un exemplu, în 
„Monitorul judeţului Mehedinţi”, în mai 1893, la un interval de două săptămâni apăreau 
două evadări, descrise detaliat. Totuşi, una dintre ele se petrecuse în judeţul Covurlui362. În 
„Monitorul județului Romanați”, pe parcursul anului 1893, cele mai multe informaţii legate 
de evadări erau, de fapt, circulare ale celorlalți prefecti. Uneori, infractorii evadau si din în- 
chisorile cele mai dure, precum Nicolae Radu Cojocariu, condamnat la 20 de ani pentru 
tâlhării, care a evadat de la Salinele Mari de două ori363. 

De obicei, ştirile despre evadări erau incluse în secțiunea „faptelor diverse”, alături 
de alte infracţiuni. În ,Universul", apărea la 12 iulie 1900, în cadrul ştirilor din Iași, o in- 
formaţie legată de o evadare. Unul dintre titlurile acelei secțiuni - „Evadare”, anunţa 
întâmplarea. „Aseară, la orele 7, a evadat din penitenciarul central de aci prin sărirea zi- 
dului, fiorosul ucigaș Gheorghe Lascarache, care face parte din o bandă de tâlhari din 
comuna Brătuleni. Toate autorităţile au primit ordinul să-l urmáreascá"364, Această ştire 
prezenta pe scurt evadarea unui răufăcător cunoscut. Sintagma „fiorosul tâlhar” atrăgea 
atenţia cititorilor asupra identităţii celui evadat. În numărul următor apăreau mai multe 
informații legate de acest caz. 

Articolul de aproape o coloană, intitulat „Evadarea din peniteniciar”, era împărțit în 
câteva paragrafe care tratau chestiuni diferite: „Cine e evadatul ?”, „Cum a evadat?”, 
„Alarma; urmăririle”, „Primejdia amenintátoare"365, Autorul articolului, care semna sub 
pseudonimul Miereanu, îl descria pe Lascarache, aducând în prim-plan imagini menite a 
impresiona cititorii. El ar fi „un fioros ucigaş”, „un monstru”, „o adevărată fiară însetată 
de sânge”366. Deoarece Lascarache era un evadat periculos, „Universul” oferea noi in- 
formații. Se preciza că nu fusese prins, dar două ţigănci înrudite cu „fiorosul ucigaş” 


358 „Trompetta Carpatilorü", anul IX, nr. 888, 31 decembrie /12 ianuarie 1871, p. 1. 
359 „Resboiul”, anul XII, nr. 3873, 27 aprilie 1888, p. 1. 

360 [bidem,, anul XXIV, nr. 7584, 25 iulie 1900, p. 1. 

361, Vocea Muscelului", anul I, nr. 2, 1 mai 1888, p. 3. 

362 „Monitorul judeţului Mehedinţi”, anul III, nr. 2, 15 mai 1893, p. 3. 

363 [bidem, anul III, nr. 28, 6 martie 1894, p. 3. 

364 , Universul", anul XVIII, nr. 189, 12 iulie 1900, p. 3. 

365 [bidem, nr. 190, 13 iulie 1900, p. 2. 

366 [bidem. 

fuseseră arestate?97, Ştirea prinderii lui, din 25 august, nu ocupa decât două paragrafe in 
paginile ziarului368. De asemenea, apărea o informatie îndoielnică şi anume faptul că 
evadarea ar fi avut loc la 14 iunie36?, Din moment ce „Universul” își anunţa cititorii în 
numărul din 12 iulie că Lascarache evadase în seara precedentă din penitenciar, e impo- 
sibil ca aceasta să fi avut loc la 14 iunie. Astfel de informaţii contradictorii apar în mai 
multe articole în presa din România. 

Cu două decenii înainte, o încercare de evadare stârnea indignare în ziarele din Ro- 
mânia. La pagina a doua a ziarului „Resboiul”, apărea un articol de o coloană si jumătate, 
preluat din „Românul”, intitulat „Pedepsa cu mórte în România”370. La ocna Telega, 15 
prizonieri ar fi încercat să evadeze în timp ce se aflau sub pază, 5 dintre ei fiind îm- 
puscati. Întrebarea retorică referitoare la existenţa pedepsei cu moartea în România este 
justificată de uciderea unora dintre deţinuţi de către soldaţii care-i păzeau. Articolul 
aducea argumente pentru a privi cu compasiune la soarta deținuților care fuseseră deja 
pedepsiţi. Era adusă în discuție misiunea închisorii. Pentru autorul articolului aceasta nu 
era de a pedepsi, ci de a moraliza, de a îndrepta moravurile371. În numărul următor al zi- 
arului se ofereau mai multe informaţii. Articolul „Împuşcarea arestatilor de la Telega”, 
făcea parte din rubrica „Sciri si fapte”372. Se pare cá, de fapt, din 12 deţinuţi doar 7 încer- 
caseră să evadeze şi 5 dintre ei fuseseră împușcați mortal. Un soldat fusese grav rănit. 
Întâmplarea a devenit cunoscută drept „Afacerea de la Telega”. Un nou articol cu acest 
titlu era preluat din „Monitorul oficial” și publica rezultatele anchetei. Numărul celor ca- 
re intentionaserá să evadeze s-a schimbat încă o dată - 8 deținuți atacaserá pe soldaţii 
care-i păzeau373. Acesta era primul articol din ziar care preciza exact data incidentului: 
23 iulie. Există unele semne de întrebare cu privire la credibilitatea informaţiilor din zia- 
rele epocii. Pe lângă contradicții, ca cea evidenţiată de cazul evadării lui Lascarache, 
ziarele preluau frecvent unele de la altele informaţii nesigure. Prima relatare din 
„Resboiul” despre evadarea de la Telega apărea la 28 iulie, la cinci zile de la eveniment, 
însă ziarul publicase informaţii care au fost revizuite în numerele următoare. Raportul 
procurorului general Ciru Economu arăta că unele ziare chiar ar fi sugerat că le-a fost în- 
tinsă o cursă deţinuţilor de către autorităţi pentru a-i ucide. Ipoteza este considerată 
eronată de autorul raportului37+. 

Ştirile despre infracțiunile cu caracter economic sunt mai greu de prezentat în presă 
deoarece presupun explicarea unor operațiuni complexe. Mai mult, infracțiunile financi- 
are nu sunt violente, nu pot atrage cititorii la fel de uşor ca o crimă. Asemenea infracțiuni 
se desfășoară în sfera privată, de regulă, ceea ce înseamnă că sunt şi dificil de dovedit. 
Totuși, în unele situaţii ziarele valorificau astfel de ştiri, mai ales dacă erau implicaţi in- 
divizi cu un statut social privilegiat. În 1888 avea loc scandalul fraţilor Maican: generalul 
Maican, comandantul flotilei și colonelul Maican, comandantul unei brigade de artilerie. 


367 [bidem, nr. 191, 14 iulie 1900, p. 3. 

368 [bidem, nr. 233, 25 august 1900, p. 3. 

369 Ibidem. 

370 „Resboiul”, nr. 1812, 28 iulie 1882, p. 2. 

371 Ibidem. 

372 Ibidem, nr. 1813, 29 iulie 1882, p. 3. 

373 [bidem, nr. 1816, 1 august 1882, p. 3. 

374 D.A. N.I.C., Fond Direcţia Generală a Penitenciarelor, dosar 1/1882, ff. 170-171. 

Cei doi frati mentinuserá o corespondenţă cu un american, Broadwell, pentru că urma să 
se facă o comandă de furnituri militare si ei sperau să obţină comisioane generoase în 
urma afacerii. Alti ofițeri au intrat în posesia unor acte compromiţătoare care demon- 
strau intențiile fraților Maican şi ambii au fost trimiși în fata consiliului militar?75. Ziarele 
au avut un rol important în această afacere pentru că au cerut anchetarea cazului. 

În numărul din 6/18 februarie 1888 al ziarului „Epoca”, au fost publicate fragmente 
din scrisorile dintre colonelul Maican și Broadwell, din 1877. Întreaga afacerea era des- 
crisă pe două coloane, publicate pe prima pagină sub titlul „Hoţii colectiviste”376. Ziarul 
„Epoca” nu putea rata această ocazie si a folosit ştirea despre afacerea Maican pentru a 
lansa un atac la adresa lui I. C. Brătianu, considerat „patronul hoţilor”377. Fragmentele 
din cele două scrisori erau elementele cheie din acest articol pentru că îl incriminau di- 
rect pe colonelul Maican. În articolul care-l ataca pe Brătianu, „Patronul hotilor", se 
exprima indignarea în legătură cu afacerea Maican: „Pe când unii mureau, ceilalți fu- 
rau!^378, Subiectul era dezbătut si la pagina a doua, încadrat secțiunii „Informaţiuni”, 
având titlul „Afacerea Maican”379. La pagina a treia erau publicate integral două scrisori 
din iunie 1877, una adresată de Broadwell colonelului Maican și cealaltă conţinând răs- 
punsul acestuia380. 

Afacerea Maican a fost unul din subiectele importante ale ziarului pe durata a câteva 
luni. În aprilie se publicau fragmente din raportul colonelului Carp care arăta că încă din 
1878 se ştia că materialele militare furnizate de Broadwell erau de o calitate îndoielnică 
şi că acesta avea o relaţie bună cu colonelul Maican. De asemenea, colonelul a cumpărat 
mai multe moşii în acea perioadă. Cu toate acestea, Maican nu a fost anchetat381. În ace- 
laşi număr se descria derularea procesului generalului Maican382, A doua zi, titlul de pe 
prima pagină era „Condamnarea Gen. Maican”383. Articolul îl lega pe Maican de Brătianu. 
„Omorul, hotia si persecuția” reprezentau elemente caracteristice regimului liberal, iar 
condamnarea lui Maican era, potrivit autorului articolului, condamnarea lui Brătianu, 
pentru cá el ar fi ştiut de aceste nereguli38+. Rezultatul procesului - condamnarea lui Ma- 
ican la zece luni de închisoare, pierderea gradului si o amendă de 400 de lei, apărea la 
pagina a doua38. De fapt, generalul şi-a executat condamnarea la închisoare doar partial 
pentru cá prin decret regal, Carol l-a grațiat pe 30 iunie?96, Ziarele locale ale grupărilor 
politice preluau și ele știrile legate de procesul fraților Maican. Ziarul „Furtuna” din 
Focşani publica cu regularitate ştiri despre abuzurile autorităților şi ale liberalilor. 
Aceştia, fie ar fi bătut mai multi oameni??7, fie luau mită388, fie nu investigau jafurile38?. 


375 Constantin Bacalbaşa, Bucureștii de altădată, Vol II 1885-1900, pp. 54-55. 
376 „Epoca”, anul III, nr. 657, 6/18 februarie 1888, p. 1. 

377 Ibidem. 

378 Ibidem. 

379 Ibidem, p. 2. 

380 Ibidem, p. 3. 

381 [bidem, nr. 707, 1/13 aprilie 1888, p. 1. 

382 [bidem, pp. 2-3. 

383 [bidem, Nr. 708, 2/14 aprilie 1888, p. 1. 

384 [bidem, p. 1. 

385 [bidem, p. 2. 

386 D.A.N.I.C. , Fond Ministerul Justiţiei. Direcția Judiciará, dosar 1/1888, f. 14. 
387 „Furtuna”, anul I, nr. 4, 29 octombrie 1887, p. 3. 

388 Ibidem, nr. 5, 5 noiembrie 1887, p. 3. 

Nu e deloc surprinzător că Eugeniu Carada era considerat, „şeful bandei de tâlhari, ală- 
turi de frații Maican”3%. 


IV. 5 Răufăcători, victime și autorităţi 


„Otrava și focul sunt armele predilecte ale femeii”. 
Maria Cicherschi 


Ştirile despre infracțiuni prezintă, de regulă, relaţiile dintre trei actori -răufăcătorii, 
victimele si autoritățile. Desigur, nu toate știrile aduc în discuţie cele trei centre de greuta- 
te. În unele situaţii, ziarele mentionau doar victimele si autorităţile. Dacă un cadavru ar fi 
fost găsit şi existau indicii că victima fusese jefuită, dar nu se știa nimic despre răufăcători, 
ziarele doar speculau, în cel mai bun caz, cu privire la identitatea ucigasilor. În alte situaţii, 
mai rare însă, se putea descrie o infracțiune fără a fi menţionată reacția autorităţilor. De- 
seori, într-o știre despre infracţiuni cei trei actori se află într-o relație de interdependenţă. 
Identitatea victimei sau a răufăcătorului influențează poziţia autorităţilor după cum si vic- 
timele sau infractorii pot fi prezentaţi într-o manieră care e modelată de reacţia 
autorităților. 

În presa din România, în a doua jumătate a secolului al XIX-lea şi nu numai, apar anu- 
mite categorii de răufăcători care sunt percepuți într-un mod aparte de ziare. Politica 
editorială a ziarului modelează desigur atitudinea sau conţinutul unor articole despre in- 
fractiunile comise de acești criminali. Care sunt răufăcătorii predilecti în societatea 
românească a epocii ? Statisticile judiciare şi penitenciare ne arată că infractorul tipic în 
România acelei epoci era bărbat, major si román??!, Sigur, am putea invoca si alte criterii 
precum statutul social, gradul de cultură sau ocupaţia pentru că datele statistice fac referi- 
re si la astfel de factori. Totuși, aceştia nu sunt întotdeauna ușor de identificat în ştirile 
despre infractori. Când se descria o tâlhărie, știrea oferea informaţii despre sexul, etnia, 
eventual vârsta suspectului şi mai rar despre gradul său de cultură, de exemplu. Pornind 
de la infractorul predilect, există posibilitatea de a delimita categoriile de răufăcători care 
ies în evidență. Categoriile asupra cărora ne-am oprit se bazează pe următoarele criterii: 
sex, etnie şi vârstă. Vom prezenta infractorii femei, țigani, evrei și minori. Comiterea unor 
infracțiuni reprezintă o activitate extraordinară, o abatere de la normă, dar când identita- 
tea agresorului iese din tiparele „infractorului predilect” - bărbat, român si major, acea 
crimă sau delict sunt extraordinare într-o măsură mai mare. Oricare din membrii acestor 
grupuri de populaţie - femei, ţigani, evrei sau minori, pot fi atât infractori, cât si victime ale 
unor acte criminale. Condiţia lor este ambivalentă și, prin urmare, vom aduce în discuţie şi 
ştirile în care femeile, țiganii, evreii sau minorii apar în ipostaze de victime. 

În paginile ziarului „Universul”3% din 7 iulie 1903, cititorii aflau despre „Înfiorătoarea 
crimă din strada Dulgherilor”. Servitoarea Salomia Neamţu venise la secţia a 4-a de poliție 
şi márturisise cum și-a ucis soţul cu o lovitură de secure. După spusele ei, soțul beat o bă- 
tuse când s-a întors acasă. Povestea ei se regăsea şi în romanul lui Panait Macri, Din fundul 


389 Ibidem, nr. 7, 19 noiembrie 1887, p. 4. 

390 [bidem, nr. 21, 18 februarie 1888, p. 3. 

391 Anastase Stefánescu-Galati, Asupra statisticei criminale, încercare de sociologie criminală, pp. 16-17. 
3%2 „Universul”, anul XXI, nr. 183, 7 iulie 1903, pp. 1-2. 

ocnelor (Închisoarea de femei de la Plátáregti) (1904), apărut un an mai târziu. Același caz 
era analizat de Maria Cicherschi în lucrarea Biologia și femeia criminald??3, Salomia fiind 
condamnată la un an şi jumătate de închisoare corecțională. Destinul ei reflectă destul de 
bine natura duală răufăcătoare-victimă. Mai mult, circumstanţele în care ea ajunge să-și 
ucidă soțul apar cu frecvenţă si în alte situaţii relatate în presa românească sau în literatu- 
ra de specialitate din epocă. Simpla răsfoire a câtorva ziare, mai ales din ultimul deceniu al 
secolului al XIX-lea, scoate la iveală destule relatări similare. 

Ne vom concentra atenția asupra ştirilor în care femeile sunt prezentate, fie drept agre- 
soare, fie drept victime, ale bărbaţilor sau ale altor femei. După cum am văzut în 
subcapitolele anterioare, actele de violență își găseau locul în paginile ziarelor, de obicei la 
secțiunea rezervată „faptelor diverse”. 

Conform statisticilor penitenciare (vezi Graficul 6), dintre infracțiunile grave definite 
„crime” în Codul Penal, cele mai multe femei erau condamnate pentru pruncucideri. În ști- 
rile despre pruncucideri erau preferate în cuprinsul articolelor sau în titlu, sintagme 


x» x» 


precum „o mamá criminală”, „o mamá denaturată” sau, mai rar, „o infanticidá" si „o prun- 
cucigasá". Pe de-o parte, utilizarea substantivului , mamá" reliefa relația femeii cu victima - 
copilul ei. Când femeia își agresa soţul era denumită ,sotie". Pe de-altá parte, efectul este 
acela al unui oximoron pentru că termenul „mamă” era asociat cu însuşiri ca blándetea, 
compasiunea, mila, antinomice celor denotate de termenul „criminală”. Termenul 
„denaturată” arăta că o astfel de faptă - uciderea copilului, era contra naturii, contra ordi- 
nii firești a lucrurilor într-o comunitate. Modul în care erau relatate aceste articole punea 
accentul pe femeie, bărbatul fiind doar menţionat pentru că victimele pruncuciderilor 
erau, de regulă, copiii ilegitimi. Responsabilitatea pentru acțiuni aparținea femeii. Motiva- 
rea crimei era legată frecvent de „ruşinea de lume” sau frica de reacția părinţilor. lată cum 
e relatată o pruncucidere din 1903 în „Universul”3%: „O fată întreținea relatiuni cu un văr, 
a rămas însărcinată şi a dat naştere unui copil. Rușinea de lume a biruit iubirea maternă şi 
şi-a omorât copilul. Criminala mamă a fost arestată”. În unele articole apărea şi ideea că 
femeia era si victimă, nu doar o pruncucigasá iresponsabilă. În „Timpul”3% regăsim urmă- 
toarea știre: „Într-un sat a fost descoperit un cosciug cu 2 gemeni morti având doar câteva 
zile.[..] Fata Marghioala Morulet, avusese relatiuni 8 luni cu tânărul E. Blogan care a fost 
luat la oaste. Deznădăjduită că el nu se va mai întoarce şi a nu da loc gurilor rele, împreună 
cu mama sa hotărî să-i ucidă”. În „Epoca”3%, în 1910, din nou apărea referirea la motivaţia 
faptei: „Femeea Maria Popa, a întreţinut relaţii cu un tânăr de pe aceeași stradă, a născut 
copilul si de teama părinţilor l'a aruncat în latrină”. Întâlnim astfel de motivații si în peri- 
oada anterioară, în prima parte a secolului al XIX-lea. Ele sunt un element de continuitate 
care a persistat şi în a doua jumătate a secolului”. 

Atitudinea cea mai răspândită era aceea de incriminare a femeilor în cazul pruncucide- 
rilor sau al abandonurilor. Aceasta se datora, în primul rând, ideii că una dintre funcţiile 
femeii era aceea de a avea grijă de copii şi când eșua, vina era a ei si nu a bărbatului. Prin 


393 Maria Cicherschi, op. cit., pp. 70-71. 

39* Universul”, anul XXI, nr. 182, 6 iulie 1903, p. 2. 

395 Timpul”, anul XVII, nr. 55, 9/21 martie, 1895, p. 2. 

396 Epoca", anul XVI, nr. 213, 12 septembrie 1910, p. 3. 

397 Nicoleta Roman, Femeia în familia si în societatea din Tara Românească a primei jumătăţi a secolului al XIX-lea, 
teză de doctorat, Bucureşti, Universitatea din Bucureşti, 2010, p. 211. 

modul în care erau prezentate pruncuciderile şi abandonurile copiilor în presă, se inducea 
ideea că doar femeile ar fi fost responsabile. În introducerea unui articol din „Universul” 
398 care relata „lepădarea unui copil”, autorul făcea următoarea precizare: „De la o vreme 
încoace nu trece zi fără ca poliția să nu găsească aruncat în stradă câte un copil. Dacă dena- 
turatele mume, cari calcă cea mai puternică lege a naturii ar fi urmărite mai de aproape, ele 
nu s'ar juca cu proprii lor copii, aruncându-i pe strade, așa după cum cine-va își aruncă 
căţeii sau pisicele din casă”. Chiar atunci când nu era cunoscut fáptasul, tot o femeie ar fi 
fost vinovată conform articolelor din presa timpului. Din paginile ziarului „Universul”3% 
cititorii puteau afla că la Râmnicu-Sărat „o văduvă a găsit o copilă de un an şi jumătate 
aproape în nesimţire. Este căutată criminala mumă”. 

Femeile erau, de asemenea, implicate în crime pasionale motivate de răzbunări şi/sau 
gelozie. Victimele lor, de cele mai multe ori amantii sau soții, puteau fi în unele situații si 
alte femei. În cazul acestor crime, dubla ipostază a femeilor agresoare-victimă apare cu 
claritate. „Universul”40% prezenta sub titlul „dramă din gelozie” o crimă din Brăila: „V. P. 
Tudoranca bánuind că soțul o înşela cu altă femeie a pândit cale rivalei sale şi în urma unei 
certe i-a spintecat craniul cu mai multe lovituri de topor. Criminala a fost arestată, iar vic- 
tima transportată pe moarte la spital”. Astfel de crime erau relatate în ziare sub denumirea 
de „drame (sau crime) din gelozie”, aceasta fiind formula utilizată de autorii articolelor. În 
alte situaţii, bărbaţii puteau fi victimele femeilor ca în cazul unei știri din acelaşi ziar, 
,Universul"491: „Tinca Iordache bánuind că o înşeală concubinul cu alte femei, într-un mo- 
ment de furie a încercat să-l asasineze descărcând asupra lui mai multe focuri de revolver”. 
Proiectele maritale eșuate puteau duce la violenţe. În paginile ziarului „Trompetta Car- 
paţiloră”+02, în 1871 întâlnim o asemenea știre: „D-ra Fita, 16 ani, fiind in relatiuni 
amoroase cu un june care a promis că o va lua de consoartă află că acesta tratează pentru 
căsătorie cu părinţii d-soarei Zoe, fiica d-nei Frusina Dobresca”. Ca urmare, Fita a tras cu 
revolverul spre tânărul care o înșelase, însă el reușește să scape. Nu la fel de norocoasă a 
fost Zoe, pe care a strangulat-o şi apoi i-a tăiat limba. 

Bărbaţii pedepseau si ei infidelitátile soțiilor. Un caz spectaculos apărea în ziarul 
,Galatii"493, în 1904. Constantin Măleanu a ucis cu revolverul pe soţia sa, Mărioara si pe 
amantul acesteia, vizitiul său. Mărioara se despártise de primul sot și s-a căsătorit cu Con- 
stantin cu care „întreținea relatiuni" de pe vremea când trăia cu primul sot. Autorul 
articolului sublinia „perversiunea simțurilor ei” , Mărioara „speriase pe toti cu purtarea ei 
desfrânată. Juca cărți, dar mai ales, umbla nebună după bărbaţi”. Soţia adulterină era de 
necontrolat fiind încadrată registrului patologic, isteria, boala specifică femeilor în secolul 
al XIX-lea, motivând parțial comportamentul ei. „Era o femeie excesiv de isterică, foarte 
bolnavă, de o desfrânare cum rar se vede”404. Verdictul lipsit de compasiune al autorului 


3% Universul”, XVII, nr. 123, 8/20 mai, 1899, p. 2. 

399 Ibidem, anul XXI, nr. 132, 17 mai 1899, p. 2. 

400 [bidem, anul XXIII, nr. 188, 12 iulie 1905, p. 3. 

401 Ibidem, anul XXIII, nr. 227, 21 august 1905, p. 2. 

402 ''rompetta Carpatilorü", anul IX, nr. 908, 29 aprilie/11mai 1871, p. 3. 
493 „Galaţii”, anul XXIII, nr. 102, 14 mai 1904, pp. 1-2. 

404 Ibidem, p. 2. 

articolului este previzibil: „era o nefericită și trebuea să isprăvească cum a isprăvit. Cred că 
nu-i de jălitt05”. 

Deseori, femeile erau victimele bărbaţilor violenti care le maltratau, fapt subliniat si de 
Mina Minovici+% în articolul deja citat. În presa epocii apar cu regularitate ştiri despre fe- 
mei bătute sau ucise de soții sau amantii lor. Ziarul „Epoca”+0 relata sumar cum „individul 
Nae Minescu fiind beat şi-a omorât concubina cu câte-va lovituri de topor pe care i le-a dat 
în cap”. În asemenea cazuri, femeile ripostau la actele de violenţă, presa punând în prim- 
plan știri precum cea intitulată „Înfiorătoarea crimă din str. Dulgherilor”408 din 1903, la 
care am mai făcut referire. 

În cazul în care femeile doreau să ucidă, ele apelau la mai multe arme. Erau folosite ar- 
mele albe, de foc, dar si otrava. În epocă exista credința că otrăvirea era, cu predilecție, 
apanajul femeilor. Cu siguranţă, femeile otrăveau, însă şi bărbaţii recurgeau la această mo- 
dalitate de a ucide. Otrăvirea părea a fi o crimă tipic feminină pentru că presupunea un 
caracter insidios, o viclenie proprie femeilor. În plus, „femeia are mai puţin curagiu, mai 
puţină bárbátie", ca să-l cităm pe Grigore Ioan Lahovari+% si de aceea ar comite această 
crimă. Femeile care otráveau aveau si acces ușor la potentialele victime datorită funcţiilor 
asociate sferei private - ele îngrijeau bătrânii, copiii şi bolnavii sau se ocupau de prepara- 
rea mâncării. În realitate, atât bărbaţii, cât şi femeile preferau otrava deoarece 
descoperirea crimei era dificilă. Sigur, aceasta presupunea și o anumită modalitate de în- 
trebuinţare a otrăvii, vitriolul, de exemplu, fiind proiectat către victimă pentru a produce 
arsuri, aşa cum procedează Miţa Baston în D'ale carnavalului, amestecarea sa cu mâncare 
sau lichide fiind periculoasă. Mai mult, identitatea agresorului nu mai rămânea ascunsă în 
această situație. Datele din statistica penitenciară sunt neverosimile dacă le-am compara 
cu stereotipul din epocă că femeia folosea cu predilecție otrava. Se pare că în intervalul 
1866-1905 doar o femeie și 162 de bărbaţi au fost condamnaţi pentru crima de otrăvi- 
re^10, 

Cazurile de otrăvire sunt rare în epocă. Presa le-a exploatat însă, punând femeile in 
prim-plan aproape de fiecare dată. Ziarul „Resboiul”+11 prelua o ştire din provincie în care 
se relata cum, o fată de 14 ani, Zoe Petrovici, „şi-a procurat o cantitate de acid arsenios” şi 
otrăvise pe d-na Orghidan si pe ambele sale fiice punându-le substanţa în mâncare. Moti- 
vatia faptei ar putea surprinde*!?: Zoe era repetentá si dorea să se răzbune pe d-na 
Orghidan, directoarea şcolii în care învăţa. Un fapt important, menționat şi de autorul arti- 
colului era ușurința cu care oricine putea intra în posesia unor substanţe otrăvitoare. De 
obicei, astfel de articole aveau în titlu cuvinte cheie precum „otrăvitoatea”, „otrăvire” sau 


405 Ibidem. 

406 Mina Minovici, Remarques sur la criminalité feminine en Roumanie, p. 574. Aceast subiect este abordat şi în 
Liliana Andreea Vasile, Universul matrimonial între ideal și realitate, în lon Bulei, Alin Ciupală, „Ipostaze ale mod- 
ernizării în Vechiul Regat”, vol. VI, Bucureşti, Editura Universităţii din Bucureşti, 2010, pp. 59-65. 

407 Epoca", anul XVI, nr. 126, 2 iunie 1901, p. 3. 

408 Crima servitoarei Salomia Neamţu care îşi ucide soțul cu o secure pentru că o bătuse toată noaptea, vezi 
„Universul”, anul XXI, nr. 183, 7 iulie 1903, pp. 1-2. 

409 Grigore Ioan Lahovari, Despre Psyhologia criminală, p. 39. 

+10 „Statistica închisorilor centrale pe anii 1866-1905 si aresturilor preventive pe anii 1881-1905”, p. 17. 

^11, Resboiul", anul IX, nr. 2798, 29 aprilie 1885, p. 3. 

+12 Ibidem, anul IX, nr. 2800, 1 mai 1885, p. 3. 

,vitriolare". Un „atentat cu vitriol” era descris succint în „Universul”413: „Olga Martin a 
pândit pe Isac Leibovici şi i-a aruncat cu vitriol în față desfigurându-l și orbindu-l. Cauza e 
părăsirea”. Similar cu cazurile de pruncucideri, femeile erau primele suspecte în condiţiile 
unei morti despre care se credea că ar fi fost provocată de otrăvire. Tot din paginile ziaru- 
lui ,Universul'^!^, cititorii puteau afla cum Olimpia Drăgănescu fusese arestată sub 
acuzația de a-și fi otrăvit soţul care tocmai murise: „După o lungă instrucțiune, judecătorul 
a depus pe Olimpia Drăgănescu acuzată că şi-a otrăvit bărbatul cu arsenic. Ea a fost tran- 
sportată la penitenciar. Fiind minoră, ea va fi judecată de tribunal”. Din nou, este adusă în 
discuţie uşurinţa cu care oricine putea achiziționa substanţe otrăvitoare, persoana acuzată 
fiind minoră. 

Poate cel mai spectaculos caz de otrăvire din epocă este acela al Alexandrinei Dumi- 
trescu, „otrăvitoarea din Giurgiu”+15. „Timpul'416 îşi informa cititorii cá în Giurgiu, I. 
Dumitrescu, grefier la tribunal, murise subit, suspiciunile planând asupra soţiei sale, Ale- 
xandrina. „E bănuită soţia, nu trăiau în armonie iar conduita desfrânată a ei era de 
notorietate publică”. În urma autopsiei s-a constatat că victima murise otrăvită, iar cei mai 
multi își amintiserá cá si fiica Alexandrinei murise în condiţii suspecte cu un an înainte. 
Cadavrul fetiţei a fost supus autopsiei constatându-se că şi ea fusese otrăvită. În numărul 
din 16 octombrie, în paginile ziarului „Timpul”+17 se făcea din nou referire la acest caz: „[...] 
şi copila grefierului Dumitrescu a murit otrăvită tot cu arsenic. Acum dar nu mai poate re- 
mânea cea mai mică îndoială despre culpabilitatea prevenitei Alexandrina Dumitrescu, 
această mumă denaturată si soţie criminală, care, în reteua ei de plăceri ilicite şi petreceri 
clandestine, a avut cruzimea de-a omori pe propriul seu copil, spre a face să dispară unicul 
martor al conduitei sale desfrânate”. Femeia apare de necontrolat şi de această dată, com- 
portamentul ei cauzând drama familiei Dumitrescu. În urma procesului care a avut loc în 
1882, Alexandrina a fost condamnată la muncă silnică pe viață. Cazul a fost îndelung dez- 
bătut, presa preluând o parte dintre consideratiile medicale. Contemporanii încercau să 
explice comportamentul Alexandrinei asociindu-l cu afecțiuni precum nimfomania sau is- 
teria. Regásim explicaţia în paginile ziarului „Naţiunea”+18: „Femeile afectate de acestea nu 
se gândesc de cât la plăcerile fisice într-un mod nemoderat. Nu sunt stăpâne pe vointele 
lor, se aruncă în braţele primului bărbat, fac prostitutiunea pe unde găsesc”. Controversa 
era dacă Alexandrina trebuia internată într-o instituţie medicală din cauza nimfomaniei şi 
isteriei de care ar fi suferit sau trebuia trimisă la inchisoare^1?. „Femeia Alexandrina Dumi- 
trescu e bolnavă, e Nimfomană. După creşterea sa, ideile sale ce le căpăta din cetirea 
romantelor, după apucături, această femeie e sub jugul unei stări patologice”. Aflată în în- 
chisoare, Alexandrina rămăsese însă în memoria contemporanilor. Un articol din presá^4?0, 
câțiva ani mai târziu, relata cum un procuror general a reușit s-o înduplece pe 
,Otrávitoarea din Giurgiu” să recunoască ambele crime: „A declarat că și-a otrăvit bărbatul 


+13 Universul”, anul XXIII, nr. 186, 10 iulie 1905, p. 2. 

+14 Ibidem, anul XXIII, nr. 277, 8 octombrie 1905, p. 3. 

415 Cazul a fost prezentat în articolul nostru, Gabriel Constantinescu, Alexandrina Dumitrescu, otrávitoarea din 
Giurgiu, în „Historia”, anul XI, nr. 116, august 2011, pp. 56-59. 

^16 'Timpul", anul VI, nr. 208, 25 septembrie 1881, p. 3. 

+17 Ibidem, anul VI, nr. 225, p. 2. 

418 „Naţiunea”, anul I, nr. 63, 1 septembrie 1882, p. 2. 

+19 Ibidem, anul I, nr. 64, 2 septembrie 1882, p. 3. 

420, Resboiul", anul IX, nr. 2844, 16 iunie 1885, p. 2. 

cu o doză de arsenic în vin. Fiica ei fusese otrăvită din greşeală 2 ani înainte. Pusese arsenic 
în dulceata pe care soțul trebuia s-o mănânce”. Pentru contemporani cazuri ca acesta 
alarmau. De regulă, un caz de otrăvire, în care era implicată o femeie, făcea să crească sen- 
sibilitatea față de fapte similare astfel încât apăreau in presa epocii şi alte cazuri, desi 
victima murise în condiţii suspecte și nu se știa sigur că fusese otrăvită. Efectul era acela al 
unei epidemii a otrăvirilor, acestea fiind „contagioase”. În urma unor cazuri succesive de 
otrăviri din București, în ziarul ,, Timpul"4?! a apărut un articol în care se aprecia că: „se 
ivesc foarte des cazuri de acestea că femeile își otrăvesc bărbaţii, oare de ce nu se aude ca 
un bărbat să-şi otrăvească jumătatea ?". 

În mod frecvent, în privinţa infracțiunilor uşoare, bătăi sau furturi, atitudinea din presa 
românească putea fi una ironică față de femeile implicate. Aceasta nu era doar atitudinea 
presei, în fond, autorii articolelor erau bărbaţi, bărbaţi care scriau despre femei criminale. 
În „Trompetta Carpatilorü" ^22 regăsim această atitudine într-un articol intitulat „Resbelulu 
Dameloru” : ,Martea trecută la o serată din orașul I... duo dame au purtatu unu mare si în- 
fricoşatu resbelu una contra alteia. Armele au fost cele obișnuite în resboaiele damelor 
adică unghiile şi scaunele, apa caldă din întâmplare a lipsit. Durata acestui resboi a fost 
foarte scurtă datorită intervenţiei sexului bărbătesc. O nouă dovadă că femeile au făcut 
mari pregătiri pentru triumful emancipării lor”. Atitudinea nu este doar ironică, ci și pa- 
ternalistă, femeile fiind privite ca nişte copii care acționează iresponsabil, dar care nu pot 
face prea mult rău deoarece armele de care se folosiseră erau unghiile şi scaunele. Regă- 
sim aceeaşi imagine a femeii iresponsabile într-o ştire preluată din New Orleans. Ironia din 
titlul articolului+23 „Ce a cugetatu femeea ?” apare evidentă pentru oricine ar fi citit artico- 
lul: „O femee din New Orleans e acuzată că a aruncat apă clocotită pe un tânăr ce trecea pe 
acolo. Tot ce a putut spune în apărarea ei e că a cugetat că acela era bărbatul ei”. 

Apetenţa presei pentru infracțiuni violente și spectaculoase făcea ca anumite fapte cri- 
minale să fie exacerbate. Deşi în statisticile criminale, furturile sunt cele mai numeroase 
infracțiuni comise de femei, ştirile despre aceste infracțiuni nu aveau același impact asu- 
pra publicului ca știrile despre crime pasionale sau pruncucideri care erau prezentate 
detaliat, mai ales spre sfârșitul secolului al XIX-lea. Cazurile de crime prin otrăvire erau ra- 
re, dar poate tocmai datorită acestui aspect, presa le transforma pe femeile otrăvitoare în 
adevărate „vedete” autohtone precum „otrăvitoarea din Giurgiu”, Alexandrina Dumitrescu. 
În presă, ca de altfel şi în literatura populară, stereotipurile sunt ușor de reperat fie că fe- 
meia este victimă a bărbatului, fie că este agresoare. Termenii utilizați de autorii artico- 
lelor sugerau stereotipurile - „mumă criminală”, „pruncucigașă”, „mumă denaturată”, 
„femeie otrăvitoare”, „soție criminală”. Tocmai pentru că femeile nu comiteau fapte crimi- 
nale în aceeaşi măsură ca bărbaţii și pentru că manifestau o aplecare doar pentru anumite 
infracţiuni, aceste stereotipuri au devenit mai puternice. În presă, efectul părea a fi unul de 
contagiune, descoperirea unei otrăviri îi făcea pe contemporani uşor impresionabili la 
descoperirea unui nou caz la o scurtă perioadă de timp şi se instaura panica unei „epidemii 
de otrăviri”. 


421 „Timpul”, anul XI, nr. 96, 14 martie 1890, p. 2. 
422 „Trompetta Carpaţilor”, anul VIII, nr. 803, 10/26 februarie 1870, p. 2. 
423 Ibidem, anul VIII, nr. 798, 8/20 februarie 1870, p. 2. 

Paradoxal, desi criminalitatea feminină nu a reprezentat un fenomen îngrijorător in 
epocă, femeile apăreau des în presă în ipostaze de răufăcătoare, eclipsând cealaltă iposta- 
ză, de victime. Chiar si în cazurile de pruncucideri săvârșite asupra copiilor ilegitimi, doar 
femeile erau cele incriminate în presă si sufereau consecinţele penale. Într-un mod subtil 
se trăgea un semnal de alarmă că femeia, fire miloasă, blândă poate sávársi crimele cele 
mai fioroase fiind împinsă de pasiuni pe care nu le poate controla precum Maria Corne- 
leață24 din judeţul Vlasca, în 1886: „Nelegiuta femee luă cuțitul de lângă dânsa şi-i taie 
gâtul soțului. Sângele ţişni în toate părțile si o stropi de față. Tocmai acum își dădu seama 
de crima ce făptuise şi începu să tremure”. 

În presa epocii, dar și în literatu- 
ră425 țiganii erau asociați, de regulă, 
furturilor și tâlhăriilor. Pe lângă aces- 
te infracțiuni, ţiganii mai erau 
prezentaţi ca fiind implicaţi în răpiri 
de copii sau, femeile, în înşelăciuni. 
Datorită stereotipurilor puternice, 
prezumția de nevinovăție lipsea în re- 
latările din presă care descriau 
infracțiuni care ar fi fost comise de ti- 
gani. De exemplu, un articol din 
,limpul'26 relata cum un grup de 
cinci țigani au fost prinşi având multi 
bani asupra lor. Unul dintre ei avea si 
o rană adâncă care era proaspătă. 
Concluzia autorului articolului este: 
„Cu siguranță au făcut ei vreo călcare 
pe undeva”. Ştirea anterioară sur- 
prinde un alt element legat de modul 


Fig. 27. Ziarul „Evenimentul, anul IV, nr. în care apăreau ţiganii în ziarele epo- 
1104, 21 noiembrie 1896, p. 2. cii Tiganii acționau împreună, fiind 
organizaţi în bande. Ei apăreau ca un 
grup, nefiind individualizati. Desigur, existau destule știri care descriau infracțiuni săvârşi- 
te de un singur individ, dar nu poate fi ignorată tendinţa ziarelor de a scrie despre 
acţiunile „bandelor de țigani”. Ideea că ţiganii ar fi înclinați să comită infracțiuni, i-a tran- 
sformat în victime pentru că autorităţile, ca şi ziarele, îi nominalizau drept suspecți în 
diferite cazuri. (Fig. 27.) 
În numărul din 4 martie 1900 al ziarului „Universul”427 apărea ştirea intitulată „Fuga 
țiganilor de la Văcăreşti”. Din debutul ştirii erau evidente stereotipurile etnice. Autorul, re- 
lata cum „câmpul de lângă Văcăreşti se făcu negru de o ceată de țigani”. Poliția bănuia că ei 


424 Panait Macri, Din fundul ocnelor, p. 18. 

425 Ibidem, p. 143. Macri afirma că , Tiganii sunt cruzi si a comite crime e ceva natural la ei”. Romanul cu autor 
anonim Groasnicii bandiții Lache si Băbeaanu, Bucureşti, 1901, descria o serie de tâlhării comise de o bandă de 
țigani in 1900 şi 1901, în zone rurale de lângă Bucureşti. 

426 „Timpul”, anul XI, nr. 107, 27 martie 1890, p. 2. 

477 „Universul”, anul XVIII, nr. 120, 4 martie 1900, p. 2. 


Crime înfiorătoare și tâlhării îndrăzneţe 313 


săvârşiseră o tâlhărie si au fost trimişi mai multi jandarmi „să-i aducă grămadă”. Tiganii 
însă au dispărut pentru că pădurarii îi goniseră văzând „un asa potop de ţigani”. În această 
ştire era prezent atât stereotipul că ţiganii ar acționa ca un grup, nefiind individualizati, 
dar şi ideea că ei ar comite tâlhării. Aceleaşi imagini erau perpetuate şi într-o altă ştire din 
1898. În Dâmboviţa avusese loc o tâlhărie și a fost arestată o bandă de ţigani nomazi for- 
mată din şapte familii despre care se presupunea că ar fi comis numeroase hoţii+28. Aceste 
ştiri nu ofereau numele țiganilor suspectaţi sau măcar ai şefilor bandelor, ci doar făceau 
referire la „o bandă”, țiganii fiind percepuți exclusiv ca un grup, toti având aceleași predis- 
poziţii pentru infracţiuni. Oricum, în ultima ştire o bandă formată din şapte familii pare un 
fapt neverosimil, ținând cont de numărul foarte mare al inculpatilor. Reprezentanţii auto- 
ritátilor se purtau uneori abuziv cu ţiganii suspectați de comiterea unor infracțiuni. În 
1888, mai multi țigani au fost bánuiti de o tâlhărie şi polițiștii i-au maltratat. , Adevárul" a 
denunţat comportamentul reprezentanţilor autorităților și a cerut o anchetá42?. „Epoca” 
scria, de asemenea, despre acest caz în numărul din 6 august 1888. Se preciza că ţiganii 
nevinovați au fost arestaţi și aduși la poliție unde au fost şi torturati^430, 

Tiganii nomazi erau priviţi drept un pericol social, mai ales în lumea satelor. În 1903, 
,Adeverul" publica un articol intitulat „Jefuirea satelor”431, pe prima pagină. Acest articol 
relata cum bandele de țigani treceau prin sate jefuind si distrugând casele oamenilor când 
ei erau la câmp. În judeţul Argeş avuseseră loc nenumărate jafuri. Se cereau măsuri din 
partea autoritátilor432. În județul Vlașca acționa o bandă compusă din 24 de țigani si 2 tá- 
rani, în 1878. În , Timpul" apărea ştirea prinderii lor. De asemenea, se menţiona şi numele 
şefului bandei, Nicolae Buciulicáf?3. Tot țiganii nomazi erau răspunzători pentru cinci 
spargeri date într-o seară în orașul Buzău. Știrea de o coloană din „Resboiul” relata si des- 
pre încercările autorităților de a-i prinde. Trei polițiști au pornit în urmărirea celor 15 
țigani, dar au fost bátuti4?^, În numărul din 27 februarie 1883, în „Gazeta Vâlcei” se scria 
despre țiganii nomazi care acționau prin țară, furau de la țărani, jefuiau si, periodic, uci- 
deau. Ei se despárteau în mai multe cete și se mutau în alte zone, astfel încât era dificilă 
prinderea lor435, 

Referirea la numele vinovatului nu era omisă în cazul ştirilor despre omucideri cu un 
singur autor ţigan. În „Pressa” din 28 iulie 1878 se descria „crima oribilă” a ţiganului Ste- 
fan Curelarul care-şi ucisese amanta si îi aruncase cadavrul într-o latrină+36. Omuciderile 
erau asociate cu tâlhăria, de regulă. În numărul din 3 aprilie 1883, din „Resboiul”, apărea 
ştirea cu titlul „Tâlhăria de la bariera Rahovei”. Se preciza că mai multi țigani au fost ares- 
tati pentru tâlhărirea și uciderea fraților Dinu437. 

Presupusa natură violentă a ţiganilor servea uneori drept explicaţie în descrierea unor 
incidente. În „Timpul”, ştirea intitulată ironic „Pacinicii ţigani”, descria o bătaie între doi ti- 


428 [bidem, nr. 186, 18/30 iulie 1898, p. 1. 

429 „Adevărul”, 25 de ani de acțiune 1888-1913, p. 28. 

430, Epoca", anul III, nr. 811, 6/18 august 1888, p. 1. 

431, Adevérul", anul XVI, nr. 5027, 29 iulie 1903, p. 1. 

432 Ibidem. 

433 'Timpul", anul III, nr. 181, 18 august 1878, p. 3. 

434 „Resboiul”, anul VII, nr. 2019, 23 februarie 1883, pp. 2-3. 
435 „Gazeta Vâlcei”, anul II, nr. 19, 27 februarie 1883, p. 3. 
436 „Pressa”, anul XI, nr. 165, 28 iulie 1878,p.3. 

437 „Resboiul”, anul VII, nr. 2058, 3 aprilie 1883, p. 3. 

gani dintr-o comună din Tutova, care se soldase cu moartea unuia dintre ei. Stereotipul et- 
nic era evident de la începutul stirii: „Când se întâlnesc duoi țigani la un loc trebue cel 
puţin o bătae să se nască”438. Desi acest stereotip nu era întotdeauna exprimat clar, mai 
apăreau și alte știri despre incidente similare care-i aveau protagoniști pe ţigani. În 
„Universul”, în numărul din 11 mai 1900439, se descria bătaia dintre ţiganii Mitu Baiaranu 
şi cumnatul său, Nicolae Ramadan, dintr-o comună buzoiană. Cel de-al doilea îi aplicase o 
lovitură mortală lui Mitu Baiaranu. Spre deosebire de ştirea din „Timpul”, aceasta conţinea 
şi numele celor doi protagoniști ceea ce arăta poate şi o altă atitudine față de întâmplările 
descrise. Dacă în cazul stirii din „Timpul”, autorul care semna cu pseudonimul „Nea-Vede” 
ironiza frecvent evreii sau ţiganii, folosind stereotipuri, „Universul” era, în primul rând, un 
ziar de informaţii care dorea să ofere știri cât mai numeroase și precise cititorilor. 

Tigáncile erau asociate infracţiunilor de înşelăciune. Știrile prezentau arestarea unor ti- 
gánci care „făceau farmece” pentru a obţine bunuri sau bani. În numărul din 23 septembrie 
1883 din „Curierul Capitalei”, în cadrul secţiunii „Cronica Judiciară”, sunt descrise faptele 
pentru care era acuzată tiganca Sevasta, o „urmașă a lui Faraon”, pentru a reda sintagma fo- 
losită de autorul articolului++0. Discutia dintre inculpată si un judecător de la tribunalul 
corectional era expusă sub forma unui dialog. Răspunsul Sevastei la întrebarea referitoare la 
ocupaţia ei era: „Dau cu bobii, cu cărţile, fac fermece de iubire...”441, În alte situații, ţiganii 
apăreau în presă sub denumirea de „emancipaţi” pentru a reflecta statutul dobândit de doar 
câteva decenii. În ziarul „Cumpăna” din Turnu-Severin, la 12 iulie 1892 era publicată știrea 
intitulată ,Ghicitóre hótá"^*, Se relata cum emancipata Catalina D. Sosoi, pretinzând cá e ghi- 
citoare, a intrat în mai multe case din Turnu-Severin, furând lenjerii^43. 

Ideea că ţiganii ar fura copii a circulat în Europa încă din secolul al XVI-lea. Autorii din 
spaţiul românesc au fost influenţaţi de lucrarea din 1783 a lui Heinrich Grellmann despre ti- 
gani^^. În general, această imagine este rară în presa din a doua jumătate a secolului al XIX- 
lea în comparație cu aceea a țiganilor tâlhari. „Universul” menţiona în 1898, sub titlul „O co- 
pilă răpită de ţigani”, un astfel de caz. O bandă de țigani răpea copiii pentru a-i vinde în 
Imperiul Otoman+5. Nu am putut identifica însă în presa de la sfârşitul secolului al XIX-lea 
cazurile ca cele din 1914, despre ţigani care mutilează copii pentru a-i trimite la cerşit46. 

În general, ştirile despre ţigani sau evrei, prezentați ca infractori, apăreau mai des spre 
sfârşitul secolului al XIX-lea, din ultimul deceniu. Totuşi, numărul acestor ştiri e mic dacă îl 
raportăm la numărul total al ştirilor despre infracțiunile publicate în ziare. Pornind de la 
ziarele „Resboiul” şi „Telegraphul” am identificat în rândul ştirilor despre omoruri şi asa- 
sinate, lovituri cauzatoare de moarte, tâlhării, furturi, pruncucideri si infracţiuni 
economice (delapidări, înșelăciuni, falsificări de monede) pe acelea în care sunt implicați, 
ca răufăcători, țiganii si evreii. Redăm mai jos cele două grafice rezultate. 


438 Timpul”, anul XI, nr. 101, 20 martie 1890, p. 2. 

439 „Universul”, anul XVIII, nr. 127, 11 mai 1900, p. 2. 

+0 „Curierul Capitalei”, anul I, nr. 19, 23 septembrie 1883, p. 3. 

441 Ibidem. 

+2 „Cumpăna”, anul I, nr. 2, 12 iulie 1892, p. 2. 

444 Petre-Georgian Matei, Tiganii în spaţiul românesc în prima jumătate a secolului al XX-lea. Identitate si alteri- 
tate, teză de doctorat, București, Universitatea din Bucureşti, 2010, pp. 290, 296. 

Conform celor două grafice, numărul ştirilor in care se regăsesc infractori țigani sau 
evrei este mic comparativ cu numărul total al ştirilor despre infracțiunile menţionate. 
Există o evoluţie a numărului știrilor despre infractorii țigani sau evrei. Graficul 21 sur- 
prinde creșterea numărului ştirilor publicate în , Telegraphul", în anii 1887 si 1888 față de 
anii 1877 şi 1878. Această creştere pare să fi fost direct proporțională cu creșterea numă- 
rului total al ştirilor despre infracțiuni în paginile ziarului. Graficul 20 sugerează ipoteza 
unei stabilizări a numărului ştirilor în care apar infractori evrei sau țigani în ziarul 
,Resboiul", în perioada 1888-1899. 

Statistica penitenciará pentru perioada 1866-1905 (vezi Graficul 11) indică tendința 
generală de implicare a evreilor în comiterea unor infracțiuni mai puţin grave - delicte si 
nu a crimelor. Se pare că și în presa din a doua jumătate a secolului al XIX-lea, evreii apă- 
reau frecvent ca răufăcători în cazuri de infracţiuni cu caracter economic: înşelăciuni, 
contrabandă sau delapidări, dar și în furturi sau în răpiri de copii. Ei deveneau şi victimele 
unor infracțiuni violente, tâlhării şi/sau omoruri. Atitudinea antisemită a unor ziare din 
epocă se reflecta în modul și în frecvenţa cu care aceste periodice publicau știri despre 
evrei infractori. Pe de-altă parte, ziarele care apărau interesele evreilor ofereau o altă per- 
ceptie a relaţiei etnie-criminalitate faţă de aceste periodice antisemite. 

Stereotipurile etnice erau clar exprimate în unele situaţii. Am menţionat deja pe auto- 
rul rubricii „faptelor diverse” din ziarul „Timpul”, care semna cu pseudonimul „Nea-Vede”. 
lată cum era descris un caz de înșelăciune din 1890: „Princhindelul Avram Hers de natio- 
nalitate israelită si profesiune-vânzător de máruntisuri, văzând că cu cinstea nu merge 
negotul şi inspirat de tradiționalul și lăudabilul precedent al coreligionarilor săi d'a înșela 
pe creștini, vându lui Ion Petre o pereche de butoni de alamă ca fiind din aur. Apoi românul 
l-a bătut...”447. În această știre se remarcă, pe lângă stereotipul etnic, dubla ipostază a evre- 
ului infractor-victimă. În alte situaţii, Nea-Vede avea un ton neutru față de întâmplările 
relatate, în special dacă acestea erau grave. Ştirea intitulată „Grozava crimă din Botoșani”, 
descria pe un ton neutru tâlhărirea şi înjunghierea unui evreu. 

Prezentarea frecventă a evreilor în presă ca potenţiali infractori este un fenomen întâl- 
nit şi în alte regiuni ale continentului în a doua jumătate a secolului al XIX-lea. Am 
menţionat deja lucrarea lui Daniel M. Vyleta despre asocierea evreilor cu actele criminale 
în ziarele vieneze+49. Într-un număr al ziarului „Oltenia” din 1874 era publicat un articol 
care semnala protestele unor evrei din Galiţia față de tendința generală a ziarelor de a-i 
descrie drept infractori care comit hoţii şi înşelăciuni+50. Știri despre implicarea evreilor în 
hoţii, înșelăciuni si contrabandă apăreau și în „Trompetta Carpatilorü", din 1868. Într-un 
singur număr, existau două astfel de știri+51. Prima ştire, intitulată „Uă fraudă jidovescă”, 
relata cum la Iaşi, un negustor evreu folosea un cântar modificat+52. În a doua știre, un 
evreu din lași, fusese prins în timp ce făcea contrabandă cu rachiu*93, Femeile erau în- 
fátisate în ipostaze de hoaţe. Deoarece oraşele din Moldova aveau o importantă 
comunitate de evrei, ziarele publicau frecvent ştiri despre infracțiunile comise de ei în 
această zonă. În ziarul 
,Natiunea" din 1 aprilie 1883, se regăsea o ştire cu titlul „Ovreica hoaţă”+5+. Evreica Hana 
Vainstain din laşi era bănuită că furase 20 de lei de la un funcționar, dar a jurat cá nu comi- 
sese furtul. În articol se preciza că funcţionarul „ştia valoarea jurămintelor evreieşti” și a 
perchezitionat-o pe Hana, găsind cei 20 de lei. 


447 'Timpul", anul XI, nr. 101, 20 martie 1890, p. 2. 

+8 Ibidem, nr. 178, 19 iunie 1890, p. 2. 

Ideea că evreii ar urmări cu consecvență să-i înşele pe români, avea un impact semnifi- 
cativ asupra modului în care era redactată rubrica „faptelor diverse” din ziarele cu o 
poziție vădit antisemită. În ziarul „Glasul Fălciului”, pagina a treia din numărul apărut la 29 
martie 1900, era dedicată, în mare parte, infracţiunilor comise de evrei+55. O știre despre o 
înşelătorie care a avut loc într-o comună din Tutova purta titlul „Încă o ispravă şi nouă sár- 
lătănie jidovească”. Pe aceeaşi pagină se regáseau ştiri despre condamnárile sau neregulile 
comise de evrei. Termenii folosiți pentru a-i denumi pe aceștia erau, pe lângă acela de 
evreu, „perciunat” și „jidov”. Pe 3 mai ziarul publica la pagina a treia două știri despre 
evrei escroci si una despre un evreu care ar fi fost maltratat de un politist^56. În ziarul 
„Libertatea” din Botoşani, apăreau, de asemenea, ştiri care transmiteau o atitudine de ne- 
încredere față de evrei. În numărul din 29 iunie 1889, apărea o știre despre frauda 
evreului Leivi Sor si o alta despre bătăile pe care le provoca primarul Costache Botez, „un 
jidan botezat”, din comuna Fîntînele457. În „Curierul Rîmnicului” din 8 martie 1884, era 
publicată o știre intitulată „Obrăsnicie jidovească”, în care se descria cum un evreu bătuse 
un român. Autorul știrii remarca „îndrăsneala fiilor lui Israel"458, 

Ziarele care apărau interesele evreilor atacau stereotipurile existente în societatea ro- 
mânească privitoare la evrei. În „Egalitatea” din 18 februarie 1894, apărea un articol 
amplu care critica ideea că evreii cârciumari din mediul rural ar contribui la perpetuarea 
violențelor pentru că vând băutură țăranilor care se imbatá și se iau la bătaie+*?. Ziarul 
„Emanciparea” publica frecvent ştiri în care evreii erau victime ale infracțiunilor sau abu- 
zurilor. Într-o ştire din luna octombrie, un comerciant evreu fusese arestat pentru că avea 
o sumă mare de bani la el deşi arătase poliţiştilor actele care dovedeau de unde provenise- 
ră acei bani+%. În Iaşi doi evrei, mamă si fiu, fuseseră ucişi+61. 

O infracțiune tipică evreilor, ca și ţiganilor de altfel, părea a fi răpirea de copii. În 
„Trompetta Carpatilorü" din 9 mai, la prima pagină se publica un articol de două coloane 
intitulat „Crima nuoa a Jidovilori”+62. Se relata cum dintr-o cameră a hanului Manuc se au- 
zeau tipetele unei fete. Poliţiştii au descoperit cá ea era din Ploiești și fusese răpită de doi 
evrei. După arestarea unuia din evrei, alții au încercat să-l mituiască pe comisarul care se 
ocupa de acest caz463. În august 1868, același ziar publica o ştire cu un subiect similar. „Uă 
Jidancă” din Tulcea a încercat să facă „uă mársavá speculatiune" cu două fete din Galaţi, in- 
tentionánd să le vândă în Imperiul Otoman. Ea a fost arestată de politia localá464. În 
,lelegraphul" din 28 aprilie 1876 era prezentată o altă ştire despre o răpire. Fiica cárciu- 
marului Ițic se convertise la ortodoxie si locuia în casa unui cantonier. Ea a fost răpită de 
tatăl şi fraţii ei65. 

Evreii apăreau şi în rolul de victime şi nu doar în ziarele care apărau interesele evreilor. 
De cele mai multe ori, ei erau victime ale tâlhăriilor. În „Trompetta Carpaţilor”, în cadrul 
secțiunii „Fapte Diverse”, articolul „Hoţii” descria două infracțiuni+66. Evreul Idel fusese 
ucis de hoţi, în apropiere de Bacău. În acelaşi judeţ, evreul Haim fusese bătut si jefuit^97. La 
25 noiembrie 1888, în „Telegraful Român” era publicată știrea intitulată „Ovreică omo- 
rîtă”468, Se preciza că individul Gh. Moise „a ucis'o, prádat'o si a lepádat'o sub un podet" din 
judeţul Iaşi. „Adevărul” semnala un caz în care autorităţile n-au intervenit pentru a opri o 
tâlhărie. În numărul din 2 septembrie 1890 era relatată tâlhăria de la Paşcani+59. Un evreu 
a fost bătut, jefuit si ameninţat cu cutitele, fără ca soldaţii și caporalul care se aflau în fata 
casei lui să interviná^70, 

Pentru perioada 1866-1905, doar o mică parte din cei condamnaţi erau minori. Numă- 
rul condamnaților majori era de zece ori mai mare decât cel al minorilor. Conform Codului 
Penal, un individ era major după ce împlinise 20 de ani. Numărul infracțiunilor comise de 
minori se menținea la un nivel redus si nici în presă acestea nu apăreau decât spre sfârși- 
tul secolului al XIX-lea și/ sau dacă aveau elemente care ar fi putut produce un impact 
deosebit asupra publicului: furturi îndrăzneţe, tâlhării sau omucideri. 

Un astfel de caz spectaculos a avut loc în 1892, fiind prezentat în mai multe ziare natio- 
nale. La 7 iunie 1892, ziarul ploieştean „Democratul” publica pe prima pagină un articol 
amplu, de o coloană si jumătate care purta titlul „Crime în penitenciarul Mislea”+71. Artico- 
lul relata desfășurarea unui proces care judeca un caz de omor săvârşit în penitenciarul de 
minori de la Mislea, Prahova. Fănică Teodoru, grec de origine și major fusese ucis de alți 
trei deținuți dintre care doi minori, de 19 ani fiecare. Se insista asupra cauzelor care i-au 
determinat pe cei trei să-l omoare pe Teodoru. Se pare că victima era favorizată de direc- 
torii penitenciarului si avea autoritate asupra celorlati deținuți, de care profita. În mai 
multe rânduri, el ar fi abuzat sexual pe copiii de 14-15 ani. Cei trei au hotărât să-l ucidă pe 
Fănică Teodoru. După prezentarea cauzelor crimei, autorul articolului consemna: „[...] la 
penitenciarul de minori de la Mislea, în locul penitentei domnesce pederastia”472. Ştirea 
era preluată si de alte ziare. În „Românul”475, apărea la 10/22 iunie o ştire care reproducea 
articolul din ,Democratul". În aceeași zi, , Adevárul" ^74 îşi informa cititorii despre cazul de 
la Mislea folosind, de asemenea, drept sursă, articolul din ziarul ploieştean. 

Ştirile care relatau acte criminale în care erau implicați copiii aveau titluri care sugerau 
subiectele abordate. În ,Resboiul" din 5 octombrie 1883 apărea știrea cu titlul „Copii cri- 
minali”+75. Acest articol făcea referire la două întâmplări petrecute în Suceava, în mediul 
rural. Prima era o „crimă misterioasă”. Dimitrie Boca și soţia sa plecaseră la câmp și au lă- 
sat-o pe fiica lor în grija unei nepoate de 11 ani. La întoarcere, și-au găsit fiica spânzurată. 
Cea de-a doua parte a articolului arăta cum doi copii de 11 ani au legat pe un altul de pici- 

oare şi l-au împins într-o râpă unde a fost găsit mort ziua următoare. Deoarece vârsta 
agresorilor reprezenta elementul care deosebea aceste ştiri de altele, nu se omitea, de cele 
mai multe ori, menţionarea acesteia. 

Infractiunile violente - bătăile sau omuciderile, constituiau subiectele predilecte ale 
ştirilor despre infractorii minori. În „Universul”, pe parcursul anului 1899, au apărut câte- 
va știri care descriau crime comise de copii sau tineri. Pe 22 iunie, articolul intitulat 
„Înjunghierea din Gabroveni”, relata cum cearta dintre Haralambie Popescu, de 13 ani şi 
un anume Gavrilă, de 16 ani, a degenerat în bătaie. Punctul culminant al bătăii era surprins 
în modul următor: „Gavrilă însă, unul din candidaţii ocnelor noastre, nu perdu timpul şi 
scoțând un briceag din buzunar îl înfipse între coastele bietului Haralambie"4^76, Se făceau 
predicții cu privire la destinul criminal al atacatorului care era „un candidat al ocnelor”. De 
asemenea, ştirea îl descria deja ca pe un răufăcător. În încheierea acesteia se preciza că 
„micul asasin se făcu nevăzut'+77. Un incident similar apărea în numărul din 30 august al 
ziarului. Vârsta atacatorului nu era menționată. „Băiatul Petrache Ungureanu din comuna 
Tomești a împușcat pe fata Catinca, din răzbunare. Nenorocita victimă a fost transportată 
în agonie la spitalul Sf. Spiridon”+78. Termenul „băiatul” era folosit pentru a evoca vârsta 
agresorului si în alte cazuri. În numărul din 14 noiembrie era publicată știrea care descria 
cum băiatul Toader Gogonetu din comuna Fântânele îl înjunghiase de trei ori pe sáteanul 
Ioan Stamatin+7?. 

Dacă incidentele nu aveau urmări grave, articolele din presă sugerau că minorii erau dis- 
ciplinati în familie. La sfârşitul lunii august, ştirea „Rănirea din str. Livedea cu Duzi" descria 
cum doi fraţi de 16 şi de 12 ani s-au certat, iar cel mai mic a fost pălmuit. Ca să se răzbune, și- 
a înjunghiat fratele în picior cu un briceag. Comisarul doar a încheiat un proces verbalt80. 

Ideea că mediul social determina comportamentul criminal al minorilor era prezentă în 
cuprinsul unora din știri. În numărul din 1 octombrie se relata un incident grav dintr-o 
comună din Dolj. Doi fraţi, unul de 20 de ani și celălalt de 19 ani l-au bătut pe un consătean, 
iar loviturile i-au provocat moartea481. Autorul articolului insista pe „faima decadentei 
morale a oamenilor din ace comună”. Aproape toti localnicii făcuseră inchisoare^82, 

Cazurile pe care le-am menţionat ilustrau incidente în care erau implicați minori. Au 
existat şi ştiri care aduceau în prim-plan crimele unor minore. De fapt, dacă am lua în dis- 
cutie statisticile penitenciare, putem remarca faptul cá din totalul condamnaților minori 
pentru infracțiuni grave - crime, în intervalul 1866-1905, 25% sunt femei/fete. În cazul 
condamnaților majori pentru crime, în aceeași perioadă, doar 10% sunt femei. Această 
comparaţie arată propensiunea către comiterea unor crime din partea fetelor/femeilor 
minore, cel puţin prin raportarea la cele majore. Probabil această situaţie ar putea fi expli- 
cată si prin alte aspecte precum implicarea băieţilor în crime sau ritmul de dezvoltare 
fizică a fetelor în adolescenţă. 


476 „Universul”, anul XVII, nr. 168, 22 iunie/4 iulie 1899, p. 2. 
477 Ibidem. 

478 Ibidem, nr. 237, 30 august/11 septembrie 1899, p. 3. 

+79 Ibidem, nr. 14/26 noiembrie 1899, p. 3. 

480 Ibidem, nr. 238, 31 august/12 septembrie 1899, p. 3. 

481 Ibidem, nr. 269, 1/13 octombrie 1899, p. 2. 

482 Ibidem. 

Revenind la reflectarea infracțiunilor în presă, un caz din 1871, pe care l-am mai citat, a 
atras atenţia contemporanilor. „Trompetta Carpaţiloru”, prezenta în numărul din 29 apri- 
lie 1871, sub titlul „Assasină”, o întâmplare tragică483, preluată din ziarul „Aurora 
Craiovei”. Un tânăr îi promisese domnisoarei Fita Popescu de 16 ani cá o va cere de soţie, 
însă a renunţat la acest proiect marital. El decisese să se căsătorească cu Zoe, de 15 ani, 
fiica Frusinei Dobreasca. Fita Popescu i-a tras o palmă tânărului cu care trebuia să se cásá- 
torească si apoi a încercat să-l împuște. El a scăpat, dar Zoe nu a fost la fel de norocoasă 
pentru cá Fita „o strangulézá cu ună peschirü, lovind'o cu uă limbă de ferü în capu o lássá 
mórtá táindu-i si limba”. Ştirea descria scene violente si era relatată pe o treime de coloa- 
nă, mai mult decât oricare altă întâmplare din secțiunea „Fapte Diverse” a acelui număr 
din „Trompetta Carpatilorü". 

Acest caz, ca şi altele dintre cele expuse, evidenţiază şi cealaltă ipostază a minorilor în 
ştirile despre infracțiuni şi anume, cea de victime. Copiii puteau fi victime ale atacurilor al- 
tor copii, dar și ale adulţilor. Afacerea Scarvulis şi atentatele la pudoare sau pruncuciderile 
descrise în presă surprind si condiția de victimă a minorilor. Un aspect interesant al aces- 
tor ştiri este relaţia dintre agresori si victimele minore. În numeroase situaţii, agresorii 
erau, de fapt, rude apropiate sau cunoscuți ai minorilor agresati. Știrile despre pruncuci- 
deri relatau crime ale mamelor, Scarvulis era tatăl victimei sale, copiii care răneau sau 
ucideau alti copii erau cunoscuţi ai lor. Mass-media si presa actuală prezintă într-un mod 
exagerat riscul ca orice individ să fie victima unui act criminal. Se inoculează ideea că rău- 
făcătorii sunt străini care pot ataca pe oricine^9^. În cazul ştirilor care relatează despre 
copii ca victime în presa românească din a doua jumătate a secolului al XIX-lea, agresorii 
sunt, cu precădere, rude sau cunoscuți ai acestora. 

Am menţionat pe parcursul acestui capitol modurile în care presa scria despre reacţiile 
autorităților în ştirile cu infracțiuni. Politica editorială a fiecărui ziar influența desigur mo- 
dul în care apăreau reprezentanţii autorităților în știri. „Adevărul”, de pildă, critica 
abuzurile sau lipsa de implicare a poliţiei. Ziarele care apărau interesele grupărilor politice 
aveau poziţii diferite, în funcție de partidul aflat la guvernare. Periodicele adminstrative 
puneau în prim-plan acțiunile reprezentanţilor autorităţilor fără a le critica. Ziarele de in- 
formaţii, ca „Universul”, încercau, de regulă, să păstreze o poziţie neutră. Totuși, publicația 
umoristică „Veselia”, supliment al „Universului”, îi înfățișa pe polițiști sau pe magistrati în 
ipostaze haioase, umiliti chiar de răufăcătorii pe care-i urmăreau. 

les în evidență știrile care acuzau faptele reprezentanţilor autorităţilor. Implicarea 
acestora în activităţi criminale era un subiect predilect al ziarelor. În „Stindardul” din 20 
mai 1876, se scria despre hotiile primarilor care delapidau bani^495. Ca să evocăm un alt zi- 
ar cu un titlu similar, „Stindardulu Liberu” din Craiova, se insinua la 2 februarie 1869, că 
un fost subprefect colabora cu fratele banditului Trancă+86. „Vocea Covurluiului" din 6 fe- 
bruarie 1877, publica reclamaţii privind malversatiunile primarilor, considerate jafuri+87. 
„Voacea Hușului” scria în numărul din 13 decembrie 1873, despre altercatia dintre doi 


483 „Trompetta Carpaţilorii”, anul IX, nr. 908, 29 aprilie 1871, p. 3. 
484 Chris Greer, op. cit., p. 180. 

485 „Stindardul”, anul I, nr. 48, 20 mai 1876, p. 3. 

486, Stindardulu Liberu”, anul II, nr. 4, 2 februarie 1869, p. 4. 

487 „Vocea Covurluiului", anul V, nr. 325, 6 februarie 1877, pp. 2-3. 

funcţionari si brutalitátile unui polițist beat+88. Totuși, în multe cazuri, aceste ziare folo- 
seau ştirile pentru a lansa atacuri politice. „Voința Tecuciului”, organ national liberal, 
relata în numărul din 25 decembrie 1899, despre „abuzurile poliției conservatoare din Te- 
cuci”489, În situaţii rare, abuzurile funcţionarilor erau descrise si în periodicele 
administrative. „Buletinu oficialu al Districtului Neamtul" publica în numărul din 8 august 
1876, un raport către Ministrul de Interne privind abuzurile functionarilor^4?0, 

Ar fi util să discutăm şi câteva cazuri care reflectă poziția autorităților în legătură cu re- 
flectarea criminalității în presa din România. Deseori, reprezentații autorităţilor îşi 
manifestau dezaprobarea față de relatările infracțiunilor din ziarele epocii, care ar defor- 
ma realitatea. La 27 iulie 1896, prefectul de Prahova dezmintea într-un raport către 
Ministrul de Interne, informaţiile publicate în „Adevărul”, conform cărora un subprefect ar 
fi rupt ziarele vândute de un băiat în Câmpina, după care l-a şi bătut. El dezavua si alte ştiri 
din acelaşi ziar care își informa cititorii că în judeţul Prahova bântuia dizenteria, că cineva 
s-ar fi sinucis sau că o femeie murise inecatá^?!, Ziarul publicase în data de 25 iulie 1896, 
un articol intitulat „Contra Adevărului” în care se relata că băiatul de 9 ani vindea 
„Adeverul ilustrat”, dar toate numerele au fost confiscate și rupte. Copilul ar fi fost atacat 
pentru cá era obraznic și vindea ziare socialiste+%2. Tot în judeţul Prahova, în februarie 
1882, a fost trimis un inspector să investigheze acuzațiile că funcționarii Statului comiteau 
ilegalităţi, care fuseseră publicate în ziarul local „Democratul”4%3. Raportul inspectorului 
din 12 martie 1882, arăta că presa mistifică adevărul „pentru a satisface pasiunile și inte- 
resele animate din localitate"4?4^, Se pare că articolele din „Democratul” îi deranjau pe 
reprezentantii autoritátilor pentru cá la 15 august, in acelasi an, prefectul de Prahova scria 
Ministrului de Interne cá ziarul calomnia zilnic funcţionarii, aducând acuze nefondate^?*. 
Uneori, chiar cei cu funcţii importante în Stat reactionau la articolele din ziare. Prim- 
ministrul Lascăr Catargiu, a cerut într-un raport din 22 noiembrie 1872, intentarea unui 
proces ziarelor care publicaseră informaţii referitoare la existenţa unor instrumente de 
tortură la Poliția Capitalei. Aceleași ziare - „Românul” si „Trompetta Carpatilorü", au 
susținut că Ionel Isvoranu și prietenii lui au fost maltratati de polițiști, după ce provocase- 
ră un scandal la teatru^4?6, 


IV. 6 Război şi criminalitate 


» 


„War makes thieves and peace hangs them. 
George Herbert (1593-1633) 


Percepția criminalităţii în ziarele din România nu a fost influențată doar de politica edi- 
torială sau de specializarea fiecărui ziar, ci şi de alte evenimente care au avut un impact 
deloc de neglijat la nivelul societăţii. În general, conflictele armate au fost asociate cu o 


488 „Voacea Huşului”, anul I, nr. 16, 13 decembrie 1873, p. 3. 

489 „Voința Tecuciului”, anul I, nr. 4, 25 decembrie 1899, p. 2. 

490. Buletinu oficialu al Districtului Neamţul”, nr. 3, 8 august 1876, pp. 1-2. 

491 D.A.N.I.C., Fond Ministerul de Interne. Diviziunea Administrativă, dosar 1040/1896, f. 9. 
492 Ibidem, f. 10. 

493 Ibidem, dosar 181/1882, f. 13. 

494 Ibidem, f. 42. 

495 [bidem, f. 130. 

496 [dem, Fond Ministerul Justitiei. Judecátoresti, dosar, 10/1872, f. 4. 

scădere a criminalităţii, pe durata desfășurării lor, pentru ca la sfârşitul acestora, numărul 
infracțiunilor să crească. Studiile unor istorici britanici ca J. M. Beattie si Douglas Hay au 
arătat că pe parcursul secolului al XVIII-lea, perioadele în care Marea Britanie era implica- 
tă în războaie aduceau o scădere a criminalităţii, dar după sfârșitul războaielor soldaţii 
demobilizati se întorceau acasă, ceea ce ducea la o creştere a criminalităţii. Esther Snell a 
analizat schimbările legate de prezentarea criminalităţii în presa din Anglia pe durata con- 
flictelor din secolul al XVIII-lea. Se pare că pe durata războaielor, în ziare apăreau mai rar 
Ştiri despre infracțiuni pentru cá se aloca un spațiu important articolelor și ştirilor despre 
conflictul armat. Totuși, scăderea numărului ştirilor despre fapte criminale nu a însemnat 
şi dispariția violenței din paginile ziarelor. Ştirile referitoare la bătălii relatau detaliat sce- 
ne violente, astfel încât nivelul violenței s-a menţinut constant^?7, 

În a doua jumătate a secolului al XIX-lea, România a participat la războiul Ruso-Turc 
(24 aprilie 1877-3 martie 1878), cunoscut în istoriografia românească drept „Războiul de 
Independenţă” deoarece la 9/21 mai 1877, România, aflată sub suzeranitatea Imperiului 
Otoman, și-a declarat independenţa. La sfârșitul războiului, independența României a fost 
recunoscută internațional. România nu a luat parte la acest război, în mod oficial, de la în- 
ceput. La 4/16 aprilie 1877, prin convenţia semnată cu Imperiul Rus, se acorda trupelor 
ruse libera trecere pe teritoriul ţării. Peste două zile, la 6/18 aprilie a fost decretată mobi- 
lizarea armatei permanente, a celei teritoriale, a milițiilor si a gărzilor orăşeneşti, iar la 29 
şi 30 aprilie, Adunarea Deputaţilor şi Senatul au recunoscut starea de război dintre Româ- 
nia si Imperiul Otoman+%. Primele trupe ale armatei române au trecut Dunărea la 16 iulie 
1877. 

În urma decretului de la 6/18 aprilie au fost mobilizați 100.000 de militari, adică 1,9% 
din populaţia totală a táriif??. Pe durata războiului, numărul celor mobilizați s-a ridicat la 
120.0005%. Dintre aceştia doar 38.000 au luptat pe frontul din Bulgaria501. Majoritatea 
trupelor de jandarmi au rămas în România502. Gărzile orășenești, cu un efectiv de 15.000- 
16.000 de oameni în 1877-1878, asigurau paza oraşelor, a instituţiilor publice, a gărilor şi 
a închisorilor sau escortau convoaiele de prizonieri503. Deşi războiul a luat sfârşit prin tra- 
tatul de la San Stefano, la 19 februarie /3martie 1878, trupele române au fost demobilizate 
la începutul lunii august 1878. Decretul de demobilizare semnat de Carol I, se referea la 
trupele din armata teritorială - dorobantii, călărașii si pompierii. Unităţile armatei perma- 
nente au rămas concentrate la Ploieşti şi în împrejurimi504. E de așteptat ca mobilizarea să 
fi avut avut un impact important asupra criminalităţii din România în perioada aprilie 
1877-august 1878 pentru că un număr semnificativ de indivizi erau încadraţi forțelor ar- 
mate. 


497 Esther Snell, op. cit., pp. 84-86. 

498N. Adăniloaie, România independentă, in Dan Berindei (coord.), „Istoria Românilor. Constituirea României 
Moderne (1821-1878)”, Vol VII, tom I, p. 658. 

499 Cornel Scafes, Horia Vl. Șerbănescu, Corneliu M. Andonie, Ioan I. Scafeş, Armata Română în Războiul de Inde- 
pendentá 1877-1878, Bucuresti, Editura Sigma, 2002, p. 26. 

500N. Adániloaie, op. cit., în Dan Berindei (coord.), „Istoria Românilor. Constituirea României Moderne" Vol VII, 
tom I, p. 664. 

501 Cornel Scafes, Horia Vl. Serbánescu, Corneliu M. Andonie, Ioan I. Scafes, p. 62. 

Examinarea statisticilor criminale ne-a oferit câteva indicii cu privire la o eventuală 
scădere a criminalităţii în perioada 1877-1878. Numărul acuzaților judecaţi de curţile cu 
jurati, deci pentru infracțiuni grave în 1877, a scăzut față de anii anteriori, iar in 1878 a 
crescut la un nivel superior anilor 1874-1876. În 1879, a scăzut din nou, până la numărul 
atins în 1877505, Această evoluţie nu s-a înregistrat pentru toate crimele. Pentru tâlhării si 
jafuri, numărul acuzaților urmează, într-adevăr, evoluţia descrisă anterior. În cazul omoru- 
rilor si asasinatelor, în 1877 şi 1878, numărul acuzaților a scăzut constant pentru ca din 
1879 să crească. În fine, numărul celor acuzaţi de lovituri cauzatoare de moarte era în 
1877 la un nivel similar cu cel atins în 1876, a crescut în 1878 și a rămas constant pentru 
următorii doi ani50. Numărul acuzaților judecaţi de tribunalele corectionale, deci, pentru 
delicte, a scăzut în 1877, a crescut în 1878 şi a scăzut din nou în 1879. Interesant, pentru 
femeile judecate de tribunalele corectionale evoluţia e diferită. După o creștere constantă 
în anii 1874-1878, a apărut o scădere din 1879507. Delictele împotriva proprietăţilor şi cele 
împotriva persoanele nu au variații identice. Numărul acuzaților pentru delicte împotriva 
persoanelor a crescut în 1877 si în 1878, iar scăderea a apărut din 1879508, În cazul delic- 
telor împotriva proprietăţilor, numărul acuzaților a scăzut în 1877, iar în 1878 si 1879 a 
crescut509. În concluzie, datele statistice nu par a indica o evoluţie generală care să confir- 
me ideea că în timpul războiului sau pe durata mobilizării trupelor române criminalitatea 
scade, iar la sfârşitul conflictului si a mobilizării, aceasta ar creşte. O analiză a fiecărei in- 
fracțiuni în parte ar oferi o imagine mai bună cu privire la criminalitatea din perioada 
1877-1878. 

Pe de-altă parte, statisticile criminale nu oferă neapărat informaţii sigure. Rapoartele 
funcţionarilor români din anii 1877 si 1878 scot la ivelă un număr important de infracțiuni 
care ar fi fost comise de soldaţii sau civilii ruşi care-i însoțeau pe primii în trecerea pe teri- 
toriul României. Infractiunile reclamate sunt variate: omucideri, lovituri cauzatoare de 
moarte, tâlhării, furturi, violuri, contrabandă, bătăi sau răpiri. Se pare că foarte puţini din- 
tre cei care comiteau infracțiuni ajungeau în fața justiției, deci probabil numărul real al 
celor vinovaţi de diferite infracţiuni era cu mult mai mare decât numărul celor judecaţi. La 
29 ianuarie 1878, un raport al prefectul de Vlaşca, arăta că soldații ruşi si angajații lor civili 
ruși - parhontii, comiteau crime fiind deseori încurajați de ofițerii lor. De asemenea, prea 
puţini ajungeau în fata justiției comparativ cu numărul mare de crime si delicte pe care le 
săvârşeau510. Problema era și jurisdicția restrânsă a curților cu jurati și tribunalelor din 
România. Doar tribunalele militare rusești îi puteau judeca pe soldaţii ruși care comiteau 
crime şi delicte. Acest proces era îngreunat de faptul că trupele ruseşti se deplasau în marş 
pe teritoriul României. Identificarea vinovaţilor se făcea cu dificultate, iar aplicarea pedep- 
selor era afectată de această situaţie. Un căpitan rus care-l bătuse pe notarul din comuna 
Biserica urma să fie pedepsit potrivit legilor militare, dar regimentul său pornise într-un 
marș, astfel încât aplicarea măsurii a fost amânatăs!1. Desi parhontii care ajutau la tran- 


505 Nicolae A. Alesandrini, op. cit., p. 328. 

506 Pentru aceste trei tipuri de crime, vezi Graficul 14 din capitolul al doilea. 

507 Nicolae A. Alesandrini, op. cit. p. 337. 

508 [bidem, p. 343. 

509]hidem, p. 345. 

510 D. A.N.I.C., Fond Ministerul de Interne. Diviziunea Administrativă, dosar 41/1878, ff. 21-22. 
511 [bidem, f. 263. 

sportul soldaților ruşi puteau fi judecaţi de autorităţile din România, nefiind militari512, era 
dificilă prinderea şi pedepsirea lor pentru că apelau la protecţia ofițerilor ruși, în multe ca- 
zuri. 

Cum a fost însă reflectată criminalitatea în presa din România în această perioadă? Am 
selectat trei ziare - „Resboiul”, „Telegraphul” şi „Pressa”, în care vom analiza frecvenţa cu 
care au fost publicate ştiri despre anumite tipuri de infracțiuni. Crimele si delictele pe care 
le-am identificat au fost grupate în patru categorii, ca în cercetarea cantitativă de la înce- 
putul acestui capitol. O categorie include omorurile, asasinatele şi loviturile cauzatoare de 
moarte, o alta se referă la tâlhării sau jafuri, a treia la furturi şi spargeri si, în fine, ultima la 
infracțiuni cu caracter economic - delapidare, înșelăciune, falsificare de monedă. 

Pentru „Telegraphul” şi „Pressa” am examinat doi ani, 1877 şi 1878. Fiecare an a fost 
împărţit în două perioade: lunile ianuarie-iunie și iulie-decembrie. Motivul pentru această 
segmentare este următorul: deşi armata română a fost mobilizată din aprilie 1877, luptele 
cele mai intense s-au dat în a doua parte a anului. La sfârşitul lunii august, trupele române 
au luat parte la cea de-a treia bătălie de la Plevna, în noiembrie, la bătălia de la Rahova, iar 
la sfârşitul aceleiaşi luni, Plevna a capitulat. În prima jumătate a anului 1878, trupele ro- 
mâne au fost implicate în bătălia de la Vidin. Dacă, într-adevăr, prezentarea războiului în 
paginile ziarelor a determinat o scădere a numărului ştirilor despre infracțiuni, atunci 
acest fenomen ar trebui să fie vizibil, mai ales în a doua parte a anului 1877, când au avut 
loc cele mai intense lupte. De asemenea, din a doua parte a anului 1878 ne-am putea 
aştepta la o creștere a numărului ştirilor care descriau infracțiunile. 

În cazul ziarului „Resboiul”, lipsesc numerele din intervalul aprilie-decembrie 1878. 
Deorece acest periodic a fost lansat la 23 iulie 1877513, nu există numere nici pentru prima 
parte a anului 1877. Astfel, am comparat știrile despre infracțiuni din a doua parte a anului 
1877, cu cele din a doua parte a anului 1879. Rezultatele cercetării noastre sunt ilustrate 
în cele trei grafice de mai jos. 


Graficul 22. Ştiri despre infracțiuni în „Telegraphulu" 1877-1878 

Graficul 23. Știri despre infracţiuni în ,,Pressa" 1877-1878 


a Omoruri, asasinate și lovituri 
cauzatoare de moarte 


a Tálhárii 


m Furturi si spargeri 


Numărul Stirilor 


o Delapidări, falsificări de monede și 
înșelăciuni 


I] 
n 
IL 
aat 
Hu! 
Hu! 
TL 
Ud 


lan-lun 1877  lul-Dec 1877  lan-lun 1878  lul-Dec 1878 


Graficul 24.Stiri despre infracțiuni în „Resboiul" 1877 si 1879 

Conform Graficului 22, în ziarul „Telegraphul”, în a doua parte a anului 1877 au fost 
publicate puţine ştiri referitoare la omoruri, asasinate, furturi sau infracțiuni economice 
comparativ cu anul 1878. Nu se remarcă o scădere față de lunile ianuarie-iunie din 1877. 
Mai mult, numărul ştirilor despre tâlhării din iulie-decembrie 1877 este la același nivel 
cu cel din cele două intervale din 1878. Prezentarea informaţiilor despre război nu a dus 
la o scădere evidentă a numărului ştirilor privitoare la criminalitate față de intervalul 
anterior. Știrile despre unele infracțiuni violente - tâlhării, apăreau la fel de des în a do- 
ua parte a anului 1877 ca şi după încheierea războiului. Încheierea conflictului nu a 
determinat o creştere a numărului ştirilor despre infracțiuni în paginile ziarului. De fapt, 
în prima parte a anului 1878, s-au publicat cele mai multe informaţii despre infracțiuni. 

Graficul 23 ne expune evoluţia numărului ştirilor din „Pressa”. În a doua parte a anu- 
lui 1877 n-a avut loc o scădere a numărului ştirilor despre infracţiuni, ci chiar a crescut. 
Se scria relativ des despre infracţiuni violente - tâlhării si omoruri. În intervalul iulie- 

decembrie 1878 intervine, într-adevăr, o creştere a numărului ştirilor despre infracțiuni, 
cu excepţia celor despre omoruri, asasinate şi lovituri cauzatoare de moarte care nu au 
depăşit nivelul atins în iulie-decembrie 1877. Se pare că ştirile despre infracțiuni grave 
nu lipseau din cele două ziare „Pressa” şi „Telegraphul”, chiar şi în perioada în care s-au 
desfăşurat lupte intense pe frontul din Bulgaria. 

Această idee pare a fi confirmată de Graficul 24, care ilustrează evoluţia ştirilor din 
„Resboiul”. Numărul ştirilor despre infracțiuni grave din intervalul iulie-decembrie 1877 
este chiar mai mare decât cel din iulie-decembrie 1879. Pe de-altă parte, se publicau mai 
multe ştiri despre furturi, spargeri şi infracțiuni economice după sfârşitul războiului, în a 
doua parte a anului 1879. 

În ce măsură prezentarea criminalităţii în aceste ziare reflectă datele din statisticile 
criminale ? Pentru început, trebuie să menţionăm că pot exista diferenţe de definire a in- 
fractiunilor în statistici si în presă. Statisticile criminale transmit versiunea „oficială”, cea 
rezultată în urma unor cercetări judiciare, în timp ce ziarele publicau, de regulă, primele 
informații înainte de încheierea investigaţiilor autorităţilor. Conform statisticilor crimi- 
nale (vezi Graficul 14), numărul celor acuzaţi de omor și asasinat a scăzut de la 307, în 
1877, la 220, în 1878. Totuşi, numărul acuzaților de lovituri si răniri cauzatoare de 
moarte a crescut de la 153, în 1877, la 250, în 1878. Categoria de știri pe care am selec- 
tat-o include informaţii despre omoruri, asasinate şi lovituri cauzatoare de moarte. 
Îmbinând datele din statisticile criminale pentru cele două tipuri de infracțiuni rezultă o 
uşoară creştere de la 1877, la 1878, a numărului indivizilor acuzați. În „Pressa”, numărul 
ştirilor despre aceste infracțiuni este constant pe parcursul celor doi ani, dar în 
„Telegraphul”, creșterea este evidentă. Pentru tâlhării, Graficul 14 indică o creștere a 
numărului acuzaților, fenomen reflectat în „Pressa”, însă nu neapărat și în „Telegraphul”, 
unde această creştere este aproape insignifiantă. În cazul furturilor, dar si al infractiuni- 
lor economice, statisticile ne arată o creştere semnificativă, de la 1877 la 1878514, Atât 
„Pressa”, cât si , Telegraphul" reflectă această tendință. În concluzie, se pare că cele trei 
ziare reflectau, în mare parte, datele din statisticile criminale, prin frecvenţa cu care pu- 
blicau ştiri despre infracţiuni între anii 1877 şi 1878. 

Sunt necesare si câteva precizări referitoare la conţinutul ştirilor şi articolelor care 
descriau actele criminale. Pe durata desfășurării războiului, nu doar infracțiunile violente 
se aflau în prim-plan, ci și relatarea unor scene violente din bătălii sau după încheierea 
acestora. Atrocitátile comise de turci este unul dintre subiectele abordate de mai multe zi- 
are. În „Resboiul”, în numărul din 7 octombrie 1877, apărea la prima pagină o ilustrație cu 
titlul „Cruzimile turcilor”, înfățișând trupul unui soldat rus, torturat și ucis de turci515, În 
,lelegraphul" se publicau ştiri despre atacurile turcilor asupra orașelor şi satelor româ- 
neşti de la Dunăre. Aceste articole scoteau în evidenţă cruzimea turcilor. În numărul din 10 
mai, se scria despre mácelárirea a patru soldati români, despre jafuri, incendieri si omo- 
ruri. „Barbarii”, cum erau numiţi în ziar, au răpit o femeie si mai multi copii din Oltenita516. 
Constantin Bacalbașa menţiona că ziarele din București exagerau prin descrierea acestor 


514 Nicolae A. Alesandrini, op. cit., p. 345. 
515 „Resboiul”, anul I, nr. 76, 7 octombrie 1877, p. 1. 
516 ,' 'elegraphul", anul VII, nr. 1523, 10 mai 1877, p. 2. 

atrocități ale turcilor asupra românilor517. Diabolizarea adversarilor a continuat pe par- 
cursul anului 1877. La 10 august, „Telegraphul” prelua o știre dintr-un ziar rus care 
descria atrocitățile comise de turci în Bulgaria518. Se prezenta măcelărirea bulgarilor din 
oraşul Lovec de hoardele sălbatice de basibuzuci. Indubitabil, preluarea informației dintr- 
un ziar rus ar explica imaginea peiorativă a turcilor. Pe lângă atrocitățile turcilor, în 
,lelegraphul" erau publicate si descrieri ale unor scene macabre de după bătălii. După 
lupta de la Gorny-Dubnic ar fi rămas în urmă „șanțuri umplute cu cadavre”51?. (Fig. 28.) 

Fig. 28. Ziarul „Resboiul”, nr. 86, 17 octombrie 1877, p. 1. 


Din 1878, din ce în ce mai multe știri relatau infracțiuni ale soldaților ruşi din România. 


La începutul lunii martie, , Telegraphul", publica o știre referitoare la o omucidere sávásitá 


de soldaţii ruși. În numărul din 14 mai 1878 al ziarului, se discuta despre bătăile şi omoru- 


517 Constantin Bacalbaşa, Bucureștii de altădată, vol I, 1871-1884 , p. 190. 
518 „Telegraphul”, nr. 1599, 10 august 1877, p. 2. 
51? [bidem, nr. 1667, 2 noiembrie 1877, p. 2. 

rile cauzate de „invazia muscalească”520. Un alt articol arăta că numeroasele abandonuri 
de copii ar fi efectul „şederii muscalilor în țară”521. Astfel de știri au apărut si în lunile ur- 
mătoare. În numărul din 3 septembrie se relata cum a fost arestat un cazac rus care, după 
ce s-a îmbătat, a făcut scandal și a furat un ceasornic?22, Alte incidente erau si mai grave. 
Conform unei alte știri publicate, un ofițer rus a bătut un muzicant care-i deranja pe soția 
şi pe fiul său. După ce au intervenit mai multi oameni în apărarea muzicantului, ofițerul cu 
o „purtare barbară” a început să tragă cu arma spre ei923, Peste câteva zile apărea un arti- 
col cu titlul: „Încă un scandal din partea unui ofițer rus”. Un ofiţer, după ce l-a bătut, a 
început să-l maltrateze pe chelner si pe alti oameni din local, până când a fost dezarmat. 
Din nou, se prezenta comportamentul militarului rus drept sălbatic sau barbar. El „se re- 
pedi ca unu sălbatică asupra lori”52+. Dacă in prima parte a anului 1877 se publicau 
articole despre cruzimile turcilor, ziarul şi-a schimbat treptat perspectiva. După înfrânge- 
rea turcilor şi în contextul ştirilor numeroase despre infracțiunile comise în România, ruşii 
erau diabolizati. La 13 august 1878, un articol din „Telegraphul” expunea, pe larg, cruzimi- 
le rușilor din Bulgaria525. 

Pe durata războiului, ziarele au acordat spaţii ample ştirilor despre infracțiuni care au 
atras atenţia societății. Am menţionat deja cazul banditului Iorgu Serdaru care a jefuit-o pe 
doamna Mumuleanu, în ianuarie 1878. În numărul din 2 august 1877 al ziarului „Resboiul” 
era publicată, sub titlul „O crimă oribilă”, ştirea crimei din strada Renașterii. Doamna Ales- 
sandrina și fiica ei fuseseră ucise526. În ziar se regáseau informaţii despre această crimă si 
pe 6 august, 18 august, 27 august, 10 septembrie. În numărul din 7 octombrie, o coloană 
întreagă din „Resboiul” era dedicată asasinării lui Zaharia Petrescu??7, În ianuarie 1878, o 
altă crimă apărea în paginile ziarelor care descriau detaliat amănuntele macabre. Pe 21 ia- 
nuarie s-a trimis din Capitală spre comuna Ștefănești o ladă. După ce s-a deschis lada s-a 
constatat că înăuntru era un cadavru fără cap şi intestine. Judecătorul de instrucţie a reușit 
totuși să identifice cadavrul. Ucigaşul Mariei Logositopolu era fiul victimei, Ștefan. Se pare 
că ucigașul a lăsat o impresie deosebită chiar si autorităților din cauza „perversităţii sale, 
nemaiîntâlnite la noi în ţară”528. Ziarul „Pressa” publica o ştire despre acest caz sub titlul 
„Cadavru într'o ladă”. La câteva zile, pe 5 februarie, un articol de o coloană prezenta detali- 
at crima???, 

Alte articole din presă descriau înmulţirea infracțiunilor în ţară pe durata războiului. 
Conform numărul din 24 septembrie 1877 al ziarului „Pressa”, creșterea numărului tâlhă- 
riilor şi crimelor era cauzată de faptul că numărul gardiștilor era mai mic comparativ cu 
guvernarea anterioará530, S-ar putea invoca si profilul politic al ziarului „Pressa” care-i 
susținea pe conservatori si, într-o perioadă în care liberalii se aflau la guvernare, redactorii 


520 [bidem, anul VIII, nr. 1824, 14 mai 1878, p. 2. 

521 [bidem, nr. 1833, 25 mai 1878, p. 3. 

522 [bidem, nr. 1916, 3 septembrie 1878, p. 3. 

523 [bidem, nr. 1898, 12 august 1878, p. 3. 

524 [bidem, nr. 1903, 17 august 1878, p. 3. 

525 [bidem, nr. 1899, 13 august 1878, pp. 1-2. 

526 , Resboiul", anul I, nr. 10, 2 august 1877, p. 3. 

527 [bidem, nr. 76, 7 octombrie 1877, p. 3. 

528 D.A.N.I.C., Fond Ministerul de Interne. Diviziunea Administrativă. Poliţia Capitalei, dosar 31/1878, f. 2. 
529 „Pressa”, anul XI, nr. 27, 5 februarie 1878, p. 2. 

530 „Pressa”, anul X, nr. 195, 24 septembrie 1877, p. 4. 

ar fi dorit poate să arate că se inmultiserá infracțiunile. , Resboiul" critica, de asemenea, 
lipsa de eficiență a autorităților în fata inmultirii tâlhăriilor. Printre străinii refugiaţi de la 
sud de Dunăre se regăseau și numeroși tâlhari care „pradă, ucid şi ard” prin toate zonele 
tárii*31, 

Atât analiza cantitativă, cât si cea calitativă demonstrează cá pe durata desfăşurării ráz- 
boiului si, mai ales, în a doua parte a anului 1877, când au avut loc cele mai intense lupte, 
ziarele „Pressa”, „Resboiul” si , Telegraphul" au publicat chiar mai multe ştiri despre in- 
fracțiuni violente - omoruri și tâlhării, decât în prima parte a anului 1877. Din 1878 s-a 
înregistrat o creștere semnificativă a numărului ştirilor despre furturi şi infracțiuni eco- 
nomice. Tot din acest an au început să apară mai multe articole în ziare despre 
infracțiunile comise de soldaţii ruşi pe teritoriul României. Relatarea ştirilor despre in- 
fracțiuni violente pe durata războiului a fost completată de articole şi știri care puneau în 
prim-plan aspecte violente, macabre chiar, ale războiului - atrocități, cadavre abandonate. 
Se pare că, într-o anumită măsură, războiul nu a determinat o deplasare a centrului de in- 
teres în paginile acestor ziare de la relatările despre criminalitate, spre cele legate de 
conflictul cu Imperiul Otoman. De fapt, ziarele au acordat atenţie ambelor subiecte. Dintre 
infracţiuni, au beneficiat de mai multă atenţie cele violente. 


IV. 7 Teoria panicii morale 


„[...]multă vreme după prinderea ucigașului și condamnarea lui, populaţia Capitalei nu'l 
va uita și-i va face o poveste în care isprăvile lui vor fi de sigur cu mult exagerate”. 
„Timpul” (1899) 


În prima parte a anului 1899, principalele ziare din România relatau despre o serie de 
spargeri şi tâlhării care avuseseră loc în Bucureşti. Se părea că victimele predilecte ale 
acestor atacuri nocturne erau cârciumarii din Capitală, motiv pentru care presupusul făp- 
tas avea să fie cunoscut drept „ucigașul cárciumarilor"532, Tâlhăriile din primăvara şi vara 
lui 1899 au produs panică în rândul locuitorilor Bucureștiului. Unii chiar îi atribuiau în- 
sușiri supraomenești considerându-l un diavol. Prin articolele care prezentau detaliat, dar 
nu neapărat realist fiecare atac nocturn, ziarele epocii au fost decisive în crearea, în- 
tretinerea și amplificarea panicii legate de „asasinul cârciumarilor”. 

În a doua jumătate a secolului ale XIX-lea, capacitatea presei de a influenţa cititorii ar fi 
fost exercitată îndeosebi asupra publicului urban. Datele statistice ne indică faptul că la 
1899, doar 22% din locuitorii României erau știutori de carte, iar restul, de 78%, erau 
analfabeți. Raportând aceste cifre la distribuţia pe mediu, situaţia devine mai clară, în me- 
diul urban 49,4% erau alfabetizati și „doar” 50,6% nu ştiau să scrie si să citească. În mediul 
rural însă, 15,2% puteau să scrie și să citească, majoritatea zdrobitoare, 84,1% fiind anal- 
fabeti. Existau si diferente între sexe. Tot în 1899, 51,3% dintre bărbații si 32,2% dintre 
femeile din mediul urban ştiau să scrie şi să citească, iar din mediul rural 19,6% dintre 
bărbați si 3,4% dintre femei puteau, de asemenea, să scrie si să citească. Ziarele scriau, cu 


531, Resboiul", anul I, nr. 123, 23 noiembrie 1877, pp. 1-2. 

532 Acest subcapitol se bazeazá, in mare parte, pe articolul nostru, Gabriel Constantinescu, Moral Panics and the 
“killer of the innkeepers" from Bucharest (1899), în „The Romanian Journal of Modern History”, vol II, No. 2, De- 
cember 2011, pp. 83-103. 

precădere, pentru un public urban și masculin533. Este imposibil de evaluat exact câţi indi- 
vizi aveau acces la informaţiile din ziare pentru că acestea ar fi fost citite și în public, astfel 
încât şi indivizii care nu știau să citească aflau de existența unor știri despre crime în pagi- 
nile ziarelor. Oricum, în mediul urban în jur de 50% dintre indivizi, ar fi avut acces direct la 
informaţiile din ziare, în timp ce în mediul rural acest procent era doar de15%. 

Comportamentele criminale în general, mai ales cele violente, au un potenţial ridicat de 
a fi prezentate în ,stiri". Caracterul lor inedit, spectaculos, explică frecvenţa cu care le re- 
găsim în presă. Această relație privilegiată a presei cu criminalitatea nu este o 
caracteristică exclusivă a lumii contemporane. La sfârșitul secolului al XIX-lea, unii autori 
criticau propensiunea ziarelor pentru crime, tâlhării şi alte delicte, îndeosebi violente. Zia- 
ristul Aurel Alexandrescu-Dorna, a publicat un studiu - Presa și propagarea crimei (1899), 
în care și-a manifestat îngrijorarea în legătură cu propagarea crimelor datorită influenţei 
presei. El se arăta revoltat de faptul că si in presa românească „se scrie foarte mult despre 
bătăi, asasinate, fapte criminale, descrieri înspăimântător de amănunțite”. Citând mai mul- 
te lucrări, el argumenta că relatarea actelor de violență provoacă emoție cititorului care, în 
anumite situații, ajunge să comită el însuși astfel de acte. 

După cum am menţionat, tâlhăriile erau printre cele mai numeroase crime din epocă. În 
statistica penitenciară pentru perioada 1866-1905, dintre toate infracțiunile grave, cei mai 
multi indivizi fuseseră condamnaţi pentru tâlhării. Urmau, în ordine descrescătoare, cei 
condamnaţi pentru omoruri, incendieri, răniri provocatoare de moarte si asasinate534. Si- 
gur, în presă cazurile de tâlharie/banditism apar des datorită caracterului lor exceptional 
în comparaţie cu furturile sau cu contraventiile, însă ele chiar par a fi numeroase dacă fa- 
cem referire la statisticile criminale. Totuși, chiar și statisticile criminale pun în evidență 
infracțiuni precum tâlhăriile sau crimele în comparație cu cele mai puţin grave. E mult mai 
probabil ca un asasinat sau o tâlhărie să fie înregistrate în statistici decât un furt simplu535, 

În primăvara anului 1899, primele acţiuni ale lui Ion Pipa, cel care avea să fie denumit 
„ucigașul cârciumarilor”, nu au fost tâlhăriile, ci spargerile care vizau locuințele unor co- 
mercianti, hanurile sau cârciumile. Spargerile se transformau uşor în tâlhării pentru cá 
dacă agresorul era surprins, el recurgea la violență. Ideea unui ucigaș al cârciumarilor s-a 
conturat treptat în presă, pe măsură ce spargerile și apoi tâlhăriile se tot inmulteau fără ca 
autorităţile să le poată stopa. Poliţia a arestat câțiva suspecti, dar misteriosul criminal îşi 
continua activitatea, ceea ce avea ca efect amplificarea interesului ziarelor şi al publicului 
pentru el. Un articol din „Timpul”, de la începutul lunii mai, intitulat „Omorâtorul cârciu- 
marilor din Capitalá"536, arăta cum oamenii legii încercau să descopere cine era în spatele 
nenumăratelor tâlhării care îngroziseră populația oraşului. Imaginea ,ucigasului cârciu- 
marilor” devenise un reper în minţile contemporanilor săi. Tâlharul cu o pușcă scurtă care 
ucidea cárciumari si nu putea fi prins de Poliţie, era o vedetă. După o nouă spargere, din 
luna mai, cititorii erau informaţi537 că: „Ucigaşul care a îngrozit Capitală printr-o serie de 
crime a lovit din nou eri noapte. La curtea cârciumarului Vasile Spirea, str. Clopotarii Vechi 


sssLeonida Colescu, Recensământul general al populatiunei României din decembrie 1899, Bucureşti, Lito- 
Tipografia L. Motzătzeanu, 1900, p. 27. 

534 Anastase Stefánescu-Galati, Asupra statisticei criminale, p. 17. 

535 V. A. C. Gatrell, T. B. Hadden, Criminal statistics and their interpretation, pp. 350-351. 

536, Timpul", anul XXI, nr. 95, 1/13 mai 1899, p. 2. 

537 [bidem, anul XXI, nr. 105, 14/26 mai 1899, p. 2. 

a intrat pe o fereastră. [...] Avea puşca scurtă dar băiatul din prăvălie a dat alarma. Fiorul 
groazei trecu prin piepturile tuturor”. 

Multi locuitori ai Capitalei erau terifiati de perspectiva unei întâlniri intempestive cu 
„ucigașul cârciumarilor”. Ca urmare, tâlharului îi erau atribuite tot mai multe fapte, oame- 
nii alertând Poliţia chiar si când nu era necesar. Astfel, în imaginaţia locuitorilor temători, 
Pipa crease impresia că poate fi în mai multe locuri în același timp. Un articol din 
„Universul”538, descrie cum un locuitor alertase politia în legătură cu existenţa unei bande 
pe strada Grozávesti. „Nu se știe dacă nu e decât efectul fricii îngrozitorului ucigas al câr- 
ciumarilor". Un alt caz5?? a fost semnalat la numai două zile când „un locuitor ce crede că a 
dat de o bandă, trage în ei”. Autorul articolului lasă să se înțeleagă că acel locuitor avea 
„sufletul îngrozit de fiorosul ucigas al cârciumarilor”. 

Panica produsă de „ucigașul cârciumarilor” a fost indusă, întreținută și amplificată, în 
mare măsură, de presa epocii. Pentru a ne referi la cazul „ucigașului cârciumarilor”, tâlhă- 
riile lui aveau loc, de regulă, în cârciumi sau în casele cârciumarilor, nu în spaţiul public, ca 
cele din Colchester în 1765 sau Londra în 1856 şi 1862, analizate de istoricii britanici Pe- 
ter King, Jennifer Davis şi Rob Sindall. Acestea sunt câteva consideraţii preliminare, 
urmând ca o investigaţie profundă să evalueze posibilitatea utilizării conceptului de 
„panică morală”. 

Evoluţia ştirilor despre tâlhăriile şi spargerile „ucigașului cârciumarilor” este una ascen- 
dentă. Într-o fază incipientă, ziarele relatau despre spargerile și tâlhăriile din primăvara lui 
1899 fără a le acorda o atenţie deosebită. Ulterior, ideea că toate acțiunile ar avea un singur 
faptas, un misterios asasin, a devenit unul din subiectele centrale ale presei epocii. Acest tâl- 
har a ajuns chiar personaj în două romane populare și o piesă de teatru. De asemenea, după 
prinderea sa, la începutul lunii iunie, ziarele i-au dedicat în continuare numeroase articole. 
Din august 1899, presa și cititorii şi-au pierdut din interesul pentru „ucigașul cârciumarilor”, 
doar procesul sáu de la sfârşitul anului beneficiind de o atenţie sporită. Desi apetenta pentru 
ştirile legate de Ion Pipa, „ucigașul cârciumarilor” s-a diminuat vizibil, nu a dispărut cu totul, 
încercările sale de evadare aducându-l din nou în prim-plan. 

Încă din februarie 1899, au avut loc în București mai multe spargeri consemnate în 
presa vremii. Chiar dacă la proces lui Ion Pipa i-au fost imputate 32 de spargeri, unele în- 
sotite de asasinate, se pare cá nu toate au fost comise de el549, Se zvonea că Poliţia încerca 
să rezolve unele cazuri punând pe seama lui Pipa tâlhăriile comise la începutul anului 
1899. „Universul” relata în numărul din 9 februarie5+1 despre o spargere la casele de fier 
ale unei companii. Peste două săptămâni, o altă spargere apărea în paginile ziarului. De da- 
ta aceasta, un comerciant fusese victima. Ştirea arăta că modul de operare era identic cu 
cel caracteristic unor spargeri anterioare, ceea ce încuraja pe autorul articolului să specu- 
leze cá o bandă pusese la cale spargerile din acea perioadă5+2. 

În general, ziarele au o predispozitie pentru relatarea detaliată a infracţiunilor violen- 
te, astfel încât spargerile beneficiau de mai multă atenţie atunci când erau însoţite de 
crime. În numărul din 21 martie, ,limpul" prezenta în cadrul secţiunii „Întemplări”, „crima 


538 „Universul”, anul XVII, nr. 139, 24 mai/5 iunie 1899, p. 2. 
53? Ibidem, anul XVII, nr. 141, 26 mai/7 iunie 1899, p. 2. 

540 „Dreptatea”, anul IV, nr. 1269, 24 decembrie 1899, p. 2. 
541 „Universul”, anul XVII, nr. 38, 9 februarie 1899, p. 2. 

54; ]bidem, anul XVII, nr. 50, 21 februarie 1899, p. 2. 

îngrozitoare” din Calea Dorobanţi. Conform articolului, cârciumarul Gheorghe Potcoavă 
fusese ucis de niște spărgători care veniseră să-l jefuiască. Un individ a intrat pe un geam 
tăiat cu un diamant și l-a ucis pe cárciumar cu un foc de revolver54%. Peste zece zile, un alt 
cârciumar cădea victimă. Sub titlul „crima din Bulevardul Pache"5^^, , Timpul" relata cum 
Bucur Nicolae şi-a găsit sfârşitul după ce a fost împușcat de doi tâlhari. Ziarul îşi informa 
cititorii că făptaşii au fost arestaţi de autorităţi. Totuși, în numărul din 8 aprilie, ziarul ară- 
ta că un anume Mişu Papadopol, presupus autor al crimelor din bulevardul Pache și Calea 
Dorobanţi, era interogat de autoritáti54*. În același număr, descrierea altei crime, similară 
cu celelalte două, ocupa aproape o coloană din spaţiul ziarului. Crima din strada Petre 
Dumitrescu avea drept victimă tot un cârciumar. Heinrich Schmidt și cumnatul său au fost 
împușcați de un tâlhar care încerca să-i jefuiască. Efectul celor două ştiri prezente în ace- 
laşi număr al ziarului era amplificat de constatarea că la locul ultimei crime au fost găsite 
cartușe similare cu cele din Calea Dorobanţi si din bulevardul Pache ceea ce indica un au- 
tor comun546. Ecourile acestor trei crime s-au regăsit în paginile ziarului si în zilele 
următoare. Poliţia îl arestase pe contrabandistul Taflan și susținea că el era, de fapt, 
„înfiorătorul ucigaş”, care-i omoráse pe cârciumari, iar Mişu Papadopol era nevinovat5?. 
Deşi toate suspiciunile planau asupra lui Taflan, polițiștii nu descoperiseră puşca crimina- 
lului5+8. Pușca sa scurtă, Lefaucheux, avea să devină un element cu încărcătură simbolică in 
presa vremii, fiind asociată cu „ucigașul cârciumarilor”. 

Impactul acestor spargeri însoţite de asasinate a fost resimţit repede în ziarele epocii. 
„Dreptatea” relatase, de asemenea, despre cele trei crime, iar peste câteva zile, un articol 
de o coloană, pe prima pagină a ziarului, analiza valul recent de infracțiuni. Apărut sub ti- 
tlul „Crimele din Capitală”5%, nefiind încadrat secțiunii „faptelor diverse”, articolul debuta 
prin constatarea că se comiteau din ce în ce mai multe crime. Autorităţile erau criticate 
pentru că nu-i găsiseră pe asasini. Potrivit unei ipoteze răspândite, aceste crime fuseseră 
săvârşite de o bandă. Autorul aprecia că cei care-i omorau pe cârciumari erau „criminali 
ordinari, simpli si necivilizati", în comparaţie cu cei din Occident, precum Jack Spintecáto- 
rul. „Furtul este mobilul cel mai brutal al crimei si cel mai primitiv. Criminalii moderni nu 
mai asasinează pentru furt; ei omoară pentru o idee, pentru o pasiune, pentru o răzbunare 
sau, în cazul cel mai rău, pentru a grăbi primirea unei moşteniri”550. Predilectia pentru je- 
fuirea cárciumarilor s-ar justifica prin faptul că aceştia erau oamenii cei mai înstăriți din 
mahalale. 

Una dintre primele referiri la supranumele de „ucigaşul cârciumarilor” a apărut în 
„Timpul”, în numărul din 1 mai. Articolul de două paragrafe, intitulat „omorâtorul cârciu- 
marilor din Capitală” și integrat secțiunii „Întemplări”, prezenta progresele anchetei 
Poliţiei. Papadopol fusese eliberat, iar Taflan, devenit principalul suspect, era interogat551. 
Totuşi, se părea cá de fapt, nu el comisese acele crime. „Dreptatea” relata spre mijlocul lu- 


543 Timpul”, anul XXI, nr. 64, 21 martie/2 aprilie 1899, p. 2. 
5^ Ibidem, anul XXI, nr. 71, 31 martie/12 aprilie 1899. p. 3. 

nii despre o nouă lovitură a „ucigașului cârciumarilor”. Victima, un cârciumar de pe strada 
Clopotarii vechi, fusese jefuită de un individ cu o pușcă scurtă. Cârciumarul împreună cu 
un sergent l-au urmărit fără succes. Articolul de o jumătate de coloană, descria și măsurile 
luate de autorități. Pe străzile din împrejurimi au fost postați 25 de sergenti pentru a bloca 
orice încercare de scăpare a tâlharului. Un lucru era cert, gloantele identice cu cele folosite 
în cazurile anterioare, indicau un autor comun -,ucigasul cârciumarilor”552. Articolul din 
„Timpul” avea un plus de dramatism: „Ucigaşul care a îngrozit Capitala printr'o serie de 
crime a lovit din nou eri noapte”. Când sergentul si cârciumarul și-au dat seama pe cine 
urmăreau, „fiorul groazei trecu prin piepturile tuturor"553, 

După mijlocul lunii mai s-au înmulţit ştirile despre „ucigașul cârciumarilor”. Se pare cá 
acţiunile sale inspirau si alti răufăcători. „Universul” preciza că „înfiorătorul ucigas al câr- 
ciumarilor din Bucureşti a găsit imitatori, indivizi deciși să calce pe urmele lui"55*, Un 
individ se apucase de tâlhării fiind „gelos de gloria ucigașului cárciumarilor". Peste două 
zile, o altă spargere era prezentată în ziar. A fost, de asemenea, descoperit un cartuș ca ace- 
lea întrebuințate de „ucigaşul cârciumarilor”. Autorul articolului aducea din nou în discuţie 
ideea că misteriosul asasin își găsise imitatori: „Nu cumva o bandă foloseşte această pușcă 
şi răspândește groaza în rândul cârciumarilor ?"555, Impactul ştirilor despre „ucigașul câr- 
ciumarilor" se resimțea si în reacţiile locuitorilor Capitalei. Un individ a alertat Poliția după 
ce crezuse că se întâlnise cu o bandă pe strada Grozăvești. „Nu se știe dacă nu e decât efec- 
tul fricii de înspăimântătorul ucigaș al cárciumarilor"556, Un caz similar a avut loc la două 
zile distanţă. Un alt locuitor cu „sufletul îngrozit de fiorosul ucigas al cârciumarilor” a tras 
câteva gloanţe spre ceea ce credea el cá era o bandă557. Seria de tâlhării era asemănată cu o 
epidemie558. „De cît-va timp o adevărată epidemie se manifestează în lumea făcătorilor de 
rele. Mai toti dau preferință pentru operaţiile lor nocturne cîrciumarilor...”. Ipoteza că, de 
fapt, existau mai multi asasini ai cârciumarilor prindea contur în ziarul „Dreptatea”: 
„Explicaţia care pare mai plausibilă este că hoţii sînt constituiți într'o adevărată bandă, în- 
voită să opereze în mod identic pentru a putea beneficia de confuziunea ce sar 
produce"55?, De altfel, această idee a apărut în mai multe articole din „Dreptatea” care des- 
criau spargerile din București. Indiferent dacă erau mai mulți asasini ai cârciumarilor sau 
doar unul, știrile transmiteau informaţii ce duceau cu gândul dacă nu la o panică, atunci cel 
puţin la o stare de neliniște sau frică răspândită în rândul locuitorilor din Bucureşti. În 
mod evident, ştirile din presa epocii prezentau doar câteva fațete ale realităţii, însă prin 
elementele puse în prim-plan, conturau imaginea unui tâlhar invincibil de care se temeau 
cei mai multi. 

De obicei, faptele „asasinului cârciumarilor” ca si celelalte acte de violență își găseau lo- 
cul în paginile ziarelor la secțiunea rezervată „faptelor diverse”. Spre sfârșitul lunii mai, 
unele din articolele care relatau despre faptele sale nu mai erau încadrate „faptelor diver- 

se”, alături de ceilalți răufăcători. El avea deja un alt statut. „Ucigaşul cârciumarilor” deve- 
nise o personalitate prin atenţia pe care i-o acorda presa. Tipologic, acțiunile sale 
aparţineau acestei secțiuni, dar statutul său era unul diferit de acela al unui bandit obișnu- 
it, fiind asociat cu memoria de lungă durată. 

În „Timpul”, articolul intitulat „Goana după asasinul cârciumarilor”, de o jumătate de 
coloană, nu mai apărea integrat secțiunii „Întemplări”560. Banditul fusese reperat de un 
sergent de stradă care a dat alarma. Desi a fost urmărit de mai multi sergenti si jandarmi, 
el a reuşit să scape, rănind pe doi dintre aceştia. Se părea că oricâte focuri de revolver ar 
trage, poliţiştii tot nu-l puteau nimeri. Măsurile autorităților se dovedeau a fi încă o dată 
ineficiente: „Timp de 3 luni de zile acest criminal misterios terorizează Capitala, omorînd 
şi jefuind, fără ca, cu toată buná-vointa și cu tot zeul [sic] poliţiei, să poată fi prins". Prefec- 
tul Poliţiei, Algiu a oferit o recompensă pentru denuntarea sau prinderea tâlharului. În 
numărul din 3 iunie, apăreau două articole dedicate misteriosului criminal. Primul, de o 
coloană si neinclus secțiunii „Întemplări”561, relata despre încă o încercare de spargere a 
unei cârciumi. Sergentii l-au urmărit din nou pe tâlhar, fără succes însă. Articolul scotea la 
iveală câteva aspecte interesante. Credinţa în invincibilitatea asasinului, era răspândită nu 
doar în rândul locuitorilor din cartierele márginase ale Capitalei, ci şi printre sergentii ca- 
re-l urmăreau. Astfel, un sergent ar fi spus: „De geaba mai căutăm pe ucigaș; el are un dar, 
că îndată ce pune mâna d'asupra ochilor, poti să tragi cât vei vrea cu pusca în el căci 
glontul nu-l prinde”. Completarea autorului articolului este revelatoare: „Credem de prisos 
să mai spunem că bietul sergent major tremura de frică”562. Pe de altă parte, gardiştii erau 
acuzaţi de lasitate. Revolverele trebuiau folosite de la distante scurte pentru a fi eficiente - 
„Mai puţine focuri, domnilor gardisti, si mai multă bárbátie". În fond, atât aparenta invul- 
nerabilitate a tâlharului, cât și lașitatea sau incompetenta polițiștilor reprezintă explicaţii 
complementare care justificau succesul „ucigașului cârciumarilor”. Cel de-al doilea articol 
din acel număr al ziarului , Timpul", inclus secțiunii „Întemplări”, se ocupa de legenda asa- 
sinului. Sergentii ajunseseră să creadă cá nu poate fi atins de gloanţe pentru că ar fi 
necuratul565. La Poliţie veneau zilnic oameni din cartierele mărginaşe ale Capitalei care 
pretindeau că l-ar fi întâlnit. Acest criminal părea a fi în mai multe locuri în același timp. 
Alti răufăcători încercau să profite de spaima cauzată de „ucigașul cârciumarilor”, atacând 
cârciumi. Autorul articolului anticipa, în mod corect, că asasinul va fi prins, dar faptele sale 
nu numai că nu vor fi uitate, însă vor fi prezentate exagerat. „Ori cât de tovarăş cu necura- 
tul o fi ucigașul cârciumarilor, dar în urma mesurilor luate de poliție, nu va mai putea fi 
mult timp liber. Este însă sigur că multă vreme după prinderea ucigașului și condamnarea 
lui, populaţia Capitalei, nu'l va uita și-i va face o poveste în care isprávile lui vor fi de sigur 
cu mult exagerate"564, Aurel Alexandrescu-Dorna, în studiul deja citat arăta cum criminalii 
celebri din epocă, precum Licinski sau Florea, erau asociați în popor cu haiducii din tre- 
cut565. Asemenea haiducilor, criminalii celebri ar fi avut calități supraomenesti. Cazul 

„ucigașului cârciumarilor” nu este unic. Simion Licinski, banditul care a acţionat în Dobro- 
gea, în perioada 1886-1891, era considerat de contemporani un diavol566. 

Măsurile luate de autorităţi erau, în unele situaţii, abuzive asa cum relata „Timpul” în 
numărul din 4/16 iunie. Sergentii de stradă l-au confundat pe un actor cu „ucigașul cár- 
ciumarilor”. Ei l-au urmărit şi chiar au tras spre el fără a-l răni. Ulterior, s-a dovedit că 
sergentii nu doreau să riște și să se apropie de suspect, acesta fiind motivul pentru care l- 
au urmărit si au tras de la distantá»97. „Dreptatea” prezenta aceeaşi întâmplare punând în 
evidenţă panica oamenilor. Chiar și titlul articolului era „De frica ucigașului cîrciumarilor”. 
Starea de spirit a locuitorilor, mai ales a comercianților putea da naștere la incidente re- 
gretabile. „De cînd cu ucigașul cîrciumarilor, o adevărată teroare stăpînește spiritul 
comercianților de pe la margina orașului. Bietii oamenii ne mai au odihnă nici noaptea, 
tresar din somn la cel mai mic sgomot, si cum li se pare că zăresc o umbră suspectă pun 
mîna pe revolverul încărcat pe care-l au la căpătiiu si tranc! Îl descarcă în gol, pricinuind 
panică în cartier [...]. Nu e zi să n'avem de înregistrat cazuri de acestea, si de sigur că ni- 
meni nu poate fi învinuit de aceasta, căci nimic nu e mai justificat de cît panica de cari sînt 
cuprinşi bietii cîrciumari cărora misteriosul asasin le-a acordat o nenorocită preferintá"568, 

Panica produsă de „ucigașul cârciumarilor” a fost surprinsă si de alte tipuri de publi- 
catii. Revista umoristică „Veselia” i-a dedicat câteva articole misteriosului asasin. În 
numărul din 6 iunie 189956, o ilustrație centrală îl înfățișa pe tâlhar în lupta cu gardistii. 
Speculând zvonurile legate de capacitățile supranaturale ale infractorului, acesta era re- 
prezentat ca un diavol, cu coadă, coarne și aripi, îmbrăcat într-un costum elegant. El le 
făcea cu mâna polițiștilor care trăgeau focuri de revolver. În cealaltă mână avea celebra sa 
pușcă scurtă si o pancartá pe care scria „Cine mé prinde, primește 1000 lei recompensá!". 
Explicatia versificatá a imaginii invoca cele mai cunoscute caracteristici ale asasinului, pre- 
luate, desigur din presa epocii. „Cel ce omoară cárciumarii/Cu atâta îndrăzneală, /A ajuns 
ş'o să remâie/Veci de veci de pomenealá../Cicá'i scurt, la față oaches,/Si'mbrácat cum se 
cuvine.../[...] Căci cu carabina'i scurtă,/Dă la focuri cu'ndráznealá/Si omoară p'ori si cine/I 
s'o pune la iveală... [...]Geaba trag în el cu gloanţe /Că nici unul nu'l lovește, [..] După mine, 
ucigasul[...] Nu e altul, zău, că nu e/De cât dracul în persoană”570. O altă ilustrație a revistei 
înfățișa „Hora cârciumăreselor”. Sotiile cârciumarilor erau fericite că soţii lor nu mai aveau 
grija tâlharului. Într-adevăr, fascinația pentru „ucigașul cârciumarilor” nu a dispărut nici 
după prinderea sa, la începutul lunii iunie 1899. El „a rămas de pomeneală”, devenind per- 
sonaj în două romane populare ale epocii571. (Fig. 29.) 

Prinderea celebrului tâlhar si dezvăluirea identităţii acestuia au fost câteva zile subiec- 
tele cele mai importante ale ziarelor Capitalei. „Ucigaşul cârciumarilor” era, de fapt, un 
tânăr de 17 ani, cunoscut mai ales după pseudonimul sáu - Ion Pipa. , Timpul" anunţa 
prinderea tâlharului în numărul din 8/20 iunie572. În fiecare dintre următoarele patru zile, 

Simion Licinski în cultura populară, pp. 215, 217. 

567 Timpul”, anul XXI, nr. 125, 4/16 iunie 1899, p. 3. 

568 „Dreptatea”, anul IV, nr. 1088, 4 iunie 1899, p. 3. 

569 , Veselia", anul VIII, nr. 23, 6 iunie 1899, pp. 1-2. 

femei de la Plătărești). Roman original, partea a doua, Bucuresci, Lito-Tipografia L. Motzátzeanu, 1904. 

ziarul dedica alte articole evenimentului. Pe tot parcursul lunii iunie, „Timpul”, ca și cele- 
lalte ziare importante, a publicat numeroase ştiri legate de „ucigașul cârciumarilor”, 
cunoscut acum drept Ion Pipa. 


HORA CARCIUMARESELOR 


Fig. 29. Ziarul „Veselia”,, anul VIII, nr 25, 20 iunie 1899, pp. 1-2. 


Analiza calitativă a ştirilor din trei ziare pentru perioada martie-iunie 1899, ne conduce 
către câteva concluzii preliminare privind posibilitatea de aplicare a conceptului „panicii 
morale”. Ziarele au început să prezinte din ce în ce mai des spargerile unor cârciumi de la 
sfârșitul lunii martie. Asasinarea celor trei cârciumari a determinat focalizarea ziarelor pe 
această infracțiune - spargere însoţită de tâlhărie, victimele fiind mai ales cârciumarii. 
Treptat, știrile din presă au cauzat și întreținut o stare de neliniște, chiar panică în rândul 
cititorilor. Comerciantii si cárciumarii din cartierele mărginașe erau stápániti de o 
,adeváratá teroare". Este, deci, o panicá care viza cu predilectie o anumitá categorie socia- 
lá si zona de periferie a Capitalei. Ín ce másurá a fost o panicá moralá ? Reactiile ziarelor 
scot la iveală diferite probleme ale societății românești. Incompetenta autorităților sau 
laşitatea şi nepriceperea poliţiştilor apăreau frecvent ca explicaţii ale succesului tâlharului. 
A fost publicat și un articol în „Dreptatea”, care discuta despre faptul că infractorul sau in- 
fractorii erau necivilizati si primitivi. Prin consecințele stării de panică pe care o cauzase, 
„ucigașul cârciumarilor” a ajuns o ameninţare la adresa siguranţei tuturor locuitorilor Ca- 
pitalei nu doar a cârciumarilor. Este, deci, o panică morală. Pe de-altă parte, măsurile luate 
de autorități pentru a stopa această serie de infracțiuni nu se pot încadra celor caracteris- 

tice unei situaţii clasice de panică morală. Prezentarea frecventă a ştirilor despre asasin nu 
a determinat o înăsprire a legilor sau condamnări cu pedepse mai grele. Autorităţile au 
oferit o recompensă pentru prinderea făptașului, au arestat câţiva suspecti şi au postat 
mai multi sergenti pe străzi. Poate singura situație care demonstrează o măsură abuzivă 
este legată de cazul actorului urmărit de sergenti pentru că a fost confundat cu ucigașul. 

O cercetare cantitativă a modului în care ziarele au reflectat spargerile şi tâlhăriile din 
perioada martie-iunie 1899 va demonstra dacă presa a ilustrat exagerat cazurile din acele 
luni. Panica morală presupune, în primul rând, reacţii ale presei care să se situeze dincolo 
de ceea ce pot fi considerate relatări realiste. Care este graniţa între o prezentare realistă 
şi una nerealistă, fie supraevaluată, fie subevaluată a criminalităţii ? În general, se acceptă 
că statisticile criminale oferă o imagine realistă a criminalității. Există totuși destule critici 
care vizează datele statistice. În cazul României sfârșitului de secol XIX, am putea mentio- 
na chiar mai multe obiecţii. Cea mai importantă este aceea că informațiile din statisticile 
judiciare ale epocii nu fac referire la numărul lunar de infracțiuni, ci la cel anual. Astfel, e 
practic imposibil de evaluat cu exactitate câte spargeri şi tâlhării ar fi avut loc într-o anu- 
mită lună. Relatările contemporanilor pot oferi informaţii în plus, însă pentru o cercetare 
cantitativă sunt nesigure, în special datorită poziţiei subiective. Ca un exemplu, Constantin 
Bacalbașa a descris în Bucureștii de altădată o serie de infracțiuni celebre ale epocii, dar a 
omis cazul „ucigașului cârciumarilor”. Monitoarele oficiale ale judeţelor şi oraşele publi- 
cau, de regulă, informaţii despre infracțiuni sau criminalii căutați. Acestea nu se limitau la 
o zonă geografică, integrând şi anunţuri ale reprezentanților autorităţilor din celelalte ju- 
dete. Totuși, pentru anul 1899, nici „Buletinul comunal al Primăriei Bucuresci”, nici 
monitoarele oficiale din judeţe învecinate - „Monitorul Judeţului Vlașca” sau „Monitorul 
Judeţului Dâmboviţa”, nu amintesc nimic de seria de spargeri şi tâlhării din Bucureşti. So- 
lutia pe care o propunem este aceea de a compara între ele relatările din diferite ziare 
centrale, urmărind anumiţi indici și evoluţia lor pe durate variabile, de la câteva luni la un 
an. Astfel, vom identifica perspective diferite în privința panicii „ucigașului cârciumarilor”. 
Unele ziare conțineau mult mai multe știri despre acţiunile tâlharului decât celelalte. 

Presa anului 1899 publica frecvent știri despre crime, tâlhării sau furturi. Dintre toate 
articolele am selectat câteva tipuri de infracțiuni. Am luat în considerare știrile care des- 
criau spargerile din cârciumi, magazine si hanuri. Deși „ucigașul cárciumarilor" tintea mai 
ales cárciumile, panica legată de spargeri si tâlhării îi cuprinsese si pe comercianții care 
aveau magazine sau hanuri. Seria de spargeri din prima parte a anului a afectat si pe acești 
comercianţi, nu doar pe cârciumari. A doua categorie de infracțiuni analizată, este cea a 
tâlhăriilor comise în orice alte locuri decât cârciumi, hanuri sau magazine. Precum am pre- 
cizat, tâlhăriile erau cele mai numeroase crime ale epocii, dar nu apăreau la fel de des în 
toate ziarele. Politica editorială sau sursele fiecărui ziar influentau numărul ştirilor despre 
tâlhării. Acestea reprezintă norma în raport cu care vom compara celelalte ştiri. În fine, 
vom selecta si știrile despre tâlhăriile desfășurate în cârciumi, magazine sau hanuri, in- 
fracțiuni violente, în care atacatorul/atacatorii, fie au ameninţat, fie au atacat pe victime. 
Nu am omis nici știrile care prezentau reacţiile autorităţilor în diferite cazuri. Dacă 
polițiștii arestau, anchetau, urmăreau sau prindeau un suspect pentru o spargere comisă 
într-o cârciumă şi/sau într-un magazin, vom include acea știre în categoria celor despre 
respectiva infracțiune. 

Articolele din ziare puteau fi relatări detaliate ale evenimentelor, de regulă, reportaje si 
descrieri sumare, uneori preluate din alte ziare. Știrile mai mari de o jumătate de coloană vor 
reprezenta o categorie diferită de cele mai mici de o jumătate de coloană. Ambele tipuri de 
Ştiri, detaliate sau sumare descriau unul din cele trei tipuri de infracțiuni definite mai sus. 

Panica din prima parte a anului 1899 a fost legată direct de acţiunile „ucigașului câr- 
ciumarilor”. Astfel, am grupat toate știrile care conţineau sintagmele „ucigașul 
cârciumarilor”, „omorâtorul cârciumarilor” sau „asasinul cârciumarilor”, într-o categorie. 
Acestora le-am adăugat articolele despre un tâlhar care ataca cu regularitate cârciumi, 
magazine şi hanuri. 


Graficul 25. Distribuţia știrilor din ,,Timpul" 1899 

Graficul 27. Distribuţia stirilor din „Resboiul" 1899 

Graficul 28. Tipul știrilor din ,,Resboiul" 1899 

Graficul 30. Distribuţia știrilor în lunile aprilie, mai și iunie 1899 

Primele două grafice, Graficul 25 şi Graficul 26, conturează distribuţia și tipul articole- 
lor din „Timpul” pe tot parcursul anului 1899. Conform datelor din Graficul 25, numărul 
ştirilor despre tâlhăriile comise în orice alte locuri decât cârciumi, hanuri şi magazine, a 
fluctuat. Doar în trei luni, alte infracțiuni din cele selectate au apărut mai des în paginile zi- 
arului decât aceste tâlhării. Nu întâmplător, în lunile martie, mai şi iunie, a crescut evident 
numărul ştirilor despre tâlhăriile din cârciumi, hanuri si magazine. Numărul acestor ştiri a 
variat de-a lungul anului, cu o creştere sensibilă în lunile martie, aprilie si mai. De aseme- 
nea, cele mai multe știri detaliate, mai mari de o jumătate de coloană, au apărut în luna 
iunie. Chiar şi numărul ştirilor sumare este ridicat în aceeași lună. Dacă ne referim la peri- 
oada de apogeu a panicii cauzate de „ucigașul cârciumarilor”, lunile aprilie, mai şi iunie 
(Graficul 30), numărul ştirilor care prezentau tâlhării din cârciumi, hanuri și magazine îl 
depăşeşte chiar si pe acela al celorlalte tâlhării, ceea ce demonstrează cá , Timpul" a acor- 
dat o atenţie deosebită acestui tip de infracțiuni. După prinderea „asasinului 
cârciumarilor”, ziarul nu i-a mai dedicat articole în luna următoare. 

Distribuţia ştirilor din , Resboiul" este, în unele privinţe, similară cu cea din „Timpul. 
Conform Graficului 27, ştirile despre tâlhăriile comise în orice altă locaţie decât cârciumi, 
hanuri şi magazine predomină în decursul anului 1899. Doar în trei luni se regăsesc mai 
multe ştiri despre tâlhăriile care s-au desfășurat în cârciumi, hanuri şi magazine - aprilie, 
iunie si iulie. În comparaţie cu , Timpul", ziarul , Resboiul" prezenta aceste infracțiuni mai 
rar, dar și cu o întârziere de o lună, cele mai multe știri apărând în lunile aprilie, iunie şi iu- 
lie, nu în martie, mai și iunie. Numărul știrilor despre spargeri este, de asemenea, variabil, 
însă în lunile mai, iunie și iulie au fost publicate mai multe ştiri decât în tot restul anului. În 
iunie și iulie întâlnim cele mai multe ştiri detaliate din 1899 (Graficul 28). 

Ştirile despre „ucigașul cârciumarilor” au înregistrat o evoluţie similară pentru toate 
cele trei ziare analizate. Atât in „Timpul”, cât şi în „Dreptatea” și în „Universul”, numărul 
acestor știri crește constant în aprilie şi în mai, atinge apogeul în iunie, iar din iulie scade. 
Totodată, se pare că „Universul” acorda mai multă importanţă subiectului. În iunie 1899, 
„Universul” publica aproape la fel de multe ştiri despre „ucigașul cârciumarilor” ca și 

celelalte două ziare împreună, iar în aprilie, mai și iunie, chiar mai multe decât „Timpul” și 
„Dreptatea” (Graficul 29). 

„Universul”, prin excelenţă un ziar de informaţii, care favoriza secțiunea „faptelor di- 
verse”, conținea în mod evident mai multe știri despre tâlhării sau spargeri decât celelalte 
ziare (Graficul 30). Totuși, în mod neașteptat, numărul ştirilor despre tâlhăriile comise în 
cârciumi, hanuri şi magazine în lunile aprilie, mai şi iunie este la un nivel similar cu cel din 
ziarele „Timpul”, „Resboiul”, „Dreptatea” si „Adeverul”. Este posibil ca în „Universul” pro- 
portia stirilor despre infracţiuni să fi fost influenţată de o politică editorială. Aceasta este 
doar o speculație. Oricum, în „Universul” ştirile despre „ucigașul cârciumarilor” se regá- 
seau mai des decât în alte ziare dintre cele examinate. 

Analiza cantitativă relevă faptul cá în perioada martie-iulie 1899, ziarele au prezentat 
frecvent știri despre spargeri şi tâlhării care vizau cârciumi, hanuri şi magazine. Totuşi, 
unele ziare precum ,Timpul" sau „Universul” publicau mai des decât altele astfel de ştiri. 
Nu doar numărul articolelor a crescut, ci şi dimensiunea acestora, relatările detaliate, mai 
mari de o jumătate de coloană, fiind întâlnite mai ales, în lunile mai, iunie şi iulie. Din per- 
spectiva analizei cantitative a presei putem aplica, într-adevăr, conceptul „panicii morale” 
pentru relatările despre „ucigașul cârciumarilor”. Mai curând, admitem existența unei pa- 
nici morale induse si amplificate în ziare ca „Timpul” sau „Universul” comparativ cu 
,Resboiul", „Dreptatea” sau „Adeverul”. 

Teoria „panicii morale" nu poate fi utilizată pentru situaţia de față fără o îndepărtare de 
sensul initial. De fapt, chiar și cazurile de tâlhărie din Londra sau Colchester, pe care Peter 
King572 le considera ideale, reprezintă o deviatie de la sensul initial definit de Stanley Co- 
hen. Ciocnirile violente dintre cele două grupuri , Mods" si , Rockers", pe care le-a analizat 
Cohen nu erau motivate de dorinta de a jefui, ca in cazurile din Londra si Colchester. Pani- 
ca moralá trebuie privitá ca un tip ideal, un model de interpretare. Acest tip ideal se 
transformá in mai multe panici morale pe másurá ce conceptul este utilizat in tot mai mul- 
te studii. 

Panica morală legată de activitatea „ucigașului cârciumarilor” ar avea câteva elemente 
specifice. Tâlhăriile și spargerile din această perioadă nu sunt generalizate, ci vizează mai 
ales cârciumi, dar și hanuri sau magazine. Categoria socială afectată în mod direct este cea 
comercianților de la periferia Capitalei. Prin impactul panicii create şi amplificate de o par- 
te a presei, sunt ameninţaţi indirect si ceilalți locuitori ai oraşului. Unii dintre comercianții 
care credeau că vor fi atacați sau unii poliţişti reactionau sub impulsul fricii punând în pe- 
ricol vieţile nefericitilor care se aflau în locul nepotrivit la momentul nepotrivit. Astfel, în 
mod indirect, nu e doar o panică restrânsă. Distrugerea şi furtul unor bunuri, dar îndeo- 
sebi uciderea comercianților care încercau să-și apere proprietăţile, au reprezentat o 
ameninţare și la adresa valorilor societăţii. Un articol din „Dreptatea” îi denumea pe in- 
fractori, necivilizati și primitivi. Este, deci, si o panică morală. 

Reacţiile presei trebuie comparate, în mod normal, cu „realitatea”, cu datele despre 
evoluţia criminalităţii pentru o anumită perioadă. În cazul României sfârşitului de secol 
XIX, sursele nu oferă informaţii sigure, fie că luăm în considerare statisticile criminale, fie 
că ne raportăm la relatările contemporanilor. De fapt, chiar și acestea sunt „doar” percepții 
ale unui fenomen, ca și știrile din ziare. Pentru a depăşi dificultatea metodologică, am ales 

să comparăm diferite ziare centrale din 1899. Prin prezentarea frecventă a știrilor despre 
spargerile și tâlhăriile din cârciumi, hanuri și magazine sau a celor despre „ucigașul câr- 
ciumarilor", „Timpul” si „Universul” deformau „realitatea” într-o măsură mai mare decât 
celelalte ziare analizate. Cu certitudine au existat tâlhării cărora le-au căzut victime câr- 
ciumarii, însă ulterior ziarele ofereau chiar și informaţii nesigure drept posibile acțiuni ale 
asasinului misterios. Urmărind cazurile din presă, putem identifica în mod clar două ata- 
curi în luna martie şi câte unul în aprilie și în mai, dar fiecărui eveniment îi erau dedicate 
mai multe articole. Probabil, pentru unii dintre cititorii ziarelor epocii, „ucigașul cârciuma- 
rilor” nu era doar un subiect de presă, ci și un personaj terifiant, ubicuu, care putea lovi 
oricând și oriunde. 

Modelul clasic al panicii morale presupune și o politică dură a autorităţilor care iau mă- 
suri abuzive, pentru a stopa seria de infracțiuni. În cazul de față nu au fost adoptate legi noi 
şi nici nu au existat condamnări cu pedepse mai grele. Chiar Ion Pipa, cel găsit vinovat pen- 
tru seria de tâlhării și spargeri, a primit o sentință relativ uşoară pentru cá era minor - 14 
ani de închisoare574. Pentru a pune capăt crimelor, autorităţile au oferit o recompensă, au 
arestat câțiva suspecti şi au postat mai multi sergenti pe străzi. Poate singurul incident ca- 
re poate fi considerat un abuz al autorităţilor e cel în care un actor a fost confundat cu 
asasinul. Din această perspectivă, utilizarea conceptului de „panică morală” este nejustifi- 
cată. Panica morală legată de spargerile si tâlhăriile din Bucureşti, din 1899, întruneşte 
doar câteva dintre elementele unei panici morale clasice. Este, mai curând, o panică in- 
completă întrucât prezentarea exagerată a infracțiunilor în presa epocii nu a determinat o 
reacție pe măsură a autorităţilor. 

Se pare că ştirile despre seriei de tâlhării comise de „ucigașul cârciumarilor” nu ilus- 
trează decât partial teoria ,panicii morale”. În epocă au existat si alte cazuri care s-ar putea 
preta la o interpretare din perspectiva „panicii morale”. În vara anului 1900, după asasina- 
rea profesorului Ștefan Mihăileanu, în noaptea de 22/23 iulie, de către un bulgar, presa din 
țară a pornit o campanie violentă împotriva bulgarilor. Ancheta care a urmat asasinatului a 
scos la iveală faptul că bulgarii plănuiau să-l asasineze si pe Carol I. Bulgarii erau asociați 
cu anarhiștii. După cum arăta Titu Maiorescu, în aceeași vară fusese asasinat de un anar- 
hist, regele Umberto I al Italiei si se presupunea că exista o legătură între anarhistii italieni, 
ruşi si bulgari575. Presa din România a exacerbat tensiunile, publicând noi informaţii des- 
pre comploturile bulgarilor anarhiști, iar autoritățile extrădau din ce în ce mai mulți 
bulgari576. De fapt, tensiunile dintre cele două state au ajuns atât de mari, încât un război 
părea inevitabil577. În această situație, conceptul de „panică morală” ar putea fi util pentru 
că arată cum reacțiile exagerate din presă au influențat şi poziţia autorităților. 

Sigur, presa a influențat doar parţial reacţiile autorităţilor în timpul campaniei împotri- 
va anarhiștilor bulgari sau a bulgarilor. Cu câţiva ani înainte de asasinarea lui Mihăileanu, 
autorităţile îi urmăreau îndeaproape pe anarhistii de pe teritoriul României, printre ei 
aflându-se şi bulgari. În 1898, autorităţile din România și Bulgaria chiar au colaborat în 


574 „Dreptatea”, anul IV, nr. 1270, 25 decembrie 1899, p. 3. 

575 Campania împotriva bulgarilor din vara anului 1900 este analizată într-o teză de doctorat recentă. Vezi Dan- 
iel Cain, Relaţiile politico-diplomatice româno-bulgare în context sud-est european 1900-1912, teză de doctorat, 
Bucureşti, Universitatea din Bucureşti, 2007, pp. 126-131. 

576 Ibidem, p. 130. 

577 Ibidem, p. 131. 

această chestiune. La Sofia se înființase un serviciu de supraveghere a anarhistilor din Bul- 
garia. Ministerul de Interne din România a primit descrierile unor indivizi considerați 
anarhiști periculoși de autorităţile din Bulgaria578. Tot în 1898, prefectii de Constanţa si 
Tulcea au fost îndemnați să supravegheze mişcările unor agitatori bulgari din Macedonia 
care doreau să ajungă la Istanbul579. Astfel de indivizi erau supravegheați, de obicei, de la 
intrarea în ţară, fiind numiţi într-o circulară trimisă de prim-ministrul D. A. Sturdza pre- 
fectilor, în septembrie 1898: „un pericol de care societatea noastră nu are crutare"580, Ca si 
autoritățile din alte state, cele din România îi expulzau pe aceşti indivizi. Anarhistii italieni 
păreau a fi cei mai numeroși din ţară. În destule situaţii, aceștia au fost expulzați, deşi fap- 
tele lor nu erau un real pericol pentru societatea românească. De exemplu, Angelo 
Romaneli îi scrisese de mai multe ori Regelui să-i plătească datoriile pe care le avea la un 
cârciumars8,. Autorităţile erau dispuse să recurgă la măsuri severe împotriva anarhistilor, 
chiar dacă acţiunile lor nu erau amenințătoare. 

Pe de-altá parte, revenind la reacţia presei, campania împotriva bulgarilor ar putea fi o 
panică morală națională, nu una limitată la o anumită regiune. „Universul”, „Adevărul”, 
,Resboiul", dar si ziare locale, precum „Gazeta Nouă” din Craiova, scriau despre complotu- 
rile bulgarilor582. „Gazeta Nouă” lansa atacuri virulente la adresa bulgarilor. Într-unul din 
numerele sale, articolul de la prima pagină se încheia cu următoare frază: „Ne aflăm în fața 
unui popor format din bandiți si criminali, sau în fata unor nebuni care au nevoie de că- 
masa de forță ?"583, Oricum, evaluarea posibilității de aplicarea a conceptului de „panică 
morală” în cazul campaniei împotriva bulgarilor din 1900, ar trebui completată şi de o cer- 
cetare cantitativă a presei din România. Pornind de la aprecierile de mai sus, se pare că 
reacţiile presei si ale autorităţilor din vara anului 1900 ar justifica, într-o măsură mai mare 
ca cele cauzate de „asasinul cârciumarilor”, adoptarea conceptului de „panică morală”. 


578 D.A.N.I.C., Fond, Direcţia Poliţiei şi Sigurantei Generale, dosar 2/1898, f. 56. 
579 Ibidem, dosar 1/1898, f. 113. 

580 Ibidem, f. 22. 

581 Ibidem, ff. 90-91. 

582 „Gazeta Nouă”, anul I, nr. 10, 21 august 1900, p. 1. 

583 [bidem, nr. 11, 28 august 1900, p. 1. 


Concluzii 


storia criminalităţii este o temă nouă în istoriografia românească. Ținând cont de sta- 

tutul temei abordate în lucrarea noastră, concluziile cercetării nu sunt definitive, ci 

doar preliminare. Am propus o abordare a criminalităţii care s-a axat pe reflectarea 
fenomenului în presa din România în a doua jumătate a secolului al XIX-lea. Desigur, nu es- 
te singura abordare posibilă. Nu este nici una exhaustivă datorită vastitátii subiectului si 
stadiului incipient al cercetărilor realizate până acum. Pe de-altă parte, importanţa acestei 
abordări rezidă tocmai în caracterul său inovator. Tema principală a lucrării - reflectarea 
criminalităţii în presa din România, nu este construită doar din perspectiva studiilor rela- 
tiv recente. Încă de la sfârşitul secolul al XIX-lea, unii autori semnalau faptul că 
prezentarea criminalităţii în presă constituia o problemă cu grave consecințe sociale. În 
1899, Aurel Alexandrescu-Dorna (1870-1910), era revoltat că şi în presa românească „se 
scrie foarte mult despre bătăi, asasinate, fapte criminale, descrieri înspăimântător de 
amănunțite”, ducând la răspândirea unei „epidemii a crimei”. 

Deşi subtitlul cărţii sugerează o restrângere a cercetării la presa din România, am optat 
pentru o tratare globală a subiectului. Astfel, concluziile se pot raporta la mai multe nive- 
luri. Acestea au ca obiect nu doar reflectarea fenomenului în ziare și reviste, ci şi 
capacitatea Statului de a controla criminalitatea, discursurile din criminologie sau repre- 
zentările criminalităţii în literatură şi în cultura tradițională. După cum o prismă 
descompune lumina în mai multe nuanţe diferite, această carte surprinde câteva percepții 
ale criminalităţii în societatea românească. În unele situaţii, acestea sunt contradictorii. Pe 
de-o parte, „Petiţia de la Iași” din 1871 semnala, cu îngrijorare, că „prădăciunile si omo- 
ruruile au luat o întindere înspăimântătoare la noi". Ioan Tanoviceanu discuta si el despre 
„creşterea înspăimântătoare a criminalităţii” din România. Pe de-alta, Grigore Dianu afir- 
ma că, de fapt, criminalitatea scăzuse, nu crescuse. Ultimii doi autori își bazau afirmaţiile 
pe statistici, ceea ce poate justifica încă o dată ideea că statistica este singura ştiinţă care 
asigură condiţiile ca doi cercetători să ajungă la concluzii diferite, pornind de la aceleași 
datel. 

A fost oare capabil Statul să controleze criminalitatea pe teritoriul său în a doua jumă- 
tate a secolului al XIX-lea ? Documentele din arhive, relatările unor autori contemporani, 
dar şi articolele din presă par să indice faptul că în unele perioade şi regiuni această capa- 
citate a fost vizibil diminuată. Dobrogea sau județele din nordul Moldovei erau regiunile 
unde bandele de tâlhari cauzau mari dificultăţi autorităţilor. Până spre 1874, în nordul 
Moldovei, acționau bande de tâlhari care făceau incursiuni şi pe teritoriul Austro-Ungariei. 
Dobrogea intrase în componența României din 1878, însă au trecut mai multi ani până 
când bandele de tâlhari au fost stârpite de autorităţi. Chiar si spre sfârșitul secolului, in pe- 
rioada 1886-1891, Simion Licinski, un tâlhar celebru, îşi desfășura activitatea în Dobrogea. 
De asemenea, pe durata Războiului de Independenţă, staționarea trupelor ruseşti pe teri- 


1 Scriitorul american Evan Esar (1899-1995) este considerat autorul acestui aforism despre statistică. 


Crime înfiorătoare și tâlhării îndrăzneţe 345 


toriul României a dus la situaţii în care forțele de poliție nu puteau asigura ordinea și 
liniștea publică. Soldaţii sau civilii ruși care se aflau în trecere prin România au comis nu- 
meroase infracţiuni. Uneori, funcționarii Statului - prefecti, primari sau polițiști, au fost 
victimele unor atacuri violente. Autorităţile din România nu-i puteau judeca pe militarii 
ruși care comiteau infracțiuni. Doar tribunalele militare ruseşti aveau acest drept. Mai 
unor soldati care se aflau în mars. 

Pe de altă parte, nici în oraşe autoritățile n-au controlat eficient criminalitatea întot- 
deauna. Tâlhăriile bandei Zdrelea-Máruntelu din Bucureşti, de la începutul lui 1894, sunt 
doar un exemplu. Organizarea defectuoasă, schimbările dese ale poliţiştilor, folosirea 
poliției municipale de către primari ca un instrument electoral, salariile mici, nepunerea în 
practică a legilor si a dispoziţiilor sunt cauzele care explică ineficienta autorităților în 
combaterea criminalităţii. La acestea se pot adăuga si altele. Spre sfârşitul secolului, in jur 
de 40% dintre cei acuzaţi de tâlhărie, jaf, omor, asasinat sau escrocherie erau declaraţi ne- 
vinovaţi. În anii 1876-1879, procentul era chiar de 55% pentru acuzaţii de escrocherie, 
fals sau abuz de încredere. Mai multi autori au arătat că introducerea curților cu jurati prin 
Codul Penal din 1865, dusese la numeroase achitări. Alte explicaţii posibile ar lua în dis- 
cutie eficiența Poliţiei si a procurorilor în a strânge dovezi care să dovedească vinovăția 
celor acuzaţi şi reținuți. Totuși, chiar dacă un răufăcător era condamnat, în ce condiţii îşi 
ispásea pedeapsa ? Închisorile funcționau în clădiri care fuseseră mănăstiri si nu erau po- 
trivite pentru noul rol. Doar spre sfârşitul secolului au fost construite închisori noi, ca cea 
de la Doftana, care permiteau izolarea deținuților conform sistemului penitenciar mixt. 
Autorităţile au depus eforturi pentru moralizarea deţinuţilor din primii ani ai secolului al 
XX-lea, prin organizarea unor conferinţe. În România, pe durata secolului al XIX-lea, închi- 
soarea era privită doar ca locul în care trebuiau închiși răufăcătorii. După ce ieşeau din 
închisoare, aceștia își reluau, de regulă, activităţile criminale. 

Datele oferite de statisticile judiciare şi penitenciare oferă câteva indicii cu privire la 
evoluția criminalității. Departe de a prezenta o imagine a criminalității „aşa cum a fost”, 
statisticile reprezintă doar o perspectivă asupra fenomenului, una care nu trebuie confun- 
dată cu realitatea. Conform acestor date, femeile comiteau mult mai puţine crime şi delicte 
decât bărbaţii, dar erau implicate în majoritatea cazurilor de pruncucideri. Se pare că locu- 
itorii din mediul rural, deşi erau de patru ori mai numeroși ca cei din mediul urban, 
comiteau la fel de multe delicte si mai puţine crime ca aceştia. Dacă ne raportăm la vârsta 
celor condamnaţi pentru crime, reiese clar că minorii (indivizii sub 20 de ani) erau de zece 
ori mai puţin numeroşi, în comparaţie cu deţinuţii majori. O situaţie interesantă este că din 
numărul total al condamnaților minori, femeile sunt un sfert. Pentru condamnatii majori, 
femeile reprezintă doar o zecime din numărul total. Dacă ne-am raporta la etnie, majorita- 
tea zdrobitoare a celor condamnați pentru crime si delicte erau români. De asemenea, 
numărul țiganilor condamnaţi era semnificativ. Dintre toate crimele și delictele, cei mai 
multi indizivi erau condamnaţi pentru comiterea unor furturi simple în România, în a doua 
jumătate a secolului al XIX-lea. Multi condamnaţi fuseseră implicaţi în alte două tipuri de 
furturi: cel prin efractie și furtul de vite. Pe de-altá parte, tâlhăria era cea mai întâlnită cri- 
mă. Conform datelor statistice, în ultimul sfert al secolului al XIX-lea, numărul crimelor 

înregistra o scădere sensibilă. Totuși, numărul infracțiunilor mai puţin grave - delicte si 
contravenţii, era într-o creştere evidentă. 

Dintr-o perspectivă comparativă, criminalitatea din România era mai ridicată ca în alte 
state europene. Calculând numărul omuciderilor la 100.000 de locuitori, survenite ca ur- 
mare a unor crime (omoruri, asasinate, pruncucideri, lovituri cauzatoare de moarte), în 
România, la 1874 erau 9,4 omucideri, iar în 1898, cifra scăzuse la 8,5 omucideri. La nivel 
continental, în intervalul 1875-1899, rata omuciderilor era considerabil mai mică: 1,3 la 
100.000 de locuitori, în Anglia, 1,5 în Belgia şi Olanda, 2,2 în Germania şi Elveţia şi 5,5 în 
Italia. Totuşi, în cazul Italiei, era vorba de o scădere bruscă a ratei omuciderilor. În perioa- 
da 1850-1874, aceasta era de 12 la 100.000 de locuitori, iar pentru 1825-1849, datele 
indicau 15 omucideri la 100.000 de locuitori. 

Naşterea criminologiei în România la sfârşitul secolului al XIX-lea poate fi asociată cu 
modernizarea. Din a doua jumătate a secolului al XIX-lea, dar mai ales de la sfârșitul aces- 
tuia, discuţiile despre criminalitate suscită un interes din ce în ce mai mare și în România. 
Majoritatea celor care au abordat chestiunea criminalităţii în România s-au raportat, în 
special, la cauze sociale. Pentru autorii români, cauzele cele mai importante ale criminali- 
tátii erau: starea economică, mediul social, alcoolismul sau lipsa educaţiei. Reprezentanții 
şcolii italiene erau citati cu frecvenţă în lucrările apărute în acea perioadă, însă acest fapt 
nu însemna că autorii erau de acord cu teoriile respective. Cel mult, acceptau influenţa fac- 
torilor biologici completaţi de cei sociali sau chiar de cei geografici. Insuccesul teoriilor 
lombrosiene în România ar trebui asociat cu receptarea indirectă și oarecum târzie, într-o 
perioadă în care contestările erau din ce în ce mai numeroase. Pe de-altă parte, multe stu- 
dii şi lucrări din această perioadă nu aduceau elemente de originalitate, ci erau doar 
compilaţii care reuneau teorii științifice si pseudostiintifice din spațiul Europei Occidenta- 
le. Uneori, chiar şi stereotipuri ca blândeţea moravurilor românilor, apetenta femeilor 
pentru otrăviri şi pruncucideri sau sălbăticia ţiganilor apăreau în studiile unor autori. Unul 
din aceștia preciza că: „Ţiganul e mărginit si crud, născut pentru crime. Când se trezește 
într'însul pornirea sălbatică de fiară, el este criminalul cel mai îngrozitor”. Unii autori au 
adus contribuţii originale, preluând critic și aplicând teoriile științifice ale epocii proble- 
melor societății românești. Fraţii Mina si Nicolae Minovici, Ioan Tanoviceanu, Alexandru 
Şuţu sau Iulian Teodorescu sunt câțiva dintre acești autori. Ținând cont de caracterul ete- 
rogen al studiilor autorilor români din epocă putem discuta, mai curând, de o modernizare 
ştiinţifică incompletă. 

Fenomenul criminalității apare si în literatura română din această perioadă. În literatu- 
ra cultă, criminalitatea n-a suscitat un interes major în a doua jumătate a secolului al XIX- 
lea. Ion Luca Caragiale s-a ocupat sporadic de acest subiect. Remarcăm la Caragiale în O fă- 
clie de Paşti, Năpasta şi În vreme de război, trei modalităţi de a explica fenomenul 
criminalității, prin influenţa factorilor ereditari, biologici şi sociali. La începutul secolului al 
XX-lea, criminalitatea apare si la alti autori din literatura cultă. Nuvela Păcat boieresc a lui 
Mihail Sadoveanu, precum si volumele Pe drumul Bărăganului si Ape mari, publicate de 
Constantin Sandu-Aldea sau volumul lui N. N. Beldiceanu, Chipuri dela mahala, surprind 
anumite aspecte ale fenomenului. 

La nivelul literaturii populare, teme precum violenta și/sau criminalitatea se regăsesc 
mult mai des. Aceste romane populare nu erau literatură propriu-zisă, pentru că „plagiau 

realitatea”, se inspirau, de cele mai multe ori, din procesele celebre sau din relatările din 
presă ale diferitelor crime, negându-și, în acest fel, condiţia de ficțiune. Chiar şi autorii lor 
erau ziariști, precum Panait Macri sau Ilie Ighel-Deleanu, care scriseseră în ziare despre 
crimele notorii din acea perioadă. Alţii, ca N. D. Popescu sau Constantin Prutianu erau 
funcționari ai Statului şi aveau acces la informaţii legate de răufăcătorii din epocă. Nicolae 
D. Popescu a produs o întreagă literatură de popularizare în jurul figurii haiducului, ceea 
ce a condus la asocierea banditilor de la sfârşitul secolului al XIX-lea, cu haiducii din trecut. 
Ilie Ighel Deleanu a scris despre tâlhari contemporani, precum Simion Licinski sau Dragoş 
Costache, în timp ce Panait Macri a manifestat un evident interes pentru femeile criminale. 

În cultura tradițională multe dintre proverbele analizate se referă la furturi. Implicit, 
numeroase proverbe se concentrează pe caracteristicile hotilor. Se sugerează posibilitatea 
de a-l recunoaşte pe hot după înfățișare. Proverbele realizează si o gradare a actelor devi- 
ante. Uciderea unui om este considerată a fi cea mai gravă faptă. Chiar şi uciderea unui 
infractor devenea un act infamant care aducea o pedeapsă. Ideea de pedeapsă se bucură 
de o atenţie specială în cultura tradițională. Ea este legată însă de iertare. Pedeapsa trebuie 
să fie cumpătată si cel care judecă trebuie să arate milă. Se poate identifica si o imagine de 
sine a lumii tradiționale, rurale, în opoziţie cu lumea urbană. Este pusă în evidență nesigu- 
ranta, criminalitatea crescută din lumea orașelor: „Acum tâlharii nu mai sunt la pădure, ci 
prin oraşe”, „În orașele cele mai mari, mai mari blestemátii gásesci iar pe la sate mai gă- 
seșci remásituri de înfrânări, d'aceea mai bine p'în sate decât p'în oraşe”. Evreii sau ţiganii 
sunt asociați cu anumite infracțiuni pentru că acestea surprind trăsături atribuite lor in 
cultura tradițională românească. Este o confirmare a alteritátii prin întărirea stereotipului. 
Cele mai întâlnite stereotipuri în proverbe sunt acelea ale ţiganului necinstit si ale evreului 
care insealá. 

Cum apare criminalitatea în presa din a doua jumătate a secolului al XIX-lea ? Analiza 
cantitativă a vizat patru ziare: „Trompetta Carpatilorü" (1865-1877), „Pressa” (1868- 
1876 si 1877-1881), , Telegraphul" (1871-1888), „Resboiul” (1877-1902) şi patru catego- 
rii de ştiri despre infracțiuni, cele referitoare la omoruri, asasinate și lovituri cauzatoare de 
moarte, cele despre tâlhării sau jafuri, cele care relatează furturi și, în fine, cele despre de- 
lapidări, înşelăciuni si falsificări de monedă. Primul ziar - „Trompetta Carpaţilor”, din 
care am examinat anii 1866, 1867, 1874 şi 1875, nu indică o creştere a numărului de ştiri 
decât pentru omoruri, asasinate și lovituri cauzatoare de moarte pe parcursul celor patru 
ani. În cazul ziarului „Pressa”, din care am examinat numerele din anii 1868, 1869, 1877, 
1878 şi 1879, este evidentă tendinţa de creştere a numărului ştirilor referitoare la toate 
cele patru categorii de infracțiuni. Pentru „Telegraphul”, din care am analizat anii 1877, 
1878, 1879, 1887 şi 1888, tendinţa este similară cu cea din „Pressa”. Totuşi, creșterea de la 
anii 1877-1879 la 1887-1888 este mai accentuată decât cea înregistrată în intervalul 
1869-1879, în „Pressa”. „Resboiul”, din care am cercetat anii 1879, 1888, 1889, 1898 si 
1899, ilustrează aceeaşi creştere a numărului de ştiri pentru toate categoriile de in- 
fracțiuni, însă în intervalul 1888-1899 se realizează o stabilizare. 

Toate cele patru ziare analizate publicau, mai ales, relatări despre omoruri, asasinate și 
lovituri cauzatoare de moarte. Apăreau, de asemenea, numeroase știri despre furturi. To- 
tuși, raportul dintre ştirile despre aceste două categorii de infracțiuni nu corespundea cu 
informaţiile din statisticile judiciare si penitenciare, conform cărora furturile erau mult 

mai numeroase. Astfel, putem confirma ipoteza de la care am pornit si anume, că ziarele 
prezentau îndeosebi infracțiunile violente, spectaculoase care să atragă cititorii. Se pare că 
de la sfârșitul deceniului al optulea al secolului, ziarele publicau tot mai multe ştiri despre 
infracțiuni. Dincolo de această tendință generală, fiecare ziar avea o formulă editorială 
proprie. Frecvența de apariţie a ziarelor, mărimea formatului, cât şi orientarea politică in- 
fluentau prezentarea criminalității. 

Multe știri despre infracțiuni apăreau în secțiunea rezervată „faptelor diverse” care se 
regăsea în aproape toate ziarele sub nume diferite. Secțiunea „faptelor diverse” se adresa 
unui public puţin cultivat. În consecinţă, vocabularul utilizat nu era unul complex si nici ar- 
ticolele nu ocupau mai mult de două, trei paragrafe. Titlul surprindea esentialul, fiind ușor 
de reținut prin trimiteri la faptele spectaculoase. Adjectivele sugerau o gradatie a violenţei 
faptei. Lipsa adjectivului din titlu arăta că fapta nu era neapărat extraordinară, prezenţa, în 
schimb, arătând gravitatea faptelor, dar şi emoția pe care ar fi trebuit s-o provoace citito- 
rului. 

În general, spaţiul acordat relatărilor infracţiunilor depindea de mai mulţi factori. Spre 
sfârşitul secolului al XIX-lea, ziarele acordau mai mult spaţiu ştirilor despre infracțiuni. În 
„Universul” cel puţin una sau două coloane erau dedicate zilnic „faptelor diverse” și din 
această secțiune nu lipseau infracțiunile. Cu trei decenii înainte de 1900, ziarele scriau 
într-o manieră diferită despre infracțiuni. Știrile despre acestea erau nu doar mai rare, dar 
ocupau şi spaţii restrânse în paginile ziarelor. 

Modalitatea de prezentare a criminalităţii, atât forma şi conţinutul ştirilor, cât şi atitu- 
dinea față de evenimentele relatate depindeau si de ziarul sau revista care publica acel 
articol. În ziarele locale se rezerva un spaţiu mai mic, de obicei, infracțiunilor, poate şi pen- 
tru că multe dintre aceste periodice apăreau mai rar decât cele din București. Ele publicau, 
cu precădere, ştiri despre infracțiunile din judeţul respectiv. Pe lângă ziarele de informații, 
relatările despre infracțiuni apăreau în multe alte categorii de periodice: administrative, 
judiciare, literare, enciclopedice, medicale și chiar umoristice. Reviste ca „Progresul medi- 
cal român” sau „Veselia” includeau, de asemenea, articole referitoare la fapte criminale, 
chiar dacă în formule diferite. Atât la nivel național, cât și pe plan local, existau publicaţii 
asociate conservatorilor sau liberalilor. Nu putem omite nici publicaţiile socialiste. Alte zi- 
are, ca ,Universul', nu sprijineau vreo grupare politică. Periodicele care susțineau 
interesele evreilor sau cele antisemite abordau problema criminalității în moduri specifice, 
mai ales dacă erau relatate infracțiuni asociate cu evreii. 

În ultimele două decenii ale secolului, în paginile ziarelor si revistelor au început să 
apară din ce în ce mai des, ilustratiii care surprindeau răufăcătorii, victimele acestora sau 
momentele-cheie din desfășurarea unor tâlhării, crime sau furturi. Ilustratiile aduceau mai 
multi cititori ziarului. La 1899, 78% din populaţia României era analfabetă și prezența 
unor ilustraţii în ziare ar fi făcut mai ușor de înţeles subiectul abordat. 

Ştirile despre infracțiunile spectaculoase apăreau pe prima pagină a ziarelor și ocupau 
spatii mari. Uneori, bandiții, hoţii sau criminalii cunoscuţi ajungeau la un alt statut în pre- 
să, fiind aproape „vedete”. Roland Barthes argumenta că gesturile vedetelor sau ale 
personalităților nu puteau fi incluse în categoria „faptelor diverse” pentru că erau doar 
episoade dintr-o istorie mai lungă, în timp ce întâmplările încadrate „faptelor diverse”, im- 
plică o memorie scurtă. Tâlhari precum Simion Licinski au devenit însă personalităţi ale 

epocii prin atenţia pe care le-o acorda presa. Tipologic, acţiunile lui aparțineau secțiunii 
„faptelor diverse”, dar statutul era unul diferit de acela al unui bandit obișnuit, fiind asociat 
cu memoria de lungă durată. Ziarele au publicat știri detaliate si despre alti tâlhari. Totuși, 
spre sfârşitul secolului se publicau mai multe știri despre acești răufăcători. 

Omuciderile sau asasinatele erau prezentate pe larg în ziare. Ca şi tâlhăriile, sunt in- 
fracțiuni violente, extraordinare în raport cu celelalte fărădelegi. Cazul soldatului Ispăşoiu, 
din 1903 sau cel al lui Ionel Isvoranu, din 1875, reliefează nu doar tendinţa ziarelor de a 
relata detaliat despre infracțiuni violente, ci și impactul politicii editoriale asupra formei şi 
conţinutului ştirilor. Uciderea lui Isvoranu sau furtul „Cloştii cu puii de aur", ambele eve- 
nimente din 1875, au fost folosite de ziarele liberalilor şi conservatorilor pentru a lansa 
atacuri politice. Stereotipurile etnice legate de greci, încă puternice la 1880, apăreau în şti- 
rile despre atentatul la pudoare săvârşit de grecul Scarvulis. Atentatele sau tentativele de 
atentate politice au fost prezentate diferit în funcţie de specializarea ziarelor. Ziarul oficial 
al Principatelor - „Monitorul”, nu oferea informaţii detaliate despre asasinarea lui Barbu 
Catargiu, în 1862. În schimb, tentativele de asasinat asupra lui Ion Brătianu erau descrise 
pe larg de ziare ca „Resboiul” sau „Epoca”, în 1880 și 1886. Evadările unor infractori cu- 
noscuti apăreau, de asemenea, în paginile ziarelor. Chiar si infracțiunile cu caracter 
economic, precum luarea de mită, nu la fel de spectaculoase și mai greu de explicat publi- 
cului, erau descrise pe larg dacă infractorii aveau un anumit statut social, ca frații Maican. 
Corelând rapoartele funcţionarilor - prefecti sau inspectori, cu știrile din ziare, am identi- 
ficat, în unele situaţii, informaţii inexacte sau contradictorii publicate în presă. Uciderea lui 
Ionel Isvoranu sau încercarea de evadare de la Telega, din 1882, evidenţiază acest aspect. 

În presa din a doua jumătate a secolului al XIX-lea unii infractori erau asociaţi cu stere- 
otipuri puternice. Infractiunile tipice femeilor puteau fi pruncuciderile, crimele pasionale 
motivate de rázbunári și/sau gelozie, dar si otrăvirile. În mod frecvent, în privinţa in- 
fractiunilor uşoare - bătăi sau furturi, atitudinea din presa românească era una ironică față 
de femeile implicate. Aceasta nu era doar atitudinea presei, în fond, autorii articolelor erau 
bărbaţi care scriau despre femeile criminale. Paradoxal, deşi criminalitatea feminină nu a 
reprezentat un fenomen îngrijorător în epocă, femeile apăreau des în presă în ipostaze de 
răufăcătoare eclipsând cealaltă ipostază, de victime. Chiar şi în cazurile de pruncucideri 
săvârşite asupra copiilor ilegitimi, doar femeile erau incriminate în presă şi sufereau con- 
secintele penale. 

Tiganii erau asociați furturilor şi tâlhăriilor. Pe lângă aceste infracțiuni, țiganii mai erau 
prezentați ca fiind implicaţi în răpiri de copii sau, femeile, în înșelăciuni. Datorită stereoti- 
purilor puternice, prezumția de nevinovăție lipsea în relatările din presă care descriau 
infracțiunile comise de țigani. Presupusa natură violentă a ţiganilor servea uneori drept 
explicaţie în descrierea unor incidente. Evreii apăreau şi ei ca răufăcători în cazurile de in- 
fracțiuni cu caracter economic - înșelăciuni, contrabandă sau delapidári si în furturi sau în 
răpirile de copii. Ei deveneau si victime ale unor infracțiuni violente, tâlhării şi/sau omo- 
ruri. Analiza cantitativă bazată pe ziarele „Resboiul” şi „Telegraphul” ne arată că ştirile 
care descriau infracțiunile comise de țigani sau evrei nu erau numeroase, cel mult 10% din 
numărul total al ştirilor despre acele infracțiuni, pentru fiecare dintre cele două grupuri 
etnice. 

Pe durata războiului din 1877-1878, cele trei ziare analizate „Resboiul”, „Pressa” şi 
„Telegraphu!”, publicau destule știri despre infracţiuni violente - omoruri si tâlhării. Nici 
după sfârșitul războiului, numărul ştirilor despre aceste infracțiuni nu s-a ridicat la cel 
atins pe durata conflictului. Astfel, ştirile despre război nu au dus la o diminuare a ştirilor 
despre criminalitate. Tâlhăriile sau crimele spectaculoase erau descrise detaliat de ziare. 
Crima din strada Renaşterii, tâlhăria comisă de Iorgu Serdaru, asasinarea lui Zaharia Pe- 
trescu sau a Mariei Logositopolu, toate petrecute pe durata războiului, au beneficiat de 
atenţia presei. În timpul războiului, nu doar infracțiunile violente se aflau în prim-plan, ci 
şi relatarea unor scene violente din bătălii. Atrocitátile comise de turci este unul din subi- 
ectele abordate de mai multe ziare. Aceste articole scoteau în evidenţă cruzimea turcilor. 
Din 1878, a intervenit o schimbare, din ce în ce mai multe știri prezentau infracţiuni ale 
soldaţilor ruși din România. 

Tâlhăriile din primăvara și vara lui 1899 au produs panică în rândul locuitorilor Bucu- 
reștiului. Prin articolele care descriau detaliat, dar nu neapărat realist, fiecare atac 
nocturn, ziarele epocii au fost decisive în crearea, întreținerea și amplificarea panicii legate 
de „asasinul cârciumarilor”. Evoluţia stirilor despre tâlhăriile si spargerile „ucigașului câr- 
ciumarilor” este una ascendentă. Într-o fază incipientă, ziarele relatau despre spargerile și 
tâlhăriile din primăvara lui 1899, fără a le acorda o atenţie deosebită. Ulterior, ideea că 
toate acțiunile ar avea un singur făptaș, un misterios asasin, a devenit unul dintre subiecte- 
le centrale ale presei epocii. Totuși, în urma analizei cantitative si calitative, putem 
conchide că panica morală legată de spargerile și tâlhăriile din Bucureşti din 1899, întru- 
neste doar câteva dintre elementele unei panici morale clasice. Este, mai curând, o panică 
morală incompletă întrucât prezentarea exagerată a infracțiunilor în presa epocii nu a de- 
terminat o reacţie pe măsură a autorităţilor. Pe de-altă parte, au existat alte situaţii care s- 
ar putea preta la o interpretare din perspectiva panicii morale. Campania ziarelor din vara 
anului 1900 împotriva bulgarilor și anarhistilor, pare a întruni, cel puţin în aparență, con- 
ditiile necesare pentru a discuta despre o panică morală. 

Examinarea presei din ultimele patru decenii ale secolului al XIX-lea ne-a permis identi- 
ficarea, atât prin aplicarea unor metode cantitative, cât si a unora calitative, evoluţiilor in 
prezentarea ştirilor despre infracţiuni. Creşterea numărului ştirilor, alocarea unor spatii 
ample în paginile ziarelor, apariţia ilustraţiilor şi a titlurilor sugestive, sunt procese care 
pot fi explicate si printr-o raportare la istoria presei, din a doua jumătate a secolului. De la 
1878, ritmul dezvoltării presei din România a devenit unul accelerat. Modernizarea tipo- 
grafiilor, perfecționarea sistemelor de comunicaţii, creșterea numărului de publicaţii, cât și 
al tirajelor, înmulţirea corespondentilor si a reporterilor au influențat si forma sau 
conţinutul ştirilor despre criminalitate. Ziarele aveau acces la mai multe informaţii legate 
de criminalitate prin trimiterea unor corespondenţi sau reporteri, aceștia puteau transmi- 
te informații mai repede prin telegraf sau prin telefon, iar articolele despre acele fapte 
criminale apăreau însoţite de ilustraţii, fiind disponibile în tot mai multe exemplare. 

Un fenomen caracteristic acestei perioade, scos în evidență de mai multi autori, este 
deplasarea centrului de greutate dinspre ziarele grupărilor politice la marile ziare inde- 
pendente. „Faptele diverse” jucau un rol important în politica editorială a „Universului”. 
Dramele, crimele si accidentele, relatate nu doar în cadrul secțiunii „faptelor diverse", ci si 
prin reportajele ample, atrăgeau cititorii care cumpărau cât mai multe exemplare. Datele 

din statisticile criminale arată cá în perioada 1876-1899, numărul infracțiunilor grave - 
crime, a scăzut, dar s-a înregistrat o creştere a delictelor. Infractiunile grave erau fapte ca- 
re atrăgeau cititorii şi de aceea, în ultimele decenii ale secolului acestea apăreau mai des în 
paginile ziarelor. Ziarele independente de grupările politice erau mai motivate să atingă ti- 
raje mari şi să vândă cât mai multe exemplare pentru a obţine profituri, iar una dintre 
modalităţile prin care puteau fi atrași cititorii, era prezentarea frecventă a știrilor despre 
faptele criminale violente și/sau spectaculoase. Această formulă editorială s-a extins la mai 
multe ziare. Periodicele locale sau cele care apărau interesele grupărilor politice publicau, 
de asemenea, numeroase ştiri despre infracțiuni. Chiar înainte de apariţia ziarului 
„Universul”, această tendință se remarcă la „Resboiul”. Știrile despre infracțiuni erau deli- 
mitate în paginile ziarului de alte tipuri de ştiri, aveau titluri sugestive, iar uneori, 
ilustrațiile de pe prima pagină înfățișau victime, răufăcători sau surprindeau momentul 
săvârşirii unei infracțiuni. 

Revenind la studiul lui Alexandrescu-Dorna, se pare că publicul, „avid de emotiuni" că- 
pătase o ,,dependentá" pentru descrierea faptelor violente în paginile ziarelor. Este foarte 
dificil să determinăm clar efectele presei asupra publicului din a doua jumătate a secolului 
al XIX-lea. Se pot lansa destule speculaţii, însă argumentele aflate la dispoziție nu sunt în- 
totdeauna solide. Un text poate fi interpretat în diferite modalități în funcție de vârsta, 
mediul social sau sexul cititorului. Totuşi, ca şi în cazul ziarelor din Franţa, apare tendinţa 
de a aduce diferite secţiuni ale publicului la un punct comun. Într-un ziar francez se presu- 
punea că Napoleon al III-lea se informa din oră în oră despre investigațiile legate de 
afacerea Troppmann (1869), ca şi orice muncitor sau burghez. Probabil că și seria de tâl- 
hării comise de Simion Licinski capta atenția mai multor categorii sociale din România. 

Pentru că orice sfârșit e un nou început, aceste concluzii pot reprezenta punctul de ple- 
care pentru alte abordări ale istoriei criminalităţii din România. O analiză concentrată pe 
un singur ziar sau pe reflectarea unei anumite infracțiuni în presă sunt doar două subiecte 
posibile. Lăsând la o parte relaţia presá-criminalitate, o istorie a închisorilor, una a crimi- 
nologiei sau a mai multor categorii de infracțiuni sunt câteva exemple de cercetări 
interesante care ar viza domenii puţin sau deloc analizate până acum în istoriografia ro- 
mânească. 

Dincolo de evocarea acestor direcții de cercetare, subiectul lucrării noastre rămâne 
unul actual în condiţiile în care ştirile legate de criminalitate sunt şi probabil vor fi exploa- 
tate în continuare de presă. Relatări detaliate ale unor crime din a doua jumătate a 
secolului al XIX-lea și-ar găsi uşor locul în ziarele de la începutul secolului al XXI-lea. Înche- 
iem această carte cu descrierea macabră a unei crime din 1886. Autorul acestei relatări era 
un cunoscut ziarist al epocii - Panait Macri. lată ce scria Macri: „Nelegiuta femee luă cuțitul 
de lângă dânsa şi-i taie gâtul soțului. Sângele tisni în toate părțile si o stropi de față. Tocmai 
acum îşi dădu seama de crima ce făptuise si începu să tremure". 

